AON DO 


॥। श्री : 


धर्म को जय हो, हर हर महादेव प्राणियों में सद्भावना हो,' 
अघे का नाजा हो, द्‌ है विशव का कल्याण हो, 

सम्पादकीय 


निखिल रसामृत मृति श्रीकृष्णचन्द्र परमानन्दकन्द की असोम अनुकम्पा से भक्तिसुधा के इस ततोय 
खण्ड का प्रकाशन पुर्ण हुआ । इ सरमे श्रोरासलीला रहस्य एवं रासपञ्चाध्यायी दो ही विषय हैँ । श्री स्वामौजी- 
महाराज के प्रवचतों मे रासलोला का व्याख्यान बहुत प्रसिद्ध है! इसे वेदान्तकेशारी कहे जानेवाले बड़े-बड़े 
विद्वान्‌ भी सुनकर मन्त्रमुग्ध हो जाते हें। कुछ समय पूर्व रासपञ्चाध्यायो के प्रति कुछ लोगों को वहुत सो 
आन्तोयां थो। श्रोमहाराजजी के विवेचन से स्पष्ट हो गया कि श्रीमद्भागवत का रासपञ्चाध्यायो प्रकरण 
बहुत हो महत्वपूर्ण विवय है। यह कहावत प्रसिद्ध है कि “विद्यावतां भागवते परीक्षा” विद्वानों को परीक्षा 
भागवत में होतो है। यह निथिवाद सिद्ध है कि भक्तिरस प्रधान ग्रन्यों में भागवत का विशिष्ट स्यान है। 
भगवत्‌ भक्तों न इसे भगवान. को साक्षात्‌ वांडमयो मूरति मानो है। द्वादशास्कन्धात्मक भगवद्‌ विग्रह भागवत 
में दशमस्कन्घ हृदय स्थानीय है और रास पञ्चाघ्यायो पञ्चप्राण है। इन पांच अध्यायों में श्रीव्रजाड्रनाओं 
के साय व्र नेन्द्रनन्दन श्रो कृष्णचन्द्र का रमण वर्णन किया गया है । इसको सुनकर राजा परीक्षित्‌ को भी संशय 
हो गया था। इस संशय का श्रोशकदेवजो महाराज ने सूत्र रूप से तो समाधान कर दिया था, और राजा 
परोक्षित क लिए तो उतना हो पर्याप्त या । किन्तु साधारण ज्ञानवालों के लिये यह विषय आज भो सन्देहास्पद 
ही प्रतोत होता है। श्रोस्वामीजो महाराज ने रासलीला रहस्य में उन सभी झाड्कास्पव स्थलों की मासिक 
व्याख्या एवं ऊहापोह के द्वारा पुष्ट प्रमाणों से प्रमाणित समाधान किये हूं। आपने अलौकिक पाण्डित्यपुण 
गम्भीर विवेचन द्वारा किलष्ट से विलष्ट विषय को भी बहुत ही सुन्दर और सरलरूप में समझाया हे। जिसे 
पढकुर हृदय गदगद हो उंठता है, इस विषय में और कुछ सुनने को या पुछने को अपेक्षा नहीं रह जातो है। 
पाठकव॒न्द स्वयं पढकर हो अनुभव करगे, मेरी लेखनो में तो इतनो क्षमता नहीं कि उस विवेचन का किन्हो शब्दों 
मं वर्णन कर सके । 

राजा परीक्षित्‌ का श्रोशुकदेवजो के प्रति यह प्रदन कि “किमशिप्राय एतं नः संदाय छिन्धि सुब्रत 
हें सुब्रत इस रासलोला का क्या अभिप्राय है हमारे इस संशय को आप दूर करो । 

श्रो शुक भगवान्‌ का उत्तर "नेतत्‌ समाचरेज्जातु मनसापि ह्यनौइवरः । विनञ्यत्याचरन्‌ मौढ्यात्‌ 
यया रुट्रोब्धिजं विषम्‌” भगवान कृष्णचन्द्र में कभी भी मनुष्य बुद्धि नहीं करनी चाहिय, करने से विनाश हो 
जाता है।.... 

इस रासलोलारूपी गम्भीर विषय का इस प्रकार श्रोमज्भागवत में सूत्ररूप में ही उत्तर मिलता है । 
इन्हीं सूत्रों के आधार पर श्रौस्वामौजो महाराज ने बड़े हो समारोह के साय विवाद विवेचन किया है जो ग्रन्याकार 
में परिणत हो गया है । “रसो वे सः” । “रसो बं लब्ध्वा ह्यानन्दी भवति” आदि श्रुतियों के आधार पर रस 
ही ब्रह्म है, रस प्राप्त करके ही मनुष्य आनन्दित होता है। “ रसाणां समूहो रासः” रसों फे समूह का नाम हो 
रास है, जो क्रीडा; रस से परिप्लुत हो उस लोला का नाम रासलोला है । इस प्रकार रासलोला रहस्य में रस का 
प्रतिपादन है। और श्रोस्वामोजी महाराज ने इसको बडे हो सुन्दर ढंग से प्रतिपादन किया है, श्रो व्रजाङ्गना 
जन ए कोटिकन्दप दर्षदलनपटी यान श्रीकृष्णचन्द्र ब्रजेन्रनन्दन को लीला के माध्यम से हो जोव और ब्रह्म के 
सम्मिलन का प्रतिपादन किया है । जोव हो ब्रजाङ्गनाजन है । ये अनन्त जोव अनन्तकाल से अपने परमपति से 


(ख) 


मिलने के लिये लालायित हूं । मनुष्य को संसार की समस्त संपत्तियां प्राप्त होने पर भी वह अपुण ही रहता है। 
ओर बराबर वह चेष्टा करता है कि यह भी कम है, इतना और हो जाय, उतना भी मिल ही जाता है फिर भो 
कम हो; फिर और कुछ चाहता है बहो पुरा हो जाता है, पर चाह कभी मिटती ही नहीं यह चाह बरावर 
लगी हो रहती है, चाह लगी रहने से सदा अवरा हो रहता है, कभो पूर्णता आती हो नहीं, आयें भी कंसे ? जीव 
ब्रह्म का अंश है जब तक उसे ब्रह्म प्राप्ति नहीं होतो तब तक अधूरा ही रहेगा, जीव की पूर्णता तो ब्रह्म प्राप्त 
में हो है। जोव अपने परमस्वामो को प्राप्त करने के लिये सदा उत्कण्ठित रहता है और विविध प्रकार की 
चेष्टा करता है। प्रकृति के पदार्य मात्र मं जो चञ्चलता दिखलाई पड़ रहो है वह और कुछ नहीं केवल 
अपने परमपति श्रो श्यामसुन्दर (ब्रह्म) से मिलने को शीघ्रता है। सूर्य, चन्द्र, नक्षत्र मण्डल, अणु अणु 
जो अविश्रान्तगति से दौड़ रहे हें, उन सबका वही एक मात्र उद्देश्य है । प्रकृति का प्रत्येक परमाणु इसके 
लिये लालायित है। जसे ब्रनद्कनाजन श्रो शयामसुन्दर से मिलने के लिय अधीर हे। जीवमात्र का 
कतव्य भो यहो है। किन्तु अनन्तकाल सेब्रझ प्राप्ति नहों हो रहो है, बस इसो को-जोच को ब्रह्म प्राप्ति 
का उपाय भागवत मं रासलीला के रूप में वर्णन किया हे । 
यहाँ पर यह प्रश्‍न उड सकता है कि एते उचच विषय का प्रतिपादन लौकिक श्टुङ्गार रस में क्यों फिया 
गथा? इसका उत्तर भ्रोस्वातोजी महाराज ने वड़ा ही सुन्दर किया है कि निम्ब कीट को नीम्व रसही 
अच्छा लगता है। नीम पर बरावर रहने से नोम के कोड़ को नीम का रस ही अच्छा लगता है उसे यदि मधुर रस 
मित्ओो बोलकर गोलाई जाय तो वह नहीं पोयेगा । उसी तरह जोव संसार में रहते-रहते विषयों का आदी 
हो गया है उसे बू ररो बात अच्छी हो नहीं लगतो, निर्एुण नोराकार की वात को विषय में लीन प्राणी क्या 
समझे ? मतः सगुण साकार स रस प्रतिपादन किया गया । ओर सभो लौकिक-श्डुंगार का क्रियाकलाप भी 
बर्णन किया गया । जिससे विबयो जोव की रुचि हो । परन्तु यह सब होते हुए भी “क्रिया सर्वापि संवात्र 
परं कामो न विद्ये” बातें सभो शटंगार को है पर काम नहों है । इसलिए विषय में लोन सांसारिक जीवों के 
परम कल्याण के लिये हो रास पञ्चाध्यायो का वर्णन है। विषय वासनाओं को दूर करने फे लिये ही 
एता वर्णन है। इसको फजश्नृति देखिये :-- 
विक्रोडितं ब्रजवयूभिरिदं च विष्णोः, श्रद्वान्वितोऽनृश्टृणुषादथ वर्णयेर्‌ यः। 
भाक्त पर भगवति प्रतिलम्प कामं हुद्रोगमाइवपहिनोत्यचिरेण घौरः ॥। 
ब्रजवघूओं के साय भगवान्‌ विष्णु को कोड़ा को जो श्रद्धा से सुनेगा और वर्णन करेगा, उसे भगवान 
मं परम भक्ति प्राप्त होगो, उसका काम रोग और हृदय रोग (हार्ट डोजोज) नष्ट हो जायगा। इस से यह 
सिद्ध होता है कि लीकिक *इंज्भरार रस का विषय में लीन जीवों के प्रलोभनम(त्र के लिए वर्णन का प्रकार है, 
वस्तुतः ब्रह्मानन्द रस का हो प्रतिपादन है । 
श्रोस्वामीजो महाराज ने रासलोला रहस्य और रास पञ्चाध्यायी का वर्णन करते हुए मानवकल्याण 
के अनेक उपाय बताये हँ । स्वधर्म पालन को बड़ो विशेषता है। शास्त्रानुमोदित वर्णाश्रम धर्म का यथावत्‌ 
आचरण करन से हो मनुष्य सब प्रकार की सिद्धि प्राप्त कर सकता है। “स्व कमणा तमम्यच्यं सिद्धि विन्दन्ति 
मानवः" धन बहुत लोग कमाते हे,पुत्र, कलत्र आदि संसारिक सुख देनेवालो भोग सामग्रोयां भी बहुत लोगों के 
पास है, परन्तु उन सव से सभो को सुख प्राप्त हो ऐसी बात नहों,अतः जो लोग सुख चाहते हुं, उन्हें धर्म का 
आश्रय लेना चाहिये, क्योंकि सुख को प्राप्ति का साधन घमं ही है । इसलिये वृद्धिमान्‌ सुख को परवाह न करके 
घर्मानुष्ठान पर ही जोर वेते हूँ, क्योंकि वे जानते हें कि साधन होने पर साध्य की प्राप्ति हो जायगी । अतः 
जहाँ घर्म होगा वहाँ सुख उपस्थित हो जायगा । 


(ग) 


श्री गोस्वामोजी महाराज कहते हें कि-- 

जिमि सुख संपत्ति विनहि बुलाये । घर्मशील पह जाहि सुभाय । 

अर्थात्‌ जहाँ थमं है वहाँ सब प्रकारके सुख और वंभव को आज नहीं तो कल अवदय जाना पड़ेगा । यही 
नहीं ; भगवान्‌ को भी घमं हो प्रिय है, इस से वे स्वयं कहते हं--“घम संस्थापनार्थाय संभवामि युगे-युगे” 
भगवान्‌ को धर्म इतना प्रिय है कि उसकी रक्षा के लिये इन्हें अवतार लेना पड़ता है। इसलिये धम का आचरण 
करो दो से सच्चे सुख को प्राप्ति होगी । 


मनुष्य जन्म का बड़ा महत्व है, इसमें यदि भगवान, का साक्षात्कार नहीं हुआ तो. उससे बड़ी हानि दूसरी 
नहीं हो सकफतो । भगवतो श्रृति कहतो है-- 


इह चेदवदोदय सत्यमस्ति नचेदिहावेदीन्महती बिनष्टिः । 
इस जन्म में उस सत्य भगवान, को नहीं जाने तो महती विनष्टिः” सर्वस्वनाश हो जायगा। अतः 
हमें जो काम करना है उसको आवश्यकता का अनुभव करना चाहिये । भगवत्‌ भजन में सर्वस्व लाभ है और 


उसको उपेक्षा म सवनाव हे। एसा दृढ़ निइचय.हो जान पर ही मनुष्य भगवत्‌ भजन में प्रवृत्त होता है । 
और तभी उसका कल्याण होता है। महाभारत में लिखा है ।-- 


यदा यदा हि पुरुष: कल्याणे कुरुते मनः, तदा तदा तस्य सर्वार्थाः सिद्धघन्ते नात्र संदाय: ॥। 


कल्पागकारो कार्यो में मन्‌ व्य अपना मन ळे जाता है तो उसके सभी कार्य सिद्ध हो जाते हूं, इसमें 
नात्र संशयः ; ` इसमं शंसय नहीं । 


इसलिये सर्वप्रथम धामिक वनो, और अपने वर्ण आश्रम के अनुसार श्रौतस्मात्तं कर्मो से भगवान्‌ का पुजन 
करो अपना सर्वस्व समपंण करके भगवान का वरण करो। उससे शुद्धान्तःकरण में भगवान्‌ का साक्षात्कार 
होगा।. ब्रह्म को प्राप्ति होगी, परम कल्याण होगा, मनुष्य जन्म सफल हो जायगा । 

इस प्रकार श्रो स्वामोजो महाराज ने रास पञ्चाध्यायो को व्याख्या में मानव कल्याण के लिये बड़े ही 
सुन्दर सरल उपाय बताये हं जिन्हें पढ़कर मनुष्य को अपने कत्तव्य का पता लगता है। और वह कल्याणकारी 


कार्यो मं प्रर्त हो जाता है। अतः यह भक्तसुघा का तृतीय खण्ड आस्तिक जनता के लिये बड़ा हो उपयोगो 
सिद्ध होगा। 


भक्तिसुधा साहित्य परिषद के पास जो संगृहोत साहित्य था उसमें तीन खण्ड प्रकाशित हो चुके हें। 
चतुर्थ खण्ड के लिये कुछ साहित्य अवशिष्ट हँ । उसमें गोपीगीत, खऋमर गीत आदि भागवत के रोचक विषय 


होंगे। श्रीस्वामीजो महाराज ने एक रस ग्रन्य भो लिखा है उसका भी प्रकाशन झी ही करने की योजना 
बनाई जायगी । 


प्रातःस्मरणोय श्रोस्वामौचरणों के अनग्रह से ही यह सब कार्य सम्पन्न हो रहा है। उनके ही 
आशीर्बाद से भविष्य में भो होता रहेगा । श्रद्धाळू आस्तिक जनता से यह निवेदन है फि ऐसी अमोघ वाणो से 
अघिकाधिक लाभ उठावे, अपने परिचित मित्रों को भौ प्रेरित करें । एक बार जो श्रोचरणों के साहित्य को 
ध्यान पूर्वक पढ़ लेगा तो उसे अन्व साहित्य फोके लगेंगे । श्रीस्वामी चरणों के जीवन का एक एक क्षण भी लोक 
कल्याण के लिये वीतता है आस्तिक जनता को चाहिये कि इस सत्प्रयास से लाभान्वित हो । 


इस तृतोय खण्ड के प्रकाशन में अपने सहयोगियों के प्रति आभार प्रकट करता हुआ, अपनो त्रटियों के 
लिय क्षमा प्रार्थो हूँ । 
निवेदक 
कबिराज सीताराम शास्त्री 
कार्यकर्ता मन्त्रो 


(भक्तिसुधा साहित्य परिषद्‌ ) 


॥ श्रीः ॥ 


श्रडालु पाठकों से 


भक्तिसुघा का तृतीय खण्ड आप लोगों के समक्ष प्रस्तुत किया जा रहा है। इसका 
विषय श्रीमद्भागवत से बहुत सम्वन्धित है। प्रथम और द्वितीय खण्ड पहले प्रकाशित किये जा 
चुके हें, जिनमें भक्ति रस के बड़े माभिक विषयों का समावेश हुआ है। सुधा का पान करन में 
किसी का दो मत हो ही नहीं सकता । फिर यह तो भक्ति सुधा है और उसक व्याख्याता 
श्रीस्वामी करपात्रीजी महाराज जो शुकदेवजी के अवतार हें, आप भागवत कं किसी विषय का 
प्रतिपादन करते हें तो ऐसा प्रतीत होता है कि जैसे साक्षात्‌ श्रीशुकजी महाराज ही बोल रहे 
हों। जिस वाणी में जीवमात्र के कल्याण की मूर्तिमती सुधा की अजस्र धारा वह रही है ; 
उसका प्रचार भारत में ही नहीं यदि समस्त विश्व में किया जाय तो वर्तमान में व्याप्त अशान्ति 
का वातावरण दूर होकर सुखशान्ति की सुधानदी समस्त संसार में बहने लगेगी । 
परिषद्‌ का यह प्राथमिक प्रयास है। इसको भावी योजनाएँ बहुत विस्तृत एवं 
विशाल हूँ । श्रीस्वामीजी महाराज भारत में अद्वितीय विद्वान्‌ माने जाते हेँ। आपकी त्याग 
और तपस्या अतुलनीय है। एसे महात्माओं का अवतार कई झातांब्दियों के अन्तर से भारत 
में होता हैं। अतः परिषद्‌ का यह प्रयास है कि ऐसे महात्माओं की वाणी से देशवासियों 
का कल्याण हो । 
भक्तिसुघा क तीन खण्ड प्रकाशित किये जा चुक हें-श्रीस्वामीजी द्वारा लिखित 
“मार्क्सवाद और रामराज्य” गीता प्रेस द्वारा प्रकाशित, का अंग्रेजी अनुवाद करवाने की योजना 
हैं। उसके एक परिच्छेद का तो अनुवाद किया गया है और वह परिषद्‌ द्वारा प्रकाशित भी किया 
जा चुका है। परिषद्‌ चाहती है कि श्रीमहाराजजी द्वारा लिखित एवं भविष्य में लिखे जाने- 
वाले सभी ग्रन्थों का परिषद्‌ के माध्यम से ही प्रकाशन हो । इसके लिये श्रीचरणों का आशी- 
वाद भी प्राप्त हुआ है। आदा है कि भनितसुधा के प्रेमी पाठकवृन्द अपना सहयोग प्रदान करते 
रहे, तो परिषद्‌ अपने उद्देश्य को पूर्णकरने में सक्षम हो सकेगी । 
भक्तिसुधा साहित्य परिषद्‌ का उद्देश्य ; सनातनघर्मावलम्बी जनता की भावना को 
दृढ़ करना, धाभिक साहित्य प्रकाशित करवाकर धर्म के गूढ तत्त्वों को प्रकादा में लाना, 
ज्ञान, योग, भक्ति, उपासना द्वारा देश की प्राचीन संस्कृति को जागृत रखना है । 


बाबूलाल गनड़ीवाला 
सहायक मन्त्री 
भक्तिसुधा साहित्य परिषद्‌, कलकत्ता 

हैँ 


यतिथक्रचूड़ामणि अनन्त श्री विभूषित श्री हरिहरानन्द सरस्वती ( स्वामी श्री करपात्रीजी महाराज 


कीतिस्तिलकायते त्रिभुवने तापत्रयोन्मूलनी । यद्राक्यामृतजीचनी जनयते स्वान्ते सतां कौतुकम्‌ 
पादाव्जरजः प्रसादकणतः केंवल्यमापद्यते। सोऽयं कोऽपि महेश्त्ररो विजयते श्रीपाणिपात्रो गुरुः 


श्री हरिः 


मक्तिस॒धा तृतीय खण्ड 


श्रीरासलीलारहस्य 


इस अपार संसार-समुद्र में जिन लोगों के मन निरन्तर गोते लगा रहे हूँ, उन्हें सव 
प्रकार के दुःखों से मुकत कर अपने परमानन्दमय स्वरूप की प्राप्ति कराने के लिये अहैतुक- 
करुणामय दीनवत्सल श्रीभगवान्‌ ही स्वयं धर्माववोधक वेद रूप में अवतीणं होते हें। जिस 
समय कालक्रम से सर्वसाधारण के लिये वेद का तात्पर्य दुर्वोध हो जाता है उस समय श्रीहरि 
ही पुराणादि रूप में आविर्भूत होते हूँ ! पुराणों का मुख्य प्रयोजन वेदार्थ का निरूपण करना 
ही है। किन्तु यह सव रहते हुए भी परस्पर मतभेद रहने के कारण वेदार्थ-सम्वन्घी विरोध 
का निराकरण भगवान्‌ की उपासना के हारा शुद्ध हुए अन्तःकरण से ही हो सकता है। जिन 
लोगों की विवेकदुष्टि पारस्परिक विवाद के कारण नष्ट हो गई है उन्हें वेदार्थ का वोध कराकर 
परम कल्याण की प्राप्तिं करने के लिये ही श्रीमद्भागवत का प्रादुर्भाव हुआ है, जैसा कि कहा है-- 
कृष्णे स्वधामोपगते घर्मज्ञानादिभिः सह। 
कलौ नष्टदृशामेष पुराणार्कोऽघुनोदितः ॥ 


अर्थात्‌ धर्म एवं ज्ञानादि के सहित भगवान्‌ के स्वधाम सिघारने पर जिन मनुष्यों की 
दृष्टि कलियुग के कारण नष्ट हो गई है उनके लिये इस समय इस पुराण रूप सूर्य का उदय हुआ 
वस्तुतः, यह ग्रन्थ वेदार्थ-विरोघ की निवृत्ति मे सूर्य के ही समान है-- 
अर्योऽयं ब्रह्मासुत्राणां सर्वोपनिषदामपि । 
गायत्रीभाव्यभूतोऽसौ ग्रन्थोऽष्टादशसंज्ञितः ।। 
अर्थात्‌ यह श्रीमद्भागवतं पुराण ब्रह्मसूत्र और समस्त उपनिषदों का तात्पर्यं है, तथा 
यह अण्टादशसंज्ञक ग्रन्थ गायत्री का भाष्य-स्वरूप है । 
प्राचीन आपंग्रन्थों में श्रीमड्भजागवत एक अत्यन्त देदीप्यमान उज्ज्वल ग्रन्थ रत्न है। 
इसके दशम और एकादश स्कन्धों में परमानन्दघन लीला-पुरुषोत्तम भगवान्‌ कृष्णचन्द्र 
को दिव्यातिदिव्य लीलाओं का वर्णन है। लीलाविहारी श्रीकयामसुन्दर सर्वथा रसमय हें। 
उनकी कोटि-कोटि कन्दर्प-कमनीय मनोहर मूत्त भावुक भक्तों के लिये जैसी जेसी मनोमोहिनी 
है वेसी ही उनकी लीलाएँ भी हें । यों तो भगवान्‌ की सभी लीळाएँ लोकोत्तर आनन्दातिरेक 
का सञ्चार करनेवाली हें तथापि उनको ब्रजलीलाएँ तो महाभाग भक्तों एवं कविपुङ्गवों का 


२ भक्ति-सुघा--तुतीय खण्ड 
सर्वस्व ही हें। उनमें भी, जिसका आविर्भाव एकमात्र रसाभिव्यक्ति के लिये ही हुआ था, 
वह महारास तो मानो संथा माधुयं का ही विलास था। प्रभु की रासकीड़ा जेसी मधुर है 
वेसी ही रहस्यमयी भी है। उसके भीतर जो गुह्यातिगुह्य रहस्य निहित है वह आपाततः 
दृष्टिगोचर नहीं हो सकता । वह इतना गूढ़ है कि उसमें जितना प्रवेश किया जाता है उतना ही 
अधिकाधिक दुरवगाह्य प्रतीत होता है । हम यथामति उसका विचार करने का प्रयत्न करते हं। 

इस रासलीला का वर्णन श्रीमद्भागवत दशम स्कन्ध के अध्याय उनतीस से तेतीस 
तक है। ये पाँच अध्याय 'श्रीरासपञ्चाध्यायी' के नाम से सुप्रसिद्ध हें। ये श्रीमद्भागवत 
रूप कलेवर के मानों पाँच प्राण हूँ; अथवा यदि इन्हें श्रीमद्भागवत का हृदय कहा जाय तो भी 
अयुक्त न होगा । 

रासपञ्चाध्यायो के आरम्भ में 'श्रीवादरायणिरुवाच' ऐसा पाठ है। इस पाठ का 
भी एक विशेष अभिप्राय है। यहाँ 'वादरायणिः' शाब्द से वक्ता का. महत्त्व द्योतित कर 
उसके द्वारा प्रतिपादन किये जानेवाले विवय की महत्ता प्रदर्शित की गई है । लौकिक नीतियों 
के विषय में तो प्रायः इस वात पर ध्यान नहीं दिया जाता कि उनका वक्ता कोन है; वहाँ केवल 
उस उक्ति की महत्ता का ही विचार किया जाता है। 


“ननु बक्तृविशेषनिःस्पुहा गुणगृह्या वचने विपदिचितः' 


किन्तु घामिक अंशों में यह नियम नहीं है। वहाँ तो वकता की योग्यता का विचार 
सवस पहले किया जाता है। जिस प्रकार गायत्री मन्त्र है। उसका अर्थ किसी भी भाषा 
में कितने ही सुदर ढंग से कर दिया जाय, जापक को उसमें श्रद्धा नहीं हो सकती और न मूल 
गायत्री के जप से होनेवाला महान्‌ फल ही उससे प्राप्त हो सकता है। अतः धर्मके विषय में 
मनुष्य को 'वक्तृविशेष-सस्पृह* होने की आवश्यकता है। यहाँ वक्ता के कथन की अपेक्षा 
उसके व्यक्तित्व का प्रामाण्य ही अधिक अपेक्षित है । 

यदि देखा जाय तो लौकिक विषयों में भी यही नियम अधिक काम कर रहा है । 
हमें एक साधारण पुरुष की ऊंची-से-ऊंची वात उतनी मूल्यवान्‌ नहीं जान पड़ती जितनी कि 
किसी गण्यमान्य ब्यक्ति की साघारण-सी वात जान पड़ती है। जिस पुरुष के प्रति हमारी 
श्रद्धा है उसकी बहुत मामूली बात पर भी हम बहुत ध्यान देते हें। इससे निश्‍चय होता है कि 
लौकिक विषयों में यद्यपि प्राय: 'वक्‍्तुविशेषनिःस्पृहता' होती है; वहाँ 'बालक से भी शुभ ज्ञान 
ग्रहण करने चाहिये'-यही नीति काम करती है तथापि सर्वादा में नहीं। कभी-कभी वक्ता 
की आप्तता का मूल्य वहाँ भी बढ़ जाता है । 

पही वात वेद के विषय में है। वेद बहुत युक्ति-युक्त अर्थ को कहता है, इसीलिये 
वह माननीय हो-एसी बात नहीं है; बल्कि वात तो ऐसी है कि वेद का कथन होने के कारण 
ही वेदार्थमाननीय है । चोर अच्छी वात कहें तव भी उसमें आस्था नहीं हो सकती । 


शीरासलोला रहस्य ३ 


अब हम प्रकत विषय पर आते हें। रासपञ्चाध्यायी के वक्ता श्रीवादरायणि हें । 

वदरणां समूहो वादरं' नरनारायणाश्रमोऽयनमाश्रयो यस्य स वादरायणः तस्यापत्यं 
बादरायणिः । 

'वदर' वेर को कहते हैं, यहाँ उससे नरनारायणाश्रम उपलक्षित है। वही जिनका 
अयन आश्रय निवास स्थान अर्थात्‌ तपोभूमि है वे भगवान्‌ व्यासजी ही वादरायण हें। 
उन्हीं के पुत्र श्रीवादरायणि हें। यहाँ भगवान्‌ झुकदेदजी को जो 'वादरायणि' कहा गया है । 
उसका तात्पर्य यही है कि उनका महत्त्व अपने व्यक्तित्व के कारण ही नहीं है वल्कि पिता और 
पिता की निवास-भूमि से भी उनकी पवित्रता द्योतित होती है । अर्थात्‌ भगवान्‌ श्रीशुकदेवजी 
स्वयं ही पवित्र हों, ऐसी वात नहीं है, उन्हें तो उनके पिता ने परम-पवित्र वदरिकाश्रम में 
तप करके उस तप के फलस्वरूप ही प्राप्त किया था। वदरिकाश्रम ज्ञानभूमि है; अतः 
वहाँ जो तप होगा वह्‌ भी अत्यन्त विलक्षण ही होगा । उसके फलस्वरूप श्रीभगवान्‌ या भग- 
वान्‌ के परमान्तरंग निकुञ्जमन्दिरस्थ लीलाशुक ही श्रीशुकदेवरूप में प्रादुर्भूत हुए हें । 

भगवान्‌ व्यासजी में भी केवल तप से ही तेज आया हो-एसी वात नहीं है, बे तो 
वेदार्थं का निरूपण करने के लिये अवतीणं हुए साक्षात्‌ श्रीनारायण ही थे। 'केदाबं वाद- 
वादरायणम्‌'। यों तो वे स्वयं ही नारायण हूँ; तिसपर भी उन्होंने बदरिकाश्रम में विविध 
प्रकार का तप किया है। उन्हीं से जिसका जन्म हुआ है वे श्रीशुकदेव जी ही इस तत्त्व के वक्ता हें । 

इससे सिद्ध होता है कि उनका कथन भी कोई साधारण वात नहीं है। महापुरुष 
कोई ग्राम्य-कथा नहीं कहा करते । उनके सामने तो ग्राम्य-कथाओं का विघात हो जाया 
करता है, किसी दूसरे को भी ऐसी वात कहने का साहस नहीं होता, फिर वे स्वयं तो ऐसी 
वात कहेंगे ही क्यों ? वे अवश्य किसी दिव्यातिदिव्य रहस्य का ही उद्घाटन करेंगे। यह तो 
रही वक्ता की बात; उनके सिवा श्रोता भी केसे हें? महाराज परीक्षित्‌ ! 'गर्भदृष्टमन्‌- 
ध्यायन्परीक्षेत नरेष्विह” अर्थात्‌ जिन्होंने जन्म लेते ही इधर-उधर देखकर लोगों में यह परीक्षा 
करनी चाही थी कि जिस मनोमोहिनी मूर्ति को मेने गर्भ में देखा था वह यहाँ कहाँ है, जो गर्भ 
में ही भगवान्‌ का दर्शन कर चुके थे। ध्रुवादि ने साघन द्वारा योगमाया का निराकरण 
करके भगवत्तत्त्व का साक्षात्कार किया था, किन्तु इन्हें तो भगवान्‌ की अनुकम्पा से ही उनका 
दर्शन हो गया था। उनके वंश का महत्त्व भी सुस्पष्ट ही है। इस प्रकार जैसे भगवान्‌ 
वादरायणि मातृमान्‌, पितृमान्‌ और आचार्यवान्‌ हें बसे ही पार्थ-पौत्र महाराज परीक्षित्‌ भी हें । 

वे यद्यपि स्वभाव से ही तत्त्वज्ञ, दास्त्रज्ञ, ऐहिक, आमुष्मिक विषयों सं विरंकत एवं 
सर्वान्तरतम प्रत्यगात्मा का साक्षात्कार करने के इच्छुक थे, तथापि राजा होने के कारण किसी 
म्ृङ्गाररसप्रघान कथा के श्रवण में उनकी अभिरुचि होनी सम्भव थी। किन्तु इस समय 


१ बादरं वदरीवचनम्‌ । 


¥ भक्सि-सुघा--सुतोय खण्ड 


तो उन्हें अनिवार्य विश्र-शाप हो चुका था; इसलिये सात दिन में उनकी मृत्यु निश्चित हो जानें 
के कारण वे परम उपरत हो गये थे। यदि साधारण मनुष्य को भी अपनी मृत्यु का निश्चय 
हो जाय तो वह किसी ग्राम्य-क्रथा के श्रवण में प्रवृत्त नहीं हो सकता; फिर महाभागवत महाराज 
परीक्षित्‌ जसे सर्वसाधनसम्पन्न पुरुषों की प्रवृत्ति तो उसमें हो ही कंसे सकती है ? 
वस्तुतः श्रीमद्भागवत कोई साधारण ग्रन्थ नहीं है। श्रीशुकदेवजी का तो मिलना 
ही बहुत दुर्लभ था; फिर जिस ग्रन्थ का वे वर्णन करें उसका महत्त्व क्या कुछ साधारण हो सकता 
है? जिस समय शौनकादि महपियों ने यह सुना कि इस ग्रन्थ का वर्णन श्रीशुकदेवजी ने किया 
है तो वे आइचर्थचकित हो गये और बोले कि 
तस्य पुत्रो महायोगी समद्ङ निविकत्पकः । 
एकान्तमतिरन्निद्रो गूढ़ो मूढ़ इवेयते ॥। 
वे ब्यासनन्दन तो महायोगी, समदर्शी, विकल्पशून्य, एकान्तमति और अविद्यारूप 
निद्रा से जगे हुए थे। वे तो प्रच्छन्न भाव से मूढ़वत्‌ विचरते रहते थे। वे किस प्रकार इस 
बृहत्‌ आख्यान का श्रवण कराने में प्रवृत्त हो गये ?' 
उनकी महिमा को द्योतित करनेवाला एक अन्य इलोक भी है--- 
यं प्रवबजन्तमनपेतमपेतकृत्यं द्ेपायनो विरहकातर आजुहाव । 
पुत्रेति तन्मयतया तरवोऽभिनेदुस्तं सबभूतहू दयं मुनिमानतोऽस्मि ।। 
अर्थात्‌ जिन्होंने उपनयनसंस्कार के लिये विधिवत्‌ गुरूपसदन नहीं किया और जेसे- 
तैसे पिता के उपनयन संस्कार कर देने पर भी जो उपनयन सम्वन्धी क्रिया-कलाप से उपरत' थे 
उन शुकदेवजी को जाते देखकर उनके बिरह से आतुर होकर जिस समय हे पुत्र ! हे पुत्र ! ', 
इस प्रकार पुकारते हुए श्रीव्यासजी उनक पीछे गये तो प्रत्येक वृक्ष में से जो 'पुत्र' झाब्द को प्रति- 
ध्वनि आ रही थी वह ऐसी जान पड़ती थी मानो वृक्ष भी तन्मयभाव से पपुत्र-पुत्र' चिल्ला रहे 
हें । भगवान्‌ शुकदेवजी परम तत्वज्ञ और महायोगी होने के कारण सर्वभूतहृदय हैं । 
“सर्व भूतानां हृत्‌ अयते विजानाति’ 
जो सम्पूर्ण भूतों के हृत्‌ ओर उसके विकारों को जानते हें अथवा 'ससवंभूतानां हृत्‌ 
अथते नियभयति' जो समस्त प्राणियों के हृत्‌ का अयन नियमन करते हें, इन व्युत्पत्तियों 
के अनुसार श्रीशकदेवजी सर्वभूतहूदय हें। उनके सिवा अन्य तत्त्वज्ञ भी यद्यपि अपने 
१ जो लोग अत्यन्त विरक्त होते हूँ उनकी अभिरुचि भगवद्‌-च्यतिरिक्त कर्म और उनके फलों में नहीं होती । 
उनकी निष्ठा सवं-संन्यासपूर्वक एकमात्र भगवत्स्वरूप में ही होती है। अतः श्रीशुकदेवजी इस प्रकार की 
उपरति के अधिकारी ये, किन्तु अनधिकारियों के लिये तो ऐसी उपरति अकल्याण की ही हेतु होती है । 
२ 'हृत्‌' शब्द यद्यपि पुण्डरीकाकार मांसपिण्ड का वाचक है, तयापि जिस प्रकार 'मञ्चाः क्रोशन्ति’ इस वाक्य में 


Ra शब्द से मञ्चस्थ पुरुष अभिप्रेत है उसी प्रकार यहाँ 'हृत्‌' शब्द से हृत्स्था बुद्धि का ग्रहण करना 
चाहिए । 


श्रीरासलीला रहस्य भर 


पारमार्थिक स्वरूप से सर्वान्तरात्मा ही हें तथापि दूसरे के चित्त के नियन्त्रणादि की दाक्ति 
विना योग के नहीं हो सकती; इसीसे 'हुत्‌ अयते नियमयति' यह दूसरी व्युत्पत्ति उनके महा- 
योगित्व का परिचय देती है। इससे उनका परमतत्त्वज्ञ और महायोगी होना सिद्ध होता है । 
इस प्रकार सवके हृदय होने के कारण वे वृक्षों के भी अन्तरात्मा हें। अतः उस समय वृक्षों 
से 'पुत्र' शब्द की जो प्रतिध्वनि हो रही थी उससे जान पड़ता था कि वह वृक्षों के द्वारा मानो 
स्वयं ही श्रीव्यासजी को 'पुत्र' कहकर सम्वोचन कर रहे थे। एसा करके वे उन्हें उपदेश कर 
रहें थे कि “पिताजी ! आप जो हमें पुत्र-पुत्र कहकर पुकार रहे हें यह आपका व्यामोह ही है । 
हमारा आपका जो पिता-पुत्र सम्वन्ध है वह तात्त्विक नहीं है । कभी हम आपके पुत्र होते हें 
तो कभी आप भी हमारे पुत्र हो जाते हें; अत: आपको इस मायिक सम्बन्ध के मोह में न फंसना 
चाहिये ।” 

उस समय एक दूसरी घटना भी हुईै। उससे भी उनकी निविकार समदृष्टि का पता 
चलता है। उस घटना का वर्णन इस इलोक द्वारा किया गया है--- 


दृष्ट्वानुयान्तमृबिमात्मजमप्यनग्नं देव्यो किया परिदधुनं सुतस्य चित्रम्‌ । 
तद्वीक्ष्य पृच्छति मुनो जगदुस्तवास्ति स्त्रीपुंभिदा न तु सुतस्य विविक्तदृष्टेः ।। 


श्रीशुकदेवजी के पीछे-पीछे भगवान्‌ व्यास जा रहे थे। मार्ग में एक जलाशय पर 
कुछ देवाङ्गनाएँ स्नान कर रही थीं। श्रीव्यासजी यद्यपि वस्त्र धारण किये हुए थे तथापि 
उन्हें देखकर उन अप्सराओं ने लज्जावश अपने बस्त्र धारण कर लिये; किन्तु वाल-योगी 
दिगम्वर-वेष शुकदेवजी को देखकर ऐसा नहीं किया । भगवान्‌ शुकदेवंजी परम सुन्दर थे । 
वे श्यामवर्णं होने के कारण साक्षात्‌ आनन्दकन्द भगवान्‌ कृष्णचन्द्र के समान मनोमोहक थे । 
उनकी मनोहर मूति को देखकर कुळ-कामिनियों के अन्तःकरणों में भी क्षोभ हो जाता था; 
तथा वहुत-से वालक उनके पीछे लगे रहते थे। ऐसे होने पर भी उन्हें देखकर देवाङ्गनाओं 
ने वस्त्र धारण नहीं किये किन्तु वृद्ध और विकलेन्द्रिय व्यासंजी को देखकर बड़ी फुर्ती से वस्त्र 
पहन लिये। यह देखकर जव व्यासजी ने उनसे इसका कारण पूछा तो बे कहने लगी--- 
“महाराज ! आपको तो स्त्री-पुरुष का भेद है किन्तु आपके पवित्र-दुष्टि पुत्र को ऐसा कोई 
भेद नहीं है। इसका आत्म-भाव शुद्ध परब्रह्म में सुस्थिर है, दृश्य पर तो इसकी दृष्टि ही नहीं 
है। हम लोग अप्सराएँ हेँ। हम से लोगों की मनोवृत्ति छिपी नहीं रह सकती । महधियों 
की तपस्या भङ्ग करने के लिये हमारी ही नियुक्ति की जाती है। अतः 'ताँत वाजी और राग 
बूझा', हम महषियों को देखते ही उनके हृदय को परख लेती हें ।” 

वस्लुतः दृश्य संसर्गे ही दृष्टि के मालिन्य का हेतु है। जहाँ बह दृश्य संसर्गे से निवृत्त 
हुई कि उसका मालिन्य भी निर्मूल हो गया । ऐसी स्थिति प्राप्त होते ही परब्रह्म का साक्षा- 
त्कार हो जाता है। यही स्थिति श्रीशुकदेवजी की थी । 


६ भक्ति-सुघा--तुतीय लण्ड 


भला जो गोदोहन-वेला से अधिक कहीं खड़े नहीं होते थे उन श्रीशुकदेवजी ने किस 
प्रकार श्रीमद्भागवत सुनाई ? एसी दाङ्का होने पर श्रीसूतजी ने कहा, यह महाराज परीक्षित्‌ 
का सोभाग्य ही था ।' 
स गोदोहनवेलां ब गृहेषु गुहमेधिनाम्‌ । 
अवेक्षते महाभागस्तोर्थोकुद॑स्तदा्षमम्‌ ।। 
यहाँ एक टूसरी शङ्का भी हो सकती है। महाभारत के कथनानुसार श्रीशुकदेवजी 
अपने तप के प्रभाव से ब्रह्मभावापन्न हो गये थे। उन्हें वाह्य प्रपञ्च का अनुसन्धान भी नहीं 
रहा था । फिर इस महासंहिता के स्वाध्याय में उनकी किस प्रकार प्रवृत्ति हुई ? 
इसका उत्तर श्रीसूतजी महाराज ने इस प्रकार दिया है--- 
हरेगुणाक्षिप्तमतिर्भगवान्बादरायणिः । 
अध्यगान्महुदास्यानं नित्यं विष्णुजनप्रियः ॥। 
सूतजी कहते हें ठीक है, यद्यपि श्रीशुकदेवजी एसे ही निविशेष परब्रह्म में परिनिष्ठित 
थे, शास्तु, शिष्य आदिं सम्वन्धों में उनकी प्रवृत्ति होनी सर्वथा असम्भव थी; तथापि उन्हें एक 
व्यसन था। उससे आकृष्ट होकर ही उन्होंने इस महान्‌ आख्यान का अध्ययन किया था। 
व्यास-सूनु भगवान्‌ शुकदेवजी की बुद्धि श्रीहरि के गुणों से आक्षिप्त थी, वह हरिगुणगान की 
मनोमोहिनी माधुरी में फंसी हुई थी । 'हरते इति हरि:'जो वड़े-बड़े योगीन्द्र-मुनीन्द्रों के मन को 
भी हर लेते हें उन दिव्य मङ्गलमूति भगवान्‌ का नाम ही 'श्रीहरि' है। भगवान्‌ के परम 
दिव्य नाम, गुण, चरित्र एवं स्वरूप ऐसे ही मधुर हें। उन्हीं के गुणों ने श्रीशुकदेवजी के 
शुद्धव्रह्माकारवृत्ति सम्पन्न मन को भी हठात्‌ अपनी ओर आकर्षित कर लिया था। इसीसे 
उन्होंने इस वृहत्‌ संहिता का स्वाध्याय किया था | 
अहा ! उन श्रीव्यासनन्दन की हरिभक्ति प्रवणता का कहाँ तक वर्णन किया जाय? 
यद्यपि निरन्तर आत्मसुख में विश्रान्त रहने के कारण उनकी मनोवृत्ति किसी दूसरी ओर नहीं 
जाती थी; उनके हृदय से द्वैत्रपञ्च का सर्वथा तिरोभाव हो गया था; तथापि परमानन्द- 
कन्द श्रीकृष्णचन्द्र को ललित लीलाओं ने उन्हें अपनी ओर आकृष्ट कर ही लिया । इसीसे 
उन्होंने भगवल्लीला के निगूढ़तम रहस्यभूत इस महाग्रन्य का आविर्भाव किया । 
स्वसुखनिभृतचतास्तद्व्युदस्तान्यभाबोऽप्यजितरुचिरलीलाकृष्टसा रस्तदीथम्‌ । 
व्यतनुत कृपया यस्तत्त्वदोयं ` पुराणं तमखिलवुजिनघ्नं व्याससुनुं नमामि ॥। 
'स्वसुखनिभू तचेता:” स्वानन्द से ही पूणं है चित्त जिनका, यद्यपि प्राणियों का 
चित्त विषयों से पूर्ण देखा जाता है तथापि स्वभावतः बह आत्मानन्द से ही पूर्ण हे। जिस 


१ स्वसुखेनैव निमृतं परिपूर्ण चेतो यस्य असौ । 


श्रोरासलीलारहस्य ७ 


प्रकार घट की आकारा द्वारा स्वाभाविक पूर्णता जलादि द्वारा होनेवाली अस्वाभाविक पूर्णता 
से निवृत्त-सी हो जाती है, उसी प्रकार चित्त की स्वाभाविक ब्रह्माकाराकारिता उसकी अस्वा- 
भाविक बविषयाकाराकारिता से निवृत्त हुई-सी जान पड़ती है। किन्तु श्रीशुकदेवजी का चित्त 
तो विषयव्यामोह से निवृत्त होकर आत्मानन्द में ही विश्रान्त हो गया था। इसीसे उन्हें 
स्वसुखनिभृतचेताः' कहा है। इस प्रकार 'तद्व्युदस्तान्यभावः' आत्मानन्द में विश्रान्त 
होने के कारण अन्य पदार्थो से जिनकी सत्यत्ववुद्धि निवृत्त हो गई है ऐसे जिन शुकदेवजी ने 
'अजितरुचिरलीलाकृष्टसारः' जिनकी ब्रह्माकारवृत्ति की निश्चलता भगवान्‌ अजित 
की रुचिर लीला से अपहृत हो गई है; एसे होकर कृपावश इस तत्त्वप्रदशंक पुराण का विस्तार 
किया, उन निखिलपापापहारी श्रीव्यासनन्दन को में प्रमाण करता हूं । 
यद्यपि एसे महानुभावों की प्रवृत्ति ग्रन्थाध्ययन में नहीं हुआ करती तथापि भगबल्ली- 
लाओं से आकृष्टचित्त होने के कारण ही उन्होंने इस महासंहिता का अध्ययन किया था । 
परिनिष्ठितोऽपि नर्गुण्ये उत्तमइलोकलीलया । 
गृहीतचेता राजर्ष अध्यगात्‌ संहितामिमाम्‌ ॥। 


इस सम्वन्ध में एक इतिहास भी प्रसिद्ध है। एक वार श्रीशुकदेवजी संसार से उपरत 
होकर बन में चले गये और वहाँ ध्यानाम्यास में तत्पर होकर समाधिस्थ हो गये । उनकी 
वुद्धिवृत्ति निखिल दृश्य प्रपञ्च का निरास कर अशेप-विशेष-शून्य शुद्ध बुद्ध मुक्त परब्रह्म में 
लीन हो गई ओर उन्हें वाह्य जगत्‌ का कुछ भी भान न रहा । इसी समय भगवान्‌ व्यासदेव 
के कुछ शिष्यगण उधर आ निकले । उन्होंने उन वालयोगीन्द्र को देखकर कुतूहलूवषा 
श्रीव्यासजी से जाकर कहा कि, भगवन्‌ ! हमने वन में एक परम सुन्दर वालक को देखा है । 
वह बहुत दिनों से पाधाण-प्रतिमा के समान निश्चल भाव से एक ही आसन से बेठा हुआ है । 
उसे वाह्य जगत्‌ का कुछ भी भान होता नहीं जान पड़ता । 
तव भगवान्‌ व्यासदेव ने सारी परिस्थिति समझकर उन्हें एक इलोक कण्ठ कराया 
और कहा कि तुम उस बालयोगी के पास जाकर इसे सुमधुर ध्वनि से गाया करो । तदनम्तर 
दिष्यगण वन में जाकर इस इलोक का गान करने लगे 
बर्हापीडं नटवरवपुः कर्णयोः कणिकारं बि भ्रद्ास: कनककपिदां वेजयन्तो च मालाम्‌ । 
रन्ध्रान्वेणोरघरसुधया पुरयन्‌ गोपवुन्दंवु न्दारण्यं स्वपदरमणं प्राविशद्गीतकोतिः ।। 


१ तेनैव स्वसुखपूर्णचेतस्त्तेनैव व्युदस्ता निरस्ता अन्यस्मिन्‌ ब्रह्मातिरिक्ते पदार्थं भावना अस्तित्ववुद्विरपि यस्य 
सः। 

२ अजितरुचिरलीलया आकृष्ट: अपहृतः सारः धेय्यं bd pan त्तिनेश्चल्यं यस्य सः । 
हटात्‌ स्वविषये रुचि राति ददाति’ जो हठात्‌ रुचि दे देती है, अथवा 'इतरेम्यो विषयेम्थो 
रुचि राति आदत्ते’ जो अन्य विषयों से रुचि को खींच लेती है, जैसा कि श्रीमद्भागवत में एक स्थान पर कहा 
है 'इतररागःविस्मारणं नृणाम्‌'। 


द अक्ति-सुघा--तुतीय खण्ड 


शिष्यों के निरन्तर गान करने से भगवान्‌ शुकदेवजी के अन्तःकरण में इस इलोक के 
अर्थं की स्फूति हुई । यह नियम है कि जितना ही चित्त शुद्ध होगा उतना ही शीघ्यृतर उसमें 
भगवत्तत्त्व का अनुभव होगा । इसीसे किन्हीं-किन्हीं उत्तम अधिकारियों को, जिनकी उपासना 
पूर्ण हो चुकी होती है, महावाक्य का श्रवण करते ही स्वरूप-साक्षात्कार हो जाता है । 
उस इलोकार्थ की स्फूति होने पर भगवद्विग्रह की अनुपम रूपमाधुरी ने उनके चित्त को 
क्षुभित कर दिया । उनकी समाधि खुल गई और उन्होंने श्रीशयामसुन्दर की स्वरूपमाधुरी 
का वर्णन करनेवाले इस श्लोक को कई बार उन वालकों से कहलाया और कितनी ही वार 
आनन्दविभोर होकर स्वथं भी कहा । शिष्यों ने भगवान्‌ व्यासदेव के पास उन्हें यह सारा 
वृत्तान्त सुनाया । श्रीव्यासजी सोचने लगें कि इसे सुनकर भी वह आया क्यों नहीं ! जब 
उन्होंने ध्यानस्थ होकर इसके कारण का अन्वेषण किया तब उन्हें मालूम हुआ कि उसे यह सन्देह 
है कि जिसका सौन्दर्यमाधुर्य ऐसा विलक्षण है वह मेरे-जेसे अकिञ्चन पुरुष से स्नेह क्यों करेगा । 
तव व्यासजी ने इस शंका की निवृत्ति करने के लिये भगवान्‌ की दयालुता को प्रकट करनेबाला 
यह ₹लोक उन वालकों को पढ़ाया और पूर्वजत्‌ उन्हें श्रीशुकदेवजी के पास जाकर इसे गाने का 
आदेश किया । 
महो बकोयं स्तनकालकूटं जिघांसयापाययदप्यसाध्वी । 
लेभे गति घात्र्युचितां ततोऽन्यं कं वा दयालुं शरणं व्रजेम ॥ 
(भाग० ३।२।२३) 


इस इलोक को सुनकर श्रीशुकदेवजी को आइवासन हुआ और उन्होंने वालकों से पूछा 
कि तुमने यह इलोक कहाँ से याद किया है? बालकों ने कहा (हमारे गुरुदेव श्रीव्यास 
भगवान्‌ ने एक अष्टादश सहस्र इलोकों की महासंहिता रची है। ये इलोक उसी के हें ।' 

यह सुनकर वे भगवान्‌ व्यासदेव के पास आये और उनसे उस महाग्रन्थ का अध्ययन 
किया । अध्ययन करने में एक दूसरा हेतु और भी था । नित्यं विष्णुजनप्रियः' भगवान्‌ 
शुकदेवजी को स्वेदा विष्णुभक्तों का संग प्रिय था । श्रीमद्भागवत वैष्णवों का परमघन है। 
अतः इसके कारण उन्हें सदा ही वैष्णवों का सहवास प्राप्त होता रहेगा, इस लोभ से भी उन्होंने 
उसका अध्ययन किया । 

इससे शौनकजी के प्रदन का उत्तर हो जाता है। वे हरिगुणाक्षिप्तमति थे, इसी लिये 
आत्माराम होने पर भी उन्होंने इस महासंहिता का अध्ययन किया । वस्तुतः भगवान्‌ के 
गुणगण ही एसे हें--- 

आस्मारामाइच मुनयो निग्रन्या अप्युरुक्रमे । 
कुवन्त्यहेतुकों भक्तिमित्थंभूतगुणो हरिः ॥ 
(भाग० १।७।१०) 


श्रौरासलीलारहस्य £ 


यहाँ 'निर्ग्रन्थाः' इस पद के दो अभिप्राय हें (१) 'निगेता ग्रन्ययो येम्यस्ते' अर्थात्‌ 
ब्रह्म में परिनिष्ठित होने के कारण जो आत्मानात्मसम्वन्धी ग्रन्थियों से मुक्त हो गये हों वे निरग्र॑न्य 
हें। अथवा (२) "निर्गता ग्रन्था येभ्यस्ते' परब्रह्म में परिनिष्ठित होने के कारण जिनका 
ग्रन्थावलोकन छूट गया हो । वास्तव में योग की सिद्धि तो होती ही उस समय है जिस समय कि 
शास्त्रोक्त विविध वादों से विचलित हुई बुद्धि उन सव विवादों से ऊपर उठकर निश्चल भाव से 
एक तत्त्व में स्थित हो जाय । 
श्रुतिविप्रतिपन्ना ते यदा स्यास्यति निइचला। 
समाधावचला बुद्धिस्तदा योगमवाप्स्यसि ।। 
(गीता २।५३) 
जिस समय बुद्धि मोहातीत हो जाती है उस समय वह श्रोतव्य और श्रुत से उपरत हो 
जाती है ; फिर तो एकमात्र ब्रह्मवीथि में ही उसका विचरण हुआ करता है। 
श्रीभगवान्‌ कहते हें 
यदा ते मोहकलिलं बुद्धिब्यतितरिष्यति। 
तदा गन्तासि निबंदं श्रोतव्यस्य श्रुतस्य च॥ 
(गीता २।५२) 
श्रीविद्यारण्य स्वामी तो एसी अवस्था में शास्त्रसंन्यास की ब्यवस्था भी करते हें-- 
शास्त्राण्यघोत्य मेधावी अभ्यस्य च पुनः पुनः । 
परमं ब्रह्म विज्ञाय उल्कावत्तान्यथोत्सुजेत्‌ ॥ 
भगवती श्रुति भी कहती है--- 
तमेवेकं जानथ आत्मानमन्या वाचो विमुझूचथ । 
(मु० उ० २।२५) 
यहाँ यह बिरोध प्रतीत होता है कि जब श्रुतिस्मृति और आचायं सभी का यह मत है 
कि स्वरूप-साक्षात्कार होने के पश्चात्‌ शास्त्राम्यास में प्रवृत्ति नहीं होती और नहीं होनी चाहिये 
तो श्रीशुकदेवजी की ही इस महाग्रन्थ के अध्ययन में केसे प्रवृत्ति हुई? इसका एकमात्र हेतु, 
जेसा कि हम ऊपर कह चुके हें, यही था कि वे हरिगुणाक्षिप्तमति थे । वे यद्यपि स्वयं उसमें 
प्रवृत्त नहीं हुए थे तथापि भगवान्‌ के गुणों की मधुरिमा ने उन्हें स्वयं उस ओर खींच लिया था । 
वेदान्तसिद्धान्त में भी यह युक्तियुक्त ही है। इस विषय में आचार्यो का ऐसा भत 
है कि जिस समय ब्रह्मज्ञान होता है उस समय आवरण नष्ट हो जाता है, किन्तु प्रारब्घभोगोपयोगी 
विक्षेप तो वना ही रहता है।. ब्रह्मज्ञान से केवल मूलाविद्या. का. नाश होता है, लेशाविद्या 
तब भी रह जाती है। उसकी निवृत्ति प्रारब्घ क्षय होने पर होती है। इसीस श्रीनारद- 
2 

सनकादि, शुकदेव और वसिष्ठादि परमसिद्ध ब्रह्मनिष्ठ महात्माओं की लोक में भी नाना प्रकार 
की चेष्टाएँ देखी जाती हें। जिस प्रकार परम ब्रह्मनिष्ठ होने पर भी श्रीनारदजी को हरिनाम- 
सद्भीतंन और सनकादि को इरिगुणगान का व्यसन था, उसी प्रकार श्रीशुकदेवजी को भी 
हरिकथामृत के पान का व्यसन था । जिस प्रकार स्वरूपानुभव हो जाने पर भी प्रारब्धभोग 
के लिये इन्द्रियों को विषयों में प्रवृत्ति होती है उसी प्रकार हुरिगुणगान में भी प्रीति हो ही सकती 
है। वास्तव में भगवान्‌ में आत्माराम चित्ताकर्षकत्व एक गुण है। उसी से आकृष्ट होकर 
भगवान्‌ शुकदेवजी ने इस शास्त्र का अध्ययन किया था । 

इससे सिद्ध हुआ कि ऐसे पूर्ण परब्रह्म में परिनिष्ठित महामुनि शुकदेवजी की इस 
कारण से इस भागवत-शास्त्र के अध्ययन में प्रवृत्ति हुई तथा इसके वर्णन में इसलिये प्रवृत्ति हुई 
कि जिससे विष्णुजन स्वयं ही आकर उन्हें मिल जाया करें। इस भागवत-शास्त्र में भगवान्‌ 
का दिव्यातिदिव्य रहस्य निहित है ; अतः जिक प्रकार वशीकरणमन्त्र से लोगों को अपने 
अधीन कर लिया जाता है, उसी प्रकार इस परम मन्त्र के कारण भक्तजन स्वयं ही आकृष्ट 
हो जाते हें। इसके सिवा भगवान्‌ के गुण, चरित्र ओर स्वरूप की माधुरी स्वयं भी एसी 
मोहिनी है कि बड़े-बड़े सिद्ध मुनीन्द्र भी उनके कीर्तन में प्रवृत्त हो जाया करते हें। भाष्यकार 
भगवान्‌ शङ्कुराचार्य ने नुसिहतापिनीय उपनिषद्‌ के भाष्य में कहा है-- 


'मकक्‍ता अपि लीलया विग्रहं कृत्वां तं भजन्ते’ 


अर्थात्‌ मुक्तजन भी लीला से देह धारण कर भगवान्‌ का गुणगान किया करते हैं । 
यही वात सनकादि के विषय में भो कही जा सकती है । 

जिस समय महाराज परीक्षित गङ्गातट पर आकर बेठे उस समय बहुत से ऋषि, 
मुनि, सिद्ध एवं योगीन्द्रगण उनके पास आये । उन क्षव से उन्होंने यही प्रश्‍न किया कि 'भगवन्‌ ! 
में मरणासन्न हुँ ; अतः मुमूर्षु पुरुष के लिये जो एकमात्र कर्तव्य हो वह मुझे बतलाइये ।' इस 
विषय में उस मुनीन्द्र-मण्डली में विचार हो रहा था ; भिन्न-भिन्न महानुभाव अपने भिन्न-भिन्न 
मत प्रकट कर रहे थे ; अभी कुछ निइचय नहीं हो पाया था कि इतने ही में शुकदेवजी आ गये । 
उनसे भी यही प्रइन हुआ । राजा ने पूछा, 'भगवन्‌ ! अव मेरी मृत्यु में केवल सात दिन शेष हें ; 
अतः कोई ऐसा कृत्य वतलाइये जिसके करने से में धीरों की प्राप्तव्य गति को प्राप्त कर सकूं ।' 

तव श्रोशुकदेवजी वोळे, 'राजन्‌ ! अन्य अनात्मज्ञ लोगों के लिये तो सहस्रों साधन 
हें, परन्तु भक्तों के लिये तो एकमात्र श्रीहरिश्रवण ही परमावलम्व है ।' इसके तीन भेद हें- 
श्रीहरि का स्वरूपश्रवण, गुणश्रवण और नामश्रवण। इसी प्रकार श्रीहरि-कीर्तन भी तीन 
प्रकार का है-स्वरूपकीतन, गुणकी्तन और नामकीतेन । उपनिषदादि से भगवान्‌ का 
स्वरूपकीतन होता है, इतिहास-पुराणादि से रूप-गुणकीर्तन होता है और विष्णुसहस्न-नामादि से 
नामकीतंन होता है । कर्मकाण्ड भी भगवान्‌ का ही स्वरूप है--- 

यज्ञेन यज्ञमयजन्त देवास्तानि धर्माणि प्रथमान्यासन्‌ । 
कर्म ही क्या, यह सारा प्रपञ्च एकमात्र भगवान्‌ ही तो है ; भूत, भविष्यत्‌, वर्तमान 
जो कुछ है भगवान्‌ से भिन्न नहीं है--- 
पुरुष एवंद & सवं यत्किञ्च भूतं यच्च भाव्यम्‌ । 
श्रुति, स्मृति, इतिहास, पुराण सव के आदि, अन्त और मध्य में श्रीहरि का ही कीतंन 
किया गया है--- 
बेदे रामायणे चेव पुराणे भारते तथा। 
आदो मध्ये तथा चान्ते हरिः सवत्र गोयते ॥। 


इस प्रकार श्रीशुकदेवजी ने भगवच्छ्वण ही उस समय मुख्य कत्तव्य वतलाया और 
इसीके लिये श्रीमद्भागवत श्रवण कराया । श्रीमद्भागवत में दस प्रकार से भगवान्‌ का 
कीर्तन किया गया है--- 
अत्र सर्गो विसगइच स्थानं पोषणमूतयः । 
मन्वन्तरेशानुकथा निरोघो मुक्तिराश्रयः ॥। 
सगे, विसर्ग, स्थान, पोषण, ऊति, मन्वन्तर, ईशानुकथा, निरोध, मुक्ति और आश्रय । 
इनमें भी ददाम को विशुद्धि के लिये ही शेष नो का कीतेन किया गया है-- 
दत्ामस्य विशुद्धचर्थ' नवानामिह लक्षणम्‌ । 
इसका तात्पर्यं यही है कि ददाम स्कन्ध में जो ददाम तत्त्व का निरूपण किया गया है 
उसकी विशुद्धि के लिये ही उससे पूर्ववर्ती नौ स्कन्व हें । 
वह दशम तत्त्व आश्रय है। श्रीमज्भागवत में आश्रय का लक्षण इस प्रकार किया 
गया है--- 
आभासइच निरोधश्च यतइचाध्यवसौयते । 
स आश्रयः परब्रह्म भगवच्छब्दसंज्ञितः ।। 
यहाँ आभास” और 'निरोघ' इन दो दाब्दों से ही उपर्युक्त नो तत्त्वों का निरूपण किया 
है। अतः 'निरोध' दाब्द से यहाँ मुक्ति अभिप्रेत है। आभास अध्यारोप को कहते हें और 
निरोध अपवाद को । इन अध्यारोप और अपवाद के द्वारा ही उसके अधिष्ठानभूत निष्प्रपञ्च 
ब्रह्मतत्त्व का वर्णन किया जाता है ।--- 
अध्यारोपापवादाभ्यां निष्प्रपञ्चं प्रपञ्च्यते । 


अध्यारोप के द्वारा ब्रह्म को निखिल प्रपञ्च का चरम कारण मानकर उससे सृष्टि का 
क्रम वतलाया जाता है और अपवाद के द्वारा दृश्यमात्र का अनात्मत्व प्रतिपादन करते हुए 

साक्षी चेतन का शोधन किया जाता है। इसी क्रम से शुद्ध परब्रह्म लक्षित हो सकता हे। 
जीव को स्वभावत तो शुद्धतत्त्व का बोध है नहीं ; अतः इस दुश्य-प्रपञ्च के कारण के अन्वेषण- 
पूर्वक ही उसका बोध कराया जाता है। इसी से मातृपितृशतादपि हितॅषिणी भगवती श्रुति 
ने भी यही कहा है 

सदेव सोम्येदमग्र आसीदेकमेवादितीयम्‌ । तदेक्षत बहु स्थां प्रजायेयेति 
तत्तेजोऽसृजत ।। इत्यादि । 

इस प्रकार ब्रह्म को प्रपञ्च का कारण प्रतिपादन करने में श्रुति का केवल यही 
तात्पर्यं है कि जिसमें लोग परमाणु, प्रकृति आदि जड़ वस्तुओं को इसका कारण न मान लें! 

इसमें यह राङ्का हो सकती है कि दुश्य तो असत्‌, जड़ एवं दुःखस्वरूप है ; उसका 
कारण सच्चिदानन्दस्वरूप ब्रह्म कंसे हो सकता है? कार्य में स्वेदा कारण के गुणों की अनुवृत्ति 
हुआ करती है। कारण और कार्य की विजातीयता प्राय: देखने में नहीं आती । इसका 
समाधान यह है कि यद्यपि मुख्यतया तो यही नियम देखा जाता है, परन्तु कहीं-कहीं इसमें 
विषमता भी होती देखी गई है। देखो, जड़ गोवर से विच्छू आदि चेतन जीव उत्पन्न हो 
जाते हें । इसी प्रकार चेतन ब्रह्मा से जड़ प्रपञ्च की उत्पत्ति भी हो ही सकती है । 

इस प्रकार यद्यपि आरम्भ में तो ब्रह्म से जगत्‌ की उत्पत्ति का ही प्रतिपादन किया 
जाता है तथापि अन्तत: सिद्धान्त तो यही है कि प्रपञ्च की उत्पत्ति ही नहीं हुई। इसलिये 
यह जो कुछ प्रतीत होता है, विना हुआ ही दिखाई देता है। इसी से यह अनिर्वचनीय है। 
अतः आभास और निरोघ-आरोप और अपवाद अर्थात्‌ वन्ध और मोक्ष अज्ञानजनित ही हें 


अज्ञानसंज्ञौ भवबन्धमोक्षौ हो नाम नान्यो स्त ऋतज्ञभावात्‌ । 
अजख्रचिन्त्यात्मनि केवले परे विचार्यमाणे तरणादिवाहनी ॥ 


श्रुति कहती है-- 
न॑ प्रत्य संज्ञास्तीत्यविनाशी वारेऽयमात्मानुच्छितिधर्मा । 


यहाँ 'प्रेत्य/ का अर्थ है 'मरना’'। जिस समय तत्त्वज्ञ देहेन्द्रियाद्याकार में परिणत 
भूतों से उत्यान करता है उस समय वह मानो मर जाता है। फिर उसका कोई नामरूप 
नहीं रहता । जैसे नमक का डला समुद्र का जल ही है । वह वायु आदि के संयोग से लवण- 
खण्ड के रूप में परिणत हो गया है। उसे यदि समुद्र में डाल दिया जाय तो वह फिर उपाधि 
के संसं से शून्य होकर समुद्ररूप ही हो जायगा । उसी प्रकार अन्नमयादि कोशों में परिणत 
जो उपाधि है, उससे सम्वन्ध छूट जाने पर आत्मा अपने शुद्ध स्वरूप में स्थित हो जाता है । 
मोक्ष क्या है? श्रीमद्भागवत कहता है-- 


मुक्तिहित्बान्यथारूपं स्वरूपेण व्यवस्थितिः । 

अर्थात्‌ आत्मा जो देहेन्द्रियादिरूप उपाधि के तादात्म्याघ्यासकत्तृ त्वसे-भोक्तृत्वादि 
अनेकानर्थयुक्त सा प्रतीत होता है, उसका सव प्रकार के सजातीय, विजातीय और स्वगत भेदों 
को छोड़कर अपने शुद्धस्वरूप में स्थित होना ही मुक्ति है। वेप्णवाचार्य कहते हें कि जीव 
ब्रह्म का नित्य दास है ; अतः भगवद्विप्रयोग को छोड़कर उसका भगवत्सान्निव्य में स्थित 
होना ही मुक्ति है। तथा जो मधुर भागवाले हें, वे ऐसा मानते हें कि जीव जो प्राकृत स्त्री- 
पुरुषादि भावों को प्राप्त हो गया है, उसका इनसे छूटकर गोपीभाव में स्थित होना ही मुक्ति है । 

जीव सत्य भी है और मिथ्या भी । ऐसा होने पर ही उसमें वन्ध और मोक्ष की भी 
सिद्धि हो सकती है। जीव स्वरूप से तो नित्य है, किन्तु अन्तःकरणादि विशेषणविशिष्ट 
होने के कारण अनित्य भी है, जिस प्रकार आकाशरूप से तो नित्य है, किन्तु घटरूप विशेषण 
के नाशवान्‌ होने के कारण अनित्य भी है, क्योंकि विशेषण के अभाव से भी विशिष्ट का अभाव 
माना जाता है। विशिष्ट वस्तु का अभाव तीन प्रकार से माना गया है-( १) विशेपणाभाव- 
प्रयुकत विशिष्टाभाव ; (२) विशेष्यभावभ्रयुक्त विशिष्टाभाव और (३) उभयाभावप्रयुक्त 
विशिष्टाभाव ; अर्थात्‌ विशेषण, विशेष्य और उन दोनों के अभाव के कारण होनेवाला 
अभाव ; जिस प्रकार दण्डी पुरुष का अभाव दण्डाभ[व, पुरुपाभाव अथवा इन दोनों का ही अभाव 
होने पर भी माना जाता है; जिस तरह घटाकारा का परिच्छिन्नत्व घटरूप उपाधि के ही 
कारण है, उसी प्रकार उपाधिसंसरग के कारण ही पूर्ण परब्रह्म में जीव भाव है। भगवान्‌ 
भाष्यकार कहत हें--- 


एकमपि सन्तमात्मानमनेकमिव अकर्तारं सन्तं कर्तारमिच अभोक्तार सन्त भोकतारमिव 
मन्यन्ते इत्येव जीवस्य जीवत्वम्‌ । 


अतः उपाधि के मिथ्यात्व के कारण जीवत्व भी मिथ्या है और उपाधि के असम्बन्ध 
से वह सत्य भी है। यह अवच्छेदवाद की प्रक्रिया है । 

इस प्रकार आभास और निरोध दोनों ही मिथ्या हें तथा ये दोनों जिसमें अधिष्ठित 
होने से सिद्ध होते हें वह परब्रह्म ही आश्रय नामक दसवाँ तत्त्व है। इसका ददाम स्कन्ध में 
निरूपण किया गया है। 'दशमे दशमो हुरि:' पहले नौ स्कन्ध इसी की परिशुद्धि के लिये 
हें। दशम स्कन्ध के आदि, अन्त और मध्य में वहुत्त सी ऐश्वर्यपूर्ण घटनाओं का वर्णन किया 
गया है। जिस प्रकार एक सुधासिन्धु में नाना प्रकार के तरङ्गों का प्रादुर्भाव होतां है उसी 
प्रकार ददाम स्कन्ध में जितनी लीलाओं का प्रादुर्भाव हुआ है वे सव भगवान्‌ की नित्य लीला 
की ही अभिव्यक्तिमात्र हें । अतः भगवल्लीला सम्बन्धी जितना विषय है, वह सव भगवद्रूप 
ही है। 

आचार्यो का ऐसा मत है कि सम्पूणं भागवत में ददाम स्कन्ध सार है, उसका भी सारा- 
तिसार रासपञ्चाघ्यायी है। सम्पूर्ण शास्त्र भगवान्‌ के वाङमय विग्रह हें; भिन्न-भिन्न 

शास्त्र उस वाङमय भगवद्दिग्रह के ही स्वरूप हें । उनमें श्रीमड्भागवत भगवान्‌ का सविशेष- 
निविशेष सम्मिलित स्वरूप है। उसमें सर्ग-विसर्गादि दसों तत्त्वों का सांगोपांग वर्णन है। 
किन्तु दशम स्कन्ध में केवल आश्रय नामक दशम तत्त्व का ही वर्णन है। अतः ददाम स्कन्ध 
मानो आश्रय नामक दशम तत्त्व का ही वाङ मय विग्रह है तथा उसमें जो रासपञ्चाध्यायी है 
वह उसका प्राण है। इस रासपञ्चाध्यायी के अनेक प्रकार अर्थ किये जाते हें। आचारयंगण 
जो एक ही वाकय की अनेक प्रकार व्याख्या किया करते हें उसमें उनका यही तात्पर्यं होता है कि 
किसी-न-किसी प्रकार जीवों का भगवान्‌ में प्रेम हो। देवि नारद को संक्षेप में श्रीम-ड्रागवत 
का उपदेश करके उनसे भी ब्रह्माजी ने यही कहा था कि-- 


यथा हरो भगवति नृणां भक्तिर्भविष्यति । 
सर्वात्मन्यखिलाधारे इति सङ्कल्प्य चर्णय॥। 


श्रीमःद्भागनत में यद्यपि शुद्ध निविशेष सच्चिदानन्दघन तत्त्व ही वणित है तथापि 
यह आग्रह भी उचित नहीं है कि उसमें दत का वर्णन है ही नहीं, और न निर्गुणवादियों का यह 
कथन ही उचित है कि उसमें सगुणवाद नहीं है । वास्तव में भागवत में प्रेम विघातक वेदान्त 
नहीं है । इसमें तो भक्ति, विरक्ति और भगवत्प्रबोध तीनों ही का वर्णन है । 

पहले कहा जा चुका है कि रासपञ्चाव्यायी श्रीमज्भागवत का प्राण है। इसमें 

सर्वान्तरतम वस्तु का प्रतिपादन किया गया है। याज्ञिकों के यहाँ इसका बड़ा अच्छा क्रम है। 
बेंदी के सब से निकट यूप होता है। पात्र उसकी अपेक्षा भी अन्तरतम है। देवताओं का 
अन्तरङ्ग हविष्य है और पात्र उसकी अपेक्षा बहिरङ्ग हें, तथा अध्वर्यु उनकी अपेक्षा भी बहिरङ्ग 
हें। इसलिये यदि ऋत्विकगण कोई पात्र लाते हें तो स्वयं यूप के वाहर होकर निकलते हें, 
किन्तु पात्र को यूप और वेदी के बीच में होकर निकालते हें । 

यद्यपि यह दशम स्कन्ध समग्र ही आश्रयरूप है, तथापि लीलाविशेष के विकास के लिये 
इसमें भी अन्तरङ्ग-वहिरङ्ग की कल्पना की गई है। जिनका भगवान्‌ से जितना ही अधिक 
संसग है वे उतने ही अधिक अन्तरङ्ग हें। इसका वर्णन 'उज्ज्बल-नीलमणि' नामक ग्रन्थ में 
बहुत स्पष्टतया किया गया है। मथुरावासियों की अपेक्षा गोकुल-निवासी अधिक अन्तरङ्ग हें 
उनसे भी श्रीदामादि नित्यसखा अन्तरङ्ग हें, उनकी अपेक्षा गोपाङ्गनाएँ अन्तरङ्ग हें, गोपा ङ्गनाओं 
में ललिता-विशाखा आदि प्रधान यूथेश्वरियाँ अधिक अन्तरङ्ग हें और उन सभी की अपेक्षा 
श्रीवृषभानुनन्दिनी अन्तरतम हैं । इस क्रम से, क्योंकि रासलीला में सर्वान्तरतम ब्रजाङ्गनाओं 
का ही प्रसङ्ग है, यह सर्वान्तरतम लीला है । 

इससे पूर्व भगवान्‌ ने गोपों को अपना स्वरूप-साक्षात्कार कराया था। यद्यपि 
कालियदमन, गोवर्धनघारण, अघासुरादि के वध तथा अन्य अनेकों अतिमानुष-लीलाओं के 
कारण गोपगण यह समझ चुके थे कि कृष्ण कोई साधारण पुरुष नहीं हें। फिर बरुणलोक में 

उनका एश्वर्य देखकर तो गोपों को यह निश्‍चय हो ही गया था कि ये साक्षात्‌ भगवान्‌ हैं, 
तथापि अन्त में भगवान्‌ ने अपने योगवल से उन्हें अपने निविशेष स्वरूप का साक्षात्कार कराया 
और फिर वैकुण्ठलोक में छे जाकर अपने सगुण स्वरूप का भी दर्शन कराया । इस प्रकार 
उन्होंने गोपों को रासदर्शन का अधिकारी वनाया । यह अधिकार विना स्वरूप-साक्षात्कार 
के प्राप्त नहीं होता । आजकल ब्रज में इसे छठी भावना कहते हें---'छठी भावना रास की'। 
पहली पाँच भावनाओं को क्रमशः पार कर छेने पर ही रासदशन का अधिकार प्राप्त होता है । 
पाँचवीं भावना में देह-सुधि भूल जाती है-'पाँचे भूले देह-सुधि'। अर्थात्‌ इस भावना में 
ब्रह्मस्थिति हो ही जाती है। एसी स्थिति हुए विना पुरुष रासदशंन का अधिकारी नहीं 
होता । 
श्रीमद्भागवत में जहाँ गोपों को वकुण्ठधाम में ले जाकर अपने सगुण-स्वरूप का 

साक्षात्कार कराने की वात आती है वहाँ उनके प्रत्यावर्तन के विषय में कोई उल्लेख नहीं है। 
इससे कुछ लोगों का ऐसा मत है कि यह भगवान्‌ के नित्यधाम की नित्यलीला का ही वर्णन है । 
इस लोक में यह लीला हुई ही नहीं थी । यदि ऐसी वात हो तव तो भगवान्‌ की इस लोकोत्तर 
लीला के विषय में कोई आपत्ति हो ही नहीं सकती, क्योंकि इस लोक में न होने के कारण इसमें 
इस लोक के नियमों की रक्षा करना आवश्यक नहीं हो सकता । किन्तु यदि भगवान्‌ ने इस 
लोक में ही यह लीला की हो तव भी उनके--- 


यद्यदाचरति भ्रेष्ठस्तत्तदवेतरो जनः। 
स॒यत्प्रमाणं कुरुते लोकस्तदनुवतंते ॥ 


इस कथन से जो विरोघ प्रतीत होता है वह ठीक नहीं, क्योंकि भगवान्‌ के विषय में 
एसा नियम नहीं है कि वे लोकमर्यादा का अतिक्रमण करते ही न हों । - जव उनके अनन्य भक्त 
और तत्त्वनिष्ठ मुनिजन भी मर्यादातिळङ्कन करते देखे गये हूँ तो साक्षात्‌ भगवान्‌ के विषय में 
तो कहना ही क्या है। उनके पादपदझममकरन्द का सेवन करनेवाले मुनिजनों की गतिविधि भी 
सर्वसाधारण के लिये सुबोध नहीं हुआ करती । 

यत्पादपद्ममकरन्दजुषां मुनोनां वत्मस्फिटं नुपशुभिननु दुविभाव्यम्‌ । 

वस्तुस्थिति तो ऐसी है कि आत्मतत्त्व सभी प्रकार के शुभाशुभ कर्मो से शून्य है। जव 
कि उस आत्मतत्त्व को जाननेवाळे महापुरुषों की अविलुप्त महिमा भी कर्मों से न्यूनाधिक नहीं 
होती तो श्रीकृष्णरूप में अवतीणं साक्षात्‌ परमात्मतत्त्व का किसी भी शुभाशुभ कमं से किस 
प्रकार संश्लेष हो सकता है ? कूटस्थ स्वयंप्रकाश परब्रह्म में अध्यस्त देह, इन्द्रिय, मन और 
बुद्धि आदि उपाधियों के व्यापारयुक्त होने से ही उस निर्व्यापार आत्मतत्त्व में व्यापारवत्ता की 
कल्पना होती है। इस प्रकार के कल्पित गुणों या दोषों से अधिष्ठान में कोई गुण या दोष 
नहीं हो सकता । 'न कर्मणा वर्धते नो कनीयान्‌”, 'धनेरुपेतेविगते रवे: किम्‌/ इत्यादि श्रुति- 

स्मृति भी परमात्मा को सब प्रकार के कर्मो से असंस्पृष्ट बतलाती हें। अतः प्रकृति और 
प्राकृत सव प्रकार के प्रपञ्च से अतीत परमात्मा सब प्रकार की श्वृङ्कलाओं से शून्य है । 
वस्तुस्थिति ऐसी होने पर भी अनादि एवं अनिर्वचनीय अविद्याजनित मायामय शोक- 
मोहादि सन्तापों से सन्तप्त प्रत्येक प्राणी को दुःख-निवृत्ति और सुख-प्राप्ति के लिये अनेक 
उपायों का अन्वेषण करना ही पड़ता है ; इसीसे मायामय देहादि की चेष्टारूप कर्मो में उनके 
शुभाशुभ भेद से विधि या निषेध किया जाता है। जिस प्रकार विष की निवृत्ति विष से ही 
की जाती है उसी प्रकार मायामयी उच्छुद्धुल प्रवृत्तियों के निराकरण के लिये वेदिक और स्मार्त्त 
श्यृङ्कलाओं को स्वीकार किया जाता है। अभिप्राय यह है कि प्रपञ्च के हेतुभूत अनादि 
अज्ञान की निवृत्ति परमात्मतत्त्व के ज्ञान के विना नहीं हो सकती । परमात्मा के ज्ञान के 
लिये मन:समाधान की आवश्यकता है, क्योंकि उस परमतत्त्व का अपरोक्ष साक्षात्कार निर्वृत्तिक 
चित्त द्वारा ही हो सकता है और मनोनिरोध के लिये देह तथा इन्द्रियादि की चेष्टाओं का निरोध 
होना चाहिए। इनका निरोध सहसा नहीं हो सकता । पहले उनकी प्रवृत्ति को नियमित 
करना होगा और उन्हें नियमित करने के लिये ही विघि-निषेघात्मक वेदिक-स्मात्तं कर्मो का 
विधान किया गया है। इसीस कहा है-- 
अविद्यया मृत्युं तीर्त्वा विद्ययामृतमइनुते । 
इस प्रकार हम देखते हैं कि विधि-निषेध की अपेक्षा अज्ञानियों को ही है ; जो जन्म- 
मरणरूप संसार से अतीत, मृत्युञजय तत्त्वदर्शी हें उन्हें इस प्रकार की श्शुङ्कला अपेक्षित नहीं 
है ; फिर जो उन मुकतात्माओं के भी गन्तव्य हें उन श्रीभगवान्‌ के लिये तो ऐसी कोई श्शृ्कला 
हो ही कंसे सकती है ? भगवान्‌ में तो दो विरुद्ध घर्मो का आश्रयत्व देखा ही जाता है। वे 
'अणोरणीयान्‌' भी हें और 'महतो महीयान्‌' भी । भगवान्‌ में ही नहीं, यह वात तो कारण- 
मात्र में रहा करती है। देखो, एक ही पृथिवीतत्त्व में दुगन्ध और सुगन्ध दोनों ही रहते हैं । 
अतः भगवान्‌ एक ही साथ दोनों प्रकार के आचरण दिखलायेंगे । वे योगारूढ़ों के लिये समस्त 
बेदिक और स्मार्तं श्रुद्धलाओं का उच्छेद करके एक मात्र भगवान्‌ में ही स्वारसिकी 
प्रीति का उपदेदा करेंगे, तथा आररुक्षुओं के लिये अपने वर्णाश्रमधर्म का यथावत्‌ पालन करने की 
आवश्यकता प्रदर्शित करेंगे । 
जो भगवच्चरणानुरागी हूँ वे भी अपने वर्णाश्रमधर्म का तिरस्कार नहीं किया करते । 
हाँ, यह अवश्य है कि उनकी मुख्य लगन भगवत्प्रेम के लिये ही होती है । उनकी यह भावना 
रहती है कि--- 
या प्रीतिरवियेकानां विधयेष्वनपायिनो । 
त्वामनुस्मरतः सा में हृदयान्मापसर्पतु ॥। 
वे यह भी चाहते हें कि उनकी लोकिक-वैदिक प्रवृत्ति यथावत्‌ बनी रहे। तथापि 
भगवत्प्रेम का अतिरेक होने पर उसमें विश्वद्धलता हो ही जाती है। यही बात आत्माराम 


श्रौरासलीलारहस्प १७ 


तत्त्वज्ञों के विषय में भी समझनी चाहिए। भगवान्‌ के दिव्य मङ्गलमय रूप में प्रादुर्भूत होने 
के जो मुख्य उद्देश्य हों सवसे पहले उन्हीं का निश्चय करना उचित भी है; इसलिये अब हमें 
यह विचार करना है कि भगवान्‌ के अवतार का प्रधान प्रयोजन क्या है। भगवान्‌ स्वयं 
कहते हँ 

परित्राणाय सांघूनां विनाशाय च दुष्कृताम्‌ । 

घर्मसंस्थापनार्थाय॒ सम्भवामि युगं युगं॥ 


परन्तु यह वात एसी है जैसे मच्छड़ को मारने के लिये तोप लगाई जाय। भला 
जो भगवान्‌ सर्वज्ञ और सर्वशक्तिमान्‌ हें, जिनके सङ्कुल्पमात्र से सम्पूर्ण प्रपञ्च वन गया है 
तया जिनके विषय में यह कहा जाता है कि 

निःइवसितभस्थ वेदा वीक्षितमेतस्य पञ्चभूतानि स्मितमेतस्य चराचरम्‌ अस्य च 
सुप्तं महाप्रलयः । 

उन्हें क्या इस तुच्छ कार्य के लिये अवतार लेने की आवश्यकता है? अतः इसका 
तो कोई ऐसा कारण होना चाहिये जहाँ भगवान्‌ की सर्वज्ञता और सर्वदानितमत्ता कुप्ठित हो 
जाती हो और जिसके लिये उन्हें दिव्य-मङ्गल-विग्रह्‌ धारण करना अनिवायें हो जाता हो । 

हमें इसका उत्तर महारानी कुन्ती के इन शब्दों से मिलता है-- 


तथा परमहंसानां मुनीनाममलात्मनाम्‌ । 
भक्तियोगविधानाथं कथं पश्येमहि स्त्रियः ॥। 


कुन्ती कहती हें--“भगवन्‌ ! जो अमलात्मा परमहंस मुनि हें उनको भक्तियोग 
का विधान करने के लिये आपका अवतार होता है; हम स्त्रियाँ इस रहस्य को कंसे समझ 
सकती हें ।” 

अव हम इस हेतु की महत्ता का विचार करते हें। यहाँ भगवान्‌ के अवतार का प्रयो- 
जन अमलात्मा मुनियों के लिये भक्तियोग का विधान करना वतलाया गया है। जैसे कर्म का 
स्वरूप द्रव्य और देवता हैं उसी प्रकार भक्ति का स्वरूप भजनीय है । भजनीय के विना भक्ति 
नहीं हो सकती । प्रेमलक्षणा भक्ति का आलम्वन कोई अत्यन्त चित्ताकर्षक ओर परम अभि- 
लषित तत्त्व ही हो सकता है। जो महामुनीर्वर प्रकृति-प्राकृत प्रपञ्चातीत परमतत्त्व में 
परिनिष्ठित हैं उनके मन का आकर्षक भगवान्‌ के सिवा प्राकृत पदार्थो में तो कोई नहीं हो 
सकता । , अतः इस वात की आवश्यकता होती है कि उनके परमाराघ्य भगवान्‌- ही अचिन्त्य 
एवं अनन्त सौन्दर्य-माधुर्यमयी मङ्गलमूरति में अवतीर्ण होकर उन्हें भजनीयरूप से अपना स्वरूप 
समर्पण कर भक्तियोग का सम्पादन करें. क्योंकि जो काये पूर्ण परब्रह्म परमात्मा के अवतीणं 
हुए बिना सम्पन्न न हो सकता हो, जिसके सम्पादन में उनकी सर्वंशक्तिमत्ता और सर्वज्ञता 
कुण्ठित हो जाय उसी के लिये उनका अयतीर्ण होना सार्थक हो सकता है । 

श्द भक्ति-सुघा-तुतोय खण्ड 


वस्तुतः उन महात्माओं के लिये भजनीय स्वरूप समर्पण करने में भगवान्‌ की सर्वज्ञता 
एवं सर्वेशक्तिमत्ता कुण्ठित हो जाती है, क्योंकि ये शक्तियाँ शुद्ध परब्रह्म से व्यतिरिक्त नहीं हें, 
ये उन्हीं के अन्तर्गत हें। अतः जो लोग शुद्ध परब्रह्म में ही निष्ठा रखनेवाले हें उनपर इनका 
प्रभाव नहीं पड़ सकता । यदि हम वेदान्त-सिद्धान्त के अनुसार स्पष्टतया कहें तो यों समझना 
चाहिये कि ये सर्वज्ञता और स्ंशक्तिमत्ता प्रकृति और प्राकृत अंश को लेकर ही हें। यें 
मायाविशिष्ट ब्रह्म के गुण हें। इसी से तत्वज्ञ पर इनका प्रभाव नहीं होता, क्योंकि वह गुणा- 
तीत होता है, इसलिए गुण उसे अपनी स्थिति से विचलित नहीं कर सकते। 'गुणैयों न 
विचाल्यते । 

किन्तु फिर भी कहा जा सकता है कि तत्त्वज्ञ का प्रारब्ध तो शेष रह ही जाता है। 
इसीसे प्रारव्धभोग के निर्वाहक पदार्थ उसके भी मन और इन्द्रियादि को अपनी ओर खींच लेते 
हें। जिस प्रकार प्रारन्धभोग के लिये उसकी विषयों में प्रवृत्ति होती है उसी तरह विलक्षण 
कोई रूपमाघुरी उसे अपनी ओर खींच ले सकती है। तत्त्वज्ञ को भी क्षुधातुर होने पर अन्न- 
भक्षण में प्रवृत्त होना ही पड़ता है तथा तृषित होने पर उसे जल की इच्छा भी होती ही है, 
क्योंकि “पश्वादिभिश्चाविशेात्‌' इस भाष्य के अनुसार भोजनाच्छादनादि सें तो पशु आदि से 
उनकी समानता ही है। फिर भगवान्‌ के अवतरण की क्या आवश्यकता है और उनकी 
सरवेशक्तिमत्तादि क्यों कुण्ठित होगी इसका निराकरण करने के लिये उपर्युक्त इलोक में 
'अमलात्मनां परमहंसानां मुनीनाम्‌’ ऐसा कहा गया है। जिस प्रकार हंस परस्पर मिळे हुए 
दूध ओर पानी को अलग-अलग कर देता है उसी तरह जो आत्मा-अनात्मा, दुकू-दृश्य अथवा 
पुरुष-प्रकृति का विवेक कर सकता है, वह हंस कहलाता है। यह्‌ योग्यता सांख्यवादियों में 
भी देखी जाती है। इसलिये वे भी 'हंस' कहें जा सकते हें। वे क्षीर-नीर-बिवेक के समान 
दुक्दृश्य अथवा आत्मा-अनात्मा का विवेक कर सकते हें; किन्तु उनकी दृष्टि में वे दोनों ही 
तत्त्व सत्य रहते हें । वेदान्तियों की दृष्टि में दृश्य की सत्ता नहीं रहती, इसलिये उन्हें परमहंस 
कहा जाता है। इस प्रकार जिसकी दृष्टि में सम्पूर्ण दृश्य का वाघ होकर केवल शुद्ध चेतन 
ही अवसिष्ट रह गया है उसे परमहंस कहते हें । ऐसी स्थिति में भी विचार दृष्टि से तो दृश्य 
का अत्यन्ताभाव निश्चित हो जाता है किन्तु उसकी प्रतीति तो वनी ही रहती है। कहा है-- 

'आरूढ़योगोऽपि निपात्यतेऽधः सङ्गेन योगी किमुतात्पसिद्धिः । 
तावन्न योगगतिभिर्यंतिरप्रमत्तो यावद्गदाग्रजकथासु रति न कुर्यात्‌ ॥' 

इससे सिद्ध होता है कि तत्त्वज्ञ को भी कभीकभी भगवान्‌ की विश्वविमोहिनी माया 

के अधीन हो जाना पड़ता है। दुर्गासप्तशती में कहा है-- 
ज्ञानिनामपि चेतांसि देवी भगवती हि. सा । 
बलादाकृष्य मोहाय भहामाया प्रयच्छति ॥। 


श्रोरासलोलारहस्य १९ 


श्रीगोसाईजी महाराज कहते हें-- 
सो ग्यानिहुकर मन अपहरई | बरियाई' विमोहबस करई । | 

अतः सिद्ध हुआ किः प्रारव्ववश तत्त्वज्ञ का भी पतन हो जाता हे। मनुजी ने भी 
कहा है ज्ञानं क्षरति' अर्थात्‌ ज्ञान वह जाता है। इसीलिये ऐसा कहा जाता है कि तत्त्वज्ञ 
होने पर भी सदा सावधान रहना चाहिये। अतः यहाँ 'अमलात्मनाम्‌' ऐसा पद और दिया 
हे। अर्थात्‌ जो मलविक्षेप यानी रजोलेश-तमोलेश से निर्मुक्त हें, जिन महानुभावों के चित्तों 
को खींचनेवाली कोई भी लौकिक सत्ता नहीं है और जो सदा ही दृश्यातीत शुद्ध चेतन में ही 
परिनिष्ठित रहते हें उनका आकर्षण किसी लौकिक पदार्थ से नहीं हो सकता । अतः उन्हें 
अपनी परमानन्दमयी अहैतुकी भक्ति प्रदान करने के लिये उनके परमाराघ्य और एकमात्र 
घ्येय-ज्ञेय शुद्ध परञ्रह्म ही अपनी लीला-शक्ति से सगुण विग्रह धारण करते हें । 

यहाँ यह शङ्का हो सकती है कि उन्हें भक्ति प्रदान करने की ऐसी आवश्यकता ही 
क्या है ? इसका उत्तर यही है कि भगवान्‌ ऐसा करके उन्हें परमहंस से श्रीपरमहंस बनाते हें । 
तत्त्वज्ञ लोग यद्यपि सजातीय, विजातीय एवं स्वगतभेद-शून्य शुद्ध परब्रह्म का अनुभव करते हें 
परन्तु प्रारव्धशेव पर्यन्त निरुपाधिक नहीं होते । यद्यपि उन्होंने देहेन्द्रियादि का मिथ्यात्व 
निश्चथ कर लिया है तथापि व्यवहार-काल में इनकी सत्ता वनी ही रहती है। समाघिकाल 
में भी निर्वृत्तिक मनरूप उपाधि रहती ही है । इसीसे वाचस्पति मिश्र ने कहा है कि निरुपा- 
धिक ब्रह्म का साक्षात्कार नहीं होता । संक्षेपशारीरकार भी अविद्या का आश्रय शुद्ध चेतन 
को ही मानते हें। उनका कथन है-- 


आश्रयत्वविवयत्वभागिनो निविभागचितिरेव केवला । 


अर्थात्‌ अज्ञान का आश्रय और विषय अखण्ड शुद्ध चेतन ही है। किन्तु जिस समय 
शुद्ध चेतन अज्ञान का आश्रय और विषय होता है उस समय वह अज्ञानोपहित:तो होना ही 
चाहिये। अतः इसका तात्पर्यं यही है कि अज्ञान अज्ञानातिरिक्त उपाधिशूऱ्य ब्रह्म को ही 
विषय करता है। जिस प्रकार संसार का आदि मूलाज्ञान है उसी प्रकार उसका अन्त -भी 
चरमावृत्ति है। वस्तुतः मूलाज्ञान और चरमावृत्ति में कोई अन्तर नहीं है। चरमावृत्ति 
परब्रह्म को विषय करती है-इसका तात्पर्यं यही है कि थह चरमावृत्ति से व्यतिरिक्त उपाधि- 
हीन ब्रह्म को विषय करती है, क्योंकि चरमावृत्ति तो वहाँ मौजूद ही हे। निरुपाधिक ब्रह्म 
का अनुभव तो प्रारव्धक्षय के अनन्तर उपाधि का नाश होने पर ही होता है । 

किन्तु जिस समय वे ही शुद्ध परब्रह्म अपनी अचिन्त्य लोला-शक्ति से कोटिकामकमनीय 
महामनोहर श्रीकृष्ण-मूर्ति में प्रादुर्भूत होंगे उस समय उस तत्त्वज्ञ को भी: उनका वह दिव्य- 
दर्शन निविशेष ब्रह्मदर्शन की अपेक्षा अधिक आनन्दप्रद प्रतीत होगा । जिस प्रकार सूर्ये को 
दूरवीक्षण यन्त्र द्वारा देखने पर उसमें जो विचित्रता प्रतीत होती है वह केवल नेत्रों से देखने पर 


३० भक्सि-सुघा-तुतीय खण्ड 


प्रतीत नहीं होती, उसी प्रकार लीलाशक्त्युपहित सगुण ब्रह्मदर्शन में जो आनन्दानुभव होता 
है वह अशेप-विशेपशून्य शुद्ध परब्रह्म के साक्षात्कार में भी नहीं होता । इसीस श्रीरामचन्द्र 
का दर्शन होने पर तत्त्वज्ञशिरोमणि महाराज जनक ने कहा था-- 


इनाह्‌ बिलोकत अति अनुरागा। बरबस ब्रह्म सुखहि भन त्यागा ॥ 
सहज बिराग रूप मन मोरा। थकित होत जिमि चन्र चकोरा ॥। 


महाराज जनक के इस वरवस ब्रह्मसुखत्याग और रामदर्शनानुराग में क्या कारण था ? 
केवल यही कि अव तक वे शुद्ध परत्रह्म रूप सूर्य को अपने नेत्रों से ही देखते थे, किन्तु इस समय वे 
उसके लीलादशक्तिरूप दूरवीक्षणोपह्ति स्वरूप का दर्शन कर रहे थे। केवल नेत्र से दीखने- 
वाले आदित्य की अपेक्षा दूरवीक्षणोपहित आदित्य-दशं न में विशेषता है ही । 

यहाँ एक वात और स्मरण रखनी चाहिये । आदित्य का वास्तविक स्वरूप कितना 
बेचित्र्यमय है-यह वात .हमारे अनुमान में भी नहीं आ सकती । इसका अनुभव तो आदित्य 
की पूर्ण सन्निधि प्राप्त होने पर ही हो सकता है। इस समय हमें उसका जो कुछ रूप दिखाई 
देता है वह किसी-न-किसी उपाधि से संरिलष्ट ही होता है। जिस प्रकार दूरवीक्षण यन्त्र 
उसका उपाधि है उसी प्रकार मेघ भी है । किन्तु मेघ उसके स्वरूप का आवरक है, जिसके 
कारण हमें सूर्य की स्फुट प्रतीति नहीं हो सकती । इसी प्रकार इघर ब्रह्मदर्शन में भी जहाँ 
भगवान्‌ की लीलाझक्ति भगवद्दर्शन में पटुता प्रदान करनेत्राली है, वहाँ मल, विक्षेप और 
आवरण उसके प्रतिवन्धक हें । इसी लिये अज्ञजन वस्तुत: ब्रह्मदर्शन करते हुए भी उसे अदृष्ट 
ही समझते हें । किन्तु भगवान्‌ के स्वरूप की स्फुट और यथावत्‌ अनुभूति तो सम्पूर्ण उपाधियों 
से मुक्त होकर उनके साथ तादात्म्य होने पर ही होगी । 

उपर्युक्त कथन से यह स्पष्ट हो जाता है कि ब्रह्मदर्शी तत्त्वज्ञाण जिस निर्विशेष शुद्ध 
ब्रह्म का साक्षात्कार करते हें उसकी अपेक्षा भगवान्‌ का सगुण दिव्य-मङ्गलविग्रह अधिक 
आकर्षक क्यों है । इस विषय में भावुकों का ऐसा कथन है कि जिस प्रकार पार्थिवत्व में समा- 
नता होने पर भी पाधाणादि की अपेक्षा हीरा अधिक मूल्यवान्‌ होता है तथा कपास की अपेक्षा 
उससे वना हुआ वस्त्र बहुमूल्य होता है, उसी प्रकार शुद्ध परन्रह्म की अपेक्षा उसीसे बिकसित 
भगवान्‌ की दिव्य-मङ्गळमयी मूर्ति कहीं अधिक माधुर्य-सम्पन्न होती है। इक्षुदण्ड स्वभाव 
से ही मधुर है किन्तु यदि उसमें कोई फल लग जाय तो उसकी मधुरिमा का कया कहना है? 
मलयाचलोत्पन्न चन्दन के वृक्ष में यदि कोई पुष्प आ जाय तो वह कसा सौरभसम्पंन्न होगा ? 
इसी प्रकार भगवान्‌ की सगुण मूर्ति के सम्बन्ध में समझना चाहिये । 

' यद्यपि यह नहीं कहा जां सकता कि “भगवान्‌ के निर्गुण निर्विशेष स्वरूप में वह परमा- 

नन्द है ही नहीं जो कि उनकी सगुण मूर्ति मं हे। कारणं, इक्षुदण्ड की मधुरिमा, पाषाणांदि 
का मूल्य और चन्दनादि की सुगन्धि-ये सबं सातिहाय हेँ। इनमें न्यूनाधिकता हो सकंती है। 

परन्तु भगवान्‌ में जो सौन्दये, माधुर्यं एवं आनन्दादि हें वे निरतिशय हें। इसलिये 
चाहे भगवान्‌ की सगुण मूर्ति हो चाहे निर्गुण, इनमें कोई तारतम्य नहीं हो सकता; क्योंकि जो 
तत्त्व निरतिशय बृहत्‌ और निरतिशय आनन्दमय है उसी को तो निर्गुण ब्रह्म कहते हें। जहाँ 
वृहत्ता अथवा आनन्द का तारतम्य है वह तो ब्रह्म ही नहीं हो सकता । जहाँ यह तारतम्य 
समाप्त हो जाता है उस अपार संवित्सुखसार ही को तो परब्रह्म कहते हें। जो तत्त्व देशकाल- 
वस्तुक्रत परिच्छेद से रहित है वही अनन्त ब्रह्म है; सत्यं ज्ञानमनन्तं ब्रह्म तथापि यहाँ 
जो विलक्षणता वतलाई गई है वह भगवदभिव्यक्ति के तारतम्य को लेकर भावुक भक्तों के 
हृदय की भावना हो सकती है। तात्पर्यं यह है कि तत्त्वज्ञ के अन्तःकरण पर अभिव्यक्त 
परब्रह्म के माधुर्यादि की अपेक्ष। स्वयं उन्हीं की परमाह्णादिनी लीलाशक्ति पर अभिव्यकत 
भगवत्स्वरूप के सौन्दर्य-माघुर्यादि अत्यन्त विलक्षण हो सकते हें। किन्तु वास्तव में तो 
सगुणोपासक के लिये जैसा सगुण स्वरूप परमानन्दमय है वेसा ही निर्गुणोपासक के लिये 
भगवान्‌ का निर्गुग-मिचिशेष स्वरूप भी है । 
जो लोग निविशेष परब्रह्म का अपरोक्ष साक्षात्कार कर चुके हें उन्हें केवल्य तो ज्ञान से ही 
प्राप्त होता है; किन्तु वे जीवन्मुक्तिकाल में भी भगवान्‌ की अचिन्त्य लीलामयी शक्ति के योग 
से दिव्य मङ्गलमय विग्रह में आविर्भूत हुए परमात्मा श्रीकृष्णचन्द्र की सौन्दर्य-माधुर्य-सुघा का 
समास्वादन किया करते हें। अचिन्त्यानन्द-सुघासिन्धु श्रीभगवान्‌ के जिस माधुयं का 
समास्वादन केवल वृत्ति-शून्य अन्तःकरण से नहीं किया जा सकता उसे भी तत्वज्ञ भावुकगण 
भगवान्‌ की दिव्य ळीलादाक्ति की सहायता से अनुभव कर लेते हें। ऊपर यह कहा जा चुका 
है कि केवल नेत्रों से सूर्य की वेसी दीप्तिमत्ता अनुभव नहीं होती जैसी कि स्वच्छ काँच आदि 
की सहायता से होती है। उपाधि-बिशुद्धि के तारतम्य से माधुर्य-विशेष के प्राकट्य का भी 
भी तारतम्य रहंता है। यद्यपि प्राण और इन्द्रियादि की अपेक्षा तो शुद्ध निर्वृत्तिक अन्तः- 
करण की स्वच्छता विशेष है, तथापि भगवान्‌ की जो लोलाशक्ति उनके अशेष विशेषातीत 
परमानन्दात्मक शुद्ध स्वरूप को ही अचिन्त्य एवं अनन्त आनन्दमयः सोन्दय-सुघानिधि, परम 
दिव्य श्रीकृष्णविग्रह में अभिव्यक्त कर देती है वह उस निर्वुत्तिक अन्तःकरण की अपेक्षा भी 
अनन्तगुण स्वच्छ है; क्योंकि उसमें रजोगुण या तमोगुण का थोड़ा-सा भी संस्पर्श नहीं है। 
अन्तःकरण चाहे कितना भी स्वच्छ हो परन्तु वह॑ रजोगुण-तमोगुण से सवंथा शून्य नहीं हो 
सकता, क्योंकि वह तम:प्रधाना प्रकृति के परिणामभूत पञ्चमूतों का ही कार्य है और कार में 
कारणांदा की अमुवृत्ति अनिवायं है । 
अतः सिद्ध हुआ कि तत्त्वज्ञगण केवल निवृ त्तिक अन्तःकरण से वेसी मधुरता का 
अनुभव नहीं कर सकते जैसी कि लीलाशक्ति के योग से आविर्भूत हुए भगवान्‌ के सगुण स्वरूप 
का साक्षात्कार करने पर होती है। इसी से अमलात्मा तत्त्वज्ञ मुनियों को उनका भजनीय 
स्वरूप समर्पण कर भक्तियोग के द्वारा उन्हें अपने सोन्दर्य-माधुये का समास्वादन कराने के 

लिये ही परब्रह्म परमात्मा अवतीणं होते हें। उन्हें यदि सगुण साकार ब्रह्म का साक्षात्कार 
हो जाय तो भी देहपात के अनन्तर वे कैवल्यपद ही प्राप्त करेंगे । किन्तु सगुणोपासक अपने 
इष्टदेव का नित्यधाम प्राप्त करेंगे; इसीस भक्ति-रसायनादि ग्रन्थों में तत्वज्ञ को सगुण-दर्शन 
से केवल दुष्ट-फल माना है और उपासक को दृष्ट और अदुष्ट दोनों । 

अत: ऊपर जो वतलाया है इससे यही निइचय होता है कि भगवान्‌ के अवतार का प्रधान 
प्रयोजन अमलात्मा परमहंसों के लिये भक्तियोग का विधान करना है । इसी उद्देश्य की पूर्ति 
के लिये वे अपनी लीलाझकिति से दिव्य मङ्गलमय देह धारण करते हें। यह लीलाशक्ति 
भगवान्‌ की परम अन्तरङ्गा है। जिस प्रकार वृक्ष के बीज में उसके शाखा, पल्लव, पुष्प 
और फल आदि सभी अङ्गों को उत्पन्न करने की अनेक शक्तियाँ रहती हें उसी प्रकार महाशक्ति 
में ही विश्वविकास की समस्त दाक्तियाँ निहित हें। अर्थात्‌ वह भगवदीय महामायादाक्ति 
अनन्त शक्तियों का पुञ्ज है । उसमें जिस प्रकार अनन्त कोटि ब्रह्माण्ड और उसके अन्तवर्ती 
विचित्र भोग्य, भोकता और उनके नियामक आदि प्रपञ्च को उत्पन्न करने की अनन्त शक्तियां 
हें, उसी प्रकार उन अनन्तकोटि ब्रह्माण्डों के अधीश्वर श्रीभगवान्‌ के दिव्य मङ्गलमय विग्रह 
में आविर्भूत होने के अनुकूल भी एक परम विशुद्धा अन्तरङ्गा शक्ति है और वह भगवान्‌ की 
अनिवर्चनीया आत्मयोगभूता महाशक्ति के अन्तर्गत होने के कारण अनिर्वचनीयता में अन्य 
प्रपंचोत्पादनानुकूल शक्तियों के समान होने पर भी उनकी अपेक्षा कहीं अधिक स्वच्छ और 

दिव्य है । 

इसे दृष्टान्त द्वारा इस प्रकार समझा जा सकता है-जेसे किसी अत्यन्त दिव्य पुष्प के 
बीज में अंकुर, स्कन्ध, पत्र और कण्टकादि उत्पन्न करने की भी शक्तियाँ रहती हें, तथापि उन 
सवको अपेक्षा उसमें जो महामनोह्र सुरभित सुमन उत्पन्न करने की शक्ति है वह उन सबकी 
अपेक्षा उत्कृष्टतर है । यदि एक ही बीज में अनेकों अतीन्द्रिय शक्तियाँ न होतीं तो उस पत्र, 
पुष्प, कण्टक और शाखा आदि परस्पर अत्यन्त निलक्षण वस्तुएँ उत्पन्न नहीं हो सकतीं। अत 
जिस प्रकार कण्टकादि उत्पन्न करनेवाली शक्तियों की अंपेक्षा सुकोमल एवं सुगन्धित पुष्प उत्पन्न 
करनेवाली शक्ति अत्यन्त उत्कृष्ट और विशुद्ध होती है उसी प्रकार प्रपञ्चोत्पादिनी शवितयों की 
अपेक्षा भगवान्‌ की दिव्य मद्भलमयी मूर्ति का स्फुरण करनेवाली शक्ति परम विलक्षण होनी 
ही चाहिए । उसी क द्वारा भगवान्‌ अचिन्त्य सौन्दर्य-माधुर्य-सुधामयी मङ्गलमूति धारण करते 
हं। इसी से प्रपञ्चातीत प्रत्यंगभिन्न परमात्मतत्व में निष्ठा रखनेवाले महामुनीन्द्रों के मन भी 
अनायास ही उस भगवन्मूति की ओर आकृष्ट हो जाते हैं । 

इसी बिलक्षणशक्ति का निर्देश पराशक्ति एवं अन्तरङ्गा शक्ति आदि शब्दों से भी किया 
है । वह शक्ति भी भगवत्स्वरूप में अप्रविष्ट रहती हुई ही उसके प्राकट्य का निमित्त होती है। 
जिस प्रकार उपाधिविरहित, अतएव दाहकत्व-प्रकादाकत्वरहित अग्नि के दाहकत्व-प्रकाशकत्व- 
विशिष्ट दीप-शिखादि रूप की अभिव्यक्ति में तेल और वत्ती आदि केवळ निमित्तमात्र ही हैं, 

मुख्य अग्नि तो दीपशिख। ही है, अथवा जेसे तरङ्ग-विरहित नीरनिधि क तरङ्गयुक्त होने में वायु 
केबल निमित्त-मात्र ही है, वास्तव में तो तरङ्गयुकत समुद्र विलक्षण रूप में प्रतीत होने पर भी 
सवेथा वही है जो कि निस्तरङ्गावस्था में था, ठीक उसी प्रकार विशुद्ध लीळादाक्ति रूप निमित्त से 
शुद्ध परव्रह्म ही अनन्त कल्याण गुणगणविशिप्ट सगुण विग्रह में अभिव्यवत होते हें ; किन्तु 
वस्तुतः उनका बह विग्रह मूर्तिमान्‌ शुद्ध परमानन्द ही है। उसमें उस दिव्य शवित का भी निवेश 
नहीं है, वह तो तटस्थरूप से ही उसकी निमित्त होती है। इसी से भगवान्‌ की सगुणमूति के 
विषय में 'आनन्दमात्रकरपादमुखोदरादि' 'आनन्देकरसमूर्तयः', इत्यादि उक्तियाँ हें। 
इसी से उसकी मधुरिमा बड़े-वड़े सिद्ध मुनीइवरों के भी मनों को मोहित कर देती है। जिस 
समय वालयोगी सनकादि वेकुण्ठ-धाम में भगवान्‌ की सन्निधि में पहुँचे उस समय प्रभु के पादार- 
विन्द-मकरन्द के आध्याण मात्र से उनका प्रशान्त चित्त क्षुभित हो गया-- 


तस्यार विन्दनयनस्य पदा रविर्दकिञजल्कमिश्रतुलसोमकरन्दवायुः । 
अन्तर्गतः स्वविवरेण चकार तेषां संक्षोभमक्षरजुषामपि चित्ततन्वोः ॥ 
इसी से वहुत-से सहृदय महानुभाव निरविशेप परब्रह्म का साक्षात्कार हो जाने पर भी 
प्रभु के प्रेम-पथ के पथिक होते हें । श्रीगोसाई जी उन्हें सयाने सन्त' कहते हें-- 
अस बिचारि जे सन्त सयाने। 
मुकुति निरादरि भगति लुभाने ॥ 
वे भगवान्‌ से भगवत्सेवा के सिवा और कुछ नहीं चाहते ; यहाँ तक कि मुक्ति और 
अपुनर्जन्म को भी अस्वीकार कर देते हें-- 


न किञ्चित्साधवो धीरा भक्ता ह्येकान्तिनो मभ । 
वाञ्छन्त्यपि मया दत्तं कवल्यमपुनर्भवम्‌ ॥। 
वस्तुतः भोग-मोक्षादि की वासना रहते हुए तो भगवद्कक्ति की प्राप्ति ही नहीं हो 
सकती । 
सुक्तिमुक्तिस्पृहा यावत्पिशाची हृदि वतंते। 
ताव-दूक्तिसुखस्या्र कथमम्युदयो भवत्‌ ॥ 
अत: जिनका चित्त केवल भगवान्‌ के सोन्दर्य-सुघा-समास्वादन के लिये ही लालायित 
हो रहा है उन्हें केबल सङ्कुल्पमात्र से भगवान्‌ सन्तुष्ट नहीं कर सकते, क्योंकि वे तो मोक्ष का भी 
तिरस्कार कर देते हे-- 


दीयमानं न॑ गुह्डुन्ति विना मत्सेवनं जनाः । 

भला, जव उनका सन्तोष केवल्य भी नहीं कर सकता तो भगवान्‌ वया करें? उन्हें स्वयं 
आविर्भूत होना ही पड़ता है | यहाँ गोपाङ्नाओं को भी भगवद्दर्शन के विना 'त्रुटियुंगायते' एक- 
एक पल युग के समान हो रहा था। उन्हें सन्तुष्ट करने में भगवान्‌ का निविशेष रूप असमर्थ 
था । इसलिये ऐसी अवस्था में भगवान्‌ को मूर्तिमान्‌ होकर अवतीर्ण होना ही पड़ा । क्योंकि 
उनकी तृप्ति तथा जीवन विना इसके नहीं हो सकते । भगवान्‌ के अवतीर्ण हुए विना वे कार्य 
नहीं हो सकते थे। इसी से प्रभु का प्रादुर्भाव हुआ । 

अव, साथ ही यह भी सोचना चाहिये कि--- 


परित्राणाय साघूनां विनाशाय च दुष्कृताम्‌ । 
घमंसंस्यापनार्याय सम्भवामि युगं युगे॥ 


यह इलोक भी ठीक ही है । यहाँ 'साधु' शाब्द से गोपाङ्गना जैसे साधु ही समझने चाहिये, 
जिन का परित्राण भगवान्‌ के दर्शनों के बिना हो ही नहीं सकता था । तथा दुष्कृती भी साधारण 
नहीं बल्कि भगवान्‌ के अन्तरङ्ग जय-विजय जसे दुष्कृती समझने चाहिये, जिनका दुष्कृत भगवान्‌ 
की लीला-विशेप के विकास के ही लिये था ; अन्य दुष्कृतियों को तो उनका दुष्कर्म ही नष्ट कर 
देगा । इसके सिवा धर्म-संस्थापन से भी भक्तियोगरूप धर्म की ही स्थापना समझनी चाहिये, 
जो कि एसे भजनीय के विना नहीं हो सकती । 

इस इलोक की व्याख्या करते हुए भगवान्‌ भाष्यकारादि ने भगवान्‌ के अवतार का प्रयो- 
जन सर्वसाधारण के कल्याणोपयुक्त धर्म की स्थापना ही वतलाया है। इस प्रकार यद्यपि उनके 
प्रादुर्भाव का प्रधान प्रयोजन अमलात्माओं के भक्तियोग का विधान करना ही है तथापि अवान्तर 
प्रयोजन समन्मार्गस्थ साधुओं की रक्षा और वेदिक-स्मारत्तादि कर्मों की स्थापना भी हो सकता है । 
आगे के कथनानुसार भगवान्‌ में लोक-सिक्षादि भी देखे ही जाते हेँ। भगवान्‌ तो सर्वनियन्ता 
हें, इसलिये उनका प्रादुर्भाव योगारुरुक्षओं के लिये भी था और योगारूढ़ों के लिये भी । योगा- 
रुर्क्षओं को वेदिक-स्मार्तत कर्मो में प्रवृत्त करना था और योगारूढ़ों को सर्वकमंसंन्यासपूर्वक केवल 
भगवन्निष्ठा में नियुक्त करना था । अतः भगवान्‌ की यह उक्ति उचित ही है-- 


न में पार्थास्ति कत्तंव्यं त्रिषु लोकेषु किञ्चन । 
नानवाप्तभवाप्तव्यं यतं एच च कमणि॥ 
यदि हश्हं न वर्तेयं जातु कर्मण्यतन्द्रितः । 
भम वर्त्मानुवरतंन्ते मनुष्याः पार्थं सदः ॥ 


वस्तुतः भगवान्‌ तो विधि-निषेघातीत हें । वे केवल लोकशिक्षा के लिये ही दास्त्रीय 
आद्भुला का अवलम्वन करते हें, क्योंकि शास्त्रादि लोगों को मर्यादापालन में वैसा परिनिष्ठित नहीं 
कर सकते जैसा कि उस मर्यादा का पालन करनेवाले महापुरुष कर सकते हें। अतः दस्त्र के 


श्रोरासलोलारहस्य २५ 


अर्थज्ञान के साथ शास्त्रार्थ के अनुप्ठान में परिनिष्ठित व्यक्तियों के सहवास की भी बहुत 
आवश्यकता है। अतः लोगों को बेदिक-स्मातं कर्मो में प्रवृत्त करने के लिये ही भगवान्‌ स्वयं भी 
उनका यथाविधि अनुष्ठान किया करते थे--- 


अथाप्लुतोऽम्भस्यमले यथाविधि क्रियाकलापं परिधाय वाससो । 
चकार सन्ध्योपगमादि सत्तमो हुतानलो ब्रह्म जजाप वाग्यतः ॥। 


इस प्रकार के लोक संग्रह के लिये ही इन सारी वेदिक एवं समातं मर्यादाओं का पालन 
किया करते थे। जो बन्दर वहुत चञ्चल होता है उसे संयत करने क लिये बहुत लंबी श्वद्ध ला 
वाँधी जाती है। फिर वह जसे-जसे शान्त होता जाता है वेसे-वेसे ही उसकी श्शुङ्धला छोटी कर 
दी जाती है। यहाँ तक की अन्त में उसे खुला छोड़ देने पर भी वह चुपचाप बेंठा रहेगा । इसी 
प्रकार अत्यन्त चञ्चल चित्त के निरोध के लिये विधि-निपेधरूप लंबी श्रद्धला की आवश्यकता 
है। कारण, शास्त्रीय श्पुङ्कलाशुन्य पुरुष के देहेन्द्रियादिकों की चेष्टाओं का भी नियमन अशकय 
है फिर उनके मन की चेप्टाओं का निरोध कसे हो सकता है? इसी से मन को सर्वथा निइचेष्ट 
करने के लिये पहले देहादि की शास्त्रीय श्शृह्कालानिवद्ध चेप्टा सम्पादन करनी चाहिये परन्तु 
पीछे जेसे-जेसे उसकी उच्छुङ्कलता कमहोती जाती है वैसे-वैसे ही उसकी श्वद्धला भी छोटी होती 
जाती है। वह पहले तो काम्य कमं द्वारा स्वाभाविक काम और कर्म का निराकरण करता है, 
फिर पारलोकिक महत्फलवाले कर्मो से क्षुद्रफलदायक काम्य कर्मो को त्यागता है। तत्पश्चात्‌ 
निष्काम कर्म द्वारा सभी काम्य कर्मो को छोड़ देता है और फिर घ्यान-समाघधि आदि से सव 
प्रकार की चेध्टाओं का निरोध कर ठीक-ठीक नेप्कम्यं को प्राप्त होता है। इस प्रकार उत्तरोत्तर 
सूक्ष्मतम-साघन का अभ्यास करते-करते अन्त में समाधिस्थ होता है । उस समय कोई आलम्वन 
न होने पर भी उसका मन सर्वथा निइचेष्ट रहता है; और फिर उसे किसी प्रकार की भ्शुङ्कला 
की अपेक्षा ही नहीं रहती । 

इसका तात्पर्यं यही है कि जो लोग आरुरुक्षु हें, जो संसारसागर से पार नहीं हुए हैं उनके 
उपदेश्चार्थ तो भगवान्‌ लौकिकवेदिक मर्यादाओं का पालन करते हैं | इसलिये जिन्हें संसाररूप 
स्वाभाविक मृत्यु को पार करना है उन्हें तो मर्यादापालनरूप महौषधि का सेवन करना चाहिये । 
उनके लिये तो भगवान्‌ भी मर्यादापालन करते हैँ ; किन्तु जो योगारूड़ हैं उनके लिये ऐसी कोई 
विधि नहीं है; उन्हें एकमात्र भगवन्निष्ठा में ही स्थिर करने के लिये भगवान्‌ मर्यादा का उल्ल्छन 
कर देते हैं, क्योंकि वे स्वथं तो समस्त विरुद्ध धर्मों के आश्रय ही हें । उनके लिये मर्यादापालन और 
मर्यादातिळङ्कन दोनों ही समान हें । 

जो अमलात्मा परमहंस योगारूढ़ हें उनके लिये तो मर्यादा-पालन की अपेक्षा भगवान्‌ 
का मर्यादातिलङ्कन ही अधिक श्रेयस्कर है, क्योंकि उन्हें तो भगवत्तत्व में स्वारसिकी प्रीति ही 
अभिलषित है और वह तभी हो सकती है जव किसी प्रकार की श्द्धुला न रहे । जहाँ कोई 

शृङ्खला होती है अर्थात्‌ जहाँ किसी विधि का वन्धन होता है वहाँ स्वारसिक प्रेम नहीं होता । 
लोक में यह देखा जाता है कि वेषयिक सुख के अभिव्यञ्जक स्त्री-पुत्रादि में मनुष्यों का जैसा 
स्वाभाविक राग होता है वेसा श्रौत-स्मार्त्तादि कर्मो में नहीं होता । यही नहीं, जिन्होंने मनो- 
निरोवपूर्वक अपनी बुद्धि को शुद्ध परब्रह्म में स्थापित कर दिया है, देखा जाता है कि विपय उन्हें 
भी आकर्षित कर लेते हूँ। दुष्ट दुःख उन्हें भी वना ही रहता है। वस्तुतः सुखी तो वे हो हें 
जो नारायण-परायण हें। ऐसे नारायण-परायण महानुभाव विरले ही होते हूँ । करोड़ों में कोई 
एक आघ ही भाग्यशाली होता है । 

मुक्तानामपि सिद्धानां नारायणपरायणः । 

सुदुलभः प्रशान्तात्मा कोटिष्वपि महामुने ॥। 


तथापि सुखी वे ही हें जो नारायण-परायण हैं । वे नारायण कौन हैं? --- 
'नारो जीवसमूहस्तस्य अयनं प्रवृत्ति्यस्मात्‌ स नारायणः’ 
नार जीवसभूह को कहते हें उसकी जिससे प्रवृत्ति होती है बह नारायण है; अथवा-- 
नारो जीवसमूहः अयनं यस्य असौ नारायण: 


नार यानी जीव-समूह है आश्रयस्थान जिसका अर्थात्‌ जो अन्तर्यामीरूप से समस्त जीवों 

में बसा हुआ है वह नारायण है । 
“नारं जीवसम्‌हमयते साक्षित्वेन विजानातीति नारायण: 

अर्थात्‌ प्रमात्रादि समस्त प्रपञ्च के साक्षी को नारायण कहते हैं । 

इस प्रकार शुद्ध परमात्मा ही नारायण है। वही जिसका परायण-आश्रय है अर्थात्‌ 
जिसका एकमात्र ध्येय श्रीनारायण ही हें वह नारायण-परायण कहलाता है। उसे विषय 
अपनी ओर आकर्षित नहीं कर सकते, क्योंकि उसकी तो एकमात्र श्रीनारायण में ही स्वारसिकी 
प्रीति होती है । अतः भगवान्‌ के अवतार का मुख्य प्रयोजन यही है कि जो अमलात्मा मुनि हूँ 
उनकी श्रीनारायण में स्वारसिकी प्रीति हो । 

वस्तुतः, ब्रह्मतत्त्व के चिन्तन में तत्त्वज्ञों की भी एसी स्वारसिकी प्रवृत्ति नहीं होती 
जेसी विषयी पुरुषों की विषयों में होती है । इस स्वारसिकी प्रवृत्ति के तारतम्य से ही तत्त्वज्ञो 
की भूमिका का तारतम्य होता है। चतुर्थ, पञ्चम, षष्ठ और सप्तम भूमिकावाले तत्त्वज्ञो 
में केबल वाह्य विषयों से उपरत रहते हुए तत्त्वोन्मुख रहने में ही तारतम्य है। ज्ञान तो सबमें 
समान ही है । जितनी ही प्रयत्न-शून्य स्वारसिकी भगवदुन्मुखता है उतनी ही उत्कृष्ट भूमिका 
होती है। जिनकी मनोवृत्ति, कामुक की कामिनी-विषयक लालसा के समान, ब्रह्म के प्रति 
अत्यन्त स्वारसिकी होती है वे ही नारायण-परायण हें। बे उसकी अपेक्षा भिन्न भूमिकावाले 
जीवन्मुक्तों से उत्कृष्टतम हें । 

निधिशेप परब्रह्म में हमारी जो प्रवृत्ति होती है वह तो शास्त्रविघि के कारण है, किन्तु 
मनोरमा नारी में चित्त स्वयं ही आकपित हो जाता है। हमें शास्त्रविधि के कारण परब्रह्म 
में तो बलपूर्वक चित्त को लगाना पड़ता है और निषेध के भय से परस्त्री की ओर से उसे वलात्कार 
हटाना पड़ता है। विधि कहाँ होती है? --'विधिरत्यन्तमप्राप्ती'-जो वस्तु स्वतः सर्वथा प्राप्त 
, न हो उसके लिये विधि होती है । अग्निहोत्र स्वतः प्राप्त नहीं है; इसी से वेद भगवान्‌ 'अग्नि- 
होत्रं जुहुयात्‌’ ऐसा विधान करते हैँ । इसी प्रकार आत्मदशंन के लिये भी विधि की गई है- 
आत्मा वारे द्रथ्टव्यः' । अतः आत्मदर्शन में स्वारसिकी प्रीति नहीं है और जहाँ स्वारसिकी 
प्रीति नहीं होती वहाँ निरतिशय प्रेम भी नहीं हुआ करता ।& 

यद्यपि वेदान्तिथों ने आत्मदर्शन में विधि नहीं मानी, क्योंकि विधि पुरुषाधीन क्रिया में 
ही हुआ करती है, जिसके कि करने-न-करने में पुरुप की स्वतन्त्रता होती है, जिस प्रकार अमुक 
पुरुप घोड़े पर चढ़कर जाता है, पेदल जाता है अथवा नहीं जाता । किन्तु वस्तु या प्रमाण'धीन 
ज्ञान में विधि नहीं हुआ करती, क्योंकि वहू तो विधि की अपेक्षा न रखकर केवल प्रमाण के 
अधीन है । यदि प्रमाण को अपने प्रमेय के प्रकादान में किसी विधि की अपेक्षा मानी जाय तो 
विधि को भी अपने अर्थ का वोध कराने के लिये दूसरी विधि की आवश्यकता होगो ! अत 
आत्मदशंन तो प्रमाण से ही होता है, उसके लिये विधि की आवश्यकता नहीं है। तथापि 
तंत्वदर्शंन के लिये प्रमाण के व्यापार की अपेक्षा तो है ही और वह प्रमाण-च्यापार पुरुपाधीन 
है; इसीलिये केवल उसी की विधि मानी गई है। अतएव भगवान्‌ भाप्यकार ने वहिर्मुखतादि 
का व्यावतंन करनवाल द्रष्टव्य आदि वचनों को 'विधिच्छाय' (विधि की छायामात्र ) कहा है । 

वास्तव में यही कारण है कि प्राणियों की मनोवृत्ति दाब्द-स्पर्शादि मं समासबत हैँ; वह 
शुद्ध परव्रह्म की ओर जाती ही नहीं । अत: भगवान्‌ उनकी स्वारसिको प्रवृत्ति सम्पादन के 
लिये ही, झब्द-स्पर्श-रूप-रसादिविरहित होने पर भी उनके मन और इन्द्रियों को आकषण 
करने के लिये दिव्य रूप, दिव्य गन्ध और दिव्य स्पर्शवान्‌ होकर अभिव्यवत होते हें, वयोंकि 
परमपुरुषार्थ तो यही है । जव तक भगवान्‌ के प्रति जीव की स्वारसिको प्रवृत्ति नहीं होती 
तव तक तो वह अकृतार्थ ही है। जिस प्रकार रसना के पित्तादि दोप से दूषित हो जाने पर जव 
किसी वालक को मधुरातिमधुर पदार्थ भो, जो उसकी रोग-निवृत्ति के भी हेतु होते हें, अरुचिकर 


* यहां यह शङ हो सकती है कि आत्मा तो परप्रेम का ही आस्पद वतलाया गया है और इस कथन से 
वह ऐसा सिद्ध नहीं होता परन्तु वात ऐसी नहीं है। यहाँ केवल आत्मदशंन में ही स्वारसिकी प्रीति का अभाव 
बतलाया गया है, आत्मा में नहीं । स्तुतः अज्ञानी पुरुषों की भी जो शब्दादि विषयों में स्वारसिकी प्रवृत्ति 
होती है वह अज्ञानवदा आत्मारूप से माने हुए देहेन्द्रियादि की तुष्टि के ही लिये होती है। वे अपने परमार्थ 
स्वरूप से अनभिज्ञ होते हें इसलिए देहेन्द्रियादि मिथ्यात्मा के ही परितोष का प्रयत्न करते हें ; परन्तु वस्तुत 
उस समय वेस! करके भी वे अपने सत्यात्मा की ही प्रीति का सम्पादन करते हें, क्योंकि देहेन्द्रियादि मिथ्यात्मा की 
प्रसन्नता का साक्षी तो शुद्ध चेतन ही है । शास्त्र तो केवल इतना ही करता है कि उन्हें सत्यात्मा का ज्ञान करा 
देता है ; इसी से फिर व मिथ्यात्मा की प्रसन्नता के लिए उद्विग्न नहीं होते । 


श्८ भक्ति-सुधा--त्तोय ण्ड 


प्रतीत होने लगते हें तो उसकी माता उन्हें उसी वस्तु में मिलाकर देती है, जो कि उसे रुचिकर 
होती है उसी प्रकार जो परब्रह्म परमात्मा मधुरातिमघुर है, जिससे वढ़कर और कोई मधुर नहीं 
है, उसमें जीवों को मोह-वश प्रेम नहीं होता; बल्कि विष के समान कटु विषयों में आसवित हो 
जाती है। अतः अपने तत्वज्ञ भक्तों को प्रेमानन्द प्रदान करने के लिये ही वे अदाव्द एवं रूप- 
रसादिविरहित होने पर भी महामनोहर दिव्यमङ्गलमयी मूरति धारण कर अवती होते हैं। 
हाँ, इतना अन्तर अवश्य रहता है कि प्राकृत रूप-रसादि वस्तुत: विषरूप ही हें; किन्तु भगवदीय 
रूपादि स्वरूप से भी निरतिशय माधुर्यसम्पन्न परमानन्द ही हें। अतः उनके प्रति अमलात्मा 
मुनिजन एवं अन्य साधारण प्राणियों की भी समान रूप से स्वारसिकी प्रीति हो जाती है । 

देवताओं के प्रति स्वाभाविक प्रेम नहीं होता, क्योंकि बे अदुष्ट होते हें। इसी लिये 
उनमें प्रेम करने के लिये शास्त्र को विधान करना पड़ा है। गुरु दृष्ट हें, इसलिये देवताओं की 
अपेक्षा उनके प्रति अनुराग होना अधिक सुगम है । परन्तु उनमें आत्मीयता का अभ।व है, इसी 
से स्वारसिक प्रेम उनमें भी नहीं होता । इसी प्रकार पिता, माता और पत्नी में उत्तरोत्तर 
आत्मीयता की अधिकता होने के कारण प्रेम की भी अधिकता होती है; तथापि स्वारसिकी 
प्रीत्ति उनके प्रति भी नहीं होती; इसी से उनके प्रति प्रेम करने के लिये भी विधि है। यहाँ तक 
कि विघिनियन्त्रित सर्वापेक्षया अधिक कामुक की कामिनी-विषयिणी प्रीति भी शद्धलाशून्य 
परकीया कामिनी में होनेवाली प्रीति से न्यून ही है। यह वात प्राय: देखी जाती है कि जहाँ- 
जहाँ विधि है वहाँ-वहाँ स्वारसिकी प्रीति की न्यूनता होती है । 

, इस दृष्टि से, यदि भगवान्‌ की प्रवृत्ति वेदिक अथवा स्मात्तं श्टुङ्कलाओं से नियन्त्रित 
हो तो बह स्वारसिकी प्रीति को बढ़ानेवाली नहीं होगी और एसा न होने पर उनके अवतार का 
मूख्य प्रयोजन ही सिद्ध न हो सकेगा । यह ठीक है कि वे मर्यादापालन करते हुए आरुरुक्षुओं को 
तो मार्ग प्रदशन कर देंगे, परन्तु अंमळात्मा परमहंसों को अपने निरपेक्ष अनन्य प्रेम का पथ न 
दिखला सकेंगे । 

व्यवहार में देखा जाता है कि कितने ही स्थलों में:चाञ्चल्य ही रस की अभिव्यवित 
करनेवाला है । जैसे वालक की तो चञ्चलता ही माता-पिता की प्रसन्नता को बढ़ानेवाली 
है। यदि वह समाहित मुनियों के समान शान्तभाव से वेठा रहें तो यह माता-पिता के मोद में 
वाघक ही होगा । अतः जो रसज्ञ हें उनसे यह बात छिपी नहीं हुई है कि बहुत स्थानों में तो 
अचाञ्चल्य रस का विघातक ही है। 

इसलिये यदि भगवान्‌ की चेष्टाएँ बेदिक-स्मात्तं श्वङ्कलाओं से बँघी हुई होगी तो वे 
अमलात्मा परमहंसों का परप्रेम से छादन न कर सकेंगीं । उन महात्माओं को मर्यादा-पालन 
का आदश अपेक्षित ही नहीं है क्योंकि ऐसा तो वे पहले ही कर चुक होते हें । उन्हें तो भगवान्‌ 
में विशुद्ध प्रम ही अपेक्षित है । किन्तु जहाँ भगवान्‌ अपने एइवर्ययोग से सम्पन्न होंगे वहाँ उसका 
आविर्भाव होना प्राय: असम्भव है। जिस प्रकार शिशु का अद्भुत चाञचल्य माता-पिता कें 


श्रोरासलोला रहस्य २६ 


हृदय को आकपित कर लेता है, प्रियतमा के मर्यादातीत रसमय हाव-भाव-कटाक्षादि प्रियतम 
का मोद बढ़ाते हें, उसी प्रकार यदि भगवान्‌ परमदिव्य मङ्गलमय विग्रह धारण कर रसमयी 
उच्छुङ्कल चेष्टाएँ करें तो उन्हीं से उनके प्रति उनकी स्वारसिकी प्रीति होनी सम्भव है। इस दृष्टि 
से विचार करें तो यही निश्‍चय होता है भगवान्‌ का शास्त्रातिलङ्न दूषण नहीं 
प्रत्यृत भूषण है । 

बहुत से भाव ऐसे होते हें जो ऊपर से तो अन्य प्रकार के जान पड़त हूँ, किन्तु भीतर से 
उनका और ही रहस्य होता है। यह वात स्पष्ट ही है कि भगवान्‌ प्राकृत नहीं हें । वे शुद्ध 
परत्रह्म ही उस रूप से आविर्भूत हुए हें तथा ये मुनिजन भी पञ्चकोशातीत होने के कारण प्राकृत 
प्रपञ्च से परे हं। 

इस प्रकार घटाकादा और महाकाश के समान स्वरूप से उनका सम्मिलन है ही। 
उनका ऐक्य सभी को अभिमत है । किन्तु इस समय वह तत्पदार्थ परमात्मा ही दिव्य मङ्गलमय 
भगवद्विग्रह-रूप से आविर्भूत हुए हें और उसी प्रकार त्वं पदार्थ अमलात्मा परमहंसों के रूप में 
स्थित है। एसी स्थिति में, जैसे अव्यक्त रूप से उनका तादात्म्य है उसी प्रकार, यदि 
व्यक्त रूप से भी तादात्म्य हो तो क्या अभिज्ञों की दृष्टि में वह प्राकृतं सम्भोग होगा ? स्वरूप 
से तो उनका नित्य सम्भोग है ही । 'सोऽइनुते सर्वान्‌ कामान्‌ सह ब्रह्मणा विपश्चितेति', अत्र 
ब्रह्म समर्नुते' इत्यादि वाक्यों से यहं वात कही गई है। 

यहाँ भगवान्‌ श्रीकृष्ण तत्पदार्थं हें और गोपाङ्कनाएं त्वं पदार्थ हें । यदि इन दोनों का 
परस्पर संइलेष हो तो क्या वह कामक्रीडा कही जायगी ? स्थूल दृष्टि से तो अवश्य यह काम- 
कीड़ा-सी मालूम होती है, परन्तु अन्तरङ्ग दृष्टि से तो यह जीव ओर ब्रह्म का अद्भुत संयोग 
ही है। 

श्रीमद्भागवत में यह कई स्थानों में देखा जाता है कि गोपाङ्कनाएँ श्रीकृष्णचन्द्र के 
विथोग में संतप्त रहती थीं और हर समय उनके दर्शनों के लिये छालायित रहती थीं। और 
इसी प्रकार भगवान्‌ भी ब्रजसुन्दरियों की विरह-व्यथा से व्याकुल रहते थे। उन दोनों ही को 
पारस्परिक संयोग बहुत अभीष्ट था । प्रेम का यह स्वभाव है कि प्रेमी परस्पर गाढालिङ्गन 
के लिये उत्सुक रहा करते हें । माता अपने सुकुमार शिशु को हृदय से लगाने में कितना सुख 
अनुभव करती है। जो जितना अधिक प्रेमास्पद होता है उसका व्यवघान उतना ही अधिक 
असह्य होता है। यहाँ एसा भी कहा जाता है कि जिस समय ब्रजाङ्गनाएं भगवान्‌ का आलिङ्गन 
करती थीं उस समय उन्हें अपने हार, आभूषण और कञ्चुको का व्यवधान तो असह्य था ही 
प्रत्युत प्रेमातिरेक के कारण जो रोमाञ्च होता था वह भी अत्यन्त अप्रिय जान पड़ता था । 
अत: सिद्धान्तं यही है कि प्रेम का पर्यवसान अभेद में ही होता है , भेद में नहीं होता । 

बात क्या है? भगवान्‌ गोपाङ्गनाओं के आत्मा हूँ; आत्मा का व्यवघान भला केसे 
सह्य हो ? द्वारका में जो भगवान्‌ की पट्टमहिंषी थीं उनके विषय में कहा जाता है कि जिस 


३० भक्ति-सुघा--तुतीय खण्ड 


समय भगवान्‌ दीर्घकालीन प्रवास के पश्चात्‌ हस्तिनापुर से आयें उस समय उन्हें देखकर वे 
तुरन्त आसन और शाय्या से उठीं। किसलिये ?-देशकृत व्यवधान को दूर करने के लिये। 
किन्तु उस समय उन्हें यह विचार हुआ कि हम तो अन्नमय, प्राणमय, मनोमय, विज्ञानमय और 
आनन्दमय इन पाँच कञ्चुकों को पहिनकर अपने प्रेमास्पद से मिल रही हूँ । अतः हमारा यह 
सम्मिलन समुचित आनन्दवद्धंक नहीं हो सकता । इसलिये वे उन सव कञ्चुकों को उतारकर 
सच्चिदानन्द रूप से भगवान्‌ को मिलीं । 

यहाँ गोपाङ्गनाएँ और भगवान्‌ दोनों ही सच्चिदानन्द-स्वरूप थे । अतः उनकी लीला 
प्राकृत है ही नहीं । इसलिये इसमें मर्यादातिळङ्छन का प्रश्‍न ही नहीं हो सकता । यह तो वह 
स्थिति है जिसकी प्राप्ति के लिये सारी मर्यादाओं का पालन किया जाता है । 

अतः जिस समय भगवान्‌ का प्रादुर्भाव हुआ उस समय उन्होंने यही विचार किया कि 
पहले अवतार के प्रधान प्रयोजन की ही पूति करनी चाहिये । इसी से पहले उन्होंने अमर्यादित 
दिव्य लीलाएँ कीं और पीछे मर्यादित लोक-संग्रहमयी । लोक में भी यह प्राय: देखा जाता है 
कि उपनयन-संस्कार से पूर्व उच्छुङ्कल प्रवृत्ति रहती है और उसके पीछे मर्यादानुसार आचरण 
किया जाता है । यही वात भगवान्‌ के विपय में भी देखी जाती है । इस प्रकार प्रधान प्रयोजन 
की पूति के लिये स्वीकार की हुई भगवान्‌ की उच्छुङ्कलता में भी एक प्रकार की सुश्वद्ध लता 
ही है; इस मर्यादातिलङ्कन में भी एक प्रकार का मर्यादापालन ही है । 

बेद जो कहता है कि 'जायमानो वै ब्राह्मणः त्रिभिऋणेऋणवान्‌ जायते'-उत्पन्न 
होते ही ब्राह्मण तीन ऋणों से ऋणवान्‌ हो जाता है-सो इन तीनों ऋणों में स्वाध्याय द्वारा 
ऋषि-ऋण की निवृत्ति होती है, प्रजोत्पादन से पितृ-ऋण का अपाकरण होता है और यज्ञ - 
यागादि से देव-ऋण का शोधन होता है । यहाँ यदि 'जायमान' शब्द का अर्थ 'जन्म लते ही' 
किया जाय तो वालक प्रत्यवायी सिद्ध होगा, बयोंकि उपनयन होने से पूर्वं बह्‌ इनमें से न तो कोई 
क्रिया करने में समर्थ ही है और न इनका अधिकारी ही । इसलिये इसका अर्थ 'गृहस्थः सम्पद्य- 
मानः'-गृहस्थावस्था को प्राप्त होने पर ऐसा करना चाहिये। अतएव भगवान्‌ नें संस्कारादि 
से पहले अमलात्मा परमहंसों क प्रेम-रसाभिवर्घन के लिये उच्छुङ्कल लीलाओं का ही प्रदर्शन 
किया तथा संस्कारादि के पश्चात्‌ मर्यादित लीलाओं का प्रदर्शन किया । 

इस प्रकार यद्यपि इस मर्यादातिक्रमण में भी मर्यादा की रक्षा ही है तथापि भगवान्‌ 
तो समस्त विरुद्ध धर्मो के आश्रय हैं इसलिये वे एक काल में भी दोनों प्रकार के कार्य कर 
सकते हें। जिस प्रकार सर्वाधिप्ठान होने के कारण आत्मा एक ही समय में एक (अपवाद) 
दृष्टि से अकर्ता-अभोक्ता है किन्तु दूसरी (अध्यारोप) दृष्टि से सर्वकर्ता और सवंभोवता भी 
हैं उसी प्रकार भगवान्‌ में एक ही साथ दो विरुद्ध धर्म रहा करते हें। निर्व्यापार रहते हुए 
व्यापार करना और व्यापार करते हुए भी निर्व्यापार रहना-ये यद्यपि परस्पर-विरुद्ध धम हें 
तथापि तत्त्वज्ञ महापुरुषों को तो यही दृष्टि है--- 

कर्मण्यकर्म यः पश्येदकमणि च कर्मं यः। 
स बुद्धिमान्‌ मनुष्येषु स युक्तः कृत्स्नकर्मकृत्‌ ॥ 


यहाँ 'पझ्येत्‌'-देखे यह भी क्रिया ही है। घ्यानयोगी जो सम्पूर्ण इन्द्रियों की गति को 
रोककर निश्चल भाव से अपने निविशेप स्वरूप का साक्षात्कार करता है वह भी तो एक प्रकार की 
क्रिया ही है। जो भगवान्‌ अपने भावुक भक्तों के लिये रस-स्वरूप हैं, जिनका 'रसो वे सः 
रस ह्येवायं लब्ध्वानन्दी भवति’ इस श्रुतिं द्वारा प्रतिपादन किया गया है, वे ही अज्ञानियों 
के लिये भय के स्थान हें, 'तत्त्वेब भयं विदुयोऽमन्वानस्य' जो आत्मज्ञों के लिये परम सन्निकृष्ट 
हैं, वे ही अज्ञों के लिये दूर से भी दूर हें। अतः भगवान्‌ में तो स्वभाव से ही सम्पूर्ण 
विश्द्ध घर्म रहते हें इसलिये यदि एक काल में ही वे विरुद्ध प्रकार के आचरण करें तो कोई 
आइचर्थं की बात नहीं है । 

यही नहीं, जिस प्रकार भगवान्‌ के अवतार मर्बादा-पालन के लिये अपेक्षित होते हें, 
उसी प्रकार कर्म-संन्यास के लिये भी उनकी अपेक्ष। हुआ करती है। भगवान्‌ राम का अवतार 
मर्यादापालन के लिये था और ऋपभदेवजी का सर्वेकर्मे-संन्यास के लिये । यहाँ यह प्रश्‍न हो 
सकता है कि एक ही भगवान्‌ ने दो प्रकार की चेष्टाएँ क्यों कीं ? इस वियय में यही कथन है 
कि वे भिन्न-भिन्न चेष्टाएँ भिन्न-भिन्न अधिकारियों के लिये थीं! जो गर्यादापालन का अधि- 
कारी है उसके आदर्श श्रीरामचन्द्र हें ऑर जो सर्वकर्म-संन्यास के अधिकारी हें उसके पथ-प्रदर्शक 
भगवान्‌ ऋषभदेव हें । 

सर्वेकर्म-संन्यासी तत्त्वज्ञ महानुभावों की भी दो प्रकार की चर्या देखने में आती 
उनमें अधिकांश तो एसे हें जो कामिनी काञ्चनादि भोग्य पदार्थों का स्वरूप से त्याग कर 
देते हें और सर्वदा अलक्षित गति से एकान्त सेवन किया करते हें, उनमें साघकों के आदरों 
तो वदरिकाश्रमनिबासी भगवान्‌ नर-नारायण हें और सिद्धों के भगवान्‌ ऋपभदेव । 
वे लोग स्वप्न में भी स्त्री आदि भोग्य विपयों का सङ्ग नहीं करते । उनका नियम होता 
है कि-- 

सङ्गं न कुर्यात्‌ प्रमदासु जातु योगस्य पारं परमारुरुक्षुः । 


कै, 


किन्तु कोई-कोई महानुभाव ऐसी विलक्षण धारण।वाले होते हें कि अनेक विघ' भोग्य 
सामग्रियों के सान्निध्य में रहकर भी वे उनसे अक्षुण्ण रहते हें । 

ऐसे सिद्धकोटि के महानुभावों के लिये ही भगवान्‌ श्रीकृष्ण की लीलाएँ हें । किन्तु 
वे लीलाएँ अनुकरणीय नहीं हें, उनके द्वारा तो इस कोटि के महापुरुषों की उच्चतम स्थिति का 
केवल दिग्दर्शनमात्र होता है। 

यद्यपि साधकों के लिये स्त्रियों का चिन्तनमात्र भी महान्‌ अनर्थ का हेतु होता है, तथापि 
भगवान्‌ ने तो कामजय के लिये ही यह अद्भुत लीला की थी । 


३२ भक्ति-सुघा-_तृतीय खण्ड 
टीकाकार श्री श्रीधरस्वामी लिखते हें-- 


ब्रह्मादिजयसंरूढवर्षकम्दपंदपंहा । 
जयति श्रीपतिर्गोपीरासमण्डलमण्डनः ।। 


अर्यात्‌ ब्रह्मादि लोकपालों को जीत लेने के कारण जो अत्यन्त अभिमानी हो गया था 
उस कामदेव के दर्प को दलित करनेवाले गोपियों के रासमण्डल के भूषण स्वरूप श्रीलक्ष्मीपति 
की जय हो । वस्तुतः रासक्रीड़ा में प्रवृत्त होकर भगवान्‌ मे मर्यादा का उल्ळङ्कन नहीं किया, 
वल्कि उन्होंने तत्त्वज्ञों की निष्ठा की दृढ़ता ही प्रदर्शित की है। अहो ! जो साक्ष।त्‌ शज्भाररस 
की अभिवृद्धि करनेवाले हें उन अनेकविध दिव्य हाव-भ।व कटाक्षों का सम्प्रयोग होने पर भी 
उनका चित्त तनिक भौ विचलित नहीं हुआ । भगवान्‌ को इस स्थिति का श्रीशुकदेवजी ने 
भिन्न-भिन्न शब्दों में कई जगह वर्णन किया है, जसे-'साक्षाम्मन्मयमन्मथः', 'आत्मऱ्यवरुद्ध- 
सौरतः', 'आत्मारामोऽप्यरीरमत्‌' इत्यादि । 

भगवान्‌ सर्वेश्वर हें; उनकी यह्‌ लीला कामजय के लिये ही हुई थी । काम ने ब्रह्मादि 
को जीत लिया था । इससे उसका अभिमान बहुत बढ़ गया और अव उसने उन सवके स्वामी 
भगवान्‌ श्रीकृष्ण से भी युद्ध करने का निश्चय किया । भगवान्‌ ने उसका यह निमन्त्रण स्वीकार 
कर लिया । कन्दर्पने भी श्रीकृष्ण के अद्भुत प्रभावको जानकर विजय की लालसासं 
श्रीब्रजाङ्गनाओं के अङ्गरूप काञ्चनमय कामग दुर्गं का आश्रयण किया और वहाँ प्रधान- 
प्रधान अवयवों को अपना खास निवास स्थान चुना और अपने मित्र वसन्तं की सहायता से नाना 
प्रकार कुसुमों का ही घनुष-बाण तथा अस्त्र-शस्त्र लेकर स्वाघीन व्रजाङ्गनाओं के काञचनमय 
अङ्ग रूप कामग दुर्ग में स्थित होकर युद्ध की पूर्ण तेयारी कर ली । इतने पर भी श्रीकृष्ण ने 
उसे दुर्वेल ही देखा । यह्‌ नियम है कि बड़े-बड़े योद्धा दुर्वल दात्र से युद्ध करना उचित नहीं समझा 
करते । इसलिये यूद्ध करने से पूर्व वे उसे सवल कर देते हें। अपूर्ण चन्द्र पर राहु भी आक्रमण 
नहीं करता । जव एक राक्षस को भी एसी नीति है तो सर्वेश्वर भगवान्‌ श्रीकृष्ण ही ऐसा केसे 
कर सकते थे ? अतः भगवान्‌ ने पहले तो श्रीमहादेवजी के कोपानळ से दग्ध हुए कन्दपं को पुष्ट 
किया । वह गोपाङ्गनाओं के हृदय में स्थित था । उसे वेणुनाद-द्वारा अपनी दिव्य अधर- 
सुधा का पान कराकर भगवान्‌ ने सवळ कर दिया । परन्तु गोपाङ्गनाओं के हृदय में तो मन भी 
रहता है और वह भगवान्‌ श्रीकृष्ण का परम भक्त है तथा कामदेव मनोज होने के कारण उसका 
पुत्र है । अतः अपने पिता के विरुद्ध वह कोई चेष्टा कंसे कर सकता था और वृद्ध पिता के सामने 
उससे कोई धृष्टता भी कंसे बन सकती थी ? इसलिये उसे निःसंकोच करने के लिये भगवान्‌ 
ने वेणुनाद-द्वारा उस मन को अपने पास बुला लिया । अब कामदेव स्वतन्त्र हो गया। 
गोपाङ्कनाओं के अङ्ग-प्रत्यङ्गों ने उसके अस्त्र-शस्त्र होकर भी सहायता की तथा चन्द्रमा, 
वसन्त, यमुनापुलिन, निकुञ्ज और मल्य-मारुत भी उसके सहकारी हो गये। 

इस प्रकार पहले सवंसाधन-सम्पन्न करके फिर उसे परास्त करने के लिये ही भगवान्‌ ने यह 
ललित लीला की; इसी से यहाँ उन्हें 'साक्षान्मन्मथमन्मथः' कहा गया है। 

सृष्टिमात्र का प्रयोजक काम ही है । सृष्टि के आरम्भ में जैसा भाव रहता है उत्तरकालीन 
प्रपञ्च भी उसी का अनुसरण किया करता है । जैसे सृष्टि के आरम्भ में उत्पन्न हुए हिरण्यगभं 
को एकाकी रहने पर रमण नहीं हुआ वंसे ही अव भी अकळ रहने पर लोगों को भय और अरमण 
हुआ करता है। सर्गारम्भ में परमेश्‍वर काम प्रयुवत (सङ्कल्प द्वारा प्रेरित) प्रकृति से संयुत 
होकर प्रपञ्च की रचना करते हें; इसीलिये लोकिक पुरुप भी काम प्रयुवता प्रकृतिरूपा पत्नी 
से संयोग करके प्रजा की रचना करते हैं । श्रुति भी कहती है-'सोऽकामयतं एकोऽहं बहु रयाम्‌'- 
भगवान्‌ ने इच्छा की कि में अकेला हूँ, अनेक हो जाऊं । 

वह भगवदिच्छा ही आदि-काम है। आगे यह बतलाया जायगा कि जिस प्रकार एक 
सत्तत्त्व ही सुख-दुःखादि शुभाशुभविशेपणवियिप्ट होकर हेय और उपादेय होता है उसी प्रकार 
लौकिक और अलौकिक आलम्वन के कारण काम भी हेय और उपादेय हो जाता है । शुभाशुभ- 
विशेधण-शून्य सत्तत्त्व तो निविशप ब्रह्म ही है; बह न हेय न है उपादेय । यह कहने की भी 
आवश्यकता नहीं कि विशेषण भी विशेष्य से अभिन्न ही होता है। जिस प्रकार मृत्तिका का 
परिणाम अतएव उससे अविभिन्न घट मृत्तिका के विशेषण रूप से ब्यपदिप्ट होता है तथा जसे 
घटाकाश का अवच्छेदक और उसका विशेषणभूतं घट भी आकाद से अभिन्न ही है, क्योंकि 
वायु, तेज और जलादि के क्रम से आकाश ही घटरूप हो जाता है और कार्य तथा कारण में 
अभिन्नता होती है-यह प्रसिद्ध ही है, उसी प्रकार शुभाशुभ विशेपण भी सत्तत्त्व से अभिन्न ही 
हें, तथापि व्यवहार में उसके विशेषण होने से उसके भेदक भी हें । 

इस प्रकार प्रपञ्चोत्पादन के लिये प्रकृति के संसगं में प्रवृत्त करनेवाली इच्छा या रस 
ही काम है। यही साक्षात्‌ काम (साक्ष।न्मन्मथ) है । इस काम का एक विन्दु ही अनन्त कोटि 
ब्रह्माण्डों में व्याप्त है। यह साक्षात्काम रसात्मक व्रह्म का ही औपाधिक या विकृत रूप है। 
यह कारणब्रह्म के मायावृत्तिरूप मन में क्षोभ उत्पन्न करता है। फिर जिस प्रकार पुरुष काम- 
क्षुब्ध होकर प्रजोत्पादन के लिये स्त्री से संसगं कर उसमें गर्भाधान करता है उसी प्रकार इससे 
क्षुब्ध हुआ कारणब्रह्म प्रकृतिरूप अपनी योनि से संसृष्ट होकर उसमें गर्भाधान कर देता है। 
जिस प्रकार स्त्री का गर्भाशय पुरुष का वीर्य प्राप्त होने पर ही प्रजोत्पादन में समर्थ होता है उसी 
प्रकार पुरुष के चेतन्य-प्रतिविम्वरूप वीर्य के प्राप्त होने पर ही अर्थात्‌ पुरुष के सान्निध्य से 
प्राप्त हुए चेतन्य-सामर्थ्यं से ही प्रकृति महदादि प्रजाओं को उत्पन्न कर सकती है। जिनका 
हृदय पाशविक संस्कारों से दूषित है उन नरपशुओं को जिस चर्मखण्ड में योनिवुद्धि है वह 
वस्तुतः योनि नहीं कही जा सकती । योनितत्त्व तो अतीन्द्रिय है। जिस प्रकार इन्द्रियगोलक 
से इन्द्रिय-तत्त्व सर्वथा भिन्न और अतीन्द्रिय है उस प्रकार योनितत्त्व भी योनिगोलक से सर्वथा 
भिन्न है । ज़ो योनितत्त्व का उद्गमस्थल जागतिक सृष्टि का मूल कारण है वही मूल्योनितत्त्व है 

और उसी को 'प्रकृति' भी कहते हें। पुरुष का अंशभूत चेतन्य-प्रतिविम्व ही वीर्यं है। अतः 
यह नियम है कि प्रकृति और पुरुष का संसर्ग होने पर ही सृष्टि हुआ करती है । अस्तु । 

इस प्रकार प्राथमिक काम साक्षान्मन्मथ है । वह विकृत रस-स्वरूप है। उस विकृत 
रस का याथात्म्य या अधिष्ठान अवित रसात्मक परब्रह्म ही है। विक्त रस में जो मन्मथत्व 
या मोहऊत्व है वह अपने अधिष्ठान से ही आता है। अतः उसका अधिष्ठान-भूत परब्रह्म ही 
'साक्षान्मन्मयमन्मथ' है । जिस प्रकार भगवान्‌ को चक्षु का चक्षु, श्रोत्र का श्रोत्र और मन का 
मन कहा जाता है उसी प्रकार वे काम के काम अर्थात्‌ मन्मथमन्मथ हें । वे अव्यक्त मन्मथमन्मथ 
ही इस समथ अत्यन्त मधुमथी मनोहर माधवमूति में विराजमान हें। इसलिये वे 'साक्ष(- 
न्मन्मथमन्मथ' हें । 

भगवान्‌ जो चक्षु के चक्षु, श्रोत्र के श्रोत्र, मन के मन और प्राण के प्राण कहे गये हें उसका 
क्था रहस्य है? श्रोत्र किसे कहते हें? जो इन्द्रिय शब्द-प्रकाशन में समर्थ है उसका नाम 
“श्रोत्र' है । भगवान्‌ उसे झब्द-प्रकाशन का सामर्थ्य प्रदान करते हे, इसलिये बे श्रोत्र के श्रोत्र 
हें । इसी प्रकार वे चक्षु के चक्षु, मन के मन और प्राण के प्राण भी हं तथा वे ही साक्षात्‌ मन्मथ- 
मन्मथ हें। मन्मथ काम को कहते हें। नायक-नायिका के पारस्परिक स्नेह विशेष का नाम 
'काम' है । वह एक प्रकार का रस है और भगवान्‌ भी रसस्वरूप हें; 'रसो वे सः' । भगवान्‌ 
सम्पूर्ण रसों के अधिष्ठान हैं; वे निविशेय रसस्वरूप हें तया संसार में जितने रस हैं वे उन रसमय 
के ही विशेष विकास हैं। 

सिद्धान्त दृष्टि से देखा जाय तो शुद्ध सत्‌ अशेषविशेष-निर्मुक्त परब्रह्म ही है । इसी 
प्रकार शुद्ध चित्‌ भी वही है । सत्‌ और चित्‌ में भी कोई भेद नहीं है। जिसकी सत्ता होगी 
उसका भान भी अवश्य होगा और जिसका भान होगा उसकी सत्ता भी अवश्य होगी । अतः 
जो सत्‌ है वही चित्‌ है और जो चित्‌ है वही सत्‌ है। जिस प्रकार सच्चित्‌ सम्पूर्ण प्रपञ्च का 
कारण है उसी प्रकार आनन्द भी है। 'आनन्दाद्धधेव खल्विमानि भूतानि जायन्ते, आनन्देन 
जातानि जीवन्ति, आनन्दं प्रयन्त्यभिसंविशन्ति' | जिस प्रकार सर्वविशेषण निर्मुकत सत्‌ ब्रह्म 
है उसी प्रकार निर्विशेष आनन्द भी शुद्ध परब्रह्म ही है । वह हेयोपादेय से रहित है; पुण्य या 
अपुण्य बिशेषण से युक्‍त होने पर ही वह हेयोपादेय होता है। जो आनन्द किसी उत्तम वस्तु 
को आलम्बन मानकर अभिव्यक्त होता है उसे प्रेम कहते हें और जो वन्धनकारी निःहृष्ट 
पदार्थो के आलम्बन से होता है उसे काम या मोह कहा जाता है। भगवान्‌ विष्णु, शिव एवं 
गुरुदेव आदि उत्तम आलम्बन हें । भगवान्‌ तो स्वयं ही रसस्वरूप हें; उनमें तन्मय हुआ चित्त 
भी पूर्णतया रसमय हो जाता है। श्रीमधुसूदन स्वामी कहते हें--- 


भगवान्‌ परमानन्दस्वरूपः स्वयमेव हि । 
मनोगतस्तदाकारो रसतामेति पुष्कलाम्‌ ॥ 


श्रोरासलीलारहस्य ३५ 


प्रेभी के द्रुत चित्त पर अभिव्यक्त जो प्रेमास्पदावच्छिन्न चेतन्य है वही प्रेम कहलाता 
है । स्नेहादि एक अग्नि है। जिस प्रकार अग्नि का ताप पहुँचने पर जतु (लाक्षा) पिघल 
जाता है उसी प्रकार स्नेहादिरूप अग्नि से भी प्रेमी का अन्तःकरण द्रवीभूत हो जाता है। 
बिष्णु आदि आलम्वन सात्त्विक हें; इसलिये जिस समय तदवच्छिन्न चेतन्य की द्रुत चित्त पर 
अभिव्यक्ति होती है तव उसे '्रेम' कहा जाता है और जब नायिकावच्चछिन्न चैतन्य की अभि- 
व्यक्ति होती है तो उसे 'काम' कहते हें। प्रेम सुख और पुण्य-स्वरूप हे, तथा काम दुःख और 
अपुण्यस्वरूप है। इस प्रकार यदि मूल में देखें तो सत्‌ का ही रूपान्तर सुख ओर पुण्य हें तथा 
उसी का रूपान्तर दु:ख और अपुण्य हें एवं इन सव प्रकार के विशेषणों से शून्य जो सत्‌ है वही 
परश्रह्म है। ठीक इसी प्रकार जो सर्वविशेषण शून्य रस है वह भी ब्रह्म ही है, वही 
साक्षान्मन्मथमन्मथ हें और बही श्रीकृष्ण हें। इसी से काम को वासुदेव का अंश कहा है- 
'कामस्तु वासुदेवांशः' । 
यह तो हुआ आध्यात्मिक विवेचन | आधिदैविक दृष्टि से देखें तो भी भगवान्‌ का 
रूपमाधुर्यं ऐसा मोहक था कि जो काम संसार के प्रत्येक प्राणी को मोहित करने में समर्थ है, 
वही जिस समय अपने दल-वल सहित भगवान्‌ की परम सुन्दर दिव्य मङ्गलमयी मूर्ति के सामने 
आया तो उनका लावण्य देखकर मानों धूलि में मिल गया । इसी से उन्हें 'साक्षान्मन्मय- 
मन्मथः? कहा गया है। वस्तुतः श्रीकृष्णचन्द्र के पादारविन्द की नखमणि-चन्द्रिका को एक 
रश्मि के माधुर्य्यं का अनुभव करके कन्दर्प का दपं प्रशान्त हो गया और उसे एसी दृढ़ भावना 
हुई कि में लक्षों जन्म कठिन तपस्या करके श्रीब्रजाङ्गनाभाव को प्राप्तं कर श्रीकृष्ण के पादार- 
विन्द की नखमणि-चन्द्रिका का यथेष्ट संवन करूंगा, फिर साक्षात्‌ श्रीकृप्ण-रस में निमग्न 
ब्रजाङ्गनाओं के सन्निधान मं काम का क्या प्रभाव रह सकता था ? यह भो एक आदश है। 
जिस प्रकार साधकों के लिये चित्रलिखित स्त्री को भी न देखना आदशं है, उसी प्रकार जो वहुत 
उच्चकोटि के सिद्ध महात्मा हें उनके लिये मानो यह चेतावनी है कि भाई, तुम अभिमान मत 
करना; जव तक तुम एसी परिस्थिति में भी अविचलित न रह सको तव तक अपने को सिद्ध 
मत मान बेठना । अहो ! जिनके नखमणि की ज्योत्स्ना से भी अनन्तकोटि कन्दर्पों का दर्प 
दलित हो जाता था, उन परम सुन्दरी व्रजसुन्दरियों को भी जिन्होंने रमाया, उन श्रीहरि के 
दिव्यातिदिव्य योग का माहात्म्य कहाँ तक कहा जा सकता हे? 
साथ ही यह भी घ्यान रखना चाहिये कि कामुकों के लिये तो नर-नारायण का आदश 
भी अनुपयुक्त है । उन्हें तो मर्यादा-पुरुधोत्तम भगवान्‌ श्रीराम के ही चरणचिन्हों का अनुसरण 
करना चाहिये । श्रीनर-नारायण का आदर्श साधको के लिये है; उन्हें ऋषभदेवजी के आदशं 
का अनुकरण नहीं करना चाहिये, क्योंकि सर्वकर्मसंन्यास का अधिकार सबको नहीं है । उनका 
आचरण तो परमोत्कृष्ट तत्त्वज्ञों के लिये ही है। इसी प्रकार भगवान्‌ श्रीकृष्ण के दिव्याति- 
दिव्य आचरणों का तो यदि कोई मन से भी अनुकरण करेगा तो पतित हो जायगा, 


३६ भक्ति-सुघा-तृतोय एण्ड 


'नेतत्समाचरेज्जातु मनसापि ह्यनीश्वर:” क्योंकि वें तो निरतिशय ऐश्वर्यवान्‌ साक्षात्‌ भगवान्‌ 
की ही अलीकिक लीलाएं हैं । कोई भी जीव इस स्थिति पर नहीं पहुंच सकता । भला भगवान्‌ 
के सिवा ऐसा कौन है जिसने सम्पूर्ण जगत्‌ को मोहित करनेवाले कामदेव का मान मर्देन किया 
हो । मदनमोहन तो एकमात्र भगवान्‌ श्रीकृष्ण ही हैं करना तो दूर, हर किसी को तो इसे 
सुनना भी नहीं चाहिये, क्योंकि 'छठीं भावना रास की”, इसे सुनने-देखने का अधिकार तो 
देहाध्यास से ऊपर उठे विना प्राप्त ही नहीं होता । 
भगवान्‌ ने जो कहा है कि--- 
यद्यदाचरति श्रेष्ठस्तत्तदेबेतरो जनः। 
स यत्प्रमाणं कुरुते लोकस्तदनुवतते ॥ 
उसका तात्पर्य यह नहीं है कि श्रेष्ठ पुरुषों के सभी आचरणों का अनुकरण करना चाहिये ; 
बल्कि जो अपनी योग्यता के अनुसार हो उसी का आचरण करना उचित है। भगवान्‌ शंकर 
हलाहल विध का पान कर गये थे, इसलिए क्या सभी को विष-पान करना चाहिये ? तेत्तिरीयो- 
पनिषद्‌ में आचार्य अपने दिप्यों से कहते हेँ-- 


यान्यस्माकं सुचरितानि तानि त्वयोपास्यानि नो इतराणि । 


यह बहुत सम्भव है कि कोई चरित्र महापुरुषों के लिये उचित हो, किन्तु साधारण 
पुरुषों के लिये उचित न हो । सन्यासी लोग सन्व्योपासंन नहीं करते, इसलिये क्या गृहस्थों को 
भी उसे छोड़ देना चाहिये ? फिर यहाँ तो अलौकिक लीलाकारी भगवान्‌ की वात है, जिसका 
अनुकरण करना तो दूर रहा, समझना भी महा-कठिन है । 

इस प्रकार भगवान्‌ की यह रासलीला उच्चकोटि क योगारूढ़ों के लिये ही एक उच्च 
आदर्श है। इसके श्रवणमात्र से पुण्य होता है । सो कसे ? -उत्तरमीमाँसा में ब्रह्म की उपासना 
कई प्रकार से वतलाई गई'है। वहाँ कहा है--- 


सबवदान्तप्रत्ययं . चोदनाद्यविशेषणात्‌ । 


इस सूत्र पर ऐसा विचार हुआ है कि व्रह्म तो एक ही है फिर किस प्रकार की उपासना 

को किस उपासना में समन्वित करना चाहिये । वहाँ बतलाया गया है कि यद्यपि उपास्य ब्रह्म 

तो एक ही है, तथापि गुणगण के भेद से उसमें भेद हो जाता है और उपासना का फल तत्तद्गुण- 

बिशिष्ट उपास्य क अनुरूप ही मिलता है । जैसे यदि हमारा उपास्य सत्यकामादिगुणविशिष्ट 

ब्रह्म होगा तो वह हमें सत्यकामादिरूप फल देगा और यदि वामनीत्वादिगुण-गणविशिष्ट ब्रह्म 
होगा तो उसमें हमें वामनीत्वादि फल प्राप्त होगा । 

"अब यह प्रश्न होता है कि एक ही ब्रह्म की अनेकविघ उपासना क्यों वतलाई गई है? 

इसका उत्तर यही है कि यह उपास्य का भेद उपासक की योग्यता और कामना के अनुसार है । 

यहाँ रासलीला में उपास्य कामविजयी है, इसलिए इसके द्वारा कामविजयरूप फल प्राप्त होगा । 
इसी से यहाँ कहा गया है कि--- 
विक्रीडितं ब्रजवयूभिरिदं च दिष्णोः श्रद्धान्वितोऽनुश्गृणुयादथ वर्णयेच्च । 
भक्ति परां भगवति प्रतिलभ्य कामं हुद्रोगमाइवपहिनोत्यचिरेण धीरः ॥ 
अर्थात्‌, जो पुरुष श्रद्धासम्पन्न होकर ब्रजवालाओं के साथ की हुई भगवान्‌ विष्णु की 
इस कीड़ा का श्रवण या कीर्तन करेगा, वहू परम धीर भगवान्‌ में पराभक्ति प्राप्त करके शी घ 
ही मानसिक रोगरूप काम से मुकत हो जायगा ।' | 
किन्तु, यहाँ यह सन्देह हो सकता है कि कामलीला वर्णन या श्रवण करने से कामविजय 
केसे होगा ? इसका उत्तर यह है कि यह कामलीला नहीं, बल्कि कामविजयलीला है । इसके 
श्रवण और कीर्तन द्वारा कामविजयी भगवान्‌ व्येय होंगे ; इसलिए उपासक का चित्त काम- 
विजयी हो जायगा । 
भगवान्‌ पतञ्जलि कहते हें 'वीतरागविपयं वा चित्तम्‌” अर्थात्‌ विरक्त पुरुषों के विरवत 
चित्त का चिन्तन करनेवाला चित्त भी स्थिरता प्राप्त करता है। इसका कया तात्पर्यं है? 
यही कि विरक्त पुरुषों का ध्यान करनेवाले पुरुषों का चित्त भी क्रमश: उनकी आकृति और भाव 
का आलम्वन करता हुआ विरक्त हो जाता है । इसी प्रकार भगवान्‌ की माया का वर्णन करने 
से उद्धार होना वतलाया गया है ; जैसें--- 


मायं वर्णयतोऽमुष्य ईङ्वरस्यानुमोदतः । 
श्रण्वतः श्रद्धया राजन्‌ माययात्मा न मुह्यति ॥ 


इसका कारण यही है कि यहाँ माया का वर्णन स्वतन्त्र रूप से नहीं है, अपितु माया के 
नियन्तारूप से ईश्वर का ही वर्णन है । अतः: मायाधीद भगवान्‌ का चिन्तन होते रहने से हम भी 
माया से मोहित न होंगे । इसी प्रकार यद्यपि काम-वर्णन से काम की वृद्धि ही हुआ करती है, 
तथापि यहाँ काम-वर्णन क व्याज से कामविजयी भगवान्‌ का ही वर्णन होने के कारण कामविजय- 
रूप फल ही प्राप्त होगा । 

किन्तु ,इस लीला के श्रवण और कीर्तन के अधिकारी सभी लोग नहीं हो सकते । उनमें 
कुछ विलक्षणता होनी चाहिये । उनमें भी वर्णन करनेवाला तो बहुत ही विलक्षण होना चाहिये ; 
क्योंकि भगवान्‌ की जो दिव्यातिंदिव्य लीलाएं हैं उनके श्रवण-मनन से अधिकारियों पर प्रभाव 
पड़ता ही है । जिस प्रकार वीररकपूर्ण काव्य पढ़ने पर चित्त में वीरता का सञ्चार होता है तथा 
करुणरस प्रधान ग्रन्थ का अनुशीलन करने पर चित्त करुणाद्रं हो जाता है, उसी प्रकार इस श्रृङ्गर- 
रसप्रधान लीला क श्रवण या कीर्तन से चित्त में श्रृ्ाररस का उद्रेक होना भी स्वाभाविक ही 
है । हम देखते हें कि यह जानते हुए भी कि, भगवान्‌ श्रीराम साक्षात्‌ परब्रह्म परमात्मा हें,उनपर 
किसी प्रकार की सम्पत्ति या विपत्ति का कोई अनुकूल या प्रतिकूल प्रभाव नहीं पड़ सकता । 

जिस समय उनके वनगमन आदि वर्णन सुनते हें तो हठात्‌ नेत्रों में जल आ ही जाता है। अतः 
भगवान्‌ की इस मधुरातिमधुर लीला के श्रवण कीतंन के मुख्य अधिकारी तो वे ही हैं जो संसार 
की समस्त वासनाओं को जीतकर मनोनिरोधपूर्वक परब्रह्मपरमात्मा का साक्षात्कार कर चुक हैं । 
किन्तु यहाँ जो ऐसा कहा है कि 'हुद्रोगमाइवपहिनोत्यचिरेण धीर:' इससे यह भी सिद्ध 
होता है कि कामरूप हुद्रोग के रोगी भी इसका श्रवण कर सकते हें । परन्तु वे कम-से-कम उस 
हृद्रोग से मुक्त होने के पूर्ण इच्छक तो होने ही चाहिये, विषयी होने पर तो उनका उद्धार हो 
नहीं सकेगा । उन्हें भी इसे एसे वक्ता से श्रवण करना चाहिये जो पूर्ण तत्त्वनिष्ठ हो त्था जो 
श्रोता के कामभाव की निवृत्ति करने में सर्वथा समर्थ हो । तव तो अवस्य इसके द्वारा भगवान्‌ 
के प्रति स्थायी रतिं का आविर्भाव होगा और उस भगवद्रतिं के कारण काम का कदापि प्रभाव 
न होगा । 
पहले यह कहा जा चुका है कि इस प्रकरण के आरम्भ में जो 'श्रीवादरायणिरुवाच' है 
उसका क्या रहस्य है। किन्तु किसी-किसी प्रति में इसके स्थान पर 'श्रीशुक उवाच' भी है । 
भगवान्‌ शुक की तत्त्वज्ञता सुप्रसिद्ध है और इधर श्रोता भी सर्वंसाधन-सम्पन्न कुरुकुल-भूषण 
महाराज परीक्षित्‌ हें । यदि एसे श्रोता-बकता हों, तो अवश्य इसका महान्‌ फल हो सकता है। 
“शुक उवाच' इस वाक्य का एक और भी तात्पर्यं हो सकता है। प्रायः शुकतुण्ड से 
सम्वन्धित होने पर फल में और भी अधिक मधुरता आ जाती है । इसी से कहा है-- 
निगमकल्पतरोगलितं फलं शुकम्‌खादमृतद्रवसंयुतम्‌ । 
पिबत भागवतं रसमालयं मुहुरहो रसिका भुवि भावुकाः ॥। 


जिस प्रकार श्रीमद्भगवद्गीता उपनिपद्रूप गौओं का अमृतमय दुग्ध होने से ही परम 
आदरणीय है उसी प्रकार यह्‌ भ।गवतपुराण भी वेदमूलक होने के कारण ही प्रमाण है। यह्‌ 
साक्ष।त्‌ कल्पवृक्ष का फल है और बह्‌ कल्पवृक्ष भी प्राकृत नहीं, वहिक स्वयं शब्द-्रह्मारूप वेद 
है। और यह उससे तोड़ा हुआ भी नहीं है, इसलिए इसके विषय में कच्चे या अम्ल होने की भी 
आशंका नहीं की जा सकती । यह्‌ तो स्वयं पककर गिरा हुआ है। इसलिए इसमें अत्यन्त 
मघुरता और सुगन्ध आ गई है । इसपर भी शुक क मुख का संयोग हो जाने से तो यह और भी 
अधिक सरस हो गया है। इसीसे कहा है 'पिवत', इसे पिओ । यद्यपि फल खाया जाता है, 
परन्तु इसे तो पीने के लिए कहा है । इसका तात्पर्य यही है कि अन्य फलों के समान इसमें गुटली 
या छिलका आदि कोई हेय अंस नहीं है, क्योंकि यह तो एकमात्र सुमधुर रसस्वरूप ही है । 
इसलिए इसका पान ही करना चाहिये। कव तंक पान करे? 'आल्यम्‌' अर्थात्‌ मोक्ष 
पाकर भी । 
जीवनमुक्त महामुनि जेऊ। 
हरिगुन सुर्नाह निरंतर तेऊ॥ 

इस प्रकार जव शुकतुण्डच्यूत श्रीमऱद्भागवत ही पेय है, तो उसको सारातिसारभूत 
रासपञ्चाव्यायी के वियय में तो कहना ही क्या हैं? यही 'शुक उवाच' का गूढ़ रहस्य है । 

इसके सिवा ब्रज मं हमने एक और वात भी सुनी थी । वहाँ के छोग कहा करते हें- 
'महाराज, महल की वात माहिलिहि जाने । अर्यात्‌ महल के भीतर क्या-क्या होता है? इस 
रहस्य को तो महल के भीतर रहनेवाले ही जान सकते हैं ; वाहर जो घास खोदने-वाला है उसे 
अन्तःपुर की बातों का क्या पता छग सकता है? यह रासकीड़ा भगवान्‌ की परम अन्तरंग 
लीळा है। इसका मर्म तो वे ही जान सकते हें जो थ्रीराधारानी और नन्दनन्दन क अत्यन्तं 
कृय्रायात्र हैं ; अन्य नि्ठावाले इसका रहस्य नहीं समझ सकते । अतः इसका वकता भी वही 
हो सकता है, जो परम अन्तरंग हो । अतः यह देखना चहिये कि इसका वक्ता कौन है । कोई 
कितना ही आत्मनिष्ठ हो, किन्तु यदि वह इस रस से अनभिज्ञ हो तो कम-से-कम रसिकों की 
प्रवृत्ति तो उसके वाक्य-श्रवग में हो नहीं सकती । अत: यह देखना चाहिए कि इसके वकता 
का रस में प्रवेश है या नहीं । इस पर वे कहते हें-“धीशुक उवाच' यहाँ जो शुक हें वे श्रीवृपभानु- 
नन्दिनी के क्रीड़ाशुक हें जिस सभय श्रीनन्द-नन्दन उनके पास से चले जाते थे उस समय 
श्रीरासेश्वरीजी इन्हें पढ़ाया करती थीं-'क्रण्ण कहु, कृष्ण कहु, राधा मति कहु रे'। वे अपने 
अमृतमय अध रपट से इनकी चंचु को चुम्वन कर इन्हें भगवल्लीलाओं का पाठ पढ़ाया करती 
थीं । भावुकों का ऐसा कथन है कि भगवान्‌ श्रीकृष्ण की कृपा का पात्र बही होता है जिस पर 
श्रीवृवभानुसुता की कृपा होती है ; उनकी कृपा, ललितादि प्रधान यूथेश्‍वरियों के कृपापात्रों पर 
हुआ करतो है और ललितादि की कृपा,अपनी नित्यसहचरियों क कृपापात्र आचार्योके कृपा भाजनों 
पर होती है। फिर जिनका चञ्चु स्वयं श्रीवृषभानुनन्दिनी की अधर-सुवा से चुम्वित होता था 
उन श्रीशुक के मुखारविन्द से निःसृत इस लीला के माधुर्य का तो कहना ही क्या है! अहो ! 
जिनक अधरामृत का संयोग होने के कारण उनका किया हुआ वेणुनाद सम्पूर्ण चराचर जीवों को 
मन्त्रमुग्ध कर देता था, वे रसराजशिरोमणि श्रीमाघव भी जिसके लिये लालायित रहते थे उस 
श्रीवृषभ।न्‌नन्दिनी की अघरसुथा की माधुरी का वर्णन कौन कर सकता है ? फिर उन श्रीवृष- 
भानुनन्दिनी के अधरसुधा से पोषित परमहंसशिरोमणि श्रीशुकदेबजी से अधिक रसिक और 
कौन होगा ? 

आनन्द-वृन्दावन-चम्पू में एक बड़ी सुन्दर कथा है कि श्रीवृपभानुनन्दिनी के सन्निधान 
में एक कलवाक्‌ नामक शुक रहता था। श्रीरासेइवरीजी मणिपञ्जर से उस शुक को 
निकालकर अपने श्रीहस्तारविन्द पर विठलाकर उसे दाड़िमी-वीज खिलाती थीं । एक दिन 
शुक को दाड़िमी-वीज खिला रही थीं कि दुष्प्राप्य श्रीकृष्णचन्द्र में उत्कट प्रीति और भूयसी 
लज्जा और गुरूक्ति-विषवर्षणों से मति को विकलत।, अपने वपु की परवता और 
कुलीनवंश में जन्म आदि सोचने सोचते श्री श्री रासेश्वरी के मुखारबिन्द से यह इलोक 
निकल पड़ा-- 


¥o भक्ति-सुघा-_तुतीय खण्ड 


दुरापजनर्वत्तनी रतिरपत्रपा भूयसौगुरूक्तिबिबवर्षणेमतिरतीव दौःस्थ्यं गता । 
बपुः परवशं जनुः परमिद कुलीनान्वय, न जीवति तथापि कि परमदु्मरोऽयं जनः ।। 


झुक ने इस इलोक को धारण कर लिया और श्रीवृषभानुदुलारी के श्रीहस्तकमल से 
उड़कर जहाँ श्रीब्रजेन्द्रनन्दन श्रीकृष्ण खेल रहे थे, वहीं एक वृक्ष की शाखा पर बैठकर 'दुराप- 
जनवत्तिनी रतिः’ इसी इलोक को पढ़ा । श्रीकृष्ण ने शुक के मुख से विनिःसृतं इलोक को श्रवण 
कर आरचर्थ से यह किसी 'महानुरागवती' का शुक है, यह जानकर बड़े मधुर दाब्दों में शुक से 
अपने समीप आने का अनुरोध किया । शुक शाखा पर से उड़कर श्रीकृष्ण के श्रीहस्तकमल पर 
बेठ गया । थीइयामसुन्दर ने पुन: इलोक पढ़ने को कहा, शुक ने फिर उसी इलोक को सुनाया । 
अपनी प्रेयसी श्रीवृषभानु-दुलारी के प्रिय शुक द्वारा उनकी विरह-व्यथा से समन्वित भावमय 
इलोक को धारण करक श्रीकृष्ण बड़े प्रसन्न हुए और शुक को धन्यवाद देने लगे ! झुक ने कहा- 
श्रीब्रजराजकुमार गाढ़ानुराग के भार से निर्भरभंगुरा, वड़े स्नेह से “थी कृष्ण” “श्रीकृष्ण” इस 
मधुमय नाम को पढ़ाती हुई अपनी स्वामिनी के कराम्बुरह से में तो चञ्चलता-वर च्युतं हो 
गया हूँ, मुझ अघन्य को आप केसे धन्य कहते हें । 


गाढानुरागभरनिर्भरभंङ गु रायाः, कृष्णेतिनाम मधुरं मृदु पाठयन्त्याः । 
घिङ,मामघन्यमतिचञ्चलजातिदोषात्तस्याः फराम्वुरुहको रकतइच्युतोऽरिभि ॥। 


इतने में ही श्रीकृष्ण का संखा कुसुमासव आ गया । वह भी शुक की वाग्मिता पर मुग्ध 
हुआ । इसी समय वृषभानुनन्दिनी की सहचरी मधुरिका शुक को ढूंढ़ती हुई बहाँ आई और 
कुसुमासथ के पूछने पर कहनेलगी कि अपनी स्वामिनी का क्रीड़ाशुक ढूंढने के लिए में आई हूं । 
कुसुमासंव ने झगड़ते हुए कहा कि यह शुक तो हमारे सखा श्रीब्रजराजकुमार का ही है, तुम्हारी 
स्वामिनी का यह तंव समझ जायगा, जव तुम्हारे हाथ पर आ जाय। मधुरिका ने हेसते 
हुए कहा कि कुसुमासव, तुम्हारे सखा क श्रीहस्त-कमल क संस्पर्र-सुख का अनुभव करक शुष्क 
वंश की बंशी भी सङ्ग त्याग नहीं करती, फिर यह चेतन पक्षी उयामसुन्दर के श्रीहर्ता रविन्द 
के स्पशं-सुंख को कंसे त्याग सकता है? इसी समय श्री ब्रजेन्द्रगेहिनी ने आकर कहा-ललन, 
भोजन को देर हो रही है क्यों नहीं आते ? कुसमासव कहने लगा-अम्बा ! देखो, यह मधुरिका 
व्यर्थं ही झगड़ती है। हमारे सखा के शुक को अपनी स्वामिनी का वतलाती है। मधुरिका ने 
नन्दरानी को अभिवादन किया । यशोदा ने स्नेह से मधुरिका का स्पर्श करते हुए कहा-वयों 
बेटी, कया है? मधुरिका ने कहा-देबि, कोई वात नहीं । यह शुक मेरी स्वामिनी वृषभानु- 
कुमारी का है। इसके विना वे व्याकुल हें। में तो यही कह्‌ रही थी । श्रीब्रजेशवरी ने कहा- 
बेटी, तुम जाओ । कुमार के खेलने जाने पर में भेज दूंगी । यह सुनकर मधुरिका प्रणाम कर 
चली गई । श्रीकृष्ण और कुसुमासव दोनों ने ही प्रसन्न होकर शुक को दाड़िमी-बीज आदि 
दिव्य पदार्थ खिलाये और फिर कुछ भोजन कर खेलने चले गये । इघर श्रीयशुमति ने अपनी 

दूती से शुक को भेजवा दिया । शुक ने अपनी स्वामिनी से उनके प्रियतम का सव समाचार 
सुनाया था । 

अतः यहाँ जो 'श्रीशुक' कहा गया है, उसका तात्पर्य 'श्रियः शुकः' श्री जी का शुक, 
समझना चाहिये | ये वे श्री जी हें जिनके दिव्यातिदिव्य स्वरूप पर मुग्ध होकर सोन्दयं-माघुर्य 
आदि गुणगण सर्वदा उनको सेवा में उपस्थित रहते हें। 'श्रीयते सवेर्गुणेरिति श्री:' अतः ये 
शुकदेवजी भगवान्‌ श्रीकृष्ण और श्रीराघिकाजी के अत्यन्त स्नेह-भाजन और परम अन्तरंग हें । 

हमने ऐसा सुना है कि श्रीराधिकाजी तो उन्हें श्रीकृष्णनाम का ही पाठ पढ़ाती थीं, 
किन्तु जब वे चली जातीं तो श्रीश्यामसुन्दर प्रेमपूर्वक अपने मघुमय अधर-रसामृत से पोपितकर 
उन्हें 'राधाकृष्ण रावाकृष्ण' ऐसा युगल नाम का पाठ पढ़ाया करते थे । उस समय यदि राधि- 
काजी आ जातीं तो उन्हें वड़ा संकोच होता, और वह फिर यही कहतीं-'कृष्ण कहु, कृष्ण कहु, 
राधा मति कहु रे'। इससे जान पड़ता है कि वे दोनों ही क कृपापात्र थे । 

“श्री” शब्द का अर्थ भगवान्‌ भी है। 'श्रीयते सवे गुणेर्य: स श्रीः’ अर्थात्‌ जो सम्पूर्ण 
गुणों द्वारा आश्रित हैं वे श्री हें । अतः वे जसे श्रीराथिकाजी के लीलाशुक हें वैसे ही भगवान्‌ 
के भी हें। इसलिए वे इस रहस्य से खूब अभिज्ञ हें और उसका वर्णन करने में भी पटु है, 
क्योंकि शुककी बोली स्वभावतः ही मधुर होती है। इसीसे किसी प्रति में 'श्रीवादरायणिरुवाच' 
है और किसी में 'श्रीशुक उवाच' है । 

जव श्रीशुकदेवजी इस कथा का वर्णन करने लगे तो उन्होंने सोचा कि यह तत्त्व तो परम 
दुरवगाह्य है, क्योंकि यह भगवत्स्वरूप है । परन्तु यह है परम श्रेयस्कर । और श्रेय में वहुत 
विघ्न हुआ करते हें श्रेयांसि बहुविघ्तानि' । तिसपर भी यह तो परम श्रेय है, इसलिए इसमें 
और भी अधिक विघ्नों की सम्भावना है । अतः इसके आरम्भ में कोई ऐसा मंगल करना चाहिये 
जो सव प्रकार क विघ्नों की निवृत्ति करनेवाला हो । भगवान्‌ मङ्गलों के भी मङ्गल और 
देवों के भी देव हें-- 

सङ्गलं मङ्गलानां च देवतानां च देवतम्‌ । 

उनके द्वारा मङ्गल को भी मङ्गलत्व प्राप्त होता है तथा सारे संसार. का मङ्गल उस 
मङ्गलसिन्घु का एक विन्दु है। मङ्गल में देवता का अनुस्मरण किया जाता है परन्तु वे तो 
देवताओं के भी देवता का स्मरण करते हें। इसीसे वे मङ्गलों का भी मङ्गल करते हुए इस 
प्रकार आरम्भ करते हे 

भगवानपि ता रात्रोः शरदोत्फुल्लमल्लिकाः। 
वीक्ष्य रन्तुं मनइचक्र योगमायामुपाथितः ॥। 


यद्यपि 'भगवान्‌’ शब्द का अर्थ आगे किया जाता है तथापि यह श्रवण मात्र से 
मङ्गलकारक है, इसलिए यहाँ मङ्गल के लिये भी है। जैसे दूसरे प्रयोजन के लिये लाया 

हुआ भी जलपूर्ण घट अपने दर्शन मात्र से यात्री के लिए मङ्गलप्रद होता है उसी प्रकार जिसमें 
नित्य-ऐश्वर्य का योग हो उसे 'भगवान्‌' कहते हें । ऐश्वर्य छः हें 
एइवर्यस्य समग्रस्य धर्मस्य यशसः श्रियः । 
ज्ञानवेराग्ययोइचेव षण्णां भग इतोरितः॥ 

अर्थात्‌ समग्र ऐइवर्य, समग्र धर्म, समग्र यदा, समग्र श्री, समग्र ज्ञान और समग्र वे राग्य- 
इन छः गुणों का नाम 'भग' है । ये छः जिसमें हों वही भगवान्‌ है । ये सव-के-सब जीव में तो अल्प 
मात्रा में हुआ करते हें किन्तु भगवान्‌ में निरतिशय होते हें । यहाँ 'भगवान्‌' झब्द में जो मतुप्‌ 
प्रत्यय है वह नित्ययोग या अतिश्चायन में है ।क्षतात्पर्य यह है कि भगवान्‌ में जो भग है वह आग- 
न्तुक नहीं है, बल्कि उनका नित्ययोग है और वह निरतिशय है । 

अच्छा यदि भगवान्‌ में नित्य निरतिशय एर्वर्य हो भी तो तुम्हें क्या लाभ ? इस पर 
हमें यही कहना है कि यह हमारे ही काम तो आवेगा । और इसका प्रयोजन ही क्या हो सकता है ? 
वस्तुतः भगवान्‌ को तो इसकी कोई अपेक्ष है नहीं, क्योंकि वे तो आप्तकाम हें । ऐश्वर्य का 
काम क्या होता है? यही नकि वह अपने आश्रय में महेत्वातिशय या सौख्यातिशय का 
आधान करे । जितने गुण हैं उनको सफलता तभी होती है जव वे अपने आश्रय में सौख्यातिशय 
महत्वातिशय का आधान करें ; अतः भगवान्‌ का एश्वर्य भी यदि उनमें इस प्रकार के किसी 
अतिशय का आधान नहीं करते तो वे भले ही अप्राकृत हों, व्यर्थ हें ये गुणगण शेष हें और 
भगवान्‌ उनके शेषी हैं ; तथा शेबीक लिए हुआ ही करता है । 

अतः अव यह देखना है कि जिसमें ये गुण हें चह निरतिशय है या सातिशय ? यदि 
सातिशय है तव तो एश्वर्यादि गुण उसमें कुछ अतिंशयता का आधान कर सकते हें और यदि 
निरतिशय ज्ञान और आनन्द ही भगवान्‌ का स्वरूप है तो किसी अतिशयता का आंघान 
करने में असमर्थ होने के कारण इन गुणों का कोई प्रयोजन ही नहीं हो सकता । वेदान्तप्रक्तिया 
के अनुसार महत्त्वातिशय का भी आधान ब्रह्म में नहीं हो सकता, क्योंकि ,व्रह्मा शब्द की व्युत्पत्ति 
है 'वृह॒त्त्वाद्ब्रह्म-वड़ा होने के कारण वह ब्रह्म है । वृहत्‌, अनल्प, भूमा ये सव एक ही अर्थ क 
वाचक हें । जहाँ कोई संकोचक प्रमाण होता है वहाँ तो अनल्पत्व सातिशय होता है। जेसे 
'स्वे ब्राह्मणा भोजयितव्याः’ इस वाक्य के अनुसार समस्त ब्राह्मणों को भोजन कराना सम्भव 
न होने के कारण 'सर्व' शब्द का सङ्कोच करके केवल समस्त निमन्त्रित ब्राह्मणों को भोजन 
कराना ही समझ! जाता है। यहाँ एसा कोई प्रमाण नहीं है जिससे ब्रह्म का अनल्पत्व सातिदाय 
निझ्चय किया जाय। अतः सङ्गोचकप्रमाण का अभाव होने के कारण यहाँ वही अर्थ करना 
चाहिये कि जो निरतिशय बृहत्‌ है अर्थात्‌ जिससे बड़ा और कोई नहीं है वह भूमा ब्रह्म है। 


* भूमनिन्दाप्रशंसासु नित्ययोगेऽतिश्षायने । 
सम्बन्धेऽस्ति विवक्षायां मवन्ति मतुवादयः ॥। 

जो देश, काल या वस्तु से परिच्छिन्न हो, अर्थात्‌ अन्योन्याभोवादि चार प्रकार के अभावों में सं 
किसी का प्रतियोगी हो वह अपरिच्छिन्न (निरतिशय) अनल्प नहीं हो सकता । अतः सव प्रकार 
के परिच्छेद से रहित सच्चिदानन्द तत्त्व ही ब्रह्म है। एसा अपरिच्छिन्न तत्त्व सव प्रकार क वाघ 
का अधिष्ठान होने के कारण अवाच्य सत्‌ है। यदि वह अवाध्य जड़ हो तो उसके भन के लिए 
किसी दूसरी वस्तु की अपेक्षा होगी और एसा होने पर द्वत होने के कारण वस्तुपरिच्छेद अनिवार्य 
होगा । इसके सिवा अभिज्ञों की दृष्टि में जड़ वस्तु निरतिशय बृहत्‌ हो भी नहीं सक्ती ! अतः 
ब्रह्म सत्‌ और स्वयंप्रकादा है अर्थात्‌ वह अपने से भिन्न किसी प्रकादान्तर की अपेक्ष। से रहित 
निरपेक्ष प्रकाशस्वरूप है। इस प्रकार अपने से भिन्न इतादि उपद्रव-शून्य होने के कारण वह 
निरुपदुत परमानन्दस्वरूप है और अनन्त भी है । इससे भी ब्रह्म की निरतिशयता सिद्ध होती 
है। श्रीमद्भागवत में ब्रह्म, परमात्मा और भगवान्‌-ये एक ही तत्व के नाम वतलाये हें। 
“ब्रह्मेति परमात्मेति भगवानिति शब्द्यते ।' श्री श्रीधर स्वामी का भी यही मत है। किन्तु 
कुछ लोगों का इससे मतभेद है। श्री जीव गोस्वामी ने तत्वसन्दर्भ का आरम्भ इसी इलोक से 
किया है। उन्होंने ब्रह्म से परमात्मा को और परमात्मा से भगवान्‌ को उत्कृष्ट माना है। 
उनका अभिप्राय कविवर माघके इस इलोक से स्फुट होता है 


चयस्त्विवामित्यवधारितं पुरा ततः शरीरीति विभाविताकृतिम्‌ । 
विभुविभक्तावयवं पुमानिति ऋमादमुं नारद इत्यबोधि सः॥। 


अर्थात्‌ दूर से नारदजी आ रहे थे | पहले तो समझा कि कोई तेज:पुञज आ रहा है ; 
फिर आकृति का भान होने पर मालूम हुआ कि कोई शरीरी है । उसके पदचात्‌ अवयव-विभाग 
की प्रतीति होने पर जाना कि कोई पुरुष है और फिर क्रमश: निश्चय हुआ कि नारदजी हैं । 
अतः श्री जीव गोस्वामी कहते हें कि जब तक ब्रह्मा दूर रहता है तव तक लोग उसे निर्गुण निविशेष 
समझते हैं । फिर उसका विशेष अनुभव होने पर उसे परमारमरूप से जाना जाता है, किग्तु जो 
उसकी नित्यसन्निधि में रहते हें उन्हें वह अचिन्त्या नन्त-कत्याणगुणगणोपेत जान पड़ता है। 
इस प्रकार अनुभव क उत्कषं के साथ उत्तरोत्तर व्रह्म के निविशेष, सविशेष और साकार स्वरूप 
का साक्षात्कार होता है । 

यहाँ अपने सिद्धान्त का पोषण करने के लिए उन्होंने यह भी कहा है कि ये ब्रह्म, परमात्मा 
और भगवान्‌ क्रमशः ज्ञानी, योगी और भक्तों की अपेक्षा से हें तथा इनमें उत्तरोत्तर उत्कृष्ट है । 
परन्तु इससे पूर्व तत्त्व का लक्षण करते हुए यह कहा गया है कि 'तत्त्वं यज्ज्ञानमद्वयम्‌ ।' अर्थात्‌ 
जो सजातीय-विजातीय स्वगतभेदशून्य अद्वय ज्ञान है वही तत्व है। अतः यह बतलाना चाहिए 
कि लोग जो विशेषता दिखलाते हें वह तत्व में है या केवल नामों में ही। यदि तत्व में कोई 
भेद न हो तो नामान्तर होने से ही उसके लक्षण में क्या अन्तर आ सकता है.? जिस प्रकार 
यदि घट का यह लक्षण कर दिया कि 'कम्बुग्रीवादिमान्‌ घटः' तो 'कलद्य' कहने से भी उसमें 


ve भवित्त-सुधा---तुतीय एण्ड 


क्या अन्तर आ सकता है? अत: यदि तत्त्व का लक्षण 'तत्त्वं यज्ज्ञानमद्वयम्‌' एसा है तो नाम 
के भेद से उसमें क्या भेद हो सकता है ? 

कोई लोग 'अद्वय' शब्द का अर्थ उपमारहितं करते हें । अतः उनके मत में उपमारहितं 
ज्ञान ही अद्वय है । किन्तु 'अद्वय' दाव्द का ऐसा अर्थ करना किसी प्रकार ठीक नहीं है। अद्वय 
का अर्थ तो देशकालवस्तृपरिच्छेदशून्य ही है “नेहनानारित किञ्चन, “नात्रकाचन भिदास्ति 
इन वचनों में नाना और भिदा के साथ किङ्चन और काचन हाव्द का प्रयोग सर्वे प्रकार के नानात्व 
और भेद का निषेध करता है । 

अव यदि युक्तिं से विचार किया जाय तो भगवान्‌ को अचिन्त्यानन्तकल्याणगुण-गण 
सम्पन्न मानने पर उन गुणों के कारण उनके शेषी में कोई उपकार होना भी अवश्य मानना पड़ेगा । 
यदि आप दोषी को सातिशयं मानते हें तंब तो सिंद्धान्तंविरुद्ध होगा-ब्रह्म का सातिंशयत्व तो 
किसी भी आस्तिक को मान्य नहीं हो सकता । आप जो कहते हें कि उत्तरोत्तर सान्निध्य के 
बढ़ने पर भगवान्‌ क उत्तरोत्तर विशेष रूपों का अनुभव होता है उन बिशेषत्ताओं का यही तात्पर्य 
है न कि वे अपने आश्रय में किसी अतिंशय का आधान करें! किन्तु यदि परब्रह्मा स्वरूप से ही 
निरतिशय है तो सान्निघ्य से उसमें क्या अन्तर पड़ेगा ? यदि सान्निघ्य को केबल उसकी विशेष- 
ताओं की अभिव्यक्ति का कारण मानोगे तो यह वतलाओ कि तुम्हारा वह सान्निध्य क्रियाकृत है 
या ज्ञानकृत । यदि क्रियाकृत है तो ब्रह्म में परिच्छिन्नता आजायगी और यदि ज्ञानकृतं है तो 
मायावाद का प्रसङ्ग उपस्थित हो जायगा जो आपको अभीष्ट नहीं है। 

ब्रह्म निरतिंशय वृहत्‌ है । बृहंत्ता की कल्पना करते-करते जहाँ तुम शान्त हो जाओ वह 
ब्रह्म है। और सान्निध्य के द्वारा तुम जिस अतिंशयता का आधान करना चाहते हो उसे तो हम 
स्वदेशी मानते हें यदि कहो कि जिस प्रकार 'सवे ब्राह्मणा भोजयितव्या:'-समस्त ब्राह्मणों को 
भोजन कराना चाहिए इत्यादि वाक्यों में समस्त पद से केवल निमन्त्रित ब्राह्माण ही ग्रहण किये 
जाते हें उसी प्रकार यहाँ भी कुछ सङ्कोच कर लिया जायगा, तो ऐसा कहना ठीक नहीं, क्योंकि 
वहाँ संसार के सम्पूर्ण ब्राह्मणों को भोजन कराना अभिप्रेतं ही नहीं है ; अतः सङ्कोच तो 
केवल वहीं किया जाता है जहाँ कोई सङ्कोचक प्रमाण होता है। जो यस्तु देशपरिच्छिन्न, 
कालपरिच्छिन्न, अथवा वस्तुपरिच्छिन्न होती है उसी में सद्धोच किया जाना सम्भव है। 
निरतिंशय वस्तु में कोई परिच्छेद नहीं होता, इसलिए उसमें सद्कोच भो नहीं किया जा सकता- 

'यत्र नान्यत्पयति नोन्यच्छुणोति, नान्यद्विजानाति स भूमाथ यत्रान्यत्पद्यत्यन्यच्छुणो- 
त्यन्यद्विजानाति तदल्पम्‌ । 

अतः ये 'भग' निरतिशय भगवान्‌ में किसी सौख्यातिशय या महत्त्वातिदाय का आधान 
नहीं कर सकते । भगवान्‌ में किसी प्रकार के अनर्थ की सम्भावना नहीं अतः अनर्थ-निवृत्ति में 
भी गुणों का उपयोग नहीं हो सकता । भगवान्‌ ने यह ऐश्वर्य भक्तों के लिए ही धारण किया है । 
उनको यह काम-विजयलीला भी भक्तों क ही लिये थी । इसलिए भगवान्‌ जो अचिन्त्यानन्त- 


श्रीरासलोलारहस्य ४ 


कल्याणगुणगण धारण करते हें वे उपासकों के लिए ही हैं, जिससे कि उनकी उपासना द्वारा वे 
उन गुणों को प्राप्त कर सकें । 

हमने यह विचार इसी लिए किया हैं कि जो लोग भगवान्‌ को निरतिशय वृहत्‌ आनन्द- 
स्वरूप नहीं मानते उनके मत में वह ब्रह्म भी नहीं हो सकता, क्योंकि ब्रह्म, भूमा इन दाब्दों का 
एक ही अर्थ है। इनका तात्पर्य एक ही वस्तु में है । अतः भूमा कौन है ?-“यत्र नान्यत्पश्यति 
नान्यच्छुणोतति नान्यद्विजानाति’ न कोई और देखता है, न सुनता है और न जानता है, जहाँ कोई 
अन्य है वह तो अल्प ही है 'यदल्पं तन्मर्त्यम्‌’ । इसलिए जहाँ भूमा है वहाँ द्वैतं नहीं, बयोंकि दवत 
तो वस्तुकृत परिच्छेद में ही हो सकता है। इस प्रकार जहाँ द्वैत का अभाव है वहीं अद्वैतं है, ` 
इसीस कहा है--- 

'यत्र त्वस्य सर्वमात्मवाभूत्तत्र केन कं पद्येत्‌ केन क बिजानीयात्‌' इत्यादि । 

अव यदि आप ब्रह्म को अनल्प मानते हें तो गुणगण कंसे ? और यदि गुणगण हें तो 
गुणगण और उनके आश्रय का तथा गुणों का स्वगतं भेद है या नहीं ? यदि उनमें भेद है तो ब्रह्म 
परिच्छिन्न सिद्ध होगा और इससे उसका ब्रह्मत्व ही वाधित हो जायगा । 

यदि कहो कि हम ब्रह्म, परमात्मा और भगवान्‌ में भेद मानते हें; हमारे मत में भगवान्‌ 
परम अन्तरङ्ग सात्वतों के प्राप्य हें; परमात्मा योगियों के प्राप्तव्य हें तथा ब्रह्म अत्यन्त बहिरङ्ग 
ज्ञानियों का ध्येय है । इसीसे भगवान्‌ ने भी योगी को ज्ञानियों से भी बड़ा माना है 'ज्ञानिग्योऽपि 
मतोऽधिकः' और भक्तों को समस्त योगियों से उत्कृष्ट माना है। 

योगिनामपि सर्वषां मद्गतेनान्तरात्मना । 
श्रद्धाव/न्‌ भजते यो मां स में य॒क्‍्ततमो मतः ॥ 

-तो एसा मानने से भी उनकी अल्पता सिद्ध होती है क्योंकि तीन होने के कारण 
उनमें वस्तुक्ृत परिच्छेद तो है ही । इसलिये ऐसा मानना उचित नहीं । 

हम यह तो पहल कह ही चुक हैं कि लक्ष्य का भेद लक्षण-भेद से होता है, नाम से नहीं 
होता । जेसा कम्बुग्रीवादि पृथुवुघ्नोदरत्वादि लक्षण एक होने से घट, कलद्य-इन नामों का 
भेद होते हुए भी वस्तु का भेद नहीं होता, ठीक वेसे ही जव लक्षण में भेद नहीं है तो ब्रह्म या 
भगवन्‌ आदिं नामों के भेद से रक्ष्य का भेद कंसे होगा ? यहाँ तत्त्व का लक्षण 'तत्त्वं यज्ज्ञानम- 
द्वयम्‌’ ऐसा किया है। इसलिये उसमें किसी भी प्रकार का भेद नहीं हो सकता । अतः आश्रय, 
जो कि तत्त्व है, अनन्त है, निरतिशय है और अद्वय है; गुणगण उसमें किसी प्रकार के अतिशय 
का आघान नहीं कर सकते | वे तो अपनी सिद्धि के लिये ही भगवान्‌ का आश्रय लिये हुए हें । 
भगवान्‌ कहते हें 

निर्गुणं मां गुणाः सर्वे भजन्ति निरपेक्षकम्‌ । 

इस प्रकार गुणों ने यद्यपि अपनी सिद्धि के लिये ही भगवान्‌ का आश्रय लिया है और 

भगवान्‌ ने भी उन पर कृपा करके उन्हें स्वीकार कर लिया है तथापि इसका कोई अन्तरङ्ग 

प्रयोजन भी होना ही चाहिये! वह प्रयोजन यही है कि लोग उन अचिन्त्य-गुणगणविशिष्ट 
भगवान्‌ की आराधना करेंगे उन्हें उन गुणों की प्राप्ति होगी । 

इसी से श्रीशुकदेवजी ने इस लीला के विघ्नों की निवृत्ति के लिये 'भगवान्‌' दाब्द से 
मङ्गलों का भी मङ्गल किया है । इसके सिवा उन्होंने यह भी सोचा होगा कि यह लीला अत्यन्त 
दुरवगाह्य है, हम इसका अवगाहन करने में समर्थ नहीं हें; परन्तु भगवान्‌ का स्मरण करने से 
हम इस दुरवगाह्य का भी अवगाहन कर सकेंगे । भगवत्स्मरण से हमें भगवदेइवर्य की प्राप्ति 
होगी और उससे हमें इसके वर्णन का सामर्थ्य प्राप्त होगा तथा लोक में यह्‌ भी देखा जाता है कि 
वकता की रुक्षता के कारण एक अत्यन्त मधुर-प्रसङ्ग भी रूखा जान पड़ता है और ववता के 
माधुर्य से ही किसी रूखी वात में भी सरसता आ जाती है। इसीसे कहा है-'कवीनां रसवद्वच: | 

हम पहले कह चुक हें कि भगवान्‌ शुकदेवजी को स्वयं श्री वृषभ।नुदुलारी और भगवान्‌ 
श्यामसुन्दर ने अपनी अधर-सुघा का पान कराकर पढ़ाया था। उस युगलमूति के अधरामृत 
पान से उनकी वाणी में कितना माधुर्यं आ गया था, इसका कौन वर्णन कर सकता है? फिर 
भी प्रसङ्ग को दुरवगाह्य समझ कर उन्होंने भगवान्‌ का स्मरण किया । 

इस प्रकार 'भगवान्‌' शब्द से यह्‌ तो मङ्गल और बक्‍ता का तात्पयं-सूचन हुआ | 
परन्तु भगवान्‌’ शाब्द का यह अर्थ तो एसा है जेसे किसी अन्य कार्य के लिये लाये हुए जल के 
घड़े को देखकर उसे शुभ दाकुन का सूचक मानकर देखनेवाळे को आनन्द होता है। इसका 
मुख्य प्रयोजन तो दूसरा ही है। अव हम रासपञ्चाध्यायी कें प्रथम इलोक को व्याख्या आरम्भ 
करते हें-- 

भगवानपि ता रात्रोः शरदोत्फुरलमह्लिकाः । 
वीक्ष्य रन्तुं मनञ्चक्र योगमायामुपाश्रितः ॥। १॥। 

सरलार्थ-उन रात्रियों में दारत्कालीन मल्लिका को विकसित हुई देखकर भगवान्‌ 
ने भी योगमाया का आश्रय छे रमण करने के लिये मन किया । 

बिचार करने पर मालूम होता है कि इस इलोक का तात्पर्य विरोधद्योतन में है। 
रमण करने की इच्छा तो अनाप्तकामों को हुआ करती है। किन्तु जव कि भगवान्‌ के चरण।र- 
बिन्दमकरन्द का रसास्वादन करनेवाले तत्त्वज्ञ भी आत्माराम हुआ करते हें अर्थात्‌ वे भी रमण 
के लिये आत्मातिरिक्त साधन की अपेक्षा नहीं करते तो भगवान्‌ को रमण करने की इच्छ 
होना तो किसी प्रकार सम्भव नहीं है। यदि भगवान्‌ ने रमण करने की इच्छा की तो अवश्य 
यह बहुत विरुद्ध वात है। रमणकर्ता की भगवत्ता और भगवान्‌ का रमण करना-दोनों ही 
सर्वथा अनुपपन्न हें। 

यदि कहो कि स्वरूप से तो सभी जीव आप्तकाम हें-वेदान्त-सिद्धान्तानुसार तो जितना 
भोक्तु-भोग्य-वगं है सव ब्रह्म ही है; परन्तु जीव तो रमण करने की इच्छा करता ही है। 
परमात्मा से विमुख होने के कारण इसका एश्वर्य तिरोहित हो रहा है, भगवदुन्मुख. होने पर 

उसका ऐश्वर्य अभिव्यक्त हो जाता है । ब्रह्मादि भी तो वस्तुत: जीव ही हैं । अतः यदि भगवान्‌ 
ने भी रमण की इच्छा की तो क्या आइचर्य है ? -तो एसा कहना ठीक नहीं, क्योंकि उनमें 'भग' 
है । उनमें समग्र ऐश्वर्य है, समग्र ज्ञान है, समग्र वेराग्य है और समग्र श्री है । जिनमें एश्वर्य 
एवं ज्ञानादि की कमी होती है उन्हीं में वासना होनी सम्भव है। किन्तु जिसमें इनकी पूर्णता 
है उसमें किसी प्रकार की वासना का प्रादुर्भूत होना सम्भव नहीं मालूम होता । इसके सिवा 
'भगवान्‌' का एक दूसरा लक्षण भी है-- 
उत्पत्ति च विनादां च भूतानामागति गतिम्‌ । 
वेत्ति विद्यामविद्यां च स वाच्यो भगवानिति ॥। 

अर्थात्‌ जो उत्पत्ति, नाश, आना, जाना तया ज्ञान और अज्ञान को जानता है उसे 
भगवान्‌! कहना चाहिये । 

अतः जीव और भगवान्‌ में तो वड़ा अन्तर है । इसीसे एसा माना गया है कि जीव 
ब्रह्म तो हो जाता है, परन्तु भगवान्‌ नहीं हो सकता, क्योंकि स्वरूपतः निर्विशेष ब्रह्म से तो 
उसका अभेद है ही किन्तु निरतिशय ऐश्वर्य तो केवल ईश्वर में ही है, यह उसमें नहीं हो सकता । 
संसार में दो ईश्वर नहीं हो सकते । अतः भगवान्‌ ने रमण करने की इच्छा क्यों की, यह प्रन 
तो खड़ा ही रहता है । 

देखो, एक ही पदार्थ के लिये पङ्कज, जलज, अरविन्द एवं कमल आदि कई शब्दों का 
प्रयोग होता है। उसके ये नाम गुण-विशेषों की अपेक्षा से हें । जैसे तापापनोदकरूप से उसे 
'जलज' कहेंगे तथा उद्भवस्थान से वेलक्षण्य प्रदर्शित करना होगा तो पङ्कज कहेंगे । इसी प्रकार 
अन्य दाब्दों के प्रयोग के विषय में समझो । यही वात भ्रमर, मधूप, मधुकर, अलि एवं षट्पद 
आदि शब्दों के विषय में भी कही जा सकती है। ये भी यद्यपि एक ही व्यक्ति के वाचक हैं 
तयापि “म्रमर' शब्द से उसकी अस्थिरता का द्योतन होता है और 'मघुप' दाब्द से भिष्टप्रियता 
का । इसी तरह यद्यपि भगवान्‌ व्रह्म एवं परमात्मा स्वरूपतः तो एक ही हें, परन्तु इन दाब्दों 
से उसके विशेष-विशेप पक्षों का द्योतन होता है। यहाँ “भगवान्‌” शब्द अवश्य रमण के साथ 
विरोघ प्रदर्शन के लिये ही है । 

भगवानपि रन्तुं मनइ्चक्रं-भगवान्‌ ने भी रमण करने के लिये मन किया-यह वात 
उनके ओत्सुक्यातिशय का द्योतन करती है। अर्थात्‌ भगवान्‌ को रमण करनं की एसी 
उत्सुकता हुई कि उन्होंने मन बना डाला; वस्तुतः तो वे 'अप्राणो ह्यमना शु््रः' ही थे । 

किन्तु रमण तो विना मन के हो ही नहीं सकता । भगवान्‌ का रमण क्या था? 
यही न कि, अपने सौन्दर्य-माघुर्य को गोपाङ्गनाओं की इन्द्रियों से उपभोग कराना और गोपाङ्ग- 
नाओं के सौन्दर्य-माधुर्यातिशय को अपनी इन्द्रियों से भोगना । परन्तु यदि भगवान्‌ सजातीय, 


क यहाँ 'भगवान्‌' शब्द परम-ऐश्वर्यंशाली परमेदवर का बोधक है। 


है भक्ति-सुधा--सृतीय खण्ड 


बिजातीय एवं स्वगत भेद से रहित हों तो यह भोग केसे वन सकता है? उसका मुख्य साधन 
तो मन है। इसी से गोपाङ्गनाओं के सौन्दर्य-माधुर्यादि गुणों का समास्वादन करने के लिये 
भगवान्‌ ने मन बनाया । 

यदि कहो कि उन्होंने भक्तों पर अनुग्रह करने के लिये ही मन वनाया था तो यह ठीक 
नहीं, क्योंकि यहाँ 'चक्र' इस क्रिया में आत्मनेपद है । आत्मनेपद वहीं हुआ करता है जहाँ क्रिया 
का फल अपने लिये होता है। जहाँ क्रिया-फल दूसरे के लिये होता है वहाँ परस्मंपद हुआ करता 
5 । इसलिये यदि भगवान्‌ का यह कर्म भक्तों के लिये होता तो यहाँ 'चक्र' के स्थान में 'चकार' 
होता । 

परन्तु भगवान्‌ को रमण की उत्सुकता होना तो सर्वथा असम्भव है। वयोंकि 'भगधान्‌' 
तो कहते ही उसे हें जिसमें ऐश्वर्य, ज्ञान एवं वैराग्यादि की निरतिशयता हो । इस प्रकार 
जिसमें नित्य और निरतिशय ऐश्वर्यादि हें और जो अपने नित्य-स्वरूप में सर्वथा तृप्त है उसे 
ऐसी रमणेच्छा होना तो अनुपपन्न ही है। इस अनुपपत्ति को सूचित करने के लिये ही यहाँ 
'अपि' शब्द दिया है। अर्थात्‌ यद्यपि ऐसा करना था तो अयुक्त ही परन्तु ऐसा हो ही गया । 
स 7 हम भी स्वीकार करते हें। यह गोपाङ्गनाओं के सौभाग्यातिदय की. ही 
महिमा है। 

यदि कहो कि इसका हेतु कया है तो हमारा यही कथन है कि हेतु कुछ भी नहीं है। 
यह देखा ही जाता है कि आत्माराम मुनिजन भी भगवान्‌ की माधुरी पर आकर्षित हो जाया 
करते हूँ । वास्तव में तो उन्हें भी कोई कत्तव्य नहीं हुआ करता । 

ज्ञानामुतेन तृप्तस्य क्तक्ृत्यस्य योगिनः । 
नेवास्ति किङ्चित्कत्त॑व्यमस्ति चेन्न स तत्त्ववित्‌ ॥ 

तथापि वे भगवच्चर्चा में लगे ही रहते हैं ।. उन्हें स्वयं भी इस बात का पता नहीं 
लगता कि हमारा चित्त उसमें क्यों आसक्त है। बहुत हुआ तो कह्‌ देंग-'इत्यंभूतगुणो हरि:'- 
भाई, भगवान्‌ हें ही ऐसे गुणवाले | किन्तु युक्तियुक्त विचार से तो यही सिद्ध होता -है कि 
आत्माराम को किसी भी गुण से आकर्षित नहीं होना चाहिये । यदि कहो कि वे इसलिये 
मजन-घ्यान में लगे रहते होंगे जिससे कोई ग्रन्थि न रह जाय तो ऐसा कहना भी उचित नहीं, 
क्योंकि वे निग्नेन्थ होते हैं 'निरग्रन्था अपि' । यद्यपि लोक में ऐसा देखा जाता है कि बिना प्रयोजन 
के कोई भी प्रवृत्ति नहीं होती, तथापि इनका .कोई प्रयोजन भी नहीं होता । वस्तुतः भगवान्‌ 
में यह गुण ही है। जिस प्रकार लोहे को आकर्षित करना अयस्कान्तमणि का स्वभाव है 
उसी प्रकार भगवान्‌ भी आत्मारामों के चित्तों को अपनी ओर खींच लिया करते हें। अय- 
स्कान्तमणि यद्यपि सभी प्रकार के लोहे को खींच लेती है तथापि जो लोहा जितना निर्दोष होता 
है उतना शीक्ष आकृष्ट होता है। इसी प्रकार भगवान्‌ भी तत्त्ववेत्ताओं के निर्मल चित्तों 
को अधिक आकर्षित करते हें। यह भगवान्‌ के सौन्दर्य-माधु्य का महत्वातिशय है । 

इसी प्रकार यद्यपि भगवान्‌ आप्तकाम हें, पूर्ण हें, निरतिशय हैँ; तथापि यह्‌ गोपाङ्भ- 
नाओं का प्रेमातिशय ही था कि जिसने भगवान्‌ को भी आकर्षित कर लिया, इससे भगवान्‌ के 
माधुयं एवं सौन्दर्यातिशय की अपेक्षा भी व्रजाङ्कनाओं के प्रेमातिशय की उत्कृष्टता सिद्ध होती 
हैं। सनकादि और शुकादि भी आत्मरत थे और भगवान्‌ भी आत्मरत हें; परन्तु भगवान्‌ 
की आत्मरति में और उनकी आत्मरति में अन्तर है। क्योंकिं समग्र ज्ञान, समग्र वेराग्य और 
समग्र ऐश्वर्य तो एकमात्र भगवान्‌ में ही है और किसी में नहीं है तथापि भगवान्‌ ने तो अपने 
सौन्दर्यातिशय से असमग्र ज्ञान-वँ राग्यपूर्ण सनकादि को ही मोहित किया परन्तु गोपाङ्गनाओं 
ने अपने प्रेमातिशय से सममग्रज्ञान-वे राग्यसम्पन्न भगवान्‌ को भी मोहित कर लिया । इसी से 
यहाँ 'अपि' शब्द का प्रयोग किया गया है। 

,चक्रे' में आत्मनेपद और अपि तथा भगवान्‌ पद का स्वारस्य प्रदर्शित करने के लिये 
ही 'ताः रांत्रीः वीक्ष्य' ऐसा कहा गया है। 'तद्‌' पद प्रायः प्रसिद्ध अर्थ का द्योतक हुआ करता 
है। यहाँ 'ता:' ऐसा विशेषण देने से माळूम होता है कि वे रात्रिर्यां कोई बिळक्षण ही थीं | 
ये वे रात्रियाँ थीं जिन्हें गोपाङ्गनाओं ने 'मयेमा रंस्यथः क्षपाः' इस वरदान से प्राप्त किया था, 
जिन्हें उन्होंने ब्रताचरण द्वारा कात्यायनी देवी को प्रसन्न करके और फिर उनकी कृपा से 
श्रीकृऽणचन्द्र की प्रसन्नता प्राप्त करके उनसे वरदानरूप में प्राप्त किया था। इस प्रकार 
भगवान्‌ और कात्यायनी देवी इन दोनों की प्रसन्नता से प्राप्त हुई वे रात्रियाँ अवश्य कुछ विलक्षण 
ही होनी चाहिये थीं । 

जैसे श्रीकृष्ण-सम्मिलन के लिये ब्रजाङ्गनाओं को श्रीकात्यायनी का अर्चन करना पड़ा 
था, वैसे ही श्रीकृष्ण को भी अपनी प्रेयसियों के मिलने के लिये महारुद्ररूपा वंशी का आराधन 
युक्त ही था । श्रीकृष्ण, उस रुद्ररूपा वंशी को अपने अमृतमय मुखचन्द्र में अधर-पल्लब पर 
लिटा, अघरसुधा का भोग लगाकर सुकोमल अंगुलिदलों से उसका पादसंवाहनं करते हूं । 
सुन्दर मुकुट का छत्र और कुण्डलों की आभा से उसकी आरती करके श्रीकृष्ण रुद्ररूपा बंशी का 
साङ्गोपाङ्ग आराधन करते हैं । 

इससे यह भी सिद्ध होता है कि भगवान्‌ की यह लीला कामवदा नहीं थी, क्योंकि यदि 
भगवान्‌ कामुक होते तो इतने दिन पीछे की रात्रियों का निर्देश क्यों करते ? कामुकों को तो 
एक क्षण युग के समान वीता करता है, वे तो देवकृत काल-व्यवघान को भी सहन करने में असमर्थ 
होते हैं फिर स्वथं अपनी इच्छा से ही एक वर्ष की अवघि बढ़ाना तो उनके लिये सम्भव ही कँसे 
होता ? 

किन्तु भगवान्‌ ने एसा किया क्यों ? इसका उत्तर यही है कि उनका यह अवधिनिर्देश 
ब्रजाङ्गनाओं की निष्ठा के परिपाक के लिए था । अभी तक तो उन्हें भगवान्‌ की प्राप्ति ही 
बहुत दुर्लभ जान पड़ती थी, क्योंकि यदि वे भगवान्‌ को सुलभ समझती तो कात्यायनी-पूजन 
और ब्रतादि तपस्या का कष्ट सहन क्यों करतीं ? तपस्या तो सबंदा दुर्लभ वस्तु के लिये ही की 

जाती है और जो वस्तु दुलभ होती है उसके प्रति विशेष प्रेम नहीं हुआ करता । देखो, साधारण 
मनुष्यों को मोक्ष और साम्राज्यादि की प्राप्ति के लिये भी इतनी इच्छा नहीं होती जितनी दस- 
बीस रुपये और स्त्री-रमणादि प्राकृत भोगों की हुआ करती है, क्योंकि वे तो उन्हें अपने सामर्थ्यं 
से वाहर जान पड़ती हें। जिस वस्तु के मिलने की सम्भावना नहीं होती उसके लिये उत्कट 
इच्छा भी नहीं हुआ करती । अतः जव तक उन्हें भगवान्‌ दुर्लभ प्रतीत होते थे तव तक उनके प्रति 
उनका उत्कट प्रेम नहीं था और भगवत्प्राप्ति का साधन एकमात्र उत्कट प्रेम ही है । अब, जव 
भगवान्‌ ने प्रकट होकर उन्हें बरदान दिया तो उनको भगवदुर्शन की योग्यता तो प्राप्त हो गई 
थी परन्तु रमण की योग्यता नहीं थी । रमण की योग्यता तो तभी होगी जव भगवान्‌ को सुलभ 
समझकर उनके प्रति उत्कट प्रेम हो। अतः भगवान्‌ ने उन्हें बही साधन दिया जिससे कि वे 
उन्हें सुलभ समझने लगें । भगवान्‌ क वर देने से उन्हें भगवान्‌ की सुलभता अनुभव होने लगी 
और उन्हें विश्वास हो गया कि अब तो भगवान्‌ अवश्य रमण करेंगे । जव किसी इप्ट बस्तु की 
प्राप्ति को सम्भावना हो जाती है तो उसकी प्रतीक्षा असह्य हो जाया करती है । अतः भगवान्‌ 
के इस वरदान से उनका प्रेम इतना उत्कट हो गया जितना कि अब तक कभी न हुआ था। 
इसीलिए भगवान्‌ ने एक वर्ष का ब्यवघान रक्रा था । 

इसका एक और भी कारण है। यह सिद्धान्त है कि प्राकृत गुणमय शरीर के साथ 
रमण करने की योग्यता नहीं रखता । इसके लिये अप्राकृत रसमय शरीर होना चाहिये । 
किन्तु इसकी प्राप्ति केसे होती है? उसका प्रकार यह है । जिस दिन से प्राणी करुणासिन्धु 
श्रीभगवान्‌ की कृपा का अनुसन्धान करता है उसी दिन से उसका अप्राकृत रसमय शरीर बनना 
आरम्भ हो जाता है। इसे स्पष्टतया समझने के लिये एक वात पर ध्यान देना चाहिये । लोक 
में यह देखा जाता है कि ग्राह्य-ग्राहक भावों में साजात्य रहा करता है । तेजस नेत्र से तेजस.रूप 
का ज्ञान होता है तथा आकाशीय श्रोत्र से ही आकाशीय शब्द का ज्ञान होता है । मन पाँचों भूतों 
के सात्तिवक अंश का कार्य है इसी लिए उससे पाँचों भूतों के गुणों का ग्रहण हो सकता है । इसी 
प्रकार यहाँ भी देखना चाहिये । भगवान्‌ प्राकृत हें या अप्राकृत ? वे तो सत्यञ्षानानन्तानन्दमूति 


ही हें। 


सत्यज्ञानानन्तानन्दमात्रेकरसमूत॑यः । 
अस्पुष्टभूरिमाहात्म्या अपि हा पनिषद्द्श्ञाम्‌ ।। 


उनके महान्‌ माहात्म्य को समझने में तो वेदान्तविद्‌ भी असमर्थ हें। उनमें प्राकृत 
भाव का लेश भी नहीं है । दीपकलिका क्या है? वह शुद्ध अग्निमात्र ही तो है। जिस प्रकार 
वत्ती और तैल को निमित्त बनाकर अग्नि हो दाहकत्व-प्रकाशकत्व विदिष्टरूप में परिणत हुआ 
करता है उसी प्रकार परमान्तरङ्ग अचिन्त्य-दिव्यातिदीन्य लोलाशकि्त को ही निमित्त बनाकर 
वह शुद्ध परमानन्दघन परब्रह्म ही भगवान्‌ कृुष्णरूप में प्रकट होता है । 

जिस समय भगवान्‌ ऊखल में बेंच गये थे उस समय ऐसा कहा गया है-'ववन्ध प्राकृतं 
यथा” ! यहाँ "प्राकृतं यथा' इस उक्ति का कया तात्पर्य है? इसका यही रहस्य है कि भगवान्‌ 
प्राकृत-भिन्न हें। गीता में भगवान्‌ ने कहा है— 
जन्म कमं च में दिव्यमेबं यो वेत्ति तत्त्वतः । 
त्यक्त्वा देहं पुनर्जन्म नति मामेति सोऽर्जुन ॥ 
इस प्रकार जव स्वयं भगवान्‌ ही कह रहे हें कि-जो पुरुष मेरे दिव्य जन्म-कर्म को जानता 
है, वह पुनर्जन्म को प्राप्त नहीं होता ; तो भगवान की अप्राकृतता के विषय में किसी सन्देह 
का अवकाश ही कहाँ है? वामनपुराण का वचन है 
सर्व देहाः दाइवताइच नित्यास्तस्य महात्मनः । 
हानोपादानरहिता नेव प्रकृतिजाः कवचित्‌ ॥ 
इसी प्रकार की और भी वहुत-सी उक्तियों से सिद्ध होता है कि भगवान्‌ का दिव्य 
मद्भल-विग्रह अप्राकृत ही है। जो लोग युक्तिवाद से उसे अनित्य या भौतिक सिद्ध करने का 
प्रयत्न करते हें उन्हीं से श्रीविश्वनाथ चक्रवर्ती कहते हें-'ये तु भगवतो विग्रहं लक्ष्यीकृत्य युकित- 
शरानादित्सवस्ते घोरे नरके निपतिष्यन्ति अलं ते: सहालापेन।' अर्थात्‌ जो लोग भगवान्‌ की 
दिव्य मङ्गलमयी मूर्ति को लक्ष्य करके युक्तिरूप वाणों को ग्रहण करना धाहते हें वे घोर नरक 
में गिरेंग, उनके साथ वात करने की भी आवश्यकता नहीं है । 
एसा क्यों है ? जिस प्रकार 'परदारान्नाभिगच्छत्‌' इत्यादि निषेध वावयों का अतिल द्धन 
करने से जीव नरकगामी होता है उसी प्रकार भगवदीय रहस्य के विषय में कुछ भी वाद-विवाद 
करने-वाले पुरुष को अवश्य उसका दुष्परिणाम भोगना पड़ता है, क्योंकि भगवान्‌ की गति 
अचिन्त्य है और अचिन्त्य विषयों के सम्बन्ध में तकं करना सर्वथा निन्दनीय है-'अचिन्त्या: खलू 
ये भावा न तांस्तकंण योजयेत्‌ ।' अतः भगवद्विग्रह्‌ के अप्राकृतत्व के विषय में किसी प्रकार की 
शङ्का न करनी चाहिये । उसमें, उसका अनित्यत्व सिद्ध करनेवाले, सावयवत्वादि हेतुओं का 
अभाव है, क्योंकि वह प्राकृतत्व आदि दोषों से रहित है । 
इस क्रम से देखें तो भगवान्‌ अप्राकृत होने के कारण नित्य हैँ । यदि कहो कि भगवद्दिग्रह 
को अध्राकृत और नित्य मानने पर तो अद्वंतवाद भी सिद्ध न हो सकेगा, तो ऐसा कहना ठीक नहीं 
क्योंकि प्रकृति की सत्ता वेदान्तसिद्धान्त के अनुसार नहीं बल्कि सांस्यमतसम्मत हैं। वेदान्तियों 
ने तो ईक्षतेर्नाशब्दम्‌' इत्यादि सूत्रों से उसका खण्डन किया है । 
यहाँ साँख्यवादी यह आपत्ति करता है कि 'सत्त्वात्सञ्जायते ज्ञानम्‌' इस उक्ति के 
अनुसार जव कि चेतन को सत्त्वगुण के संसर्ग से ही ज्ञान होता है तो सत्त्वगुणवाली प्रकृति को भी 
ज्ञान हो ही सकता है ; अतः 'ईक्षतेर्नादाव्दम्‌' इस सूत्र के अनुसार भी वही जगत्‌ का उपादान 
कारण होनो चाहिये। यदि कहो कि सत्त्व की अपेक्षा से रहित चेतन में ही ज्ञान (ईक्षण) 

होता है तो ऐसा कहना ठीक नहीं, क्योंकि यह प्ररन होता है कि चेतन में नित्य ज्ञान है या अनित्य ? 
यदि नित्य कहें तव तो पुरुष की स्वतन्त्रता का व्याघात होगा । कारण, नित्य वस्तु का कर्ता के 
अधीन होना असम्भव है और तुम्हारे कथनानुसार ज्ञान चेतन कर्त्ता के अधीन होना चाहिये ; 
इसके विपरीत यदि उसमें अनित्य ज्ञान माना जाय तो वह सहेतुक ही होना चाहिये । ऐसी 
अवस्था में हेत्‌ के सम्बन्ध में भी ऐसा विकल्प होगा कि वह्‌ नित्य है या अनित्य । यदि हेतु नित्य 
है तो उससे नित्य ज्ञान होना चाहिये और यदि अनित्य है तो उसका भी कोई अन्य हेतु होना 
चाहिये, इससे अनवस्था दोष उपस्थित होगा । 

इन सव आपत्तियों का वेदान्ती इस प्रकार उत्तर देते हें ।-प्रकृति में ज्ञान (ईक्षण) 
नहीं हो सकता, क्योंकि उसमें जिस प्रकार ज्ञान का हेतु सत्त्वगुण है उसी प्रकार उसका निरोध 
करनेवाला तमोगुण भी है । अतः केवळ चेतन में ही ईक्षण हो सकता है, वयोंकि वह ज्ञानस्वरूप 
है। इस प्रकार यद्यपि उसमें नित्यज्ञान ही सिद्ध होता है तथापि आगन्तुक विषय क संसग स 
उसका आगन्तूक होना भी सम्भव है ही जेसे नित्य प्रकादास्वरूप सूर्य में आगन्तुक प्रकाश्य के 
संसर्ग से सूर्य प्रकाशित करता है, इस प्रकार आगन्तुक प्रकाशन का व्यपदेश होता है। यहाँ जो 
प्रकाइय है वह अनादि और अनिर्वाच्य तत्त्व है । साँख्यावादी की गुणमयी प्रकृति भी उसी क 
अन्तर्गत है । परन्तु भगवच्छक्ति परम दिव्य और शुद्ध है तथा मूलप्रकृति ्रिगुणमयी एवं जड़ 
है । देखो, एक वृक्ष के बीज में कितनी शक्तियाँ रहती हें। उसमें अति कठोर कण्टकजनन की 
भी शक्ति है और अत्यन्त मनोज्ञ सौन्दर्य-माधुर्यमय पुष्प उत्पन्न करने की भी । इन दोनों प्रकार 
की शक्तियों में कोई विलक्षणता है या नहीं ? जिस प्रकार इन दोनों शबितयों में महान्‌ अन्तर 
है, उसी प्रकार सुख-दु:ख-मोहात्मक जगत्‌ की उत्पत्ति करनेवाली गुणमयी शक्ति और अति 
अलौकिक दिव्य मङ्गलचिग्रह को व्यक्त करनेवाली लीलाशक्ति में भी वहुत बड़ा अन्तर है। 
यदि उनमें अन्तर नहीं था तो जिन सनकादिकों को प्रपञ्च की कारणभूता कोई भी शवित 
मोहित नहीं कर सकती थी, उन्हें भगवान्‌ के चरण-कमलों से लगी हुई तुलसी की दिव्य गन्ध ने 
क्यों मोहित कर दिया ? अतः सिद्ध यह हुआ कि दिव्य भगवद्रिग्रह को प्रकट करनेवाली लीला- 
शक्ति परा है और जगदुत्पादिनी गुणमयी शक्ति अपरा है । 

इससे अद्वेतवाद में भी कोई भेद नहीं आता । जिस प्रकार जल में तरज़ें रहती हें और 
उनका जल से अभेद रहता है, उसी प्रकार ब्रह्म में भी पराशक्ति अभिन्नरूप से रहती है। यह 
वात शुद्धाद्वेतियों को भी अभिमत है । जब उनसे पूछते हें कि भला, शुद्ध ब्रह्म से जगत्‌ की उत्पत्ति 
केसे हुई, तो वे कहते हैं कि भगवान्‌ में एक अघटितघटनापटीयान्‌ आत्मयोग है, उसी से प्रपञ्च की 
उत्पत्ति होती है । इस बात को सिद्ध करने के लिये वे श्रीयशोदाजी के इस वाक्य का प्रमाण 
देते हें जिस समय माता को यह दिखाने के लिये कि-मेंने मिट्टी नहीं खाई, भगवान्‌ ने अपना 
मुंह खोलकर दिखलाया तो उसमें नन्दरानी को सारा ब्रह्माण्ड दिखाई दिया। यह देखकर वे 
बड़ी आश्चर्यचकित हुई ओर सोचने लगीं कि यह क्या भेद है । क्या मुझे ही कोई साम हो गया है, 

अथवा कोई राक्षसों का उपद्रव है? एसी कोई वात तो है नहीं ; अतः मालूम होता है यह मेरे 
इस वालक का ही कोई विलक्षण आत्मयोग है । उस जगह उन्होंने कहा है-- 
अथो अमुष्येव ममार्भकस्य यः कइचनोत्पत्तिक आत्मयोगः । 


यहाँ जो 'यः कश्चन' पद है, वह उस आत्मयोग की अनिर्वचनीयता द्योतित करने के 
लिये है । 

ठीक यही वात अद्वंतवादी भी मानते हें। यहाँ 'यः कश्चन' कहने का क्या तात्प है? 
हम पूछते हें कि यह आत्मयोग भगवान्‌ से भिन्न है या अभिन्न। यदि भिन्न है, तव तो अद्देत न 
रहा और यदि अभिन्न है तो भगवान्‌ की तरह यह कूटस्थ होगा । और कूटस्थ होने पर प्रपञ्चो- 
त्पादन में समर्थ नहीं होगा । इसलिये इसे, न भिन्न कह सकते हें और न अभिन्न ही । अत॑: वह 
भगवान्‌ से अव्यतिरिक्त होने पर भी भगवान्‌ के दिव्यातिदिव्य विग्रह के प्रादुर्भाव का कारण 
है। इसलिये इस वियय में कोई विशेष मतभेद नहीं है । 

इससे सिद्ध हुआ कि भगवान्‌ ने जो उसी पमय रमण करने की अनुमति न देकर एक वर्ष 
का व्यवधान किया, उसका यही तात्पर्यं था कि-वे एक साल मेरी प्रतीक्षा में रहकर रसमय 
विग्रह्‌ प्राप्त करें । भगवान्‌ के सौन्दरय-माधुर्यादि अप्राकृत हें ; अतः प्राकृत इन्द्रियाँ उन्हें 
ग्रहण नहीं कर सकतीं । उन्हें ग्रहण करने के लिये तो अप्राकृत देह और इन्द्रियों की 
आवश्यकता है । 

किन्तु उस अप्राकृत रसमय शरीर की क्रमश: अभिवृद्धि होती है । प्राणी जितनी ही 
मात्रा में भगवदनुसन्धान में तत्पर होता है, उतनी ही उसके रसमय द्वारीर की पुष्टि होती जाती 
है और प्राकृत शरीर का क्षय होता जाता है। जिस समय वह पूर्णतया भगवन्निष्ठ हो जाता है 
उस समय उसे पूर्णत: रसमय दारीर की प्राप्ति हो जाती है और भौतिक झारीर नष्ट हो जाता है । 
कात्यायनी-पूजन से गोपाङ्गनाओं के रसमय शरीर का आरम्भ तो हुआ, किन्तु उसकी ठीक 
पूर्णता नहीं हुई थी । इसी लिए भगवान्‌ ने ऐसा नियम किया । जिस समय इष्ट वस्तु सुलभ 
मालूम होने लगती है उसी समय उसकी प्राप्ति की उत्सुकता बढ़ती है। कात्यायनी-पूजन के 
समय गोपाङ्गनाओं को भगवान्‌ सुलभ नहीं जान पड़ते थे ; इसीसे उनके प्रति उनका उत्कट 
प्रम भी नहीं था । 

यह नियम है कि पहले जिस वस्तु का संयोग होता है उसी के वियोग में दु:ख हुआ करता 
है। विना संयोग क तो प्रम ही नहीं होता, फिर उसके अभाव में दुःख ही क्या होगा ? 
मनुष्य का जितना जिसके प्रति अधिक प्रेम होगा उतना ही उसके वियोग में दुःख होगा । 

यावतः कुरुते जन्तुः सम्बन्धान्मनसः प्रियान्‌ । 
तावन्तोऽस्य निखन्यन्ते हृदये शोकशाद्धूःबः ।। 

अतः जव गोपाङ्गनाओं को श्री भगवान्‌ के श्रीअङ्ग से संस्पृष्ट-वस्त्र द्वारा भगवान्‌ 

का संयोग हो गया, तो उसी ने विथोग होने पर, उनके हृदय में विरहाग्नि प्रज्वलित कर दी | 


I भक्ति-सुधा--तुतीय खण्ड 


वे जव कभी भगवान्‌ की झाँकी करती थीं तो उनके हृदय में परमानन्द की बाढ़ आ जाती थी और 
उनके आँखों से ओझल होते ही बिरहानल धघक उठता था । 


गोपीनां परमानन्द आसोद गोविन्ददर्शने । 
क्षणं युगशतमिव यासां येन विनाभवत्‌ ॥ 


जिस प्रकार सुवर्णादि के शोधन के लिए अग्निसंयोग की आवश्यकता होती है, उसी 
प्रकार गोपाङ्गनाओं का रसमय दारीर भी तभी पुष्ट होगा जव वह भगवद्दिरहाग्नि में सन्तप्त 
हो लेगा । इसीसे जब से भगवान्‌ ने यह वर दिया कि 'मयेमा रंस्यथः क्षपा:' तवसे उनके प्रति 
उनका जो प्रेमातिशय हुआ उसके कारण उनकी वियोगाग्नि से उनका रसमय शारीर पृष्ट होने 
लगा तथा उनका जो प्राकृत शरीर था, वह उस वियोगकृत सन्ताप से दग्ध हो गया । इस प्रकार 
एक वर्ष में वे पूर्णतया परिपक्व हो गई । 
किन्तु सभी गोपाङ्गनाएँ एक-सी अधिकारिणी नहीं थीं। उनमें जो भगवान्‌ की 
आह्लादिनी शक्तिरूपा श्री वुषभानुनन्दिनी और उनको सहचरी ललिता-बविशाखा आदि हु 
बे तो नित्य-सिद्धा हें। वे तो भगवान्‌ की नित्य सहचरी हें । जिस प्रकार अमृतमय समुद्र में 
माधुर्य होता है, उसी प्रकार भगवान्‌ के साथ उनका अभेद ही है। यह वात श्रुतिरूपा मुनिचरी 
ओर देवकन्या आदि अन्य गोपाङ्गनाओं के विषय में समझनी चाहिये, जो कि साधनसिद्धा थीं । 
वे ही इस प्रकार भगवद्विप्रयोगरूप अग्नि से रसमय झरीर का सम्पादन करती थीं । नित्यसिद्धा 
तो केवल लोक-संग्रह के लिये ही ऐसा करती थीं । उन्हें स्वयं इसकी कोई अपेक्षा नहीं थीं । 
उनमें भी कोई-कोई गोपाङ्गनाएँ ऐसी थीं, जो साल भर में सिद्धा नहीं हुई ; उन्हीं के विषय 
में एसा कहा गया है-- 
अन्तर्गृहगताः कादिचिद्‌ गोप्योऽलब्धविनिर्गमाः । 
कृष्णं तद्भावनायुक्ता वध्युर्मोलितलोचचनाः ॥। 
दुःसहप्रष्ठविरहतीब्रतापधुताशुभाः । 
ध्यानप्राप्ताच्युताइलेषनिवु तत्या क्षोणभङ्गलाः ॥। 
जिस समय भगवान्‌ ने अपनी मधुमय बेणु का वादन किया, उस समय उस वेणुनादरूप 
उद्दीपन-विभावद्वारा जव रससिन्धु भगवान्‌ कृष्ण उन व्रजाङ्गनाओं के अन्तःकरणों में प्रस्फुरित 
हुए तो उनका मनोमल स्वंथा नष्ट हो गया और उन्हें भगवान्‌ के वियोग में एक-एक पल असह्य 
हो गया । किन्तु उस समय उनके पतियों ने उन्हें घर में बन्द कर दिया था। इससे उनके हृदय 
में जो सन्ताप हुआ, उसे देखकर संसार के सारे अशुभ कांपे उठे; उन सबने मिलकर भी किसीको 
उतना कष्ट.पहुंचाने में अपने को असमर्थ पाया । किन्तु साथ ही उन्होंने जो ध्यानयोग द्वारा 
भगवान्‌ का एक क्षण के लिये आइलेष किया उससे उनके हृदय में जो परमानन्द का उद्रेक हुआ 
उसे देखकर भी अनन्त ब्रह्माण्डान्तर्गत प्राणियों के समस्त पुण्याजित्र सुख क्षीण हो गये। उन्होंने 


श्रीरासलोलारहस्प ५५ 


किसी को इतना सुख पहुँचाने में अपने को असमर्थ पाया । इस प्रकार जिन गोपाङ्गनाओं के 
अप्राकृत रसमय बारीर की पुष्टि अभी नहीं हुई थी, वह अव हो गई । भगवान्‌ क विप्रयोग- 
जनित सन्ताप से उनका गुणमय शरीर दग्ध हो गया, इसी से कहा है-'जहुर्गुणमयं देहम्‌' । 

इससे सिद्ध हुआ कि, गुणमय शरीर का त्याग किये विना भगवदाइलेपष प्राप्त नहीं हो 
सकता । यही वेदान्त का भी सिद्धान्त है । वहाँ भी गुणमय शरीर में अनासकत होने पर ही 
ब्रह्मसंस्पर्शं की प्राप्ति होती है और उसी से परमानन्द का अनुभव होता है। श्रीमङ्गवद्गीता 
का वचन है--- 


वाह्यस्परष्वसक्तात्मा विन्दत्यात्मनि यत्सुखम्‌ । 
स॒ ब्रह्मयोगयक्तात्मा सुखमक्षयमइ्नृते ॥ 
पुरुष का ब्रह्म-संस्पश प्राप्त करना कया है ? जिस समय श्रवण, मनन और निदिघ्यासन 
के द्वारा जीव अन्नमयादि कोशों से मुक्त होकर स्वरूपस्थ होता है, उसी समय उसे ब्रह्म के साथ 
अपनी अभिन्नता का अनुभव होता है। इसीलिए महावाक्य के तात्पर्यार्थ में 'तत्‌' ओर 'त्वम्‌' 
पद का लक्ष्यार्थ लिया जाता है, वाच्यार्थ नहीं लिया जाता । यदि अवच्छेदवाद की दृष्टि से देखें 
तो उपाधिपरिच्छिन्न चेतन ही जीव है और उपाधिनिर्मुक्त ब्रह्म है तथा उपाधि के रहते हुए 
उनकी एकता का अनुभव नहीं हो सकता । प्रतिविम्ववाद में भी, जल में प्रतिविम्वित आकाश 
के समान बुद्धिरूप उपाधि में प्रतिविम्वित चेतन ही जीव है । उसका महाकाशरूप ब्रह्म से जल- 
रूप उपाधि के कारण ही भेद है और उपाधि की निवृत्ति होते ही दोनों की एकता हो जाती है । 
इस प्रकार उपाधिकृत परिच्छिन्ना आदि दोषों का आरोप करने से ही एक अनन्त पूर्ण तत्त्व 
दोषवान्‌ सा प्रतीत होता है । इसीसे कहा है--- 
'एकमपि सन्तमनेकमिव मन्यते ।' 


अत: जव तक जीव गुणमय इारीर से संसक्त है, तव तक वह ब्रह्म-संस्पर्णं का अधिकारी 
कभी नहीं हो सकता । जिसने उपाधि का वाध करके त्वंपदार्थं का शोधन कर लिया है, वही 
तत्पदार्थं से अपना अभेद अनुभव करने में समर्थ हो सकता है। इसी प्रकार यहाँ गोपाङ्गनाओं 
को भी अपने प्राकृत दारीर का अपनोदन कर शुद्ध रसमय दारीर प्राप्त करने के लिये भगवान्‌ 
ने एक वर्ष का व्यवधान रखा । 

उस समय भगवान्‌ ने जो कहा था कि 'मयेमा रंस्यथः क्षपाः अर्थात्‌ तुम इन्हीं रात्रियों 
में मेरे साथ रमण करोगी-इसमें भी एक संदेह होता है। वह यह कि, चीरहरण-लीला तो 
दिन के समय हुई थी और 'इमा:' (इन) शाब्द प्रस्तुत अर्थ का योतक है ; फिर भगवान्‌ ने 
'इमाः क्षपाः' इन रात्रियों में ऐसा निर्देश कंसे-किया ? यदि कहो कि वे रात्रियाँ भगवान्‌ की 
बुद्धि में स्थित थीं, इसलिए यह उक्ति अयुक्त नहीं है तो ठीक है। परन्तु गोपियों को तो इनका 
प्रत्यक्ष नहीं था । इससे मालूम होता है कि गोपियों को वर देने की इच्छा करने पर भगवान्‌ की 


५९. भक्ति-सुघा--तुतोय खण्ड 


सत्यसङ्भुल्पता दाक्ति से प्रेरित योगमाया ने इन रात्रियों को भगवान्‌ के सामने उपस्थित कर 
दिया था । जैसे यदि कोई सम्राट्‌ किसी को कोई वस्तु देना चाहता है, तो उसका भाव समझने- 
वाले सेबकगण उस वस्तु को लाकर सामने उपस्थितं कर देते हें । 

इसके सिवा एक शङ्का यह भी होती है कि रासलीला तो केवल एक रात्रि में ही हुई थी, 
फिर यह तया चीरहरण-लीला के अनन्तर वरप्रदान करते समय भी वहुवचन (इमाः) का 
प्रयोग क्यों किया गया ? 

उत्तर--भगवान्‌ अनन्त-गुणमय हुँ, उनके अचिन्त्य और अनन्त गुणों का आस्वादन 
अल्प काल में नहीं हो सकता । ब्रजाङ्गनाओं ने भी किसी क्षुद्र फल के लिये कात्यायिनी-पूजन 
आदि कठोर तपस्या का अनुष्ठान नहीं किया था । अतः यदि उन्हें थोड़े समय के लिये ही भगवत्सू- 
खास्वादन का अवसर प्राप्त होता तो यह उनकी तपस्या का पूरा फल हुआ न समझा जाता । 
भगवान्‌ के स्वरूप-रसास्वादन के विषय में ही श्रीवूषभानुनन्दिनी का कथन था कि-अरी सखियो! 
भगवान्‌ के समग्र सोन्दर्य-माधुर्य-रसास्वादन की वात तो दूर है, यदि हमें उसके एक कण का भी 
आस्वादन करना हो, तो हमारे प्रत्येक रोम में कोटि-कोटि नेत्र होने पर भी हम उसका सम्यक्‌ 
आस्वादन करने में असमर्थ हें । जिस समथ ये नेत्र भगवान्‌ के एक अङ्ग के दर्शन में लग जायेंगे, 
उस समय इनका सामर्थ्य नहीं कि वहाँ से आगे बढ़ सकें । 

इस बिषय में ऐसी ही वात अन्यत्र कही गई है । जिस समय भगवान्‌ रामचन्द्र का 
विवाहोत्सव हुआ, उस समय उस अपूर्वं शोभा को निहारने के लिये ब्रह्मा, शिव, पडानन एवं 
इन्द्रादि सभी देवगण वहाँ उपस्थित हो गये । भगवान्‌ का वरवेष देखकर बे अपने को अत्यन्त 
वड़भागी मानने लगे । उस रूप-माघुरी का पान करने के लिए उन्हें अपने नेत्रपर्याप्त न जान पड़े; 
उस समय जिसके जितने अधिक नेत्र थे, उसने अपने को उतना ही अधिक भाग्यशाली समझा । 
ब्रह्मादि सभी देवताओं की अपेक्षा अधिक नेत्र होने के कारण देवराज इन्द्र को सबसे अधिक 
आनन्द हुआ और उन्होंने गौतम ऋषि के शाप को, जिसके कारण उन्हें सहस्र भग प्राप्त हुए थे 
और जो पीछे मुनि के प्रसन्न होने पर सहस् नेत्र हो गये थे, अपने लिये परम हितकर माना । 
उनकी मनोवृत्ति को व्यक्त करते हुए श्रीगोसाई जी महाराज ने कहा है-- 

रामहि चितय सुरेस सुजाना । 
गोतम साप परम हित माना ॥। 

यह वातं तो इन्द्रादि देवताओं की है। परन्तु गोपाङ्गनाएँ तो प्रेममार्गं की आचार्या 
हैं, उनमें भी श्रीराधिकाजी तो साक्षात्‌ भगवान्‌ की आह्Fवादिनीराक्ति हें, उनके प्रेम की तुलना 
देवताओं के साथ क्या को जा सकती है ? इसी से इन्द्रादि तो भगवान्‌ की रूपमाधुरी का अधिक 
से अधिक सहन्न नेत्रोंसे ही पान करके तृप्त हो गये, किन्तु श्रीवृषभानुनन्दिनी तो कहती 
हैं कि हमारे प्रत्येक रोमकूथ में कोटि-कोटि नेत्र हों तब भी हम श्रीच्यामसुन्दर के सौन्दर्य के एक 
कण का भी यथेष्ट रसास्वादन नहीं कर सकतीं । भला प्रेम में कभी तृप्ति होती है ? 


शक्रौरासलौलारहस्प ५७ 


यह नियम है कि वस्तु चाहे एक ही हो ; किन्तु उसका जो जितना अधिक रसज्ञ होगा 
उसे वह उतनी ही अधिक सरस प्रतीत होगी । अरसिकों को रसमय पदार्थ भी उतना सरस 
प्रतीत नहीं होता । देखो, ब्रह्म सर्वत्र ही है, तथापि उसके परमानन्द की सदको समान अनुभूति 
नहीं होती । उसकी स्फुट प्रतीति तो भावुक भक्तगण तथा आत्माराम मुनिजन को ही होती है । 

एक चित्रकार ने एक चित्र तयार किया और उसे वह किसी राजा के यहाँ ले गया । 
परन्तु राजा ने उसका कोई बिशेष रहस्य नहीं समझा; केवल उदासीन भाव से उसका १००००) 
मूल्य देने को कहा । किन्तु चित्रकार ने इस मूल्य में चित्र देना स्वीकार न किया । जिस समय 
वह उसे लौटाकर ले जा रहा था, वीच में उसे एक राजसेवक मिला । उसने आग्रहपूर्वक 
वह चित्र दिखाने को कहा । जव चित्रकार ने उसे खोलकर दिखलाया तो वह राजसेवक उसका 
हस्तकोशल देखकर दङ्ग रह गया । किन्तु उसके पास उस चित्र को मोल लेने योग्य द्रव्य नहीं था । 
उस समय वह केवल एक धोती बाँध हुए था । उसने उसमें से लंगोटी भर फाड़कर बह घोती 
उस चित्रकार को दे दी । चित्रकारने भी उस बोती के वदले में ही वह चित्र उसे दे दिया । 

धीरे-धीरे यह समाचार राजा के कानों तक पहुंचा । राजा ने उसे बुलाकर पूछा कि 
तुमने जो चित्र हमें १००००) में भी नहीं दिया वही हमारे एक साधारण सेवक को केवल उसकी 
घोती लेकर ही केसे दे दिया? तब चित्रकार ने कहा-राजन्‌ ! आपने उसका महत्त्व नहीं 
समझा था ; इसलिये आप जो कुछ दते थे वह भो इसका पर्याप्त मूल्य नहीं था ; किन्तु आपके 
सेवक ने उसका महत्त्व जाना और जो कुछ अधिक-से-अधिक वह दे सकता था वही दे भी दिया । 
इसलिए मेने आपके १००००) की अपेक्षा भी उसकी धोती का अधिक मूल्य समझा था । 

एक दिन हमने भी एक चित्र देखा था । उसमें विल्कुल एक ही रूप की दो स्त्रियाँ वनाई 
गई थीं । उन दोनों के आकार प्रकार एवं वेश-भूया में कोई भी अन्तर नहीं था। दोनों ही 
आमने-सामने शोकमुद्रा में वेठी थीं । उस चित्र को देखकर समझ में नहीं आता था कि इसका 
क्या रहस्य है । बहुत विचार करने पर मालूम हुआ कि इसका प्रसङ्ग इस प्रकार है-एक दिन 
श्रीवृषभानुनन्दिनी अपने मणिमय प्राङ्गण में वेठी थी ; उस समय उन्हें अपना ही प्रतिविम्ब 
दिखाई दिया । उसे कोई अन्य नायिका समझकर उन्हें वड़ा खेद हुआ और उसका रूप-लावण्य 
देखकर वे सोचने लगीं कि यदि श्रीशयामसुन्दर ने इस नायिका को देख लिया तो वे हमसे वयों 
प्रीति करंगे । वस्तुतः यह वात जो कही जाती है ठीक ही है कि श्रीभगवान्‌ और वृषभान्‌- 
दुलारी परस्पर एक-दूसरे क सौन्दर्यातिशय का तो समास्वादन कर सकते हें परन्तु बे अपने- 
अपने सौन्दर्यं का भोग करने में असमर्थ हें। 'विस्मापनं स्वस्य च सोभगद्धे:' उनका सौन्दर्य 
स्वयं उन्हीं को विस्मय में डाल देनेवाला है। यही भाव उस चित्र में व्यक्त किया गया था | 
किन्तु जिस प्रकार इस रहस्य को समझने से पूर्व हमें बह चित्र विशेष महत्वपूर्ण नहीं जान पड़ता 
था उसी प्रकार उस राजा को भी उस चित्रकार के लाये हुए चित्र में कोई विशेषता नहीं जान 
पड़ी । 

तात्पर्यं यह है कि वस्तु तो एक ही होती है ; किन्तु जो रसज्ञ हें उन्हें उसकी विशेष 
रसानुभूति होती है ; अरसिकों को तो आपातदृष्टि से उसका कोई विशेष महत्व दिखाई नहीँ 
देता । इसी प्रकार गोपाङ्गनाएँ भगवान्‌ के सोौन्दर्य-माधुर्यातिशय की सवसे वड़ी रसज्ञा थीं ; 
इसलिए उससे दीघंकाल में भी उनकी तृप्ति नहीं हो सकती थी । वे कात्यायनी-पूजन और 
विविधविष ब्रताचरण रूप तपस्या करके योगारूढ़ हुई थीं। उससे यदि उन्हें एक रात्रि के 
लिए ही भगवत्सान्निघ्य की प्राप्ति होती तो वह उन्हें किसी प्रकार सन्तुष्ट म कर सकता । उन्हें 
जो महान्‌ फल प्राप्त होनेवाला था वह तो पूणं ब्रह्मसंस्पर्शं था और ब्रह्मसंस्पर्शं ही पूर्ण योगारोहण 
है । किन्तु यदि यह अल्पकाल के लिये होता तो उससे कंसे तृप्ति हो सकती थी ? अतः उन्हें 
उनकी तपस्या का पूर्ण फल प्रदान करने के लिये भगवान्‌ को योगमाया ने एक ही रात्रि में अनन्त- 
कोटि ब्राह्म रात्रियों का समावेश किया था । इसी से 'इमा: क्षपाः' और 'ता: रात्री:' इन वहुवचमों 
का प्रयोग किया गया है। वेदान्त का यह सिद्धान्त है कि अल्पकाल में अनन्त काल का और 
अल्प देश में अनन्त देश का समावेश किया जा सकता है । स्वप्न में हम देखते ही हें कि एक क्षण 
में ही वर्षो क प्रसङ्ग का अनुभव हो जाता है। योगवाशिष्ठ में पाषाणोपाख्यान में एक शिला 
के भीतर ही ब्रह्माण्ड का प्रदर्शन कराया गया है तथा राजा लवण के उपाख्यान में भी दो-ढाई 
घड़ी कं भीतर ही वर्षो के प्रसङ्ग का अनुभव कराया गया है। इसी प्रकार यहाँ भी प्रहर- 
चतुष्टयवती एक ही रात्रि में अनन्तकोटि ब्राह्म रात्रियों का समावेश किया गया है, जिससे 
उनको चिरकालीन भगवत्सम्भोगलालसा की पूर्णतया पूर्ति हो । 

भगवान्‌ के आलिङ्गन का कितना महत्व है ? इसका वर्णन हम कहाँ तक कर सकते 
हूँ । हनुमानजी की अद्भुत सेवाओं से सन्तुष्ट होकर भगवान्‌ ने कहा था-- 

एककस्योपकोरस्य प्राणान्दास्थाभि ते कपे। 
शेषस्येहोपकाराणां भवाम ऋणिनो वयम्‌ ॥ 


अर्थात्‌ हे कपे ! में तुम्हारे एक-एक उपकार के बदले अपने प्राणों का समर्पण कर 
सकता हूँ; फिर भी वे वचे ही रहेंगे और उनके लिये हमें ऋणी रहना पड़ेगा। उन्हीं हनुमान्‌जी को 
उन्होंने अपना अद्भुत आरलेष प्रदान करते हुए कहा था --- 
एष सर्वस्वभूतस्तु परिष्वङ्गोऽयमद्भुतः । 
मया कालमिम प्राप्य दत्तो ह्यस्य महात्मनः ॥। 
भक्तों का सर्वस्वभूत यह भगवदाइलेष वस्तुतः अत्यन्त दुर्लभ है। यह तो ब्रह्मा एवं 
सनकादि को भी प्राप्त होना कठिन है। इसी को ब्रह्म-संस्पर्श भी कहते हें । 
किन्तु यदि यह ब्रह्मसंस्पशं वाह्मस्पर्शों कं समान क्षणिक ही हुआ तो इसमें विशेषता 
ही कया हुई । भगवत्सम्मिलन कभी अस्थायी नहीं हुआ करता ; भगवान्‌ की प्राप्ति हो जाने 
पर तो फिर पुनरावृत्ति ही नहीं होती "मामुपेत्य तु कोन्तेय पुनर्जन्म न बिद्यते ।' इसी दृष्टि से 

भगवान्‌ ने एक रात्रि में ही अनन्त वाह्य रात्रिया का समावेश करके उन्हें अगणित रात्रियों का 
अनुभव कराया । 

'शत्री:' शव्द का अर्थ निशा तो है ही, किन्तु इसके सिवा इसका दूसरा तात्पर्यं भी हो 
सकता है । 'रा दाने' इस कोश के अनुसार 'रा' वातु का अर्थ 'देना' है, उसमें 'तृन्‌' प्रत्यय जोड़ने 
पर 'रात्री' शब्द सिद्ध होता है, जिसका अर्थ 'देनेवाली' है । अर्थात्‌ गोपाङ्गनाओं को अभीप्ट 
भगवान्‌ श्रीकृष्णचन्द्र का सौन्दर्य-समास्वादन, उसे देनेवाली रात्रियाँ । 'रात्रीः' दाब्द क पहले 
जो 'ताः' विशेषण है वह उन रात्रियों की विलक्षणता द्योतित करता है। 'ता: रात्री:' अर्थात्‌ 
जिनके चरणों का आश्रय लेनेवाले योगीन्द्र-मुनीन्द्रों को भी अपने अभीप्ट तत्त्व की प्राप्ति होती 
है उन्हीं गोपाङ्गनाओं की अभिलापाओं को पूर्ण करनेवाली होने क कारण वे रात्रियाँ विलक्षण 
थीं ही । 

यह दानशीला रात्रियाँ इसलिये अत्यन्त विलक्षण हें क्योंकि पात्र और देय के महत्त्व से 
दान का महत्त्व होता है श्री ब्रजाङ्गना जैसे सर्वेबन्य पात्रों के लिये निखिल रसामृतमूत्ति श्री कृष्ण 
तत्त्व का प्रदान करनेवाली हें और श्रीकृष्ण जैसे परमपावन पात्र के लिए उन श्रीवृषभानुनन्दिनी 
का प्रदान किया जिनक लिये श्रीकृष्ण उत्सुक और लालायित थे । अन्न, वस्न, रत्न, भूमि आदि 
समस्त दानों से ब्रह्मदान सर्वोत्कृष्ट है, समस्त पात्रों में ब्रह्मबित्‌ ही सर्वश्रेष्ठ पात्र है। इसके 
सिवा जो अधिकारी भी हो और जिसके लिये लालायित हो उसके लिये उस वस्तु का दान बहुत 
प्रशस्य होता है । यहाँ ब्रजाङ्गना सर्वोत्कृष्ट पात्र हें और श्रीकृष्ण रस क लिये उत्कण्ठित हें अतः 
उन्हें श्रीकृष्ण जेसे दिव्य-रस का प्रदान करनेवाली वे रात्रियाँ धन्य हें । उनसे भी उत्कृष्ट पात्र 
सर्वाराध्य श्रीकृष्ण हें और वे श्रीरासंशवरी-सम्मिलन के लिये लालायित भी हें अतः उनके लिये 
भी यह दान महत्त्व का है । 

ता: का तात्पर्यं 'तदात्मिकाः' अर्थात्‌ भगवद्ूपा भी हो सकता है, बयोंकि भगवान्‌ 
का रमण और रमणसामग्री जो कुछ भी होगा अप्राकृत ही होगा ; प्राकृत पदार्थो से उनका रमण 
होना असम्भव है । जैसे वृन्दावन भगवद्रूप है वेसे ही वहाँ की रात्रियाँ भी भगवद्ूपा हें । 

वे रात्रियाँ कंसी हें? 'शरदोत्फुल्लमल्लिका' :-- 

शरदायामपि उत्फुल्लानि मल्लिकोपलक्षितानि अशेषंपुष्पाणि यासु ताः ।' 

अर्थात्‌ शरत्काल में मल्लिका से उपलक्षित समस्त पुष्प खिले हुए हें वे रात्रियाँ। 
नियम तो ऐस! है कि कई तरह के पुष्प दिन में खिलते हें, कई रात्रि में तथा कई ग्रीष्म में खिलते 
हें और कई शरद्‌ ऋतु में । किन्तु उस शरद्‌ ऋतु की रात्रि में सभी पुष्प अपने नियमों को छोड़कर 
खिल गये थे । इसी प्रकार चित्रकूट पर भगवान्‌ राम के निवास करते समय वहाँ के फलों ने 
अपनी ऋतुओं का नियम छोड़ दिया था । श्रीयोसाई जी महाराज कहते हँ-- 

सब फल फल्यो रामहित लागी। 
रितु-अनरितुहि कालगति त्यागो ॥ 


६० भक्ति-सुधा---तृतीय छ्वण्ड 


उसी प्रकार इस समय मानो सभी पुष्पों ने यही सोचा था कि हमारी शोभा ओर सुगन्ध 
की सार्थकता इसी में है कि हम श्री भगवान्‌ की प्रसन्नता सम्पादन करने में समर्थ हो सकें । जहाँ 
सारी प्रकृति अपनी प्रजाओं के साथ प्रभु की सेवा में उपस्थित होना चाहती है बहाँ ये पुष्पादि 
उद्दीपन विभाव भी प्रभु की प्रसन्नता सम्पादन करने को उत्सुक हो रहें हें। अतः मानो अपनी 
सार्थकता के लिये ही वे भावोहीपन में सहायक हो रहे हैं । 

ऐसी रात्रियों को देखकर भगवान्‌ ने रमण करने को मन किया । अर्थात्‌ उचित काल 
और उद्दीपन समग्री देखकर ही भगवान्‌ ने अपनी प्रियतमाओं के साथ रमण करने के लिये उनका 
स्मरण किया । यहाँ 'वीक्ष्य' शब्द से साभिलाप दर्शन अभिप्रेत है, क्योंकि ये सव सामग्रियाँ 
भावोहीपन करनेवाली थीं। अतः इसका यह तात्पर्यं भी हो सकता है-'शरदोत्फुरलमल्लिका 
रात्री: ताइच वीक्ष्य' अर्थात्‌ शरदोत्फुल्लमल्लिका रात्रियों को और उन्हीं के द्वारा प्रियतमा 
गोपाङ्गनाओं को देखकर (उन्होंने रमण करने को मन किया) । 

ता: अर्थात्‌ 'स्वस्वरूपभूता ब्रजाङ्गनाः' । इनके दो भेद हें-एक तो वे जो नित्यसिद्धा 
हें और दूसरी वे जो भृङ्गीकीट-न्याय से भगवद्ूया हो गई थीं । जिस प्रकार कीट भृङ्गी से व्यति- 
रिक्त होने पर भी भावनातिशय के कारण भृङ्गीरूप हो जाता है, उसी प्रकार ये गोपाङ्गनाएं 
स्वरूपतः भगवान्‌ से भिन्न होने पर भी अनुरागातिशय के कारण भगवद्रूप हो गई थीं । “वे 
कहाँ थीं ? 'मन:समुपस्थितः मनसो गोचरीभूता:' अर्थात्‌ वे भगवान्‌ की मानसिक दृष्टि के 
सामने थीं ! उन्हें दयाद्र दृष्टि से देखकर भगवान्‌ ने रमण की इच्छा की । 

इसके सिवा 'ताः' शब्द वहुवचनान्त होने के कारण 'तत्‌' पद से निर्दिष्ट होने योग्य 
अनन्त पदार्थो का वाचक हो सकता है। हम 'ताइच ताश्च ताइच ता:' इस प्रकार  'ता:' पद 
से कहो जानेवाली तीन प्रकार की गोपाङ्गताओं का विचार करते हें। इनमें पहले 'ताः' से 
श्रुतिरूपा मुनिचरी और अन्य समस्त साघनसिद्धा गोपाङ्गनाएं कही गई हें । 

उनमें भी जो श्रुतिरूपा गोपाङ्गनाएँ वाच्य-वाचक के अभेद रूप से ब्रह्मारूपा ही हें वे 
दूसरे 'ता:' से ग्रहण की जाती हें। ३ळकार मूलवाचक है, उसका वाच्य परब्रह्म है। समस्त 
वाङ मय अ&कार का विकार है और सारा प्रपञ्च ब्रह्म का कार्य है। अत: ३#कार का विकारभूत 
समस्त वाङमय ब्रह्म क कार्यभूत सम्पूर्ण प्रपञ्च का बाचक है। वाच्य और वाचक का अभेद 
हुआ करता है ; इसलिए समस्त-वाङमय भी वस्तुत: ब्रह्मरूप ही है । 

इसके सिवा श्रुतियों के अवान्तर तात्पर्य अन्य होने पर'भी उनका प्रधान तात्पर्य तो 
ब्रह्म में ही है। दाब्द से दो बातों का बोध हुआ करता है-जाति और व्यवित । त्वतलादि 
प्रत्ययवेद्य जाति भावरूप ही होती है। 'तस्य भावस्त्वतलो' इस पाणिनि-सूत्र के अनुसार घट 
की भावरूप जाति ही घटत्व है, वह वस्तुत: एक भाव-विशेष में स्थित मृत्तिका ही है । इस प्रकार 
घट का वाचक “घट' शब्द भी मूलत: उसके कारण मृत्तिका का ही बोधन करता है । इसी प्रकार 
जितने शब्द हें वे सब अपने अभिधेय विभिन्न पदार्थो के मूल कारण परब्रह्म के ही वाचक हें । 


श्रोरासलोलारहस्प ६१ 


अतः अवलन्तर श्रुतियों का भी मुख्य तात्पर्य तो परब्रह्मा में ही है। विचार किया जाय तो वस्तुतः 
वाच्य-वाचक का भेद भी नहीं है। ये दोनों भी एक ही चेतन के विवत्त हें । अभिवेय-प्रपञ्च- 
जननानुकूल दक्त्यवच्छिन्न चेतन का वितर्तं अभिधेय है और अभिधानात्मक-प्रपऊचजनना- 
नुकूल-शक्त्यवच्छिन्न चेतन का विवर्त अभिधान है । जिस प्रकार एक ही समुद्र में अनन्त तरङ्गं 
प्रादुर्भूत हो जाती हें उसी प्रकार एक ही परत्रह्म में अभिवान अभिघेय रूप अनन्त तरङ्गं प्रादुर्भूत 
हो गई हें। किन्तु 'तदभिन्नाभिन्नस्य तदभिन्नत्व्रनियमात्‌' इस न्याय के अनुसार तरङ्गाभिन्न 
सभुद्र के साथ तरङ्गों का अभेद होने के कारण उनका आपस में भी अभेद है । 
यह वात तो तरङ्ग से तरङ्गान्तर के अभेद की रही । किन्तु मूल दृष्टि से तो अभिव:- 
नात्मक तरङ्ग जिस समुद्र में है लक्षणा-वृत्ति से वह उस समुद्र का ही वोधन करती है ; 
तरङ्ग।न्तर को वह अभिध।वृत्ति से बोधित करती है, क्योंकि किसी को भी शवित अपने दाक्‍्य 
में ही सफल हुआ करती है, अपने कारण में नहीं होती । दाहकत्व, प्रकादाकत्व आदि 
शक्तियोंवाला अग्नि अपने दाह्य काष्ठादि को ही दग्ध कर सकता है, अपने स्वरूपभूत अग्नि 
का दहन नहीं कर सकता । किन्तु मूल रूप से तो तरङ्गं समुद्र से भिन्न नहीं हें । यद्यपि यह दूसरी 
वात-है कि 'अकारो वे सर्वा वाक' इस श्रुति के अनसार सम्पर्ण वाङ मय-प्रपञ्च का अकार में और 
अकार का उकार में और उकार का मकार में तथा. उसके पइ्चात्‌ सम्पूर्ण प्रपञ्च का तुरीय 
में लय.होता है 
तात्पर्यं यही है कि अभिधानात्मिका श्रुतियाँ अनन्त चेतन्यानन्दसुधासिन्धू की तर्‌ङ्गों के 
समान हं और वे अभिवेय रूप उसकी अन्य तरङ्गों के साथ वृद्धि को प्राप्त होकर प्रकाशित होती 
हैं, क्योंकि अभिधेय अर्थ उनके शक्य हैं । श्रुतियाँ अपने उद्गमस्थल भूत परमतत्त्व का तो लक्षण 
से ही बोध कराती हें। यद्यपि किसी दृष्टि से 'घट' शब्द का वाच्य घटाकार में परिणत मृत्तिका 
भी हो सकती है तथापि लोक में 'धट' पद की वाच्य घट व्यक्ति ही समझी जाती है । इसी प्रकार 
अभिघानात्मक ब्रह्मतरङ्ग का वाच्य अभिघेयात्मक ब्रहातरङ्ग है, परन्तु है लक्षण से । 
फिर मीमांसकों ने तो जाति में ही शक्ति मानी है ; जाति घटत्वादि को कहते हें 
जिसे घटभाव भी कहा जा सकता है। घट कार्य है ; कार्य का .भाव कारण से व्यतिरिवत 
नहीं हुआ करता, समस्त कार्यो का भाव कारण में“ही पर्यवसित होता है । अतः समस्त दाब्दों 
की वाच्यता का पर्यवसान कारणपरम्परा -क्रम से सन्मात्र में ही होता है । इसलिए सारे शब्दों 
का वाच्य परमात्मा ही है । इस प्रकार वाच्य-वाचक का अभेद है और समस्त श्रुतियाँ तत्पदार्थ 
से अभिन्न ही हें अतः यहाँ 'ता:' शब्द से सभी श्रुतियाँ ग्रहण की जाती हें । 
श्रुतियाँ दो प्रकार की हें-अन्यपरा और अनन्यपरा । अनन्यपरा श्रृतियाँ वे हें जो 
साक्षात्‌ रूप से परब्रह्म में पयंबसित होती हं-जेसे 'सत्यं ज्ञानमनन्तं ब्रह्म' ; तथा अन्यपरा श्रुतियाँ 
वे हें जिनका साक्षात्‌ तात्पर्य तो देवतादि में है किन्तु परम्परा से उनका महातात्पर्यं परब्रह्म में 
में ही होता है। जेसे 'इन्द्रो यातोऽवसितस्यराजा” इत्यादि । उन्हें ही ऊड़ा और अनूढा अथवा 


६२ सविस-सुधा--तुत्तीय खण्ड 


अन्यपूविका और-अनन्यपूचिका भी कह सकते हें । अर्थात्‌ एक तो वे गोपियाँ जो केवल कृष्ण- 
परायण हें और दूसरी वे जो श्रीकृष्ण के अतिरिवत अन्य पुरुषों के साथ बिवाही गई हें । इनके ये 
दो भेद भी प्रतीतिमात्र के लिये हें, वास्तविक नहीं । वरुणादि देवताओं में श्रुतियों का तात्पर्य 
तभी तंक जान पड़ता है जब तक सर्वे वेदा यत्पदमामनर्ति' इस वाकय के अनुसार उनका 
महातात्पर्यं एकमात्र परब्रह्म में ही नहीं जान पड़ता। वास्तव में तो जिस प्रकार तरङ्गं समुद्र से 
भिन्न नहीं हें और घटादि मृत्तिका से भिन्न नहीं हें उसी प्रकार उपक्रम-उपसंहारादि पड्विध 
लिङ्ग से समस्त. श्रुतियों का तात्पर्यं ब्रह्म में ही है। 
किन्तु फिर भी लीलाविशेष के विकासार्थ वस्तुतः अनन्यपरा श्रुतियों में भी अन्यपरात्व 

की प्रतीति होती है ; अन्यथा यदि भगवान्‌ को झगड़ा मचाकर आनन्द लेना न होता तो ऐसे 
अस्पष्ट शब्दों में अपने स्वरूप का वर्णन क्यों करते ? सीधे-सीधे अपना तात्पर्य व्यक्त कर देते । 
इससे मालूम होता है कि यह सव भगवान्‌ की लीला ही थी । इसीसे कोई उन्हें निर्गुण मानते हें, 
कोई सगुण मानते हें, कोई निर्गुण-सगुण उभय रूप मानते हें और कोई नहीं भी मानते । तथापि 
इन विविध मन्तव्यो में से किसी से भी भगवान्‌ क्षुब्ध नहीं होते । इसीसे कहा है--- 

यच्छक्तयो वदतां वादिनां वै विव।दसंवादभुवो भवन्ति । 

कुर्दन्ति चेषां मुहुरात्ममोहं तस्मं नमोऽनन्तगुणाय भूम्ने ॥ 


अर्थात्‌ जिन भगवान्‌ की अनन्त दाक्तियाँ समस्त वादियों की बृद्धियों की आश्रय होती 
हें-क्योंकि सम्पूर्ण विरुद्ध भावों के आस्पद भगवान्‌ ही तो हें-उन्हें भावुक लोग नमस्कार करते 
हें । इस प्रकार भगवान्‌ स्वरूप से भी अनेक रूपों में आविर्भूत होते हें और अनेक शाब्द रूप 
से भी प्रकट होते है । 

यह सब भगवान्‌ की लीळा ही है। 'लोकवत्तु लीला कॅवल्यम्‌'। एक का अनेकत्व, 
निष्प्रपञ्च का प्रपञ्चरूपत्व उनका खेल ही है। परन्तु यह खेल निरर्थक नहीं है । प्रत्येक 
लीला, करनेवाले'के तो विनोदार्थं ही होती है ; अतः यह भगवल्लीला भी भगवान्‌ के तो विनो- 
दार्थ ही है। परन्तु अन्य जीवों के लिये यह्‌ उनके कल्याण का साधन है । वे अनेकंविध ढाब्दों से 
अपने ही विभिन्न रूपों का बोघ कराते हें। सव जीवों का एक-सा अधिकार नहीं है। कोई 
सकाम क्म के अधिकारी हैं, कोई निष्काम कर्म करने योग्य हैँ, किन्हीं को भगवान्‌ के सगुण रूप 
की ही उपासना करनी चाहिये, कोई निर्गुणोपासना में प्रवृत्त हो सकते हें और कोई अभेदिन्तन 
के अधिकारी हैं। अपने-अपने अधिकारानुसार ये सव भगवान्‌ का ही भजन करनेवाले हें। 
सव लोगों की गति निष्प्रपञ्च ब्रह्म में ही नहीं हो सकती । अतः: भगवत्साक्षात्कार के लिये 
क्रमदाः इन सभी सोपानों का अतिक्रमण करना होता है। यद्यपि यह वात अपने अधीन ही है 
कि हम कर्म न करें, परन्तु ऐसे कितने आदमी हें जो विना कर्म किये रह सकते हों ? यही 
बात मन के विषय में भी है। यद्यपि सभी चाहते हें कि मन निस्पन्द हो जाय और उसको निस्पन्दृता- 

है भी अपने ही अबीन, तथापि इसमें सफलता पानेवाले कितने लोग हैं ? अतः सव जीवों के 
यथायोग्य साधन की व्यवस्था करने के लिये ही भगवान्‌ प्रपञ्चाकार में परिणत हो जाते हैं । 
यही उनको प्राप्ति का क्रम है। इस क्रम से बढ़ते-वढ़ते जब तक जीव निष्प्रपञ्च ब्रह्म में परि- 
निष्ठित नहीं होता तव तक उसे कृतार्थता नहीं हो सकती । 
यहाँ यह प्रश्‍न होता है कि भगवान्‌ ने प्रपञ्च की रचना को ही क्यों ? इस पर हमें 
यही कहना है कि आरोप होने पर ही उसके अबिष्ठान का अनुसन्धान किया जाता है । अधिष्ठान 
है, इसलिए आरोप की कल्पना नहीं की जाती, जसे कि कहा है-- 
'सत्यारोपे निमित्तानुसरणं नतु निमित्तमस्तीत्यारोपः' । 
जिस प्रकार यदि मृत्तिका है तो यह नहीं कह सकते कि घट वनना ही चाहिये ; हाँ, 
घड़े को देखकर उसकी कारणभूता मृत्तिका का अनुमान अवश्य किया जाता है । कार्य तो कारण 
का व्यभिचारी हो सकता है, किन्तु कारण कार्य का व्यभिचारी नहीं होता । अतः हुम प्रपञ्च 
रूप कार्य की अपेक्षा से उसके कारण-भूत पर ब्रह्म का निइचय करते हें ; पर ब्रह्म के प्रपञच- 
निर्माण क प्रयोजन का अनुमान नहीं कर सकते । इसी प्रइन के उत्तर में यहं विचार भी आ 
जाता है कि कार्य में कारण के सर्वा श की अनुवृत्ति नहीं हुआ करती । जिस प्रकार माला में 
सपे का अध्यास होने पर जो “अयं सर्पः' ऐसा बोध होता है उस समय उसमें माला के आकार 
एवं इदमंश का तो अनुवेध होता है, किन्तु वहुमूल्यत्व का अनुवेध नहीं होता । इसके सिवा 
इसका दूसरा न्याय यह भी हो सकता है-- 
विषयस्य तु रूपेण समारोप्यं न रूपवत्‌ । 
समारोप्यस्य रूपेण विषयो रूपवान्‌ भवत्‌ ॥। 
अर्थात्‌ वियय (अधिष्ठान) के रूप से ही अध्यस्त पदार्थ रूपित होता है किन्तु उसके 
सभी गुणों को उसमें अनुवृत्ति नहीं होती । इसी प्रकार सम्पूर्ण प्रपञ्च का महाकारण जो परब्रह्म 
है वह सच्चिदानन्दस्वरूप है। उसके सत्‌ और चिदंद की तो समस्त पदार्थो में अनुवृत्ति होती 
देखी गई है, परन्तु आनन्दांश का सर्वत्र अनुवेघ नहीं होता । 
इस प्रकार, क्योंकि लीलाविशेष के लिये भगवान्‌ ही प्रपञ्चरूप से [स्थित हुए हें, भिन्न 
श्रुतियाँ भी उन्हीं के विभिन्न रूपों का प्रतिपादन करती हें। कई श्रृतियाँ भगवान्‌ के निर्विशेष 
रूप का प्रतिपादन करनेवाली हुँ-'अझाव्दमस्पर्शमरूपमव्ययम्‌' और कई उनके सविशेष रूप 
का प्रतिपादन करती हें, जेसे-- 


अग्निमूर्डा चक्षुषी चन्द्रसूयौ दिशः शोत्रे वाग्विवृताइच देदाः। 
इत्यादि । और कोई अन्नमयरूप से उन्हीं का प्रतिपादन करती हें-जैसे 'अन्नं ब्रह्मोति 


व्यजानात्‌’ । इसी प्रकार और भी सव श्रुतियाँ भिन्न-भिन्न रूप से एक ब्रह्म का ही प्रतिपादन 
करती हैं । 

परन्तु एक ही वस्तु में-एक ही सत्ता में अनेक विकल्पों का होना सम्भव नहीं है। 
क्रिथा में तो विकल्प होना वहुत सम्भव है जंसे, हम घोड़े पर चढ़कर जा भी सकते हें और नहीं भी 
जा सकते ; परन्तु वस्तु में ऐसा भेद नहीं हो सकता । अतः एक ही ब्रह्म सगुण भी है और 
निर्गण भी, यह्‌ सत्ताभेद से तो माना जा सकता है, परन्तु एक सत्ता में ऐसा होना सम्भव नहीं है ; 
जिस प्रकार एक ही मृत्तिका उपाधि-भेद से तो घट, शराव और कूंडा आदि भेदवती प्रतीत 
होती है, परन्तु निरूपाधिक रूप से उसमें कोई भेद नहीं है। अतः श्रुतियों का परम तात्पर्ये 
भले ही एक ही वस्तु में हो किन्तु उनका अवान्तर तात्पर्यं तो अन्य में हो ही सकता है। इन 
अवान्तर तात्पर्यां को लेकर ही सारे वाद-विवाद होते हें। परन्तु इससे भी कोई हानि नहीं है, 
क्योंकि उन विभिन्न अर्थो का भी महातात्पर्यं तो एकमात्र भगवान्‌ में ही है। अतः जो लोग 
अत्यन्त अश्रद्धाळ्‌ हें उनका ईश्वरखण्डन भी अच्छा ही है, क्योंकि उस अवस्था में भी वे खण्ड- 
नात्नक रूप से भगवान्‌ का ही चिन्तन करेंगे । भगवान्‌ तो एसे कृपाल हें कि 'भाये कुभायें अनख 
आलस हूँ' किसी प्रकार उनका चिन्तन किया जाय, वे कृपा ही करते हें इसी लिए शिशुपाल 
और कंसादि को भी अन्त में भगवद्धाम की ही प्राप्ति हुई वतलाई गई है । किन्तु वेन की अधोगति 
हुई, क्योंकि उसका भगवान्‌ के प्रति वेर भी नहीं था । उसकी तो उपक्ष।दूष्टि थी । 

इस प्रकार हम देखते हैं कि शास्त्र में सभी प्रकार के अधिकारियों के उद्धार का साधन 
विद्यमान है। यहाँ तक कि श्रुति में नास्तिकवाद का मूल भी मिलता है ; यथा-- ' 

'असदवेदमग्र आसीदेकमेबाहितीयं तस्मादसतः सञ्जायते ।' 
(छां० ६।२।१) 

कहीं-कहीं 'असत्‌' शब्द का अर्थ 'अव्यवहार्य’ भी है । जेसे, कहते हें कि मिट्टी में घट 
नहीं है, क्योंकि यद्यपि उसमें कारणरूप से घट है तथापि अव्यवहार्य होने के कारण उसे असत्‌ 
कहा जाता है। किन्तु यहाँ तो 'असत्‌' का तात्पर्यं शून्य में ही है, क्योंकि आगे 

"कथमसतः सज्जायत (छां० ६।२।२।) 


एसा कहकर उसका खण्डन कर दिया गया है । 

अतः जिस प्रकार भगवान्‌ ही अनेक रूप से प्रकट होते हें उसी प्रकार यहाँ भी अनन्य- 
पूथिका ब्रजाङ्गनाओं में ही लीलाविशेष के विकासार्थ अन्यपूर्विकात्व की प्रतीति होती थी। 
भगवान्‌ तो पूर्ण ब्रह्म परमात्मा हेँ। उनके साथ प्राकृत प्राणियों का संसर्ग कंसे हो सकता था? 
अतः ये सव ब्रजाङ्गनाएँ स्वरूपतः तो सच्चिदानन्दरूपा ही थीं । पहले यह भी वतलाया जा चुका 
है कि अभिघानरूपा श्रुतियाँ और अभिधेयरूप देवता ये सभी वस्तुत: एक ही हें । परन्तु मूलतः 
अभिन्न होने पर भी साघकों के कल्याणार्थ भगवान्‌ को शब्द का आविर्भाव करना ही पड़ता है ; 
अन्यया महाप्रलय में भी भगवान्‌ ने जीवों को मुकत क्यों नहीं कर दिया ? इसका कारण यही 
था कि वहाँ कल्याणकारिणी सामग्री का अभाव था। अतः परमदयालू और करुणामय होने 

पर भी भगवान्‌ कल्याण का क्रम रखते हैं । यदि उन पापी, पुण्यात्मा सभी का अक्रम से उद्धार 
कर दिया करते तो वात ही विगड़ जाती । अतः प्रपञ्च के मूलभूत अनादि अज्ञान की निवृत्ति 
के लिये उन्होंने सभी प्रकार के वाक्यों का आविर्भाव किया है । श्रुतिरूप अभिधान और उनका 
लक्ष्य ब्रह्म, ये एस ही हें जसे तरङ्ग और समुद्र । यह तरङ्ग और समुद्ररूप भेद इसी लिए है कि 
इसके विना उनका ऐक्यवोध नहीं हो सकता । यदि भेद न हो तो लक्षण कंसे वने ? जीव अपने 
अनादि अज्ञान का निवारण तभी कर सकता है जव वह परब्रह्म के साथ उसके कार्यभूत सम्पूर्ण 
प्रपञ्च का अभेद अनुभव करे ; और उस भेद का निवारण महावाक्यरूप से उत्पन्न होनेबाले 
बोध क द्वारा ही हो सकता है ! किन्तु सव लोग आरम्भ में ही उस अभेद का अनुभव नहीं कर 
सकते । अतः उस योग्यता की प्राप्ति क लिये अन्यपरा श्रृतियों द्वारा अन्यान्य पदार्थो का निरूपण 
किया गया है । वास्तव में तो समस्त श्रुतियाँ और उनके प्रतिपाद्य भी अनन्य ही हें । 

यहाँ ब्रजा ङ्गनाओं में अनन्यपरा श्रुतियाँ ही अनूढा हें और अन्यपरा ही ऊढा हें । परन्तु 
जिस समय 'सर्वे वेदा यत्पदमामनन्ति’ इस सिद्धान्त का निश्चय हो जायगा उस समय यही निश्चय 
होगा कि वस्तुतः ब्रह्मपरा में ही लीलावश अब्रह्मपरात्व की प्रतीति हुआ करती है । अतः गोपियों 
का दूसरे गोपों के साथ विवाहा जाना भी केवल विश्रम ही है। वस्तुतः उनके परमपति तो 
एकमात्र भगवान्‌ श्रीकृष्ण ही थे। उनका अन्यपूिकात्व तभी तक अनिवार्य रहेगा जव तक 
भगवान्‌ श्रीकृष्ण की सर्वात्मकता सुनिश्चित नहीं होगी । 

परन्तु इस वात का निश्‍चय भी शास्त्राधार पर ही हो सकेगा ; अन्यथा साधारण 
पुरुषों को तो अविचारवश रासक्रीड़ा में व्यभिचार की ही गन्ध आवेगी । परन्तु श्रीमज्भागवत 
में तो कहा है कि जिन गोपों की स्त्रियाँ रासक्रीडा में सम्मिलित हुई थीं उन्होंने भी उन्हें अपने 
पास ही देखा-'मन्यमाना स्वपाइवस्थान्स्वान्स्वान्दारान्त्रजौकसः।' यदि कहा जाय कि यह 
उनकी भ्रान्ति थी तो हम कहते हें कि गोपों को उनके पत्नीत्व की ही भ्रान्ति क्यों न मानी जाय । 
यह प्रसङ्ग तो श्रीमद्भागवत में आता ही है कि एक वर्ष केलिए सर्वथा भगवान्‌ ही गोपाल और 
वत्सरूप हो गये थे । सम्भव है, ये व्रजाङ्गनाओं के पति गोपरूप गोबिन्द ही हों । 

अतः सिद्ध हुआ कि यह अनन्यपूविका ब्रजाङ्गनाओं में ही अन्यपूविकात्व की प्रतीति थी, 
जिस प्रकार कि अनन्यपरा श्रुतियों में ही अन्यपरात्व की प्रतीति होती है। यहाँ जिस तरह 
प्रपञ्च-रचना में दो हेतु बतलाये गये हँ-एक तो भगवान्‌ की लीला और दूसरा जीवों को कल्याण 
के साधन प्राप्त कराना, उसी प्रकार इस रासलीला के भी दो ही प्रयोजन थे । प्रथम तो भगवान्‌ 
की यह लीला प्रेमरस के विकास के लिये थी । यहाँ एक ही तत्त्व भगवान्‌ श्रीकृष्ण और गोपीरूप 
से आविर्भूंत हुआ है । यह्‌ प्रेमलीळा थी, इसलिए यहाँ उसे नायक ओर नायिकारूप में परि- 
णत होने की आवश्यकता थी । क्योंकि प्रेम का मुख्य आलम्बन नायक के लिये नायिका है और 
नायिका के लिये नायक । साहित्यशास्त्र में श्रुङ्खाररस सबसे उत्कृष्ट माना गया है । वस्तुतः 
उसके द्वारा परमानन्द की जसी स्फुटस्फू्ति होती है वेसी और किसी रस से नहीं होती। श्रृंगार 

9 


६६ भक्ति-सुधा--त॒तीय खण्ड 


अथवा प्रेमरस स्वतः निविशेष है। जिस समय उसका आलम्बन भगवान्‌ होते हैं तो वह परम- 
पवित्र प्रेम माना जाता है और जिस समय उसका आलम्वन अस्थि-माँसमय नायक या नायिका 
होते हें तो अत्यन्त अधोगतिमूलक काम कहते हें किन्तु यहाँ नायक-नायिका रूप में भी शुद्ध 
सच्चिदानन्दघन ही हें । अत: रसवृद्धि के साथ यहाँ निकृष्ट आलम्वनजनित मलिनता की 
तनिक भी सम्भावना नहीं है । 

इन नायिकाओं में जो अनन्यपूबिका थीं उन्हें स्वकीया कहा गया है और जो अन्यपूर्विका 
थीं उन्हें परकीया । स्वकीया नायिका को नायक का सहवास सुलभ होता है, किन्तु परकीया 
में स्नेह की अधिकता रहती है । कई प्रकार की लौकिक-वेदिक अड़चनों के कारण वह स्वत॑न्त्रता- 
पूर्वकं अपने प्रियतम से नहीं मिल सकती, इसलिए उस व्यवधान के समय उसके हृदय में जो विर- 
हाग्नि सुलगती रहती है उससे उसके प्रेम की निरन्तर अभिवृद्धि होती रहती है। इसी लिये 
कुछ महानुभावों ने स्वकीया नायिकाओं में भी परकीया-भाव माना है ; अर्थात्‌ स्वकीया होने 
पर भी उसका प्रेम परकीया नायिकाओं का-सा था । वस्तृतः तो सभी व्रजाङ्गनाएँ स्वकीया 
ही थीं, क्योंकि उनके परमपति भगवान्‌ श्रीकृष्ण ही थे ; परन्तु उनमें से कई अन्य-पुरुषों के 
साथ विवाहिता थीं और कई अविवाहिता । अतः स्वकीया-परकीया या ऊढा और अनूढा 
कंहना उचित है । इस प्रकार प्रेमोत्कर्ष के लिये ही भगवान्‌ ने यह विलक्षण लीला की थी । 

इस लीला का दूसरा प्रयोजन जीवों का कल्याण है । यहाँ जो अनन्यपूविका नायिका हुं 
उनका जो भगवान्‌ के प्रति अतिशय अनुराग है उससे होनेवाली लीला आगे चलकर लोगों को 
घ्येय होगी । यह वात पहले कही जा चुकी है कि इस प्रकार की काम-विजय-लीला का चिन्तन 
करने से लोगों को कामजयरूप फल प्राप्त होगा। इसके सिवा यह भी देखना है कि इस प्रकार 
के उपासकों का घ्येय क्या होगा ? भगवान्‌ श्रीकृष्ण या गोपियाँ? सो कोई नहीं, वल्कि उन 
दोनों का जिस प्रेमपाह से वन्धन है वह प्रेमश्रृङ्कला ही उनकी ध्येय होगी, क्योंकि उसके अधीन 
तो वे दोनों ही हें । जिस प्रकार यदि किसी ऊंट या बैल को पकड़ना होता है तो उसकी नकेल 
या नाथ ही पकड़ते हें, उसी प्रकार इस प्रेम-वन्धन को पकड़ने से श्रीकृष्ण और गोपियाँ दोनों ही 
स्वाधीन हो जायेंगे । इसके सिवा इस लीला से सर्वसाधारण को यह भी उपदेश मिलेगा कि इस 
प्रकार के नायक-नायिकाओं में जैसा उत्कट स्नेह होता है बसा ही उन्हें भी अपने इष्टदेवों के 
प्रति रखना चाहिये । 

इन ब्रजाङ्गनाओं में जो अन्यपूविका हें उनसे यह उपदेश भी मिलता है कि जिस प्रकार 
वे लौकिक-वेंदिक श्रृक्कलाओं का विच्छेद करके भगवत्परायण रहती थीं, उसी प्रकार साधकों 
को भौ सारे व्यवधानों को छोड़कर अपने ध्येय में संलग्न होना चाहिये । साधारण पुरुषों को 
इससे भगवान्‌ की उदारता और करुणा का भी ज्ञान होता है। प्राणियों में सदा ही कोई-न-कोई 
त्रुटि तो रहा ही करती है। उस समय अपनी हीनता को देखकर अनाइबास हो जाना स्वाभाविक 
ही है। जहाँ ऐसा नियम है कि प्राणी वेदिक एवं स्मातं उपासना करके ही भगवान्‌ को प्राप्त 

करने की योग्यता पा सकता है, वहाँ जो सर्वसाधनहीन स्थूलदर्शी लोग हें उन्हें एसी आशा होना 
कि भगवान्‌ हम पर भी उन गोपाङ्गनाओं के समान कृपा करेंगे, वहुत बड़ा आइवासन है । 

आगे चलकर कहा है कि बे गोपियाँ जारभाव से भगवान्‌ को प्राप्त हुई, 'जारवुद्धघापि 
सङ्गताः’! अहो ! जो गोपाङ्गनाएँ वेदिक और स्मातं-श्रृङ्कलाओं का उल्लङ्कन करके भग- 
वत्परायण हुई और जिन भगवान्‌ का सर्वया शुद्ध-भाव से आश्रय लेना चाहिये था उनका एसे 
दूषित भाव से आश्रय लिया, उन गोपाङ्गनाओं का भी भगवान्‌ ने कल्याण कर दिया । यह एसी 
ही वात हुई जैसे पूतना ने वियलिप्द-स्तनपान कराकर भी परमपद प्राप्त किया ; जिन भगवान्‌ 
का सर्वस्व समर्पण करके अर्चन करना चाहिये था उन्हें वियपपान कराना महान्‌ अपराध था, 
तो भी वियय के माहात्म्य से उसने सद्गति प्राप्त को। उसी प्रकार यद्यपि कामवद्धि से भगवान्‌ 
का आश्रय लेना अत्यन्त अनुचित है, क्योंकि यह सोपाधिक प्रेम है-काम-वासना को पूति तक ही 
रहनेबाला है-और भगवान्‌ सर्वभूतान्त रात्मा होने के कारण निरुपाधिक प्रेम से ही अभ्यच्ित 
होने चाहियें, तयापि उनका परम हित ही हुआ । इसके सिवा इसमें एक दोप यह्‌ भी हो सकता 
था कि जो भगवान्‌ उनके वास्तविक परमपि थे उनमें तो उन्होंने जारवुद्धि की ओर जो अस्वा- 
भाविक प्राकृत पति थे उनमें पति-बुद्धि की । जिस प्रकार तरङ्गों का मुख्य पति तो समुद्र ही है, 
तरङ्गान्तरोंसे तो उनका आगन्तुक-सम्बन्ध है, उसी प्रकार जीव का स्वाभाविक-सम्वन्घ तो 
अपने आश्वयभूतपरव्रह्म से ही है, अन्य जीवों से तो केवल आगन्तुक-सम्वन्ध है, इसलिए वह 
अनित्य भी है, अतः सर्वान्तर्यामी भगवान्‌ का जारवुद्धि से आश्रय लिया गया-यह भी एक बड़ा 
दोय था । ये सारे अनौचित्य 'अपि' शब्द से सूचित होते हें । किन्तु ये सव दोप होने पर भी 
भगवान्‌ से सम्बन्धित होने के कारण गुण हो गये । यह आलम्बन का ही माहात्म्य था । उस 
जारवुद्धि से यह गुण हो गया कि जिस प्रकार जार के प्रति परकीया नायिका का स्वकोया की 
अपेक्षा अधिक प्रेम होता है वेसे ही उन्हें भी भगवान्‌ के प्रति अतिशय प्रेम हुआ । अतः इससे 
उपासकों को बड़ा आश्वासन मिलता है । इससे बहुत त्रुटिपूर्ण होने पर भी उन्हें भगवत्कृपा को 
आशा वनी रहती है । और प्रेममार्ग में आशा वहुत वड़ा अवलम्वन है, क्योंकि जीव, आवा होने 
पर ही प्रयन्न हो सकता है । इस प्रकार भगवान्‌ ने अन्यपूविका और अनन्यपूविका दोनों की 
प्रवृत्ति अपनी ओर ही दिखलाकर प्रेममार्ग को सवके लिये सुलभ कर दिया है। यह द्वितीय 'ता 
का तात्पर्यं हुआ । 

अब तृतीय 'ताः' का अर्थ करते हें। इस “ता: का अर्थ है 'तदात्मिकाः' अर्थात्‌ भगधत्स्व- 
रूपा । पहले 'ताः' से तो वे गोपाङ्गनाएँ विवक्षित थीं जिनका भगवान्‌ के साथ भुंगीकीट-न्याय 
से साधन द्वारा अभेद हुआ था । दूसरे 'ता:' से वे गोपाङ्गनाएं कहीं गई जो समुद्र और तरङ्ग के 
समान मूलतः अभिन्न थीं । यह रुभुद्र अचिन्त्यानन्द-सुघा-सिन्धु है । इससे एक तो तरङ्गों का 
अभेद और दूसरा जेसे उसकी सुधा से सुधागत माध्यं का अभेद । यह बहुत वड़ा अन्तर है। 
इस प्रकार की स्वरूपभूता ब्रजाङ्गनाएँ ही तीसरे 'ता:' से कही गई हें । 

जिस प्रकार जल में मधुरता, शीतलता आदि कई गुण हें उसी प्रकार भगवान्‌ में भौ कई 
शक्तियाँ हें। भगवान्‌ की परमान्तरङ्गा आह्वादिनी-शक्तिरूपा श्रीवृयभानुनन्दिनी और 
उन्हीं की अवान्तर विकासरूपा ललिता-बिशाखा आदि तीसरे 'ताः' से अभिप्रेत हें । उन श्रीवृष- 
भानुनन्दिनी को पदनख-चन्द्रिका की जो विभिन्न दीप्तियाँ हें उन्हीं के अन्तर्गत ये ललिता-विज्ञाखा 
आदि हैं। भगवान्‌ की सर्वान्तरतम दिव्यातिदिव्य शक्ति तो श्रीराधिका ही हैं, उन्हीं की अंदा- 
भूता उनकी प्रधान सहचरी हें । यद्यपि उनमें तारतम्य है तथापि वे हें सव-की-सव परमान्तरङ्गा 
ही । 

यहाँ जो 'अपि' दाव्द आया है उसका अर्थ 'च' 'और' समझना चाहिये । अर्थात्‌ शरदो- 
त्फूल्लमल्लिका रात्रियों को और उन बिविध गोपाङ्गनाओं को देखकर भगवान्‌ ने रमण करने 
को मन किया । किन्तु उन्होंने मन किया कैसे ? इस पर कहते हैं कि स्वप्रकादा पूर्ण परब्रह्म 
भगवान्‌ नें आप्तकाम होकर भी योगमाया का आश्रय लेकर मन बनाया । योगमाया का आश्रय 
लेने से क्या अभिप्राय है? 'योगाय स्वेन सह तासां संकलेषाय या माया कृपा तामुपाश्रित्य' 
अर्थात्‌ -योग यानो अपने साथ संइलेष करने के लिये जो माया-कृपा, उसका आश्रय लेकर । 
यहाँ 'माया' शब्द का अर्थ कृपा है, 'माया कृपायां दम्भे च' । अतः कृपापरतन्त्र भगवान्‌ ने 
स्वप्रकाश पूर्ण परब्रह्म होकर भी केवल कृपावश मन किया । 

दूसरी बात यह भी हो सकती है कि--- 


युज्यते-सदा संश्लिष्यत इति योगा, महालक्ष्मी: परमान्तरज्भशवित-भूता श्रीवषभानु- 
नन्दिनी, तस्या माया कृपा योगमाया, तामुपाश्चित्य । 


अर्थात्‌-जो युबत यानी सदा संदिलष्ट रहती हें वे परमान्तरङ्ग-शवितभूता श्रीवृष- 
भानुनन्दिनी ही योगा हें, उनकी माया--कपा ही योगमाया है, उसका आश्रय लेकर रमण को 
इच्छा को । तात्पर्यं यह है कि अपनी कृपा के अधीन होकर नहीं बल्कि जो श्रीवृषभानुसुता को 
कृयापात्रभूता तया उनके चरणकमल-मकरन्द का आस्वादन करनेवाली व्रजाङ्कनाएँ हें 
उनको प्रसन्नता सम्पादन करने के लिये ही भगवान्‌ ने रमण की इच्छा की, क्योंकि ऐसा करने से 
ही बे अपनी परमान्तरङ्गा आह्वादिनी-शक्ति श्रीराधिकाजी को प्रसन्न कर सकते थे। जो 
मघुरभाव के उपासक हें उनकी यह पद्धति है कि वे पहले अपने आचार्यो का आश्रय लेते हैं 
फिर उनके द्वारा गोपाङ्गनाओं की प्रसन्नता लाभ करते हें, उनकी प्रसन्नता से उन्हें प्रधान-प्रधान 
यूथेश्वरियों का प्रसाद प्राप्त होता है और तत्पश्चात्‌ श्रीहरि की चिरसङ्गिनी श्रीराधिकाजी की 
कृपा होती है। इस प्रकार श्रीप्रियाजी के कृपापात्र होने पर ही भगवान्‌ का अनुग्रह होता है। 
इसमें यह भी भेद है कि शुद्ध परन्रह्मा का पदार्थों के साथ सम्वन्ध नहीं होता 'असङ्गो न हि सज्जते' । 
अतः यह मानना पड़ता है कि वृत्त्युपहित चेतन ही पदार्थो का प्रकाशक होता है। यदि शुद्ध 
चेतन ही पदार्थो को प्रकाशित करने में समर्थ होता तो उसकी सत्ता तो सर्वत्र है परन्तु घटकुडयादि 

में पदार्थो को घ्रकादित करने का सामर्थ्यं नहीं है । इसक सिवा चेतन की सत्तामात्र से ही पदार्थों 
की प्रतीति भी नहीं होती, क्योंकि चेतन का संइलेप तो सन्निकृष्ट-असन्निकृप्ट सभी वस्तुओं क 
साथ है। परन्तु प्रकाश केवल उन्हीं वस्तुओं का होता है जिनक साथ प्रमाणजन्य-वृत्त्यभिव्यकत 
चेतन का संसग होता है। उसी प्रकार यद्यपि भगवान्‌ श्रीकृष्ण का सम्बन्ध सभी ब्रजाङ्गनाओं 
से है तयापि जिस प्रकार स्वप्रकाद चेतन अन्तः-करणादिवृत्त्युपहित होकर ही वस्तुओं के प्रकादा 
का हेतु होता है वेसे ही भगवान्‌ भी अपनी परमान्तरङ्गा आह्वादिनी-दाक्ति श्रीराधिकाजी के 
कृपापात्रों पर ही अनुग्रह करते हें। जिस प्रकार मङ्गलमय सुधासिन्धु में जो मधुरिमा है वह 
उसका स्वरूप ही है उसी प्रकार परमानन्दसिन्धू भगवान्‌ की जो आह्वादिनी शक्ति है वह भगवान्‌ 
से अभिन्न ही है । 
जिस प्रकार घटादि का प्रकाश अन्तःकरणवृत्त्यूपहित चेतन से ही होता है किन्तु अन्त:- 
करण क प्रकाश के लिये किसी अन्य अन्त:करण की आवश्यकता नहीं होती ; तथा अन्तः- 
करणादि तो स्वतन्त्रता से चेतन क प्रतिविम्ब को ग्रहण कर सकते हें किन्तु घटादि अन्त:करण- 
वृत््युपहित होने पर ही उसका प्रतिबिम्व ग्रहण कर सकते हें,उसी प्रकार यहाँ जो वृपभानुनन्दिनी 
हैं वे तो परब्रह्म भगवान्‌ श्रीकृष्ण के साथ निरपेक्षभाव से असाधारण रमणरूप सम्बन्धका भोग 
कर सकती हें किन्तु अन्य गोपाङ्गनाएं ऐसा नहीं कर सकतीं । अतः उनमें भी भगवान्‌ का 
सम्बन्ध स्थापित करने के लिये श्रीबृपभानुदुळारी का सम्वन्धसम्पादन करना पड़ता है। अतः 
पहले वे इनसे तन्मय हो लेती हें उसके पश्चात्‌ भगवान्‌ से सम्वन्ध प्राप्त करती हें । इसीलिये 
योगमाया का आश्रय लिया । 
अथवा “योगाय सम्वन्धाय या माया वञ्चना तामुपाश्रितोऽपि ताः वीक्ष्य रन्तुं मनइचक्”- 
योग जो असाधारण सम्बन्ध उसके लिये भी माया यानी वञ्चना का आश्रय लेकर उन्होंने रमण 
के लिये मन किया । भगवान्‌ रमण के लिये भी माया का आश्रय लिया करते हें । इसी से जव 
ऋबि-पत्नियाँ गई थीं उस समय भी उन्होंने माया का ही आश्रय लिया था, और उन्हें भी पातिब्रत 
का ही उपदेश किया था । किन्तु भगवान्‌ श्रीकृष्ण तो परब्रह्म हं । उनका सम्बन्ध भला किसको 
अभीष्ट न होगा ? उनका संसर्ग ही तो परम कल्याण है। उसमें लोकिक भावों का आरोप 
करना अर्थात्‌ पारमार्थिक तत्त्व में अपारमार्थिक भावों का निवेश करना माया ही है। अतः 
'योगे सम्बन्धे या माया वञ्चना सा योगमाया” एसा तात्पर्य समझना चाहिये । अथवा 'अयोग- 
माया” ऐसा पद मानें तो 'अयोगाय असम्वन्धाय या माया वञ्चना सा अयोगमाया' अयोग यानी 
असम्बन्ध के लिये जो माया-वञचना उसी का नाम अयोगमाया है । अर्थात्‌ अपने साथ सम्बन्ध 
न होने देने के लिये जो माया उसका उन्होंने आश्रय लिया । 
'ताः वीक्ष्य वे जो पूर्वोक्त प्रकार को गोपाङ्गनाएँ थीं, जो इस प्रकार स्वस्वरूपान्‌- 
सन्धान में तत्पर थीं उन्हें दयाद्रें-दृष्टि से देख वञ्चना को भूलकर उन्होंने रमण करने के लिये 
मन किया । अथवा 

'युज्यतें इति योगा सदासंहिलष्टरूपा या वृषभानुनन्दिनी तरयां या माया कृपा तामा- 
श्रित्य रन्तुं मनइचक्रे ---- 


अपनी स्वस्वरूपभूता जो वृषभानुनन्दिनी उनकी प्रसन्नता करने के लिये रमण करने को 
मन किया । अर्थात्‌ उन्हें जो रासाभिलाषा हुई उसकी पूति क लिये उन ब्रजाङ्गनाओं को देखकर 
रमण करने की इच्छा की । 

अथवा 'न गच्छतीति अगा अगा चासौ मा इति अगमा, अगमायां उपाश्चितः यः स 
भगवान्‌ रन्तुं मनश्चक्रे’ अर्थात्‌ जो अचला (नित्यसंगिनी) लक्ष्मीरूपा बृयभानुनन्दिनी हें उनमें 
अनुरक्त जो भगवान्‌ उन्होंने रमण करने की इच्छा की । क्योंकि यह रासलीला श्रीराधिकाजी की 
ही प्रसन्नता के लिये है। भावुकों का एसा मत है कि भगवान्‌ के जितने कृत्य हें वे श्रीवृषभानु- 
नन्दिनी की प्रसन्नता के लिये हें और श्रीवषभानस॒ता के जितने कृत्य हैं बे श्रीहरि की तृप्टि के 
लिये हें । यहाँ जो अन्यान्य गोपाङ्कनाएँ हें वे सव श्रीराधिकाजी की ही अंदाँदभूता हं । 

यहाँ जो 'अपि' है उसका तात्पर्यं यह भी मालम होता है कि ब्रजदेबियों को तो पहले ही 
से भगवान के साथ रमण को इच्छा थी । इस समय मानो परीक्षित्‌ के चित्त में इस बात का 
सन्ताप था कि अहो ! ब्रजाङ्गनाओं ने कात्यायिनी-अचनादि कठोर तपस्या करके भगवान्‌ 
को प्रसन्न किया और भगवान्‌ ने भी प्रसन्न होकर उन्हें अभीष्ट वर दिया ; किन्तु अव, जव कि 
प्रमातिशय के कारण भगवत्‌-सम्भोग की प्रतीक्षा में गोपाङ्गनाओं को एक-एक पल युग के समान 
हो रहा था, भगवान्‌ क्यों उपेक्षा कर रहें थे ? इस समय भगवान्‌ की उदासीनता देखकर मानो 
महाराज परीक्षित्‌ मन-ही-मन उनको निन्दा कर रहे थे, इतने ही में श्रीशुकदेत्रजी कहने लगे- 
'भगवानपि ता रात्री:' अर्यात्‌ व्रजाङ्गनाएँ तो पहले ही से अभिलाष! रखती थीं, परन्तु आज 
भगवान्‌ ने भी उनके साथ तादात्म्यापत्तिरूप रमण की इच्छा की । 

इससे यह भी सूचित होता है कि भगवान्‌ की इच्छा भक्तों की भावना का अनसरण 
किया करती है। कहा भी है 


यद्यद्धियात उरुगाय विभावयन्ति तत्तद्वपुः प्रणयसे सदनुग्रहाय । 
स्वेच्छामयस्य न तु भूतमयस्य कोऽपि. . . . . . . . . . . - ht 


भावुक लोग अपनी-अपनी भावनामयी बुद्धि से अरूप, अनाम, अप्रमेय परब्रह्म का 
जिस-जिस रूप से ध्यान करते हें वेसा ही रूप भगवान्‌ को धारण करना पड़ता है। इसी सें 
यद्यपि अभी तक भगवान्‌ को रमण की इच्छा नहीं थी, तथापि गोपाङ्गनाओं की भावना के 
अधीन होने से उनमें भी रमणेच्छा का प्रादुर्भाव हो गया । 

किन्तु इन ब्रजाङ्गनाओं का भाव तो 'तत्सुखसुखित्व' है । इन्हें अपने सुख की कुछ भी 
इच्छा नहीं है । संसार में तो अपने सुख की कामना से ही सबसे प्रीति की जाती है-'आत्मनस्तु 
कामाय सर्व प्रियं भवति’ । तथापि गोपाङ्कनाओं का प्रेम तो लोक तथा वेद से अतीत ही है । अत 

उन्हें अपने लिये भगवान्‌ में प्रेम नहीं था, वल्कि वे तो भगवान्‌ के ही लिये प्राण धारण करती 
थीं । उनका तो यही लक्ष्य था कि हे मनोमोहन ! ये प्राण और देह आपके काम आते हें इसी 
से हम इन्हें धारण करती हें, नहीं तो हमें इनकी क्या आवश्यकता है ? भगवान्‌ का वियोग होने 
पर भी उन्होंने इसी लिये अपने शरीरादि को रख छोड़ा था कि वे भगवत्सेवा के साधन थे । 
उनका कहना था कि श्रीकृष्ण से वियुक्त होकर भी जो हम जीबित हें इसका मुख्य कारण यही 
है कि हमारे प्राण हमारे अधीन नहीं हैं । विधाता ने शरीर तो हमें दिया है ; किन्तु प्राण श्रीकृष्ण 
क अधीन कर दिये हें । उनका कथन था 'भवदायुपां न:' अर्थात्‌ आप ही हमारी आयु हें । अत: 
उनका जीवन भगवान्‌ के सुख के लिये ही था । हाँ, उन्हें सुख पहुँचाने में उनको भी सुख मिलता 
ही था । जो पुरुप भगवान्‌ को सुगन्धित माला और पुष्प समर्पण करता है उसे भी सान्निघ्यवश 
उनका सुवास मिलता ही है। किन्तु यह सुखानुभव आनुर्षा्गक है, उसमें अपना सुख अभिमत 
नहीं होता । 

इस प्रकार जैसे गोपाङ्गनाएँ भगवान्‌ के ही सुख में सुख माननेवाली हें वेसं ही भगवान्‌ 
भी उन्हीं को सुख पहुँचाने के लिये सारी लीलाएँ करते हें। यह्‌ तो उनका पारस्परिक भाव है, 
किन्तु इसका पर्यवसान कहाँ होता है ?. इस सम्वन्ध में कह सकते हें कि वह लोककल्याण के ही 
लिये हूँ । 

परन्तु यदि वे दोनों ही निरपेक्ष हें, दोनों को ही आप्त-काम होने के कारण सुख की 
अपेक्षा नहीं है तो फिर यह लीला किसे सुख पहुँचाने के लिये हें ? ठीक है, सिद्धान्त भी यही 
है कि भगवान्‌ श्रीकृष्ण और गोपाङ्गनाओं के रूप में एक ही परमानन्द-सुधासिन्धु प्रस्फुटित 
हुआ है तो दोनों ही आप्तकाम हें । इससे लीला का कोई प्रयोजन ही नहीं रहता । और लीला 
हुई ही थी, यहाँ यह भी प्रश्‍न हो सकता है कि यह विभाग ही क्यों हुआ ? वस्तुत: यदि विचार 
किया जाय तो इसका प्रयोजन कुछ भी नहीं है 'लोकवत्तु लीलाकवल्यम्‌' यह्‌ विभाग केवल 
आत्मसुख के ही लिये है । 

किन्तु यह्‌ विभाग चाहे लोककल्याण के लिये हो ओर चाहे 'एकाकी न रेमे-अकेला 
रममाण नहीं होता, इसलिये 'एकोऽहं बहुस्याम्‌' इस प्रकार के सङ्कुल्पपूर्वक हो, तथापि जव तक 
लीला, लीलानायक और दर्शकों को लीला में आसक्ति न हो तव तक तो लोला व्यथं ही है । 
माना कि यह त्रिवि विभाग एक में ही हुआ है तथापि यदि वह स्वस्वरूप में ही परितृप्त है तो 
लीला का कोई प्रयोजन ही सिद्ध नहीं होता । 

अतः यहाँ स्वस्वरूपभूत परमानन्द का आवरण अपेक्षित है । किन्तु उसका आवरण 
करने में कौन समर्थ है ? माया आवरण कर सकती है, परन्तु भगवान्‌ का आवरण करने में वह 
भी समर्थ नहीं है । अतः भगवान्‌ के आश्रित रहनेवाली उनकी परमान्तरङ्गा मोहिनी शक्ति, 
जो कि अनिवेचनीयता में अन्य समस्त शक्तियों के समान ही होने पर भी शुद्धता में उनसे उत्कृष्ट 
है, भगवान्‌ के शुद्ध स्वरूप का आच्छदन करती है और उसी से स्वरूपभूत परमानन्द का आवरण 

हो जाने पर यह लीला और लीलापात्रों की कल्पना हो जाती है। जिस प्रकार स्वेच्छा से भाँग 
पीकर अपने को मोहित किया जाता है उसी प्रकार भगवान्‌ का यह व्यामोहन भी स्वेच्छा से 
होता है। यदि इस प्रकार अपने स्वरूपभूत परमानन्द का आवरण न होता तो अपने से भिन्न 
रमणसामग्री की अपेक्षा क्यों होती ? अतः पहले आवरण हुआ, उससे अतृप्ति हुई और फिर 
लीला हुई । इसीसे उनकी चेष्टाएं एक दूसरे की परितृप्ति करनेवाली हुई । इसमें अन्योन्याश्रय- 
दोष भी नहीं है, रमण की भी व्यवस्था ठीक हो जाती है और 'अपि' शब्द का तात्पर्य भी बन 
जाता है। 

इस इलोक का एक अर्थ यह भी हो सकता है-'भगवानपि रन्तुं मनइचक्र-भगवान्‌ 
ने रमण करने की इच्छा की । किसलिये ? 'ता: वीक्ष्य'-अज्ञानिजनरूपा जो प्रजा है उसे 
देखकर उसका कल्याण करने के लिये । बह प्रजा कसी है-'रात्री:-रात्रि क समान अज्ञानरूप 
तम से व्याप्तं । ये सव प्रजाएँ अनादि हैं ; अतं: भगवान्‌ का रमण उनके कल्याण के ही लिये 
है। इसके सिवा वह प्रजा 'शरदोत्फुल्लमल्लिकाः' भी है-- 

शरदायां जाडयमय्यां व्यवहार भूमौ उत्फुल्लमल्लिकास्विव सुख-बुद्धयः । 

अर्थात्‌-सुखदु:खमोहात्मिका जो जाडयमयी व्यवहारभूमि, जो कि उत्फुल्लमल्लिका 
के समान आपात-रमणीय है उसमें सुखबुद्धि करनेवाली । तात्पर्य यह है कि दुःखमयी व्यवहा र- 
भूमि में सुखबुद्धि करनेवाली प्रजा को स्नेहाद्र-दुष्टि से देखकर रमण की इच्छा की ; क्योंकि 
अज्ञानी प्रजा की सुखदुःखमोहातीत परब्रह्मा में स्थिति होना अशक्य है । अतः: जो प्राकृत लीलाएं 
उनको अभिरुचि के अनुकूल हूँ, उनके कल्याण के लिये भगवान्‌ ने उन्हीं के समान रमण करने 
की इच्छा को । इसलिए-- 

'अयोगमायामुपाश्रितः-'अयोगेषु चित्तनिरोघादिनिःश्रेयससाधनशून्येष्‌ या माया 
कृपा तामुपाश्चित्य' । 

अर्थात्‌ योग-चित्तवृत्तिनिरोधादि निःश्रेयस के साधनों से शून्य जो प्रजा उस पर जो 
कृपा वही माया है। उसका आश्रय लेकर रमण करने का विचार किया । क्योंकि जो शुद्ध 
परब्रह्म अशषविशेषशून्य है उसका साक्षात्कार तो निरोधादि द्वारा ही किया जा सकता है । 

'अयोगेषु सवंथा अयोग्येषु या साया कृपा तामुपाश्नित्य'-- 

जो प्राणी अत्यन्त निकृष्ट कोटि के हें उनके ऊपर जो कृपा उसका आश्रय लेकर 
रमण करने का विचार किया । भगवान्‌ पतितपावन हुं, इसी से भावुक भकत अपने को सर्वे- 
साधनशून्य देखकर भी भगवत्कृपा क भरोसे निर्चिन्त रहते हें । 

हौं पतित, तुम पतितपावन दोउ बानक बने। 

अतः यह भगवान्‌ की लीला मानो अत्यन्त अयोग्य पुरुषों के ऊपर कृपा करने के ही 

लिये है ; क्योंकि भगवान्‌ क जो वात्सल्य, माधुर्यं एवं औदार्य आदि गुण हें उनकी सफलता तो 

बिना पतितों के हो ही नहीं सकती । वस्तुतः उदारता और दीनवत्सलता ये सव तो इन्हीं 
अंशों को लेकर होते हें कि स्वयं परमोत्कृप्ट होकर भी अत्यन्त निम्नकोटि क पुरुषों के साथ मिलकर 
उनके साथ पूर्ण आत्मीयता का वर्ताव करे। किन्तु निविशेष परब्रह्म या गोलोकवासी भगवान्‌ 
के साथ ऐसे पतितों का सहवास कंसे हो सकता है? वहाँ उन निप्कृटातिनिकृष्ट पुरुषों के 
आत्मीय होकर भगवान्‌ कैसे विहार कर सकते थे ? 

अथवा 
'अयोगेवु स्वस्मिन्नयुज्यमानंषु या माया कृपा तामुपाश्रितः' 
जिनकी मनोवृत्ति स्वप्न में भी भगवान्‌ को ओर नहीं जाती एसे अपने में अयुवत 
पुरुषों के प्रति जो माया-कृपा उसका आश्रय लेकर भगवान्‌ ने रमण करने की इच्छा की ; 
क्योंकि यह्‌ लीळा अत्यन्त सा!घन-शून्यों को भी अपनी ओर आकपितं करनेवाली है। अतः 
भगवान्‌ ने बहिर्मुख पुरुषों को अपनी ओर आकषित करने के लिये ही यह्‌ लीला की थी। निविशेष 
भगवान्‌ में तो प्राकृत पुरुषों की वृत्ति पहुँचनी अत्यन्त कठिन है ; इसी से भगवान्‌ ने यह लोक- 
मनोभिरामा लीला की थी, जिससे विषयी और पशुप्राय जीवों का चित्त भी भगवान्‌ की ओर 
लग जाय । अहो ! भगवान्‌ का यह खेल कंसा मनोमोहक था ? 
अस्पन्दनं गतिमतां पुलकं तरूणाम्‌ । 
उसे देखकर जो गतिमान्‌ थे उनमें निस्पन्दता आ जाती थी और वृक्षों की रोमावली 
खड़ी हो जाती थी । अर्थात्‌ चेतन पदार्थो में जड़ता आ जाती थी और जड़ों में चेतन की क्रिया 
होने लगती थी । अतः भगवान्‌ ने वहिर्मुख पुरुषां को अपनी ओर आकृष्ट करने के (लिये ही 
अति अद्भूत मनोरम लीला की थी । 
ऐसा कहा जाता है कि प्राणियों के पतन का जो प्रघान हेतु है वह भगवद्विमुखता ही है ; 
तथा भगवदुन्मुखता ही सर्वानन्द का साधन है। 
भयं द्वितीयाभिनिवेशतः स्या-दीशादपतस्य विपर्यंयोऽस्मृतिः । 
तन्माययातो बुध आभजेत्तं भवत्यकयेशं गुरु रेवतारमा ॥। 
अर्थात्‌-जो पुरुष भगवान्‌ से विमुख है, जो नामरूपक्ियात्मक प्रपञ्च में ही आसबत है 
उसे ही भगवान्‌ की माया से मोहित होने के कारण भगवद्दिस्मृति हुआ करती है। स्वरूपनि- 
स्मृति क पश्चात्‌ विभ्रम होता है, जो असङ्ग आत्मा में सङ्ग का, अकर्ता में कतृ त्व का और एक 
में अनेकत्व की भ्रान्ति करा देता है। उस विभ्रम से द्वेतबुद्धि होती है, द्वॅतवुद्धि से ही भय होता 
है । अतः वुद्धिमान्‌ पुरुष को चाहिये कि अनन्य बुद्धि से उस पूर्ण परब्रह्म परमात्मा का ही भजन 
करे । इससे माया इस प्रकार भाग जाती है जैसे क्रुद्ध तपोधनों के सामने से वेश्या । 
माया से ही स्वरूप की विस्मृति हुआ करती है और भगवदुन्मुख होने पर वह भाग 
जाती है तव स्वरूपसाक्षात्कार हो ही जाता है और फिर विश्रम का उच्छेद हो जाने के कारण 
lo 

निर्भयता की प्राप्ति हो जाती है । अतः भगवान्‌ ने अज्ञानीरूपा प्रजा का उद्धार करने के लिये 
ही यह मार्ग निकाला था, क्योंकि भगवान्‌ की माया बड़ी प्रबल है, उससे वे ही वच सकते हें जो 
एकमात्र भगवान्‌ का ही आश्रय लेते हुँ । 
देवी होषा गुणमयो सम माया दुरत्यया । 
मामेव ये प्रपद्चन्त मायामेतां तरन्ति ते। 
अतः भगवान्‌ ने सर्वसाधनशून्य पामर प्राणियों पर कृपा करने के लिये ही यह लीला 
की थी, जिससे कि किसी भी प्रकार उनका चित्त भगवान्‌ में लगे । 
अथवा 'ताः' शब्द से मुमुक्षुरूपा प्रजा समझनी चाहिये । उस पर कृपा करने क लिये 
भगवान्‌ ने रमण को इच्छा की । वह मुमृक्षुरूपा प्रजा कंसी है ? 'रात्री:--“रा दाने इस स्मृति 
के अनुसार दान करनेवाली अर्थात्‌ दानोपलक्षित यज्ञादि कर्म करनेवाली । जैसा कि कहा 
'तभेतं ब्राह्मणा यज्ञेन दानेन तपसा ब्रह्म विविदिषन्ति’ । अथवा 'भगवति स्वरूपेण सह सर्व 
समर्पेयित्री' जो भगवान्‌ में अपने स्वरूप के सहित सर्वस्व समर्पण करनेवाली है तथा जो 'शरदो- 
त्फुल्लमल्लिका' है । 
'शरादिवत्‌ यन्ति अवखण्डयन्ति उत्कुल्लमल्लिकाद्य॒पलक्षितानि संसारसुखानि प्रासां 
ताः ।' 
अर्थात्‌ उत्फुल्लमल्लिकाओं के समान जो स्त्री-पुत्रादिरूप सांसारिक सुख हें वे दारादि 
अस्त्र-शस्त्र के समान जिनका खण्डन करती हें उन मुमुक्षुरूपा प्रजाओं को देखकर । इससे उन 
मुभुक्षुओं की पूर्ण योग्यता दिखाई गई है, क्योंकि पूर्ण मुमुक्ष तभी होता है जव कि उत्कृष्ट से 


बच 


उत्कृष्ट सांसारिक सुख भी उसे दुःखरूप दिखाई देने लगे । वास्तव में तो मुमुक्षुता होती ही 


उंस समय है जब संसार भयानक दिखाई देने लगे । उसे सांसारिक सुख दारादि के समान 
छेदन करनेवाले दिखलाई देते हें बही मुमुक्षु हो सकता है । ऐसी प्रजाओं को देखकर-- 
'योगमायामुपाश्ितः-योगाय स्वेन सहासम्बन्धविच्छेदाय' 


अपने साथ उनके असम्बन्ध का छेदन करने के लिये, अर्थात्‌ अपने साथ उनकी अभिन्नता 
स्थापित करने के लिये भगवान्‌ ने रमण को इच्छा की, क्योंकि यहाँ केवल व्रजदेवियों के साथ ही 
क्रीड़ा नहीं करनी थी, बल्कि श्रुतियों का आवाहन करके उनका भी अपने में तात्पर्य दृढ़ करना था । 

भगवान्‌ की यह्‌ लीला ओषधिरूपा होगी । जिस प्रकार अज्ञानी पुरुषों के लिये यह 
श्रोत्रमनोभिरामा है वैसे ही मुमुक्षुओं के लिये यह भवौषधिरूपा है। अत:-- 

"ताः मुमुक्षुरूपाः प्रजाः वीक्ष्य, ताइच श्रुतीः आहूय, ताभिः सह्‌ रन्तुं मनच 


उस मुमुक्षुरूपा प्रजा को देखकर और उन श्रुतियों का भी आह्वान कर उनके साथ 
रमण करने की इच्छा की । अर्थात्‌ मुमुक्षुओं को संसार से निर्विण्ण देखकर भगवान्‌ ने रमण 

करने की इच्छा की । मुमुक्षु लोग संसार से निविण्ण क्यों हें ? इसका हेतु यह है-वे विशुद्धान्त: 
करण हें, इसलिये विवेकसम्पन्न हें और बिवेकी के लिये सव कुछ दु:खरूप ही है-'दुखमेव सर्व- 
विवेकिनाम्‌” उनके लिये संसार के सारे सुख भाले और वछियों के समान हो जाते हें। उनके 
उद्धार का उपाय क्या है? यही कि श्रुतियों का परम तात्पर्यं एकमात्र परब्रह्म में ही निश्चित 
हो । किन्तु पहले यह होता नहीं, अतः भगवान्‌ ने उनका आह्वान कर अपने में उनका तात्पयं 
दृढ़ किया । यहाँ जिस प्रकार भगवान्‌ श्रीकृष्ण ने ब्रजाङ्गनाओं का आवाहन किया था उसी 
प्रकार व्यासरूप से उन्होंने ब्रह्मसूत्ररूप वेणुनाद द्वारा समस्त श्रुतियों का आवाहन करके उनका 
परम तात्पर्य परब्रह्म में निश्चित किया है । 
गिरा अर्थ जल बीचि जिमि, कहियत भिन्न न भिन्न । 
यहाँ 'अर्थ' तो पूर्ण परब्रह्म परमात्मा है और 'झब्द' ये श्रुतियाँ हें । अतः श्रुतियाँ तरङ्ग 
हैं और ब्रह्म समुद्र है। इसी प्रकार गोपाङ्गनाएँ तरङ्ग हें और भगवान्‌ श्रीकृष्ण समुद्र हें । 
इनका परस्पर तादात्म्य-सम्वन्ध है। उन श्रुतियों का आवाहन कर, अर्थात्‌ अपने में उनका 
तात्पर्यं निश्चय कर, भगवान्‌ ने रमण करने की इच्छा की । 
यहाँ भावुकों की दृष्टि से एक और ही अर्थ होता है-- 
'योगमायामुपाश्रितः'-यः 'अगमायाम्‌ उपाश्चितः-'न गच्छतीति अगा, अगा चासो 
सा अगमा' । 
अर्थात्‌ नित्यङिलष्टा वुयभानुनन्दिनी । वह कौन है ? -यामुपाश्रितः भगवानपि 
रन्तुं मनश्चक्र, अर्थात्‌ जिसका आश्रय लेकर भगवान्‌ ने भी रमण करने की इच्छा की । क्यों 
इच्छा की ? शारदोत्फुल्लमल्लिका रात्रियों को देखकर 
अथवा यों समझो-- 


'योगमायामुपाश्रितः भगवानपि रन्तुं मनइचक्र-योगाय अघटित-घटनाय या माया इति 
योगमाया तामुपाशितः ।' 

अर्थात्‌ जो माया अघटितघ टनापटीयसी है,उसका आश्रय लेकर भगवान्‌ ने रमण करने 
की इच्छा की । यहाँ भगवान्‌ को अपना एउ्वर्थ छिपाना था, क्योंकि यह मधुर लीला है, अतः 
इसमें एश्वर्थभाव रस का विघातक है। इसमें घ्राकृतांश ही अधिक उपयुक्त है । इसीसे भगवान्‌ 
की जिन लीलाओं में प्राकृतांश विशेष है उन्हीं का महत्व भी अधिक है, क्योंकि प्राकृत व्यापारों 
में व्यासक्त प्राणियों को आकर्षित करने में प्राकृतभाव अधिक उपयोगी है । 

अतः 'योगमायामुपाश्चितः-योगमायां उप सामीप्येन आश्रितः, न तु साक्षात्‌'-सामी- 
प्यवश योगमाया का आश्रय लेकर, साक्षात्रूप से नहीं, जिस प्रकार स्वाभाविक होने के कारण 
सूर्यं भगवान्‌ अपनी किरणों का आश्रय लेते हें। उन्हें किरणें धारण नहीं करनी पड़तीं, बल्कि 
जहाँ वे रहते हें वहाँ उनकी किरणें भी रहती ही हें, इसी प्रकार भगवान्‌ की योगमाया भी उनके 


७६ भबित-सुघा--ततीय शण्ड 


साथ रहती ही है। अतः अघटनघटन में समर्थ जो योगमाया, उसका सरवंथा समाश्रयण न 
करके भगवान्‌ ने प्राकृतवत्‌ लीलाएँ कीं, जिससे प्राकृत प्राणियों का विशेष आकर्षण हो सके । 

इससे सिद्ध हुआ कि भगवान्‌ की योगमाया सवदा उनके साथ रहती है, इसलिये हठात्‌ 
अपना काम कर देती है । जब मिट्टी खाने के उपरान्त भगवान्‌ ने श्री यशोदा जी से मुख देखने 
को कहा तो उन्होंने यह नहीं समझा कि मेया सचमुच मेरा मुख देखेगी । वे यही समझते थे कि 
ऐसा कहने से मुझे निर्दोष समझकर वह छोड़ देगी । परन्तु जव उसने कहा 'दिखला' तो 
उनका मुख फेल गया ।& भगवान्‌ ने मुख फेलाया नहीं बल्कि जिस प्रकार सूर्य की किरणों से 
कमल खिल जाता है उसी प्रकार माता के कोपरूप सूर्य का ताप पाकर भगवान्‌ का मुखकमल खुल 
गया । उस समय योगमाया ने देखा कि मुख में मिट्टी देखकर माता हमारे प्रभु को मारेगी ; 
इसीसे उसने उनके मुख में सारा ब्रह्माण्ड दिखा दिया । इसी प्रकार इस लीला में भी योगमाया 
कई एइवर्थभाव दिखावेगी । 

अथवा भगवान्‌ ने उन रात्रियों को देखकर 'योगमायामुपाश्रितः-योगाय संहलेषाय 
मायः शब्दो यस्यां तां योगमायां वंशीम्‌'-त्रजाङ्गनाओं के योग-संरुलेष के लिये माय † (शब्द) 
जिसमें रहते हैं उस बंशी का नाम योगमाया है ; उसका आश्रय करके भगवान्‌ ने ब्रजाङ्गनाओं 
को बुलाकर रमण की इच्छा की । यह उचित भी है, क्योंकि जिस प्रकार गिरिराज का आश्रय 
लेकर भगवान्‌ ने इन्द्र के दर्प का दमन किया था उसी प्रकार कन्दर्पदर्प-दमन इसके द्वारा होगा । 
वंशी क्या है ? यह महारुद्र है और कामदेव के दर्प का दमन महारुद्र ही कर सकते हें । 

दुसरी वात यह है कि अपने संसर्गद्वारा स्वस्वरूप वना छेने पर ही किसी के साथ रमण 
हो सकता है । नस्तुतः भगवद्दचतिरिक्त तो कोई पदार्थ है नहीं । भगवद्रूप में ही भिन्नता को 
प्रतीति हुआ करती है ; और भगवत्सम्बन्ध से ही उसकी निवृत्ति होकर भगवद्रूपता की प्रतीति 
होती है । वह सम्बन्ध क्या है? व्यवधान की निवृत्ति । व्यवधान के निवृत्ति होते ही भगवान्‌ 
से अभेद हो सकता है। अतः भगवान्‌ ने वंशीघ्वनि द्वारा अपनी अधरसुघा का सञ्चार करके 
समस्त वृन्दारण्य और तद्वर्ती गुल्म,लता एबं गोपाङ्गनादि को स्वस्वरूप बना दिया । इसी से 
योगाय भगवत्संश्लेबाय मायः शब्दो यस्यां तां वंशीं उपाश्रित:-योग अर्थात्‌ भगवत्संरलेष के 
लिये जिसमें माय अर्थात्‌ शाब्द है उस वंशी का आश्रय लेकर भगवान्‌ ने रमण की इच्छा को । 
मानों उस वंशी की उपासना करके ही भगवान्‌ ब्रजाङ्गनाओं के मनों को आकर्षित करने में 
समर्थ हुए ! 

अपि दब्द का आशय यही है कि यद्यपि था तो अनुचित, तथापि भगवान्‌ के सम्बन्ध मात्र 
से उचित ही हो गया, क्योंकि साधारणतया सभी कन्याओं का प्राथमिक सम्बन्ध गन्धर्व आदि 
के साथ होता है। चन्द्रमा तो वेसे सभी के मन के अधिष्ठाता हैं। मन की आवश्यकता सभी 

* यहां अकर्मक 'व्यादत्त' क्रिया का प्रयोग किया गया है। ( देखिए भा० १०।८।३६) 

“' मीयते वक्ता भनेन इति मायः दाव्द; | 

सम्भोगों में है और मन को सवंत्र ही अपने अधिष्ठातृ-देव चन्द्रमा की अपेक्षा है। अतः चन्द्रमा 
सर्वेभोक्ता हैं । परन्तु व्यष्टि अभिमान ही पृण्य-पाप का मूल है, चन्द्रमा सभी के मन के अधिष्ठाता 
हैं अतः उनमें व्यष्टि अभिमान नहीं है। इसी वास्तं उन्हें पुण्य-पाप का संसर्ग नहीं है। जैसे 
चन्द्रमा सव के मन का अधिष्ठाता है, वैसे ही भगवान्‌ सभी क अन्तरात्मा हें । जैसे सभी सम्भोगों 
में मन की अपेक्षा है उससे भी अधिक सभी सम्भोगों में अन्तरात्मा की अपेक्षा है, क्योंकि अनुकूल- 
प्रतिकूल शब्दस्पर्शादि विपय तथा सुख-दुःखादि का साक्षात्कार अन्तरात्मा के ही अधीन है। 
शब्दादि-विपयों के आकार से आकारित वृत्तिमान अन्तःकरण, आत्मचैतन्य-ज्योति से देदीप्यमान 
हो करके ही झब्दादि-विपय का प्रकाशन करता है। भगवान्‌ श्रीकृष्ण समस्त प्राणियों के अन्त- 
रात्मा हैं, यह वात भी भागवत के निम्न लिखित वचनों से स्पष्ट है-- 

“गोपीनां तत्पतीनाञ्च सर्वषामेच देहिनाम्‌ । 

योऽन्तशचरति सोऽध्यक्षः-- । 

कुण्णमेनमवेहि त्वमात्मानं सकलात्मनाम्‌ । 

जगद्धिताय सोऽप्यत्र देहीवाभाति मायया ॥।” 


जव कि प्राणिमात्र के लिये जल, तेज तया वायु का सर्वाङ्गीण स्पशं अनिवार्यं है तव 
ऐसी-कौन सी पतिव्रता है जिसके सर्वाङ्ग का स्पर्श वायु, आकाश आदि से न होता हो । फिर 
भगवान्‌ श्रीकृष्ण तो आकाश और अहंतत्त्व, महतत्त्व तथा अब्यक्ततत्त्व इन सभी के अधिष्ठान 
और इन सभी से आन्तर हें। इस वात का भी वहीं उल्लेख है जहाँ श्रीकृष्ण की चीरहरण ओर 
रासकीड़ा प्रभृति लीलाओं का वर्णन है । 
“सर्वेबामपि चस्तूनां भावार्थो भवति स्थितः । 
तस्यापि भगवान्‌ कृष्ण: किमुतद्वस्तु निरूप्यताम्‌ ॥। 


समस्त वस्तुओं का याथात्म्य उनके कारण में ही पर्यवसित है। उस कारण का भी 
पर्यवसान जहाँ है बही कार्यकारणातीत सर्वाधिप्ठान परमतत्त्व श्रीकृष्ण हें । फिर उनसे भिन्न 
कौन-सा तत्त्व है जिसका निरूपण किया जाय? अतः सर्वान्तरात्मा श्रीकृष्ण के साथ भेद ही 
क्या हो सकता है? अतः उनके सन्निधान में निष्कपट और निरावरण होने से ही जीव का परम 
कल्याण होता है। 

भगवान्‌ की अचिन्त्य महाशक्तिरूपा योगमाया श्री, भू और लीलारूपा है। इनमें से 
प्रधानतया लीलाशक्ति का आश्रय लेकर भगवान्‌ ने रमण की इच्छा की । पहले जहाँ मुमुक्षुरूपा 
प्रजा का उल्लेख किया है वहाँ 'योगमायामुपाश्चितः' इस पद का तात्पर्यं इस प्रकार समझना 
चाहिये-'योगाय स्वस्मिन्‌ योजनाय या माया कृपा” अर्थात्‌ योग-अपने में जोड़ने के लिये जो 
माया (कृपा) ; अथवा 'योगाय स्वलीलासुखे योजनाय या माया कृपा'-योग अर्थात्‌ अपने 
लीलासुख में युक्त करने के लिये जो कृपा ; अथवा 'यः भगवान्‌ अगमायामुपाश्चितरः-जो 

भगवान्‌ अगमा में उपश्चित हैं उन्होंने रमण की इच्छा की । अगमा कया है? “न गच्छति चलति 
इति अगः कूटस्थं ब्रह्म, तस्य या प्रमा' अर्थात्‌ जो गमन नहीं करता उस कूटस्थ ब्रह्म का नाम 
अग है, उसकी प्रमा यानी अपरोक्ष साक्षत्कार ही अगमा है; 'तस्यां' अगमायां तत्सम्पादने 
मुमुक्षुभिरुपाश्रितः यः सः'-उस अगमा में अर्थात्‌ उसका सम्पादन करने में जो मुमुक्षुओं द्वारा 
आश्रय किया जाता है, उस परब्रह्म ने मुमुक्षुओं पर अनुग्रह करने के लिये ही रमण करने को मन 
किया, क्योंकि सच्चिदानन्द रूप श्रीहरि का अपरोक्ष साक्षात्कार उनकी लीला-कथाओं के अनु- 
शीलन से ही होता है। 
पानेन ते देव कथासुधायाः प्रवुद्धभक्तचा विशदाशया ये। 
वेराग्यसारं प्रतिलभ्य बोघं यथाञजसान्वीयुरकुप्ठधिष्ण्यम्‌ ॥ 
तथापरे चात्मसमाधियोगबलेन जित्वा प्रकृति बलिष्ठाम्‌ । 
त्वामेव धीराः पुरुषं विशन्ति तेषां भ्रमः स्यान्न तु सेवया ते ॥ 
भाव यह है कि-हें देव! कोई तो आपके कथामृत-पान से बढ़ी हुई भक्तिक कारण विशुद्धान्तः 
करण होकर, वँराग्य ही जिसका सार है ऐसा वोध प्राप्त करके आपके निद्वन्द्र धाम को प्राप्त 
होते हें और कोई आत्मसंयमके द्वारा समाधि लाभकर उससे प्रवल प्रकृति को जीतकर 
परमपुरुष आपको ही प्राप्त होते हें । किन्तु उन्हें श्रम होता है और आपकी सेवा में कोई कष्ट 
नहीं होता । 
इससे सिद्ध होता है कि भगवान्‌ ने यह लीला मुमुक्षुओं के कल्याण के ही लिये की थी, 
जिससे वे उस लीला-कथा का पान करते हुए भगवान्‌ को प्राप्त कर सकें । 
और यदि 'अयोगमायामृपाश्रितः' ऐसा पद समझा जाय तो 'न युज्यते उपाधिसङ्गं 
न प्राप्नोति इति अयोगः तस्य या भ्रमा तस्या-मुपाश्रितः' अर्थात्‌ जो उपाधिसंसगं को प्राप्त नहीं 
होता उसकी प्रमा अर्थात्‌ अपरोक्षानुभव के लिये जो मुमुक्षुओं द्वारा आश्रित है ।. अथवा 'योगः 
उपाध्यघ्यासः, तस्य अभावः अपवादः अयोगः'-उपाधिजनित अध्यास के अभाव का ही नाम 
अथोग है, उसको जो प्रमा है उसका नाम अयोगमा है, उस अयोगमा के लिये जो भगवान्‌ मुमु- 
क्षुओं द्वारा उपाश्रित हें उन्होंने रमण की इच्छा की, क्योंकि यह नियम है कि उपाधिजनित 
अध्यास का निराकरण सूक्ष्मातिसूक्ष्म परब्रह्म क ज्ञान से ही होता है। यह ज्ञान कव होता है? 
इस विषय में भगवान्‌ स्वयं कहते हें--- 
यया ययात्मा परिमृज्यतेसो मत्पुण्यगाथाश्रवणाभिघानेः । 
तथा तथा पश्यति वस्तु सूक्ष्मं चक्षु्य॑थवाञजनसम्प्रयुक्तम्‌ ।। 
अर्यात्‌ मेरी पवित्र गाथाओं क श्रवण ओर कीर्तन द्वारा जेसे-जेसे यह अन्तरात्मा स्वच्छ 
होता जाता है वैसे-वेसे ही साधक सूक्ष्म-वस्तु का साक्षात्कार करता जाता है, जिस प्रकार कि 
अङ्जनथुक्त नेत्र । 

अतः उपाच्यच्यास की निवृत्ति का एकमात्र साधन भगबल्लीलाओं का अम्यास ही है । 
श्रीमद्भागवत में कहा है-- 
स त्वं न चेद्धातरिदं निजं वपृविज्ञानमज्ञानभिदापमाजंनम्‌ । 
गुणप्रकाशरनुमीयते भवान्‌ प्रकादाते यस्य च येन वा गुणः ॥। 


हें भगवन्‌ ! यदि आप यहं छीलामय विग्रह घारण न करें तो अज्ञान का भेदन करने- 
वाले विज्ञान की सफाई ही हो जाय। यदि कोई कहे कि हम अनुमान कर लेंगे, क्योंकि चक्षु, 
श्रोत्र एवं त्वचा आदि इन्द्रियों द्वारा जो विषयों का ग्रहण हुआ करता है वह आत्मतत्त्व के अस्तित्व 
का योतक है । जिस प्रकार शीतलता और उष्णता से रहित लोहपिण्ड में दाहकत्व एवं प्रकादा- 
कत्व देखकर वहाँ दाहंकत्व-प्रकादाकत्व समर्पण करनेवाले नित्य-दाहकत्व-प्रकादाकत्वगुण- 
विशिष्ट अग्निका अनुमान होता है, उसी प्रकार इन्द्रियोंके विपयप्रकाशनसामर्थ्य से चिन्मय आत्मा 
का अनुमान होता है । साथ ही जिस प्रकार यह देखा जाता है कि लोहूपिण्डादि में जो दाहकत्व- 
प्रकाशकत्व है वह सातिशय है और अग्नि में निरतिशय, उसी प्रकार यह भी अनुमान किया जा 
सकता है कि इन्द्रियादि का प्रकाशक आत्मा निरतिश्य-ज्ञानमय है! परन्तु यह केबल अनुमान 
ही तो है, इसे साक्षात्कार नहीं कह सकते । अतः यदि साक्षात्कार करना है तो भगवान्‌ की लीला 
आदि का श्रवण करना चाहिये । इससे प्रेम की अभिवृद्धि होगी । प्रेम से चित्त में दिथिलता 
आवेगी, इससे वह निर्वृ्तिक होगा और निर्वृत्तिक चित्त पर ही परब्रह्म का प्रकादा होगा । 
अतः भगवत्साक्षात्कार के लिये भगवल्लोलाओं का श्रवण-कीर्तन अनिवार्य ही है। इसी से 
भगवान्‌ ने रमण करने की इच्छा की । 

अव 'ताः रात्रीः वीक्ष्य' इस पर कुछ और विचार करते हें । 'रात्री: परमरसमर्पयित्री:' 
अर्थात्‌ परमानन्दकन्द भगवान्‌ श्रीकृष्ण और गोपाङ्गनाओं को परमरस समर्पण करनेवाली उन 
रात्रियों को देखकर । यहाँ 'ताः' दाव्द विलक्षणता का द्योतक है। उनमें मुख्य विलक्षणता तो 
यही थी कि जिन भगवान्‌ श्रीकृष्ण के विप्रयोग में गोपाङ्कनाओं को एक-एक पल युगों के समान 
बीतता था उन्हींने इन रात्रियों को अपने सहवास-सौभाग्य के लिये नियुक्त किया था । ब्रजाङ्ग- 
नाएं संसार में सबसे वड़ा सौभाग्य क्या समझती थीं ? वे कहती हें-- 

अक्षिप्वतां फलमिदं न परं विदामः सर्यः पशूननु विवेशयतो वयस्यः । 
वक्त्रं व्रजेशसृतयोरनुवेणुजुष्टं यर्वा निपीतमनुरक्तकटाक्षमोक्षम्‌ ॥। 


यहाँ ब्रजाङ्गनाओं ने संसार भर में सबसे वड़ा फल यही बताया है कि जिन्हें विधाता ने 
नेत्र दिये हूँ, वे अपने समवयस्क वालकों के साथ पशुओं को गोष्ठ में प्रवेश कराते हुए दोनों नन्द- 
कुमारों के अनुरक्त-कटाक्षमोक्षमण्डित वंशी-विभूषित मुखारविन्द का पान करें। इसके सिवा 
यदि कोई और भी फल हो सकता हो, तो हम उसे जानती नहीं । स्मरण रहे, ये श्रुतियाँ हें- 
साक्षात्‌ श्रुतिदेवियाँ हें, यदि ये ही नहीं जानतीं तो और कौन जानेगा ? 


&o भक्ति-सुघा--तृतौय खण्डं 


इस इलोक में 'ब्रजेशासुतयोः' यह तो द्विवचन है किन्तु 'वक्त्रम्‌' एकवचन है। इसका 

कया रहस्य है ? इसका तात्पर्य यह है कि गोपाङ्गनाओं का अभिमत तो कवल भगवान्‌ श्रौ कृष्ण 
का ही मुखचन्द्र है ; परन्तु परकीया थीं न, इसलिए अपना भाव छिपाने के लिये द्विवचन दिया । 
किन्तु जव तक वे प्रेमातिशय से विभोर न हुई तव तक तो भावगोपन कर लिया, पर प्रेमातिरेक 
होने पर वे अपने को न सम्हाल सकी और उनके मुख से 'बकत्रम्‌'. . . 'अनुवेणु-जुप्टम्‌' निकल 
ही गया । 
उस वेणुजुष्ट मुख का विशेषण 'अनुरकतकटाक्षमोक्षम्‌' दिया है। यह उसकी मधुरता 
और लावण्य सूचित करने के लिये है । अर्थात्‌ जिन भगवान्‌ श्री कृष्ण के मुखचन्द्र पर अनुरागिणी 
गोपाङ्गनाओं के कटाक्षवाण छूटते थे ; अथवा जिस मुख में अनुरागिणी ब्रजाङ्कनाओं के लिये 
कटाक्षमोक्ष होता था । अतः भगवान्‌ का रसस्वरूप मुख ही ब्रजवालाओं का ध्येय है, उन्हें 
भगवत्सम्बन्ध ही परम अभिलषित था । इसी के लिये वे दूसरों से ईर्ष्या भी करती थीं। एक 
जगह वे कहती हें--- 

धन्यास्तु मूढमतयोऽपि हरिण्य एता या नम्दनन्दनमुपा्तविचित्रवेषम्‌ । 

आकण्यं बेणुरणितं सह कृष्णसाराः पूजां दर्धुविरचितां प्रणयाबलोकंः ॥। 


उन्हें इस समय यह भी ध्यान नहीं था कि ये हरिणियाँ चेतन हैं या अचेतन और इन्हें 
वस्तुतः भगवान्‌ के प्रति अनुराग है या नहीं । इसीसे वे कहती हें कि इन हरिणियों का जो प्रेम- 
रसप्लुत नेत्रों से निरीक्षण है उसके द्वारा वे मानों भगवान्‌ की पूजा ही करती हें। यही नहीं, 
वे वहाँ की भीलनियों क सौभाग्य की भी सराहना करती हुँ 
पूर्णाः पुलिन्द उरुगायपदाब्जरागश्रोकु्धः मेन दयितास्तनमण्डितेन । 
तहृशनस्मररुजस्तृणरूषितेन लिम्पन्त्य आननकुचेषु जहुस्तदाधिम्‌ ॥ 
बुन्दारण्य के जो तुण-गुल्म-लतादि हैं, उनसे भगवान्‌ श्रीकृष्ण के चरणों का संयोग 
होने के कारण उनमें जो भगवान्‌ के पादपद्मों में लगा हुआ प्रियतमाओं का कुचकुद्धम लग गया 
है, उसके सौगन्ध्य से विमुग्ध होकर कामज्वर से सन्तप्त हुई भीलनियाँ उस कुङ्कुम को अपने 
हृदय और मुख में लगाकर उस ताप को शान्त करती हें । वे बड़ी भाग्यश्ीला हैं । 
उन्हीं भगवान्‌ श्रीकृष्ण के साथ अनुरागिणी ब्रजाङ्गनाओं का संयोग करानेवाली 
इन रात्रियों को विलक्षणता का वर्णन कौन कर सकता है ? जव से भगवान्‌ ने कहा था कि 'मयेमा 
रंस्यथ:क्षपाः' तभी से गोपाङ्गनाओं की दृष्टि इन्हीं रात्रियों पर लगी रहती थी । इन रात्रियों का 
संत्र ता: इमा: आदि सर्वनामों से ही वर्णन किया गया है। एक वार भगवान्‌ ने भी उद्धवजी से 
कहा था--- 
तास्ताः क्षपाः प्रेष्ठतमेन नीता मयेव वृन्दावनगोचरेण । 
क्षणार्घवत्ताः पुरनङ्गः तासां हीना मया कल्पसमा बभूवुः ।। 


शीरासलौलारहस्य ६१ 


हें उद्धव ! उन ब्रजाङ्गनाओं ने अपने परम प्रियतम मेरे साथ वे अनन्तकोटि ब्राह्मी 
रात्रियाँ आधे क्षण के समान विता दी थीं । जिस प्रकार समाधिस्थ योगियों को अत्यन्त दीर्घे 
काळ भी कुछ मालूम नहीं होता, उसी प्रकार मेरे साथ उन्हें वे रात्रियाँ कुछ भी न जान पड़ीं । 
किन्तु अव मेरे विना वे ही रात्रियाँ उनके लिये कल्प के समान हो जाती थीं । 

यहाँ 'मया' दाब्द में भी विलक्षणता है। इससे अस्मत्प्रत्ययगोचर शुद्ध परव्रह्म भी 
ग्रहण किया जा सकता है। उसके साथ योग होने पर भी समय कुछ मालूम नहीं होता । अतः 
इससे पूर्ण योगीन्द्र भी ग्रहण किये जा सकते हें। परन्त यहाँ अस्मत्-प्रत्ययगोचर शुद्ध ब्रह्म 
अभिप्रेत नहीं है वल्कि व॒न्दावन-गोचर परमानन्दकम्द श्रीकृष्णचन्द्र ही अभिप्रेत हें। फैली 
हुई वस्तु यदि इक़ट्ठी हो जाय तो उसमें कुछ विलक्षणता हो ही जाती है । अतः जो व्यापक 
पूर्णत्त्व इयामसुन्दर-रूप में वृन्दारण्य में गोचर हुआ उसमें विलक्षणता होनी ही चाहिये । 

अथवा (वुन्दावने गाः चारयतौति वृन्दावनगोचरः'-वृन्दावन में गीएँ चराने के कारण 
भगवान्‌ वृन्दावन-गोचर हें । जो परब्रह्म निविशेष है वही यदि वृन्दावन में गौ चरानेवाला हो 
जाय तो उसके प्रति प्रेमातिशय होना ही चाहिये; क्योंकि निर्विशेष ब्रह्म स्वारसिकी प्रीति का 
वियय नहीं हो सकता । उसका विषय तो यह वृन्दावनस्थ कृष्ण ही हो सकता है। स्वारसिकी 
प्रीति प्रायः सजातीयों में ही होती है । भगवान्‌ श्रीकृष्ण प्रथम तो मनुप्यरूप में अभिव्यवत हुए ; 
फिर गोष होने के कारण उनके सजातीय ही थे । इसलिये एर्वर्यादिशून्य होने के कारण उनके 
प्रति गोषों का नि:संकोच भाव रहता था। इसी से गोपालरूप से प्रकट हुए भगवान्‌ क प्रति 
उन गोपालिकाओं की निःशङ्क प्रीति हुई । 

अथवा “वृन्दावने दृन्दावनवतिनां गाः इन्द्रियाणि चारयति स्वस्मिन्‌ प्रवर्तयति इति 
वुन्दावनगो चर:-- 


--वे वृन्दावनवर्ती गोप, वालक, गोपाङ्गना, वत्स, पशु, पक्षी और सरीसृप सभी की 
इन्द्रियों को अपने प्रति प्रवृत्त करते हें, इसलिए वृन्दावनगोचर हैं । अहो ! जो भगवान्‌ ब्रह्मादि 
की भी इन्द्रियों के अगोचर हें, जो बड़े-बड़े योगीन्द्र-मुनीन्द्रों की इन्द्रियों के भी विषय नहीं होते 
वे ही अपनी असीम कृपा से बुन्दावनवर्ती जीवों की समस्त इन्द्रियों के विषय हो रहे हें। इसी 
से कहा है--- 

इत्यं सतां ब्रह्मसुखानुभूत्या दास्यद्भतानां परदेवतेन,। 
भायाश्रितानां नरदारकेण साकं विजहुः कृतपुण्यपुञ्जाः ॥ 

उन परम पण्यवान्‌ ब्रजवासियों ने उन भगवान्‌ श्रीकृष्णचन्द्र के साथ क्रीड़ाएँ कीं जो 
सत्प्रुषों के लिये साक्षात्‌ ब्रह्मानन्दमृति, भावुकं भक्तों के परम इष्टंदेब ओर मायामोहित 
पुरुषों के लिये नरवालक थे । भावकों का तो ऐसा कथन है कि जो ब्रह्म औपनिषदों के लिये 
केवल वृत्तिव्याप्य है, बड़े-बड़े भक्तों की भी केवल भावना का ही विषय है और जो अज्ञानियों क 

॥ 


६२ भक्ति-सुघा--तृतीय खण्ड 


लिये केबल एक वालकमात्र है, वही जिन्हें खेलने को मिल गया उन ब्रजवासियों के सौभ।ग्य की 
क्या महिमा कही जाय? 
ग्राम्यः समं ग्राम्यवदीदचेष्टितम्‌ । 
उन गंवार ग्वालवालों के साथ वे ग्रामीणों की-सी ही चेप्टाएँ किया करते थे। यह 
उनके प्रेमातिशय का ही फल था । 
यदि कहो कि एसा हो ही नहीं सकता; क्योंकि 'न संदृशे तिष्ठति रूपमस्य', 
'यन्मनसा न मनूते' इत्यादि बचनों के अनुसार ब्रह्म तो समस्त इन्द्रियों का अविषय है। वह 
वुन्दावनवासियों की इन्द्रियों का विषय कंसे हो सकता है तो ऐसा कहना ठीक नहीं ; क्योंकि 
'यन्मनस्ता न मनुते” इत्यादि श्रुतिथों के अनुसार वह समस्त इन्द्रियों का अविषय होने पर भी 
“दृश्यते त्वग्रथया वुद्धया' इस श्रुति के अनुसार सूक्ष्म बुद्धि का विषय तो है ही । इसी प्रकार वह्‌ 
प्रेमदृष्टि का भौ विषय हो ही सकता है। जिस प्रकार 'दृश्यते त्वग्रथया बुद्धया” इस श्रुति को 
देखकर आपः यह कल्पना करते हैं कि बह संस्कृत वुद्धि का ही विषय होता है, असंस्कृत वुद्धि का 
वियय नहीं होता, उसी प्रकार हम भी यह्‌ कह सकते हें कि वह प्रेमदूष्टि का विपय है ; क्योंकि 
इस सम्बन्ध में ये वाक्य प्रमाण हें 
भक्त्या त्वनन्यया झक्य अहमेवंविघोऽजु न । 
ज्ञातुं द्रष्टुं च तत्वेन प्रवेष्टं च परंतप । 
नित्याव्यक्तोऽपि भगवानोक्ष्यते निजभक्तितः । 
यदि कहो कि नहीं, मन से व्रह्म नहीं देखा जा सकता । 'दृझ्यते त्वग्र्यया बुद्धथा' इस 
वाक्य का अर्थ केवल इतना ही है कि महावाक्य क श्रवण से ब्रह्म का आवरण निवृत्त होता है ; 
फिर तो स्वयंप्रकाश ब्रह्म का स्वतः ही स्फुरण हो जायगा । तो हम भी यही कह देंगे कि ब्रह्म 
स्वथंत्रकाश है, प्रेमहण्टि से केबल उसका आवरण निवृत्त हो जाता है । अब यदि तुम्हारा ऐसा 
विचार हो कि इन्द्रियगोचरत्वरूप हेतु के कारण ब्रह्म मिथ्या है तो एसा सिद्ध नहीं हो सकता, 
क्योंकि इन्द्रियों की अविषयता तो परमाणुओं में भी है, तथापि वे मिथ्या नहीं माने गये हें । 
अतः इन्द्रियगोचरता-रूप हेतु मिथ्यात्व का साधक नहीं है । 
इससे सिद्ध हुआ कि श्रीकृष्ण के सहवास के कारण ही व्रजाङ्गनाओं ने अनन्तकोटि 
ब्राह्मी रात्रियाँ क्षणार्ध के समान विता दी थीं और अव उनके विना ही उन्हें साधारण रात्रियाँ 
भी कल्प के समान हो रही हैं । अत: जिन रात्रियों ने उन्हें इतना सुख पहुंचाया वे अवश्य विलक्षण 
ही थीं । 
इसका एक दूसरा तात्पर्य भी हो सकता है। महाराज परीक्षित्‌ को एक बड़ा सन्देह 
था । उनके मन में इस वात का वड़ा उद्वेग था कि भगवान्‌ तो बड़े ही भक्तवत्सल हें, उन्होंने 
सदा ही भक्तों के ऊपर बड़ा अनुग्रह प्रददित किया है ; नन्द, उपनन्द आदि वृद्ध गोपों को ठो 

उन्होंने अपनी दिव्यातिदिव्य लीलाएँ दिखाकर परमानन्द प्रदान किया, तथा उन्हें ब्रह्म ह्वद और 
महावेकुण्ठ का भी दर्शन कराया ; परन्तु जो गोपाङ्गनाएँ अनेकों जन्मों से उनकी मधुरभाव से 
उपासना कर रही थीं, जिनमें अन्यपरा श्रुतियाँ, ऋषिचरी और देवकन्या आदि साधनसिद्धा 
ब्रजाङ्गनाएँ सम्मिलित हैँ, यहाँ तक कि उनमें से अनेकों ने तो भगवत्संस्पर्श की कामना से ललिता- 
विशाखा आदि यूथेशवरियों की ही उपासना की थी-उन सव की ओर से न जाने भगवान्‌ वयों 
उदासीन थे ? उनकी मनोकामना भी तो पूर्ण होनी ही चाहिये थी । भगवान्‌ तो आप्तकाम 
हैं, फिर गोपाङ्गनाओं की मनोकामना कैसे पूर्ण हो ? गोपाङ्गनाओं की तो यह अभिलाषा 
वहुत समय से थी किन्तु जव तक भगवान्‌ को रमणाभिलाप न हो तव तक उसको पूर्ति कैसे हो 
सकती है ? परीक्षित्‌ को यह सन्देह हो ही रहा था कि श्रीशुकदेवजी बोल उठे 
भगवानपि ता रात्रीः शरदोत्फुल्लभह्लिकाः । 
वीक्ष्य रन्तुं मनश्चक्रं योगमायामुपाश्रितः ॥ 


तात्पर्यं यह है कि "भगवानपि उपाश्रितः उपासितः मायां वीक्ष्य ता रात्रीइचक्रं-उनके 
द्वारा इस जन्म और पूर्वजन्मों में उपासित हुए भगवान्‌ ने भी माया की ओर देखकर वे विलक्षण 
रात्रियाँ वनाई । 
इन मुनिरूपा और श्रुतिरूपा ब्रजाङ्गनाओं के भी कई भेद हें । श्रुतिरूपा ब्रजाङ्गनाओं 
में जो अनन्यथरा हें उनमें भी मानिनी और मुग्धा ये दो भेद हें । जो श्रुतियाँ निषेधमुख से परब्रह्म 
का प्रतिपादन करती हुँ बे मानिनी हैं ; जैसे 'नेति नेति', 'अदाव्दमस्पर्शमरूपमव्ययम्‌' इत्यादि । 
भावुकों ने इसके वड़े विलक्षण तात्पर्यं व्यक्त किये हें । जिस प्रकार भानिनी नायिका ऊपर से 
अनभिलाष दिखलाते हुए भी भीतर से सर्वथा नायक का ही अनुकरण करती है उसी प्रकार ये 
नियेधमुख श्रुतियाँ भी 'न-न' करके ही अपने परम घ्येय परब्रह्म का प्रतिपादन करती हें। 
'नेति-नेति वचनामृत वोळती' तथा मुग्धा साक्षात्‌ रूप से परब्रह्म का निरूपण करती हें ; जैसे 
'सत्यं ज्ञानमनन्तं ब्रह्म, 'यत्साक्षादपरोक्षद्त्रह्म' इत्यादि । 
इसके सिवा जो अन्यपरा श्रृतियाँ, मुनिचरी और देव-कन्यारूपा ब्रजाङ्गनाएं हें, उनमें 
कोई तो सख्यभाववाली हें और कोई कान्तभाववाली हेँ। इनमें सस्यभाववती परिपक्वा हैं 
और कान्तभ।ववती अपरिपकवा हें । सख्यभाववांलियों का नित्य निकुऊज-लीला में भी प्रवेश है, 
क्योंकि उनका ब्रत तत्सुखसुखित्व है तथा जो कान्तभाववती हें वे भी ललितादि की उपासना 
करके सख्यभाववती हो जाती हें ; जैसा कि कहा है--- 
मत्कामा रमणं जारमस्वरूपविदोऽवलाः । 
ब्रह्म मां परमं प्रापुः सङद्ाच्छतसह्रशः ॥ 


अर्थात्‌ जो मेरे में जारभाव रखनेवाली और मेरे स्वरूप को नहीं जानतो थीं वे भी 
यूथेश्वरी आदि के सङ्ग से मुझ परब्रह्म को प्राप्त हो गई. । 

इसका यह भी तात्पर्यं है कि जो पहले कान्तभाववाली थीं वे पीछे सख्यभाववाली हो 
गई । तव इसी शलोक का दूसरे प्रकार से अर्थ किया जायगा । 'मम इमाः: मत्का:'-जो मेरी 
ममता की आस्पद हैं; में स्वयं बड़े-बड़े योगीन्द्रों की ममता का आस्पद हूँ और उनमें मेरी भी ममता 
है। और अवला हें ; 'वळं आत्मनिष्ठादाढयं' तच्छून्याः' अर्थात्‌ आत्मनिष्ठा की परिपक्वता 
से रहित हें; और मेरी प्राप्ति आत्मनिष्ठों को ही होती है, क्योंकि श्रुति कहती हे-'नायमात्मा 
वलहीनेन लभ्यः’ । इसी से यह भी कहा है-'पाण्डित्यं निविद्य वाल्येन तिष्ठासेत्‌” अर्थात्‌ उप- 
क्रमोपसंहारादि पड्विध रिङ्ग से श्रुतियों का परम तात्पर्य ब्रह्म में निश्चित कर फिर वात्य 
से-वालभाव से यानी संशय-विपर्यय-रहित होकर स्थित हो । इस प्रकार जो मदीया होने पर भी 
मेरे में पूर्णतया परिनिष्ठिता नहीं हें अथवा मेरे प्रति पूर्ण आत्मीयता का भाव नहीं रखतीं । 
और कसी हुँ ? 'अस्वरूपविदः' अर्थात्‌ में शुद्ध-बुद्ध-परब्रह्म हुँ ऐसा नहीं जानतीं अथवा जिल्हें 
मेरी परम प्रेमास्पदता का ज्ञान नहीं है ; क्योंकि भगवान्‌ के साथ प्रेम सम्वन्ध हो जाने पर तो 
भवत उन पर अपना अधिकार समझने लगता है ; तव तो भकतवर विल्वमज्भल की तरह वह भी 
कहने लगता है--- | 
हस्तमुत्क्षिप्य यातोऽसि बलात्कृष्ण किमद्भुतम्‌ । 
हृदयाद्यदि निर्यासि पोरुषं गणयामि ते॥ 
फिर तो विवश हो जाने के कारण उसके हृदय से हरि कभी हृटते ही नहीं । 
विसृजति न यस्य हृदयं हरिरित्यवज्ञाभिहितोऽप्यघीघनादाः । 
प्रणयरशनया घ॒ताङ घ्िपक्मः स भवति भ।गवतप्रघान उषतः । 


जिस प्रकार पिघली हुई लाख में यदि हल्दी मिला दी जाय तो फिर उन दोनों का 
पार्थक्य नहीं हो सकता, उसी प्रकार भक्त के द्रवीभूत मन से जब भगवान्‌ के स्वरूप का तादात्म्य 
हो जाता है तो उनका कभी विप्रयोग नहीं होता । फिर भक्तहूदय भगवान्‌ को नहीं भूल सकता 
और भगवान्‌ भक्त के हृदय को नहीं छोड़ सकते । उन गोपाङ्गनाओं का भाव इतना प्रोढ़ नहीं 
हुआ था ; इसी से बे अबला और अस्वरूपविद थीं ; किन्तु उन्होंने भी 'ब्रह्म मां परमं प्रापु: - 
मुझ परब्रह्म को प्राप्त कर लिया । कौन ब्रह्म? 'परमम्‌'-परा उत्कृप्टतमा अभिमता मा 
श्रीराधा यस्य तम्‌ ! अर्थात्‌ जिसको पराशक्ति माई-श्रीराधिकाजी ही अभिमत हें उस परम 
ब्रह्म को प्राप्त कर लिया । यह अर्थ सख्यभाववती गोपाङ्गनाओं के लिये अनुकूल ही है, बयोंकि 
श्रीवृषभानुसुता स्वाधीनभर्तृका होने के कारण मुख्य नायिका हें; अतः बे ही भगवान्‌ की 
परम-प्रेयसी हें। शेष सव सखियाँ कान्तभावशून्य सख्यभाववाली हें ; इसलिये वे उन सवकी 
भी सेव्य हैं ! 

वह परब्रह्म कंसा है? 'मा रमणम्‌-मायां रमणं यस्य' अर्थात्‌ जिसका ब्रह्माकार- 

प्रमा अथवा श्रीवृषभानुनन्दिनी में रमण है; और कंसा है 'जारम्‌” अर्थात्‌ जो जारवुद्धि से 
वेद्यमात्र है, वस्तुत: जार नहीं ; क्योंकि परमात्मा है। अथवा 'जरयति कामवासनाम्‌ इति 
जारम्‌’ कामवासना को जीर्ण कर देता है इसलिये ब्रह्म जार है। एसे मुझ परब्रह्म को 'ता: 
शतसहस्रशः संगात्प्रापुः'-उन सेकड़ों-हुजारों गोपाङ्गनाओं ने (ललितादि के) सङ्ग से प्राप्त कर 
लिया । अर्थात्‌ पहले वे कान्तभाववाली थीं किन्तु इनके सहवास से सस्यभाववाली हो गई । 

ता: शब्द विलक्षणता का द्योतक है-यह वात ऊपर कही जा चुकी है । उन रात्रियों की 
विलक्षणता का यद्यपि पहले भी वर्णन किया जा चुका है तथापि यहाँ हम फिर उनकी कुछ 
विळक्षगताओं का विचार करते हें । उनमें एक तो यह वहुत वड़ी विलक्षणता थी किअनन्तकोटि 
ब्राह्मराचियों का एक ही समय में निर्माण हुआ और वे सव की सव पूर्णचन्द्रसम्पन्ना थीं । यद्यपि 
दक्ष प्रजापति के शाप के कारण चन्द्रमा की पूर्णता स्थायी नहीं है तथापि यहाँ भगवान्‌ ने जो 
रात्रियाँ वनाई वे सभी पूर्णचन्द्रसमलंकृता थीं । साथ ही एक विशेषता और भी थी । अन्य 
रात्रियों में चन्द्रमा पूर्व दिशा में उदित होकर जव मध्याकाझ में पहुँच जाता है तो फिर वह जैसे 
जैसे पश्चिम की ओर जाता है वैसे-वेसे ही उसकी ज्योति क्षीण होने लगती है, परन्तु इन रात्रियों 
में चन्द्रमा की गति केवल मध्याकाश पर्यन्त ही थी । इसके सिवा एक विचित्रता यह भी थी कि 
रात्रियों का अनुभव केवल ब्रजाङ्गनाओं को ही हुआ था । और सवके लिये तो वह एक प्राकृत 
रात्रि ही थी । यदि सव को एसा ही अनुभव होता तो इतने समय तक पुत्रप्राणा यशोदा और 
स्नेहमू्ति नन्दवावा किस प्रकार अपने लाड़ले लाल का पार्थक्य सहन कर सकते । यह नियम है 
कि जव किसी द्ररिद्र को कोई महामूल्य रत्न मिल जाता है तो वह्‌ पल-पल में उसकी सँभाल 
करता रहता है। इसी प्रकार माता यशोदा और नन्दवावा भी अचिन्त्यानन्दघन परमानन्दमूति 
भगवान्‌ कृष्ण को पुत्ररूप से पाकर पल-पल में उनका मुखचन्द्र निहारने को लालायित रहते थे । 
और रात्रि में भी कई बार उठकर अपने लाल की देख-रेख करते थे । अत: उस रात्रि में ही वे 
इतनी देर कैसे सोते रह सकते थे ? परन्तु वे जब उठे तभी उन्होंने श्रीकृष्ण को अपने पास ही 
देखा । इस प्रकार, ये रात्रियाँ बड़ी ही विचित्र थीं । इन्हीं रात्रियों में अनन्तकोटि ब्रजाङ्ग- 
नाओं की चिरकालीन कामना पूर्ण हुई थी । 

इस सम्वन्ध में एक और भी विचार है। किन्हीं-किन्हीं का मत है कि उस रात्रि में 
शरद्‌, वसन्त और ग्रीष्म इन तीनों ऋतुओं की १८० रात्रियों का अनुभव हुआ था ; और उनमें 
तीनों ही ऋतुओं की रमणोपयोगी सामग्रियाँ विद्यमान थीं । रात्रियों का नाम दोषा है । उनमें 
सदा ही कुछ-न-कुछ दोष रहते ही हें, इससे रात्रिमें बहुत-से-भय भी रहते हें किन्तु भगवान्‌ ने उन 
सव दोषों की निवृत्ति के लिये ये निर्दोष रात्रियाँ बनाई । उनमें उपर्युकत तीनों ऋतुओं की 
रात्रियों के समस्त गुण तो थे, किन्तु दोष कोई नथा। कोई ऐसा भी कहते हें कि 
तीन ही क्या उनमें तो सभी ऋतुओं की रात्रियों का निवेश किया गया था, क्योंकि वहाँ 
सभी ऋतुओं में सेवन करने योग्य भोग्य-सामग्री देखी जाती है। 

इसके सिवा 'उत्फुल्लमल्लिकाः' इस विशेषण का भी यही तात्पर्ये है कि उन रात्रियों में 
मल्लिकोपलक्षित सभी पुष्प खिले हुए थे । वहुत-से पुष्प ऐसे हें जो रात्रि में नहीं खिलते परन्तु 
वहाँ कुन्द और कुमुद साथ-साथ खिले हुए थे। जसे-- 

“रेमे तत्तरलानन्दकुमु दामोदवायुना' । 
और--- 
'कुन्दत्नजः कुलपतेरिह वाति गन्धः ।' 

इससे सिद्ध क्या होता है ? सो वतलाते हें-वसन्त ऋतु कामदेव का मित्र है। वह अभी 
तक अधने मित्र के विथोग में सन्तप्त था । आज उसने सोचा कि जो भगवान्‌ श्रीकृष्णचन्द्र अपनी 
सौन्दर्थ-सुध! से आत्माराम मुनियों के भी मनों को मोहित करनेवाले हैं आज वे ही श्रीबुषभान्‌- 
नन्दिनी और उनकी सहचरियों कं सौन्द्यंकण से मोहित हो रहे हें, 'तद्शो दारुयन्त्रवत्‌ ।' अतः 
सम्भव है, आज परमानन्दकन्द श्रोकृष्णचन्द्र और ब्रजसुन्दरियों के सम्प्रयोग में हमारे परम मित्र 
मनोज का उद्धव हो जाय अत: इनक स्वागत के लिये हमें भी खूब तैयारी करनी चाहिये । इसी 
से मानो मनोजमित्र ऋतुराज ने सारे पुष्पों को एक साथ विकसित कर दिया है। यद्यपि शरद्‌ 
ऋतु में पुष्पों का विकास रुक जाता है, तथापि पुष्पविकास के विरोधी जाडघमय शरद्‌ ऋतु में भी 
मल्लिकादि उपलक्षित समस्त पुष्प खिल गये । अर्थात्‌ उस जाडथमय समय में भी पुष्पों का 
बिकास ही नहीं हुआ प्रत्युत वे अत्यन्त विकसित हो उठे । किन्हीं-किन्हीं का कथन है कि मल्लिका- 
पुष्प शरद्‌ ऋतु में फुल्लित होते हें,वसन्त में उन्मुख होते हें और ग्रीष्म में उत्फुल्ल हो जाते हैं ; 
अतः यहाँ उत्फुल्लमल्लिका कहकर विरोघाभास योतिंत किया है। इससे सूचित होता है कि यहाँ 
शरद्‌ में बसन्त ऋतु का निवेश किया था । 

साथ ही वसन्तं ने यह भी सोचा कि भगवान्‌ श्रीकृष्ण हमारे मित्र कामदेव को परास्त 
करने का आयोजन कर रहे हें। वह उनका प्रभाव जानता ही था । उसे यह मालूम था ही कि 
इन्होंने इन्द्र और ब्रह्मा का भी मान मर्दन कर दिया है । यही दशा कुबेर और वरुण की भी हुई 
थी । अव ये सव पर विजय प्राप्त करके हमारे मित्र को भी जीतना चाहते हें ; परन्तु वे भी 
किसी से कम नहीं हें। वेभी ब्रह्मादि-विजय-संरूढदर्प हें। अतः वसन्त ने सोचा कि यह बड़ा 
विकट युद्ध होगा । इसलिए हमें मित्रवर मनोज की सहायता करनी चाहिये ; क्योंकि-- 

आपतिकाल परखिये चारी । घीरज धरम मित्र अर नारी ॥ 

अच्छा तो, हमें क्या करना चाहिये? वीरों के लिये सबसे बड़ी सहायता यही है कि 
उनके पास अस्त्र-झस्त्रों की कमी न रहे । हमारे मित्र पुष्पधन्वा हें और उनके दस्त्र भी पुष्प ही 
हें। अत: उनकी सहायता के लिये मुझे समस्त वृन्दारण्य को विविध प्रंकार के सुन्दर और 
सुवासित सुमनों से सुसज्जित कर देना चाहिये । इसी से उसने यथांयोग्य काळ की अपेक्षा न 
करके सब प्रकार के पुष्पों को विकसित कर दिया है। कामोद्रेक के आलम्वन-विभाव नायक के 

लिये नायिका और नायिका के लिये नायक हें तथा पुप्प, चन्द्रज्योत्स्ना, मलयानिल आदि उसके 
उद्दीपन-विभाव हें । पुप्प तो साक्षात्‌ कन्दं के वाण ही हें । उनमें कुन्दकुड्मल तो शूल का 
काम करता है। जो उद्दीपन-विभाव नायक-नायिका के संयोग में रसवृद्धि करनेवाले हें वे ही 
उनका वियोग होने पर अत्यन्त दु:खद हो जाते हैं उस अवस्था में कुन्दकुसुम शूल हो जाते हें 
केवल (केवड़ा) भाले का काम करता है और किशुक (पलाशपुप्प) मानो अर्धचन्द्र वाण हो 
जाता हैं । किशकपुष्प रक्तवर्ण होता है सो मानो बह विरहियों का वक्ष-स्थल विदीर्ण करके 
उनके रकत से रञ्जित हो रहा है । इसी प्रकार अन्य पुष्पों में भी विभिन्न शस्त्रास्त्र की कल्पना 
कर लेनी चाहिये । भगवान्‌ की रची हुई ये रात्रियाँ प्राकृत नहीं थीं । अप्राकृत भगवान्‌ के 
साथ अप्राकृत गोपाङ्गनाओं की यह अप्राकृतं लीला अप्राकृत रात्रियों में ही होनी चाहिये थी । 
अतः भगवान्‌ ने उन अप्राकृत रात्रियों का निर्माण किया । 
इस प्रकार भगवान्‌ ने रात्रियाँ तो वना लीं, परन्तु उनको अपना मन तो है नहीं 'अप्राणो 

ह्यमना शुभ्रः ।' इसलिये उन्होंने "मनश्चक्रे, मन भी वनाया । तात्पर्यं यह है कि अभी तक तो 
यही समझा जाता था कि भगवान्‌ देह-देही-विभाग से रहित हें ; वे केवल भक्तानुग्रह के लिये 
ही शरीरादिमान्‌-से प्रतीत होते थे। परन्तु यह लीला इस तरह नहीं होगी । यहाँ तो उन्हें 
व्यासक्तचित्त होना पड़ेगा । यदि अमना भगवान्‌ रमण करेंगे तो ब्रजाङ्गनाओं की कामना पूर्ण 
न होगी । इसीसे उन्होंने मन भी वनाया । 

परन्तु बनाया केसे? 'योगमायां वीक्ष्य'-योगमाया की ओर देखकर । इसमें उन्हें 
कोई कठिनता नहीं हुई ; उन्होंने योगमाया की ओर केवल देख दिया । उस निरीक्षण से सव 
वात अपने-आप वन गई। वह योगमाया क्या है? 'योगाय रमणाय अथवा अघटितघटनाय 
या माया कृपा' अर्थात्‌ रमण अथवा अघटितं घटना क लिए जो माया यानी कृपा है वही योगमाया 
है। यह ठीक ही है, क्योंकि अमना का मनोनिर्माण और दोषा रात्रियों को निर्दोष बनाना अघ- 
टित घटना ही तो है । 

ऊपर जो विवेचन किया गया है उसके अनुसार 'हरदोत्फुल्लमत्लिकाः' इस पद की 
व्युत्पत्ति एक अन्य प्रकार से भी हो सकती है। 
यथा— 

“शरान्‌ ददातीति शरदः वसन्तः तेन उत्फुल्लानि मल्लिकोपलक्षितानि सर्वाणि पुष्पाणि 
यासु ताः ।' 

अर्थात्‌ जो कामदेव को शर प्रदान करता है वह वसन्त ही दारद्‌ है, उसने जिन रात्रियों 
में मल्लिका से उपलक्षित समस्त पुष्पों को विकसित कर दिया है बे रात्रिया ही शरदोत्फुल्ल- 
मल्लिका हें। 

शरद्‌ ऋतु विशेषतया जड़ता की सूचक होती है । अतः इससे यह भी निष्कपं निकलता 
है कि इस लीला के प्रभाव से जाडघमय-मलविक्षेपादिसमाक्रान्त मन में भी मल्लिका के समान 

प्रेमत्व का विकास हो जाता है; तथा भगवत्स्वरूप और भगवल्लीलाओं का अनुशीलन ही 
प्रधानतथा प्रेमतत्व के आविर्भाव में हेतु है । प्रेम के आविर्भाव में जड़ाजड़ का विचार भी नहीं 
है। इसी से यहाँ दिखलाया है कि बृन्दावन में जितने भी तृण-लता एवं वृक्षादि हुँ वे अचेतन नहीं 
बल्कि चेतन ही हें ; यदि वे जड़ अर्थात्‌ स्वभाव परतन्त्र होते तो शरद्‌ ऋतु में असमय ही 
मल्लिकाओं का विकास कंसे होता? इन्हें अवसर का ज्ञान है और ये अपने स्वभाव का भी 
विचार रखते हें, इसी से भगवल्लीला का सुअवसर देखकर असमय में भी वे पुष्पादि-सम्पन्न हो 
गये । इससे सिद्ध होता है कि ब्रज के तरुवर एवं लताएँ भी चेतन ही हैं । इसी से भगवान्‌ ने 
वलभद्रजी का गुणकीतंन करते हुए उनसे कहा था-'प्रायो अमी मुनिगणा भवदीममुख्याः -ये 
तरुवर सम्भवतः आपके प्रधान भक्त मुनिजन ही हें। ये अपने आत्मभूत आपको किसी भी 
दशा में छोड़ना नहीं चाहते । अतः जिस प्रकार आप मनुष्याकार होकर गूढ़रूप से लीला कर रहे 
हें उसी प्रकार ये भी वुक्षादिरूप होकर आपकी सेवा में उपस्थित हो गये हें। ये अपनी 
पुष्पादि-सम्पन्न शाखारूप शिखाओं से आपके पदतलसंस्पृष्ट पृथिवीतल का स्पर्श करना 
चाहते हैं । 

इसके सिवा एक अन्य प्रसङ्ग में यह भी कहा है कि ये वृक्ष मानो वेदद्टुम हें, इनकी जो 
शाखाएं हें वे मानो माध्यन्दिनी आदि वेद की शाखाएं हें, पल्लव मानो उपनिषदे हें और उन पर 
जो पक्षी हें वे मानो आत्माराम मुनिगण हें-- 

'आरह्य ये दुमभुजान्‌ रुचिरप्रवालान्‌ °उण्बन्त्यमीलितदृश्ो विगतान्यवाचः ।' 

'जो मनोह्र-शाखारूप वृक्ष की भुजाओं पर आरूढ़ होकर अन्य किसी प्रकार का शब्द 
न करते हुए खुले नेत्रों से वंशीध्वनि श्रवण करत रहते हें।' यहाँ 'अमीलितदृशः' यह पद विशेष 
रहस्यपुर्ण है । यद्यपि कानों से मुरलीध्वनि सुनते समय नेत्रों का व्यापार रुक जाता है, क्योंकि 
जिस समय मन एक इन्द्रिय के विषय का आस्वादन करने में तत्पर है उस समय वह दूसरे 
इन्द्रिय के विषय को किस प्रकार ग्रहण करेगा ? किन्तु आपके रूप-लाबण्य का तो विलक्षण 
माधुयं है; वह उनके नेत्रों को बन्द ही नहीं होने देला । अत: मालूम होता है, ये पक्षिगण 
अवश्य कोई भगवत्कथानुरागी मुनिजन ही हें । 

तात्पर्यं यह्‌ है कि जहाँ भगवतुप्रकाश होता है वहाँ सभी प्रकार के दोषों का निराकरण 
होकर समस्त गुणों का समावेश हो जाता है । 

'घस्यास्ति भक्तिर्भगवत्यकिञ्चना सबरगुणस्तत्र समासते सुराः ।' 

अर्थात्‌ जहाँ श्रीहरि की अनुरक्ति रहती है वहाँ समस्त गुणों के सहित सम्पूर्ण देव निवास 

करते हें और वहाँ समस्त दोषों का अभाव हो जाता है । 
'न कोधो न च मात्सर्यं न लोभो नाशुभा मतिः । 
भवन्ति कृतपुण्यानां भक्तानां पुरुषोत्तमं ।। 

जो पुण्यात्मा लोग श्रीपुरुपोत्तम भगवान्‌ के प्रति भक्तिभाव रखनेवाले हैं उनमें न क्रोध 
रहता है, न मत्सरता रहती है और न लोभ या अशुभ मति ही रहती है । अतः यदि भगवर्लीला 
के लिये रची हुई उन दिव्य रात्रियों में समस्त गुणों का विकास हुआ तो आइचयं ही क्या है ? 

इसी से यहाँ एक दूसरा अर्थ भी किया जाता है। 

'यः अगमायामुपाश्चितः'-न गच्छन्तीति अगाः तत्रत्याः वृक्षा: तेषां या स्वविंबयिणी भा 
मतिः प्रेमवती बुद्धिः मा अगमा तस्याम्‌ उपाश्रितः तन्निमित्तमेब भगवन्‌ ता आहूय रन्तुं मनइचक्रं । 

अर्थात्‌ जो विचलित नहीं होते, वे वहाँ के वृक्ष ही 'अग' हें, उनकी जो अपने प्रति 
प्रेमवती वृद्धि है वही 'मा' है, उस अगमा का आश्रय कर, अर्थात्‌ उसी के लिये भगवान्‌ ने उन 
गोपाङ्कमाओं को वुळाकर रमण करने की इच्छा की । 

इसका सीधा-सादा यह भी तात्पर्यं हो सकता है कि भगवान्‌ ने योगमाया का आश्रय 
ले, उनके लौकिक-वन्धनों का विच्छेद करने के लिये उन्हें बुलाकर उनके साथ रमण करने की 
इच्छा की। भगवान्‌ ने देखा कि ये गोपाङ्गनाएं जन्म-जन्मान्तर से मेरी उपासना करने के 
कारण मेरे साथ रमण करने योग्य हो गई हैं, ये लोककृत लज्जादि-वन्धन के योग्य नहीं हें ; 
किन्तु दूसरी ओर उन्होंने यह भी देखा कि वे लौकिक-वन्धनों से वेधी हुई हें । इस प्रकार उनका 
दोनों ओर खिचाव है । तथापि वे हैं कॅंसी? 'रात्री': अर्थात्‌ अपने को और अपने सर्वस्व को 
मेरे ही पादयद्ों में समर्पण करनेवाली हें। इनके धन, रूप और जीवन सव मेरे ही लिये हैं । 
इनको दृष्टि में मेरे यिना जीवन का कोई मूल्य नहीं है। उन्हें इस प्रकार उभयत:पाशा रज्जु में 
बंधा! हुआ देखकर भगवान्‌ ने अयोगाय-उनके लोक-कुल-लज्जादिरूप बन्धन के बिच्छेद के 
लिये भाया-कृपा का आश्रय लेकर उनके साथ रमण की इच्छा की । इसी से उन्होंने वेणुनाद के 
द्वारा उनके लोक एवं कुल आदि के बन्धनों को विच्छिन्न करके उन्हें प्रेमाकुल कर दिया । 

अथवा-- 

अयस्कान्तर्माण प्रति अयोवत्‌ अच्छति स्वभक्तोन्‌ प्रति या सा अयोगा; अयोगा 
चासो माया-कृपा अयोगमाया-- 

-जो अपने भक्तों के प्रतिं इस प्रकार आकर्षित हो जैसे लोहा चुम्बक को ओर, उसका 
नाम अयोगा है, ऐसी जो अयोगा माया-कृपा है उसे ही अयोगमाया समझना चाहिये ; क्योंकि 
भगवान्‌ की कृपा भक्तों के प्रति उसी प्रकार आकर्षित हो जाती है जैसे चुम्बक के प्रति लोहा । 
यद्यपि भगवान्‌ की कृपा सर्वदा सवंत्र है तथापि उसका आकर्षण करने में भवतजन ही समर्थ हें । 
अतः भगवान्‌ भी उसी कृपा के अधीन होकर उनके साथ रमण करने को उद्यत हो गये, वयोंकि 
भगवान्‌ की जो ऐश्वयंशक्ति और मायाशक्ति हें वे भी अपनी नियन्त्री इस कृपाशवित क ही 
अधीन हें। 

अथवा परमानन्दकन्द श्रीकृष्णचन्द्र का जो दिव्य मद्भुलयम वपु है बह अयस्कान्तमणि 
के समान है, उसके प्रति जो अय:-लोहे के समान आकर्षित होती हैं वे ब्रजवनिताएं ही अयोगा 

॥2 

हें। तात्पर्य यह है कि गोपाङ्गनाएँ भगवान्‌ के पास अपनी इच्छा से नहीं गई, वल्कि भगवत्सौ- 
न्दर्यरूप अयस्कान्त ने उन्हें अपनी ओर आकर्षित कर लिया । अत: उनपर कृपा करके भगवान्‌ 
ने वे रात्रियाँ वनाई । अथवा--- 
स्वेन सह युज्यन्ते ये ते योगाः गोपदाराः ; तेषां या माया-कृपा तामुपाश्चितः योगमाया- 
सुपाश्चितः । 
अर्थात्‌ जो अपने से युक्त होनेवाली हैँ बे गोपवधूटी ही 'योगा' हें,उनके प्रतिं जो माया- 
है उसी का नाम योगमाया है। उसका आश्रय लेकर उन्होंने रमण करने की इच्छा की । 
इस प्रकार अयोग और योग दोनों ही पदों से गोपाङ्नाएँ अभिप्रेत हैं अत: 
योगानामयोगानाङच या मा स्वविबयिणी प्रीतिमतो* मा प्रमा स्निग्धा मानसो वृत्तिः 
सा योगमा । 
अर्थात्‌ योग और अयोग इन दोनों की ही जो अधने प्रति प्रेममयी मनोवृत्ति है वह 
योगमा है । 
भवित और ज्ञान ये दोनों अन्तःकरण के ही परिण।म हें। परमप्रेमास्पद भगवान्‌ का 
जो अत्यन्त उत्सुकतापूर्वंक चिन्तन है बही भक्ति है। इसी प्रकार प्रमा भी अन्तःकरण को ही 
वृत्ति है। परन्तु जो मानसिक द्रवता की अपेक्षा से रहित अन्तःकरण की प्रमेयाकाराकारितं 
वृत्ति है उसका नाम प्रमा है और जो प्रमाण अथवा संस्कारजनित द्रवता की अपेक्ष।वाली प्रेमा- 
स्पदाकारा वृत्ति है उसे भक्ति कहते हें। वेदान्त में जिन भवित और ज्ञान का विचार किया 
गया है उनके स्वरूप, साधन और फल श्रीमधुसूदन स्वामी ने भिन्न-भिन्न वतलाये हें । वे कहते 
हैं कि अन्तःकरण को जो सविशेष भगवदाकाराकारित स्निग्धा वृत्ति है वह भक्ति है और जो 
अन्तःकरणद्रवतानपेक्ष महावाक्यजनितं निविशेष ब्रह्माका राकारित वृत्ति है उसे ज्ञान कहते हें । 
उनके कथनानुसार भक्ति के तीन भेद हें-प्राकृत, मध्यमा और उत्तमा । उनमें प्राकृत 
भक्त वह है जो केवल भगवान्‌ की प्रतिमाओं में ही श्रद्धा रखता है और उन्हीं की पूजा करता है, 
भगवान्‌ के भक्तों तथा अन्य पुरुषों में श्रद्धा नहीं रखता ; यथा-- 
अर्चायामंव हरये पूजां यो अश्रद्धयहते। 
न त<्क्तेषु चान्येषु .स भक्तः प्राकृतः स्मृतः ॥। 
जो ईश्वर में प्रेम करता है, भगवान्‌ के आश्रित रहनेवालों के प्रति मित्रता का भाव 
रखता है, मूर्खो पर कृपा करता है और भगवद्द्वेषियों की उपेक्षा करता है वह मध्यम है-- 
ईञ्वरे तदधोनेषु बालिशेषु द्विषत्सु च। 
प्रेममेत्रीकृपोपेक्षा यः रोति स॒ मध्यमः।। 


* प्रीतिद्रु तिः प्रणयो द्रवावस्था इति मधुसूदनस्वाम्युक्तेः । 

तथा उत्तम भक्त उसे.कहते हें जो सम्पूर्ण प्राणियों में अपना भगव-द्भाव देखता है, और 
समस्तं प्राणियों को अपने आत्मारूप भगवान्‌ में देखता है, जैसा कि कहा है--- | 
सवभूतेषु यः पइ्येूगवद्रावमात्मनः। 
भूतानि भगवत्यात्मन्येष भागवतोत्तमः ॥ 
ऊपर के इलोक का तात्पर्यं यह है-'आत्मनः स्वस्य त्वंपदार्थस्य भगवद्भावं तत्पदार्थत्वं 
सरवेभूतेपु पश्येत्‌’ अर्थात्‌ (जिस प्रकार उपाधि का वाध करने पर घटाकादा की महाकाझरूप से 
व्यापकता है उसी प्रकार) जो समस्त प्राणियों में तत्पदार्थरूप से त्वंपदार्थं की व्यापकता देखता 
है एवं भगवदभिन्न आत्मा में समस्त भूतों को कल्पित रूप से देखता है । 'अथवा 'आत्मनोऽन्तर्या- 
मिणो भगव-द्रावमेश्वर्थवत्त्वं नियन्तृत्वं सर्वत्र भावयति तथा भगवति परमेङ्वर्यवत्यात्मनि आत्म- 
निथम्यत्वेनाधेयत्वेन च भूतानि पश्येत्‌” अर्थात्‌ जो सर्वत्र आत्मा यानी अन्तर्यामी का भगव-द्भाव- 
एश्वर्थेवत्व अर्थात्‌ नियन्तृत्व देखता है और भगवान्‌-परम ए्वर्यवान्‌ परमात्मा में उसके 
नियम्थ और आधेयरूप से समस्त भूतों को देखता है वही श्रेष्ठ भगव-्भक्त है । 
इनमें जो उत्तमा भक्ति है वह भी तीन प्रकार की है। जहाँ भगवदाकाराकारित 
अन्तःकरण से समस्तं विद्यमान जगत्‌ का भगवद्रूप से ग्रहण किया जाय बह प्रथम कोटि की 
उत्तमा-भक्ति है । ऊपर जो उत्तमा-भक्त का लक्षण वतलाया है वह प्रथम कोटि की ही है। 
दूसरी कोटि की उत्तमा-भक्ति वह है जहाँ भगवदाकाराकारित द्रुत अन्तःकरण से प्रपञचमिथ्या- 
त्वनिश्चयपूर्वक सवकी भगवद्रूपता का निश्चय किया जाय ; जैसे कि कहा है— 


तस्मादिदं जगदशेषमसत्स्वल्पं 
स्वप्नाभमस्तादषणं पुरुदुःखदुःखम्‌ । 
त्वय्येव : नित्यसुखबोघतनःवनन्ते 


मायात उद्यदपि यत्सदिवावभाति॥ 
और जहाँ प्रपञ्च के मिथ्यात्व और सत्यत्व दोनों ही भावों से रहित द्रत चित्त से केवल 
भगवान्‌ का ही ग्रहण हो वह तीसरी कोटि की उत्तमा भक्ति है ; जेसे-- 
घ्यायतश्चरणाम्भोजं भावनिरबृतचेतसा । 
औत्कण्ठ्याश्रुकलाक्षस्य हृद्यासीन्मे शनेहरिः॥। 
प्रेमातिभरनिर्भिन्नपुलकाङ्गोऽतिनिव तः । 
आनन्दसम्प्लवे लोनो नापश्यमुभयं मुने।। 
इस प्रकार द्रुतचित्त की भगवदाकारा मानसी वृत्ति को 'मा' कहते हें ; अयोगों की जो 
मा-प्रीति अर्थात्‌ मति है वही 'अयोगमा' है, उस अयोगमा में उपाश्चित हुए अर्थात्‌ ब्रजाङ्गनाओं 
की ऐसी प्रीतिमती वुद्धि से आकर्षित हुए भगवान्‌ ने रमण करने की इच्छा की । अर्थात्‌ अपने 
प्रति जो ऐसी प्रीतिमती वृद्धि है उसके परतन्त्र हुए भगवान्‌ उन गोपाङ्गनाओं का आवाहन कर 

उनके साथ रमण करने की इच्छा की । क्योंकि भगवान्‌ प्रेम-मधु-मघुकर हें, और जो प्रेम-मधु- 
आकर सुमनसों के सुमनस हें उनके प्रति भगवान्‌ का आकर्षण होना उचित ही है । उधर जिनका 
चित्त समस्त सुमनाओं के सुमनस श्रीभगवान्‌ के प्रति आकर्षित होता है, वे सुमना कहे जाते हें । 
श्रीमगवान्‌ के प्रति आकर्षित होना ही उनका सुमनस्त्व है । अतः शोभन स्वभाववालों का 
सिद्धान्त यही है कि भगवान्‌ से प्रीति करें । वही वाक्‌ सुन्दर है जिससे भगवान्‌ का गुणगान होता 
है, वे ही कर्णपुट धन्य हैं जिनसे भगवत्कथाओं का श्रवण होता है और वे ही चरण घन्य हें जिनसे 
भगवद्धामों में गमन होता है । इसी से अर्जुन से भी भगवान्‌ ने यही कहा है-- 


सय्येव मन आधत्स्व मयि बुद्धि निवेशय । 
निवसिष्यसि मय्येव अत ऊध्व न संशयः॥। 
मन्मना भव मडूक्तो मद्याजी मां नमस्कुरु । 
मामेवेष्यसि सत्यं ते प्रतिजाने प्रियोऽसि मे ॥ 


यह वात तो अमना भगवान्‌ के विषय में हें । ये ब्रजाङ्गनाएँ तो सुमनसों की शिरोमणि 
हें। अत: उनका जो मन है, वह तो प्रेम का आकार है ही । उनके प्रेमकण से ही समस्त संसार 
प्रेममय हो रहा है। अतः इनक प्रेममधु-आकर-मन का प्रेम-मघु-मधुप भगवान्‌ समाश्रयण 
करेंगे ही । इसी से भगवान्‌ ने गोपाङ्गनाओं का आह्वान कर उनके साथ रमण करने की 
इच्छा की । 
अथवा योगमायामुपाश्रितः-इस पद का यह तात्पर्यं समझो-'अन्यत्र चञ्चलापि भग- 
वत्यचञ्चला या मा सा भगमा तस्यामुपाश्रितो यः” अर्थात्‌ अन्यत्र चञ्चला होने पर भी जो 
भगवान्‌ के प्रति अचञ्चला है उस मा-लक्ष्मी को अगमा कहते हें। उस अगमा में जो भगवान्‌ 
उपाश्रित हें उन्हीं ने रमण की इच्छा की ;। यह वात गोपाङ्गनाओं क प्रेमसौष्ठव की योतक 
है। इसी क पोषण में यह भी अर्थ किया जाता है-'अगमा दुरवगममाहात्म्या या मा वृषभानु- 
नन्दिनी तस्या मुपाश्चितः'-जिन श्रीवृषभानुनन्दिनी का माहात्म्य अत्यन्त दुर्वोध है उनमें आश्रित 
जो भगवान्‌ उन्होंने रमण की इच्छा की । इसका तात्पर्यं यह है कि लक्ष्मीजी का माहात्म्य तो 
सुज्ञेय है, किन्तु श्रीवृषभानुनन्दिनी की महिमा अत्यन्त दुर्बोध है। क्योंकि जिन श्रीभगवान्‌ के 
कृपाकटाक्ष को अपेक्षा समस्त देवगण रखते हें वे ही इनक कृपाकटाक्ष की वाट निहारा करते 
हें । वे वृबभ!नुनन्दिनी कैसी हूँ? “न गच्छतीति अगा, अगा अचला सर्दफरूपा मा अङ्गश्ञोभा 
सौन्दर्यलक्ष्मीः यस्याः सा'-अर्थात्‌ जिनके अङ्ग की शोभा सर्वथा अक्षुण्ण है उन्हीं श्री राधिकाजी 
के अद्भुत सीन्दर्य-माधुर्य से मोहित हुए श्रीभगवान्‌ ने उन्हें बुलाकर उनके साथ रमण करने की 
इच्छा की । 
यहाँ तक अज्ञ और मुमुक्षुओं को दृष्टि से अर्थ किये गये ; अव मुबतों की दृष्टि से 
व्याख्या करते हें । 


श्रोरासलोलारहस्य ९३ 


ताः ज्ञानोरूपाः प्रजा वोक्ष्य ता आहूय ताभिः सह रन्तुं मनइचक्र-- 

--उन ज्ञानीरूपा प्रजाओं को देखकर उनका आह्वान कर उनके साथ रमण करने की 
इच्छा की । वे ज्ञानीरूपा प्रजाएँ कंसी हें ? -'ता:'- तदात्मिका अर्थात्‌ भयवद्रूपा हैं, क्योंकि एसा 
कहा भी है-“ज्ञनी त्वात्मेव मे मतम्‌', 'एकभकितिविडिप्यते' इत्यादि । और कंसी हें? *रात्री:' 
अर्थात्‌ भगवान्‌ भें अशेप-विशेप-समर्पण करनेवाली हेँ। यहाँ पूर्ण स्वात्मसमर्पण है, वयोंकि 

अन्य-निष्ठ।ओं में अपना पृथक्‌ अस्तित्व रह ही जाता है। अथवा 'रात्री:' पद का यह भी तात्पर्यं 
हो सकता है कि वह आत्मस्वरूपा होने के कारण रात्रियों के समान हैं, क्योंकि ये आत्मस्वरूपा 
हैं और व्यवहार का अविषय होने के कारण अज्ञानियों के लिये आत्मा रात्रिरूप ही है । अथवा 
यह भौ तात्पर्ये हो सकता है कि जितना व्यावहारिक प्रपञ्च है वह जिसकी दृष्टि में रात्रिरूप 
अर्थात्‌ असत्‌ है वह ज्ञानीरूपा प्रजा रात्रि है। अथवा जिस प्रकार रात्रि अस्पष्टप्रकादावाली 
होती है उसी प्रकार यह ज्ञानीरूपा प्रजा भी अस्पष्टप्रकाश्ा अर्थात्‌ अव्यकत गति है ; जैसा कि 
कहा भी है--- 
अव्यक्तलिगा अव्यक्ताचारा:' 

यन्न सन्तं न चासन्तं नाश्रुतं न बहुश्रुतम्‌ । 

न सुधृत्तं न दुर्वृत्तं वेद कइ्चित्‌ स व्राह्मणः ॥। 

पुनः यह ज्ञानीरूपा प्रजा केसी है? 

अरद्यपि जाडयमथे अविद्यालेशावश्ञेषयुषतेऽपि अन्तःकरणे उत्फुल्लानि मत्लिकोप- 
लक्षितश्ान्तिदान्त्याद्यञेषपुष्पाणि यासां हृदि इति रदोत्फुह्लमहिलिकाः । 

अर्थात्‌ शरद्‌ में यानी जिनके अविद्यालेशावशेपयुकत अन्तःकरण में भी शान्ति, दान्ति 
आदि मल्लिकोपलक्षित समस्तं पुण्य विकसित हो रहे हें। 

अथवा-—- 

विवेकविचा ररूप: शरेदिताः खण्डिताः इति शरदाः उत्फुल्लमल्लिकाः उत्फुललमल्लिका- 
दयूपलक्षितानि संसारसुखानि यासु । 

अर्थात्‌ विवेक-बिचाररूप शरों से खण्डित उत्फुल्लमल्लिकादि उपलक्षित संसारसुख 

हैं जिनमें, वे रात्रियाँ 'झरदोत्फुल्लमल्लिका' हें । 

अथवा-- 

शारदा निमित्तेन झान्त्यावहेन उत्फुह्लमल्लिकाभासानि संसारसुखानि यासु । 

अर्थात्‌ शान्ति आदि के कारण जिनके लिये संसारसुख केवल पुष्परूप यानी देखने मात्र क 
लिये रह गये, ऐसी प्रजाओं को देखकर भगवान्‌ ने योगमाया का आश्रय ले, उन प्रजाओं का 
आवाहन कर उनके अन्तःकरण में रमण करने का विचार किया ; क्योंकि ज्ञानीरूपा प्रजा का 
रमण अपने आत्मभूत भगवान्‌ के ही साथ होता है । ज्ञानी लोग आत्मरति ही हुआ करते हें । 


e¥ भक्ति-सुधा--तृतीय खण्ड 


इसी से ज्ञानी को लक्ष्य करके कहा है-'एकभवितविदिष्यते', क्योंकि उसकी भक्ति, रति, मति 
एकमात्र भगवान्‌ में ही होती है। 

कोई एसा भी कहते हैं कि भगवान्‌ की यह लीला मुमुक्षुओं क ही लिये है । इस लीला के 
व्याज से भगवान्‌ ने निवृत्तिपक्ष का ही पोषण किया है । भगवान्‌ ने इस लीलाद्वारा यह प्रदर्शित 
किया है कि जिनक एक रोम के सौन्दर्यकण से भी अनन्तकोटि कन्दर्पो का दपं दलित हो जाता है 
उन्हीं श्रीहरि के साथ सुरम्य यमुनाकूल में अनन्तकोटि ब्राह्मरात्रियों पर्यन्त रमण करके भी 
ब्रजवालाएं सन्तुष्ट नहीं हुई तो साधारण सांसारिक लोग इन वाह्विषयों से किस प्रकार सन्तुष्ट 
हो सकते हैं । इस लोला द्वारा भगवान्‌ ने अपने में अनुरक्तों की अनुरक्ति और संसार से 
विरक्तों की विरक्ति दोनों ही पुष्ट की हें । इसी प्रकार भगवान्‌ श्रीराम ने भी सीताहरण के 
पश्चात्‌ शोकाकुल होकर विषयासकत पुरुषों की दुर्दशा का प्रदर्शन किया था-'कामिन की दीनता 
दिखाई ।” भगवान्‌ श्रीराम स्वयं तो अच्युत हें, उन्हें कोई भी परिस्थिति कंसे विचलित कर 
सकती है? और अपनी आह्वादिनी-शक्ति श्रीजनकनन्दिनीजी से उनका वियोग होना भी 
कव सम्भव है? परन्तु इस नरनाटय से कामियों की दीनता दिखलाकर उन्होंने विरवतों के 
वेराग्यको ही सुदृढ़ किया है। वस्तुत: कामोपभोग से काम की कभी तृप्ति नहीं हो 
सकती ; वल्कि जैसे-जैसे भोग्य सामग्री प्राप्त होती जाती है, वेसे-बेसे ही घृताहुति से अग्नि के 
समान वह और भी प्रज्वलित होता जाता है--- 


न जातु कामः कामानामुपभोगेन शास्यति । 
हविा कृष्णवत्मंव भूय एवाशिवधंते ॥। 


अतः जो ऐन्द्रियिक सुख हैं वे दु:ख क ही हेतु और आद्यन्तवान्‌ हैं, इसलिए बुद्धिमान्‌ लोग 
उनमें सुख नहीं समझते । वे उनसे दूर ही रहते हें। श्रीभगवान्‌ कहते हें 
ये हि संस्पर्शजा भोगा इुःसयोनय एव ते। 
अध्द्यन्तवन्तः कोन्तेय न तेषु रमते बुधः॥। 
इन विषयों से सुख कभी नहीं मिल सकता । जिस प्रकार कड॒ए नोम या तुंबे से मधु, 
ओर वाल से तैल निकलना असम्भव है उसी प्रकार वैषयिक भोगों से शान्ति की आशा रखना 
दुराशामात्र है। गोपाङ्गनाओं ने भगवान्‌ के साथ अनन्तकोटि रात्रियों में रमण किया, किन्तु 
आखिर उन रात्रियों का भी अन्त तो हुआ ही । सुख में समय वीतते देरी नहीं लगती, जो पुरुप 
समाधिस्थ हो जाते हें उन्हें संकड़ों वर्ष एक क्षण के समान मालूम होते हें। इसी प्रकार गोपाद्ग- 
नाओं को भी इतना दीर्घकालीन रमण इतना सुखप्रद नहीं हुआ जितना दुःखदायी उसका वियोग 
हुआ । इस वात को दिखाने के लिये ही परम-कृपालु श्रीभगवान्‌ ने मुमुक्षुरूपा प्रजाओं को देखा । 
केसी प्रजा? 'ता:'-आश्चर्यरूपा, क्योंकि आत्मजिज्ञासा आश्‍चर्यरूपा ही होती है- 
'आइचर्थवत्पश्यतिं कर्चिदेनम्‌ ।' अतः वे मुमुक्षुरूपा प्रजा विलक्षण ही हूँ और केसी हें? 


श्रोरासलोलारहस्य &५ 


'रात्री:' यानी ठीक रात्रि के अन्धकार के समान आत्मस्वरूप का आच्छ।दन करनेवाले अज्ञान- 
रूप अन्धकार से व्याप्त हें। यदि कहो कि नहीं, वे तो बिवेकसम्पन्ना हें तो यहाँ भी 'रात्री:' 
पद से 'रा दाने” इस धात्वर्थ के अनुसार दानादिपरा यह अर्थ समझना चाहिये । और कंसी 
ह? 
शरदोत्कुल्लमहिलका :--शरदा भगददुपासनात्मकेन निष्कामकर्मणा उच्च: फुल्लानि 
विकसित।नि अन्तः कारणात्मकानि कमलकुड्मलानि यासाम्‌ । 
अर्थात्‌ शरद्‌ ऋतु में जैसे कमल विकसित होते हैं उसी प्रकार निप्काम कर्मयोग के 
द्वारा जिनके अन्त:करणरूप कंमलकोश अत्यन्त विकसित हो रहे हैं । 
मन का विकास ही मन का प्रसाद है और मन का प्रसाद होने पर हो भगवत्स्वरूप- 
प्राप्ति होती है— 
'आत्मवइ्येविधेयात्मा प्रसादमधिगच्छति ।' 
“प्रसादे सर्वदुःखानां हानिरस्योपजायते । 
प्रसञ्नचेतसो ह्याशु वद्धिः पर्यवतिष्ठते 
x > x 
'कबायपक्तिः कर्माणि ज्ञानं तु परमा गतिः। 
कषाये कमभि: पक्वे ततो ज्ञानं प्रवर्तते ॥ 
xX xX x 
“ज्ञानमुत्पद्यते पुंसां क्षयात्पापस्य कर्मणः।' 
ऐसी जो मुमुक्षुरूपा प्रजा है उसे देखकर । अथवा यह भी तात्पर्यं हो सकता है कि 
निषकाम-कर्मरूप भगवदाराधन करने से-क्योंकि निष्काम कर्म ही सवसे पहला भगवदाराघन 
है-जिसमें झान्ति-दान्तिरूप पुष्प विकसित हो रहे हें। ये पुष्प मुमुक्षुओं को अत्यन्त अपेक्षित 
भी हैं; जैसा कि कहा है-- 
'शान्तो दान्त उपर-तस्तितिक्षः समाहितो भूत्वात्मन्येवात्मानं पद्यत्‌ ।' 
इस प्रकार निष्काम-कर्मद्वारा साधनचतुष्टयसम्पन्न हुई प्रजाओं को देखकर उनके 
हृदयों में श्रुतियों का आह्वान कर उनके साथ रमण करने की इच्छा की ; क्योंकि जो पुरुष 
भगवदाराधन द्वारा शुद्धान्तःकरण नहीं है उसके अन्तकरण में श्रुतियों का ब्रह्मपरत्व निश्चित 
नहीं होता । अशुद्ध अन्तःकरण में ऐसा होना असम्भव है । अतः उन मुमुक्षुओं के अन्त:करणों 
में उनका परम तात्पर्य निइचय कर उनके साथ रमण करने का विचार किया । 
अथवा 
कक योगमायामुपाश्चितः-यः अगमाथां स्वस्मादगच्छत्सु गोपदारंषु या माया कृपा तां 
उपाश्नितः । 

अर्थात्‌ अपने पास से न जानेवाली गोपाङ्गनाओं के प्रति (माया) कृपा का आश्रय 
लेकर। अथवा-- 

अगा अचला मा मतिः यस्याः सा अगमा तस्यामुपाश्रितः । 

अर्थात्‌ जिनका चित्त भगवान्‌ श्रीकृष्ण से कभी नहीं हटता था, जिनके मन, देह और 
इन्द्रियवर्ग भगवान्‌ से तनिक भी विछुड़ना नहीं चाहते थे उन गोपाङ्गनाओं में उपाश्रित हो 
भगवान्‌ ने रमण को इच्छा की । 

जव भगवान्‌ का वेणुनाद सुनकर समस्त ब्रजवनिताएँ भगवान्‌ के पास दौड़ आई 
और भगवान्‌ ने उन्हें पातिब्रत का उपदेश देते हुए घर लौट जाने को कहा तो वे कहने लगीं-- 

चित्तं सुखेन भवतापहृतं गहेष 
यन्निविशत्युत करावपि गेहरुत्ये । 
पादौ पदं न चलतस्तबं॑ पादमूलाद्‌ 
यामः कथं त्रजमथो करवाम कि वा ॥ 

उन्होंने कहा--जो चित्त गृहक्ृत्यों में लग सकता था उसे तो आपने हर लिया । रहे 
हाथ, सो वे भी उसी समय घर के धन्धों में प्रवृत्त होते हें जव चित्त इनका साथ दे और तभी 
चरण भी चल सकते हें । किन्तु अव, जव कि आपने वेणुनाद द्वारा हमारा चित्त हर लिया है, 
हमारा मन उनमें कंसे छग सकता है ? अब तो आपसे विमुख होकर ये चरण आपके चरणों को 
छोड़कर एक पग भी नहीं चल सकते। अत: हम किस प्रकार ब्रज को जायें और करें तो कया करें? 

इससे सिद्ध हुआ कि ब्रजाङ्गनाओं के मन,वुद्धि,इन्द्रिय और देह ये सव भगवत्परतन्त्र हूँ । 

अयोगमायोमुपाश्रितः'--इसका एक अर्थ यह भी हो सकता है--- 

अयोगाय मयाः* झब्दो यस्यां सा अयोगमाया तामुपाश्रितः । 

अर्थात्‌ छौकिक-वेदिक व्यवहार में उपयोगी जितने पुत्र, पति आदि हें उनके अयोग 
अथवा लौकिक, वेदिक व्यवहारों के अयोग-असम्वन्ध के लिये जिसमें शब्द है उस मुरली का 
आश्रय लेकर भगवान्‌ ने रमण की इच्छा की । ब्रजाङ्गनाएँ लोकिक-वेदिक कर्मो में परिनिष्ठित 
थीं । उनका लौकिक-बदिक-कमों से विच्छेद कराने के लिये अथवा उन्हें भगवद्दथतिरिक्त 
सम्बन्धो से छुड़ाने क लिये इस मुरलिका का शब्द अत्यन्त समर्थ है, क्योंकि इसी से आकर्षित 
होकर वे सारे सम्वन्धों और कृत्यों को तिलाञजलि देकर भगवान्‌ की सन्निधि में आती हें । 

अथवा-- 

'योगमायामुपाश्रितः-योगाय भगवता सम्बन्धाय माया कृपा यस्याः कात्यायग्यास्तां 
कात्यायनीमुपाश्चितः भगवान्‌ रन्तुं भनइ्चक्र !' 


fo पा ननन---न-नन नम». “मनन. आ०ण- 


* 'माड माने शाब्दे च' । 

अर्थात्‌ योग (भगवान्‌ के साथ सम्बन्ध ) कराने के लिये जिसकी माया-कृपा है, उस 
कात्यायनी देवी का आश्रय लेकर भगवान्‌ ने रमण करने की इच्छा की । 

अथवा-- 

'योगाय सम्बन्धाय मां मतिम्‌ आययति प्रापयति या सा योगमाया कात्यायनी 
तामुपाश्रितः ।' 

योग अर्थात्‌ सम्वन्ध के लिये जो मां-मति को प्राप्त कराती है दह कात्यायनी देवी 
ही योगमा है, उसका आश्रय लेकर भगवान्‌ ने रमण की इच्छा की । व्योंकि कात्यायनी देवी 
के अचेनद्वारा ही ऐसा अदृप्ट हुआ था कि जिससे गोपाङ्गनाओं को भगवान्‌ की प्राप्ति हुई । 

अथवा-- 

योगाय व्रजाङ्गनाभिः सह सम्बन्धाय भगवतः श्रीकृष्णस्य मां मतिम्‌ आययति या सा 
बृषभानु नन्दिनी योगमाया तामुपाश्चितः ।' 

_-व्रजाङ्गनाओं के साथ सम्वन्ध स्थापित करने के लिये भगवान्‌ की वृद्धि को प्रवृत्त 
करनेवाली जो श्रीवृष भानुनन्दिनी हैँ वे ही योगमाया हें, उनका आश्रयकर उन्होंने रमण करने की 
इच्छा की । लोक में तो सापत्न्यभाववश ईर्ष्या रहा करती है ; परन्तु इधर श्रीवृपभानुनम्दिनी 
परम करुणामयी हें ; उनमें सापत्न्यभाव नहीं है । उनके कारण उनकी लीला-भूमि के जीव- 
जन्तुओं का भी पारस्परिक विरोध निवृत्त हो जाता है। इसीसे वहाँ समस्त ऋतुओं का एकत्र 
समावेश होता है । तो फिर स्वयं उन वृषभानुदुलारी में ही विरोध कंसे रह सकता है? वेतो 
यही चाहती हें कि सारा संसार मेरे ही समान भगवान्‌ के अति-विशद्ध सोन्दर्यसुघा-रस का पान 
करे । यह वात सर्वथा निश्चित ही है कि जव तक जीव भगवान्‌ से तादात्म्य प्राप्त नहीं करता 
तव तक वह परम पद का अविकारी नहीं हो सकता और न उसका दु:ख ही निवृत्त हो सकता है । 
इसी से यह भी देखा जाता है कि जो लोग आध्यात्मिक मार्ग का अनुसरण करते हुए परब्रह्म 
परमात्मा की ओर अग्रसर हो रहे हें उनकी भी अन्य लोगों के प्रति ऐसी भावना नहीं रहती 
कि वे हमारी ओर न आवें । महर्लोकवासियों के विधय में भी यही कहा है कि वे सरवंसुखसम्पन्न 
होने पर भी केवल इसी लिये दुःखी रहते हें कि उनकी अपेक्षा निम्नतर लोगों में रहनेवाले जीव 
उस अति विलक्षण भगवत्सुख का समास्वाद नहीं कर सकते । उन अज्ञानियों क प्रति करुणा 
होने के कारण ही उनके हृदय में खेद होता है-'यच्चित्ततोद: कृपयाऽनिदंविदाम्‌ ।' अतः भवित- 
मार्गे या ज्ञानमाग में प्रवृत्त होनेवाले जितने लोग हूँ, वे यही चाहते हें कि अन्य पुरुष भी उन्हीं 
के मार्ग का अनुसरण करें । इसी से उनमें सम्प्रदायवृद्धि की भावना देखी जाती है । 

इस प्रकार जव सामान्य साधकों में भी अपने साथ ही भगवान्‌ की ओर सव लोगों को 
जाने की प्रवृत्ति देखी जाती है तो साक्षात्‌ प्रेमरूपा श्रीवृषभानुनन्दिनी की सहूदयता एवं लोक- 
हितेषिता के विषय में तो कहा ही कया जा सकता है? उनमें किसी प्रकार की ईर्ष्या कंसे रह 


i3 


&८ मक्ति-सुघा--तृतीय ण्ड 


सकती है ? वस्तुतः ईर्ष्या तो वहीं रहा करती है जहाँ स्वामी परिच्छिन्न और अल्प-सुख प्रदान 
करनेवाला होता है। किन्तु यहाँ श्रीराधिकारमण तो अपरिच्छिन्न-अनन्त-सुखमय और सर्वे- 
शक्तिसम्पन्न हें । इसलिये उन्हें किसी प्रकार की ईर्ष्या क्यों होने लगी ? अतः अपना आश्रय 
लेने पर वे उन गोपाङ्गनाओं के साथ रमण करने के लिये भगवान्‌ की मति को प्रेरित कर 
देती हें । 

अथवा-- 

“योगाय भगवता श्रीकृष्णेत सह सम्बन्धाय, मां-सवंषां मुवतमुमुक्षुविषयिणां मतिम्‌ 
आययति प्रापयति इति योगमाया तामुपाश्रितः । 

--जो भगवान्‌ श्रीकृष्णचन्द्र के साथ तादात्म्य प्राप्त कराने के लिये मुकत, मुमुक्षु और 
बिधयी लोगों की मति का सम्पादन करती हैं वे श्रीवृषभानुनन्दिनी योगमाया हें, उनमें उपाश्रित 
श्रीभगवान्‌ ने रमण की इच्छा की । श्रीवृपभानुसुता की कृपा से हो मनुष्यों की भगवान्‌ के 
प्रति प्रवृत्ति होती है; अन्यथा उनका चित्त अनेक प्रकार के एऐहिक-आमुष्मिक भोगों में ही 
आसक्त रहता है । किन्तु यदि वे विचारपूर्वक देखें तो भगवत्प्राप्ति ही उनका परम स्वार्थ है 
“स्वारथ साँच जीव कहँ एहु । मन-क्रम-वचन राम-पद-नेहू ।।” शास्त्रों में जैसे स्वार्थ की निन्दा 
की गई है वैसे ही उसकी महत्ता भी कम नहीं वतलाई गई, जेसा कि कहा है-- 

“स्वकार्यं साधयद्धीमान्‌ कार्यध्वंसो हि मूर्खता ।' 

अर्थात्‌ वुद्धिमान्‌ पुरुष को अपना काम वना लेना चाहिये, काम को बिगाड़ देना ही 
मूर्खता है। कृतार्थता की सभी ने प्रशंसा की है ; किन्तु इसका तात्पर्यं बया है? कृतार्थता 
का अर्थ है काम पुरा कर लेना । यह काम दूसरों का नहीं है, क्योंकि दूसरों के कामों की तो 
कभी पूत्ति नहीं हो सकती । अत: सिद्धान्त यही है कि स्वकार्यसिद्धि ही कृतार्थता है । स्वप्न में 
स्वप्नद्रष्टा अत्यन्त प्रयत्न करके भी कितने स्वप्न-पुरुषों का कल्याण कर सकेगा? उन सवके 
कल्याण का एकमात्र साचन तो यही है कि वह स्वयं जग जाय। इसी प्रकार संसार का परम 
कल्याण भी अपने ही कल्याण में है। यदि लोकदृष्टि से देखें तो भी जब तक तुम स्वयं कृतकृत्य 
नहीं हो तव तक तुम्हारी वात कौन सुनेगा ? इस दृष्टि से स्वार्थंसाधन ही परम कतंब्य है। 

परन्तु स्वार्थं की निन्दा भौ कम नहीं को गई । स्वार्थ से बढ़कर कोई बुराई नहीं मानी 
गई । अतः समझना चाहिये कि यहाँ 'स्व' शब्द के अर्थ में भेद है। जो पुरुष शरीर को ही 'स्व' 
समझता है वह क्षुद्र है। यह 'स्व' जितना ही विस्तृत होगा उतना ही स्वार्थ परमार्थरूप हो 
जायगा । जो पुरुष 'स्व' शब्द का अर्थ शरीर समझेगा उसका सिद्धान्त "ऋणं कृत्वा घृतं 
पिवेत्‌’ हो जायगा । जो सारे संसार को अपना आत्मा मानेगा उसकी दृष्टि में लोककल्याण 
ही आत्मकल्याण होगा और जो स्वयं प्रकाझापूर्ण परब्रह्म में आत्मवुद्धि करेगा वह उस कतृ त्व- 
भोक्तृत्वादि-शून्य शुद्ध परब्रह्म में जो कर्तृत्वादि का आरोप हो रहा है उसकी निवृत्ति करेगा । 

इससे उसके यज्ञादि सारे कमं ही आत्मार्थं होंगे इस प्रकार देखते हें कि वास्तविक स्वार्थ 
तो बहुत ही ऊंचा है। देह, इन्द्रिय, चित्त और चिदाभास को सुख पहुँचाने के लिये जितनी 
चेष्टाएँ की जाती हैं वे वस्तुत: स्वार्थ नहीं हें, क्योंकि ये देहादि तो आत्मा नहीं हें, बल्कि अनात्मा 
हूँ यदि कहो कि आत्मा न सही आत्मीय तो हें ही; अत: आत्मीय होने के कारण भी उनके 
उद्देश्य से जो कर्म किया जायगा वह स्वार्थ ही कहा जायगा-सो ऐसी वात भी नहीं है; क्योंकि 
उनमें आत्मीयता की प्रतीति भी भ्रम के ही कारण है । आत्मा तो असङ्ग है; इसलिये उसका 
किसी के साथ सम्वन्ध नहीं हो सकता 'असङ्गो न हिं सञ्जते' । अतः 'स्व' दाव्दवाच्य आत्मा 
के लिये जो चेष्टा है वह तो परम कल्याणमयी ही है, क्योंकि सवके आत्मा तो भगवान्‌ कृष्ण 
ही हें; वे केवळ माया से ही देहवान्‌ प्रतीत होते हँ-- 
कृष्णमेनमवेहि त्वमात्म+नमखिलात्मनाम्‌ । 
जगद्धिताय सोऽप्यत्र देहीवाभाति मध्यया ॥। 
इससे सिद्ध हुआ कि भगवान्‌ सर्वात्मा हें, अत: यथार्थ स्वार्थं भगवत्प्राप्ति ही है| 
यहाँ 'अखिलात्मनाम्‌' पद से सबिशेषात्मा समझने चाहिये; क्योंकि सविशेषात्माओं का ही 
आत्मा निविशेव आत्मा है, जैसे कि घटाकाशादि का अधिष्ठान महाकारा है । 
अतः भक्त, मुमुक्षु और मुक्तों को भी भगवद्विपयिणी सुमति प्रदान करनेवाली 
श्रीराधिक्राजी ही हें। भाबुक भक्तजन तो उस एकान्तिकी भगवन्निप्ठा के सामने कंवल्य 
और अपुनरावतनरूप मोक्षपद को भी कुछ नहीं समझते; इसीसे भगवान्‌ कहते 
है-- 
न किड्चित्साधवों घीरा भक्ता ह्याकान्तिनो मस। 
वाञ्छन्त्यपि सया दत्तं केबल्यमपुनर्भवम्‌ ।। 
किन्तु भगवान्‌ के मुख्य भक्त जो ज्ञानी लोग हैं उन्हें किस सुमति की अपेक्षा है ? वे 
तो आप्त काम हुआ करते हैं। यह ठीक है, परन्तु भगवद्विपयिणी भक्ति रूपा स्निग्घमति 
उन्हें भी अभिलवित होती है । देखो, सनकादि की भी क्या अभिलाषा थी ? 


कामं भवः स्ववृजिनेनिरयेषु नः स्याच्चेतोऽलिवद्यदि नु ते पदयो रमेत ।. 
वा/चइच नस्तुलसिवद्यदि तऽङः घ्िशोभाः पूर्यत ते गृणगणेयंदि कर्णरन्ध्यः ।। 
वे कहते हें--भगवन्‌ ! यदि हमारा चित्त, भमर के सामने आपके चरणकमलों में 
निरतं रहे, यदि हमारी वाणी तुलसी के समान आपको पादकान्ति का आश्रय ले और यदि हमारे 
कणे-कुहर आपके गुणगण से पूरित रहें तो हमें भले ही अपने पाप-पुञ्जों के कारण नरकों में 
भी जाना पड़े-इसकी हमें कोई चिन्ता नहीं है। इस प्रकार श्रीराधिकाजी, जैसे भवतों को 
भगवन्निष्ठा और मुक्तों को भगवद्रति प्रदान करती हें वेसे वे अन्य (विषयी और ममक्ष 


पक अब 


लोगों को भी प्रमा-भगवत्साक्षात्काररूपा मति प्राप्त कराती हूँ; अर्थात्‌ मुमुक्षु और विषयी 


१०० भक्ति-सुधा---सतुतीय खण्ड 


पुरुषों की भगवान्‌ के प्रति इष्ट बुद्धि कराती हें, इसलिये बे योगमाया हैं ! उन योगमाया रूपा 
श्रीराधिकाजी का आश्रय लेकर भगवान्‌ ने रमण करने की इच्छा की । 

अथवा-- 

'घोगाय मां मति आययति प्रापयति या सा स्वांगकान्तिर्योगम\।या तामुपाश्नितः' 

अर्थात्‌ जो संयोग के लिये मति प्रदान करती है वह अपने अङ्ग की कान्ति ही योग- 
माया है । उसका आश्रय लेकर, अथवा--- 

'घोगाय व्रजाङ्गनाभिः सह उद्दीपनविधया संयोगाय मां मति आययति प्रापयति या 
सा शरहनशोभा तामुप\श्रितः' 

अर्थात्‌ जो उद्दीपन-विभाव होने के कारण ब्रजाङ्गनाओं के साथ संयोग करने की मति 
प्रदान करती है वह शरद्‌-ऋलु या वन की शोभा ही योगमाया है। उसका आश्रय लेकर 
भगवान्‌ ने रमण को इच्छा की । 

अथवा-- 

“श्रीकृष्णस्य योगे सम्प्रयोग एव मा शोभा यस्याः सा वुषभानुनम्दिनो योगमा 
तस्यामुपाश्चितः' 

अर्थात्‌ श्रीकृष्णचन्द्र के सम्प्रयोग में ही जिनकी शोभा है वे श्रीवृषभानुसुता ही योगमा 
हें, उनमें उपाश्रित हुए भगवान्‌ ने रमण को इच्छा की; क्योंकि 

कहे चन्द्रिका चन्द्र तजि जाई। 
प्रभा जाइ कहें भानु विहाई॥ 

जैसे चन्द्रमा विना चन्द्रिका की, भानु विना प्रभा की और सरोवर विना कमलिनी 
की शोभा नहीं है वेसे ही परमानन्द-कन्द भगवान्‌ श्रीकृष्ण के विना श्रीराधिकाजी की शोभा 
नहीं है । इसी से जिस समय उन्हें भगवान्‌ का सम्प्रयोग प्राप्त था उस समय उनकी कंसी शोभा 
थी ? किन्तु जव श्रीशयामसुन्दर का वियोग हुआ तो सारा वृन्दारण्य ही श्रीहीन हो गया; 
उस समय रसिकशिरोमणिभूता श्रीवृषभानुसुता की जो दशा थी उसका तो वर्णन ही केसे किया 
जा सकता है? 

उसके साथ ही यह भी समझना चाहिये कि-- 

“यस्या योगे सम्प्रयोग एव श्रीकृष्णस्य मा शोभा सा श्रोदषभानसुता योगमा तस्या- 
मुपाशितः-- 

जिनके संयोग में ही श्रीकृष्णचन्द्र की शोभा है वे वृषभानुनन्दिनी ही योगमा हें। 
अर्थात्‌ जेसे श्रीकृष्णचन्द्र से विप्रयुक्ता श्रीराधिकाजी की शोभा नहीं है बैसे ही श्रीराधिकाजी 
के विना श्यामसुन्दर की शोभा नहीं है। जिस प्रकार प्रभाशून्य सूर्य, चन्द्रिकाहीन चन्द्र और 
मधुरिमारहित अमुत फीके हें उसी प्रकार अपनी आह्वादिनी-राक्तिरूपा श्रीकीतहिसुता के 

विना श्रीनन्दनन्दन की शोभा नहीं है। यदि ऐसी वात न होती तो जिनके कृपाकटाक्ष के लिये 
ब्रह्मा और रुद्रादि देवगण भी लालायित रहते हें वे श्रीलक्ष्मीजी भी जिनके विशाल वक्षःस्थल 
में अविचल रूप से निवास करती हुई उनके तुलसीगन्धयुकत पदपझपराग की कामना करती 
है', वे ही भगवान्‌ श्रीकृप्णचन्द्र लक्ष्मी की उपेक्षा करके वेणु-निनाद द्वारा समस्त गोपाङ्गनाओं 
के सहित उन्हें बुलाने का प्रयास क्यों करते ? इससे सिद्ध होता है कि उन श्रीराधिकाजी का 
सौन्दर्यं विलक्षण ही था। समस्त ब्रजाङ्कनाएं भी श्रीराधिका रूपा होकर ही भगवान्‌ को 
प्राप्त करती हें । इसीसे लोक में भगवान्‌ को रुक्मिणीरमण या सत्यभामावल्लभ न कहकर 
श्रीराघारमण या गोपीवल्लभ ही कहते हें। इससे निश्चय होता है कि भगवान्‌ की यथार्थ 
शोभा श्रीराथिकाजी से ही है। 

अथवा-- 

'पोगाय ब्रजाङ्कनानां रासादिसुखघ्रापणाय या माया वयुनात्मिका सद्धुःरपशवित- 
स्तासुपाश्चितः' 

अर्थात्‌ गोपाङ्गनाओं को रसादि-सुख प्राप्त कराने के लिये जो माया-ज्ञानात्मक 
सङ्कल्प उसे आश्रयकर भगवान्‌ ने रमण करने की इच्छा की । तात्पर्य यह्‌ है कि वहाँ किसी अन्य 
वाह्य-साधन की अपेक्षा से रहित भगवान्‌ की सत्यसङ्कल्पता ही समस्त लीलोपयुवत सामग्री 
का सम्पादन करनेवाली थी । 

अथवा-- 

'योगाय ब्रजाद्कनानां मनोरथपूर्तये या माया दम्भः' तामुपाश्रितः’ 

अर्थात्‌ जो पूर्ण परब्रह्म परम-वेराग्यवान्‌, परमः-ज्ञानवान्‌, परम-एदवर्यवान्‌ और 
परम-धर्मबान्‌ हें उनका म्‌रछिका द्वारा गोपाङ्गनाओं को बुलाना वास्तविक नहीं था; वल्क 
ब्रजाङ्कनाओं की कामना पूर्ति के लिये उन्होंने वनावटी रमणच्छा प्रकट करते हुए ही यह सव 
लीला की थी । ऐसा मानने पर ही आप्तकाम की रमणाभिलाधा, निष्क्रिय का क्रियाकलाप 
और नि:सङ्ग की कामुकता उत्पन्न हो सकती है। 

और यदि 'अयोगमायामुपाश्रितः' ऐसा पदच्छेद किया जाय तो इस प्रकार अर्थ सम- 
झना चाहिये-'अकारो वासुदेवस्तेन सह योगाय मा मतिः शोभा वा यस्या: सा अयोगमा तस्या- 
मुपाश्चितः' अर्थात्‌ अकार वासुदेव का वाचक है, उन श्रीवासुदेव के साथ योग कराने के लिये 
मति अथवा अङ्गशोभा है जिनकी, वे श्रीराधिकाजी योगमा हें, उनमें उपाश्रित श्रीभगवान्‌ 
ने रमण की इच्छा की । 


१ श्री्यत्पदाभ्बुजरजक्चकमे तुलस्या लब्ध्वापि वक्षसि पदं किल भूत्यजुष्टम्‌ । 
यस्याः स्ववीक्षणङृतेऽन्यसुरप्रय।सस्तद्वद्वयं च तव पादरजः प्रपन्नाः ॥ 
२ माया तु वयुनं ज्ञानम्‌ । ३ माया कृपायां दम्भे च । 


१०२ भक्ति-सुषा--सुतोय सण्ड 


अथवा 

'अन्यासां अयोगाय, स्वस्येव च योगाय मा सोन्दर्यलक्मीर्यस्याः सा योगमा' । 

जिनकी मा-सौन्दर्य लक्ष्मी, भगवान्‌ का दूसरों के साथ विप्रयोग और अपने साथ 
संयोग करानेवाली हें वे श्रीराधिकाजी योगमा हैँ; क्योंकि श्रीवृषभानुनन्दिनी का जो अपूर्व 
सौन्दर्थ है वह भगवान्‌ के चित्त को सव ओर से हटाकर उन्हीं में जोड़ देता है । 

अथवा-- 

अन्यासामपि ब्रजाङ्कनानां सर्वषां वा प्राणिनां योगाय भगवता श्रीकृष्णेन सह सम्बन्धाय, 
मा सोन्वर्य यस्याः सा योगम’ । 

अर्थात्‌ जिनका सौन्दर्यं भगवान्‌ के साथ अन्य गोपाङ्गनाओं का तथा समस्त प्राणियों 
का सम्वन्ध करानेवाला है वे श्रीराधिकाजी योगमा हें, क्योंकि श्रीवृषभानुनन्दिनी भगवान्‌ 
श्रीकृष्ण के साथ सवका संयोग कराती हें। 

अथवा 

'योग/य सवेषां शोकृष्णसम्प्रयोगयोग्यतासम्पाइनाय मा शोभा कोरुप्यं कृपा यस्याः 
सा योगमा तस्यामुपाश्रितः' 

अर्थात्‌ जिनकी मा-करुणा या कृपा भगवान्‌ श्रीकृष्ण के साथ संयोग कराने की योग्यता 
प्रदान करानेवाली है वे श्रीराधिकाजी योगमा हुँ; उनमें उपाश्रित श्रीभगवान्‌ ने रमण की 
इच्छा को । 

इसके सिवा किन्हीं आचार्यो का मत है कि भगवान्‌ ने यह रासलीला स्वजनों का 
ब्रह्मानन्द से उद्धार करके उनमें भजनानन्द स्थापित करने के लिये की थी । अतः उन्होंने 
सबसे पहले रमण के लिये उन ब्रजाङ्गनाओं की इच्छा की । तात्पर्यं यह हैं कि जिस प्रकार 
किसी एक मधुरातिमधुर पदार्थ को अनेक रूप में विभकत करके उसका समास्वादन किया जाता 
है, उसी प्रकार परमानन्द सिन्धु श्री भगवान्‌ भी अनेक रूप में विभक्त होकर अपने स्वरूपभूत 
आनन्द का स्वथं ही आस्वादन करते हें। इसी से भगवान्‌ अपनी स्वरूपभूता ब्रजाङ्गनाओं 
में रमणेच्छा उत्पन्न करके भी पहले स्वयं कुछ काल तक 'अप्राणो ह्यमनाः शुभ्रः इत्यादि श्रुति 
के अनुसार सर्वसद्कल्पशून्य और निःस्पृह ही रहे । किन्तु अब उन्होंने भी रमण की इच्छा की । 
परन्तु यह रमण केसा है? यहाँ एक ही परमतत्त्व को अनेकों नायकों और नायिकाओं के 
रूप में प्रकट कर अपने ही स्वरूपभूत आनन्द का रसास्वादन करना है। वास्तव में 'भज 
सेवायाम्‌' या 'रमु क्रीडायाम्‌' के अनुसार एक प्रकार असाधारण भाव से तादात्म्यापत्ति अथवा 
जो स्वरूपभूत आनन्द है, उसको अपने अनन्य भक्तों में स्थापित करना ही थह भजनानन्द रूप 
रमण है। इससे आपात-दृष्टि से यह जान पड़ता है कि यदि उस कूटस्थ परमाननद तत्त्व का 
अन्यत्र संक्रमण किया गया तो अपने स्वरूप से च्युत होने के कारण उसे अच्युत नहीं कहा जा 

सकता । इस आदाङ्का का निराकरण करने के लिये ही कहा है-'भगवानपि' ! अर्थात्‌ जो 
अप्रच्युत स्वभाव भगवान्‌ अपने अचिन्त्यानन्त ऐश्वर्य के माहात्म्य से अपने स्वरूपभूत परमानन्द 
का अन्यत्र सञ्चार करके भी सदा अच्युत ही रहते हें उन्होंने रमण करने की इच्छा की । 
जिस प्रकार चिन्तामणि, कल्पतरु एवं कामधेनु आदि अपने समीपस्थ लोगों को उनके सङ्कूल्पत 
पदार्थ देकर भी स्वयं अक्षुण्ण ही रहते हें उसी प्रकार भवतों को प्रेम प्रदान करने पर भी भगवत्‌- 
स्वरूप में कोई च्यृति नहीं होती । 

किन्तु यहाँ पुनः सन्देह होता है कि इस प्रकार स्वरूपानन्द का अन्यत्र संक्रमण होने से 
भगवत्स्वरूप भले ही अविकारी रहे तथापि बह स्वरूपानन्द तो अपने स्थान का त्याग करने के 
कारण विकारी हो ही जायगा । वह कूटस्थ या अविकारी नहीं रह सकता । इसी से कहा है- 
“योगमायामुपाश्चितः'' । भगवान्‌ की योगमाया एक एसी शक्ति है जो उस पदार्थ को अन्यत्र 
ले जाने पर भी विकृत नहीं होने देती । इसी से भगवान्‌ अपने कूटस्थ परमानन्द को अन्यत्र 
दूसरों में संक्रमित करके भी स्वयं अविकृत ही रहते हें और उनके उस आनन्द में भी कोई विकार 
नहीं होता है। 

इसी से यह्‌ देखा जाता है कि यद्यपि भगवान्‌ ने अपने कई भक्तों को स्वात्मसमर्पण 
किया है तो भी उनमें कोई च्युति नहीं हुई; वे ज्यों-के-त्यों अविकारी ही वने हुए हें । श्रीत्रह्म/जी 
कहते हँ--- 


एषां घोषनिवासिनामुत भवान्‌ कि देवरातेति न- 
इचेतो विश्वफलात्‌ फलं त्वदपरं कुत्राप्ययन्‌ मुह्यति । 
सद्वेषादिव पुतनापि सकुला त्वामेव देवापिंता 
यद्धामार्थसुह्‌ त्प्रियात्मतनयघ्राणादायास्त्वत्कृते ।। 


अर्थात्‌-हे देव ! आप इन घोष-निवासियों को क्या देंगे? आप विश्वफलात्मा हें; 
आपसे बढ़कर और दूसरी कया वस्तु हो सकती है, जिसे देकर आप उनसे उऋण होंगे ? प्राणी 
विविध प्रकार के एहिक-आमुष्मिक सुख को ही परम पुरुषार्थ समझता है किन्तु जिनके आँगन 
में उस सुख का परमोद्गम स्थान साक्षात्‌ परब्रह्म मतिमान्‌ होकर धूलिधूसरित हुआ खेल रहा 
है उनके लिये वे क्षुद्र सौख्यकण केसे फलरूप हो सकते हें ? जिन्हें जो वस्तु अप्राप्त होती है नही 
उन्हें फलरूप से स्वीकृत हुआ करती है। अतः जिन्हें आप आत्मीय-रूप से अहनिद् प्राप्त हें 
उन्हें सर्वज्ञ एवं सर्वशक्तिमान्‌ होकर भी आप क्या दे सकते हें? इसलिये इनके तो आपको 
ऋणी ही रहना पड़ेगा । इस विषय में कुछ निश्‍चय न होने के कारण मेरा चित्त मोहित हो 
रहा है। यदि कहें कि में अपने को ही समर्पण कर दूंगा तो इसमें भी कोई महत्त्व की वात 
न होगी, क्योंकि जो पूतना दम्भ से माता के समान आचरण दिखलाती हुई आपका अनिष्ट 
करने के लिये स्तनों में विष लगाकर आई थी उसे भी उसके कुल सहित आपने अपने स्वरूप को 

ही प्राप्त करा दिया था; फिर जिनके धन, धाम, स्वजन, प्रिय, आत्मा, प्राण ओर चित्त आप 
ही पर निछावर हें उन ब्रजवासियों को आप क्या देंगे ? उनके तो आप ऋणी ही रहेंगे । अहो ! 
जिन ब्रजवालकों का उच्च स्वर से किया हुआ हरि-गुण-गान तीनों लोकों को पवित्र कर देता 
है, उनके चरणकमलों की वन्दना हम वारम्वार करते हूँ । इस लोक में बे बड़े ही भाग्यशाली 
हैं जिन्होंने इस गोकुल में किसी वनवीथिका के पास तृण-गुल्मादिरूप से जन्म लिया है, क्योंकि 
उन्हें उन कृष्णध्राणा गोपवधूटियों के पद-पद्मपराग से अभिषिवत होने का सुअसवर प्राप्त होता 
है ।* इससे यहाँ यही कहना है कि भगवान्‌ अनेकों को स्वात्मसमर्पण करके भी पूर्णरूप से 
ही अवशिष्ट रहते हें। अतः भगवान्‌ की यह योगमाया शक्ति ही है जिससे वे सदा सव कुछ 
करते हुए भी अक्षुण्ण ही रहते हैं । 

उन्होंने रमण की इच्छा कंसे को ? इस पर कहते हँ--- 

'ताः कात्यायन्यचनद्रतसन्तुष्टेन भगवता वरत्वेन प्रदत्ताः शरदोत्फुल्लमल्लिकाः 
रात्रीः वीक्ष्य’ 

अर्थात्‌ कात्यायनी-पूजन एवं ब्रतादि से सन्तुष्ट हुए श्रीभगवान्‌ ने जिन्हें वर रूप से 
दिया था उन शरदोत्फुल्लमल्लिका राच्रियों को देखकर भगवान्‌ ने रमण की इच्छा की | 
उन रात्रियों को ग्रहणकर और उनमें आधिदेधिकी रात्रियों का निवेश कर भगवान्‌ ने रमण 
की इच्छा की । ऐसा करके उन्होंने उन रात्रियों को पूर्ण वना दिया, वयोंकि आधिदेविकी 
रात्रियाँ भगवद्रूपा हें। इस प्रकार उन सबको पूणिमारूप बनाकर और ऋतु को भी झारद्‌- 
ऋतु में ही परिणत कर दिया । अर्थात्‌ समस्त रात्रियों में ऋतु-परिवर्तन का क्रम न रखकर 
केवल एक ही ऋतु रखा और उनमें मल्लिकादि समस्त पुष्प विकसित कर दिये । इस प्रकार 
उन रात्रियों को समस्त उद्दीपन सामग्रियों से सम्पन्न कर मुरली-ध्वनि द्वारा गोपाङ्गनाओं का 
आह्वान कर उनके साथ रमण करने की इच्छा की । 

यदि विचार किया जाय तो स्वरूपतः अशेष-विशेप-शून्य पूर्ण परब्रह्म एवं अचिन्त्या- 
नन्द निखिलगुणगणास्पद श्रीभगवान्‌ ये एक ही हूँ; क्‍योंकि सजातीय-विजातीय-स्वगत- 
भेदशून्य एक स्वभ्रकारतत्त्व ही 'भगवत्‌' शब्द का लक्ष्य है । जैसा कि कहा है-- 

बंदन्ति तत्तत्त्वविदस्तत्बं यज्ज्ञानमद्वयम्‌ । 
ब्रह्मेति परमात्मेति भगवानिति शब्दत ॥। 

अर्थात्‌ जो अद्वय ज्ञानस्वरूप तत्त्व है; तत्त्वज्ञ लोग उसी को तत्त्व समझते हें । वह 
ब्र्म', 'परमात्मा' या 'भगवान्‌' ऐसा कहा जाता है। अतः अद्वितीय परब्रह्म ही भगवान्‌ है। 
जिस प्रकार "गच्छतीति गौ: इस व्युत्पत्ति से 'ग्मेर्डोस' आदि सूत्रों के अनुसार सिद्ध हुआ 

* 'वन्दे नन्दब्रजस्त्रीणां पादपद्ममभीक्ष्णशः । यासां हरिकथोद्गीतं पुनाति भुवनत्रयम्‌ ।।' 
'तदृभूरिभाग्यमिह जन्म किमप्यटव्यां यद्गोकुलेऽपि कतमाङ्धिरजोऽमिषेकम्‌ ॥' 

गो” शब्द केवल गमन करनेवाले का ही वाचक नहीं होता, क्योंकि गमन करनेवाले तो सभी 
पशु हें, बल्कि गल-कम्बलादियुक्त गोव्यक्ति का ही वाचक होता है, उसी प्रकार यह अद्वय 
पदार्थ ही भगवत्‌-पदवाच्य है । किन्तु इसका यौगिक अर्थ लेने पर तो भगोपलक्षित अचिन्त्यानन्त- 
गुणगणास्पद परमेश्‍वर ही 'भगवत्‌' शब्द का अर्थ है । इससे यही सिद्ध हुआ कि परमार्थतः 
जो एक अद्वयतत्त्व सवेभेद रहित और स्वप्रकादा है वही अपनी अचिन्त्य एवं अनिर्वचनीय 
लीलाशक्त से निखिल ब्रह्माण्ड का अधीइवर भी हैं । उस भगवान्‌ ने ही रमण की इच्छा की । 

यहाँ दोनों प्रकार से विरोध प्रतीत होता है। यदि उसके नि्विरोप रूप पर विचार 
करते हें तो 'असङ्गो न हि सज्जते' इस श्रुति के अनुसार उसका रमण होना असम्भव है। 
जो स्वप्रकाश, असङ्ग और अद्वय है वह किसको देखकर किसलिये किसके साथ कंसे रमण 
करेगा ? और यदि भगवान्‌ के सविशेष स्वरूप पर ध्यान देते इं तो वे भी सव प्रकार के ज्ञान, 
वेराग्य और एरवर्थ से पूर्ण तथा अचिन्त्यानन्दरूप अपने एशव:; में सन्तुष्ट रहने के कारण 
आप्तकाम एवं पूर्णकाम हें! उन्हें किसी को देखकर रमण की इच्छा केसे हो सकती है? 
जो अनाप्तकाम होता है वही अपने से भिन्न किसी पदार्थ फो देखकर उसकी आसक्तिवश रमण 
की इच्छा कर सकता है । 

इसीसे 'योयमायामुपाश्चितः' ऐसा कहा है। योग अर्थात्‌ अघटित घटना के लिये 
जो साया-उस योगमाया का सन्निथिमात्र से आश्रय लेकर भगवान्‌ ने रमण की इच्छा की । 
तात्पर्यं यह है कि इस योगमाया के प्रभाव से ही उस स्वप्रकादा, असङ्ग एवं अद्वय ब्रह्म की अपने 
से भिन्न प्रतीत होनेवाली गोपाङ्गनाओं के साथ रमण करने में प्रवृत्ति हो गई । यही उस माया 
को अघटितं घटन दाविति है । यह्‌ वही माया है जिसके विषय में थुति कहती है-- 

'ते ध्यानयोगानुगता अपश्यन्‌ देवात्मशवित स्वगुणनिगूढाम्‌ ।” 

अर्थात्‌ अपने गुणों से आच्छादित जिस भगवच्छक्ति का ऋषियों ने व्यान योग से 
साक्षात्कार किया था, महपियों द्वारा साक्षात्कृत तथा कोटि-कोटि ब्रह्माण्डों की कारणभूता 
उस अचिन्त्यानन्त माया शक्ति से ही भगवान्‌ का अपने से भिन्न किसी को देखना, अपने सें 
भिन्न की इच्छा करना और अपने से भिन्न के साथ रमण करना सम्भव है ? तात्पर्य यह है कि 
यद्यपि भगवान्‌ स्वयं प्रकाश, कूटस्थ और अद्वय होने के कारण अपने से भिन्न किसी और को 
नहीं देख सकते तथापि अपनी इस लीळा-शक्ति से उन्होंने अपने से भिन्नरूप से प्रादुर्भूत जो 
अपनी ही स्वरूपभूता ब्रजाङ्गनाएं हें, उन्हें देखकर रमण करने की इच्छा की । यह जितना भी 
अघटन घटन है उसके सम्पादन में भगवान्‌ की माया समर्थ है। इसीसे इन समस्त विरोघों का 
निराकरण हो जाता है। 

इसी प्रकार सगुणपक्ष में भी समझना चाहिये ! वहाँ भी भगवान्‌ आप्तकाम, पूर्णकाम, 
सवेज्ञ, सर्वशक्तिमान्‌ एवं सम्पूर्णं वैराग्य और ए्वर्यं सम्पन्न होने पर भी इस योग- 
माया अर्थात्‌ योग-सम्प्रयोग के लिये जो माया-कृपा उसका आश्रय लेकर ही वररूप से 

दी हुई उन रात्रियों को देखकर भक्तानुग्रह परवश हुए उन गोपाङ्गनाओं के साथ रमण करने की 
इच्छा को स्वीकार करते हें । अतः यहाँ भी उनकी रमणेच्छा में योगमाया ही प्रधान कारण है। 

इस प्रकार जिस समय भगवान्‌ ने उन दारदोत्फुल्लमल्लिका रात्रियों को और गोपाङ्ग- 
नाओं को देखकर रमण की इच्छा की 

तदोड्राजः ककुभः फरंम्‌ंखं प्राच्या बिलिम्पन्नरणेन शन्तमः । 
स चर्षणीनामुदयाच्छुचो भूजन्‌ प्रियः प्रियाया इव दीर्घदशनः॥। 

अन्वय-तदा चर्षणीनां शुचो मृजन्‌ दीर्घदर्शनः प्रिय: प्रियाया इव करेर्धृतेन अरुणेन 
प्राच्याः ककुभः मुखं बिलिम्पन्‌ उडुराजः उदगात्‌ । 

भावार्थ-उसी समय लोगों के शोक का मार्जन करता हुआ तथा जिस प्रकार दीर्घकाल 
में मिलनेवाला प्रियतम अपनी प्रियतमा के शोक की निवृत्ति करता है उसी प्रकार अपने शीतल 
करों (किरणों या हाथों) में धारण की हुई उदयकालीन लालिमा से पूर्व दिशा फे मुख का 
लेपन करता हुआ चन्द्रमा उदित हुआ । 

व्याख्या-'तदा' अर्थात्‌ जिस क्षण में भगवान्‌ को रमण को इच्छा हुई उसी समय 
चन्द्रमा उदित हुआ, क्योंकि सेवक की यह रीति है कि जिस समय स्वामी की इच्छा हो उसी 
समय सेवा में उपस्थित हो जाय । ये उडुराज क्यों उदित हुए ? क्योंकि ये उद्दीपन विभाव 
हें अर्थात्‌ भगवान्‌ की जो रमणेच्छा है उसे और भी उद्दीप्त करने के लिए ही इनका प्राकट्य 
हुआ है। 'उडुराज' शब्द का अर्थ है 'उड्नां दारकाणां राजा' अर्थात्‌ तारों का राजा इससे 
उस समय चन्द्रदेव का सपरिवार उदित होना ध्वनित होता है। उनके अभ्युदय से ही चर्षणी 
जो समस्त प्राणी उनके द्वरत्कालीन सूर्य से प्राप्त हुए ताप और मनोग्लानि शान्त हो गई। 
श्रीयोसाई जी महाराज कहते हे-- 

शरदातप निशि शशि अपहरई। 
संतदरश जिमि पातक टरई॥ 

बे उदित किस प्रकार हुए ?-प्राच्या: ककुभः मुखं करंधृतेन अरुणेन विलिम्पन्‌' 
अर्थात्‌ अपनी शीतल और सुकोमल किरणों में धारण किये हुए अरुण राग से पूर्व दिशा के 
मुख को लेपित करते हुए । मानो इस प्रकार नायक-नायिका की रीति को प्रदर्शित करते हुए 
चन्द्रदेव यहाँ श्रृङ्गार रस के उद्दीपन वने हुए हें। यद्यपि चन्द्रमा का सम्वन्ध सभी दिशाओं 
से है तथापि उनमें पूर्वा दिक्‌ ही प्रधान है। अतः पूर्वदिशा के साथ संरिलष्ट होकर अपनी 
किरणों में धारण किये हुए अरुण से उसका मुखलेपन करता हुआ और स्वयं भी अनुरक्त होता 
हुआ बह उदित हुआ । अर्थात्‌ प्राची दिशा से संरिलिष्ट होने पर चन्द्रमा ने उसे भी अनुरक्त 
किया और वह स्वयं भी अनुरञ्जित हुआ । इससे पूर्वादिक्संसर्ग से उसका अनुराग होना 
स्वथं सिद्ध है, जेसे नायिका के प्राप्त होते ही नायक अनुरक्त हो जाता है । 

इसका भी विशेषण है 'दीघंदर्शन::। यह “उद्दराज: और 'प्रियः' दोनों ही का 
विशेषण हो सकता है। 'दीधं' बह्वीनां रात्रीणामन्ते दर्शनं यस्य स दीर्घदर्शनः’ अर्थात्‌ जिसका 
दर्शन वहुत-सी रात्रियों के पश्चात्‌ हुआ हो उसे दीर्घदर्शन कहते हैं । पूर्वेदिद्या के साथ चन्द्रमा 
का ठीक-ठीक सम्वन्ध पूणिमा को ही होता है, इसलिये चन्द्रमा दोर्घद्शन है । इधर दृष्टान्त- 
पक्ष में यह प्रिय का भी विश्येषण है। अर्थात्‌ जिसका दर्शन वहुत काल के पर्चात्‌ हुआ है एसा 
कोई प्रियतम जिस प्रकार 'शान्तंमे: करे:' अपने सुखावह कर-व्यापारों से प्रियतमा का झोक 
निवृत्त करता है उसी प्रकार चन्द्रमा अपनी किरणों से पूर्वदिशा के मुख को रागरञ्जित करता 
हुआ उदितं हुआ । इस प्रकार कर-व्यापारों से भी शृङ्गार रस का उद्दीपन ही शूचित होता है। 

इसे प्रकृतं प्रसङ्ग में दूसरी तरह भी लगाते हँ-- 

'यथा उड्राजः चर्षणीनां शुचो मुजन्‌ शन्तमः करे: करघृतेन अरुणेन च प्राच्या ककुभः 
सुखं विलिम्पन्‌ उदगात्तथा दीर्घदर्शनः प्रियः श्रीकृष्ण: प्रियायाः श्रीवृषभानुनन्दिन्याः मुखं 
शान्तेः करें: करधृतेन अरुणेन कुङ्कुमेन च विलिम्पन्‌ चर्षणीनां गोपीजनानां शुचः शोकाश्रृणि 
मृजन्‌ उदगात्‌ ।' 


अर्थात्‌ जिस प्रकार चन्द्रमा मनुप्यों का शोकापनोंदन करता हुआ तथा अपनी शीतल 
किरणों से उनमें धारण की हुई उदयकालीन लालिमा से पूर्वदिशा का मुख लेपन करता हुआ 
उदित हुआ उसी प्रकार वहुत वाळ पीछे दिखाई देनेवाले भगवान्‌ श्रीकृष्ण अपनी प्रियतमा 
श्रीबृपभानुसुता के मुखारविन्द को अपने करकमलों में चारण किये हुए कुंकुम से लेपन कर 
गोपीजनों के शोकाश्रुओं का मार्जभ करते हुए प्रकट हुए । 

यहाँ 'चर गतिभक्षणयो:' इस धातुपाठ के अनुसार 'चर्यणीनाम्‌' इस पद का अर्थ गति 
और भक्षण-परायण है । 'गति' शब्द से कर्म और 'भक्षण' शब्द से कर्मफल समझना चाहिये । 
अतः इससे वे मनुष्य* विवक्षित हुँ जो केवल कर्म और कर्मफल में ही आसकत हुँ। इन संसारी 
लोगों के सर्वविध ताप का निराकरण करता हुआ उड्राज-चन्द्रमा उदित हुआ, क्योंकि वह 
उदित होकर उद्दीपन-विभाव-रूप से परमानन्दवन श्रीकृप्णचन्द्र के चित्त में रमण की इच्छा 
उत्पन्न करेगा, जो कि श्रीकृष्ण-प्रेमियों को वहुत काल से अभिलूपित है। अतः भगवान्‌ की 
प्रेयसी ब्रजाङ्गनाओं के शोक का मार्जन होने से सारे संसार का शोक माजित हो जायगा, 
क्योंकि यह नियम है कि जिस क्रिया से भगवद्भक्तों का शोक निवृत्त होता है उससे सारे संसार 
का ही शोक निवृत्त हो जाता है और जिससे भगवद्भक्त सन्तप्त होते हैँ उससे सभी को सन्ताप 


द आ कानन- अपकनन« 


* 'चर्यणी' शब्द मनुष्य अर्थ में रूढ है । यह वात निम्नलिखित श्लोक से सिद्ध होती है । 

अधंम्णो मातृका पत्नो तस्यां चर्षणयः सुताः । तास्येव ग्रह्मगा जातिर्मानुबी परिकल्पिता ॥ 

अर्थ_अर्यमा की पतनी मातृका नामवाली थौ । उसके 'चपंणी' संज्ञक पुत्र हुए। उन चर्षणियों में 
ही ब्रह्माजी ने मानुपी जाति की कल्४ना की । 


१०८ भक्ति-सुघा-तृतीय खण्ड 


होता है। देखो, जिस समथ ध्रुवजी ने भगवत्तादात्म्य को प्राप्त होकर शवासनिरोध किया 
था उस समय सारे संसार का ही इवास निरुद्ध हो गया था । एसा क्यों हुआ ? क्योंकि भगवान्‌ 
सर्वात्मा हें; अतः यदि भगवद्भक्त सन्तष्त होता है तो सारा संसार ही सन्तप्त हो उठता है। 
ये ग्रोपाङ्कनाएँ तो भगवान्‌ की अत्यन्त अन्तरङ्ग हैं । ये भगवहिप्रयोग के कारण 
चिरकाल से सन्तप्त थीं । अव उस विरहव्यथा का अन्त होनेवाला था । इसी से भगवान्‌ 
को रमण की इच्छा हुई । 
अतः इसका यह भी अर्थ हो सकता है--- 


“चर्षणीनां ब्रजाङ्गनाजनानां शोकापनोदनेन चर्षणीनां गतिभक्षणपराणां कर्म तत्फल- 
भोगपरिनिष्ठानां जगतामेव शुचो मृजन्‌ उदगात्‌ ।' 


अर्थात्‌ चर्षणी यानी ब्रजाङ्गनाओं की शोकनिवृत्ति करके चर्षणी-कर्म और कमे- 
फल-भोग में लगे हुए संसारी लोगों का शोक निवृत्त करते हुए चन्द्रदेव प्रकट हुए । इसी से 
उन्हें उड्राज अर्थात्‌ नक्षत्रमण्डल का राजा कहा है। वे परम सीभाग्यशाली और अत्यन्त 
पुण्यात्मा हें, क्योंकि उनके कारण गोपाङ्गनाओं की शोकनिवृत्ति होने से सारे संसार का ही 
सन्ताप शान्त हो जाता है। अतः ये उडुराज 'उड्पु राजतं इति उड्राजः' हें, अर्थात्‌ नक्षत्रों 
में अत्यन्त शोभायमान हें । 

इधर जिस प्रकार जीवों की शोकमिवृत्ति करने के कारण यह उड्राज पुण्यात्मा है, 
उसी प्रकार मानो श्रीक्कप्ण चन्द्र भी उडुराज ही हैं, क्योंकि उन्होंने भी चर्षणी यानी ब्रजाङ्गनाओं 
का शोकापनोदन करके सारे संसार का ही शोक निवृत्त किया है। अतः 'उड्राज' शब्द से 
उनका भी अन्वादेश होता है। जैसे इस ओर ताराओं में अत्यन्त देदीप्यमान चन्द्रमा है, उसी 
प्रकार उधर गोपाङ्गनाओं में नायक-रूप से अत्यन्त देदीप्यमान भगवान्‌ श्रीकृष्ण हें । इसी से 
आचायों ने यह भी कल्पना की है कि जिस समय भगवान्‌ ने 'अमना' और 'अप्राण' होकर भी 
योगमाया का आश्रय लेकर गोपाङ्गनाओं के साथ रमण करने का सङ्कल्प किया, उस समय 
उनमें मन तो था नहीं। मन का अधिष्ठाता चन्द्रमा है । जिस प्रकार सूर्य आदि अधिष्ठाता- 
देवताओं से अधिष्ठित हुए विना नेत्रादि में रूपादि के प्रकाशन का सामर्थ्यं नहीं होता उसी प्रकार 
मन भौ चन्द्रमा से अधिष्ठितं हुए विना सङ्कल्प में समर्थ नहीं हो सकता था। किन्तु यहाँ 
भगवान्‌ के तो मन ही नहीं था; अतः वे मन के विना रमण कसे करते? यद्यपि अपने दिव्य 
एञ्वर्थ से वे विना मन के भी रमण कर सकते थे, तथापि लोक-मर्यादा का अतिळङ्कन न करके 
भगवान्‌ ने नवीन अश्राकृत मन का निर्माण किया, क्योंकि वस्तु की सरसता अथवा नीरसतां 
का आस्वादन तो मन से ही होता है । भगवान्‌ का मन अप्राकृतं था, इसलिये उसका अधिष्ठाता 
चन्द्रमा भी अप्राकृतं ही होना चाहिए था । जिस प्रकार चन्द्रमा ताराओं के सहित शोभायमान 
होता है उसी प्रकार ब्रजाङ्गनाओं के मन उडुस्थानीय हें और भगवान्‌ का मन उन उडुओं का 

अविनायक चन्द्रमा है । अतः जिस प्रकार नक्षत्रों से चन्द्रमा की शोभा है उसी प्रकार गोपाङ्ग- 
नाओं के मनों से भगवान्‌ के मन की झोभा है । 

यहाँ यह झङ्का होती है कि इस अप्राकृत चन्द्रमा की वस्तुत: आवदयक्रता वया थी ? 
यदि भगवान्‌ के रचे हुए नवीन अप्राकृत मन का नियमन करने के लिये इसकी आवश्यकता 
मानी जाय तो ठीक नहीं; क्योंकि भगवान्‌ तो सर्वेशावितमान्‌ हैं, वे स्वयं ही उस मन को कार्य- 
सम्पादन की योग्यता प्रदान कर सकते थे । यदि कहें कि व्रजाङ्गनाओं के मनों के अधिष्ठाता 
जो प्राकृत चन्द्रमा हैं, वे नक्षत्रों के रूप में उदित हें, उनकी रक्षा करने के लिये ही भगवान्‌ 
के अप्राकृत मन के अविष्ठाता अप्राकृत चन्द्रमा का उदय हुआ है, तो ऐसा मानना भी टीक नहीं; 
क्योंकि उनका नियमन भी भगवान्‌ स्वयं ही कर सकते थे । यदि उद्दीपन के लिये इसका उदय 
माना जाय तो भगवान्‌ को इसके लिये भी किसी साधन की अपेक्षा नहीं है, और यदि अन्धकार 
को निवृत्ति के लिये इसका उदय मानें तो यह काम भी प्राकृत चन्द्रमा से ही निष्पन्न हो सकता 
था; अतः इसके उदय का प्रधान प्रयोजन कया था, यह प्रश्‍न वना ही रहता है । 

इस इलोक में इसका प्रयोजन 'चर्पणीनां शुच: मृजन्‌' वतलाया है। इसकी व्याख्या 
श्रीवल्लभाचार्य जी इस प्रकार करते हें-'चर्पणयः परिम्रमणदाक्तयः तासां शुचः मृजन्‌’ अर्थात्‌ 
परिश्रमण-दाक्तियाँ ही चर्षणी हें, उनका शोक निवृत्त करने के लिए इस अप्राकृत चन्द्र का उदय 
हुआ! ये परिस्रमण-दाक्तियाँ आनन्द को खोज में सारे संसार में म्रमण करती रहीं, परन्तु 
आनन्द से इनका कहीं भी संयोग न हुआ । इन्होने समस्त जीवों में जा-जाकर देखा, परन्तु 
इन्हें कहीं भी परमानन्द की प्राप्ति नहीं हुई । जो जीव मृक्त होने पर परमानन्द में स्थित 
होते हें उनसे इन शक्तियों का सम्वन्ध नहीं रहता । इसलिये इन्हें कहीं भी परमानन्द की प्राप्ति 
न हुई । अतः 'चर्पणीनां शुचः मृजन्‌’ इसका अर्थ है परिम्रमण-शक्ति-युवत जीवों के शोक 
का मार्जन करता हुआ । अर्थात्‌ अभिप्राय यह्‌ है कि जीव ब्रह्मानन्द का रसास्वादन तो समरत 
प्राकृतं सम्वन्धों से रहित होकर ही कर सकता था, इनसे युक्त रहते हुए उसमें परमानन्द- 
रसास्वादन का सामर्थ्यं था ही नहीं । इस अभाव की पूति करने के लिये ही पूर्ण परब्रह्म 
परमात्मा दिव्यमङ्गलमय विग्रह में आविर्भूत हुए । उनके साथ उनके अप्राकृत रमण के लिये 
अप्राकृत सामग्री और वैसे ही आलम्बन तथा उद्दीपन विभावों का भी आविर्भाव हुआ । इस 
अप्राकृत लीला में अप्राकृत उद्दीपन ही होना चाहिए था, क्योंकि अप्राकृत उद्दीपन के विना 
अप्राकृत गोपाङ्गनाओं को अप्राकृत परमानन्द का समास्वादन प्राप्त होना असम्भव था। 
अतः इस अप्राकृत चन्द्र के उदय का प्रधान हेतु तो अप्राकृत आनन्द का उद्रेक ही है अन्वकार 
की निवृत्ति आदि तो इसके आनुषङ्गिक प्रयोजन हें । 

इस वृन्दारण्याकाश में ही उड्राज परमानन्दकन्द श्रीवृन्दा वनचन्द्र का अभ्युदय होता 
है । इसके अभ्युदय से हो 'चर्षणीनाम्‌'--गोपाङ्गनाओं का शोकमार्जन एवं 'प्राच्या:'-पुज्यतमा 
श्रीवृषभानुनन्दिनी का मुखबिलिम्पन होता है! चर्षणी एक ओषधि भी है। जिस प्रकार 


११० भक्षि-सुधा--तुतोय खण्ड 


चन्द्र की अमृतमयी शीतल किरणों से उनकी द्वारत्कालीन सूर्य-ताप-जनित ग्लानि का निरा- 
करण होता है, उसी प्रकार ओपधि के समान परमसुकोमलस्वभाव ब्रजाङ्गनाओं का विरह- 
जनित सन्ताप भगवान्‌ के करव्यापारों से निवृत्त हो जाता है । 

अतः इसे इस प्रकार भी लगा सकते हें-'चर्षणीनां शन्तमः करैः शुचो मृजन्‌' तथा 
'अरुणेन प्राच्या मुखं विलिम्पन्‌' । अर्थात्‌ भगवान्‌ श्रीकृष्ण रूप उडुराज अपने अत्यन्त सौस्या- 
वह कल्याणमय करब्यापारों से चर्षणी यानी सुकुमारी गोपाङ्गनाओं का शोक--विरहजनित 
ताप शान्त करते हुए तथा अरुण यानी कुंकुम से श्रीराविकाजी का मुखलेपन करते हुए उदित 
हुए । यहाँ 'दीर्घदर्शनः' यह 'प्रियः' का विशेषण है। इसका अर्थ इस प्रकार भी हो सकता 
है-'दीर्घे कभळपत्रवदायते दर्शने' नेत्रे यस्य' अर्थात्‌ जिसके नेत्र कमलपत्र के समान विशाल हैं। 
इससे प्रियतम की प्रेमातिंशयता और निर्निमेपता द्योतितं होती है; अर्थात्‌ वह प्रियतम के दर्शन 
में इतना आसक्तं है कि उसका निमेपोन्मेष भी नहीं होता । 

यदि आध्यात्मिक पक्ष में देखें तो इसका तात्पर्य इस प्रकार होगा-- 


यद यस्मिन्नेव काले भगवान्‌ जनानां हृदयारप्ये रन्तुं मनकष्चक्रे तदेन उडुराजः मोह्‌- 
नंशतमोय्याप्तान्तःकरणारण्याकाशे किञ्चित्घ्रकाशनशीलदमब्मादिरूपेषु यः आह्वाद- 
प्रकाशात्मिकया भक्तिप्रभया राजते स भजनानन्दचन्द्रः उदगात्‌ । 


अर्थात्‌ जिस समय भगवान्‌ ने भकतों के हृदयरूप बन में बिहार करने की इच्छा की 
उसी समय उड्राज-जो मोहरूप घोर अन्धकार से व्याप्त अन्तःकरण रूप आका में कुछ- 
कुछ प्रकाशितं होनेवाले दामदमादिरूप उड़ओं (नक्षत्रों) में आह्लाद एवं प्रकाशात्मिका भवित- 
रूप प्रभा से सुशोभित है, वह भजनानन्द रूप चन्द्र उदितं हुआ । इससे सिद्ध होता है कि जिस 
समय भगवान्‌ अपने भकतं के हृदय में रमण करने की इच्छा करते हें तभी यह भजनानन्द- 
चन्द्र उदित हो जाता है। बह क्या करता हुआ उदित हुआ ?-- 


चर्षणीनां गतिभक्षणशीलानां कर्मतरफलव्य।सक्तमनसां जनानां शुचः आत्तोः स्वात्म- 
भूतपरप्रमास्पदभगवद्विप्रयोगवेदनाः ताः मुजन्‌ । 


अर्थात्‌ वह चर्षणी यानी कर्मं और कर्मफलभोग में आसक्तं-चित्त पुरुषों के शोक- 
अपने आत्मभूत पर प्रेमास्पद भगवान्‌ के विथोग से होनेबाली वेदना का मार्जन करता हुआ 
उदित हुआ । अथवा कर्म और कर्म-फल-भोगजनित श्रान्तिं ही आति है या जितनी भी वेद- 
नाएँ सम्भव हें वे सभी आति हें, उन सभी का मार्जन करते हुए भगवान्‌ उदित हुए । यहाँ 'शुच': 
में वहुवचन है; इसलिये यह शोकोपलक्षितं समस्त संसार का भी उपलक्षण है। किसके द्वारा 
शोकमार्जन करता हुआ उदित हुआ ।-- 


eo 


१ दृश्यते ईक्ष्यते अनेन इति दर्शनं लोचनम्‌ । 

वान्तमे: करेः-स्वयं शन्तमाः परमसुखरूपाः अन्येषु कराः कं सुखं रान्ति समर्षयन्तीति 
कराः तेः भगवदोयगुणगणगानतानवितानादिभिः। 
दान्तम करों से अर्थात्‌ जो स्वयं परम सुखरूप हें और दूसरों को सुख प्रदान करनेवाले 
हैं उन भगवद्गुणगानादि से भक्तों का शोक निवृत्त करता हुआ उदितं हुआ । इस प्रकार यह 
भजनानन्द-लप चन्द्र का उदय समस्त शोकों की निवृत्ति करनेवाला है, क्योंकि जिस समय जीव 
भगवद्भजन में प्रवृत्त होता है उसी समय उसके सारे पाप-ताप नष्ट हो जाते हूँ । 
मन-करि विषय-अनल-वन जरई। 
होइ सुली जो एहि सर परई॥ 


यह मनरूप मत्तगजेन्द्र संसा रानल में जल रहा है; जिस समय यह भगवद्भजन में लगता 

है उसी समय मानो शीतल गङ्गाजल में अवगाहन करने लगता है । 
यह मनरूप मत्तगजेन्द्र संसारानल में जल रहा है; जिस समय यह भगवद्धूजन में 

लगता है, उसी समय मानो शीतल गङ्गाजळ में अवगाहन करने लगता है। 

अव यह विचार करना चाहिए कि ये जो भजनानन्दचन्द्र, भवितरूपा प्रभा और 
गुणगानवितानादिरूप शन्तम कर हें इनमें भेद क्या है? क्योंकि विना भेद के कोई व्यवहार 
नहीं हो सकता। वस्तुतः भगवद्भक्तिरूपाप्रभा और भगवदीय गुणगणगानतानादि 
भजनानन्दचन्द्र के अन्तर्गत ही हें। इनका भेद 'राहो: शिरः' के समान केवल व्यवहार के 
लिये है । यद्यपि राहु का शिर राहु से कोई पृथक्‌ पदार्थ हो ऐसी वात नहीं है; तथापि लोक में 
इसका इस प्रकार सम्वन्ध-ग्रहणपूर्वक व्यवहार अवश्य होता है । जसे 'देवदत्त हाथों से वृक्ष 
काटता है' इस वाक्य में 'देवदत्त' कर्ता है और 'हाथ' करण हैं । इसलिये इन दोनों में भेद होना 
चाहिए | परन्तु वस्तुतः देवदत्त बया है? वह हाथ, पाँव, शिर आदि का सङ्खात ही तो है। 
वह्‌ अवथवी है और हाथ-पाँव आदि उसके अवयव हें । नेयायिकों के मतानुसार अवयव कारण 
होता है और अवयवी उसका कायं होता है। लोक में कार्य अपने कारण के द्वारा ही सारे 
व्यापार किया करता है। इसलिये अवयवी में मुख्यता का व्यपदेश होता है और अवयव में 
गोणता का । इसी प्रकार भक्तिरूपाप्रभा और भगवद्गुणगानरूप किरणें अवयव हें तथा 
भजनानन्द चन्द्र अवयवी है। अत: भजनानन्द कार्य है और भवित तथा भगवद्गुणगानादि 
उसके कारण हें। यह भजनानन्द चन्द्र हृदयारण्य को सुशोभित भी करता है; बयोंकि जहाँ 
चन्द्रालोक का निस्तार नहीं होता वह स्थल रमण के योग्य भी नहीं होता । इसी प्रकार जिस 
हृदय में भजनानन्दचन्द्र की भक्तिरूपा प्रभा का विस्तार नहीं हुआ है वह भगवान्‌ का रमण- 
स्थल होने योग्य भी नहीं है। तया वह भजनानन्दचन्द्र और कया करते हुए उदित हुआ ? -- 

प्रतच्याः-प्राचि भवो प्राची तस्याः प्राग्भवायाः बुद्धेः मुखं सत्तवात्मकं प्रधानं भागं 
अरुणेन कुङ्कुमेनेव रागेण विलिम्पन्‌ । 


११२ भक्ष्िति-सुधा--तुतीय खण्ड 


अर्थात्‌ वह प्राची यानी अपने से पूर्व उत्पन्न हुई बुद्धि के सत्त्वमय प्रधान भाग को, अरुण 
कुंकुम द्वारा मुखलेपन के समान, अनुरक्तं करता हुआ उदित हुआ। यही भजनानन्द चन्द्र 
का कार्य है । जिस प्रकार अग्नि से पिघले हुए लाख में रङ्ग भर देने पर वह उसी रङ्ग का हो 
जाता है उसी प्रकार यह बुद्धि के सत्त्वात्मक भाग को द्रवीभूत करके उसमें भगवत्स्वरूपरूपी रङ्ग 
भर देता है। इससे वह बुद्धिसत्त्व भगवन्मय हो जाता है और फिर किसी समय उसे भगवान्‌ 
की विस्मृति नहीं होती । 

तथा वह भजनानन्दचन्द्र है कंसा ? -- 

ककुभः-फ सुखं तद्रूपतया कुषु कुत्सितेप्वपि भाति शोभत इति ककुभः । 


“क' सुख को कहते हें। वह॑ सुखरूप से कुत्सितो में भी भासमान है इसलिये 
'ककुभ' है। उस भजनानन्दचन्द्र का आलोक पड़ने पर तो चाण्डाल भी कृतकृत्य हो सकता 
है, यथथा-- 


अहो बत इवपचोऽतो गरीयान्‌ यज्जिह्वाग्रे बर्तते नाम तुभ्यम्‌ । 
तेपुस्तपस्ते जुहुवुः सस्नुरार्या ब्रह्मान्‌चुर्नाभ गृणन्ति ये ते॥। 
अर्थात्‌ हे घ्रभो ! जिसकी जिह्वा पर आपका नाम विराजमान है वह इवपच भी इन 

(भक्तिहीन द्विजो) की अपेक्षा श्रेष्ठ है। जो आपका नामोच्चारण करते हें उन महानृभावों 
ने तो सत्र प्रकार के तप, होम, स्नान और वेदपाठ कर लिये । यही नहीं, आपके नामों का श्रवण 
या कीर्तन करने से तथा कभी आपको प्रणाम या स्मरण कर लेने से चाण्डाल भी शीघ्र ही सवन- 
कर्म का अधिकारी हो सकता है; फिर हे भगवन्‌ ! जिन्हें साक्षात्‌ आपका दर्शन हुआ हो 
उनके बिषय में तो कहना ही क्या है ? 


यन्नामधेयश्रवणानुकीर्तनाद्यत्प्रह्वणाचत्स्मरणादपि ववचित्‌ । 
इवादोऽपि सद्यः सवनाय कर्पते कुतः पुनस्ते भगवन्नुदर्शनात्‌ ॥ 


सवनकर्म का अधिकार केवल द्विजों को ही है। अतः इस इलोक में जो 'सद्य:' शब्द 
है उसका 'तत्काल' अर्थ करके कोई कोई ऐसा कहने लगते हें कि भगवत्स्मरण के प्रभाव से 
चाण्डाल भी उसी जन्म में सवनाधिकारी यानी द्विज हो सकता है । परन्तु ऐसी वात नहीं है। 
सद्यः’ का अर्थ शीघ्र है और शीघ्रता सापेक्ष हुआ करती है। शास्त्रसिद्धान्त तो ऐसा है कि 
पशु एवं तिर्यक्‌ योनियों को भोग चुकने पर जव जीव को मनुष्य-शरीर प्राप्त होता है तो सबसे 
पहले उसे पुल्कसथोनि मिलती है। उससे उत्तरोत्तर कई जन्मों में स्वधर्म पालन करते-करते 
वह वेशय होता है; और तभी उसे द्विजोचित कृत्यों का अधिकार प्राप्त होता है। अतः यहाँ 
'सद्यः' दाव्द से यही तात्पर्य है कि यदि चाण्डाल स्वघर्मनिष्ठ रहकर भगवच्चिन्तन करेगा तो 
उसे एक-दो जन्म के पश्चात्‌ ही द्विजत्व की प्राप्ति हो जायगी; अनेकों जन्मों में नहीं भटकना 

पड़ेगा । यह क्रम स्वथर्मनिष्ठों के ही लिये है । स्वघर्म का आचरण न करने पर तो शूद्र को भी 
पुनः चाण्डाल-योनि प्राप्त होती है। जैसे कहा है--- 
कपिलाक्षीरपानेन ब्राह्मणीगमनेन च। 
वेदाक्षरविचारेण झूद्रइचाण्डालतामियात्‌ ॥ 
अर्थात्‌ कपिला गी का दूध पीने से, ब्राह्मणी के साथ मैथुन करने से और वेदाक्षर का 
विचार करने से शूद्र भी चाण्डालत्व को प्राप्त हो जाता है। और यदि शूद्र स्वधमं में तत्पर 
रहं तो उसी जन्म में देहपात के अनन्तर स्वर्ग प्राप्त कर सकता है। 
स्वधमे संस्थितः सम्यक्‌ शूद्रोऽपि स्वर्गमदनुते । 
अतः स्ववर्मं का अतिक्रमण कभी न करना चाहिए । 
यदि कहो कि तत्क्षण ही क्यों न माना जाय? तो ऐसा हो नहीं सकता, वयोंकि जाति 
नित्य है, वह नामस्मरणमात्र से परिवर्तित नहीं हो सकती । यदि नामस्मरणमात्र से जाति 
परिवर्तेन हो सकता तो गर्दभी को भी नाम सुनाकर कामधेनु बनाया जा सकता था । परन्तु 
ऐसा नहीं होता । जाति जन्म से होती है, अतः उसका परिवतंन जन्मान्तर में ही हो सकता 
है। जिस प्रकार गौ एवं गदंभादि योनियाँ हें उसी प्रकार ब्राह्मण और चाण्डालादि भी योनियाँ 
हें। श्रुति कहती है-'ब्राह्मणयोनि वा चाण्डालायोनि वा ।' 
तात्पर्यं यह है कि चाहे जाति परिवर्तन हो या हो परन्तु नामस्मरण से चाण्डाल भी 
परम पवित्र तो अवश्य हो सकता है। इसका यह अभिप्राय नहीं है कि उसकी अस्पृदयता निवृत्त 
हो जाती है । अपवित्रता दो प्रकार की है; जातिमिमित्तक और कर्मनिमित्तक । कर्मनिमित्तक 
पातित्य पुण्य-कर्म से निवृत्त हो सकता हैं, किन्तु जातिनिमित्तक पोतित्य कमं से निवृत्त नहीं हो 
सकता । चाण्डाल का पातित्य जातिनिमित्तक है। अतः चाण्डाल शरीर रहते हुए उरुकी 
अव्यवहार्यंता का प्रयोजक पातित्य निवृत्त नहीं हो सकता । किन्तु भगवत्स्मरण से वह क्म- 
जनित पातित्य से मुकत होकर शुद्धान्तःकरण हो जाता है और उसके द्वारा वह भगवत्प्राप्ति 
भी कर सकता है; उसका कुल पवित्र हो जाता है और उसे परलोक में वह गति प्राप्त होती 
है जो भक्तिहीन व्राह्मण के लिये भी दुर्लभ है। इसीसे भगवान्‌ ने भी कहा है-- 
मां हि पार्थ व्यपाश्रित्य येऽपि स्युः पापयोनयः । 
स्त्रियो वेश्यास्तथा शूद्रास्तेऽपि यान्ति परां गतिम्‌ ॥ 
अतः सिद्ध हुआ कि वह भजनानन्दचन्द्र, कुत्सितों को भी सुख प्रदान करता है इसलिये 
ककुभ है । 
'प्रियः' भी उस भजनानन्दचन्द्र का ही विशेषण है । वह भजनानन्दचन्द्र मानो विषयी, 
मुमुक्षु और मुक्त सभी प्राणियों के परम प्रेम का आस्पद है। वह लोकमनोऽभिराम होने के 
कारण विषयी पुरुषों को और भवौषध होने के कारण मुमुक्षुओं को प्रिय है। तथा जीवन्मुवतों 

को भी वह अत्यन्त प्रिय है, क्योंकि इसी के कारण उन्हें भगवत्सान्निध्य रूप परमोत्कृष्ट वैभव 
प्राप्त हुआ है । इसीसे श्रीगोसाई जी महाराज कहते हें-- 
अस विचारि जे संत सयाने। 
सृकुति निरादरि भगति लुभाने ॥। 
अतः वहुत-से अद्वंतनिष्ठ तत्त्वज्ञजन भी कल्पित भेद को स्वीकार कर निश्‍्छलभाव से 
अति तत्परतापूर्वक भगवान्‌ की भक्ति किया करते हें, जैसा कि कहा है-- 
xX x xX x 
यत्सुभक्तेरतिशयध्रीत्या कतववंर्जनात्‌ ॥। 
स्वभावस्य स्वरसतो ज्ञात्वापि स्वाद्यं पदम्‌ । 
विभेदभावमाहृत्य सेव्यतेऽत्यन्ततत्परेः ॥। 
अर्थात्‌ पूर्ण अद्वेतयद सुभक्तों द्वारा फलाभिसन्धिरूप कतव (कपट) से रहित होकर 
उपासित होता है, क्योंकि जो लोग लौकिक या पारलौकिक अभिलाषाओं से पूर्ण होंगे उनकी 
उपासना केतवशून्य नहीं हो सकती । हाँ, जो मुक्त हो गया है उसे अवदय किसी वस्तु की 
आकांक्षा! नहीं रहती; अतः वही निष्कपट उपासना भी कर सकता है । 
इससे निश्‍चय हुआ कि सुभक्त जो ज्ञानी लोग हें उनके द्वारा वह अद्वयतत्त्व अत्यन्त 
प्रीतिपूर्वक उपासित होता है । जिन लोगों ने समस्त प्रपञ्च का मिथ्यात्व निश्चय कर लिया 
है वे ही किसी पदार्थ में आसकितं और प्राप्तव्य-वुद्धि न होने के कारण अद्वयभाव से उसका अकेतव 
उपासना कर सकते हें । परन्तु यहाँ शङ्क होती है कि यदि उन जीवन्मुक्तों को कोई प्रयोजन 
ही नहीं होता तो बे भजन में प्रवृत्त ही क्यों होंगे? इस सम्बन्ध में हमारा कथन है कि 
जीवन्मुक्त महात्माओं पर शास्त्र का शासन नहीं होता, क्योंकि वे कृतकृत्य हो जाते हें, जैसा 
कि कहा है--- 
गुणातीतः स्थितप्रज्ञो विष्णुभकतइच्च कथ्यते । 
एतस्य क्ृतङ्गत्यत्वाच्छास्त्रमस्मान्निवर्तत ।। 
अर्थात्‌ प्रथम-कोटि में साधक यथाविधि वेदिक और स्मार्तं कर्मो का अनुष्ठान करके 
उपासना द्वारा चित्त के दोषों को निवृत्त करता है; फिर श्रवण, मनन और निदिध्यासन द्वारा 
भगवान्‌ का साक्षात्कार करने पर वह गुणातीत, जीवन्मुक्त या स्थितप्रज्ञ कहा जाता है। 
इस क्रम से कर्म ओर उपासना में पूर्वमीमांसा, श्रवण में उत्तर मीमांसा, मनन में न्याय ओर 
वेशेषिक तथा निदिध्यासन में सांख्य और योग दर्शन का कार्य समाप्त हो जाता है । इस प्रकार 
कृतकृत्य हो जाने के कारण फिर अपना कोई प्रयोजन न रहने के कारण शास्त्र यद्यपि उस महा- 
पुरुष से निवृत्त हो जाता है, तथापि अपने पूर्वाम्यास के कारण उससे कर्म और उपासना स्वभावतः 
होते रहते हें । श्रीमधुसूदन स्वामी कहते हें 

अद्वेष्ट्रत्वादिवत्तेषां स्वभावो भजनं हरेः। 
अर्थात्‌ जिस प्रकार उनमें स्वभाव से ही अद्वेप्ट्त्वादि गुण रहते हूँ उसी प्रकार भगवान्‌ 
का भजन करना भी उनका स्वभाव ही है । | 
यहाँ एक शङ्का प्रह भी होती है कि भक्ति तो भेद में होती है और तत्त्वज्ञों की अभेद- 
दृष्टि रहा करती है, फिर वे भक्तिभाव में केसे प्रवृत्त हो सकते हें? इस पर कहते हें 'विभेद- 
भावमाहूत्य' अर्थात्‌ वे भेदभाव का अध्याहार करके भगवान्‌ का भजन करते हें। इस प्रकार 
का काह्पनिक भेद सव प्रकार मङ्गलमय ही है । इसीसे कहा है--- 


वेते मोहाय बोघात्प्राक्‌ प्राप्ते बोधे मनीषया । 
भपत्यर्थं कल्पितं द्वंतमद्वेतादपि सुन्दरम्‌ ॥ 
अद्वेतं परमार्था हि द्वत भजनहेंतवे । 
तादृशी यदि भवितिइचत्सः तु मुक्तिशताधिका ॥ 
अर्थात्‌ द्वैतं तभी तक मोहजनक होता है जव तक ज्ञान नहीं होता; जिस समय विचार 
द्वारा वोध की प्राप्ति हो जातो है उस समय तो भविति के लिये कल्पना किया हुआ द्वृंत, अद्वंत 
की भी अपेक्षा सुन्दर है । यदि पारमार्थिक अह्देत वुद्धि रहते हुए भजन के लिये द्वेतवृद्धि रवखी 
जाय तो एसी भक्ति तो सकड़ों मुक्तियों से भी बढ़कर है । भाष्यकार भगवान्‌ श्रीशद्कराचार्यजी 
की भक्ति भी एसो ही थी; इसीसे वे कहते हें--- 
सत्यपि भेदापगमे नाथ तवाहं न मामफीनस्त्वम्‌ । 
सामुद्रो हि तरङ्गः बवचन सझु्रो न तारङ्गः ॥। 


अर्थात्‌ हें नाथ ! यद्यपि आपका और मेरा भेद नहीं है तथापि में ही आपका हूँ आप 
मेरे नहीं हें, क्योंकि तरङ्ग ही समुद्र का होता है, समुद्र तरङ्ग का कभी नहीं होता । 

इसी विषय में किसी भावुक का कथन है--- 

प्रियतमहृदये वा खेलतु प्रेमरीत्या पदयुगपरिचर्या प्रेयसी वा चिघत्ताम्‌ । 

विहरतु विदितार्था निविकल्पे समाधौ ननु भजनविधौ वा तुत्यमेतदुद्वयं स्यात्‌ ॥ 


अर्थात्‌ प्रियतमा चाहे तो प्रणयविधि से प्रियतम के वक्षःस्थल पर विहार करे और चाहे 
उसके चरणयुगल की परिचर्या में लगी रहे-वात एक ही है। इसी प्रकार जिसे परमार्थवोध 
प्राप्त हो गया है वह चाहे तो निविकल्प समाधि मे स्थित रहे ऑर चाहे भगवान्‌ के भजन-पूजन 
में लगा रहे-कोई भेद नहीं है। जो लोग विचारशान्य हें उन्हीं की दृष्टि में भगवान्‌ का आत्म- 
त्वेन साक्षात्कार उनका अपमान है। झदि विचार करके देखा जाय तो इस प्रकार का अभेद 
तो प्रेमातिशय की रीति ही है। प्रेम का अतिरेक होने पर तो भेदभाव की तिलाञ्जलि हो ही 
जाती है। जो अरसिक हें, उत्कृष्ट प्रेमातिशय के रहस्य को जाननेवाले नहीं हें उनकी दृष्टि में 

प्रियतमा का प्रियतम के वक्षःस्थल में विहार करना अयुक्त हो सकता है, किन्तु रसिकजन 
तो जानते हूँ कि प्रेमातिरेक में ऐसा ही हुआ करता है। अतः अभेद रूप से स्वरूप साक्षात्कार 
हो जाने पर भी काल्पनिक भेद स्वीकार करके निष्कपट भाव से भवित हो ही सकती है। 
तत्त्वज्ञों के यहाँ एंसी ही भक्तिं का स्वीकार है। इस प्रकार यह भजनानन्दचन्द्र विषयी, मुमुक्षु 
और मुक्त सभी के लिये प्रिय है । 

इसके सिवा और भी वह भजनानन्दचन्द्र कंसा है? -'दीर्घ-दर्शनः-दीघे अनपवाध्यं 
दर्शनं यस्य' अर्थात्‌ जिसका दर्शंन-ज्ञान किसी से वाधित नहीं होता । जो ज्ञान म्रमात्मक होता 
है वह तो ज्ञानान्तर से वाधित हो जाता है, किन्तु यह भजनानन्दचन्द्र ज्ञानान्तर से बाधित 
होनेवाला नहीं है, यह ज्ञानान्तरावाघ्य भजनानन्दचन्द्र चर्षेणियों के शोक का मार्जन करता तथा 
प्राग्भवा तमोव्याप्ता वुद्धि के सत्त्वात्मक प्रधान भाग को अनुरागात्मक कुंकुम से लेपन करता 
हुआ उदित हुआ, जिस प्रकार कोई चिरप्रोषित प्रियतम प्रवास से लौटकर अपनी प्रियतमा के 
शोकाश्रुओं का मार्जन करते हुए करधृत कुंकुम से उसके मुख का लेपन करता है । 

अथवा यों समझिये कि जिस समय भगवान्‌ ने रमण करने की इच्छा की उसी समय 
प्राची-नित्यप्रिया श्रीवृषभानुनन्दिनी का मुख विलेपन करते हुए उड्राज (श्रीकृष्णचन्द्र) 
उस विहार स्थल में उदित हो गये । यहाँ 'उड्राज' शब्द में उपमालङ्कार है अर्थात्‌ श्रीकृष्ण- 
रूप चन्द्र जो कि चन्द्रमा के समान चन्द्रमा हें वे प्रियतमा श्रीराधिकाजी का मुखविलिम्पन 
करते हुए उस विहारस्थल में इसी प्रकार प्रकट हुए जैसे चन्द्रमा प्राची दिशा को अनुरञ्जित 
करते हुए उदित होते हें। उड्राज जिस प्रकार प्राची दिशा के मुख यानी प्रधान भाग को करों 
(किरणों) से अनुरञ्जित करते हें उसी प्रकार यहाँ कीड़ा भूमि में श्रीकृष्णचन्द्र करकमलों में 
ली हुई होलिका-रोलिका (होली के गुलाल) से श्रीराधिकाजी का मुखमण्डल अनुरञ्जित 
करते हैं जिस प्रकार उदयकालीन चन्द्रमा उदयराग से प्राची दिशा और समस्त आकादा को 
अरुण कर देता है ठीक उसी प्रकार भगवान्‌ कृष्ण ने प्रकट होकर अपने शन्तम-कर अर्थात्‌ 
मङ्गलमय कर व्यापारों से समस्त ब्रजाङ्गनाओं के मुखमण्डल को अरुण कर दिया। यहाँ 
“शन्तमः करे: यह भगवान्‌ के समस्त मङ्गलमय अङ्गों का उपलक्षण है। वे अङ्ग मङ्गलमय 
हैं और मङ्गलकारक भी हें, क्योंकि भगवान्‌ 'आनन्दमात्रकरपादमुखोदरादि' तथा-- 


नमो विज्ञानरूपाय परमानन्दमूत्तय । 
सच्छिदानन्दरूपाय ङष्णायाकिलिष्टकारिणं ।। 


आदि वाक्यों के अनुसार शुद्ध सन्मात्र, चिन्मात्र और आनम्द-मात्र तत्त्व हें; तथा 
'एष ह्येवानन्दयति' इसश्रुतिके अनुसार वे ही सव प्राणियों को आनन्दित भो करते हें, अतः 
वे आनन्दप्रद भी हैं। उन्होंने नित्यप्रिया श्रीवृषभानुनन्दिनी के समान अन्य ब्रजाङ्गनाओं के 
मुखमण्डल को भी सुखमय और सुखावह कर ब्यापारों से अरुण (किया तथा उनके कर्णरन्ध्रों को 

वेगुराग से और हृदयाकाशों को प्रेमराग से रञ्जित कर दिया । इस प्रकार वे उदित हुए । 
यहाँ 'करैः' में जो वहुवचन है वह स्वरूपों की वहुलता के अभिप्राय से भी हो सकता है, क्योंकि 
यहाँ रासलीला में भगवान्‌ को अनेक रूप से आविर्भूत होना है! अतः भगवान्‌ के अनेक रूपों 
की अपेक्ष। से बहुवचन का प्रयोग उचित ही है । 

तथा ब्रजाङ्गनाओं को जो भगवान्‌ के साथ विहारावसर प्राप्त न होने का शोक था उसे भी 
अपने शन्तम कर यानी सुखप्रद लीलामय विहार विशेपों से ही निवृत्त करते हुए भगवान्‌ प्रकट 
हुए । यहाँ 'वतेमानसामौप्ये वर्तमानवद्वा' इस सूत्र के अनुसार 'मृजन्‌' में भविप्यार्थ में वर्तमान 
का प्रयोग हुआ है । अर्थात्‌ भगवान्‌, अपने साथ विहार करने का सुअवसर न मिलने के कारण 
जो गोपाङ्गनाओं को शोक था, उसकी निवृत्ति करेंगे इसीलिये उदित हुए हें । यहाँ- 

रलयोडंलयोइचेव सषयोर्वदयोस्तथा । 
वदन्त्यां च सावरण्यमलङ्कारविदोजनाः ।। 
इस वचन के अनुसार 'उड्राज: की जगह 'उरुराजः' भी समझा जाता है। अर्थात्‌ जिस समय 
भगवान्‌ वृन्दारण्य में पधारे उस समय श्रीयशोदा और नन्दवावा को दिकलता होने की सम्भावना 
हुई, क्योंकि जिस प्रकार फणी मणि को नहीं छोड़ सकता उसी प्रकार वे भगवान्‌ से विलग नहीं 
रह सकते थे । अतः भगवान्‌ अनेक रूप से प्रकट हुए । अर्थात्‌ वृन्दारण्य में प्रकट होने पर भी 
वे एक रूप से श्रीयशोदाजी के शयनाग।र में भी रहे। इसीसे उन्हें 'उरधा-वहुवा राजते यः स 
उरुराजः' इस व्युत्पत्ति के अनुसार उरुराज-अमेक रूप से सुशोभित होनेवाले कहा है । 
यहाँ 'प्रियः' यह उड्ुराज का विशेषण है । जिस प्रकार रसिक और भकत पुरुष दोनों 

ही को चन्द्रमा प्रिय है उसी प्रकार भगवान्‌ भी सवके परम-प्रेमास्पद हें। चन्द्रमा में रसिकों 
का प्रेम तो शृङ्गाररस का उद्दीपन विभाव होने के कारण है; किन्तु साथ ही वह भक्तों को 
भी अत्यन्त प्रिय है, क्योंकि उसके मध्य में जो इयामता है वह उन्हें हृदयाकाश में स्थित 
ध्यानाभिव्यक्त भगवत्स्वरूप का स्मरण दिलाती है। तथा उसके दशंनमात्र से भी अपने 
प्रियतम के प्रति प्रेमियों के अनुराग की वृद्धि होती है । देखो, चन्द्रमा अत्यन्त दूर देश में है तो 
भी वह समुद्र की अभिवृद्धि का हेतु होता है। जान पड़ता है कि मानो समुद्र अपनी उत्ताल 
तरङ्गों द्वारा चन्द्रमा से मिलना चाहता है। इससे यह सूचित होता है कि प्रिय वस्तु चाहे 
कितनी ही दूर रहे, किन्तु प्रेमी को उसके प्रति अनुराग की वृद्धि होती है। इसी से जव-जव 
पूर्णचन्द्र का उदय होता है तभी-तंभी समुद्र अत्यन्त उत्सुकता से उससे मिलने के लिये उत्ताल 
तरङ्गों सं उछलने लगता है। यह सव देखकर प्रेमियों की एसी भावना हो जाती है कि जिस 
प्रकार यह समुद्र अपने प्रियतम तक पहुँचने के प्रयत्न में वारम्वार असफल होते रहने पर भी 


* अर्थात्‌ अलङ्काररहस्यज्ञ महानुभाव र और छ, ड और ल, स और प तथा व और व इनकी सवर्णता 
वतळाते हुँ । | 


११८ भषित-सुधा--तृतोय खण्ड 


हताश नहीं होता उसी प्रकार हमें भी अपने प्रियतम से निराश या निरपेक्ष नहीं होना चाहिए । 
इस प्रकार प्रेमियों को प्रेमरीति सिखानेवाला, भगवान्‌ कृष्ण में रमणेच्छा उत्पन्न करानेवाला 
तथा समस्तं जीवों को आनन्दित करनेवाला होने फे कारण चन्द्रमा सव प्रकार से प्रेमास्पद ही 
है। इसी प्रकार सर्वान्तरात्मा श्रीभगवान्‌ भी सभी के परम-प्रेमास्पद हैं, क्योंकि कोई पुरुष 
केसा ही नास्तिक या देहाभिमानी क्यों न हो उसे भी अपनी आत्मा में ही निरतिशय प्रेम 
होता है । 

यह चन्द्रमा कंसा है? ६दीर्घदर्शनः'--दीर्घकालानन्तरे अनेक-रात्र्यवसाने दशनं यरय 
स दीर्घदर्शनः” अर्थात्‌ जिसका दर्शन वहुत-सी रात्रियों के पीछे होता है, क्योंकि पूर्णचन्द्र एक 
मास के अनन्तर ही उदित होता है। यदि इसे भगवान्‌ का विशेषण माना जाय तो इस प्रकार 
अर्थ होगा--'दीरघमवाध्यं दर्शनं यस्य स दीर्घदर्शनः” अर्थात्‌ जिनका दर्शन दीघं यानी अवाध्य है, 
क्योंकि 'न हि द्रष्टु ईष्टेवियरिलोपो विद्यतेऽविनाशित्वात्‌’ इस सूत्र के अनुसार सर्वसाक्षी भगवान्‌ 
की दर्शनशक्ति का लोप कभी नहीं होता । भगवान्‌ कृष्ण प्रत्यगात्मा होने के कारण ही “प्रियः” 
परप्रेमास्पद हें तथा सर्वान्तरतम प्रत्यगात्मा होने के कारण ही सवंद्रष्टा हें। जो सबंद्रप्टा है 
वह किसी का दृश्य नहीं हो सकता, क्योंकि वह जिसका दृश्य होगा उसका द्रप्टा नहीं हो सकता 
और ऐसा होने पर उसका स्ंद्रष्टुत्व वाधितं हो जायगा । अतः सवंद्रप्टा श्रीभगवान्‌ की दर्शन- 
शक्ति का किसी समय लोप नहीं होता । 

दर्शन दो प्रकार का है--वौद्धदर्शन और पौरुषेयदर्शन । भिन्न-भिन्न इन्द्रियों द्वारा 
अन्तःकरण का उन इन्द्रियों के विषयों से संर्लिष्ट होकर तदाकार हो जाना वोौद्धदरशन है । 
यह बुद्धि का परिणाम है। यहाँ बुद्धि ही इर्द्रियों द्वारा विषयों को व्याप्त कर उनके आकार में 
परिणत हो जाती है । | 

इसी को कहीं-कहीं पौरुषेयदर्शन भी कहा है। वृद्धि में जो पुरुपत्व का आरोप होता है 
उसी के कारण बुद्धिनिष्ठ दर्शन पुरुष-निष्ठ-सा जान पड़ता है। तात्पर्यं यह है कि बुद्धि में जो 
विवेक ज्ञान और शब्दादि ज्ञान है इनका अपने में आरोप करके यह पुरुष 'अहं विवेकवान्‌' और 
'अहम्‌ शब्द-ज्ञानवान्‌' प्रतीत होता है। वस्तुतः तो यह आरोप भी वुद्धि में ही है । पुरुष से 
इसका कोई सम्वन्ध नहीं है । 

यहाँ यह सन्देह होता है कि यदि यह आरोप बुद्धिनिष्ठ है तो इसकी पुरुपनिप्ठता प्रतीत 
नहीं होनी चाहिये, बुद्धि-निष्ठता ही अनुभूत होनी चाहिये । किन्तु बुद्धि, प्रकृतिं का विकार होने 
के कारण जड़ है, अत: यह आरोप अनुभव का विषय (दृश्य) ही होना चाहिये, अनुभवरूप 
नहीं होना चाहिए । परन्तु ऐसी वात तो है नहीं ; इसलिए इसे बुद्धिनिष्ठ ही वयों माना जाय ? 

इसका उत्तर यह है कि यह बुद्धिनिष्ठ आरोप वुद्धि में पुरुषत्व की भान्ति कराने के 
कारण बुद्धिनिष्ठ होने पर भी पुरुषनिष्ठ-सा जान पड़ता है ; इसीसे वस्तुत: वह आरोप अनुभव 
का विषय होने पर भी अनुभवरूप-सा प्रतीत होता है । 


श्रीरासलीलारहस्प ११६ 


इस प्रकार सिद्धान्ततः यही निश्चय हुआ कि वौद्ध वोध ही पौरुपेय बोध-सा प्रतीत 
होता है। पीरुपेय बोव बुद्धिवोत्र से भिन्न नहीं हैं । इसीसे कहा है--'एकमेव दशनं स्यातिरव 
दशनम्‌’ । यहाँ तत्तदाकारवृत्ति ही 'स्याति' कही गई है। व्युत्थान-अवस्था में पुरुष ख्यात्याकार 
हो जाता है 'वृत्तिसारूप्यमितरत्र' । वृत्तियाँ शान्त, घोर और मूढभेद से तीन प्रकार की हैं, 
अतः व्युत्थानावस्था में पुरुप भी शान्त, घोर और मृढरूप हो जाता है । 

यह कथन लोकब्यवहारोपयुक्त दशन की दृष्टि से है । वास्तव में तो इस बौद्धवोध से 
व्यतिरिक्त पुरुष का स्वभावभूत चेतन्य ही पौरुपेयदर्शन है। यदि वौद्धवोघ को ही पुरुप का स्वभाव 
माना जाय तो यह प्रश्‍न होता है कि समाधि-अवस्था में समस्त चित्तवृत्तियों का निरोध हो जाने 
पर पुरुप का क्या स्वभाव रहता है ? तात्पर्यं यह है कि यदि उसका स्वभाव वोौद्धवोघ ही है तो 
उस अवस्था में समस्त वुद्धिवृत्तियों का निरोध हो जाने के कारण वह स्वभावशून्य होकर केसे 
रहेगा ? कारण, ऐसा कोई समय नहीं है जब कि पुरुप शब्दादि वृत्तियों में से किसी के साथ 
तादात्म्यापन्न न हो । समस्त वृत्तियाँ पाँच विभागों में विभक्त की गई हँ---प्रमाण, विपर्यय, 
विकल्प, निद्रा और स्मृति ; इनमें से किसी-न-किसी के साथ पुरुष का सारूप्य रहता ही है । 
जिस प्रकार अग्नि दाहकत्व-प्रकाशकत्वशून्य नहीं रहता उसी प्रकार पुरुष शान्त, घोर या मूढ- 
वृत्तियों से शून्य कभी नहीं रहता । अतः ये उसके स्वभाव ही हें । यदि कहें कि समाधिकाछ में 
वृत्तियों का निरोध हो जाने पर भी वह उस निर्वृत्तिक अन्तःकरण का ही भोक्ता रहता है तो 
ठीक जहीं, क्योंकि निर्वृत्तिक अन्तःकरण भोगोपयोगी नहीं है,क्योंकि भोग और सत्त्व-पुरुषान्यता- 
ख्यातिरूग पृरुयार्थ-सम्पादन करनेवाली अन्तःकरण रूप में परिणत हुई ही प्रकृति पुरुप की भोग्य 
हो सकती है। निर्वृत्तिक चित्त में तो ये दोनों ही बातें नहीं हें। अतः समाधि-अचस्था में पुरुष 
का कोई स्वभाव ही नहीं रहता । कोई भी भ।वरूप पदार्थ अपने स्वभाव को छोड़कर नहीं रह 
सकता । पुरुष भावरूप है, अतः समाधि-अवस्था में भी उसका सद्भाव रहने के कारण बया हो 
सकते हैं ? 

इसपर सिद्धान्ती कहता है---“तदा द्रष्टुः स्वरूपेऽबस्थानम्‌' अर्थात्‌ समस्त वृत्तियों का 
निरोध हो जाने पर द्रष्टा की अपने स्वरूप में स्थिति हो जाती है । तात्पर्यं यह है कि भावके दो 
रूप हें-आऔपाधिक और अनोपाधिक। वौद्धवोघ पुरुष का ओपाधिक रूप है, अतः समाधि 
में उसका अभाव हो जाने पर भी पुरुष का निरुपाधिक अर्थात्‌ स्वाभाविक स्वरूप तो रहता हो 
है । यही मुख्य पौरुषेय-वोघ है । यह पुरुष का स्वाभाविक चैतन्य ही बास्तबिक दर्शन है। 
दृष्टि दो हेँ--नित्या और अनित्या । ख्याति अनित्या दृष्टि है, यह उदयास्तमयद्यालिनी है । 
इसकी साक्षौभूता जो नित्या दृष्टि है उसी के विषय में श्रुति कहती है--'नहि द्रष्टुदुटेबिपरिलोपो 
बिद्यत' अर्थात्‌ द्रष्टा की दृष्टि का ळोप कभी नहीं होता । यही दीर्घा दृष्टि है ओर यही मुख्य 
भी है। इसीसे भगवान्‌ को अविलुप्तदूक्‌ कहा है। यह दृष्टि समस्त अनित्य दृष्टियों की दृष्टि 
(साक्षिणी) है ; अर्थात्‌ अनित्य दृष्टियों की दृष्टि और उनका द्रष्टा एक ही वात है । यहाँ 


१२० भक्ति-सुधा--तृतीय खण्ड 


'द्रष्टु: दृष्टि: यह कथन ऐसा ही है जैसे 'राहो: शिर:'अर्थात्‌ जिस प्रकार शिरराहुसे तनिक भी भिन्न 
नहीं है उसी प्रकार यह दृष्टि भी द्रष्टा से भिन्न नहीं है, अतः 'द्रष्टु:” इस पद में जो षष्ठी है वह 
समानाधिकरण्य में है ; अर्थात्‌ जो दृष्टि द्रष्टा से अभिन्न है वही द्रप्टा की दृष्टि है। और यदि 
व्यधिकरण-पष्ठी मानकर अर्थ किया जाय तो इसके दो तात्पर्य होंगे--द्रप्ट्जन्या दृष्टि या 
द्रष्ट्‌ प्रकाशिका अर्थात्‌ द्रष्ट्‌ विषयिणी दृष्टि । इनमें पहली द्रष्टा के आश्चित है और दूसरी द्रष्टा 
का आश्रय है तथा पहली अनित्या है और दूसरी नित्या । इससे सिद्ध हुआ कि घटादि-दशेस का 
आश्रय तो द्रष्टा है तथा उस द्रष्टा का जो दशन है, जिस दशन का विपय बह द्रष्टा है वही शुद्ध 
आत्मा है । वह दृष्टि क्या है ? वह द्रष्टा की स्वरूपभूता है । यहाँ 'द्रष्टा' शव्द से काल्पनिक द्रप्टा 
अभिप्रेत है । उस (काल्पनिक द्रष्टा) का आश्रय ही उसका पारमार्थिक स्वरूप है, जैसे रण्जु में 
अध्यस्त सर्प का रज्जु । वह्‌ दृष्टि कौन-सी है ? इसका परिचय श्रुति इस प्रकार देती है-- 


सा द्रष्टुदूंण्टियया स्वप्ने परयति’ इत्यादि । 


इस प्रकार जिसके द्वारा स्वाप्निक पदार्थो की प्रतीति होती है वह दृष्टि आत्मस्वरूपा 
ही है। यहाँ शङ्का होती है कि उसके भी तो उत्पत्ति और नाझ देखे जाते हैँ ; अत: वह भी अनित्या 
ही है। इस पर हमारा कथन यह है कि ऐसा मानना उचित नहीं, क्योंकि उस समय चक्षु आदि 
इन्द्रियाँ तो अज्ञान में लीन हो जाती हें और अन्तःकरण विययरूप हो जाता है । जाग्रदवस्था के 
हेतुभूत अविद्या, काम और कर्मो का क्षय तथा स्वप्नावस्था के हेतुभूत अविद्या, काम और कर्मो 
का उदय होमे पर, जाग्रदत्रस्था में अपने-अपने अधिष्ठातृ देवता से अनुगृहीत भिन्न-भिन्न इन्द्रियों 
द्वारा उत्पन्न हुए भिन्न-भिन्न ज्ञानों के संस्कारों से संस्कृतं हुआ अन्तःकरण ही स्वाप्निक-पदार्थाँ के 
रूप में परिणत हो जाता है, जिस प्रकार सिनेमा में अनेक प्रकार के चित्रों से चित्रित पट ही विशेष 
प्रकार के प्रकाश, गति और काँच से संयुक्त होकर नामा प्रकार की गतियाँ करता प्रतीत होता है। 

किन्तु उस समय (स्वप्न में) इन सवका दर्शन किसके द्वारा होता है? यदि कहो कि 
जिस प्रकार अनिर्वचनीय रूपादि उत्पन्न हुए हैँ उसी प्रकार अनिर्वचनीय दृष्टि भी उत्पन्न हो 
जाती है तो यह हो नहीं सकता, क्योंकि प्रातिभासिक अनिर्वचनीय पदार्थ सदा ज्ञातसत्ताक ही 
होते हें । उनका सर्वदा अपरोक्ष-ज्ञान हुआ करता है। किन्तु इन्द्रियाँ अज्ञानसत्ताक भी होती हें 
क्योंकि वे स्वथं अज्ञात रहकर भी वस्तु का प्रकाशन करने में समर्थ हें। अतः अज्ञातसत्ताक होने 
के कारण उसका आरोप नहीं हो सकता ; अतः स्वाप्निक रूप की दृष्टि शुद्ध आत्मा ही है । 

यहाँ यह प्रश्‍न होता है कि यदि स्वाप्निक रूप की दृष्टिशुद्ध आत्मा ही है तो उसमें दृष्टि, 
श्रुति, विज्ञाति आदि भेद नहीं हो सकते, क्योंकि वह तो निर्विशेष अर्थात्‌ सामान्यरूप है । उसमें 
यह नामरूपात्मक भेद कंसे हो गया ? इसका उत्तर यह है कि इन अनिर्वचनीय शाब्द, स्पशं, 
रूप, रस, गन्ध का अनिर्वचनीय सम्वन्ध स्वप्रकाश आत्मा में अनिर्वचनीय श्वत, अनिर्वचनीय 
मति एवं अनिवेचनीय विज्ञाति आदि उत्पन्न कर देता है, जिस प्रकार एकरस प्रकादा भी नील- 

पीत, हरित काँचों के साथ संश्लिप्ट होने पर तत्तद्रपवान्‌ प्रतीत होता है। किग्हीं-किग्हीं लैम्पों 
में देखा जाता है कि उसके भिन्न-भिन्न पार्श्वो में भिन्न-भिन्न वर्ण क काँच लगे रहते हैं । उनके 
कारण उसकी दीपशिखा एकरूप होने पर भी भिन्न-भिन्न ओर से विभिन्न वर्ण को दिखलाई 
पड़ती है । इसी प्रकार एक ही शुद्ध ब्रह्म विधिध उपाधियों क कारण विविधरूप प्रतीत होता 
है। यहाँ दृष्टान्त में दीपशिखा के सन्निहित होनेवाले नील, पीत, हरित काँच समान-सत्तावाले 
हैं, अर्थात्‌ उन सभो की व्यावहारिक सत्ता है ; इसलिये उसका वैवर्ण्य पारमाथिक भी कहा जा 
सकता है। परन्त आत्मा से संरिलिप्ट ये शब्दादि तो अतात्त्विक हें ; अतः अतात्त्विक दाव्दादि 
के सम्वन्ध से होनेवाला तात्त्विक-आत्मा का भेद भो अतात्तिवक ही है । 
यहाँ एक वात यह समझ लेनी चाहिये कि चक्षुरादिजन्य रूपाद्याकाराकारित-वृत्तिरूप 
जो दृष्टि आदि हें उनके संस्कारों से संस्कृत अन्तःकरण ही शब्दादिरूप से परिणत होता है । अतः 
दर्शन-श्रवण आदि के संस्कारों से संस्कृत जो अन्तःकरण है उसके सम्वन्ध से ही शुद्ध चैतन्य में 
दृष्टि, श्रुति आदि अनेक भेद प्रतीत होते हें ; जिस प्रकार सुपुप्ति में यद्यपि अहङ्कार नहीं रहता 
तथापि जागने पर यही अनुभव होता है कि 'में सुखपूर्वंक सोया । इस प्रकार की स्मृति से उस 
समय भी अहङ्कार को सत्ता सिद्ध होती है । परन्तु वस्तुत: उस समय अहुङ्कार नहीं रहता, 
क्योंकि उस अवस्था में इच्छा, द्वेप, प्रयत्नादि अहङ्कार के धर्म नहीं देखे जाते और घर्म के विना 
वर्मी की स्थिति सम्भावित नहीं है; तयापि अहङ्कार न रहने पर भी अहं संस्कार-संस्कृत अज्ञान 
तो रहता ही है ; इसीसे जागृति में उसका परामश होता है । 
अव हम इस इलोक के तात्पर्य का एक अन्य प्रकार से विचार करते हें-- 
“उडुराजः, उड्षु उड्सदृशर्तुषु राजत इति उड़रोजः-वसन्तः। यदेव भगवान्‌ रन्तुं 
मनइचक्रं तदेव उड्राजो-वसन्त उदगात्‌' 
अर्थात्‌ जो उडुस्थानोय अन्य ऋतुओं में शोभायमान है वह वसन्त ही उड्राज है। 
जिस समय भगवान्‌ ने रमण करने की इच्छा को उसी समय वह बसन्तरूप उड्राज उदित हो 
गया । वह वसन्त ऋतु केसा है? 'दीर्घद्शनः--दीर्घकाले दर्शनं यस्य ।' अर्थात्‌ वर्तमान जो 
शरद्‌ ऋतु है उसकी अपेक्षा जिसका दर्शन दीर्घकाल में होना सम्भव है। ऐसा वसन्त ऋतु भी 
काल का अतिक्रमण करके उदित हुआ । 
उसीका विशेषण है 'ककुभः--के स्वर्ग को पृथिव्यां भातीति ककुभः' अर्थात्‌ जो क-- 
स्वर्ग और कु--पृथिवी में भासित होता है। इससे वसन्तोपलक्षित होलिका में होनेवाले 
उत्सवादि भी सूचित होते हें। 'प्रिय' भी उसी का विशेषण है, क्योंकि सब के प्रेम का आस्पद 
होने के कारण वह सव का प्रिय भी है। वह वसन्तरूप ककुभ और प्रिय उड्राज उदित हुआ । 
क्या करता हुआ उदित हुआ ? 
'प्रियसङ्गमाभावजनितबिबादान्‌ मुजन्‌ झन्तमेः करश्च स्वोहीपनविभावजनितेन 
अश्णेन प्रियसङ्गमसम्भावनाजनितेनानुरागेण प्राच्या नित्यप्रियायाः श्रौवुषभानुनम्दिन्या इय 

चबंणीनां श्रीकृष्णेन सह रन्तुं गमनञ्चीलानामन्यासां ब्रजाज्भनानां विरहाग्निना पौतं मुखं 
विलिम्पन्‌' 

अर्थात्‌ वह प्रियसङ्गमाभाव के कारण उत्पन्न हुए वियाद को अपनी शान्त किरणों से 
(अथवा सुखस्वरूप एवं सुखप्रद किरणों से) निवृत्त करते हुए तथा अपने उद्दीपनविभावरूप 
चन्द्रमा से उत्पन्न हुए अरुण यानी प्रियतम के समागम की सम्भावना से प्रकट हुए अनुराग द्वारा 
प्राची--नित्यप्रिया श्रीवृथभानुसुता के समान, अन्य सव चर्षणीगण--भगवान्‌ श्रीकृष्ण के 
साथ रमण करने के लिये अभिसरण करनेवाली समस्त गोपाङ्गनाओं के विरहाग्निजनित पीड़ा 
से पीले पड़े हुए मुखों का लेपन करते हुए उदित हुए । यहाँ “प्राच्या मुखन्‌ अरुणेन लिलिम्पन्‌' 
इसका अर्थ यह भी हो सकता है-- 

“प्राच्याः नित्यप्रियायाः ब्रजभुवः मुखं मुख्य भागं श्रीवृन्दारण्यम्‌ अरुणेन किझुक!दि- 
पुष्पतविकासेन विलिम्पन्‌' 

अर्थात्‌ नित्यप्रिया ब्रजभूमि के मुख (मुख्य भाग) श्रीवृन्दारण्य को अरुण 
किशुकादि रक्तथृष्पों के विकास द्वारा रञ्जित करते हुए उदित हुए । उस समय वसन्त के 
उदय से यों तो सभी जीव और भूमियों की ग्लानि निवृत्त हो गई थी, किन्तु उसने प्रधानतया 
वृन्दारण्य को तो किशुककुसुमादि की अरुणिमा से और भी अनुरञ्जित कर दिया था । 

इस प्रकार जव समस्त जड़वर्ग भगवान्‌ की लीला में उपयुक्त होने के लिये उद्यत हुआ 
तो विराट्‌ भगवान्‌ का मनरूप चन्द्रमा भी उस रमणलीला में उद्दीपनरूप से सहायक होकर 
उदित हुआ, क्योंकि विराट्‌ तो भगवान्‌ का परम भक्तं है। उस चन्द्रमा में जो उदयकालीन 
लालिमा है वह उसका भगवद्विपयक अनुराग है, तथा उसमें जो इयामता है वह्‌ मानो घ्यानाभि- 
व्यक्त भगवत्स्वरूप है । उस चन्द्रमा की जो अरुण कान्ति है वह मानो भगवल्लीला को सम्भावना 
से प्रादुर्भूत हुए मानसिक उल्लास के कारण जो उसकी मन्द मुस्कान है उसी के कारण विकसितं 
हुई दन्तावली की अधर-कान्तिमिशधित आभा है। तथा उस चन्द्रमा का जो निखिळव्यो मव्यापी 
अमृतमय शीतल प्रकाश है वह भगवददर्शन के अनन्तर विराट्‌ भगवान्‌ का उदार हास है। विराट्‌ 
के ईषतूहास में उसकी देदीप्यमान दन्तपंक्ति की आभा ओप्ठों की अरुणिमा से अरुण होकर 
प्रकट होती है ; किन्तु उसके उदार हास में ओप्ठों के दूर हो जाने सं उन ओण्ठों की अरुणिमा 
का सम्वन्ध बहुत कम रह जाता है, इसलिये उस समय उस दन्तपंक्ति की दीप्ति बहुत स्फुट 
होती है । नक्षत्रमण्डल ही विराट्‌ भगवान्‌ की दन्तावली है । उस उल्लास के कारण जो हर्षोत्कपं 
से उद्गत रोमावली है वही ये वृक हें। इस प्रकार भगवल्लीला-दर्शन के लिये उल्लसित होकर 
विराट्‌ भगवान्‌ का मनरूप चन्द्रमा प्रकट हुआ । उस चन्द्रमा का विशेषण है 

'ककुभः-_के स्वर्गं भण्डलरूपेण को पृथिव्यां घ्रकाशरूपेण च भातीति ककुभः’ 

अर्थात्‌ जो मण्डलरूप से आकारा में और प्रकाशरूप से पृथिवी में प्रकाशित होता है, 
वह चन्द्रमा ककुभ है । 

वह क्या करता हुआ उदित हुआ ? 

शन्तमः करेइचर्षणोनां श्रीकृष्णरसास्वादनाय व॒न्दारप्यं प्रति अभिसरणश्ञीलानां 
ब्रजाड्भनाजनानां शुचः तमआदिरूपान्‌ प्रतिबन्धान्‌ मृजन्‌ उद्दीपनविघया वा लोककुलमर्यावा- 
रूपान्‌ घ्रतिबन्वान्‌ मृजन्‌ उदगात्‌' 


अर्थात्‌ वह अपनी सुखस्वरूप एवं सुखप्रद किरणों से, थीकृष्ण-रसास्वादन के लिये 
वृन्दारण्य की ओर जानेवाली व्रजाङ्गनाओं के शोक अर्थात्‌ अन्धकारादिरूप प्रतिवन्धों का अथवा 
उद्दीपनरूप से उनके लोक एवं कुलमर्यादा ल्प प्रतिवन्धों का निराकरण करता हुआ उदित 
हुआ । इसके सिवा अपनी नित्यप्रिया श्रीवृपभानु-दुलारी के समान अन्य गोपाङ्गनाओं के भी 
विरह्तापसन्तप्त पीले मुखों को प्रियतम के सङ्गम की सम्भावना से होनेवाले अनुरागरूप उदय- 
कालीन अरुणिमा से अनुरङ्िजित करता हुआ उदित हुआ । भगवान्‌ की परमाह्वादिनी शक्ति- 
रूगा श्रीराधिकाजी तो नित्य ही भगवत्‌-संड्लिप्टा हैं, अतः उन्हें यह वियोगजनित ताप नहीं है 
और इसी से उनके मुख में पीतता भी नहीं है, प्रत्यृत नित्य ही दीप्तियुकत अरुणिमा है । किन्तु 
अन्य ब्रजाङ्गनाओं को यह सौभाग्य उपासना के पद्चात्‌ प्राप्त होता है। अतः उपासना की 
परिपकत्रता से पूर्व, जब कि पूर्वराग का भी प्रादुर्भाव नहीं होता, वे भगवद्विरह्‌ से व्यथित रहती 
हैं और उनका समस्त अङ्ग पीला पड़ जाता है । इस समय इस चन्द्रमा ने उदित होकर प्रियतम 
के समागम का सन्देश सुनाकर उस पीतिमा को अरुणिमा में परिणत कर दिया । 

परभ प्रेमास्पद परमानन्दकन्द श्रीक्रप्णचन्द्र से तादात्म्य-प्राप्ति के लिये भला कौन 
उत्सुक न होगा ? परन्तु अधिकांश उपासक तो उपासना का परिपाक होने के अनन्तर ही उन्हें 
प्राप्त कर पाते हैं किन्तु श्रीराधिकाजी का भगवान्‌ के साथ शाइवत सम्प्रयोग है । जिस प्रकार 
सुधासमुद्र में मधुरिमा नित्य-निरन्तर और सर्वत्र है उसी प्रकार भगवान्‌ श्रीकृष्ण में उनकी 
आह्वादिनी शक्ति श्रीवृषभ।नुनन्दिनी हें। अतः श्रीकृष्ण और राधिकाजी का नित्य संयोगहै । 
उनके सिवा और किसी को यह सौभाग्य प्राप्त नहीं है । यद्यपि तत्त्वत: तो भगवान्‌ सद्घन, चिद्‌- 
घन और आनन्दघन ही हें । अत: उनमें अन्य वस्तु के संयोग का अवकाश तभी हो सकता है जव 
वह भगवद्रूप हो । विजातीय वस्तु का उसके साथ कभी योग नहीं हो सकता । और वस्तुतः 
विजातीय कोई वस्तु है भी नहीं । विचारवानों ने तो जीव को भगवत्स्वरूप ही कहा है। 
श्रीगोसाईंजी महाराज कहते हें--- 

ईश्वर अंश जीव अविनाशी। 
चेतन अमल सहज सुखराशी ।। 


जीव में जो सू खित्व-दु:खित्वादि प्रतीत होते हैं वे यदि स्वाभाविक होते तो उसमें भगवत्स- 
म्प्रथोग की योग्यता ही नहीं हो सकती थी । अतः उसके ये धर्म आरोपित हैं । आरोप की निवृत्ति 
होते ही जीव का भी भगवान्‌ से तादात्म्य हो जाताहै । इसी प्रकार श्रीवृषभानुसुता तो भगवान्‌ से 


१२४ भक्ति-सुघा--तृतीय खण्ड 


नित्यसंक्लिष्टा हें किन्तु इतर ब्रजवालाओं का उनसे कल्पित भेद है । उस भेद की निवृत्ति होते 
ही उसका भी भगवान्‌ से अभेद हो जायगा । 
मायामोहित जीव प्राय: भगवान्‌ की ओर प्रवृत्त नहीं होता ; इसीसे वह वाह्य-प्रपञ्च 

में आसक्त रहता है । जिस समय किसी महान्‌ पूर्वपुण्य के प्रभाव से उसकी प्रवृत्ति भगवान्‌ की 
ओर होती है उस समय वह वाह्य प्रपञ्च से विरत हो जाता है और धीरे-धीरे उसे भगवत्तत्त्व 
परप्रेमास्पद प्रतीत होने लगता है । फिर उसे भगवान्‌ फा एक क्षण का वियोग भी असह्य 
हो जाता है। इस प्रकार के विरहानळ से सन्तप्त होकर उसका अन्तःकरण सर्वथा शुद्ध हो 
जाता है और जिन दोषों के कारण वह अपने प्रियतम की उपेक्षा का भाजन वना हुआ था वे 
सवथा निवृत्त हो जाते हें । इस विरहावस्था में उसका मुख पीला पड़ जाता है । भवतडिरोमणि 
श्रीभरतजी की इसी अवस्था का वर्णन करते हुए श्रीगोसाईजी महाराज कहते हें-- 

बेठे देखि कुशासन जटामुकूट एएशागात। 

राम रास रघुपति जपत स्रवत नयन जलजात ॥। 


इस प्रकार प्रियतम के विप्रयोग में प्रियतम के प्रेमास्पदत्व की अनुभूति हो जाती है। 
जब तक प्रेमास्पद प्रेमास्पदरूप से अनुभूत नहीं होता तभी तक प्रमाद रहता है। उसमें 
प्रेमास्पदत्व की अनुभूति होने पर तो उसके विना एक पल के लिये भी चेन नहीं पड़ता । फिर तो 
उसकी वियोगाग्नि में झुलसकर शरीर दुर्बल हो जाता है तथा मुख पीला पड़ जाता है । 
इसी प्रकार गोपाङ्गनाओं के मुख भी भगवद्िप्रयोग में पीले पड़ गये थे । अतः आज जो 
चन्द्रमा उदित हुए हें वे एक विलक्षण चन्द्र हें । आज इनके उदय से उद्दीपनविधया जो भगवान्‌ 
के सङ्गम की सम्भावना से एक उत्साह विशेष होगा उससे उनकी वह पीतिमा अरुणिमा में 
परिणत हो जायगी । 
जव कुछ प्रतीक्षा के वाद विलम्व में प्रेमी का दर्शन होता है तव कुछ विलक्षण ही रस 
आता है। अतएच उड्राज को दीर्घ-दर्शन कहा है, दीर्घकाल में दर्शन हुआ है जिसका उसे वह 
दीर्घदर्शन है । इधर श्रीकृष्ण का भो बहुत प्रतीक्षा के वाद बिलम्ब में ही दर्शन होता है अत: 
वे भी दीर्घदर्शन ही हें। अथवा अनुराग-जन्य विह्वळता से दीर्घकाल तक प्रियामुख दर्शन 
करनेवाले श्रीकृष्ण दीघंदशेन हूँ । अथवा दीर्घ अर्थात्‌ नित्य है दर्शनस्वरूपभूता दृष्टि जिसकी वे 
श्रीकृष्ण दीघंदशंन हैं । यहाँ समझ लेना चाहिये कि दृष्टि दो प्रकार की है-एक अन्तःकरणवृत्ति- 
रूपा अनित्य दृष्टि श्रुति आदि और दूसरी आत्मस्वरूपभूता नित्य दृष्टि | उसी नित्य दृष्टि को 
ही स्वप्न की दृष्टि, श्रुति, मति विज्ञाति कहा जाता है--- 


सा द्रष्टुर्दूष्टियंया स्वप्ने पश्यति ।' 


यहाँ यह सन्देह होता है कि यदि स्वप्न की दृष्टि, श्रुति, मति एवं विज्ञाति आदि तो 
आत्मस्वरूपा होने के कारण नित्य हें ; नित्य होने से उनका नाश नहीं हो सकता और नाश न 

होने से संस्कार नहीं वन सकता, क्योंकि संस्कार ज्ञानादि का नाश होने पर ही उत्पन्न होता है, 
जिस प्रकार घटज्ञान का नावा होने पर ही घटसंस्कार की उत्पत्ति होती है । इसी से ज्ञानकाल में 
स्मृति नहीं हुआ करती । अतः यदि स्वप्न की दृष्टि, श्रुति आदि नित्य हैँ तो उनकी स्मृति नहीं 
होनी चाहिए । परन्तु स्मृति होती ही है। इसका क्या समाधान होगा ? 

इसका उत्तर यह है कि स्वप्न के समय दष्टि, श्रुति आदि तो आत्मस्वरूप ही हें, तथापि 
उनके ब्रिपयों का नाश तो होता ही है । उनके नाद से ही संस्कार वनता है । इसी से उनके ज्ञान 
का भी नाश कहा जा सकता है। यहाँ विलक्षणता यही है कि नित्य होने पर भी उसका नाइ 
कहा जा सकता है । इसमें कारण यही है कि विशेष्य के नित्य वने रहने पर भी विशषण क 
नाशवान्‌ होने के कारण विशिष्ट के नाश का व्यवहार होता है ; जैसे आकाशा क वने रहने पर 
भी घटरूप विशेषण का नाश होने पर घटाकाश का नाझ कहा जाता है। विशिष्ट पदार्थ का 
अभाव तीन प्रकार माना जाता है--विशेषणाभावप्रयुक्त विदिप्टाभाष, विशेष्याभावप्रयुक्त 
विशिष्टाभाव तथा उभयाभावभ्रयुक्त विदिष्टाभाव ; जैसे कोई दण्डघारी पुरुष है, उसके दण्डित्व 
का अभाव तीन प्रकार से हो सकता है--( १) दण्डरूप विरोपण का अभाव होने पर, (२) 
पुरुषलूप विशेष्य का अभाव होने पर अथवा (३) दण्ड और पुरुप दोनों ही का अभाव होने पर । 
इसी प्रकार यहाँ विशेष्यस्थानीय आत्मचेतन्य तो वना हुआ है, केवळ शब्दादि विशेषणों के नाश 
से ही दृष्टि, श्रुति, मति आदि विदिष्ट-ज्ञानों का नादा कहा जाता है ; क्योंकि केबल आत्मचेतन्य 
ही दृष्टि, श्रुति आदि नहीं है अपितु अनिर्वचनीय-रूपादि से सम्बन्धित चेतन्य ही दृष्टि-भुति आदि 
है। अतः केवल चेतन्य के वने रहने पर भी रूपादि-विशेष क नाझ मात्र से रूपादिविशिप्ट 
चेतन्य का नाश कहा जा सकता है। इस प्रकार दृष्टि, श्रुति आदि का नाश हो जाने से उनके 
संस्कार और स्मृति दोनों ही वन सकते हैं । 

इसी से कई आचार्यों ने सुख की स्मृति भी सुख का नाझ होने पर ही मानी है, क्योंकि 
घटादि-वृत्तियों के समान वे सुख की वृत्ति को सुख से पृथक्‌ नहीं मानते । वे कहते हें कि वृत्ति तो 
आवरण की निवृत्ति के लिये है । जो वस्तु अज्ञातंसत्ताक होती है उसी का आवरण हटाने के लिये 
वृत्ति होती है । सुख-दुःखादि तो अज्ञातसत्ताक हुआ ही नहीं करते । यदि कहो कि वृत्ति चेतन्य 
से सम्बन्ध कराने के लिये है,क्योंकि भिन्न-भिन्न आचार्यो के मतानुसार वृत्ति दो प्रकार की है- 
आवरणाभिभवात्मिका और चँतन्य-सम्बन्धार्था । सिद्धान्त यह है कि घटादि का प्रकाश घटाद्य- 
बच्छिन्न चेतन्य से ही होता है, किन्तु जव तक वह आवृत रहता है तब तक उसका प्रकाश नहीं 
होता, क्योंकि ज्ञान अनावृत चेतन्य से ही होता है । अतः वृत्ति का काम यही है कि आवरण की 
निवृत्ति कर अनावृत्त चेतन्य से सम्वन्धित घटादि का ज्ञान करावे । दूसरे आचार्य वृत्ति को 
चतन्यसम्वन्धार्था मानते हें । वे कहते हें कि सवका परमकारण होने से ब्रह्म का घटादि से 
सम्बन्ध तो है ही, अतः घटादि का ज्ञान होना ही चाहिये, परन्तु ऐसा होता नहीं । अतः एक 
विलक्षण सम्वन्ध मानने की आवश्यकता है। उसे अभिव्यंग्य-अभिव्यञ्जक सम्वन्ध कहते हें । 

चैतन्य का वस्तु पर अभिव्यञ्जन कंसे होता है ? जैसे दर्पणादि में सूर्यादि का प्रतिविम्ब, 
पड़ता है उसी प्रकार जिस पदार्थ में चेतन्य का प्रतिबिम्ब पड़ता है उसी का प्रकाश हुआ करता है । 

लोक में यह देखा जाता है कि दर्पणादि स्वच्छ वस्तुएँ ही प्रतिविम्व को ग्रहण करनेवाली 
हुआ करती हें, घटादि अस्वच्छ वस्तुओं में उसका प्रतिबिम्ब नहीं पड़ता, उसी प्रकार चेतन का 
प्रतिविम्व भी अन्तःकरण में ही पड़ता है कुडयादि अस्वच्छ वस्तुओं में नहीं पड़ता । किन्तु 
जिस प्रकार स्वच्छ जलादि का योग होने पर अस्वच्छ कुड्यादि में प्रतिविम्ब ग्रहण की योग्यता 
आ जाती है उसी प्रकार स्वच्छ अन्तःकरण का योग होने पर घटादि भी चेतन का प्रतिविम्व 
ग्रहण करने में समर्थ हो जाते हूँ अन्तःकरण की घटाद्याकाराकारिता वृत्ति चैतन्य के साथ 
घटादि का सम्वन्ध कराने के लिये ही होती है। जिस समय अन्तःकरण की वृत्ति घटाद्याकारा 
होती है उस समथ अन्त:करणवृत्तिसंदिलप्ट घट चैतन्य का प्रतिविम्व ग्रहण कर लेता है ; इसी 
से घट की स्फू होती है । 

इसी प्रकार कोई-कोई आचार्य अन्तःकरण की वृत्ति का प्रधान प्रयोजन जीवर्चतंन्य के 
साथ विषयावच्छिन्न चेतन्य का ऐक्य कराना मानते हें। उनका मत ऐसा है कि जो वस्तु जिस 
चेतन्य में अध्यस्त होती है वहो उसका प्रकाशक होता है ; अतं: घटाद्यवच्छिन्न चैतन्य को 
अपने में अव्यस्त घटादि का ज्ञान हो सकता हैं । तथापि प्रमाता जो जीव है उसे उसका ज्ञान 
किस प्रकार हो ? अतः इन्द्रियमार्ग से विषय तंक गई हुई अन्तःकरण की वृत्ति उस विषया- 
वच्छिन्न चेतन के साथ जीवचेतन का अभेद कर देती है। उस समय वह विषयावच्छिन्न चेतन 
में अध्यस्त विषय अन्तःकरणावच्छिन्न चेतन यानी जीवचेतन में अध्यस्त कहा जा सकता है। 
अतः इस प्रकार अन्तःकरणावच्छिन्न चेतन क साथ विषय का आध्यासिक सम्वन्ध होने से उसके 
द्वारा उस विषय का स्फुरण हो जाता है 

इससे सिद्ध यही हुआ कि वृत्तियों की आवश्यकता चाहे आवरणाभिभव के लिये मानें 
चाहे जीव के साथ विषय का सम्वन्ध कराने के लिये मानें और चाहे अन्तःकरणावच्छिन्न चेतन 
और विययावच्छिन्न चेतन के अभेद क लिये मानें, सुख के प्रकाश के लिये वृत्तियों की आवश्यकता 
नहीं है, क्योंकि सुख तो अन्तःकरण के समान स्वच्छ हो हैं। घटादि तो अस्वच्छ थे, इसलिये 
उन्हें चेतन्य सम्बन्ध के लिये वृत्ति को आवश्यकता थी । किन्तु सुख तो स्वतः स्वच्छ है ; 
इसलिये जीवचेतन्य के साथ उसके सम्वन्ध क लिये वृत्ति की आवइ्यकता नहीं है । यहाँ अन्त:- 
करणावच्छिन्न चेतन के साथ सुखावच्छिन्न चेतन का अभेद सम्पादन के लिये भी वृत्ति की आव- 
इयकता नहीं है, क्योंकि सुख का आश्रय तो अन्तःकरण ही है अतः वहाँ आवरणभङ्ग के लिये वृत्ति 
की अपेक्षा नहीं है, क्योंकि आवरण वहाँ होता है जहाँ पदार्थ की सत्ता ज्ञात नहीं होती । सुख 
अज्ञातसत्ताक है ही नहीं इसलिए आवरण न होने के कारण आवरणाभिभवात्मिका वृत्ति की 
भी आवश्यकता नहीं है । इसी से सुख को केवल साक्षीभास्य मानते हें । यदि ऐसा न मानेंगे तो 
वृत्ति के प्रकाश के लिये भी वृत्ति माननी पड़ेगी । यदि वृत्ति क प्रकाश के लिये वृत्ति नहीं मानते 
तो सुख के प्रकादा के लिये ही क्यों मानते हो ? 

यहाँ किन्हीं-किन्हीं का ऐसा मत है कि सुख का स्मरण होता है, इसलिए सुखाकारा- 
कारिता वृत्ति माननी चाहिये, क्योंकि उसका नाश होने परही सुख का संस्कार होगा 
और संस्कार से ही स्मृति होगी । किन्तु विशेप विचार करने पर इसकी आवश्यकता 
प्रतीत न होगी । सुख ज्ञान क्या है ? साक्षी का जो सुख के साथ सम्बन्ध है वही सुख ज्ञान है । 
सुख का नाश होने से साक्षीगत सुखसंरिलिप्टत्व का नाझ हो जायगा । इस प्रकार सुख के नाश से 
ही उसका संस्कार वन जायगा और उसीसे स्मृति भी वन जायगी । अतः सुखज्ञान के लिये 
वृत्ति की आवश्यकता नहीं है । 

नेवायिकों के मत में सुख और सुखज्ञान का कारण आत्ममन:संयोग है । किन्तु सुख को 
उत्पत्ति भी आत्ममनःसंयोग से ही होती है । अतः एक आत्ममनःसंयोग तो सुख की उत्पत्ति के 
लिए मानना होगा और दूसरा सुखज्ञान के लिए । ये दोनों एक समय हो नहीं सकते । इसलिए 
जिस समय सुज्ञान का हेतुभूत आत्ममन:संयोग होगा उस समय सुख का हेतुभूत आत्ममनः- 
संयोग नप्ट हो जायगा और उसका नादा हो जाने से सुख भी नहीं रहेगा, क्योंकि असमवायीकारण 
का नाश होने पर कार्य का भी नादा हो जाता है, जैसे तन्तुसंयोग का नाइ होने पर पट का भी 
नाश हो जाता है । इस प्रकार सुखक रहते हुए तो सुखज्ञान न हो सकगा और सुखज्ञान के समय 
सुख न रहेगा । यद्यपि यहाँ नेयायिकों का कथन है कि असमवायीकारण का नाझ होने पर उसके 
कार्यभूत द्रव्य का ही नाश होता है, गुण का नाश नहीं होता और सुख गुण है ; इसलिए इसका 
भी नाश नहीं हो सकता, तथापि इस संकोच में कोई कारण नहीं दीख पड़ता । 

यहाँ हमें इतना ही विचार करना है कि जिस प्रकार जागृत में सुखज्ञान आत्मस्वरूप 
है उसी प्रकार स्वप्न में शाव्दादिज्ञानरूप जो दृष्टि, श्रुति एवं मति आदि हूँ वे भी आत्मस्वरूप 
दर्शन ही हैं अतः यह दर्शन ही आत्मदश न है । अतः “दीर्घं पौरुषेयं चेतन्यात्मकं अवाध्यं ददनं 
यस्य असौ दीर्घदशनः' अर्थात्‌ जिसका दीघं यानी पौरुषेय चेतन्यात्मक अवाध्य दर्शन है उसे} 
दीघंदर्शन कहते हैँ । ऐसे भगवान्‌ श्रीकृष्ण दीर्घदशंन न हें । उनका चैंतन्यात्मक दर्शन अलुप्त है । 
अतः जिन-जिन गोपाङ्गनाओं के अन्तःकरण में जितने प्रीति आदि भाव थे उन सभी क अलुप्तदृक्‌ 
साक्षी श्रीभगवान्‌ उनकी अभिरुचि की पूर्ति के लिये विहार-स्थल में प्रकट हुए । 

अथवा 'दोघं सर्वविषयं दशनं यस्य असौ दीर्घदनः' अर्थात्‌ जिसका दर्शन दृष्टि) 
दीर्घ--सतेत्रस्तुविवयक है उसे दीर्घदशंन कहते हें। 'यः सर्वज्ञः सर्ववित्‌' इत्यादि श्रुति के 
अनुसार भगवान्‌ दीर्घदशेन हें । अतः सामान्य और विशेष रूप से वात्सल्य-माधुर्यादि अनेकविघ 
भावोंवाली ब्रजाङ्गनाओं को देखकर केवल माधुर्येभाववती ब्रजाङ्गनाओं की अभिलाषा-पूर्ति 
के लिये भगवान्‌ प्रकट हुए । 

इस पर यदि कोई कहे कि इस प्रकार अल्प्तदुक अथवा सवज्ञ सर्ववित्‌ रूप से भी सभी क 
अभिप्राय को जाननेवाले श्रीहरि सभी की अभिलापापूति के लिये प्रादुर्भूत क्यों नहीं हुए ? 
तो इसका कारण यह है कि भगवान्‌ का यह दर्शन दीर्घ-चहुमूल्य है । उनका जो केवल चेतन्यात्मक 

सामान्य दर्शन है वह तो सभी भावों का भासक और अधिष्ठान होने के कारण किसी का साधक 
या वाधक नहीं है । किन्तु यहाँ का यह दर्शन अमूल्य है । यह कुपादाकित से उपहित है। अतः 
यहाँ केवल दृष्टि ही नहीं, कृपा का आधिक्य है । अतः यह्‌ बहुमूल्य है । इसीसे कहा है-- 
यञश्च रामं न पश्येत्त रामो यं नाभिपइयति। 
निन्दितः सर्वलोकेषु स्वात्माप्येनं विगहंति ।। 
अर्थात्‌ जो राम को नहीं देखता और जिसे राम नहीं देखते वह समस्त लोकों में निन्दनीय 
है तथा उसका आत्मा भी उसका तिरस्कार करता है। राम प्राकृत राजकुमार नहीं हें वल्कि वे 
सवके अन्तरात्मा हें। अतः आत्मस्वल्प श्रीराम का दर्शन न करनेवाले आत्मघाती हें ही । 
यदि राम आत्मस्वरूप न होते तो उनका दशन न करने में इतनी विगर्ह नहीं थी, क्योंकि इतना 
निन्दनीय तो आत्मा का ही अदर्शन है, जैसा कि श्रुति कहती है-- 
असुर्या नाम ते लोका अन्धेन तमसावृताः । 
तस्ते प्रेत्याभिगच्छन्ति ये के चात्महनो जनाः ॥ 
अर्थात्‌ जो कोई (एसे) आत्मघाती लोग हें वे उन असुर्य नामक (अनात्मज्ञों के 
आत्मभूत देहात्मक ) लोकों को जाते हें जो अदर्शनात्मक अन्धकार से आवृत हैं । 
इस दृष्टि से श्रीरामभद्र समस्त प्राणियों के अन्तरात्मा हें अतः जिसने उन्हें नहीं 
देखा और जिसे उन्होंने नहीं देखा बह्‌ निन्दनीय है ही । इसलिये इस निन्दा से छूटने के लिये उन 
अपने स्वरूपभूत श्रीरघुनाथजी का साक्षात्कार करना ही चाहिये । किन्तु यदि राम आत्मस्वरूप 
हें तो सर्वावभासक होने के कारण सर्वदृक्‌ हें ही । उनका न देखना बन ही नहीं सकता । फिर 
जब एसा नियम है कि--- 
'तमेव भान्तमनुभाति सर्वं तस्य भासा सवमिदं विभाति ।' 


तो घटादि विषयों के भान से पूर्व भी श्रीराम का भान होना अनिवार्य हैही; 
क्योंकि जैसे प्रतिविम्ब का ग्रहण दर्पण-ग्रहण के अनन्तर ही होता हे उसी प्रकार चितिरूप दर्पण 
के ग्रहण के अनन्तर ही चेत्यरूप प्रतिविम्ब का ग्रहण होता है । अतः ऐसा कोई पुरुष नहीं है जो 
घटादि को देखे और चैतन्यात्मक श्रीरामभद्र को न देखे । 
तो फिर यह दर्शन केसा है? यहाँ रामभद्र का दर्शन उनके कृपाकोण से देखना है, 
तथा विशुद्ध भगवदाकाराकारित मनोवृत्ति पर अभिव्यक्त भगवत्स्वरूप का साक्षात्कार करना 
जीव का भगवदर्शन है । इसी प्रकार यहाँ भगवान्‌ का जो अनुग्रहोपेत दर्शन है वही ब्रजाङ्गनाओं 
की अभिलाषापूर्ति का हेतु होने के कारण दीघंदशन है । यद्यपि भगवान्‌ का अनुग्रह भी समस्त 
* जो आत्मतत्त्व नित्य-शुद्ध-वुद्ध-मुक्तस्वभाव है उसको कर्तृत्वमोक्तृत्वादि अनर्थो से संयुवत मानना 


उसका अपमान करना है । और 'सम्भावितस्य चाकीर्तिमंरणादतिरिच्यते' इस भगवदुक्ति के अनुसार यह 
अपमान उस आत्मदेव की मृत्यु ही है, अत: अनात्मज्ञ आत्मघाती ही है । 

जीवों पर समान ही है, तथापि उसकी विशेप अभिव्यक्ति तो भकत की भावना पर ही अवलम्वित 
है। श्रुति कहती है-- 
यमेबेब वृणुते तेन लम्यस्तस्येष आत्मा विवृणुते तनूं स्व\म्‌ ।' 
अर्थात्‌ यह आत्मा जिसको चाहता है उसी के द्वारा प्राप्त विऱया जा सकता है, उसी के 
प्रति यह्‌ अपने स्वरूप की अभिव्यक्ति करता है । श्रीभगवान्‌ कहते हें-- 
ये यथा मां प्रपदचन्ते तास्तर्थव भजाम्यहम्‌ । 
अर्थात्‌ जो लोग जिस प्रकार मुझे प्राप्त होते हें उसी प्रकार में भी उनकी कामना पूर्ण 
करता हूँ । 
यहाँ यह सन्देह हो सकता है कि पृथिवी में नरदारकरूप से प्रकट हुए श्रीक्कप्णचन्द्र 
में अळुप्तदृक्त्वादि कैसे हो सकते हें? इसका उत्तर देते हें-- 
'ककूभः--क सुखं तद्रूपतयेव फौ पृथिव्य-मपि भातीति ककुभः । 
अर्थात्‌ 'क' सुख को कहते हें, भगवान्‌ 'कु' अर्थात्‌ पृथिवी में भी सुखरूप से भ'समान हें 
इसलिए ककुभ हैं । तात्पर्य यह है कि परमानन्दसिन्धु श्रीभगवान्‌ पृर्थिवी पर अवतीणे होकर भी 
परमानन्दरूप स ही अभिव्यक्त हें । अर्थात्‌ जो अळुप्तदृक्‌ विशुद्ध परमानन्दघन तत्त्व है वही 
पृथिवी में श्रीनन्दनन्दन-रूप से सुशोभितं है ; अतः इस रूप में भी उसका अलुप्तदुक्त्व अक्षुण्ण 
ही है । 
अथवा 'कं सुखं तदूपा कुः पृथिवी भाति यस्मात्‌ असौ ककुभः 
अर्थात्‌ क सुख को कहते हें, अतः जिनके कारण कु--पृथिवी भी सुखस्वरूपा जान 
पड़ती है वे भगवान्‌ ककुभ हें । तात्पर्यं यह्‌ है कि भगवान्‌ के अलुप्तदृक्त्ब और परमांनन्द- 
सिन्धुत्व में तो सन्देह ही क्या है, उसकी सन्निधि से तो, 'कू' दाव्दवाच्या पृथिवी भी आनन्दरूपा 
होकर भास रही है। जिस समय रासलीला से भगवान्‌ अन्तहित हो गयं उस समय श्रीकृष्ण- 
सौन्दर्यंसमास्वादन से प्रमत्त हुई गोपाङ्गनाएं वृक्षादि से उनका पता पूछती हुई अन्त में पृथिवी 
से कहती हें 
कि ते कृतं क्षिति तपो बत फेशवाङ ध्िस्पर्शोररुवोत्पुलकिताङ्करुहेविभासि । 
अप्यडघिसम्भव उरुक्रमविक्रमाद्दा आहो वराहवपुषः परिरम्भणेन ॥ 
अर्थात्‌ 'अरी पृथिवी ! तूने ऐसा क्या तप किया है कि जिसके कारण तू श्रीकृष्णचन्द्र 
के स्पर्शजनित आह्लाद से हुए रोमाञ्चो से सुशोभित है? अथवा श्रीउरुक्रम भगवान्‌ के पाद- 
विक्षेपजनित चरणस्प्ं से था श्रीवराह भगवान्‌ के आलिङ्गन से तुझे यह रोमाञ्च हुआ है ?' 
यहाँ सन्देह हो सकता है कि पृथिवी तो जड है, उससे ऐसा प्रश्‍न करना किस प्रकार 
सार्थक होगा ? तो इस सम्बन्ध में मेंघदूत के यक्ष का दृष्टान्त स्मरण रखना चाहिये । वह भी 
तो मेधद्वारा अपनी प्रियतमा के पास अपना सन्देश भेज रहा था। वात यह है कि जो विरही हो ते हैं- 
॥7 

उन्हें चेतनाचेतन का विवेक नहीं रहता । प्रिया को वियोगव्यथा से पीड़ित भगवान्‌ राम भी 
मानो विरहियों को दशा का दिग्दशेन कराते हुए कहते हें--'हें बन्द्र ! तुम पहले श्रीजानकीजी 
का स्पर्श कर उनके अङ्ग-सङ्ग से शीतल हुई किरणों द्वारा फिर हमारा स्पर्श करो ।' इसी प्रकार 
यहाँ भी पृथिवी से प्रश्‍न हो सकता है। विरहिणी ब्रजाङ्गनाओं की दृष्टि में तो पृथिवी भगवत्स- 
म्बन्धिनी होने के कारण चेतन ही है । 
अतः वे पृथिवो से पूछती हैं, 'हे क्षिति ! तुमने ऐसा कौन-सा तप किया है ? यंदि कहो 
कि हम तो जड़ हैं, हमारे में तुम्हें तप का क्या चिह्न दिखाई देता है ? तो हमें तो मालूम होता है 
कि तुमने अवश्य ही कोई बड़ा तप किया है । इसी से तो तुम्हें भगवान्‌ के चरण स्पशं का सौभाग्य 
प्राप्त हुआ है। इससे तुम्हारा आनन्दोद्रेक स्पष्ट प्रकट होता है, क्योंकि विना आनन्दोद्रेक के 
रोमाञ्च नहीं होता । अतः परमानन्दकन्द श्रीकृष्णचन्द्र के चरण-स्पर्शजनितं उल्लास से ही 
तुम रोमाञ्चित हो रही हो ।' यहाँ पृथिवी की ओर से यह कहा जा सकता था कि पृथ्वी का यह 
तरुलतारूप रोमाञ्च तो अनादि काल से है इसे तुम श्रीकृष्णचन्द्र के चरणस्पशं से हुआ कंसे 
मानती हो ? इस पर कहता है--'यह तो निश्चय है कि इस प्रका रकी रोमोद्गति भगवच्चरणों के 
स्पशं से ही हो सकती है ; चाहे यह श्रीकृष्णचन्द्र के चरणस्पर से हुई हो अथव। भगवान्‌ उरुक्रम 
के पादविक्षेप के समय उनके पदस्पशं से हुई हो या जिस समय भगवान्‌ ने वाराह अवतार लेकर 
तुम्हारा आलिङ्गन किया था उस समय उस आळिङ्गनजनित आनन्दोद्रेक से यह रोमाञ्च हुआ 
हो। तुम्हे भगवच्चरणों का स्पर्श अवश्य हुआ है और तुम हमारे घ्राणाधार श्रीनन्दनन्दन का 
पता भी अवश्य जानती हो ; अतः हम पर दयादृष्टि करके हमें उनका पता वतला दो ।' 
पृथिवी का इस प्रकार का सौभाग्य तो परम्परा से है। अर्थात्‌ यह सौभाग्य पृथिवी के 
समस्त देश को प्राप्त नहीं है, वल्कि उसके एक देश को ही है । किन्तु जिस प्रकार भगवान्‌ राम 
के चित्रकूट पर निवास करने से “बिनु श्रम बिन्ध्य बड़ाई पावा” सारा विन्ध्याचल ही सौभाग्य- 
शाली समझा गया, उसी प्रकार यहाँ भी यद्यपि केवल व्रजभूमि को ही भगवान्‌ के चरणस्पश 
का सौभाग्य प्राप्त था, क्योंकि अन्यत्र रथादि या पादत्राणादि का व्यवधान अवश्य रहता था, 
तथापि उसी के कारण सारी पृथिवी की सौभाग्यश्री की सराहना की गई । ब्रज को तो यह सौभाग्य 
प्राप्त था ही । इसी से कहा है 
'जयति तेऽधिकं जन्मना ब्रज: श्रयत इन्दिरा शदवदत्र हि।' 
अर्थात्‌ आपके प्रादु भूंत होने से ब्रज बहुत ही धन्य-घन्य हो रहा है ; क्योंकि यहाँ निरन्तर 
ही लक्ष्मीजी का निवास रहने लगा है । वेकुण्ठ की अधिष्ठात्री महालक्ष्मी वैकुण्ठलोक की सेव्या 
है, किन्तु यहाँ तो वह श्रयते--सेवते अर्थात्‌ संवा करती है---सेविका है। यही नहीं 'बुन्दारप्यं 
स्वपदरमणं प्राविज्ञद्गोतकोतिः' कहकर तो स्पष्ट ही वृन्दारण्य की शोभा में भगवच्श्वरणों का 
ही कारणत्व निर्देश किया गया । अतः सिद्ध हुआ कि जिसके कारण अर्थात्‌ जिनका चरणस्पशं 
पाकर 'कु'--पृथिवी भी परमानन्दमयी हो रही है वे श्रीभगवान्‌ ही ककुभ हें । 

अथवा “कः ब्रह्मापि कृत्सितो भाति यरमात्‌ असो ककुभः अर्थात्‌ जिनकी अपेक्षा ब्रह्मा 
भी कुत्सितं ही प्रतीत होता है बे भगवान्‌ ही ककुभ हैं। ऐसी स्थिति में उनकी स्ंज्ञता और 
अलुप्तदृक्ता में तो सन्देह ही कया है ? 

ऐसे अचिन्त्यानन्देशवर्यशाली श्रीभगवान्‌ ब्रजाङ्गनाओं के रमण क लिये वृन्दारण्य में 
केसे आये ? इस पर कहते हें 'के ब्रह्मणि को कुत्सिते अस्मदादावपि समान एव भातीति ककुभः 
अर्थात्‌ वे भगवान्‌ ब्रह्मा और हम जैसे कृत्सितों में भी समान रूप से ही विराजमान हें इसलिए 
ककुभ कहे जाते हैं, क्योंकि भगवान्‌ की दृष्टि में उत्कृष्ट-अपकृष्ट भेद नहीं है। भला जव कि 
भगवान्‌ के स्वरूप का अपरोक्ष साक्षात्कार करनेवाले मुनियों की भी ऐसी स्थिति होती है कि 
'साधुष्तपि च पापेजु समबुद्धिविदिव्यते' तो फिर स्वयं भगवान्‌ में विषमदृष्टि बयों होने लगी ? 

भगवान्‌ तो सभस्वरूप हें "निर्दोषं हिँ समं ब्रह्म ।' वे केवल वरणमात्र से ही भेददृष्टि- 
वाले से जान पड़ते हें। जिसने परप्रेमास्पदरूप से उनका वरण किया है उसी को 'थें यथा मां 
प्रपद्यन्ते तांस्तथेव भजाम्यहम्‌’ इस नियम के अनुसार ये आत्मीयरूप से स्वीकार करते हैं। 
श्रीगोसाई'जी महाराज कहते हें-- 


जद्यपि सम नहिं राग न रोष्‌ । 
गहहिं न पाप-पुन्य गुन-दोष्‌ ॥ 
तदपि करहि रुमविषम बिहारा । 
भक्त-अभक्त हृदय अनुसारा ॥ 


तात्पर्य यह है कि भगवान्‌ के सम-विषम व्यवहार में भक्त का हृदय ही हेतु है। परम 
करुणामय श्रीभगवान्‌ की परमभास्वती अचिन्त्य कृपा अपार है । किन्तु जिसने उसका प्राकट्य 
कर लिया है उसे ही उसकी उपलब्धि होती है। इसका उपाय यही है कि उस परम प्रेमास्पद 
तत्त्व को स्वकीय रूप से वरण करे, उसकी प्रार्थना करे और उसे आत्मसमर्पण करे । वस इसी से 
वह भगवत्कया प्रकट हो जायगी । इस प्रकार परमकरुण और कृपालु श्रीहरि हम जैसे कुरिरितों 
की मनोरथपति के लिए भी सव प्रकार कृपा करते हें । 

अव एक दूसरी दृष्टि से इस इलोक के अर्थ का विचार करते हें। प्रथम इलोक की 
व्याख्या में एक स्थान पर कहा गया था शरदोत्फुल्लमल्लिका के समान आपातरमणीय सुखों में 
ही आसक्त 'ता रात्री:' अज्ञानरूप अन्धकार से व्याप्त उस ध्राकृत प्रजा को देखकर भगवान्‌ ने 
रमण करने को इच्छा की । जिस समय भगवान्‌ ने अज्ञानियों के हूदयारण्य में रमण करने की 
इच्छा की उस समय उसे रमणाहं वनाने के लिये उनके हृदयाकाश में वेदिक श्रोत स्मात्तं धर्मरूप 
चन्द्रमा का उदय हुआ, क्योंकि जब तक वर्णाश्रमधर्म का आचरण करक मन शुद्ध नहीं होगा तव 
तक वह भगवत्‌-कोड़ा .का क्षेत्र बनने योग्य नहीं हो सकता । हृदय की शुद्धि का प्रधान हेतु 
वैदिक श्रौत स्मात्ते कर्मो का आचरण ही है! जसे चन्द्रोदय से वृन्दारण्य भगवऱ्क्रीड़ा के योग्य 

होता है उसी प्रकार वेदिक श्रौत स्मार्तं कर्मो का अनुष्ठान करने से मनुप्य का हृदय भगवान्‌ 
की विहारभूमि वन सकता है । 

इसमें 'उड्राजः' का अर्थ एक तो चन्द्रमा ही ठीक है। दूसरे 'रलयोः डलयोइचेव' 
इत्यादि नियम के अनुसार पहले 'ड' और 'ल' का सावर्ण्यं होने से 'उलुराजः' और फिर “ल' 
और 'र' का साव्यं होने से 'उरुराज:' माना जाय तो 'उरुघा राजत इति उरुरःजः' ऐसा विग्रह 
करके यह अर्थ करेंगे कि यजमान, ऋत्विक्‌, द्रव्य एवं देवतारूप से अनेक प्रकार सुशोभित होने- 
वाला यज्ञ ही उरुराज है । धर्म के स्वरूप ये ही हें । पहले हम कह चुके हें कि अवयवी अवयवों से 
अभिन्न होता है । अतः धर्म के अङ्ग होने के कारण ये यजमानादि धर्मरूप ही हें । 'अष्ट\दशोवत- 
मतरंथंडु कम! इस वाक्य के अनुसार कर्म अनेकविध साधनसाध्य ही है । इनमें द्रव्य और देवता 
तो कमें क आन्तरिक साधन हैं और ऋत्विक्‌ यजमानादि उसके सम्पादक होने के कारण बहिरङ्ग 
हें । इस प्रकार यह वेदिक श्रौत स्मार्तं कर्म ही चन्द्र है । बह जिस हृदय में उदित होता है उसे 
ही शुद्ध करके भगवान्‌ की कीड़ाभूमि बना देता है । 

वह्‌ उड्राज कंसा है ? 'ककुभ:--फे स्वर्गे को 'पृथिच्यां भातीति ककुभः” अर्थात्‌ यह धर्म 
स्वर्ग और पृथिती में समानरूप से भासता है। यह सारा प्रपञ्च धर्म का ही कार्य है, यदि धर्म 
न हो तो यह्‌ सव उच्छिन्न हो जाय। धमं के विजा न यह लोक है और न परलोक ही । “नायं 
लोकोऽस्त्ययज्ञस्य कुतोऽन्यः कुरुसत्तम’ अतः धर्म ही देवताओं का रक्षक है और धर्म ही मनुष्यों 
का । इसी से भगवान्‌ ने कहा है 


देवान्‌ भावयतानेन ते देवा भावयन्तु वः। 
परस्परं भावयन्तः श्रेय: परमवाप्स्यथ ॥। 


अर्थात्‌ 'इस वैदिक श्रौत स्मात्तं कमें से तुम देवताओं को सन्तुष्ट करो और देवता तुम्हारा 
पालन करें । इस प्रकार परस्पर परितुष्ट करते हुए ही तुम परम श्रेय अर्थात्‌ मोक्ष प्राप्त कर 
सकोगे।' इस प्रकार साधारण स्वर्गादि ही नहीं मोक्ष प्राप्ति में भी यह वर्णाश्रमधर्म ही मुख्य 
हेतु है, क्योंकि विना वर्णाश्रमधर्म का यथावत्‌ आचरण किये चित्तशुद्धि नहीं हो रवती, विना 
चित्तशुद्धि के जिज्ञासा नहीं होगी, विना जिज्ञासा ज्ञान नहीं होगा और ज्ञान के विना मोक्ष नहीं 
हो सकता । 

इसीसे यह भी वतलाया है कि 'यतोऽग्युदयनिःश्रेयससिद्धिः स धर्मः’ अर्थात्‌ जिरुसे 
अम्युदय (लौकिक उन्नति) और निःश्रेयस (पारलौकिक परमोन्नति) की सिद्धि होती है दही 
घर्म है। तया 'प्ियेते अभ्युवयनिःश्रेयसो अनेनेति धर्मः” इस व्युत्पत्ति के अनुसार भी धर्म ही 
अभ्युदय और निःश्रेयस का घारण करनेवाला है । वस्तुतः वेदिक श्रौत स्मार्तं कमं ही सम्पूर्ण 
प्रमञ्त्र को धारण करनेत्राला है; इसी से कहा है--'घारण.द्धर्ममित्याहुः' अर्थात्‌ धारण 
करने के कारण ही इसे धर्म कहते हें । अतः शास्त्रानुमोदित वर्णाश्रमधर्म का यथावतू आचरण 

करने से ही मनुष्य सत्र प्रकार की सिद्धि प्राप्त कर सकता है, और यही भगवत्पूजन का मुख्य 
प्रकार है-'स्वकमंणा तमम्यच्यं सिद्धिं विन्दति मानव: । इसी के द्वारा मनुष्य अन्तःकरण 
शुद्धिरूपा, भगव-द्रकितरूपा और भगवज्ज्ञानलक्षणा सिद्धियाँ प्राप्त कर सकता है । 
अतः जिसके हृदय में भगवान्‌ रमण करना चाहते हें उसके हृदय में पहले इस वर्णाश्रम- 
वर्मरूप चन्द्र का ही उदय होता है। इस उड्राज के प्रिय: और दीर्घदर्शनः ये दोनों विशेषण 
हें। वह उद्दराज कंसा है? 'प्रिय:---सवका प्रिय ; क्योंकि सभी प्राणी सुख चाहते हें और 
सुख का साधन धर्म है। जो लोग ऐहिक अथवा आमुष्मिक सुख चाहते हैँ उन्हें धर्म का आश्रय 
लेना चाहिए, क्योंकि उसको प्राप्ति का साधन धर्म ही है । इसीसे बुद्धिमान्‌ सुख की परवाह न 
करके धर्मानुप्ठान पर ही जोर देते हें, क्योंकि वे जानते हें कि साधन होने पर साध्य की प्राप्ति 
हो ही जायगी । अतः जहाँ धर्म होगा वहाँ सुख उपस्थित हो जायगा । श्रीगोसाईजी महाराज 
कहते हें-- 
जिमि सुख संपति विर्नाह बलाय । 
घर्मसील पहं जाहि सुभायं॥ 
अर्थात्‌ जहाँ धर्म है वहाँ सव प्रकार के सुख और वभव को आज नहीं तो कल अवश्य 
जाना पड़ेगा । यही नहीं, भगवान्‌ को भी धर्म ही प्रिय है, इसीसे वे स्वयं कहते हें 'घमंसस्था- 
पनार्थाय सम्भवामि युगे-युगे ।' अर्थात्‌ में युग-युग में धर्म की सम्यक्‌ प्रकार से स्थापना करने के 
लिये जन्म ग्रहण करता हूँ । यद्यपि सर्वशक्तिमान्‌ होने के कारण वे विना अवतीणे हुए भी घर्म 
की स्थापना कर सकते थे, तथापि अपनी इस परम प्रेमास्पद वस्तु की रक्षा के लिये उनसे अवती 
हुए विना नहीं रहा जाता ; वस्तुतः प्रेमावश एसा ही होता है। इस विषय में एक आख्यायिका 
भी प्रसिद्ध है । 
कहते हें, एक वार किसी सम्राट्‌ ने किसी बुद्धिमान्‌ से कहा कि 'यदि भगवान्‌ सर्वदाकित- 
मान्‌ हें तो धर्म और भक्तों की रक्षा के लिये अवतार क्‍यों लेते हें ; इस कार्य को वे अपने सद्धुल्प- 
मात्र से ही क्यों नहीं कर डालते ; अथवा उनके वहुत-से सेवक भी हें उन्हीं से इसे पूरा बयों नहीं 
करा देते ?' इसपर उस वुद्धिमान्‌ ने उत्तर देने के लिये एक मास का अवकारा माँगा । रुम्र.ट्‌ 
का एक अति सुन्दर पुत्र था, उसक प्रति सम्राट्‌ का अत्यन्त स्नेह था । वुद्धिमान्‌ ने ठीक 
उसी क आकार की एक मोम को मूर्ति वनवाई और एक दिन, जिस समय सम्राट्‌ अपने बहुत से 
सेवक और साथियों के सामने महल के तालाब में स्नान कर रहा था उस समय उस पण्डित ने 
उस मोम के पुतले को दुलार करते हुए तालाब की ओर ले जाकर उसे जल में गिरा दिया । 
अपने लाड़ले लाल को तालाव में गिरा जान सम्राट्‌ उसकी प्राणरक्षा के लिये तुरन्त तालाब में 
कूद पड़ा और वहाँ अपने पुत्र की आकृति का एक पुतलामात्र देखकर पण्डित से इस अशिष्टता 
का कारण पूछा । पण्डित ने कहा--'महाराज ! यह आप क प्रश्‍न का उत्तर है ; जिस प्रकार 
आपने वहुत-से दरवारी और दास-दासियों के रहते हुए भी राजकुमार के मोहवद आपके 

ध्यान में इस काम क लिये किसी को आज्ञा देने की वात नहीं आई उसी प्रकार भगवान्‌ भी अपने 
अत्यन्त प्रिय भक्त या धर्म को सङ्कुट में पड़ा देखकर स्वयं अवतीणं हुए विना नहीं रह सकते । 

इस प्रकार यह धर्म-चन्द्र प्रिय है । इसके सिवा यही भगवत्प्राप्ति का भी असाधारण 
हेतु है ; क्योंकि यह वर्णाश्रम धर्म ही भगवान्‌ की आराधना का प्रधान साधन है, इसके सिवा 
किसी और साधन से उनकी प्रसन्नता नहीं हो सकती---- 


वर्णश्रमाचारवंता पुरुषेण परः पुमान्‌ । 
हरिराराध्यते पन्या नाग्यत्तत्तोषकारणम्‌ ।। 


तथा भगव-द्भक्ति ही तत्त्वज्ञान का प्रधान हेतु है ; अतः परम्परा से ज्ञान का साधन 
भी यह धर्मचन्द्र ही है। यह वात सर्वथा सुनिश्चित है कि निर्गुण परमात्मा की प्राप्ति मन, 
बुद्धि, प्राण और इन्द्रियों की निइचलता होने पर ही हो सकती है । इसीसे भगवती श्रुति कहती है-- 

यदा पञ्चावतिष्ठन्ते ज्ञानानि भनसा सह। 
बुद्धिच न॑ विचेष्टते तामाहुः परमां गतिम्‌ ॥ 

अर्थात्‌ 'जिस समय मन के सहित पाँचों ज्ञानेस्द्रियाँ स्थिर हो जाती हें तथा वृद्धि भी चेष्टा 
नहीं करती, उसी अवस्था को परमगति कहते हैं ।' किन्तु आरम्भ में यह इन्द्रियादि की निइचे- 
ष्टता अत्यन्त दुःसाध्य है। अतः पहले वेदिक श्रौत स्मार्त्तं कर्मो का अनुष्ठान करके अपने देह 
और इन्द्रियादि की उच्छृङ्कल चेष्टाओं को सुसंयत करना चाहिए, तभी उनका निरोध करना भी 
सम्भव होगा । 

इसके सिवा और भी यह चन्द्र कैसा है? 'दीर्घदनः--दीर्धेण कालेन फलास्मना 
दर्शनं यस्य इति दीर्घदशनः' । अर्थात्‌ जिसका दीर्घकाल पञ्चात्‌ फलरूप से दर्शन होता है 
क्योंकि कर्मफल होने में भी कुछ देरी अवश्य होती है ;. अथवा कीट-पतङ्गादि अनेक योनियों क 
पदचात्‌ जव जीव को मनुष्ययोनि प्राप्त होती है और उनमें भी जव उसका जम्म ब्राह्मण, क्षत्रिय, 
वेश्य इन तीन वर्णो के अन्तर्गत होता है तंव उसे इस धर्मचन्द्र का दर्शन होता है, बयोंकि उसी 
समय उसे वेदिक श्रोत स्मात्ते धर्मो का आचरण करने का अधिकार प्राप्त होता है। इसलिए 
भो वह दीर्घदर्शन है । 

अथवा 'दीर्घमनपबाध्यं दशनं यस्य स दीघंदशंन:” अर्थात्‌ जिसका दर्शन दीर्घ-अवाध्य 
है ऐसा यह धर्म-चन्द्र है, क्योंकि धर्म का ज्ञान वेदों से होता है और उनका प्रामाण्य. किसी से 
वाधित नहीं है । 

वह धर्मचन्द्र किस प्रकार प्रकट हुआ? 'स उड्राजः चषणीनामधिकारिजनानां 
शचः तत्तदभिलषिताप्राप्तिजन्या आर्तोः शन्तमः सुखमयः करः सुखप्रदहच स्वर्गादिफलम्‌ जन्‌ 

दरीकवन्नदगःत्‌, अर्थात्‌ वह चन्द्रमा अधिकारी पुरुषों की अपने अभिलषित पदार्थो. की अप्राप्ति 

के कारण होनेवाली दीनता को स्वर्गादि सुखमय और सुखप्रद फलों द्वारा निवृत्त करता हुआ 

प्रकट हुआ । साथ ही स्वाभाविक कामकर्मरूप आत्ति भी आत्ति की जननी होने के कारण आत्ति 
ही है। उसका मार्जन करता हुआ भी प्रकट हुआ । इस पक्ष में यह समझना चाहिए कि जो 
सुखरूप और सुखप्रद शास्त्रीय काम-कर्मादि हें, उनसे स्वाभाविक काम-कर्मादि की निवृत्ति 
होती है । 

और क्या करता हुआ प्रकट हुआ ? 

यथा प्रियः श्रीकृष्ण: प्रियायाः श्रीवुषभानुनन्दिन्याः मुखमरुणेन विलिम्पन्नुदगात्‌ एव- 
मेवायमपि प्रियो दीघंदर्शनइच उड्राजोऽरुणेन कर्मजन्येन सुखेन तद्रागेण वा प्राच्याः 
प्राचीनाया वुद्धेः मुखं सत्त्वात्मकं भागं बिलिम्पन्‌ तद्गतदुःखं दूरोकुर्वन्नुदगात्‌ । 

जिस प्रकार प्रियतम भगवान्‌ कृण्ण अपनी प्रियतमा थीवृपभानुनन्दिनी के मुख को 
अपने करधृत कुछकुम से अनुरड्जित करते प्रकट हुए थे उसो प्रकार यह प्रिय और दीर्घदर्शन 
चन्द्र भी अरुण-कर्मजनित सुख अथवा उसके राग से प्राची--प्राग्भवा वुद्धि के सत्त्वात्मक भाग 
को लेपित करते हुए अर्थात्‌ उसके दुःख को दूर करते हुए प्रकट हुए। अथवा यों समझो कि 
प्राच्याः अविवेकदशया: सुखं जाड्यं स्वजनितन नित्यानित्यविबकन तिरस्कुवन्नुदग्ात्‌ 
अर्थात्‌ वुद्धि की जो अविवेकदशा है, उसके मुख यानी जड़ता को अपने से उत्पन्न हुए नित्यानित्य- 
विवेक से तिरस्कृत करता हुआ प्रकट हुआ, क्योंकि वेदिक श्रौत स्मात्तं कर्मों का अनुष्ठान करने 
से चित्त शुद्ध होता है । इससे नित्यानित्यवस्तु विवेक होता है और विवेक से वुद्धि की जड़ता 
निवृत्त होती है 

प्रथम श्लोक में जहाँ ता: पद से ममक्षुरूपा प्रजा ग्रहण की गई है वहाँ इस इलोक का 

तात्पर्यं इस प्रकार लगाना चाहिए कि जिस समय भगवान्‌ ने मुमुक्षुरूपा प्रजाओंके हृदयारण्य में 

श्रुतिरूपा ब्रजाङ्गनाओं का आवाहन कर उनके साथ रमण करने का विचार किया उसी समय 
उस हृदयारण्य को अतिशय सुशोभित करने के लिये 'उड्राजः विवेकचन्द्रः उदग।त्‌'-उड्राज 
यानी विवेकरूप चन्द्रमा उदित हुआ । उस विवेकरूप चन्द्र को उडुराज क्यों कहा है? इस 
पर कहते हें--उड्स्थानोयासु किञ्चित्प्रका शन-शीलास्वन्तःकरणबृत्तिषु झमदमा दिरूपासु 
बा राजते अतिदयेन दोप्यते इति उड्राजः'-_क्योंकि वह्‌ उड्स्थानीया मन्द प्रकादामयी अथवा 
शम-दमादिरूपा अन्तःकरण की वृत्तियों में राजमान--अतिशय देदीप्यमान है, इसलिए उड्राज 
है। यह विवेक-चन्द्र उन सव की अपेक्षा अधिक शोभाशाली है, क्योंकि यह सवंवृत्तिवेद्य परमतत्त्व 
का अवद्योतक है । अथवा यों समझो कि जिसके अन्तर्गत समस्त वृत्तिवेद्य वस्त्वन्तर हें यह 
विवेकचन्द्र उसका ज्ञान कराता है ; अथवा समस्त वृत्तियाँ, उनके विपय तथा आश्रय अर्थात्‌ 
प्रभाता, प्रमेय और प्रमाण इन सवका अवभासक जो परमतत्त्व है उसका इस विवेकचन्द्र से 
ही वोघ होता है, इसलिए यह उड़राज है । अथवा शान्तिदान्तिरूपा जो चित्तवृत्तियाँ हें वे उडस्था- 
नीया हें, उनकी शोभा इस विवेक-चन्द्र के पूर्णतया उदित होने पर ही होती है, विना विवेक के 
उनमें भी पूर्णता नहीं आती, इसलिए यह उडुराज है । 

अथवा 'रलयोः डलयोइैव' इत्यादि नियम के अनुसार 'उरुघा राजते शोभते इति 
उष्राजः'--जो अनेक प्रकार से सुशोभित होता है वह उरुराज ही उडुराज है । विवेक के चार 
भेद हें--साध्यालम्बन, साधनालम्वन, एक्यालम्वन और निविकल्पालम्वन। इस प्रकार 
अनेकों तरह से सुशोभित होने के कारण वह उरुराज है। त्वं पदार्थ के यथार्थ स्वरूप का साक्षात्कार 
करना साधनालम्वन विवेक है । पञ्चभूतबिवेकपूर्वक तत्पदार्थं के वास्तविक स्वरूप का साक्षात्‌ 
रूप से अनुभव करना साध्यालम्वन विवेक है । तत्‌ और त्वं पदार्थो का एवय निश्‍चय करना 
एक्यालम्बन विवेक है तथा त्वं पदार्थ की उपाधि देहादि तथा तत्पदार्थ की उपाधि स्थूल, सूक्ष्म 
एवं कारण प्रपञ्चादि--इन दोनों प्रकार के विकल्पों को सवके अधिष्ठानभूत स्वप्रकादा परब्रह्म 
में लीन करके जो निविकल्प वस्तु का ज्ञान होता है वह निविकल्पालम्बन विवेक है । 

यहाँ कोई कह सकता है कि विवेक तो दो मिश्रित वस्तुओं के पार्थक्यकरण का नाम है, 
किन्तु यहाँ निविकल्पावस्था में तो समस्त प्रपञ्च का अस्तित्व ही नहीं रहता । ऐसी अवस्था में 
किससे किसका विवेक किया जायगा ? इस विषय में ऐसा समझना चाहिये कि सम्मिश्रण 
सवंदा सत्य पदार्थो का ही नहीं हुआ करता, सत्य और मिथ्या पदार्थो का भी हो सकता है। 
यदि सत्य पदार्थो का ही सम्मिश्रण होता तो वे विवेक के पश्चात्‌ भी वने ही रहते ; किन्तु 
जहाँ सत्य और असत्य पदार्थो का मेल है वहाँ तो विवेक के अनन्तर असत्य का निवृत्त हो जाना 
ही भूषण है। इस प्रकार निविकल्पालम्बन विवेक भी सम्भव है ही । 

अथवा 'उरुतया चिस्तीर्णतया राजते शोभते इति उरुराजः' बयोंकि पूर्णरूप से राजमान 
तत्त्व-विवेक ही है। जो अन्तःकरण विवेकरहित है वह पूर्णतया अनर्थशून्य नहीं हो सकता । 
सभी प्रकार क अनर्थो को निवृत्ति विवेक होने पर ही तो की जाती है ; जैसा कि कहा है-- 


सर्पान्‌ कुशाग्राणि तथोदकानि ज्ञात्वा मनुष्याः परिवर्जयन्ति । 
अज्ञानतस्तत्र पतन्ति चान्ये ज्ञाने फलं पश्य यथा विदिष्टम्‌ ॥ 


अर्थात्‌ ज्ञान में किस प्रकार विशेष फल है वह इसी से समझ लो कि लोग सर्प, कुशा 
और जलाशय आदि का ज्ञान होने पर ही उनसे बचते हें, उनका पता न होने पर तो वे उनके 
शिकार हो ही जाते हें । 

इसी प्रकार विवेक से ही मनुष्य की प्रवृत्ति भगवत्तत्तव में होती है । यदि विवेक न हो 
तो कौन प्रेमास्पद है और कौन त्याज्य है--इसका ज्ञान ही कंस हो? अत: जो हुदयारण्य 
विवेकचन्द्र की शीतल और सुकोमल किरणों से अनुरञ्जित नहीं हुआ उसमें भगवान्‌ का प्राकट्य 
होना असम्भव है । इसलिये भगवत्साक्षात्कार के लिये अन्तःकरण में बिवेकरूप चन्द्र का प्रादु- 
भाव अवश्य होना चाहिए । 

जो लोग इस विवेकचन्द्र को भगवद्भक्ति का वावक समझते हें, उनके विषय में वया 
कहा जाय ? उनके सिद्धान्तानुसार यदि द्वैतस्थिति ही परमकल्याण का हेतु है तो वह तो कीट- 

पतङ्ग सभी को प्राप्त ही है। अतः वे सभी परम कल्याण के भागी होने चाहियें । वस्तुतः 
प्रेम का कारण तो अपने परप्रेमास्पदत्व का ज्ञान ही है । यदि हमारी दृष्टि में अपने प्रेमास्पद से 
भिन्न अन्य पदार्थो की भी सत्ता रहेगी तो हमारा प्रेम उनमें भी वंटा रहेगा और यदि वे सव-क- 
सव अपने प्रेमास्पद में ही लीन हो जाएंगे तो हमारा सारा प्रेम सिमटकर एकमात्र उस अपने 
आराध्यदेव में ही पुञ्जीभूत हो जायगा । प्रेम का नाश तो होगा नहीं, क्योंकि वह आत्मस्वरूप 
है । अतः निविकल्पालम्बनविवेक सम्पन्न हुए विना तो ठीक-टीक भगवत्मेम हो ही नहीं सकता । 

एक वात व्यान देने की और भी है। निरतिदाय प्रेम रादा त्वंपदार्थ के लिये ही हुआ 
करता है ; अपने आराब्यदेव में भी जो प्रेम होता है वह आत्मीय होने के ही नाते होता है । 
इसीस भगवती श्रुति कहती है--- 


न वारे देवानां कामाय देवा: प्रिया भवन्त्यात्मनस्तु कामाय देवाः प्रिया भवन्ति’ । 


अर्थात्‌ हे मैत्रेयी ! देवता लोग देवताओं के लिये प्रिय नहीं होते ; बल्कि अपने ही 
लिये प्रिय होते हें । जो उपासक अपने को भगवान्‌ से भिन्न समझते हें वे किस लिये उनमें प्रेम 
करते हें ? इसी लिये न, कि ऐसा करने से हमारा कल्याण होगा, अथवा ऐसा करने में ही हमें 
आनन्द आता है ; अतः उनका वह भगवत्प्रेम भी आत्मतुण्टि के ही लिये होता है। जिन महा- 
नुभावों का ऐसा कथन है कि हमारा सिद्धान्त तो तत्सुखित्व अर्थात्‌ भगवान्‌ के सुख में सुखी 
रहना है वे भी इसी लिये तो भगवत्सुख में सुखी हें न, कि उन्हें उसी में सुख मिलता है । 

इस प्रकार यदि यह नियम है कि आत्मा के लिये ही सब कुछ प्रिय होता है तो जो उपासक 
अपने से भिन्न मानकर किसी उपास्य की उपासना करता है, वह भी वास्तव में तो अपने सुख 
क लिये ही ऐसा करता है। इस प्रकार उसका उपास्य उसके सुख का दोपभूत हो जाता है किन्तु 
परप्रेमास्पद तो शेषी ही हुआ करता है, शेप नहीं होता । वह तो शेषी का शेप होने के कारण 
आपेक्षिक प्रेम का ही आस्पद होता है । आत्यन्तिक प्रेम का आस्पद तो शेषी ही होता है । 

अतः हम जिस किसी भी तत्त्व को अपने से भिन्न मानेंगे वह हमारे परप्रेम का आस्पद 
नहीं होगा । वल्कि जिसे हम अपने से भिन्न मानेंगे वह हमें अपना शत्रु समझकर अपने परम स्वार्थ 
से च्युत कर देगा ; क्योंकि अपने से भिन्न कोई भी पदार्थ मानने पर द्वत हो जाता है और 
थोड़े से भो द्वैत को श्रुति भय का कारण वतलाता है--'उदरभन्तर कुरुते अथ तस्य भयं भवति ।' 
यदि कोई सभी को अपने से भिन्न समझता है तो सभी उसका तिरस्कार करने लगते हें ; जैसा 
कि श्रुति कहती है--'सं तं परादाद्योऽन्यत्रात्मनः सर्व बेद ।' 

इस पर कोई-कोई महानुभाव कहा करते हें कि अनुकूलों में भेद रहने पर भी भय नहीं 
होता, किन्तु अनुकूलता सदा वनी ही रहेगी, इसमें भी तो कोई प्रमाण नहीं है। आज अन्‌- 
कूलता है तो कल प्रतिकूलता हो सकती है, अतः अभय अभेद में ही है। इसी से कहा है--- 
'अथ य उ एतस्मिन्नदृश्ये अनात्म्यं अनिरुक्ते अनिलयने अभयं प्रतिष्ठां चिन्दते अथ सो अभयं- 

I8 


१३८ भक्ति-सुघा-तृतोय खण्ड 


गतो भवति।' अर्थात्‌ जो कोई इस अद्‌ श्य, अरूप, अनिर्वाच्य और अनिकेत ब्रह्म में अभय स्थिति 
प्राप्त कर लेता है वह अभय पद को प्राप्त हो जाता है । 

यदि हम प्राकृत क्षुद्र पदार्थो को अपने आत्मा या आत्मीयों से भिन्न समझते हें तो वह हमें 
स्वार्थ से भ्रष्ट कर देता है तब यदि हम पूर्णपरब्रह्म परमात्मा को अपने सर्वान्तरतम परप्रेमास्पद 
प्रत्यगात्मा से भिन्न मानेंगे तो वह हमें हमारे परम स्वार्थ से पतित क्यों न कर देगा? इसी से 
विवेकी बेद, झास्त्र, धर्म, ईश्वर इन सभी को, अपना परप्रेमास्पद वनाने के लिये, अपने से अभिन्न 
समझता है । वह एक अणु को भी अपने आत्मा से भिन्न नहीं समझता । इसलिये यह नास्तिकता 
नहीं, परम आस्तिकता है ! विवेक से भगवतत्त्व के परातत्त्वज्ञान की निवृत्ति हो जाती है । विवेकी 
भगवान्‌ को कोई वाह्य वस्तु नहीं समझता,उसकी दप्टि में तो जिस अपने आत्मा के लिये सारी 
वस्तुएं प्रिय होती हें उसी का वास्तविक स्वरूप भगवान्‌ हो जाते हें । इसलिए उसका तो भगवान्‌ 
के प्रति निरुपाधिक और निरतिशय प्रेम हो जाता है । 

इस प्रकार यह विवेकरूप चन्द्र भक्तितत्त्व का बाधक नहीं, परम साधक है। उस उडुराज 
का विशेषण है 'ककुभः-क ब्रह्मात्मक कुं कुत्सितं प्रकतिप्राकृतात्मकं जगत्‌ भासयतीति ककुभः’ 
अर्थात्‌ क---ब्रह्मस्वरूप सुख और क्‌-प्रकृति एवं प्राकृत पदार्थो से होनेवाला कुत्सितं जगत्‌-¬ 
इन दोनों को ही भासित करनेवाला होने से यह ककुभ है । जिस समय जगत्‌ और परमानन्दमय 
परब्रह्म का विवेक होता है उस समय जागतिक सुख सर्वथा निःसार प्रतीत होने लगता है। 
ब्रह्मानन्द तो निरतिशय और त्रिकालावाधित है; किन्तु प्राकृत सुख सातिशय और अनित्य है ; 
अतः ब्रह्मानन्द की बाढ़ में उस प्राकृत सुख का तो विलीन हो जाना ही परम मङ्गल है । 

अथवा 'के ब्रह्मणि कुष्‌ कुल्सितष्वपि भाति दीप्यते इति ककुभः’ अर्थात्‌ यह आत्माना- 
त्मविवेक अथवा विवेक-चतुष्टय चाहे ब्रह्मा हो और चाहे कुत्सित--निम्नकोटि क प्राणियों में 
हो, दोनों ही की शोभा बढ़ाता है । वस्तुत: न्यूनता तो वहीं है जहाँ इसका अभाव है । 
'प्रियः'—यह भी 'उड्राजः' का ही विशेषण है ; क्योंकि यह विवेक-चन्द्र परप्रेमास्पद 

श्री भगवान्‌ की प्राप्ति करानेवाला होने के कारण सभी को प्रिय है, तथा समस्तं अनथों की 
निवृत्ति करनेवाला होमे से भी प्रिय है । 

इसी का विशेषण'दीर्घदर्शनः' भी है । 'दीघमनपवाध्यं दशनं यस्य अपौरुषयत्वेन समस्त- 
पुं दोषश डाक लङ्करा हित्यनाप्रमाप्यवाद्काशून्य-वेद जनितत्वात्‌ असो दोघं दर्शनः? अर्थात्‌ अपौरुषेय 
होने के कारण जो पुरुपोचित दोषों क शद्धारूप कळङ्कुसे रहित है, अतः जिसके अप्रामाण्य की 
कोई आशद्धा नहीं है उस वेद से उत्पन्न होने के कारण जिसका दर्शन--ज्ञान दीर्घ यानी 
अवाध्य है, वह विवेकचन्द्र दीर्घदर्शन है, क्योंकि विवेक वेद से होता है और वेद अपोरुषेय होने के 
कारण सव प्रकार के पुरुषोचित दोषों के श्कारूप कळड्भ से रहित है। अथवा इसका दर्शन 
दीर्घकाल में-अनेकों जन्मों के पइचात्‌ होता है-इसलिए यह दीघंदर्शन है ; जैसा कि श्रीभगवान्‌ 
ने भी कहा है--- 

बहुनां जन्मनामन्ते ज्ञानवान्मां प्रपद्यते । 
ऐसा जो विवेकचन्द्र है वह 'चरपंणी'-अविकारी पुरुषों के 'शुचः'-शोकोपलक्षित विविध 
दुःखों को विचाररूप अपनी कल्याणमयी और सुखप्रद किरणों सं मार्जन करता हुआ उदित हुआ 
क्योंकि मन की उच्छु खल वृत्तियों का शमन करने के लिये लाखों उपाय एक ओर और विवेक 
एक ओर है ! उन मानसिक सन्तापों की शान्ति के लिये जो अन्य साधन हें उनमें से वहुतों का 
तो अनुष्ठान ही असम्भव है तथा विना विवेक के उनसे पूर्ण शान्ति भी नहीं होती । किन्तु यथार्थ 
विवेक तो एक क्षण में ही सभी बिक्षेपों को शान्त कर देता है। हमारे चित्त में हर समय एसे 
विचारों का तुमुल युद्ध छिड़ा रहता है कि अमुक कार्य ठीक नहीं हुआ, अमुक पुरुष का व्यवहार 
उचित नहीं था, हमें अमुक समय तक अमुक कार्य अवश्य कर लेना चाहिए, हमें अमुक झंझट लगा 
ही हुआ है इत्यादि । यह विक्षेप किसी भी प्रकार की वाह्य सुविधाओं से निवृत्त नहीं हो सकता ; 
किन्तु जिस समय ठीक-ठीक विवेक होता है उस समय इसका ढुंढ़ने पर भी पता नहीं लगता । 
आयुर्वेद में भी कई जगह शारीरिक रोगों के हेतु मानसिक रोग ही माने गये हें। उन 
मानसिक रोगों की चिकित्सा तो ओपधि आदि से हो ही नहीं सकती । कई स्थलों में तो कारण 
की चिकित्सा करने से ही कार्य की भी चिकित्सा हो जाती है ; किन्तु जहाँ कार्य बहुत उग्र हो 
जाता है वहाँ पहले ओषधिप्रयोग द्वारा कार्य को निर्वल करके पीछे कारण की चिकित्सा करते हें । 
किन्तु यहाँ आध्यात्मिक राज्य में तो यदि शोक, मोह एवं ईप्या आदि रोगों की चिकित्सा हो जाय 
तो वाह्य व्याधियों का आश्रयभूत शरीर ही प्राप्त न हो । अतः पूर्ण स्वास्थ्य तो उन मूलभूत रोगों 
की चिकित्सा होने से ही प्राप्त हो सकता है । इसीसे पूर्वकाल में जव शत्रुओं से पराजित होने पर 
किसी राजा का राज्य छिन जाता था तो वह महपियों की ही शरण लेता था और वे उसे यही 
उपदेश करते थे-- 
यत्किञ्चिन्मन्यसेऽस्तोति सर्व नास्तीति विद्धि तत्‌ । 
एवं न व्यथते प्राज्ञः कृच्छामप्यापदं गतः ॥। 


अर्थात्‌ तुम जिस वस्तु को ऐसा मानते हो कि वह है उसे यही समझो कि वह है नहीं । 
ऐसा निश्चय रहने से वुद्धिमान्‌ पुरुप कड़ी से कड़ी आपत्ति प्राप्त होने पर भी व्यथित नहीं होता । 
वस्तुतः आत्मा से भिन्न जितना भी प्रतीयमान जगत्‌ है, उसमें अस्तित्व-वुद्धिपूर्वक जो भले-वुरपन 
का निश्चय करना है, वही सारे दु:खों का मूल है । यह प्रपञ्च तो अनन्त है । इसमें किसी भी 
समय अनुकूलता-प्रतिकूलता का अभाव हो जाय, यह सर्वथा असम्भव है। अतः जव तक 
इसमें सत्यत्व बुद्धि रहेगी तव तक हृदय के तापों की शान्ति हो ही नहीं सकती । वस्तृतः अभि- 
निवेशपूर्वक निरर्थक एक ही वस्तु का वारम्वार अनुसन्धान करना ही पूरा रोग है । किन्तु जिस 
समय विवेक-चन्द्र का उदय होता है, उस समय सारी अनुकूलता-प्रतिकूलता वालू को भीत के 
समान ढह जाती है । 


१४० भवित-सुधा--तुतीय खण्ड 


वह विवेक-चन्द्र क्या करता हुआ उदित हुआ ?-“अरुणन ब्रह्मात्मना दिवयण प्राच्याः 
प्राचीनायाः धियः मुखं सत्त्वात्मकं भागं विलिम्पन्‌' अर्थात्‌ अरुण यानी ब्रह्मरूप विषय से प्राग्भवा 
बुद्धि के सत्त्वात्मक भाग को विलेपित करता उदित हुआ । तात्पर्य यह है कि जिस समय विवेक- 
रूप चन्द्र का प्रादुर्भाव होता है, उस सभय बुद्धि पूणं परब्रह्मरूप रङ्ग से रंग जाती है । यह नियम 
है कि बृद्धि अपने विषय से अनुरञ्जित हुआ करती है । विवेक होने पर एकमात्र शुद्ध परब्रह्म 
की ही सत्ता रह जाती है ; इसलिए उस सभय वुद्धि ब्रह्मराग से ही अनुरञ्जित हो जाती है। 
प्रेम यानी राग का आस्पद होने के कारण भी परमात्मा अरुण कहा जाता है। अथवा यों समझो 
कि “प्राच्याः अविवेकदशापन्नायाः बुद्धेः मुखं जाड्यात्मकं दुःखात्मकं वा भागम्‌ अरुणन ब्रह्म- 
साक्षात्कारजन्येन सुखेन बिलिम्पन्‌ तिरोहितं कुवन्‌ उदगोत्‌'--प्राची यानी अविवेक दशा को 
प्राप्तं हुई बृद्धि के मुख-जाडयात्मक या दुःखात्मक भाग को अरुण यानी ब्रह्मा साक्षात्कारजनित 
सुख से विलेपित-तिरोहित करता हुआ उदित हुआ । 
किस प्रकार उदित हुआ सो वतलाते हें-_'यथा प्रियः श्रीकृष्ण: प्रियायाः श्रीवृषभानु 
नन्दिन्या मुखम्‌ अरुणेन कुंकुमेन विलिम्पन्‌ उदगात्‌ । अर्थात्‌ जिस प्रकार प्रिय श्रीक्षप्णचन्द्र 
अपनी प्रियतमा श्री वृषभानुनन्दिनी के मुख को अरुण कुछकुम से बिलेपित करते हुए उदित हुए 
थे, उसी प्रकार यह्‌ विवेकचन्द्र उदित हुआ । 
इसके सिवा प्रथम इलोक की व्याख्या करते हुए जहाँ 'ता:' दाव्द से ज्ञानीरूपा प्रजा 
ग्रहण को गई है, वहाँ पर यहं समझना चाहिये कि जिस समय भगवान्‌ श्रीकृष्ण ने ज्ञानियों क 
विवेकी अन्तःकरण रूप अरण्य में रमण करने की इच्छा की 'तदेव'--उसी समय 'उड्राजः' 
परमात्मारूपचन्द्र का उनके विवेकी अन्त:करणरूप वृन्दारण्य मे श्रुतिरूपा ब्रजाङ्गनाओं क साथ 
रमण करने के लिये उदय हुआ । यहाँ 'उड्राजः' शब्द का तात्पर्य ऐसा समझना चाहिये-- 
'उड्स्थानीयेबु परिमित ज्ञानक्रियादिशवितशीलंबु जीवेषु राजते इति उड्राजः' अर्थात्‌ पर- 
मात्मारूप चन्द्र उड्स्थानीय परिमित ज्ञानक्रियादि शील जीवों में राजमान हें, इसलिए उड्राज 
हुँ । जीवों की उपाधि मलिन है, इसी से उनकी ज्ञान-दाक्ति और क्रिया-शक्ति अभिभूत रहती है। 
उनकी दाक्ति परिच्छिन्न है । अतः उन्हें विषय के साथ इन्द्रियों का सन्निकर्ष होने पर ही कुछ 
ज्ञान होता है । प्रमाण-निरपेक्ष ज्ञान नहीं होता, क्योंकि सारे प्रमाण आवरण क अभिभावक हें । 
किन्तु परमात्मा की ज्ञान-शक्ति और क्रिया-शक्ति अपरिच्छिन्न हैं, उनको उपाधिभूता लीला- 
शक्तिं भी परम विशुद्धा है। अतः वह अपने आश्रय परमात्मा का आवरण नहीं करती; 
इसलिए परमात्मा की स्वाभाविकी ज्ञानशक्ति और क्रियाशक्ति अपनी उपाधि से 
अनभिमूता होने के कारण किसी प्रकार के प्रमाण की अपेक्षा नहीं रखती । इस प्रकार 
प्रमाणानपेक्ष ज्ञान क्रियावान्‌ होने के कारण ही परमात्मा अन्य जीवों की अपेक्षा अधिक 
राजमान (झोभाशाली) है और इसी से जीवरूप उडुओं को अपेक्षा से उसे उडुराज 


कहा है । 


श्रोरासलोलारहस्य १४१ 


अथवा यों सभझो कि घटाकाशस्थानीय जीव उड़ के समान हें और महाकादारूप पर- 
मात्मा नियन्तृत्वेन जीवों में विराजमान है । यह नियन्तृत्व ऐसा हैं कि जेस घटाकाश महाकाश 
के अधीन है उसी प्रकार अन्त:करणावच्छिन्न चैतन्य परमेश्वर के अधीन है । इसी से अभेद होते 
हुए भी नियमन वन जाता है। अथवा जैसे प्रतिविम्व विम्वाधीन हैँ उसी प्रकार जीव ईश्वर के 
अधीन हें । इस प्रकार भी वह्‌ उड्राज है। 

अथवा 'रलयोः डलथोइचेव' आदि नियम के अनुसार 'उड्राजः' के स्थान में 'उरुराजः' 
मानें तो यों समझना चाहिए-'उरुघा जोबेशादिरूपेण बहुघा राजत इति 'उरुराजः' अर्थात्‌ 
जीव-ईऽवरादिरूप से अनेक प्रकार राजमान है इसलिए परमात्मा उरुराज है ; जैसे कि कहा 
है-'इन्द्रो मायाभिः पुरुरूप ईयते ।' अथवा सगुणनिर्गुणरूप से अनेक प्रकार राजमान है, इसलिये 
उरुराजहै ; या जायमान और अजायमान रूप से राजमान है, इसलिए उरुराज है ; जैसा कि 
श्रुति कहती है-'अजोयमानो बहुधा व्यजायत' अर्थात्‌ अजन्मा होने पर भी परमात्मा महदादि 
रूप से अनेक प्रकार उत्पन्न हुआ है । अथवा रासलीला में वे अनेक रूप से राजमान हुए थे इस- 
लिए उरुराज हुँ । श्रुतिं भी कहती है-'स एकवा भवति दशधा भवति शातघा सहस्रधा भवति 
इत्यादि । अथवा वहुत से विभक्त पदार्थो में अविभक्त रूप से अकेला ही विराजमान है इसलिये 
परमात्मा उरुराज है। 'अविभकतं विभक्तेष्‌' अर्थात्‌ विभकत जो कार्यवर्गं उसमें परमात्मा 
अविभक्त यानी कारणरूप से स्थित है ; अथवा विभवत जो साक्ष्यवर्ग उसमें वह अविभवत 
यानी साक्षीरूप से स्थित है; या एसा समझो कि विभवत जो काल्पनिक प्रपञ्च उसमें वह 
अधिष्ठानरूप से ओतप्रोत है । इन्हीं सव कारणों से परमात्मा उरुराज यानी उडुराज है। 
वह स्वप्रकाश पूर्ण परब्रह्म परमात्मा, जो सवका महाकारण और स्वरूपतः कार्यकारणातीत 
है, ज्ञानियों के विवेकी अन्तःकरणरूप अरण्य में रमण करने के लिये 
आविर्भूत हुआ । 

यहाँ रमण का अर्थ है तत्पदार्थ के साथ त्वंपदार्थं का एवय हो जाना । जो अन्तःकरण 
विवेकचन्द्र की शीतल सुकोमल अमृतमय किरणों से सुशोभित है उस अन्त:करण-रूप वृन्दारण्य 
में यह तत्पदार्थरूप भगवान्‌ त्वंपद क अर्थभूत अनन्तं जीवरूप ब्रजाङ्गनाओं क साथ रमण करने 
को अर्थात्‌ अपने साथ उनका तादात्म्य स्थापित करने को प्रकट होता है, क्योंकि असली रमण तो 
यही है कि नायक और नायिका का देश, काल और वस्तुरूप व्यवधान से रहित सम्मिलन हो । 
यही पारमार्थिक रमण है। लोकिक रमण में तो कुछ न कुछ व्यवधान रहता ही है ; क्योंकि 
जव तक द्वैत वना हुआ है तव तक उसमें विभाग भी रहता ही है । 

वे भगवान्‌ रूप उड्राज सवके अभिलपित हूँ, इसलिए 'प्रियः हें, क्योंकि वे सभी के 
अन्तरात्मा हें । आत्मा नाम की वस्तु किसी को भी अप्रिय नहीं होती । संसार में सुख-प्राप्ति 
और दु:ख-निवृत्ति के लिये जितनी चेष्टाएं होती हें सव आत्मार्थ ही हें । ऐसी स्थिति में अपने 
परप्रेमास्पद भगवान्‌ के साथ कौन रमण करना न चाहेगा ? 


१४२ भक्ति-सुघा-तुतीय खण्ड 


इसके सिवा और भी वे केसे हें? 'दीर्घद्शन':-'अनाद्यबिद्याबीजनिवृत्यनन्तरं 
दीर्घेण कालेन दर्शनं यस्य स॑ दोर्घदर्शनः' अर्थात्‌ अनादि अविद्यारूप वीजभाव की निवृत्ति के 
पञ्चात्‌ जिनका बहुत देर में दर्शन होता है एसे ये भगवान्‌ दीर्घदशंन हैं । इस संसार में नाना 
प्रकार के कर्मजाल में फंसे हुए जीव को प्रथम तो नर-देह ही दुर्लभ है ; उसमें भी पुस्त्व-प्राप्ति 
कठिन है तथा पुरुषों में भी विशुद्ध निष्काम भाव से स्वधर्माचरण करना दुर्लभ है, एवं स्वधमं- 
परायणों में भी कोई विरले ही विवेक-वेराग्यनिप्ठ होते हें। यह भगवह्ृशन अनेकों सोपानाति- 
क्रमणों के पश्चात्‌ प्राप्त होनेवाला है । इसलिए यह निइचय ही अत्यन्त दीघंकालसाध्य है । 

किन्तु सवक अन्तरात्मा और परप्रेमास्पद होने के कारण वे सबको सुलभ भी हें । अतः 
के ब्रह्माण कुबु कुत्सितेबु सस एव भातीति ककुभः'-क अर्थात्‌ ब्रह्मा में और कु-कृत्सित जीवों 
में समान रूप से भासमान होने के कारण ककुभ हें । वे जिस प्रकार हमारे मन, और अहङ्कारादि 
तथा उनके विकार, श्रद्धा, अश्रद्धा, धी, ह्ली, आदि के अवभासक हें उसी प्रकार ब्रह्मा से लेकर 
कीट-पतङ्गादि पर्यन्त सभी जीवों के प्रमाता, प्रमाण और प्रमेय के प्रकाश हें। इस प्रकार सवको 
सुलभ होने के कारण वे 'ककुभ' हें । अतः 'के स्वरे को पृथिव्यां सर्वत्रेच भातीति ककुभः' अथवा 
कक स्वर्गः कुः पृथिवी भाति विभाति यस्मात्‌ स ककुभः’ अर्थात्‌ भगवान्‌ स्वर्गं और पृथिवी सभी 
जगह भासमान हें अथवा उन्हीं से स्वर्ग और पृथिवी भी भासमान हें इसलिए भी वे 'ककुभ' हें । 
अतः सव कुछ उन्हीं से भासित है 'तमेव भान्तमनुभाति सर्व तस्य भासा सर्वमिदं विभाति ।' 
इस प्रकार वे सभी को सुलभ हें । इसी से ज्ञानीरूप चर्षणियों की उपासना से सन्तुष्ट होकर बे 
अपने साथ उनका तादात्म्य स्थापित कर उन्हें भगवदीय आनन्द का अनुभव कराना चाहते हैं । 
इंसी लिए बे उनके विवेकी अन्तःकरण-रूप आकाश में उदितं हुए । 

क्या करते हुए उदित हुए ?-'करेः स्वांशविशेषवंषयिकसुखँइचर्षणीना मज्ञजनानाभपि 
तत्सुखश्राप्तिनिमित्तगन्‌ शुचः शोकान्‌ मृजन्‌ दूरीकुर्वन्‌ उदगात्‌’ अर्थात्‌ वे अपनी किरणों से अपने 
अंशभूत वपयिक सुखों द्वारा चर्षणी यानी अज्ञजनों के भी उस सुख की अप्राप्ति से होनेवाले शोको 
को निवृत्त करते हुए उदित हुए । वास्तव में, विचारना चाहिये कि वेषयिक सुख भी कया हें? 
बे अनन्त अविकारी परमानन्दमूति परब्रह्म के कण ही तो हें। वे उस परमानन्द-सिन्धु की 
बूदें ही तो हैँ । किन्तु लोग म्रमवश भगवान्‌ को छोड़कर तुच्छ वेषयिक सुखों की अभिलाषा 
करक व्यर्थ दुःख पाते हुँ । श्री गोसाईजी महाराज कहते हे 


अस प्रभु हृदय अछत अविकारी । 
फिरहि जोव जग दीन दुखारी ।। 


इस प्रकार, क्योंकि वेषयिक सुख परब्रह्म परमात्मा के ही अंदाभूत हें, इसलिए वे उनके 
द्वारा उन अज्ञ पुरुषों क, जो कि अनन्त भगवत्स्वरूपानन्द से अनभिज्ञ हुं, उन विषयों की अप्राप्ति 
के कारण होनेवाळे शोक को निवृत्त करते हुए प्रकट हुए । और क्या करते हुए प्रकट हुए ? 

प्राच्या: प्राचीनाया:निर्व्‌ त्तिकाया: वुद्धेमुंख प्रधानं सत्त्वात्मकं भागम्‌ अरुणेन स्वाभिव्यकित- 
जनितेन सुखेन विलिम्पन्‌ उदग!त्‌' अर्थात्‌ वे प्राचीना यानी निवृत्तिकामिनी वृद्धि के मुख यानी 
प्रधान सात्तिवक भाग को अपनी अभिव्यक्ति से उत्पन्न हुए सुख के द्वारा विलेपित्त करते हुए 
उदित हुए । भगवत्सुख का बुद्धि पर ही लेप करना युवितयुक्त भी हैं ; क्योंकि बही उसे 
ग्रहृण कर सकती है 'स्वथं तदन्तःकरणेन गृह्यते’ अर्थात्‌ ब्रह्माभिव्यक्ति-जनित जो सुख है उसकी 
अभिव्यक्ति निश्चयात्मिका बुद्धि पर ही होती है ! 

वे परब्रह्मळूप उडुराज किस प्रकार उदित हुए, सो वतलाते हेँ-'यथा कश्चित्‌ 
दीघंदर्शनः दीर्घेण कालेन दर्शनं यस्य एवंभूतः म्रियः प्रियायाः विभ्रोषितभत्‌ कायाः शुचः 
विभागसम्भूतानि शोकाशूणि इझन्तमेः करे: करव्यापारंः मृजन्‌ करधृतेन अरुणेन कुंकुमेन 
मुखं विलिम्पन्‌ च स्यात्तथा’ अर्थात्‌ जिस प्रकार कोई दीर्घकाळ के अनन्तर आनेवाला 
प्रवासी पति अपनी विथोगसन्तप्ता प्रियतमा के शोकाश्रुओं को अपने सुशीतल कर व्यापारों सं 
पोंछता है तथा उसके मुख को अपने हाथ में लिये हुए कुंकुम से लाल कर देता है उसी प्रकार ये 
उड्राज उदित हुए । 

अथवा यों समझो कि जिस समय भगवान्‌ ने रमण करने की इच्छा की और गोपाङ्गनाओं 
के सौन्दर्य-माधु्यं एवं तप का स्मरण कर उनको वृन्दारण्य में आह्वान करने का संकल्प किया 
उसी समय उड्राज-प्रेमाम्बुराशि की बृद्धि करनेवाला चन्द्रमा सस्यरूप चर्धणियों के शोक- 
सूर्य की तीक्ष्णतर किरणों से उत्पन्न हुई म्लानता को अपनी सुशीतल किरणों से निवृत्त करता 
हुआ उदित हो गया । 

इसके सिवा 'उड्राजः' इस शाब्द से भगवान्‌ श्रीकृष्णचन्द्र भी अभिप्रेत हो सकते हें ; 
क्योंकि यौवन की अतिंशयता' के कारण उड़ओं---नक्षत्रों---के समान स्वच्छ हें और रञ्जन 
यानी अनुराग-जनक होने के कारण राजा हें। अथवा यदि 'उरुराजः' ही 'उड्राजः' है--एसा 
मानें तो इस प्रकार अर्थ करना चाहिये-'स्दकोयप्रेमातिशयेन उरुधा रञ्जयतीति उरुराजः' 
अथवा 'उरून्‌ महतस्तत्त्वर्दाशनोऽपि महामुनोन्‌ रञङजयति स्वानुरागयुवतान्‌ करोतीति उरुराजः’ 
अर्थात्‌ अपनी प्रेमातिशयता के कारण अनेक प्रकार से रञजन करते हें अथवा जो महान्‌ तत्त्व- 
दर्शी भी हें उन महामुनियों का भी अपने अनुराग-विशेष क द्वारा अनुरञ्जन करते हें इसलिए 
श्रीकृष्णचन्द्र उरुराज हुँ । वे प्रिय अर्थात्‌ धन, घाम, और सुहुद्वर्ग से भी प्रियतरः यानी 
सवक सर्वस्वभूत और दीघदशंन-जिनका दर्शन दीर्घ यानी अत्यन्त मूल्यवान्‌ है, ऐसे श्रीकृष्ण- 
चन्द्र चर्षणी यानी गोपीजनों के शोक--प्रियतम के विरह-जनित सन्ताप को निवृत्त करने तथा 


१. यों तो भगवान्‌ की अवस्था इस समय केवल ८-१० वपं की थी ; किन्तु रास-क्रीडा के लिये वे 
इस समय अपनी योगमाया से युबावस्थापन्न हो गये थे । 

२. 'यद्धामार्थसुहृत्प्रियात्मतनयप्राणादायास्तत्कृते ।' 
अर्थात्‌ गोपा ङ्गनाओं के गृह, धन, सुहृद्‌, प्रिय, आत्मा, पुत्र, प्राण और मन ये सभी जिनके लिये थे । 


१४४ भक्ति-सुघा-_तुतीय खण्ड 


ककुभः" सौन्दर्यातिशय के कारण मन्दगामिनी प्राची पूजनीया प्रियतमा श्रीवृषभानुनन्दिनी 
के मानादिजनित आँसुओं को अपने कर-ब्यापारों से निवृत्त करते एवं अरुण कुंकुमादि से उनका 
मुख विलेपित करते विहारस्थल में आविर्भूत हुए । 

श्रीवृषभानुनन्दिनी भगवान्‌ की नित्य सहचरी हें । जिस प्रकार दाक्ति के विना शिव, 
मधुरिमा के विना मिश्री और दाहिका शविति के विना अग्नि नहीं रह सकते उसी प्रकार श्री राधिका 
जी के विना श्यामसुन्दर नहीं देखे जाते । वे उनकी स्वरूपभूता आह्वादिनीशकित हें । उन्हीं 
के कारण श्रीकृष्णचन्द्र की सारी शोभा है ; अतः उन्हें छोड़कर वे एक पल भी नहीं रह सकते । 
बे निरन्तर उनकी सन्निधि में रहते हें और एक-दूसरे से तादात्म्य को प्राप्त हो परस्पर एक- 
दूसरे की शोभा वढ़ाते हें। माधुर्य भाव से उपासना करनेवाले वहुत से भावुकों क मत में तो 
कृष्णकृपा की प्राप्ति के लिये श्रीप्रियाजी की उपासना ही कतंव्य है । उनका मत है कि श्रीराधिका 
जी स्वाधीनभतृ का हें, भगवान्‌ उनके अधीन हुं, वे नित्य निकुञ्ज में निरन्तर श्रीप्रियाजी के 
सौन्दर्थसमास्वादन के लिये उन्हें अपने माधुर्य रस का नेवेद्य समर्पण करते हें । इस प्रकार भगवान्‌ 
से आराधित होने के कारण ही वे 'श्रोराधा' कहलाती हें । अतः उनका आह्वान करने के लिये 
भगवान्‌ को वेणुनाद करने की आवश्यकता नहीं थी । वे तो उनकी सन्निधि में ही थीं और उनकी 
प्रसन्नता के लिये ही यह लीला भी की गई थी । 

ऐसी अवस्था में यह प्रदन होता है कि फिर भगवान्‌ के वेणु नाद का और कया प्रयोजन 
था ? यहाँ यही समझना चाहिए कि भगवान्‌ ने अन्य यूथेश्‍वरी और साधनसिद्धा ब्रजा द्गनाओं को 
बुलाने के लिये ही वंशीघ्वनि की थी वे चिरकाल से भगवत्सङ्ग क लिये उत्सुक थीं और तरह 
तरह के व्रत-उपवास भी कर रही थीं, अतः उन्हें उनकी उपासना का फल देने के लिये ही 
भगवान्‌ ने वंशी-ध्वनि की ।* 

x x x x x x 

इस तरह अखण्डमण्डल श्रीवृषभानुनन्दिनी के मुख क समान चन्द्रमा को तथा उसकी 
शीतल सुकोमल रश्मियों से रञ्जित मनोहर बन को देखकर शरीव्रजाङ्गनाओं का मन हरण 
करनेवाले वेणुगीत पीयूष को प्रवाहित किया । उस प्रेमानन्द समुद्र को वढ़ानेवाले गीत को 
सुनकर उनका मन मोहित होकर कृष्ण की ओर आकर्षित हो उठा, मानो कृष्ण ने हठात्‌ उनके मन 
को हर लिया । वस फिर क्या था, जसं नदियाँ समुद्र की ओर दौड़ती हें समस्त व्रजाङ्नाएं 
सं भ्रम से श्रीकृष्ण की ओर चल पड़ीं । मानो जव प्रेमानन्द में मन वह चला तब मन के परतन्त्र 
शरीर भी उसी वेग में वह चला । यह गीत पीयूषप्रवाहक इतर प्रवाहों की तरह अपने संसर्गी 
पदार्थो को गन्तव्य की ओर न ले जाकर उद्गम-स्थान श्रीकृष्ण की ओर ही ले जाता है । किवा 
जव श्रीकृष्ण के वेणुगीतरूप चौर ने ब्रजाङ्गनाओं क धेय्य, विवेक आदि रत्नों से भरपूर 

१. “कुम्भ मन्दायां गती' इस धातु से 'ककुभः' शब्द सिद्ध होता है । 
२. इसके बाद कुछ प्रवचनों के नोट नहीं लिये जा सके । आगे २१ वें इलोक से व्याख्या चलती है । 

मनो मञ्जूषा को हर ले गया तो वे व्याकुल होकर उसी के अन्वेपण के लिये दौड़ पड़ीं। कोई दोहन, 
कोई परिवेषण छोड़कर, कोई लेपन, मार्जन, अञ्जन, पति-शुश्ूपण छोड़कर उलटे-पलटे भूपण- 
वसन घारण कर श्रीकृष्ण के पास चल पड़ीं । पति, पिता, ्राता आदि के रोकने पर भी वे न 
रुकीं । जव कुछ ब्रजाङ्गनाओं को उनके पति आदिकों ने गृह के भीतर रोक लिया तो वे वहीं 
नेत्र मींचकर श्रीकृष्ण का व्यान करने लगीं । प्रियतम क दु:सह विरहजन्य तीब्र ताप से समस्त पाप 
कम्पित हो उठे और ध्यान प्राप्त प्रियतम के परिरम्भणजन्य अनन्त आनन्द से पुण्य भी दु्वेल हो 
गये । इस तरह व्रजाङ्गना सद्यः क्षीणवन्धन होकर गुणमय देह को त्याग जारबुद्धि से भी उन्हीं 
भगवान्‌ को प्राप्त हो गई । 

समीप में आई हुई ब्रजाङ्गनाओं को देखकर भगवान्‌ अपनी वचन-चातुरी से मोहित 
करते हुए वोले-“हे महाभागाओ, आपका स्वागत हो । हम आप लोगों का कया प्रिय करें ? 
ब्रजमें कुशल तो है ? आप लोग अपने आगमन का कारण कहो । यह्‌ घोररूपा रजनी घोर व्याघादि 
जन्तुओं से निषेवित है । आप लोग ब्रज में जाओ | हे सुमध्यमाओ, यहाँ स्त्रियों को नहीं ठह्रना 
चाहिए। आप लोगों के माता, पिता, भाता, पति घर में न देखकर दूढ़ते होंगे। 
बन्धुओं को संकट न पहुँचाओ । वहुत हो चुका, अब आप लोग विलम्व मत करो । ब्रज को 
चली जाओ । 

आनन्दकन्द भगवान्‌ श्रीकृष्णचन्द्र ने ब्रजाङ्गनाओं को यही आदेश दिया कि तुम लोग 
गोष्ठ में रहकर अपने पतियों की शुश्रूषा करो । हमारी प्राप्ति क। यही उपाय है। यदि पाति- 
्रत्य में तुम्हारी गति न हो तो 'शुश्रूपघ्वं सतीः' पतिब्रलाओं की सेवा करो । इस व्याज से भगवान्‌ 
ने समस्तं पुरुषों को यही उपदेश किया है कि जिनकी गति परब्रह्म की उपासना में न हो वे देवता 
और माता-पितादि रूप वेदिक और लौकिक ईश्वरों की उपासना करें । यदि वे पहले इन ईइवरों 
की सेवा करेंगे तो क्रमश: उन्हें परमेश्वर की प्राप्ति हो जायगी । इससे सिद्ध हुआ कि जिन पुरुषों 
के पाप-पुञ्ज की कर्म और उपासना द्वारा निवृत्ति हो गई हूँ वे ही भगवद्धाम में प्रवेश करने के 
अधिकारी हो सकते हें--- 


नराणां क्षौणपापानां कृष्णे भक्तिः प्रजायते । 
इसके सिवा यह भी प्रसिद्ध ही है कि 


वर्णाश्रमाचारवता पुरुषेण परः पुमान्‌ । 
हरिराध्यते पन्या नान्यत्तत्तोषकारणम्‌ ॥। 


अतः यदि तुम वर्णाश्रम-घर्माचार के द्वारा इन लौकिक और वेदिक ईइ्वरों की सेवा 

करोगे तभी परमेश्वर की प्राप्ति कर सकोगे । अनभिज्ञ पुरुषों को ही मोहवदा स्वधमं में अरुचि 

और परधमं में रुचि होती है । इसी प्रकार अर्जुन को भी जो परघमं में रुचि हुई थी वह उसका 

मोह ही था। उसने जो क्षात्रधर्म का परित्याग कर ब्राह्मणघर्म का आश्रय लिया था और वन्धुवघ से 
I9 

विरत होकर कहा था कि 'गुरूनहत्वा हिं महानुभावान्‌ श्रेयो भोक्तुं भैक्ष्यमपीह लोक' वह उसका 
भयद्कूर व्यामोह ही था । 

जिस प्रकार रुग्णावस्था में पित्तादि के दूषित हो जाने से लोगों को निम्वादि कटु पदार्थो 
में रुचि होने लगती है और दुग्धादि में अरुचि हो जाती है, उसी प्रकार मोह के कारण ही स्वधमं 
में अरुचि हुआ करती है । अत: रुचि हो या हो, उचित यही है कि स्वधर्म का आश्रय लिया 
जाय और परधर्म का परित्याग किया जाय । 

इससे सिद्ध हुआ कि जिस प्रकार भगवान्‌ ने ब्रजाङ्गनाओं से कहा था कि मुझ परपुरुष 
का सङ्ग छोड़कर तुम अपने पतियों की सेवा करो इसी प्रकार साधारण मनुष्यों को भी उनका 
यही आदेश है कि उन्हें स्वधर्म का ही आश्रय लेना चाहिए । जिस प्रकार छत पर जाने के लिये 
प्रत्येक सीढ़ी पर होकर जाना पड़ता है, उसी प्रकार परमात्मप्राप्ति में भी क्रमिक साधना का 
अवलम्वन करना होता है। जो लोग सोपानातिकम करके परमोच्च नैप्कम्यं का आश्रय लेते 
हें, उनका ऐसा पतन होता है कि फिर उत्थान होना दुर्लभ हो जाता है। इसी से महापुरुष 
कर्मत्याग में भय दिखलाया करते हें । भगवान्‌ ने भी इसी कारण कर्मानुष्ठान की आवश्यकता 
प्रदर्शित करने के लिये अर्जुन से कहा था कि 


संन्यासः कर्मयोगइच निःश्रेयसकरावुभौ । 
तयोस्तु कर्मसंन्यासात्‌ कर्मयोगो विशिष्यते ।। 


साधारण पुरुषों क लिये तो यही क्रम है ; हाँ, गुणातीतों की वात अलग है । गुणातीत 
तो कहते ही उसे हें जिसपर गुणों का आक्रमण न हो । अतः अज्ञ पुरुषों को उनका अनुकरण न 
करके स्वघमं का ही आश्रय लेना चाहिए । यदि वे उसे छोड़कर नेष्कर्म्य पर आरूढ़ होना चाहेंगे, 
तो सर्वथा पतित हो जायेंगे । 

यह वात भी सुनिश्चित है कि प्रयत्न केवल साधन में ही होता है, फल में प्रयत्न नहीं 
होता । साधन क पर्यवसान में फल तो स्वत: प्राप्त हो जाता है । यदि किसी काष्ठ को काटना 
है तो कुठार का उद्यमन और निपातन किया जाता है। वहाँ प्रयत्न की आवश्यकता कुठार के 
उद्यमन-नियातन में ही होती है ; उसके परिणाम में द्वैधीभाव तो स्वयं हो जाता है । इसी प्रकार 
आवश्यकता इसी वात की है कि हम सबसे पहले कमं द्वारा अपनी उच्छुङ्कल प्रवृत्तियों का निरोध 
करक फिर सात्त्विक प्रवृत्तियों द्वारा अपनी राजस, तामस प्रवृत्तियों का निरोध करें । उसके 
पश्चात्‌ जव हमारी सात्त्विक प्रवृत्ति का भी निरोघ हो जायगा तो स्वस्वरूप को उपलब्धि स्वत: 
ही हो जायगी । ज्यों ही मानस व्यापार की दान्ति हुई कि 'तदा द्रष्टुः स्वरूपेऽवस्थानम्‌’ इस 
सूत्र के अनुसार द्रष्टा की अपने स्वरूप में स्थिति हो जाती है । 

वस्तुतः नेष्कम्यं क्या है--इस वात को साधारण पुरुष समझ भी नहीं सकते, इसी लिए 
दे कर्मत्याग की व्यर्थं चेष्टा में प्रवृत्त होत हें । जिस प्रकार नौकारूढ़ व्यक्ति को म्रमवद्य तटस्थ 

वृक्षादि चलते दिखाई देते हें और अपने में स्थिरता प्रतीत होती है, उसी प्रकार अज्ञानियों को 
मोहवश अपने निष्क्रिय शुद्ध स्वरूप में कर्म की प्रतीति होती है। इसी वात को भगवान्‌ ने इन 
शब्दों में व्यक्त किया है-- 
कर्मप्यकर्म यः पइ्येदकर्मणि च कर्म यः। 
स बुद्धिमान्‌ मनुष्येषु स युक्तः स च कर्मकृत्‌ ॥ 
वास्तव में अकर्म तो स्वरूपस्थिति है, वह कर्तव्य नहीं है । जो अकर्म को कर्त्तव्य सम- 
झकर देहेन्द्रियव्यापार की निवृत्ति का प्रयत्न करते हैं वे अकर्म के रहस्य से सर्वथा अनभिज्ञ 
हें। इस प्रकार का प्रयत्न भी तो एक व्यापार ही है ; अतः वह निवृत्ति नहीं, उसे व्यापार- 
शान्ति ही कहा जा सकता है। वस्तुतः 'सन्यासस्तु पुणंब्रह्मणि सम्यबन्यासः' इस लक्षण के 
अनुसार पूर्ण ब्रह्म में सर्वथा आत्मसमर्पण करने का नाम ही संन्यास है । वह उपय या साध्य है, 
उपाय या साधन नहीं है । इसी से भगवान्‌ गोपिकाओं को उपदेशा करते हें कि में तो उपेय हूं, 
तुम मुझ प्राप्त करने के लिये पतिशुश्रूप ण-रूप उपाय का अवलम्वन करो । 
यदि मोह या दुर्देववश तुम्हारी स्वघर्म में निष्ठा नहीं है तो अहङ्कार छड़ो और शाभ्त्रज्ञों 
का सत्सङ्ग करो । इससे स्वधमं में तुम्हारी अभिरुचि होगी । इसी वात को लक्षित करने क 
लिए भगवान्‌ ने व्रजा ङ्गनाओं से कहा हैँ-'शुश्रूषध्वं सतीः' (सत्पुरुपों की सेवा करो) स्त्रियों 
क लिये पतिब्रता ही सत्पुरुष हें। जिस प्रकार स्त्रियों के लिये भगवान्‌ ने पतिंब्रताओं का सङ्ग 
करने की आज्ञा दी है, उसी प्रकार पुरुषों को शास्त्रज्ञ और निःस्पृह ब्राह्मणों का सहवास करना 
चाहिए । मनु भगवान्‌ ने भी ब्राह्मणों से ही उपदेश ग्रहण करने की आज्ञा दी है । वे कहते हें-- 
अध्येतव्यमिदं शास्त्रं ब्राह्मणेन प्रयत्नतः । 
झिष्येम्यशचोपदेष्टव्यं सम्यक्‌ नान्येन केनचित्‌ ॥। 
जो लोग देखादेखी दूसरों को उपदेश करने लगते हें वे उनके पतन के ही कारण हो ते हैं। 
वास्तविक कल्याण तो शास्त्रज्ञ ब्राह्मण के ही उपदेश से हो सकता है। जिस प्रकार कोई साधा- 
रण पुरुष किसी वंद्यराज क थोड़े से ओपधिप्रयोगों को देखकर यदि स्वयं भी वेद्यराज होने का 
दावा करक ओषधि देने लगे तो वह रोगियों की मृत्यु का ही कारण होता है, उसी प्रकार अनधि- 
कारी उपदेशक जनता के अमङ्गल के ही हेतु होते हें अज्ञ जन केवल श्रवण के ही अधिकारी 
हें । शास्त्रज्ञ ब्राह्मणों से श्रवण करके वे अपना कल्याण अवश्य कर सकते हें ; इसी से भगवान्‌ 
ने कहा है कि-- 
अन्ये त्वेवमजानन्तः श्रुत्वान्येभ्य उपासते। 
तेऽपि चातितरन्त्येव मृत्युं श्रुतिपरायणाः ॥ 
अतः उन्हें आत्मकल्याण के लिये श्रवण तो अवश्य करना चाहिए, किन्तु दूसरों को 
उपदेश करने का प्रयत्न न करना चाहिए । 

इस प्रकार जिस तरह स्त्रियों को पतिंब्रताओं की संवा करनी आवश्यक है उसी प्रकार 
पुरुषों को ब्राह्मणों की शुश्रूवा करनी चाहिए । यदि उनकी सेवा में रहते-रहते जल्दी लाभ न भी 
हुआ तो 'जव कछु काल करिय सत्सङ्गा । तवहि उमा होइहि 'मभङ्गा ॥' कुछ दिन धेर्य 
रखकर उनकी सेवा में तत्पर रहो । अधिक मल की निवृत्ति के लिये अधिक काल मार्जन की 
आवश्यकता होती है । इसी तरह जन्म-जन्मान्तर क पापों की निवृत्ति में कुछ समय लगना स्वा- 
भाविक ही है। यदि उनके कथन में रुचि नहीं होती तो भी कुछ काल तो अरुचि से भो उन्हीं 
की आज्ञा में रहो । वंद्य रोगी के लिये हितकर समझकर जो ओयधि देता है, रोगी को किसी 


प्रकार का ननु-नच न करके उसी को सेवन करना चाहिए ; उसे अपनी रुचि की अपेक्षा नहीं 
करनी चाहिए । 


संसार में सत्सङ्ग वहुत दुलभ है। साधु जन कहीं साइनबोर्ड लगाकर नहीं बैठते । 
उनकी प्राप्ति सोभाग्य से ही होती है । श्री गोसाई जी महाराज कहते हें-- 
सत्सङ्गति संसृति कर अन्ता । 
पुण्य पुञ्ज विनु मिर्लाह न सन्ता ॥ 
श्रीमद्भगवद्गीता में आत्मकल्याण के लिये साधुसेवा की आवश्यकता भगवान्‌ कृष्ण ने 
इस प्रकार दिखलाई है--- 
,तद्विद्धि प्रणिपातेन परिप्ररनेन सेवया । 
उपदक्यन्ति ते ज्ञानं ज्ञानिनस्तत्त्वर्दाशनः ।।' 
किन्तु सेवा में धेयं की बहुत आवश्यकता है ; जल्दवाजी से काम नहीं चलता । देखो 


इन्द्र ने दीर्घं काल तक सेवा की तभी उसका अन्तःकरण शुद्ध हुआ और वह आत्मतत्त्व की उप- 
लब्धि में समर्थ हो सका । 
गीता में भगवान्‌ श्रीकृष्णचन्द्र कहते हें 
परित्राणाय साधूनां विनाशाय च दुष्कृताम्‌ । 
"धर्मसंस्थापनार्थाय सम्भवामि युगे-यग ॥ 
इस प्रकार भगवान्‌ ने 'साधुओं का परित्राण” अपने अवतार का प्रधान प्रयोजन वत- 
लाया है। अव यह प्रश्‍न होता है कि साधु किसे कहते हें। भाष्यकार भगवान्‌ शद्कुराचारयं 
ने 'सांधूनाम्‌' इस पद का पर्याय 'सन्मार्गस्थानाम्‌' लिखा है । 
किन्तु सन्मार्ग’ क्या है? इसका निर्णय होना वहुत कठिन है। यदि कहा जाय कि 
शास्त्रानुमोदित मार्ग का नाम सन्मार्ग है, तो इसमें भी सन्देह होता है; क्योंकि यह निश्चय होना 
कठिन है कि सच्छास्त्र कोन है । लोग शङ्का करते हें कि वेद ही सच्छास्त्र क्‍यों है, कुरान या 
बाइविल आदि को ही प्रधान सच्छास्त्र क्यों न माना जाय? यद्यपि यह बात युवित से भी 


सिद्ध की जा सकती है कि वेद ही सच्छार्त्र है तथापि यहाँ इसका प्रसंग नहीं है । इसलिये 
विशेष न कहकर थोड़ा-सा संकेत किया जाता है। 


श्रोरासलोसारहस्य १४९ 


मान लीजिये आपको कहीं जाना है । अपने श्रु की ओर जाते-जाते आगे चलने पर 
आपको चार मार्ग मिले । उस समय चारों मार्गों से यात्री आ-जा रहे हें। आप उनसे पूछते 
हें कि अमुक स्थान को कौन मार्ग जाता है, तो वे सभी अपने-अपने मार्ग को वहाँ जानेवाला और 
अधिक सुविधाजनक वतलाते हें । वे अपने-अपने मागे की प्रशंसा करते हें-इतना ही नहीं 
अपितु अपने से भिन्न मार्गों को विष्नवहुल और त्याज्य भी बतलाते हं । एसी अवस्था में आप 
बथा करेंगे? हमारे विचार से तो आप यही देखेंगे कि इनमें कोई हमारा परिचित (आप्त- 
पुरुष) भी है। तव उनमें जो आपके ग्राम के आस-पास का होगा, औरों की अपेक्षा उसी का 
विश्वास करोगे । अतः विचारवानों का यही कत्तव्य है कि आप्तवाक्य का अवलम्वन करें । 
यह साधारण थमं कहा जाता है कि जो आचार-विचार अपनी कुळपरम्परा से चला आया हो 
उसी का आश्रय लिया जाय । आप जिस देदा, जाति, सम्प्रदाय या कुल में उत्पन्न हुए हं उसमें जो 
पुरुष या शास्त्र अधिक आदरणीय माने गये हों उन्हीं के मार्ग का अवलम्वन करें, क्योंकि पिता 
अपने पुत्र का अहित कभी नहीं चाह सकता । अतः पिता-प्रपितामह-क्रम से जो मार्ग चला 
आया हो उसी का आश्रय लेना चाहिए । 

धर्म के वियय में यह व्यापक लक्षण है। यह जैसा हिन्दुओं के लिये है वेसा ही ईसाई, 
मुसलमान, जैन, बौद्ध आदि अन्य मतावलम्बवियों के लिये भी है । उन्हें भी अपने-अपने आचार्य 
और घर्मग्रन्थों का आश्रय लेना चाहिए । यदि आप आरम्भ से ही यह निश्‍चय करने लगेंगे कि 
कौन मार्ग श्रेष्ठ है तो इसका निर्णय कभी नहीं कर सकेंगे । यह तो वहुत लम्बा-चौड़ा क्रम है, 
इसका निर्णय तो कभी नहीं होगा । ऐसी अवस्था में आप धर्ममार्ग का अवलम्वन कंसे कर सकेंगे ? 

राजा को सारी शक्तियाँ प्राप्त होती हें; वह चाहे जिसे उजाड़ सकता है और चाहें 
जिसे वसा सकता है; उसे कोई रोकनेवाला नहीं होता । फिर भी वह अपने ही वनाय हुए 
नियमों का अनुसरण करता है! वस्तुतः विना नियम के कोई भी व्यवस्था हो नहीं सकती । 
इस प्रकार की नियम-श्शद्कला का नाम ही तो धर्म है। लौकिक श्शद्कला से वद्ध प्रवृत्ति का 
नाम लौकिक व्यवहार है और वेदिक श्शृद्कला से वद्ध प्रवृत्ति का नाम धमं है! किन्तु नियम- 
निर्माण का कार्य अभिज्ञ पुरुष ही कर सकते हें; अतः यहाँ फिर हमारा वही लक्षण लागू हो जाता 
है कि जो जिस धर्म, जिस जाति और जिस कुळ में उत्पन्न हुए हें उन्हें उसी में उत्पन्न हुए आप्त 
पुरुषों के मार्ग का अवलम्वन करना चाहिए । 

विद्यार्थी को यदि कोई अक्षर दिखलाकर कहा जाय कि यह 'क' है और इस पर वह 
कहने लगे कि इसे 'क' क्‍यों कहते हें तो उसे इसका हेतु किसी प्रकार नहीं समझाया जा सकता 
और उसे कोरा ही रहना पड़ेगा । इसका ज्ञान प्राप्त करने के लिये तो पहले-पहल उसे आचार्य 
के कथन में अन्ध-श्रद्धा ही करनी होगी । पीछे जव उसकी वुद्धि विकसित होगी और उसे 
व्याकरण-शास्त्र के सूक्ष्म रहस्य का पता चलेगा तो उसे स्वयं ही सव वात मालूम हो जायगी । 
जब वेद्य रोगी को ओबधि देता है तो वह क्यों नहीं कहता कि में इसे क्यों सेवन करूं । उस समय 

उसे वेद्य में श्रद्धा करनी ही पड़ती है । श्रुति ने भी “श्रद्धत्स्व तात श्रद्धत्स्व' इस अजात शत्रु की 
उक्ति द्वारा श्रद्धा का ही विशेष महत्त्व प्रतिपादन किया है । 

अतः आस्तिकों को यह तर्क करने की आवश्यकता नहीं है कि वेद अपौरुषेय क्यों हं 
जो आर्यावर्त में उत्पन्न हुए हें और आर्यघर्मावलम्वी हें उन्हें पहले-पहल ऐसा मानना ही चाहिए | 
पीछे जब समझने की योग्यता होगी तंव वे इस तथ्य को समझ भी सकेंगे । पहले योग्यता 
प्राप्त करो; लोकवातिक' 'तन्त्रबातिक' और 'पञ्चपादिका विवरण” आदि ग्रन्थों को देखो 
तव समझ सकोगे कि वेद अपौरुपेय क्यों हें। उस समय तुम यह जान लोगे कि वेद ही सच्छास्त्र 
क्यों हें और उनसे भिन्न किसी अन्य ग्रन्थ को यह सम्मान क्‍यों प्राप्त नहीं है? इन्हीं के अनुमोदित 
धर्मं की रक्षा करने के लिये भगवान्‌ कह रहे हें-- 


परित्राणाय साधूनां विनाशाय च दुष्कृताम्‌ । 
धर्मसंस्थापनार्थाय सम्भवामि युये-युगे ॥। 


अव तक हमने जो कुछ कहा है वह हमारी ही कल्पना हो-एसी वात नहीं है। भगवान्‌ 
ने भी कत्तंव्याकत्तंव्य का विवेचन करने क लिये शास्त्र की ही शरण छेने को आज्ञा दी है। 
इसी से वे कहते हें-'तस्माच्छास्त्रं प्रमाणं ते कार्याकायव्यनस्थितो ।' वह दास्त्र क्या है? 
इसका भगवान्‌ स्पष्टतया खुले शब्दों में उत्तर देत हें कि 'बेदेशच सच रहमेव दद्यो'। अतः 
वेद ही सच्छास्त्र है । 
पूर्वमीमांसक शास्त्र” शब्द का अर्थ वेद ही करते हें। उत्तर-मीमांसा का सूत्र है- 
शास्त्रयोनित्व(त्‌*'; इसकी व्याख्या करते हुए आचार्यं लोग कहते हें 'शास्त्रस्‌ ऋग्ददादि'। 
सांख्यादि में तो 'शास्त्र' शब्द का उपचार से प्रयोग होता है। जैसे 'वेदान्त' शब्द का मुख्य 
अर्थ उपनिषद्‌ है; ब्रह्मसूत्रादि में उसका औपचा रक प्रयोग होता है, क्योंकि वे उन्हीं का विचार 
करते हें। 'शिष्यते हितमुपदिश्यतेऽनेन इति शास्त्रम्‌’ इस व्युत्पत्ति के अनुसार भी वेद ही 
शास्त्र हें, क्योंकि निरपेक्ष हित का उपदेश उन्हीं में किया गया है । अन्य शास्त्रों में जो हितोपदंश 
है उस श्रुति-प्रामाण्य की अपेक्षा है। वेदिक लोग ददान, स्मृति और गीता का भी स्वतःप्रामाण्य 
नहीं मानते; उनका प्रामाण्य वेदमूलूक होने के ही कारण है। मनुस्मृति इसी लिये प्र।माणिक 
है क्योंकि वह वेदानुमोदित धमं का प्रतिपादन करती है और श्रुति उसके लिये कहती है कि “यह 
मनुरवदत्तद्भेषजम्‌' । श्रीमद्भगवद्गीता भी वेदानुसारिणी होने के कारण ही प्रामाणिक है। 
यदि भगवदुरकित होने के कारण उसे स्वत:-प्रमाण कहा जाय तो बोद्ध दशन भी प्रामाणिक माना 
जायगा । किन्तु वेद-विरुद्ध होने के कारण बोद्ध दर्शन भगवदवतार भगवान्‌ बुद्ध की उनित 
होने पर भी प्रामाणिक नहीं है । 
प्रमाणों का किसी अर्थ में सांकयं होता है और किसी में व्यवस्था होती है । शब्द केवल 
श्रत्रेन्द्रिय से ही ग्रहण किया जा सकता है। उसका ज्ञान किसी अन्य इन्द्रिय से नहीं हो सकता । 

अतः श्रोत्र दाव्द ग्रहण में इन्द्रियान्तर-निरपक्ष प्रमाण है । यहाँ प्रमाण की व्यवस्था है । किन्तु 
दूरस्थ जल नेत्र से भी ग्रहण किया जा सकता है। एसे ही और भी कितने ही पदार्थ हें जो कई 
प्रमाणों से ज्ञात हो सकते हूँ । उनमें प्रमाणों का सांकर्य है । 

वेद स्वत:प्रमाण हें और गीतादि का प्रामाणिकत्व वेदमूलक होने के कारण है-एसा 
कहकर हमने गीता का निरादर नहीं किया । जैसा हम पहले दिखा चुके हें हमारा यह कथन 
भगवदुकिति के ही अनुसार है । अतः यह तो उसका सम्मान है । जो लोग ऐसा कुतकं करते हें 
कि गीता के वेदान्‌सारी होने में वया प्रमाण हैं उनकी यह चेप्टा साहस मात्र है। गीता के 
वेदानुसारित्व में शङ्का करना बड़ी भारी धृष्टता है। 

एक वात बहुत ध्यान देने योग्य है। लोग चमत्कारों से बहुत आकर्षित होते हैं! 
दास्त्रानुयायियों पर जनता की ऐसी श्रद्धा नहीं होती जेसी कि चमत्कारों पर होती है । किन्तु 
ऐसा कोई नियम नहीं है कि सिद्धि वेंदिकों में ही होती हो । जेन आदि अन्य मतावलम्वियों 
में भी सिद्धियाँ और तितिक्षा आदि गुण देखे जाते हैं । परन्तु उनका अनुगमन नहीं करना 
चाहिए । वेदिक मतावलम्वी यदि इन गुणों से शून्य हो तो भी उसी का अनुसरण करना चाहिए । 
यदि अहिसा और दथा आदि भी हमारे शास्त्रों की विधि से बिपरीत हों तो वे पाप हें और 
शास्त्रानुमोदित हिंसा भी धर्म है। अर्जुन को दया और करुणा ही तो हो रही थी; परन्तु 
भगवान्‌ कहते हे 


“कुतस्त्वा कष्मलमिदं निमे समुपस्थितम्‌ । 
अनारयज्ष्टमस्वरग्यमकोतिकरमर्जून ॥' 


इस प्रकार भगवान्‌ ने उस दया और करुणा को भी 'अनायंजुष्ट', 'अस्वग्य' और 
'अकोतिकर', 'कष्मल' (पाप) कहकर त्याज्य बतलाया है। 

अतः पहले लकीर के फकीर वनो । जो कुछ शास्त्र कहता है उसे आँख मूंदकर ग्रहण 
करो । पहले कुछ योग्यता प्राप्त कर लो तव निर्णय करना । यदि तुम्हें कोई अनुमान करना 
है तो पहले प्रतिज्ञा, व्याप्ति एवं निगमन आदि पञ्चावयव वाक्य एवं देवाभास आदि का ज्ञान 
प्राप्त करो । जव तक तुम्हें सत्‌ और असत्‌ हेतु का विवेक न होगा तव तक ठीक-ठीक अनुमान 
केसे कर सकोगे ? 

हमें शान्ति, तितिक्षा और अहिसा ये कुछ भी अपेक्षित नहीं हें; हमें केवल वेदिक विधि 
की अपेक्षा है। जो एसा मानते हें कि 'तस्माच्छास्त्रं प्रमाणं ते कार्याकार्यव्यबस्थितो' यह 
भगवद्वाक्य है और जो भगवद्वाक्य को अपना सर्वस्व मानने का दावा करते हैं उन्हें तो यहो कत्तव्य 
है, औरों के लिये हमारा कुछ कहना नहीं है । आज-कल लोगों को कुछ एसी प्रवृत्ति है कि जव वे 
दूसरों के आचरण पर दृष्टि डालते हें तो उन्हें निरी भूल दिखाई देती हें, किन्तु अपनी भूल उन्हें 
कभी नहीं दीखती । श्रीगोसाई जी महाराज कहते ह-'पर उपदेश कुसल बहुतर । जे आचर्राह 

तें नर न घनेरे॥।' अतः दूसरों की समीक्षा में न पड़कर हमें पहले अपनी ही ओर देखना 
चाहिए । 
शास्त्र की आज्ञा है कि “स्वधर्माचरणं इावर्‍या विधर्माच्च निवर्तनम्‌' (स्वधमं का 
यथाशक्ति पालन करना चाहिए और बिधमं का त्याग) जो लोग यथाशकित स्वधर्म का पालन 
करते हें वे ही सत्पुरुष हें । कुछ कमं तो ऐसे हें जिनका न करना पाप है; ज॑से सम्ध्या, अग्निहोत्र 
एवं बलिवेइवदेव आदि | वे नित्य कर्म हें। इसी प्रकार पार्वण श्राद्धादि नेमित्तिक कर्म भी 
अवश्य कत्तव्य हें। उनका परित्याग करने में दोष माना गया है। आज थोड़े से ब्राह्मण ही 
एसे दिखाई देते हैं जो इन सव धर्मो का यथायोग्य पालन करते हें । परन्तु उनके प्रति अन्य लोगों 
की विशेष आस्था नहीं देखी जाती; अतः उनका उत्साह भी कितने दिन रह सकेगा । प्रवृत्ति 
के लिये आस्था को भी अत्यन्त आवश्यकता है । इसी लिये प्रत्येक ग्रन्थ के पहले उसका माहात्म्य 
दिया जाता है । और उस ग्रन्थ के पाठ के समय उसका पाठ भी अनिवार्य होता है । वह अर्थवाद 
अभिरुचि की वृद्धि के लिय है। किन्तु उस कमं के कर्ता को उसमें अर्थवाद दृष्टि नहीं करनी 
चाहिए । इसी से नाम में अर्थवाद बुद्धि करना भी एक नामापराध माना गया है । नामोच्चारण 
न करने का दोष निवृत्त हो सकता है; परन्तु नामापराव की निवृत्ति नहीं हो सकती | अतः 
यदि बैदिक कमों की प्रवृत्ति करनी है तो उसका माहात्म्य भी सत्पुरुषोंमें प्रख्यात होना चाहिए । 
कर्म योग को आज भी बहुत महिमा है। परन्तु इस समय इसके अनेक अर्थ हो रहे हें। 'योगः 
कमसु कोलम्‌’ इस भगवदुक्ति का आश्रय लेकर महात्मा तिलक ने तो कर्म करने की कुशलता 
को ही कर्मयोग कहा हे। किन्तु भगवान्‌ का तो यही कथन है कि 'कमं ब्रह्मप्रतिष्ठितम्‌' अर्थात्‌ 
कमं ब्रह्म में स्थित हैं । यहाँ 'ब्रह्म' शब्द का अर्थ करते हुए वे कहते हें कि 'ब्रह्माक्षरसमुःदूयम्‌' 
अर्थात्‌ ब्रह्म अक्षर परमात्मा से उत्पन्न हुआ है। अतः वेद ही ब्रह्म है और वेदोबत कर्म ही 
कर्मयोग है । 
आज भक्तशिरोमणि श्रीगोसाई जी महाराज की, 'कलि नहि धर्म न कमं विवेक्‌ । 
रामनाम अवलम्बन एक्‌' इस उक्ति का अवलम्बन करके' सारे धर्म-कर्मो को तिलाञजलि देकर 
केवल हरिनाम-सङ्कीर्तन में लगने की ही प्रवृत्ति हो रही है। हम भगवन्नाम रुद्धीतंन को 
हेय-दृष्टि से नहीं देखते | वह तो परम मङ्गलमय है। परन्तु गोसाई जी के तात्पर्यं को न 
समझकर उनकी उक्ति का आश्रय लेकर कत्तव्य कर्म की अवहेलना करना कदापि क्षम्य नहीं 
हो सकता । 
जव तक कर्म के करने में परम लाभ सुनिश्चित न होगा और उसके परित्याग में परम 
हानि का निश्‍चय न होगा तव तक उसमें प्रवृत्ति नहीं हो सकती । जिस प्रकार आत्मज्ञान के 
लिये श्रुति कहती है कि 'इह चेदवेदीदथ सत्यमस्ति न चेदिहावेदीन्महती विनष्टि: उसी प्रकार 
कर्म के अकरण में भी प्रत्यवाय प्राप्ति का पूर्ण निश्‍चय होना चाहिए । इसी से अग्निहोत्रादि 
नित्य कर्मों के लिये तो शास्त्र की जबरदस्त आज्ञा है किन्तु सोमादि नित्य कर्मों के लिये 

यथाशक्ति पद का अध्याहार किया गया है । नित्यकमों में भी यथाशक्ति पद का अध्याहार 
हो सकता है; जैसे रोग के समय सन्व्योपासन न कर सके तो केवल मानसिक संध्या ही कर ले 
अथवा केवल अध्यंदान कर ले । किन्तु अवर्म तो कभी कत्तव्य नहीं हो सकता । अतः क्षत्रिय 
वैश्य को ब्राह्माण के धर्म का आश्रय करना अथवा शूद्र को वेदाव्ययन करना कभो विहित 
नहीं हो सकता । 

इसलिये बदि तुम परम कल्याण चाहते हो तो एसे ब्राह्मणों का समाश्रयण करो जो पाप 
से सर्वथा वचा हुआ हो और धर्म का यथावाक्ति पालन करता हो । वही सत्पुरुष है। उसकी 
सेवा करने से हो परमात्मा की प्राप्ति कर सकोगे । भगवान्‌ ने शुश्रूषध्वं सतीः' ऐसा कहकर 
सर्वसाधारण को यही उपदेश किया है । 

पहले कह चुके हें कि जीवमात्र परतन्त्र होने के कारण केवल परब्रह्म परमात्मा ही पूर्ण 
पुरुप है । “पतीन्‌ शुश्रूषध्वम्‌’ इस कथन से भी स्त्रीमात्र के परमपठिं सच्चिदानन्दघन परमपुरुष 
परमात्मा ही विवक्षित हैं । अतः जिस प्रकार स्त्रियों को पतियों का शुश्रृपण आवश्यक है उसी 
प्रकार जीवमात्र को पूर्ण परब्रह्म परमेश्वर की आराधना करना परम कत्तंव्य है। इसमें किसी 
प्रकार की दाड्का नहीं करनी चाहिए । 

परन्तु एक ही परमात्मा की आराधना विवक्षित होने पर भी यहाँ 'पतीन्‌' ऐसा 
वहुवचन क्यों है? यह कथन जीवभेद की दृष्टि से है । जिस प्रकार गगनस्थ सूर्य एक ही है 
तथापि जळपात्रों के भेद से उसके अनेकों प्रतिविम्ब पड़ते हुं, उसी प्रकार एक ही सच्चिदानन्दघन 
परमात्मा बिभिन्न अन्तःकरणों में बिभिन्न रूप से प्रतिफलित हो रहे हें। अथवा भावनाभेद 
या अवतारभेंद के कारण यह वहुवचन हो सकता है, क्योंकि एक ही भगवान्‌ राम, कृष्ण, दिव 
आदि अनेकों रूपों में प्रकट हुए हें । गोपाङ्गनाओं के लिये तो यह प्रयोग आदरार्थ भी हो सकता 
है, क्योंकि उनके लिये तो एकमात्र भगवान्‌ ही आराध्यदेव, रक्षक, पति और गुरु हें, तथा गुरुजन 
आदि आदरणीय व्यक्तियों के लिये वहुवचन का प्रयोग किया जाता है । इसके सिवा इस प्रकरण 
में रासलीला के समय एक ही भगवान्‌ अनेकरूप होनेवाले हूँ । अतः भावी भेद के कारण भी 
कथन हो सकता है । 

यदि तुम पतिशुश्षण की रीति न जानती हो, तुम्हें इस वात का पता न हो कि पतिदेव 
को किस प्रकार अपने अनुकूल बनाया जाता है तो 'शुश्रूबघ्वं सतोः'-पतिब्रताओं की सेवा करो । 
इससे तुम सेवा की विधि जान जाओगी । जैसे श्रीसीताजी को श्रीअनसूयाजी और कौदाल्याजी 
आदि ने उपदेश किया था उसी प्रकार, जीव अपने परमपति सर्वेश्वर भगवान्‌ को कंसे अपने 
अनुकूल करे यदि यह जानना हो तो, उसे वैसा आचरण जानने के लिये सत्पुरुषों की सेवा 
करनी चाहिएं। जो लोग भगवान्‌ को प्रसन्न करना जानते हें और जो शास्त्रा- 
नुमोदित मागं से चलते हें वे ही इस मार्ग में सत्पुरुष हें । उनकी कृपा से भगवान्‌ की प्राप्ति हो 
जाने पर फिर कुछ भी दुलभ नहीं रहता । भगवान्‌ के संकल्प से ही वन्ध-मोक्ष की प्रवृत्ति है। 

जब तक भगवान्‌ में अनुराग नहीं है तब तक तुम कंसे ही विद्वान्‌ या मंधावी हो यों ही 
भटकते रह जाआगे। सारा शास्त्रज्ञान भी भगवद्धूक्ति विमुखों के लिये केवल भारमात्र रह 
जाता है १ 


भडद्भवितविमुखानां हि शास्त्रगर्तेषु मुह्ताम्‌ । 
न ज्ञानंनच मोक्षः स्यात्तेषां जन्मदतेरपि ॥। 


यह वात भगव-द्भक्ति-विमुख शास्त्रज्ञों के लिये है। इससे हम शास्त्र की अवहेलना 
नहीं करते । एसा शास्त्रज्ञ दूसरों का कल्याण तो कर सकता है, किन्तु स्वयं कोरा ही रह जाता 
है; जेसे दीपक औरों को तो प्रकाशित करता है, किन्तु उसके नीचे अंधेरा ही रहता हैं। इस 
विषय में विद्वानों की भी एसी ही सम्मति है कि विद्वान्‌ रागी होने पर भी दूसरों का कल्याण कर 
सकता हे, किन्तु शास्त्रानभिज्ञ पुरुष विरक्तं रहने पर भी दूसरों को पथप्रदर्शन नहीं कर सकता । 
जिसके हाथ में दीपक है वह स्वयं भले ही अंधेरे में रहें परन्तु दूसरों को तो प्रकादा प्रदान कर ही 
सकता है । इसी प्रकार एक विद्वान्‌ भी, जो सव प्रकार के अधिकारियों के लिये ददनुकूल 
साधनों का ज्ञान रखता है, यदि स्वयं आचरण न भी करे तो भी दूसरों को तो ठीक-ठीक उपदेश 
कर ही सकता है । एसी गाथा भी है कि कहीं कथा होती थी । उसे सुन-सुनकर श्रोत्रा तो कितने 
ही मुक्त हो गये परन्तु पण्डितजी कथा ही वाँचते रह गये । क्‍योंकि जव तक शास्त्रानुमोदित 
आचरण न होगा तव तक केवल शास्त्रज्ञान से कोई कल्याण का पात्र नहीं हो सकता । 'आचार- 
हीनं न पुनन्ति बेदाः' मरणकाल में सार शास्त्र इसी प्रकार छोड़कर चले जाते हें जैसे पत्रहीन 
वृक्ष को पक्षिगण । अतः आत्मकल्याण में आचरण की ही प्रधानता है। इसी से कहा है-- 


पण्डिता बहवो राजन्‌ बहुज्ञाः संशयच्छिदः । 
सदसस्पतयो होक असन्तोषात्पतन्त्यघः ।। 


अतः साघन-सम्पन्न प्राणी ही आत्मकल्याण कर सकता है। इसलिये जो शास्त्रज्ञ 
है परन्तु शास्त्रोक्त धर्मों में निष्ठा नहीं रखता उसके लिये शास्त्र अकिञ्चित्कर हें । वह दूसरे 
के लिये अवश्य आदरणीय है परन्तु उसे स्वयं अपने पर जुगुप्सा ही करनी चाहिए । उसके प्रति 
श्रद्धा और सद्भाव रखने से दूसरों का कल्यःण अवश्य हो सकता है; भले ही वह स्वयं नरकगामी 
ही हो । कई पदार्थ एसे हैँ, जो स्वतः स्वरूपत: पतित हें ,परन्तु यदि उनकी विधिवत्‌ सेवा-पूजा 
की जाय तो अथने उपासक का कल्याण कर सकते हें । गौ स्वयं पशु है, परन्तु अपने भक्त को 
गोलोक ले जाती है। अश्वत्थ वृक्ष स्वयं पापयोनि स्थावर है, किन्तु अपनी पूजा करनेवाले 
का कल्याण कर सकता है । इसी प्रकार ब्राह्मण यद्यपि शरोर दृष्टि से महा अपचित्र, अस्थि- 
मांस एवं चर्भरूप ही है, तो भी अपने में श्रद्धा रखनेवाले के लिये तो सब प्रकार मंगल का ही 
कारण होता है। 

ब्राह्मण यदि दुरात्रारी भी हो तो भी पुजनीय है । श्रीयोसाई जी महाराज कहते हें-- 
पूजिय विप्र सकलगुणहीना । 
नहि न॑ शूद्र गुण ज्ञान प्रवीदा ॥ 
दुष्टउ धेनु दुही सुनि भाई। 
सावु रासनी दुही न जाई॥। 
एसी ही वात एक स्मृतिं में भी कही गई है-- 
दुःशीलो5पि द्विजः पूज्यः न तु शूद्रो जितेन्द्रियः । 
कः परित्यज्य गां दुष्टां दुहुंच्छीलवतां खरीम्‌॥ 
भगवान्‌ कृष्ण कहते हें-- 
न ब्राह्मणान्मे दयितं रूपसेतच्चतुर्भुजम्‌ । 
सर्ववेदमयो विप्रः सवदेवमयो ह्यहम्‌ ॥। 
यह वातं सुशिक्षित और सदाचार सम्पन्न ब्राह्मणों के लिये ही कही गई हो एसी वात 
नहीं है। भगवान्‌ का तो यह कथन है कि-- 
ब्राह्मणो जन्मना श्रेयान्सर्वेषां प्राणिनामिह । 
विद्यया तपसा तुष्टया किमुं मत्कलया युतः ॥। 
किन्तु इससे यह नहीं समझना चाहिए कि इस प्रकार का गुणहीन व्राह्मण स्वयं भी 
कल्याण का पात्र हो सकता है। उसे स्वयं तो नरक ही भोगना पड़ेगा । उसकी अपेक्षा तो 
स्वधर्मनिष्ठ शूद्र की ही सद्गति होनी अधिक सम्भव है। इसी भाव को लक्ष्य में रखकर 
श्रीमद्भागवत में कहा है-- 
'विध्रादृद्विषड्गुणयुतादरविन्दनाभपादःरविन्दविमुखाच्छवपचं वरिष्ठम्‌’ मन्ये । 
इस प्रकार श्रीमद्भागवतं में कहीं तो गुणहीन ब्राह्मण को भी सवथा पूजनीय वतलाया 
गया है और कहीं भगव द्भक्तिहीन द्वादश-गुण-विदिप्ट ब्राह्मण की अपेक्षा भगवच्चरणानुरागी 
श्वपच की उत्कृष्टता दिखलाई गई है। आजकल व्राह्मण लोग तो प्रशंसा-परक वावयों को 
लेकर अपनी पुजनीयता का दावा करते हें और अत्राह्मण लोग निन्दापरक वाक्यों को लेकर 
उन्हें नीचा दिखाने का प्रयत्न करते हें। परन्तु वातं विल्कुल उलटी है। वस्तुतः ब्राह्मणों 
को तो यह चाहिए कि अपने ब्राह्मणत्व का अभिमान छोड़कर निन्दापरक वाक्यों के अभिप्राया- 
नुसार भगवड्क्ति और शास्त्रानुमोदित आचरण को ग्रहण करें तथा अव्राह्मणों को यह उचितं 
है कि ब्राह्मणों के गुण-दोप की ओर न देखकर ब्राह्मणमात में श्रद्धा रखें; क्योंकि शास्त्र में जहाँ 
आचारहोन ब्राह्मण की निन्दा की गई है वह उनके कल्याण की दृष्टि से है और जहाँ उनकी 
प्रशंसा की गई है वह ब्राह्मणेतर वर्णो की ब्राह्मणमात्र के प्रति श्रद्धा परिपक्व करने के लिये है । 


१५६ भक्ति-सुधा--तुतीय खण्ड 


संसार में शास्त्रज्ञ होना सरल है, परन्तु अपने परम प्रेमास्पद प्रभु को स्वानुकूल 
करलेना परम दुर्लभ है । किन्तु भूषण यही है । पत्नी बड़ी रूपवती हो और तरह-तरह के बस्त्रा- 
लंकारों से सुसज्जिता हो, परन्तु यह उसका भूषण नहीं है । उसकी वास्तविक शोभा तो इसी 
में है कि वह अपने घ्राणाधार प्रियतम को अपने अनुकूल वना ले । इसी प्रकार झास्त्रज्ञों का 
भूषण भी यही है कि वे परम प्रभु श्रीपरमात्मा को अपने अनुकूल कर लें । जहाँ भगवान्‌ रहते 
हैं वहीं सारे गुण रहते हें; अतः यदि भगवान्‌ प्रसन्न हो गये तो मानो सर्वगुण सम्पन्नता प्राप्त 
हो गई। इसी से “पतीन्‌ शुश्रूषघ्वं' ऐसा कहा है। और इस पति-शुश्ूपा का प्रकार समझने 
के लिये 'शुश्रूषध्वंसती:' यह कहा है । 

यहाँ ब्रजाङ्गनाओं के लिये 'सतीः' शब्द से क्या विवक्षित होगा ? उनके लिये जो 
भिन्न यूथेश्‍्वरियाँ हें वे ही सती हें। उनकी शुश्रूषा करने से ही वे अचिन्त्यानन्दसुधासिन्धु 
भगवान्‌ के सौन्दर्यं एवं माधुर्य रस का समास्वादन कर सकेगी, क्योंकि वे यूथेश्वरियाँ भगवान्‌ 
को स्वाधीन करना जानती हैं। भगवान्‌ का यह उपदेश पहले भी है कि यहाँ जो आह्वादिती- 
शक्ति स्वरूपा श्री रासेश्वरी हैं उनके कृपाकटाक्ष से ही यूथेशवरी ब्रजवालाओं को 
भगवान्‌ को स्वाधीन करने का सामर्थ्य प्राप्त हुआ है। इसी प्रकार अन्य गोपाङ्गनाओं को 
उन यूथेश्‍वरियों की सेवा करने से ही उसकी प्राप्ति हो सकती है । अतः उन्हें उन्हीं का आश्रय 
लेना चाहिए । 

किन्तु इसके लिये ब्रज में जाने की क्या आवश्यकता थी ? इसका कारण वताते हें- 

क्रन्दन्ति बाला वत्साइच तान्पाययत दुह्यत । 

यह ऐसी ही वात है जैसे “मामनुस्मर युद्धय च'। इधर अपनी प्राप्तिं के लिये भगवान्‌ 
उन्हें यूथश्वरियों की सेवा करने का आदेश दते हें और उधर इसके साथ ही वालकों को दुग्ध- 
पान कराने और गोदोहन करने की भी आज्ञा दे रहे हें इससे सर्वसाधारण के लिये भगवान्‌ 
का यही मत प्रतीत होता है कि उन्हें निरन्तर भगवत्स्मरण करते हुए अपने लौकिक और वेदिक 
कर्तव्यों का भी यथावत्‌ पालन करते रहना चाहिए । स्त्रियों के लिये बालकों को दुग्धपान 
कराना आदि गृह़्त्य घमं ही है । जिस प्रकार स्त्रियों के लिये युद्ध और वेश्यों के लिये व्यापार 
कत्तव्य है उसी प्रकार स्त्रियों को सब प्रकार के गृहकृत्यों को सुचारु रूप से सम्पन्न करते रहना 
चाहिए । 

इधर 'ऋन्दन्ति बाला वत्साइच तान्पाययत डुह्यत' इस वाक्य से अन्य जीवरूप स्त्रियों 
के लिये भगवान्‌ का यह्‌ उपदेश है कि जव तुम मेरी ओर आने लगते हो तो ये अज्ञानी इन्द्रिया- 
धिष्ठाता देवगण अपने पशु को अपने अधिकार से वाहर जाता देखकर 'क्रन्दन्ति--चिल्लाने 
लगते हें । ये विघ्न करने में समर्थ हें इसलिये उस साधक के मागं में तरह-तरह के विध्न उप- 
स्थित कर देते हें । श्रीमद्भागवत मं कहा है-- 

'त्वां सेवतां सुरकृता बहवोऽन्तरायाः स्योको विलङ्घ्य ब्रजतां परमं पदं ते ।' 

देवता लोग नहीं चाहते कि यह प्राणी उत्तके पञ्जे से निकलकर नगवद्ध।म में प्रवेश 
करे । श्रुति भगवती कहती है 'नैतद्वेवालां प्रियं यदेतन्मनुप्या विद्युः अतः ऐसी परिस्थिति होने 
पर ये वालक और बत्स रूप देवगण कन्दन करने ळगते हें | वाळ अज्ञ को कहते हैं | देवता लोग 
भोगप्रवान हें, अभोक्ता आत्मतत्त्व में उनकी गति नहीं है इसलिए वे 'बाल' हें तथा ऐसी पाशविक 
वृत्ति के कारण ही उन्हें 'बत्साः' कहा गया है । देवताओं को 'असुर' भी कहा गया है---असुर्या 
नाम ते सोकाः अन्धेन तमसा वृताः । 'असु' न्द का अर्थ प्राण है ; 'असुषु रमन्त इति असुराः’ 
इस व्युत्पत्ति के अनुसार देवताओं को असुर कहा गया है, क्योंकि उनको प्रवृत्ति प्राणादि अनात्मा 
के पोषण में ही है । 

जिस समय देवासुर-संग्राम में देवताओं को बिजय प्राप्त हुई तो वे भगवान्‌ को भूलकर 
अभिमानवश उसे अपना ही पृरुपार्थं समझने लगे । वे इस वातं को भूल गये कि हमारे देह, 
इन्द्रिय एवं अन्तःकरण आदि सभी जड़ हैं । सर्वान्तर्यामी श्रीहरि की प्रेरणा क विना उनमें कुछ 
भी गति नहीं हो सकती । 


ईश्वरः सर्वभूतानां हृद्देशेऽजुन तिष्ठति । 
भ्रासयन्‌ सर्वभूतानि यन्त्रास्ढानि मायया ॥ 


इस प्रकार देवताओं को मोहवश असुरभाव को प्राप्त होते देखकर भगवान्‌ ने उनका 
मानमर्दन किया और तन उनकी आँखें खुलीं । 

परन्तु देवताओं का यह असुरत्व क्रापक्ष है। जो लोग जगन्मोह्नी माया के अधिकार 
को पार कर गये हें,जिनका वृद्ध यादि में आत्मत्वाभिनिवेदा सर्वथा गलित हो गया है और जिन्हें 
निखिल प्रपञ्च अपने स्वरूपभूत चिदाकाश में प्रतीत होते हुए तलमालिन्य के समान सर्वथा 
असत्‌ अनुभव होता है, उन तत्त्वनिष्ठ जीबन्मुक्तों की अपेक्षा से ही वे 'असुर' हैं । अन्य मनुप्यों 
एवं असुरों की अपेक्षा तो वे 'सुर' ही हें । 

वस्तुतः सारा विवाद व्यष्टि-अभिमान में ही है। व्यष्टि-अभिमान के कारण ही जीव 
अपने को पण्डित, बुद्धिमान्‌, ऐश्वर्य-शाली, सुखी, दुःखी अथवा अडकत समझता है। यदि इस 
परिच्छिन्नत्वाभिमान को छोड़कर समष्टि में आत्मवुद्धि हो जाय तो फिर कोई विवाद नहीं 
रहता । आज हम थोड़ी-सी विद्या का अभिमान करते हें ; किन्तु उस समय तो 'अस्य महतो 
भूतस्य निःइवसितये तद्यदृग्वेदो यजुर्वदः सामवेदः’ इत्यादि श्रुति के अनुसार वेद भी हमारे ही 
निःश्वास मात्र रह जात हें ; विद्वान्‌-अविद्वान्‌, धर्मात्मा-पापी, सुखी-दु:खी--सव हमारे ही 
स्वरूप हो जाते हें और सारा विशव-प्रपञ्च हमारा ही भ्रुकुटि-विलास हो जाता है । आज हम 
थोड़े से आदमियों को अपना बन्धु कहते हें, तथा अन्य पुरुषों के प्रति हमारा द्वेप या औदासीन्य 
है, परन्तु जहाँ 'बसुधेव कुटुस्बकम्‌' सारा संसार हमारा परिवार है वहाँ सव अपने ही हो जाते 
हें । फिर विरोध के लिये कहीं स्थान नहीं रहता । 


१५८ भक्ति-सुघा-तृतीय खण्ड 


अतः परिच्छिन्नत्वाभिनिवेश ही सारे अनर्थ का मूल है । इसकी निवृत्ति होते ही सम्पूर्ण 
अनर्थो का मूलोच्छेदन हो जाता है। फिर उसके सारे दोष निवृत्त हो जाते हें। किन्तु प्राणी 
उलटा समझता है। इसी से कहा है 'अहङद्कारविमूढात्मा कर्ताहमिति मन्थते ।' 

देवता लोग इन्द्रियों के अधिष्ठाता हें । बे इन्द्रियद्वार में आसन जमाये वेठे हें। यदि 
तुम उन्हें सन्तुष्ट न रखोगे तो वियगरूप शत्रुओं का आक्रमण होने पर वे उन्हें तुम्हारे अन्तः- 
करण में प्रवेश करने से नहीं रोकेंगे । फिर तुम्हारी विपय-विचलित बुद्धि भगवान्‌ में नहीं 
लग सकेगी ; और तुम भगवन्मार्गं से च्यृत हो जाओगे । अतं: यदि तुम विषय-वात के विक्षेप 
से वचकर अपने चित्त को परमानन्दघन श्रीभगवान्‌ में समाहित करना चाहते हो तो इन द्वार- 
पालों को सन्तुष्ट करो । इसी से भगवान्‌ कहते हें--'तान्‌ पाययत' (उन्हें पिलाओ) क्या 
पिलाओ ? सोम । तात्पर्यं यह है कि जिन-जिन देवताओं के लिये जो-जो द्रव्य विहितं है उन- 
उन द्रव्यों का निक्षेप करक उन्हें सन्तुष्ट करो । इस प्रकार उन्हें पिछाकर फिर उन्हीं से "दु ह्यत'- 
अपना अभीष्ट फल दुहो । श्रीगीताजी में भगवान्‌ अर्जुन से कहते हें-- 


= 


देवान्‌ भावयतानेन ते देवा भावयन्तु वः। 
परस्पर भावयन्तः श्रेयः परभवाप्स्यथ ॥। 


इस प्रकार परस्पर एक-दूसरे को प्रसन्न रखने से ही तुम परम श्रेय की प्राप्ति कर सकोगे । 
यहाँ परम श्रेय से परत्रह्म परमात्मा की प्राप्तिं समझनी चाहिए, जिससे वढ़कर कोई और लाभ नहीं 
है—'यं लब्ध्वा चापरं लाभं मन्यते नाधिकं ततः ।' अतः, भगवान्‌ कहते हें यदि तुम मेरी प्राप्ति 
करना चाहते हो तो देवताओं के लिए विहित द्रव्य का निक्षेप करके उनका आप्यायन करो, 
क्योंकि यदि देवत/ओं के आप्यायन के लिय तुम यज्ञ-दानादि में लग जाओगे तो तुम्हारी पादाविक 
प्रवृत्तियाँ छूट जायेगी । उनके छूट जाने से तुम्हारा अन्तःकरण शुद्ध होगा और फिर शम-दमादि 
को प्राप्ति होने पर श्रवण, मनन और निदिव्यासन के द्वारा तुम भगवान्‌ को प्राप्त कर लोगे । 
इस प्रकार देवताओं का आप्यायन और उनसे अपने अभिमत फल का दोहन करते हुए ही तुम 
सत्पुरुषों का आश्रय लो । यदि उनका आप्यायन न करते हुए तुम सत्पुरुषों का सेवन करोगे 
तो वहाँ भी विघ्न हो जायगा । इसी से गुरु-शिष्यों में विद्वेष होता देखा गया है। शान्ति-पाठ 
में कहा है-- 

“सह नाववतु सह नो भुनक्तु सह वीर्य करवावहै। तेजस्विनावघीतमस्तु । 
मा विद्वियावहे ।'' 

यहाँ 'मा विहिषावहै' इस पद से जो द्वेयनिवृत्ति के लिये प्रार्थना की गई है यह गुरु- 
शिष्य में द्वेष की सम्भावना होने पर ही उपपन्न हो सकती है। संसार में जितना भी लौकिक- 
वेदिक व्यवहार है वह भाया के ही आश्रय से होता है । अतः सभी जगह राग-द्वेषादि की सम्भा- 
वना हो सकती है । किन्तु यदि तुम देवताओं का आप्यायन करोगे तो तुम्हारा इन्द्रियग्राम सब॒ल 

और सतेज होगा । तभी तुम उसके द्वारा सम्यकू प्रकार से गुरुसेवा कर सकोगे और उनके किये 
हुए तिरस्कारादि को सहन कर सकोगे । 

इस प्रकार अपरिपक्व ब्रजाङ्गनाओं और अपरिपक्व जीवों के लिये भगवान्‌ ने यह 
सत्पुरुषों के समाश्रयणपूर्वक स्वधर्मपालन का आदेश किया है । जो लोग अपने कत्तव्य कर्म का 
अनुष्ठान करते हुए सद्गुरु की शरण में रहने से साथनसम्पन्न हो गये हें, जिनकी सारी उच्छुद्धल 
रृत्तियाँ शान्त हो गई हैं उन्हीं के लिये भगवान्‌ ने कहा है--'योगारूढस्थ तस्यव शमः कारण- 
मुच्यते ।' 

भगवान्‌ की यह शेली है कि वे नेप्कम्य का उपदेश नहीं करते । वह तो फलरूप से 
स्वतः प्राप्त होगा । इसी प्रकार गोपाङ्गनाओं के लिये जो परमानग्दकन्द भगवान्‌ कृष्णचन्द्र 
क सोन्दर्य-माधुय-सुध।रस का आस्वादन है वह फलरूप है । साधन का परिपाक होने पर बह तो 
उन्ह स्वथं प्राप्त होगा । वह उनके लिये कत्तव्य नई 'नेच तस्य कृतेनार्थो नाङृतेनेह कक्चन । 

वे श्रुतिल्पा व्रजाङ्गनाएँ विवेकी अन्तःकरणरूप वृन्दारण्य में स्थित परब्रह्मरूप भग- 
व,न्‌ श्रीकृष्णचन्द्र के पास गई । वे परमात्मा श्रुतियों का तात्पर्य अपने में सुदृढ़ करने के लिये 
स्थूणानिखननन्याय' से उनकी निष्ठा को विचलित करने के लिये उनसे कहते हें--'तद्यात 
गोष्ठम्‌’ अर्थात्‌ तुम अपने समुदाय को ही जाओ | तुम्हारा अधिकांदा समुदाय साघ्य-साघन- 
रूप कम का ही प्रतिपादन करता है ; अतः तुम्हारा तात्पर्य भी कर्म में ही होना चाहिए 
तुम क्यों निर्विशेष शुद्ध चेतन्य-रूप सिद्ध वस्तु का प्रतिपादन करने की चेष्टा करती हो । श्रुतियों 
का तात्य आपाततः तो कम में ही प्रतीत होता है, उसके लिये विशेष विवेचन की आवश्यकता 
नहीं होती । वे परब्रह्मपरक हँ--इसका निर्णय करने के लिये तो उपक्रम, उपसंहार, अपूर्वता 
आदि का ज्ञान होने की आवश्यकता होती है । जिस प्रकार 'विषं भुङक्ष्व' इस वाक्य का सीघा- 
सादा अर्य 'विब खाओ' आपातत: प्रतीत होता है, परन्तु वस्तुतः इसका तात्पर्य शत्रुगृह में भोजन 
से निवृत्त करना है। इस वात को समझने के लिये कुछ विशेष ऊहापोह की आवश्यकता होती 
है। श्रुति कहती है--'सोऽरोदीद्यद्रोदीत्तद्दस्य रुद्रत्वं तस्य यदश्रु व्यशीयंत्तद्रजतम्‌” अर्थात्‌ 
वह रोया, यही रुद्र का रुद्रत्व है, उसका जो आँसू गिरा वह चाँदी हो गया [ इसलिये जो चाँदी 
देता है उसे रोना पड़ता है )| यह इसका आपातत: प्रतीयमान अर्थ है । विन्नतु इसका तात्पर्यं यही 
है कि वहियाग में चाँदी का दान नहीं करना चाहिए, जैसा कि श्रुति कहती है 'बहिषि रजतं न 
देयम्‌’ इत्यादि । 

सृष्टि-प्रतिभादक वाक्यों का सृष्टि-प्रतिपादनपरत्व तो आपाततः प्रतीत होता है; 
परन्तु यह वात कि उनका तात्पर्य सृष्टि में न होकर निखिल प्रपञ्च की परब्रह्मरूपता प्रतिपादन 
करने में है बिशेष ऊहापोह करने पर ही ज्ञात होती है। इसके लिये हमें तकं का आश्रय लेना 
पड़ेगा । 'फलवत्सन्निधावफलं तदङ्क फलवान्‌ के समीप में रहनेबाला निष्फल उसी का अङ्ग 
हुआ करता है । ब्रह्मबोघक वाक्य भुवितफल से युक्त है,सृष्टि-वाक्य में कोई फल श्रुत नहीं है । 

अतः सृप्टिवाक्य ब्रह्मवोधक वाक्य का अङ्ग होकर ब्रह्ममोधन में ही अपना तात्पयं 
रखता है। जिस प्रकार मृत्तिका से उत्पन्न हुआ घट घटोत्पत्ति से पूर्व, घटध्वंस के पश्चात्‌ और 
इस समय भी कंवल मृत्तिका ही है उसी प्रकार ब्रह्म से उत्पन्न और उसी में स्थित और लीन 
होनेवाला जगत्‌ ब्रह्म ही है। वस्तुतः जगत्‌ ब्रह्म से उत्पन्न नहीं हुआ । यदि ब्रह्म से जगत्‌ की 
उत्पत्ति मानी जाय तो ब्रह्म का सावयवत्व, विकारित्व और सुख-दुःखात्मकत्व सिद्ध होगा ; 
क्योंकि यह नियम है कि कार्य में कारण के ही गुण रहा करते हें, अत: प्रपञ्च में जो गुण दिखाई 
देते हें वे उसके कारण ब्रह्म में भी होने ही चाहिए। इसलिए, जिस प्रकार 'बिषं भुड कष' इस 
वाक्य का आपाततः प्रतीयमान अर्थ छोड़कर इसका तात्पयं दात्रु के घर का अन्न छोड़ने में माना 
गया उसी प्रकार हमें सृष्टि-प्रतिधादक वाक्यों का सीधा-सादा अर्थ छोड़कर ब्रह्म में ही तात्पर्य 
मानना पड़ेगा । 

अतः हे श्रुतियो ! तुम इधर परब्रह्म के प्रतिपादन का प्रयत्न क्यों करती हो ? जाओ 
साघ्यसाघनरूप प्रपञ्च का ही प्रतिपादन करो | इसमें विशेष आयास भी नहीं है। देखो, 
'कदाचनस्तरीरसि नेन्द्र सश्चसि दाशुषे” यह श्रुति स्पप्टतया इन्द्र का ही प्रतिपादन करती है; 
इसी प्रकार कोई श्रुति पुरोडाश की स्तुति करती है ; जैसे--'स्योनं ते सदनं कृणोमि घृतस्य 
घारया सुशेवं कल्पयामि; तस्मिन्‌ सीद अमृते प्रतितिष्ठ त्रीहोणां मेध सुमनस्यमानः । 

श्रुतियों का जो शब्दार्थ होता है वह आपतंतः ही प्रतीत हो जाता है--'औत्पत्तिकस्तु 
वाब्दस्यार्थन सम्बन्धः' इस वाक्य के अनुसार शाब्द और अर्थ का सम्वन्ध स्वाभाविक है। अतः 
जिन इन्द्र, वरुण, वायु आदि देवताओं का श्रुतियाँ आपाततः प्रतिपादन कर रही हैं वे ही श्रुतियों 
क पति हें, उन्हीं की तुम सेवा करो ; परपुरुषरूप निर्विशेष ब्रह्म का आश्रय मत लो । 

यहाँ जो 'सतीः शब्द में द्वितीया है वह प्रथमा के अर्थ में है। इसका तात्पर्य यह है कि 
'पतीन्‌ शुशूषध्वंयस्माद्यूयं सत्यः'-_तुमपतियों (अपने प्रतिपाद्य देवताओं ) की सेवा करो क्योंकि 
तुम सती हो । और यदि 'सतोः' हाव्द को द्वितीयान्त ही माना जाय तो इस वाक्य का अर्थ 
होगा--'सतियों की सेवा करो'। सतिथाँ वे श्रुतियाँ हें जो अपने प्रतिपाद्य देवताओं का ही 
प्रतिपादन करती हें, परब्रह्म तक नहीं दौड़तीं । तुम उन्हीं का अनुगमन करो ; क्योंकि मीमां- 
सकों का जवरदस्त आग्रह है कि 'आम्नायस्य कियार्थत्वादानर्थवयमतदर्थानाम्‌' अर्थात्‌ 'वेद 
कियार्थ है, इसलिए जो वाक्य क्रियार्थ नहीं हें उनका कोई प्रयोजन नहीं है ।' 

मीमांसकों का मत है कि विधि-निपेघरूप से क्रियापरक होने पर ही वाकय की सार्थकता 
है । विधि-वाक्य इष्टप्राप्ति का उपदेश करने के कारण सार्थक है; जैसे--ज्वरितः सन्‌ 
पथ्यमइनीयात्‌' (ज्वरग्रस्त होने पर पथ्य भोजन करे )इसी प्रकार 'अग्निहोत्रं जुहुयात्‌’ 'स्वर्ग- 
कामो यजेत्‌! आदि वाक्यों की अर्थवत्ता है । तथा निषेधवाक्य अनिष्ट-परिहार का उपाय उपदेश 
करने के कारण सार्थक है, जेसे--'सर्षायअंगुल न दद्यात्‌' (सपं को अंगुली मत पकड़ाओ) 
इसी प्रकार भ्राह्मणो न हन्तब्यः' आदि वाक्य समझने चाहिए । परन्तु 'यह राजा जाता है, 

पृथिवी सात द्वीपोंवाली है' इत्यादि सिद्ध-वस्तु-प्रतिपादक वाक्य और 'ायुर्वे क्षेपिष्ठा देवता' 
(वायु शी घ्रगामी देवता है )इत्यादि अर्थवाद किसी क्रिया में उपयोगी न होने के कारण व्यर्थे हें । 

अब यहाँ सन्देह किया जा सकता है कि अर्थवाद को सार्थक न मानने पर तो उसका 
शास्त्रत्व ही सिद्ध नहीं हो सकता, क्योंकि 'शिष्यते हितमुपदिष्यतेऽनेन इति झास्त्रम्‌' इस लक्षण 
के अनुसार शास्त्र उसी को कहते हें जो हित का उपदेश करता है ; जिस उवित का कोई प्रयोजन 
नहीं होता उसे शास्त्र नहीं कहा जा सकता, वह तो उन्मत्तप्रलापचत्‌ उपेक्षणीय ही होती है 
वाचस्पति मिश्च का कथन है-प्रतिपित्सितं त्वर्थ प्रतिपादयन्प्रतिपादयितावघयवचनो भवति । 
अप्रतिपित्सितस्तु प्रतिपादयन्नायं लोकिको नापि पारीक्षक इत्युम्मत्तवदुपेक्ष्यः स्यात्‌ । किन्तु 
वस्तुतः अर्थवाद का अझास्त्रत्व माना नहीं गया, क्योंकि 'स्वाध्यायोऽध्यतव्यः' इस विधि 
से स्वाध्यायपदवाच्य समस्त वेदराशि का [ आचार्य-परस्परा से ] अध्ययन करने का विधान 
किया गया है। समस्त वेदराशि के अन्तर्गत तो अर्थवाद भी है ही। और गुरुपरम्परापूर्वंक 
वेदाध्ययन का घुतकुल्या पयःकुल्यादि की प्राप्तिरूप अदुष्ट फल भी वतलाया गया है । इसके 
सिवा श्रौतसूत्रकार करकाचार्यजी भी कहते हें कि 'बेदे मात्रामात्रस्याप्यानर्थवयं न वकतुं 
शक्यम्‌' अर्थात्‌ वेद में एक मात्रा की व्यर्थता नहीं वतलाई जा सकती । अतः मीमांसक को 
अर्थवाद की सार्थकता अवश्य वतलानी चाहिए 

मीमांसक कह सकता है कि विधि के साथ एकवाक्यतापन्न होकर विधिविहित अर्थ की 
स्तुति करने में अर्थवाद का उपयोग होता है ; इसी तरह ये सार्थक हो सकते हें। किन्तु 
वदाघ्ययन सं घृतकुल्या, पयःकुल्या आदि अदृष्ट फल की कल्पना करने की क्या आवश्यकता है ? 
इससे तो वेदार्थज्ञानरूप दृष्ट फल ही प्राप्त हो जाता है ; और दुष्ट फल के रहते हुए अदुष्ट फल 
की कल्पना करना व्यर्थं है । 

इस पर दाङका होती है कि यदि एसी वात है तो वदार्थ-ज्ञान स्वतन्त्रता से स्वयं वेदाध्ययन 
कर लने से ही हो सकता है; उसके लिये “स्वाघ्यायोऽध्येतब्यः' इस वाकय से आचार्यपरम्परा- 
पूर्वक अध्ययन करने की ही विधि क्यों की गई है । 

उत्तर में कहा जा सकता है कि गुरुपरम्परापूर्वक अध्ययन करने से चेद सस्कृत होता है 
और संस्कृत बेद ही यज्ञ-यागादि में उपयोगी है। इसलिये यह विधि सार्थक है। वेदाध्ययन 
से वेदार्थ ज्ञान की निष्पत्ति तो अन्वय-व्यतिरेक से स्वत: सिद्ध है । जिस प्रकार भोजन करनेवाले 
पुरुष को तृप्ति हो ही जाती है उसी प्रकार जो कोई वेदाध्ययन करेगा उसे वेदार्थज्ञान होगा ही । 
इसमें विधि की आवश्यकता नहीं है। विधि की सार्थकता अप्राप्त विपय का प्रतिपादन करने 
में ही होती है । जिस प्रकार तण्डुलनिष्पत्ति नखविदलन से भी हो सकती है और मुसलावहनन 
से भी । किन्तु यागादि में मुसलावहनन ही करना चाहिए ; इसी लिये 'ब्रीहीनवहन्ति' यह 
विधि की गई है। इसका फल अदुष्ट होता है। इसी प्रकार वेदार्थ का ज्ञान गुरु से अध्ययन 
करने पर भी हो सकता है और व्युत्पन्नमति पुरुषों को स्वयं अपने बुद्धिबळ से भी हो सकता है । 

इसी से यह विधि की गई है कि 'स्वाध्यायोऽध्येतव्यः' अर्थात्‌ गुरुपरम्परा से ही अध्ययन करना 
चाहिए । इसी से वेदाध्ययन सार्थक होगा । वेदाध्ययन से वेदार्थ का ज्ञान होगा, तव वेदार्थ 
का अनुष्ठान किया जायग। और उससे स्वर्गादि की प्राप्ति होगो । इस प्रकार दुष्ट फल के साथ 
बह अदृष्ट फल का भी जनक होगा । 

'आम्नायस्य क्रियार्थत्वादानर्थक्यमतदर्थानाम्‌ इस सूत्र के अनुसार अर्थवाद की सार्थ- 
कता न होने से अर्थवाद उत्तप्त हो रहा है और इसी प्रकार विधि भी उत्तप्त है; क्योंकि स्वभावत: 
विधि में लोगों की प्रवृत्ति नहीं होती। उसमें प्रवृत्ति होने के लिये उसकी स्तुति को 
आवश्यकता है । 

पहले यह पद्धति थी कि बड़े-बड़े राजा लोग सभाएँ कराया करते थे । उनमें शास्त्रार्थ 
होता था! वहाँ जो विद्वान्‌ विजयी होता था उसका बहुत आदर-सत्कार किया जाता था। 
उस सम्मान के प्रलोभन से ही विद्वान्‌ लोग न्याय, मीमांसा आदि शुष्क विषयों का भी अध्ययन 
करते थे । इस प्रकार जिस कर्म की महत्ता सत्पुरुषों में प्रसिद्ध होती है उसी में लोगों को प्रवृत्ति 
हुआ करती है। वेदिक एवं स्मात्तं कर्मो में भी लोगों की तभी प्रवृत्ति हो सकती है जव लोग उन 
कर्मो को करनेवालों का आदर करें। ऐसा तो कोई विरला ही विद्वान्‌ होता है जो आदर आदि 
की अपेक्षा न रखकर कत्तंव्य-बुद्धि से ही शास्त्र-रक्षा करे । यह वात अवश्य है कि ऐसे महानुभावों 
का भी सर्वथा अभाव नहीं है । इस समय यद्यपि अइवमेध, राजसूय एवं अग्निष्टोम आदि यज्ञों 
को कोई नहीं पूछता तो भी एसे भी ब्राह्मण हें जिन्होंने शुष्क इष्टियों द्वारा अश्वमेधादि कृत्यों का 
अभ्यास किया है और आवश्यकता पड़ने पर वे उनका अनुष्ठान करा सकते हें । 

देखो, शास्त्र कह रहे हें-'अहरहः सन्ध्यामुपासीत' 'अर्निहोत्रं जुहुयात्‌', 'स्वाघ्यायोऽध्यं 
तब्यः' । किन्तु इन विधिवाक्यों से प्रेरित होकर आज कितने आदमी उनका पालन करत हें? 
किन्तु जनता में हरिनाम-संकीतन की थोड़ी-सी महिमा प्रसिद्ध होने के कारण उसका प्रचार दिनों 
दिन वढ़ रहा है । इससे सिद्ध हुआ कि विधि में प्रवृत्ति होने क लिये उसकी स्तुति की आवश्यकता 
है । अतः इधर अर्थवाद अपनी सार्थकता क लिये और विधि अपने में प्रवृत्ति होने क लिये उत्तप्त 
थे, उन्होंने 'नष्टारवरथदग्ध'न्याय' से परस्पर एक-दूसरे की कार्यसिद्धि की । अर्थवाद ने विधि 


की स्तुति करक विधि में रुचि उत्पन्न की और विधि ने अर्थवाद को अपने फल से फलवान्‌ 
वना दिया ! 


इसी प्रकार मन्त्रों की सार्थकता क विषय में भी प्रश्‍न होने पर उनका उपयोग द्रव्य 

और देवताओं के स्मारक होमे में है यह समाधान किया जाता है । 
इस तरह विधि, निषेध, अर्थवाद और मन्त्र इन सभी का प्रामाण्य क्रियापरत्वेन ही है । 
इसी से भगवान्‌ श्रुतिस्वरूपा ब्रजाज्भनाओं से कहते हें कि अपने प्रामाण्य के लिये तुम अपने समु- 
१ दो संजा वन में गये हुए थे । उनमें से एक का घोड़ा मर गया और दूसरे का रथ नष्ट हो गया । 


वे आपस में मिल गये। उनमें से एक ने अपना रय दिया और दूसरे ने घोड़ा। इस प्रकार परस्पर 
मिलकर वे उस वन से निकलकर सकुदाल नगर में पहुँच गये । इसे 'नष्टाइवरयदग्धन्याय' कहते हैँ । 

दाय का ही अनुगमन करो । जिस प्रकार तुम्हारा समुदाय क्रियापरक है उसी प्रकार तुम भी 
कियापरक हो जाओ, शुद्ध चेतन्यरूप सिद्ध वस्तु का प्रतिपादन मत करो । 

यदि कहा जाय कि हमारा अप्रामाण्य हो जाने दो तो ऐसा कथन भी ठीक नहीं ; वयोंकि 
तुम सतो-अपौरुपेय होने से सर्वदोप-विवजित हो, तुम्हें मीमांसकों का सङ्ग छोड़ना उचित 
नहीं है । कुछ 'द्यावापृथिवी जनयन्देव एकः' इत्यादि श्रुतियाँ कह सकती हें कि मीमांसक तो 
हमारे स्वार्थ का ही अपलाप करते हें, क्योंकि वे हमारे सर्वस्व परब्रह्म की सत्ता ही स्वीकार 
नहीं करते, फिर हमीं उनकी अपेक्षा क्यों करें ? परन्तु यह विचार ठीक नहीं है। मीमांसक 
जो ईश्वर का खण्डन करते हें वे केवल वेदनिर्मातृत्वेन उसे स्वीकार नहीं करते ; बयोंकि नेया- 
यिकों के मतानुसार अनुमानसिद्ध सर्वज्ञ ईइवरकृत होने के कारण वेदों का प्रामाण्य है; ओर 
इधर ईश्वर के सर्वज्ञत्व का ज्ञान भी वेद से ही होता है । इस प्रकार वेद और ईइवर इन दोनों में 
अन्योन्याश्रय दोप की प्राप्ति होती है। इसके सिवा एक दोष यह भी है कि जिन युकितियों से 
अनुमान करक नैयायिक वेदनिर्माता ईश्वर का सर्वज्ञत्व सिद्ध करते हें, उन्हीं युवतियों से बौद्ध 
ईसाई और यवन लोग अपने धमंग्रंथों के निर्माताओं को सर्वज्ञ सिद्ध कर सकते हें। वेदान्त, 
दर्शन के मत में भी ईश्वर की सिद्धि अनुमान से नहीं, वल्कि शास्त्र स ही होती है ; जेसा कि 
'शास्त्रयोनित्वात्‌', 'तं त्वौपनिषदं पुरुषं पृच्छामि’ 'देदंशच सवं रहमेव दद्यः’ इत्यादि वावयों से 
सिद्ध होता है। 

इसी से शास्त्र रक्षक का आदर भगवान्‌ भी करते हें। वे कहते हें-'विप्रप्रसादाद्ध- 
रणीधरोऽहम्‌ ।' अतः मीमांसक लोग वेद का ध्रामाण्य ईझवरङृत होने के कारण नहीं मानते । 
बल्कि अपौरुषेय होने के कारण मानते हें । इसी से उन्होंने जो ईश्वर का खण्डन किया है वह 
इसीलिए है कि उन्हें ईश्वरनिर्भितत्वेन वेद का प्रामाण्य इष्ट नहीं है । वह स्वतः प्रमाण है । 

उत्तर मीमांसा और पूर्व मीमांसा का यह सिद्धान्तं है कि प्रमाण स्वतः प्रमाण हुआ 
करता है ; उसका अप्रामाण्य परत: होता है। यदि प्रमाण का प्रामाण्य परत: माना जायगा 
तो जिस प्रमाण से उसका प्रामाण्य सिद्ध किया जायगा उसके प्रामाण्य की सिद्धि के लिये क्सी 
तीसरे प्रमाण को अपेक्षा होगी और उनके प्रामाण्य के लिये चौथे प्रमाण की आवश्यकता होगी । 
इस प्रकार अनवस्था का प्रसङ्ग उपस्थित हो जायगा । वेदातिरिवत अन्य ग्रन्थों का भी प्रामाण्य 
तो स्वतः सिद्ध है किन्तु पौरुषेय और सादि होने के कारण उनका अप्रामाण्य परतः है । उनका 
पौरुषेयत्व और सादित्व तो उन्हीं से सिद्ध होता है। कोई भी पुरुष सर्वज्ञ नहीं हो सकता ; 
अन्यथा अनेक सर्वज्ञ मानने पड़ेंगे । यदि अनेक सर्वज्ञ माने जायं तो उनके कथन में विरोध 
नहीं होना चाहिए । परन्तु एसी वात है नहीं ; जीवमात्र में अल्पज्ञत्व, सातिवायत्व और 
करणापाटव आदि दोष रहते ही हें । इसलिए उनके रचे हुए ग्रन्थ भी प्रामाणिक नहीं हो सकते । 

जिस प्रकार अन्य ग्रन्थों का पौरुषेयत्व प्रदर्शित किया जा सकता है उस प्रकार वेद का 
पौरुषेयत्व सिद्ध नहीं किया जा सकता । यदि पूछा जाय कि इसमें प्रमाण क्या है ? तो परोक्ष 

वस्तु के अभाव में तो प्रमाणाभाव ही पर्याप्त प्रमाण होता है । हम तो वेद के कर्ता का अभाव 
वतला रहे हें, अत: उसके लिये किसी प्रमाण की आवश्यकता नहीं है । कहा जा सकता है कि 
ऐसे भी कितने ही ग्रन्थ हें कि जिनक कर्ता का ज्ञान नहीं है ; तो क्या उन्हें भी अपौरुषेय ही 
मानना चाहिए ? इसमें हमारा कथन यह है कि उन ग्रन्थों की सम्प्रदाय-परम्परा का बिच्छेद 
देखा जाता है, इसलिए बे अपौरुषेय नहीं हो सकते । किन्तु वेदों की सम्प्रदाय-परम्परा का 
विच्छेद नहीं हुआ, क्योंकि उसके बिच्छेद में कोई प्रमाण नहीं है । 

यदि कहा जाय कि कहीं-कहीं वेदों की उत्पत्ति भी तो सुनी जाती है ; जसे-'अस्य 
महतो भूतस्य निःइवसितमेव ऋग्बेदो यजुर्वेद:” इत्यादि वावयों सं ज्ञात होता है। यह कथन 
ठीक है किन्तु इसके साथ ही 'वांचा विरूप नित्यया”, 'अनादिनिधना नित्या बागुत्सुप्टा रदथं- 
भुवा' आदि वाक्यों से उनका नित्यत्व भी प्रमाणित होता है । अतः इन दोनों प्रकार के वाबयों को 
एकवाक्यता होनी चाहिए । इनका अभिप्राय केवल यही है कि पूर्वं कल्प की आनुपूर्वी के समान 
इस कल्म के आरम्भ में भी भगवान्‌ स्वयम्भू से उसी आनुपूर्वी के अनुस्मरणपूर्वक वेदों का 
आविर्भाव हुआ । 

इसी से भगवान्‌ कहते हें कि तुम अपने समुदाय में जाओ, क्योंकि मीमांसक भी परब्रह्म 
परमात्मा का खण्डन नहीं करते । वे केवल न्यायप्रतिंपादितं अनुमानसिद्ध सर्वज्ञ ईश्वर को 
स्वीकार नहीं करते, अपौरुषेय वेदप्रतिपादित सर्वज्ञ ईशवरका खण्डन वे कभी नहीं करते । 
कर्मफल देनेवाला या कर्म में देवतादिरूप से ईश्वर उन्हें भी मान्य है ही परन्तु तुम स्वतन्त्र विधि 
निरपेक्ष अद्वैत ब्रह्म में मत आसक्त हो । 

अतः तुम साध्यसाधनमय प्रपञ्च का ही प्रतिपादन करो, निविशेप परब्रह्म का प्रति- 
पादन करने का प्रयत्न मत करो । इसमें 'मा चिरम्‌'-देरी भी नहीं होगी । इसलिए 'शुश्नू- 
षघ्बं पतीन्‌'-अपने-अपने प्रतिपाद्य देवताओं का ही प्रतिपादन करो । 

यह सुनकर मानों श्रुतियों को यह सन्देह हुआ कि यदि हम अनन्त परब्रह्मा का ही प्रति- 
पादन करेंगी तो अन्य देवता तो उसी में आ जायेंगे, क्योंकि वे भी तो ब्रह्मा से अभिन्न ही हें । 
यह्‌ नियम है कि कार्यगत सत्ता कारण में ही रहती है, अतः समस्त कार्य का पर्यवसान कारण में 
ही होता है । जिस प्रकार मृत्तिका का प्रतिपादन कर देने पर घटादि का भी प्रतिपादन हो ही 
जाता है उसी प्रकार सवक अधिप्ठानभूत परब्रह्म का प्रतिपादन करने पर अवान्तर देवताओं का 
प्रतिपादन भी हो ही जाता है। वास्तव में तो सत्तामात्र शुद्ध ब्रह्म ही सम्पूर्ण रव्दों का वाच्य 
है ; क्योंकि यह निखिल प्रपञ्च उसी से तो उत्पन्न हुआ है'तस्मादेतस्मादात्मन आकाशः सम्भूत 
आकाझाद्वायुः ।' अतः यह ब्रह्मरूप ही है । 

इसलिए यदि ब्रजाङ्गनाएं अपने प्राकृत पतियों को छोड़कर भगवान्‌ श्रीकृष्णचन्द्र क 
पास गईं तो उनका पातित्रत भंग नहीं हुआ, क्योंकि 

गोपोनां तत्पतीनां च सर्वेधामंव देहिनाम्‌ । 
योऽन्तशचरति सोऽध्यक्षः ऋ्रोडनेनेह्‌ देहभाक्‌ ॥। 

जिस प्रकार तरंग समुद्र से भिन्न नहीं होती, इसलिए यदि एक तरंग के साथ दूसरी तरंग 
का सम्बन्ध है तो वस्तुतः वह सम्वन्ध समुद्र के ही साथ है ; क्योंकि वही समस्त तरंगों का अधि- 
ष्ठान है, इसी प्रकार समस्त जीवों के अधिष्ठान साक्षात्‌ परब्रह्म भगवान्‌ क्रृष्णचन्द्र ही हें । 
अंत: श्रुतियों को यह विचार हुआ कि यदि हभ परब्रह्म का ही प्रतिपादन करेंगी तो भी हमारा 
पातिब्रत भंग नहीं होगा । 

इस पर भगवान्‌ कहते हें-'सच है, मेरे साथ सम्बन्ध करन से तुम्हारा पातिब्रत तो भंग 
नहीं होगा तथापि "क्रन्दन्ति बालाचत्साइच'-ये वालक और वछड़ेतो रो रहें हें। इन पर दया 
करनी चाहिए । ये अज्ञानी हें, अपने अविप्ठानभूत मुझ परब्रह्म को नहीं जानते, इसलिए वाल 


हैं; तथा इनको प्रवृत्ति अनात्म पदार्थो में है, इस पाशविक प्रवृत्ति क ही कारण ये वत्स हें । 
तुम्हें चाहिए कि इन पर दया करके इन्हें इनक इप्ट पदार्थ सोमादि का प्रदान करो । 


यदि विचार किया जाय तो उपास्य-उपासना का पर्यवसान तो प्रेमातिदाय में होता है । 
उसके लिये उपासना साधन है । “भक्ति' शब्द के भी दो अर्थ हें---“भज्यते सेव्यते भगददाकार- 
मन्तःफरणं क्रियतेऽनया सा भितः’ अर्थात्‌ जिसके द्वारा भगवदाकार वृत्ति की जाय उसे भक्ति 
कहते हें और दूसरा 'भजनं भवितः” भगवदाकार वृत्ति ही भवित है । इस प्रकार भवित साध्य भी 
है और साधन भी । इसी प्रकार 'उपासना” शब्द का भी तात्पर्य यह है-'लक्ष्यमुपत्य यद्दीर्घकालं 
नेरन्तर्यंणादरपुर्वकमासनं तदुपारनम्‌ अर्थात्‌ अपने लक्ष्य तक पहुंचकर जो दीर्घं काल तक अव्य- 
वहित रूप से उसकी सन्निधि में रहता है उसका नाम उपासना है । इस तरह यदि हम अपने ध्येय 
का दीर्घकाळ तक सेवन करेंगे तो उसके प्रति हमारे हृदय में राग उत्पन्न होगा । 

“ध्यायतो विषयान्पृंसः संगस्तेषपजायते । 

भगवान्‌ की इस उक्ति के अनुसार यदि हम विपय-चिन्तन करते-करते विपयासवत हो 
जाते हें तो दीर्घकाल तक भगवच्चिन्तन करने पर उनमें भी हमारा राग हो ही जाना चाहिए । 
प्रेम आरम्भ में ही नहीं होला ; वह तो दीर्घकाल तक सत्कारपर्वक अपने प्रियतम का निरन्तर 
चिन्तन करते रहने पर ही होता है । जिस समय भगवान्‌ में हमारा प्रेम होगा उस समय हमें 
उनकी प्राप्ति की उत्कट अभिलापा हो जायगी । 


एक वात और व्यान देने की है, प्रम की अभिवृद्धि प्रेमास्पद में ही हुआ करती है। 
जो प्रेम करने योग्य नहीं होता उसका दोर्घकाल तक चिन्तन किया जाय तव भी उसमें प्रेम नहीं हो 
सकता । व्याघ्र और सर्पादि का जन्म भर चिन्तन करते रहो, उनमें प्रम कभी नहीं होगा । उनमें 
तो द्वेप की ही वृद्धि होगी; प्रेम तो प्रेमास्पद में ही हो सकता है । चिन्तन से केवल योग्यता मिलती 
है । प्रेमास्पद का चिन्तन करनेसे प्रेम वढ़ता है और द्वेषका चिन्तन करनेस द्रेषकी वृद्धि होती है । 
विषय भी सुख के साधन हें, इसलिये उनमें भी प्रेम हो जाया करता है। प्रेम दो ही में होता है- 
सुख में तथा सुख के साधन में । सुख के साधन में जो प्रेम होता है वह स्थायी नहीं होता, जव 
तक वह पदार्थ सुखप्रद रहता है तभी तक उसमें प्रेम रहता है । देखो, जल तभी तक प्रिय लगता 
है जव तक हमें तृषा रहती है। परन्तु सुख तो सदा ही प्रेमास्पद है । अतः निरतिशय प्रेम सुख 


१६६ भक्ति-सुधा--सुतोय छण्ड 


में ही हो सकता है। केवल सुखस्वरूप तो एकमात्र श्रीभगवान्‌ ही हें, इसलिये हमें उन्हीं में 
प्रेम करना चाहिए । प्रेम के इन दो भेदों को शास्त्र में सोपाधिक और निरुपाधिक प्रेम भी 
कहा है। 

प्रेम के विवय में यह नियम है कि अत्यन्त नीच परिस्थिति में रहनेवाला पुरुष भी उसी 
को अधिकाधिक प्रेमास्पद समझता है जो जितना उसका अधिक आन्तरिक होता है। जो 
देहात्मवादी हें, जिन्हें विविध प्रकार के सौख्योपभोग ही इष्ट हें उनका प्रेम भी अधिकाधिक 
अन्तरंग में ही होता है । देखिये, पुत्रादि की अपेक्षा शरीर अधिक प्रिय है, शारीर की अपेक्षा 
मन अधिक प्रिय है; इसी से मन उद्दिग्न होने पर उसे शान्त करने के लिये आत्मघात तक कर 
लेते हें। मन भी जव चञ्चलता के कारण अशान्ति का हेतु दिखाई देने लगता है तो उसके 
भी नादा का प्रयत्न किया जाता है। यहाँ तक कि अन्त में अभ्यासी लोग वुद्धि का भी निरोध 
करते हें । इससे ज्ञात होता है कि जो बुद्धि से लेकर स्थूळ प्रपञ्च-पर्यन्त सम्पूर्ण दृश्यवर्ग का 
प्रकाशक है बह सर्वान्तरतंम आत्मा ही निरुपाधिक परमप्रेम का आस्पद है । हमारा परमाराध्य 
प्रभु वहिरंग नहीं है । वेद-शास्त्र उसे सवका अन्तरात्मा कहकर प्रतिपादन करते हें, अतः जो 
लोग भगवान्‌ को बहिरंग समझते हें वे वस्तुत: उपासना का रहस्य नहीं जानते । वह तो सर्वा- 
न्तरतम है । संसार के सारे पदार्थों का वियोग हो सकता है किन्तु भगवान्‌ का वियोग कभी 
नहीं हो सकता; वह तो हमारा परम सखा है। श्रुति कहती है--- 


हवा सुपर्णा सहजा सखाया समानं वृक्ष परिषस्वजाते । 
तयोरन्यः पिप्पलं स्वाद्वर्यनइनन्नन्यो अभिचाकशीति ॥। 


वैष्णव आचायों का मत है कि जिस समय जीव ब्रह्मलोक को जाता है-जिन्हें कि वे 
बेकुण्ठ, गोलोक, साकेत तथा नित्य वृन्दावन आदि नामों से पुकारते हे-उस समय उसे लिग 
शरीर छोड़ देना पड़ता है। ब्रह्मलोक को वे शबल ब्रह्म का धाम नहीं मानते । वे उसे शुद्ध 
चिदानन्दघन भगवान्‌ का चिन्मय धाम मानते हें । अतः वहाँ जो जीव जाते हें वे विरजा नदी 
में स्नान करने पर अपना लिग शरीर त्याग देते हें । इस प्रकार लिग दारीर का तो हमसे वियोग 
हो जाता है किन्तु भगवान्‌ का वियोग कभी नहीं होता । 

अतः भगवान्‌ हमारे नित्य सखा हें । किन्तु मंत्री सर्वदा समान और सजातीय व्यक्तियों 
में ही हुआ करती है । अतः जिस प्रकार भगवान्‌ 'सच्चिदानन्द दिनेश' हें उसी प्रकार जीव भी 
"चेतन अमल सहज सुखराशी' है । इसलिये जो उनके स्वभाव में भेद मानते हें वे ठीक-ठीक 
नहीं जानते । भगवान्‌ तभी जीव के परमप्रेमास्पद हो सकते हें जव कि जीव को उनका नित्य 
सम्बन्धी माना जाय! अतः: उपासना का ठीक रहस्य वही जानता है जिसे उपास्य और 
उपासक के अभेद का निश्‍चय है। अन्यथा--- 


'अन्योऽसावन्योऽहसस्मि न स वेद यथा पश्ञुः'। 

जो ऐसे अनभिज्ञ लोग हें वे ही सर्वमिथ्यात्व निइचव को सुनकर 'क्रन्दन्ति'-रोते हैं । 
वे अनभिज्ञ कर्मठ कहे जाते हैं । स्मरण रहे सत्र कर्मकाण्डी अनभिज्ञ नहीं होते । जो भगवत्प्राप्त 
के लिये भगवदर्थं कमं करते हें वे तो परम विवेकी हें । ऐसा कर्म करने के लिये तो भगवान्‌ 
स्वथं आज्ञा दे रहे हें--- 
'मत्कमंकृन्मत्परमो भद्भक्तः संगर्वाजतः। 
निवरः सवभूतेषु यः स मामेति पाण्डव॥।' 
“यत्करोषि यदइनासि यज्जुहोषि ददासि यत्‌ । 
यत्तपस्यसि कोन्तेय तत्कुरुष्व मदर्षणम्‌॥। ' 
कर्मेजड़ तो वे हें जो एऐहिकामुष्मिक भोगों को ही परम पुरुपार्थ मानकर उन्हीं की प्राप्ति 
के लिये सारे कर्म-धर्भ करते हें। उनके विपय में भगवान्‌ कहते हें 
'यामिमां पुष्पितां वचं प्रवदन्त्यविपश्चितः । 
वेदवादरताः पार्थं नान्यदस्तीतिवादिनः॥। 
आसुरीं योनिमापन्ना मूढ़ा जन्मनि जन्मनि । 
मामप्राप्यब कोन्तेय ततो यान्त्यधमां गतिम्‌ ॥। ' 
वे लोग वेद के अर्थवाद में ही आसक्त रहते हें । वे ही श्रुतियों का व्रह्मपरत्व सुनकर 
घवराते हें । वे अभय में भय देखते हें । भगवान्‌ गौड़पादाचार्य कहते हें 
अस्पर्शयोगो नामंष दुर्द्ञः सर्वयोगिनाम्‌ । 
योगिनो बिभ्यति ह्यस्मादभये भयर्दाहनः॥ 
जो वस्तुतः भगवत्तत्त्व के रहस्यज्ञ हें वे तो यह सव देखकर उलटे प्रसन्न होते हें । 
बे जानते हें कि यदि वापी-कूपादि समुद्र में एकीभाव को प्राप्त हो जायें तो उनको अपेक्षा 
नहीं रहती । इसी प्रकार अचिन्त्यानन्द सुधासिन्धु श्री भगवान्‌ ही तो सारे सुख के अधिष्ठान 
हैं; यदि उनमें हमारे सारे क्षुद्र सुख समा जाते हें तो आनन्द ही है। 
जो लोग विषयासक्त हें, जो 'यक्ष्ये दास्यामि मोदिष्य' इस सिद्धान्त के माननेंवाले 
हें वे ही 'नेह नानास्ति किञ्चन' इस सिद्धान्त को सुनकर रोते हें। उन्हीं के लिये कहा है- 
“क्रन्दन्ति बाला वत्साइच ।' अतः तुम प्रपञ्च का सत्यत्व प्रतिपादन करके उन्हें ही तृप्त करो 
और उनके लिये अभीष्ट फलरूप दुग्ध दुहो । यह उनके प्रति तुम्हारी करुणा होगी । यद्यपि 
परब्रह्म की ही उपासना करने से तुम्हारा पाति्रत भग्न नहीं होगा, क्योंकि 'तमेतं ब्राह्मणा 
विविदिषन्ति यज्ञेन दानेन तपसानाहाकेन' इस श्रुति के अनुसार निचारवानों के सारे जप-तप 
का परम लाभ ब्रह्मज्ञान ही है, तथापि दया तो करनी ही चाहिए । महानुभाव तो सवदा 'सर्वे- 
भूतहिते रताः' ही हुआ करते हें; अतः तुम भी उन्हें अभीष्ट वस्तु देकर उनका 
आप्यायन करो । 


१६८ भक्ति-सुधा--तृतीय खण्ड 


इस इलोक का तात्पर्य यह भी हो सकता है कि समस्त प्राणियों की बुद्धियाँ ही ब्रजाङ्ग- 
नाएँ हें और भगवान्‌ कृष्ण उनके साक्षी हें । अतः 'तद्यात गोष्ठं मा' ऐसा पदच्छेद करके यह 
तात्पर्यं समझना चाहिए कि अव तुम गोष्ठ को मत जाओ अर्थात्‌ साध्यसाधनात्मक प्रपञ्च 
का प्रतिपादन मत करो, वल्कि “शुश्रूषध्वं पतीन्‌ ।' यहाँ 'पतीन्‌’ इस पद में वहुवचन गौरवार्थ 
है। अर्थात्‌ उपक्रम उपसंहार अपूर्वता आदि षड्विध लिंगों से मेरे में ही अपना तात्पर्यं निइचय 
करो । 'त्रगुण्यविषया वेदाः’ यह भगवान्‌ का कथन अविवेकियों की ही दृष्टि से है। विचार- 
वानों का तो यही कथन है कि 'वेदेइच सर्वेरहमेव वेद्यो।' अतः त्रिगुणमय संसार के साथ संसर्ग 
करना ही अमंगल है। परब्रह्म परमात्मा का अनुस्मरण ही एकमात्र कल्याण का मूळ है । अतः 
श्रुति प्रपञचपरक है-एसा प्रसिद्ध होने से तुम कर्लड्कित हो जाओगी । और यदि त्रिगुणातीत 
शुद्ध परब्रह्म का प्रतिपादन करोगी तो तुम भी गुणातीत हो जाओगी और इससे तुम्हें महत्ता 
प्राप्त होगी । 

परन्तु यह होगा कंसे ? इसके लिये तुम “शुश्रूषध्वं सतीः’ अर्थात्‌ 'सत्यं ज्ञानमनन्तं ब्रह्म’ 
आदि जो श्रुतियाँ परब्रह्म का प्रतिपादन करती हें, तुम उन्हीं के सिद्धान्त का अनुसरण करो ! 

यहाँ अपने में बुद्धियों का निश्‍चय दृढ़ करना है; इसलिये मानों बुद्धियों के प्रति भगवान्‌ 
कहते हें कि “पतीन्‌ शुश्रूषध्वम्‌' यहाँ उपाधिभेद के कारण वुद्धियों के अनेक पति उपपन्न 
हो सकते हें। बुद्धि स्वभाव से ही नामरूपात्मक दुइय की ओर जाती है। इसी से भगवान्‌ 
कहते हँ-'तद्यात मा चिरं गोष्ठम्‌’ अर्थात्‌ अव तुम और अधिक काल दृश्य की ओर मत 
जाओ । बल्कि दृश्य की ओर से निवृत्त होकर अपने अवभासक समस्त वुद्धियों के साक्षी सर्वान्त- 
यामी परब्रह्म का ही चिन्तन करो | परन्तु ऐसा कोई-कोई ही कर पाता है; क्योंकि 

पराञ्चि खानि व्यतुणत्स्वयंभूस्तस्मात्पराङ पइयति नान्तरात्मन्‌ । 

इसलिये--- 

करिचद्धोरः प्रत्यगात्मानमंक्ष दावृत्तचक्षुरमृतत्त्वभिच्छन्‌ ॥। 

अहा ! भगवान्‌ का वह सौन्दर्यमाधुर्य कितना महान्‌ है । भगवत्पाद भगवान्‌ शङ्कुराचार्य 
प्रबोघसुधाकर में लिखते हें-'अरी बुद्धि तू तराजू के एक पलड़े में सारे संसार का सुख 
और दूसरे में परमानन्दकन्द भगवान्‌ कृष्ण के सौन्दर्यसुधा का एक कण रख तब तू देखेगी कि 
भगवान्‌ का सौन्दर्यकण ही भारी है। अतः तू सांसारिक विषयों को छोड़कर भगवान्‌ कृष्ण 
की सौन्दर्थसुघा का पान किया कर ।' 

इसी से भगवान्‌ कहते हें-'अरी बुद्धियो ! अब तुम गोष्ठप्रपञ्च में मत जाओ, वहाँ 
बहुत रह चुकीं । उस स्थान में तो पशु रहा करते हें; तुम तो अपने परम प्रियतम मुझ परब्रह्म 
का ही आश्रय लो ।' 

यदि कहो कि हम स्वतन्त्र नहीं हें, हम कंसं आपकी ओर आवें ! तो भगवान्‌ कहते हें 
तुम अवश्य पराधीन हो,क्योंकि तुम करण हो और करण अपनी प्रवृत्ति के लिये कर्त्ता के अधीन- 

हुआ करता है; अतः तुम प्रमाता को समझाओ । इस पर श्रुति कहती हँ-हम तो उसे बहुत 
समझाती हें; परन्तु अव तो वह भी विवश्ञ है। जसे दौड़नेवाला पुरुष यद्यपि पादसञ्चालन 
में स्वतन्त्र होता है तथापि वेग वढ़ जाने पर वह भी उस वेग के अधीन हो जाता है; फिर उसकी 
गति उसके अधीन नहीं रहती । इसी प्रकार यद्यपि प्रमाता जीव स्वतन्त्र है, तो भी वुद्धि से 
बिषय चिन्तन करते रहने के कारण अव उसे विवश होकर उसी प्रकार की प्रवृत्ति में प्रवृत्त होना 
पड़ता है । 
दुर्गासप्तशती में सुरथ नामक राजा और समाधि नामक वेश्य का प्रसंग आता है । 
सुरथ झात्रुओं से पराजित होकर भागा था । उसका राज्य शत्रुओं के हाथ में चला गया था । 
अव उसमें उसका कोई स्वत्व नहीं रहा था तो भी उसे अपने सम्वन्धियों और हाथी-घोड़ों की 
स्मृति सताती थी । इसी प्रकार समाधि को उसके पुत्रादि ने धर से निकाल दिया था तो भी 
उसे घर और घरवालों की ही स्मृति वनी रहती थी । उन्होंने एक मुनिवर के पास जाकर इस 
अनभिमत चिन्ता का कारण पृछा । तव मुनि ने कहा-- 
ज्ञानिनामपि चेतांसि देवी भगवतो हि सा। 
बलादाकृष्य मोहाय महामाया प्रयच्छति । 
अतः भगवान्‌ कहते हें यदि तुम्हारी प्रवृत्ति नहीं होती तो 'शुश्रूषध्वं सतीः भगदती 
शक्तिं का समाश्रयण करो; क्योंकि 
संवा प्रसन्ना वरदा नृणां भवति मुक्तये । 
सा विद्या परमा मुवतहंतुभूता सनातनो ॥। 
क्योंकि वह सर्वात्मिका है या देवी सर्वभूतेष स्यान्तिरूपेणसंस्थिता,' 'या देवो सबं 
भूतेषु विद्यारूपेण संस्थिता’ अपने से विमुख लोगों के लिये वही प्रान्ति रूप से प्रकट होती है 
ओर अपने भक्तों के लिये वही परम कल्याणी विद्या देवी है । 
यच्च फिचित्ववचिद्वस्तु सदसद्वाखिलात्मिक । 
तस्य सवस्य या शक्तिः सा त्वं कि स्तूयसे तदा ॥। 
अथवा 'सती' शब्द से सात्विको वृत्ति भी विवक्षित हो सकती है। अतः इसका तात्पर्यं 
यह है कि पहले सात्त्विक वृत्तियाँ जागृत करो । भगवान्‌ का नाम जप करो, प्रभु का गुणगान 
करो और राजस तामस वृत्तियोंका त्याग करो । एसा करते-करते पीछे परब्रह्म परमात्मा- 
काराकारिता वृत्ति हो जायगी । 
इस प्रकार बुद्धियों को भगवान्‌ का यही उद्देश्य है कि तुम गोष्ठ यानी साध्यसाघनात्मक 
संसार की ओर मत जाओ, बल्कि पतीन्‌-सम्पूर्ण बुद्धियों के साक्षी परब्रह्म परमात्मा-का ही 
आश्रय लो । वुद्धियं अपने चरम आश्रयभूत साक्षी का अवलम्वन न करके संसार में प्रवृत्त 
होती हें और फिर उसी में फंस जाती हें । अतः भगवान्‌ उन्हें उपदेश करते हें कि तुम संसार से 
22 

विरत होकर अधिष्ठान परमात्मा की ओर ही जाओ । वह आत्मा जाग्रदादि तीनों अवस्थाओं 
का साक्षी है, वह यह जानता है कि इस समय मेरी वुद्धि सात्तिवक है, इस समय राजस है और 
इस समय मोहग्रस्त है । इस प्रकार जो काम, संकल्प, विचिकित्सा, धी, ह्ली आदि अन्तःकरण 
के धर्मो को जानता है, जो जाग्रत्‌ और स्वप्न में प्रमाता, प्रमाण एवं प्रमेयरूप त्रिपुटी का अव- 
भासक है और सुषुप्ति में उनके अभाव को प्रकाशित करता है उस सर्वावभासक परमतत्त्व पर 
दृष्टि पहुँचने पर यह निखिल प्रपञ्च सहज ही में निवृत्त हो जाता है। किन्तु यह है अत्यन्त 
दुलभ; इसी से कहा है-- 
कश्चिद्धीरः प्रत्यगात्मानमक्षदावृत्तचक्षुरमृतत्वमिच्छन्‌ । 

'घीर' शब्द का अर्थ है-'घियं ईरयति प्रेरयति इति घौरः? अर्थात्‌ जो बुद्धि आदि कार्ये- 
करण-संघात को अपने अधीन रखता है-स्वयं उसके अधीन नहीं होता । ऐसा कोई देहाभिमानी 
नहीं हो सकता । इसी लिये भगवान्‌ ने कहा है-'अव्यक्ता हिं गतिर्दू-खं देहवद्धि रवाप्यते ।' 

वह वृद्धि का प्रेरक नीळ, पीत आदि किसी रूपवाला नहीं है। वह तो अत्यन्त सूक्ष्म 
है। देखो, इन नील-पीतादि का प्रकाशक पहले तो सूर्य का प्रकाश देखा जाता है। जिस 
प्रकार नीलपीतादि रूपवान्‌ है उसी प्रकार उन्हें प्रकाशित करनेवाले सूर्य एवं अग्नि आदि के 
आलोक भी रूपवान्‌ हुँ; परन्तु अपने प्रकाइय नील-पीतादि की अपेक्षा उनमें बहुत सूक्ष्म है। 
उस सौर आलोक का प्रकाशन चाक्षुप-ज्योति से होता है; वह रूपरहित है । इस प्रकार रूप- 
रहित तत्त्व रूपवान्‌ को प्रकाशित कर रहा है। यह भी अनुभव में आता है कि जो नेत्र ज्योति 
निर्दोष होती है वह आलोक को ठीक-ठीक प्रकाशित कर सकती है और जो सदोप होती है वह 
उसका ठीक-ठीक प्रकाशन नहीं कर सकती । किन्तु यह कौन जानता है कि नेत्र सदोष है या 
निर्दोष ? इस वात को मन जानता है; चक्षु के पाटवापाटव का ज्ञाता मन है। मन में भी 
रूप नहीं है । इसी प्रकार मन के चाञ्चल्यादि को जाननेवाली बुद्धि है, और बुद्धि अपना कार्य 
अहंकारपूर्वंक करती है; जैसे कि यह कहा जाता है कि 'में अपनी वुद्धि द्वारा मन का निरोध 
करूंगा । इस प्रकार हम देखते हें कि बुद्धि इस 'मे' का करण है। यह 'में' अत्यन्त सूक्ष्म है। 
यदि हम कुछ काल बुद्धि आदि से रहित केवल 'में' का ही चिन्तन करें तो हमारे सामने 'में' 
और 'में' के साक्षी का भेद सुस्पष्ट हो जायगा । इस समय तो 'में' और चिदात्मा का अन्यो- 
न्याघ्यास हो रहा है। जिस प्रकार तपे हुए लोहपिण्ड में अग्निरहित लोहपिण्ड और लोहपिण्ड- 
रहित अग्नि का भान नहीं हो सकता उसी प्रकार इस समय हमें 'में' से रहित चेतन और चेतन- 
रहित 'में' की प्रतीति नहीं हो सकती । सुपुप्ति में 'में' का अभाव रहता है । उस समय चिदात्मा 


में! के अभाव का प्रकाशक है। इस प्रकार चह स्पष्टतया 'में' के भाव और अभाव दोनों ही 
का प्रकाशक प्रतीत हो रहा है। इसी कम से हम उसे शाब्द, स्पशं, रस और गन्ध के चरम 
अवभासक रूप से भी निश्‍चय कर सकते हैं । अतः विषयों की अवभासक पञ्चज्ञानेन्द्रियाँ हें 
इन्द्रियों का अवभासक मन है, मन की प्रकादिका बुद्धि है, बुद्धि का प्रेरक अहंकार है और इन भन, 
बुद्धि, अहंकार सभी का भासक चिदात्मा है । 

व्यवहार में देखते हैँ कि गन्धाकाराकारितवृत्ति, रूपाकाराकारितवृत्ति,रसाकाराकारित- 
वृत्ति, स्पर्शाकाराकारितवृत्ति और दाब्दाकाराकांरितवृत्ति-इन सवमें परस्पर भेद है। इसी 
प्रकार इनको ग्रहण करनेवाली इन्द्रियों में भी भेद है। इनके भेद और अभेद का विवेक 
करो। इनमें जो भेद है वही प्रपञ्च है और जो अभेद है वही परमार्थ है। उत्पन्न तथा नष्ट 
होनेवाली गन्धवृत्ति, रसवृत्ति, स्पर्शवृत्ति आदि पृथक्‌ हैं परन्तुं उन वृत्तियों की उत्पत्ति, स्थिति, 
नाश तथा उनके स्वरूपों का भासन करनेवाला अखण्ड वोघ या निविकार भान सदा एकरस 
तथा एक ही है । 

जिस प्रकार नील-पीत-हरित आदि रूपों का अवभासक सौर आलोक एक ही है किन्तु 
उसके प्रकाइय भिन्न हें उसी प्रकार दृश्य अनेक हें और द्रष्टा एक ही है । किन्तु नील-पीतादि 
दृश्यों को प्रकाशित करते समय उनका अवभासक सौर आलोक तंद्रूप हो जाता है; उन नील- 
पीतादि की सन्धि में जो उसका निरविशेष रूप रहता है वही उसका शुद्ध स्वरूप है । इसी वात 
को पञ्चदशीकार ने एक अन्य दुष्टान्त द्वारा इस प्रकार स्पप्ट किया है :-- 


खादित्यदोपिते कुड्ये दर्पणादित्यदीप्तिवत्‌ । 
कूटस्थभासितो देहो धीस्थजीवेन भास्यते। 


एक स्थान पर कई दर्पण रखे हुए हें। उनमें सूर्य की किरणें पड़ कर फिर समीपस्थ 
भित्ति पर प्रतिफलित हो रही हूँ वे दर्पणालोक और उनकी सन्धियाँ ये दोनों ही सौर आलोक 
से प्रकाशित हें; किन्तु सन्धियाँ केवल सौरालोक से प्रकाशित हें और दर्पणालोक दर्पण में पड़े 
हुए सौरालोक के आभास से भी प्रकाशित हें । इसी प्रकार विषयों की स्फूति तो चेतन त्था 
अन्तःकरणस्थ चिदाभास दोनों के योग से होती है, किन्तु उन विषयों की सन्धि अर्थात्‌ निविपय 
स्थिति केवल चेतन से ही भासित होती है! 

अत: आत्मसाक्षात्कार करने के लिये पहले हमें शव्द, स्पशं, रूप, रस एवं गन्धादि को 
वासनाओं से वासित अन्तःकरण द्वारा विपयों से हटाकर इन्द्रियों को स्वाधीन करना होगा । 
फिर वुद्धि से मन का और अहंकार से वृद्धि का संयम करना होगा । तत्पश्चात्‌ अपने स्वरूप- 
भूत साक्षो से अहंकार को पृथक्‌ निइचय करने पर हम अपने शुद्ध स्वरूप का वोघ प्राप्त कर 
सकेंगे । 

सवसे पहले सम्पूर्ण प्रतीयमान प्रपञ्च को पृथिवीमात्र चिन्तन करो; घट, पट, गृह, 
उद्यान आदि सभी वस्तुओं को केवल पृथिवीतत्त्व ही अनुभव करो । फिर इस पृथिवीतत्त्व 
का जलतत्त्व में लय करो और सर्वत्र केवल जलतत्त्व को ही व्याप्त देखो । तत्पश्चात्‌ जल को 
अग्नितत्त्व में लीन करो तथा सब पदार्थों को तेजोमय ही देखो । इसी प्रकार फिर उन्हें क्रमश: 
वायुरूप और आकाशरूप देखो । इस चिन्तन के बढ़ने के साथ क्रमदा: गन्धादि विषयों की 
निवृत्ति होती जायगी । वृत्ति प्रायः तेज से आगे नहीं बढ़ती । वायु और आकाश रूपरहित 

पदार्थ हैं, इसलिये उन पर दृष्टि जमना बहुत कठिन है। यदि मन वायुतत्त्व में स्थित हो गया 
तो उसे अन्धकार और प्रकाश की भी प्रतीति नहीं होगी, क्योंकि ये दोनों तो तेज के अन्तर्गत 
हें । रूप की निवृत्ति होने पर तो सारा ही विक्षेप निवृत्त हो जाता है। अव केवल स्पर्श और 
शब्द रह जाते हें, स्पर्श की निवृत्ति होने पर केवल शब्द ही शेष रहता है। इससे आगे वढ़कर 
शब्द को देखनेवाले मन में ही स्थित हो जाओ । फिर तटस्थवृत्ति से मन की गति को देखो और 
तत्पश्चात्‌ उसे देखने को देखो । इस प्रकार वुद्धि तुम्हारा दृश्य हो जायगी । वुद्धि का द्रष्टा 
अहंकार है। इससे आगे अहंकार भी भासय कोटि में आ जाना चाहिए । तत्पश्चात्‌ उसकी भो 
प्रतीति नहीं होगी और केवल सर्वावभासक चिदात्मा ही रह जायगा । इस प्रकार बुद्धि सवके 
अघिष्ठानभूत केवल आत्मा में ही स्थित हो जाती है; उस समय उसके भासय दाव्द-स्पर्शादि 
प्रपञ्च में से कुछ भी प्रतीत नहीं होता । 

अव हम प्रकृत विषय पर आते हें । भगवान्‌ का उपदेश है-'शुश्षध्वं पतीन्‌' अर्थात्‌ 
जो सर्वावभासक चिदात्मा जाग्रत और स्वप्न अवस्थाओं में प्रतीत होनेवाले द्वैत का तथा सुषुप्ति 
में अनुभव हुए अज्ञान का साक्षी है, तुम उस परम पति का ही आश्रय लो । अतः तुम नामरूपा- 
त्मक प्रपञ्च की ओर मत जाओ, बल्कि उसके अवभासक सर्वसाक्षी परमात्मा का चिन्तन 
करो । यदि कहो कि उसमें तो हमारी गति नहीं है, हम किस प्रकार ऐसा करें तो उसके लिये 
“शुश्रूषध्वं सतीः' । 'सती' शब्द का अर्थं हम पहले ही कह चुके हैं तात्पर्य यह है कि इसके 
लिये तुम ब्रह्मविद्यारूपिणी भगवती महामाया की उपासना करो। देखो, गोपियों को भी 
श्री कात्यायिनी देवी की उपासना करने से ही परब्रह्मस्वरूप भगवान्‌ कृष्ण की प्राप्ति 
हुई थी । 

ऐसी ही एक गाथा उपनिषदों में आती है। जिस समय देवासुर संग्राम में परब्रह्म 
परमात्मा के प्रसाद से देवताओं को विजय प्राप्त हुई तो वे भगवान्‌ को भूल गये और उस विजय 
को अपने ही पुरुषार्थ का फल मानने लगे । उस समय परम दयाळू भगवान्‌ अपने मोहृग्रस्त 
अनुचरों का व्यामोह दूर करने के लिये एक बिचित्र रूप से उनके सामने प्रकट हुए । भगवान्‌ 
के उस विचित्र अनन्त प्रकाशमय विग्रह को देखकर देवताओं को वड़ा कुतूहल हुआ और उन्हें 
यह जानने के लिये वड़ी उत्सुकता हुई कि यह यक्ष कौन है। यह वात जानने के लिये सबसे पहले 
अग्नि देवं गये । भगवान्‌ ने उनसे पूछा, 'तुम कौन हो ?” अग्नि ने बड़े गर्व से कहा, 'में अग्नि 
हूँ, लोग मुझे जातवेदा कहते हें ।' भगवान्‌ ने कहा-'तुम क्या कर सकते हो ?” अग्नि देव मे 
कहा-'संसार में जितने पदार्थ हैं में उन सभी को जला सकता हूँ ।' तब यक्ष भगवान्‌ ने उनके 
आगे एक तृण रखकर कहा, 'मला इसे तो जलाओ ।' अग्निदेव अपना सारा पुरुषार्थ लगाकर 
हार गये किन्तु वे उसे जलाने में समर्थ न हुए ओर इस प्रकार मानमर्दन हो जाने से चुपचाप 
लौट आये । उनके पीछे वायु देवता गये । किन्तु उनकी भी वही गति हुई। वे भी एक क्षुद्र 
तृण मात्र को उड़ाने में समर्थ न हुए । 

इस प्रकार अग्नि और वायु के विफल मनोरथ होकर लोट आने पर स्वयं देवराज इन्द्र 
उस यक्ष का परिचय प्राप्त करने के लिये चळे । देवराज को देखते ही यक्ष भगवान्‌ अन्तर्घान 
हो गये । इससे इन्द्र को वड़ा परिताप हुआ । वे सोचने लगे, “अहो ! मुझे सन्निधान से उनके 
दर्शन और सम्भाषण का भी सौभाग्य प्राप्त न हो सका ।” जिस समय जीव को भगवद्विरह 
के कारण परिताप होता है उसी समय उसे भगवत्साक्षात्कार की योग्यता प्राप्त होती है। वह 
क्षण वड़े सौभाग्य से प्राप्त होता है जिसमें प्राणी अपने प्रियतम की विरह वेदना से तड़पने लगता 
है ओर उसका रोम-रोम भगवदशन के लिये उत्कण्ठित हो उठता है। देखिये, जिस समय 
भगवान्‌ के साथ व्रजाङ्गनाओं का संयोग था उस समय उनकी उपासना उतनी प्रवल नहीं थी; 
किन्तु जव उन्हें भगवान्‌ का वियोग हुआ तव उनकी लगन इतनी वढ़ी कि उस विरहाग्नि ने 
उन्हें केवल इसी लिये नहीं जलाया क्योंकि उनके हृदय में भगवान्‌ की प्रेममय मूर्ति विराजमान 
थी । उस आनन्द-सुधासिन्वु के कारण ही उनकी रक्षा हुई । इसी भाव का वर्णन करते हुए 
श्री वल्लभाचार्यजी ने यह श्रुति कही है 

कोऽह्येवान्यात्कः प्राण्याद्यदेष आकाश आनन्दो न स्यात्‌। 

अर्थात्‌ यदि सहृदय प्रेमियों के अन्तःकरणों में प्रमानन्द रूप सुधा न होती तो अपने 
प्रियतम के वियोग में उनमें से कौन चेप्टा करता और कौन प्राण वारण करता ? वे तो तत्काल 
उस विरहानल में भस्म हो जाते ! 

अतः यदि भगवान्‌ के वियोग का सन्ताप न हुआ तो यह जीवन व्यर्थ है; भगवान्‌ 
वाल्मीकि कहते हें :--- 


यश्च रामं न पश्येत्तु रामो यन्नाभिष्ययति। 
निन्दितः सर्वलोकेषु स्वात्माप्येनं विगर्हति ॥ 


वस्तुतः यह भगवदर्थ सन्ताप ही परम तप है। 

इस प्रकार जव इन्द्र ने इस सन्ताप-रूप तप से अपना मनोमल भस्म कर दिया तो उमा 
देवी का आविर्भाव हुआ । उसी ने उन्हें भगवान्‌ का परिचय दिया। अतः स्मरण रखना 
चाहिए यह महावाक्यजनित ब्रह्माकार वृत्तिरूपा उमा ही प्रकट होकर जीव को परब्रह्म के पास 
ले जाती हें । अतः हे बुद्धियो ! यदि तुम मुझ परब्रह्म के पास आना चाहती हो तो “शुश्रूषध्वं 
सतीः' भगवती डाक्ति की उपासना करो । अथवा, जैसा हम पहले कह चुक हें, सात्त्विक वृत्तियाँ 
ही सतियाँ हैं, उन्हें उद्बुद्ध करो । उनके उद्बुद्ध होने से जब तुम्हारी राजस-तामस वृत्तियाँ 
नष्ट हो जायेंगी तभी तुम उन्हें प्राप्त कर सकोगी ! 

अव यदि श्रुतियाँ कहें कि 'महा राज ठीक है, परन्तु यदि हम संसार को छोड़कर अपने 
परम प्रियतम परद्रह्म का ही अवलम्बन करें, प्रपञ्च का आश्रयण करना छोड़ दें, तो उस 
अस्पर्शयोग को सुनकर जो वाल वरत्सस्थानीय अज्ञजन हैं ये रोने लगेंगे, क्योंकि उनके लिये तो 

संसार ही सव कुछ है। वे तो पुत्र-कलत्र और धन-धामादि को ही अपना सर्वस्व समझते हैं । 
इस पर भगवान्‌ कहते हें, 'वत्सा बालाइच क्रन्दन्ति मा” अर्थात्‌ ये वत्स और वालक भी क्रन्दन 
नहीं करेगे । क्‍यों नहीं करेंगे ? क्योंकि विवेकी के लिये संसार असत्‌ होने पर भी उन 
अविवेकियों की दृष्टि में तो वह सत्य ही रहेगा । 'नष्टमप्यनष्टं तदन्यसाधारणत्वात्‌' देखो, 
स्वप्नप्रथञ्च तो उसी का मिवृत्त होगा जो जागेगा । जो जगा नहीं है उसके लिये तो स्वप्न का 
सारा व्यापार सत्य ही होता है। इसी प्रकार यह दुश्य-प्रपञच भी उसी के लिये मिथ्या होगा 
जो अपने शुद्ध स्वरूप में जागेगा, उसे तो इसकी निवृत्ति इष्ट ही है । इसके विपरीत अप्रबुद्ध 
के लिये इसकी निवृत्ति होगी नहीं । भगवान्‌ ने कहा है-- 


यथाह्यप्रतिबुद्धस्य प्रस्वापो वह्वनर्थभृत्‌ । 
तदेब प्रतिबुद्धस्य न चानर्थाय कह्पते॥ 
इसलिये वाल-वत्सस्थानीय अज्ञजन भी क्रन्दन नहीं करेंगे । 
दूसरी वात यह है कि यदि वे रोवेंगे तो यह वतलाओ कि तत्त्वज्ञान होने से पहले रोवेंगं 
या पीछे ? पीछे तो रो नहीं सकते; क्योंकि उस समय तो वे अचिन्त्यानन्द-महार्णव श्री भगवान्‌ 
में अभिन्नरूप से स्थित हो जाने के कारण प्रपञ्च की अपेक्षा से ही रहित हो जाते हें। भला 
अमृत के समुद्र को पाकर क्षुद्र कूप-तड़ागादि के लिये कौन व्यग्र होता है ? और पहले इसलिये 
नहीं रो सकते कि प्रपञ्च का मिथ्यात्व सुनकर भी उस पर उनकी निष्ठा नहीं होगी । देखो, 
यह्‌ मनुष्य-शरीर कितना घृणित है? इसके ऊपर यदि चर्म न होता तो इस पर मविखयाँ भिन- 
कतीं । इसमें क्षण भी रहने की इच्छा न होती । इस वात को समझने के लिये विशेष विचार 
की भी आवश्यकता नहीं है। इस शरीर में अस्थि, मांस, रकत आदि घृणित पदार्थ ही भरे 
हुए हें । यह वात बहुत साधारण वुद्धिवाले पुरुषों को भी सुगमता से समझाई जा सकती है। 
तो भौ हमारे जसे अज्ञानियों की तो वात ही क्या है, बड़े-वड़े ऋषि-मुनि भी रम्भा-उरवंशी आदिं 
अप्सराओं के उस अत्यन्त घृणित शरीर के ही लावण्य में फंस गये थे । इस प्रकार सब कुछ 
जानकर भी उन्हें जो मोह हुआ वह भगवती महामाया की ही महिमा है-- 


“देवी ह्येषा गुणमयी सम साया दुरत्यया । 
मामेव ये प्रपद्यन्ते मायामेतान्तरन्ति ते ।।” 
“ज्ञानिनामपि चेतांसि देवी भगवती हि सा । 
बलादाकृष्य मोहाय महामाया प्रयच्छति ॥' 
अतः भगवान्‌ कहते हें यदि तुम संसार का मिथ्यात्व प्रतिपादन करोगी तो भी वे 
अज्ञजन नहीं रोवेंगे, क्योंकि उनकी तो उसमें गति ही नहीं होगी । 
अब यह भी सन्देह हो सकता है कि यदि अज्ञानियों को परोक्ष रूप से भी यह निश्‍चय 
हो जायगा कि एन्द्र पद आदि सब मिथ्या हें तो भी वे यज्ञ-यागादि में प्रवृत्त नहीं होंगे । वस्तुतः 

ऐसे अनधिकारियों ने ही अद्वैतवाद को कर्लङ्कित कर रखा है। उन्हें भळे ही ब्रह्म का अपरोक्ष 
साक्षात्कार न हुआ हो तथापि यह तो निरत्रय हो ही जाता है कि कर्म नहीं, धर्म नहीं, लोक नहीं 
और वर्णाश्रमाचार भी नहीं। अतः वे वर्म-कर्मादि को तिलाञ्जलिं दे दते हें। इन 
अधिकारियों के कारण ही अद्वैतवाद को कर्लाङ्कत होना पड़ा है। 

ऊपरी दृष्टि से देखा जाय तो अद्वंतवादी और नारितिकों में कोई भेद दिखाई नहीं देगा । 
मुक्तावस्था में दश्य की व्यर्थता तो नैयायिको के मत में भी हो जाती है । यह ठीक है कि वे उसका 
मिथ्यात्व स्वीकार नहीं करते; तथापि मुक्त पुरुप को तो-उसका विशेष ज्ञान निवृत्त हो जाने 
के कारण-प्रपङच का भान नहीं होता । यही वात सांख्य मत के वियय में कही जा सकती है । 
वस्तुतः संसार से सम्वन्ध छूट जाने पर और प्रभु से सम्वन्ध जुड़ जाने पर लोक-वेद की विधि 
छूट ही जाती है। सव आचायों का एसा ही मत है 


'यदायसनुगुह्वाति भगवान्‌ हरिरीइवरः। 
जहाति लोके वेदे वे मति च परिनिष्ठिताम्‌ ॥।' 


और यही नास्तिकों का भी लक्षण हैं। देखा जाय तो तत्त्वज्ञ और ब्रात्य इन दोनों का 
वाह्य रूप एक ही होता है । देखिये जिस प्रकार यबनादि शिखा-सूत्रादि से रहित होत हें उसी 
प्रकार एक परमहंस भी होता है। यही नहीं, भगवान्‌ शङ्कर को भी 'ब्रात्य' कहा गया है- 
ब्रात्यानां पतये नमः'। इस प्रकार देखा जाय तो एक तत्त्वज्ञ का स्वरूप तो अवर्‍्य ब्रात्य 
के समान ही होता है; तथापि उनमें वस्तुत: बहुत अन्तर होता है। उनमें से एक तो साधन- 
कोटि को पार कर गया है और दूसरे ने उसमें प्रवेश भी नहीं किया । इस समय अवश्य दोनों ही 
साधन के संसग से रहित हें । 

इस प्रकार यज्ञ-यागादि का अनुष्ठान न करने पर भी अद्वं तनिष्ठ महात्मा को अवेदिक 
नहीं कहा जा सकता । वस्तुतः वेद का घ्रामाण्य माननेवाला तो वही है वेदिक तो उसी को 
कहना चाहिए जो वेदार्थं को अवाधित रखे। वेद कहते हें-'एकमेवाद्ितीयं ब्रह्म, 'सत्यं 
ज्ञानमनन्त ब्रह्म! इत्यादि । अतः जो ब्रह्म को सजातीय, विजातीय एवं स्वगत भेद से रहित 
मानते हें वे तो ब्रह्म से भिन्न वेद की भी सत्ता नहीं मानते । वेद की पृथक्‌ सत्ता मानने पर तो 
वेद को सजातीयादि भेद से रहित सिद्ध नहीं किया जा सकता । अतः एसी अवस्था में वेद अप्रा- 
माणिक हो जाता है। इसलिये अपने प्रामाण्य के लिये बेद स्वतः ही अपना अभाव प्रतिपादन 
करते हें--- 

अत्र वेदाः अवेदाः ब्राह्मणाः अब्राह्मणाः पुल्कसाः अपुतकसाः' । 

कार्यं जब तक अपने कारण से भिन्न रहता है तभी तक उसकी पृथक्‌ उपलब्धि होती 
है। कारण से अभिन्न होने पर उसकी पृथक्‌ प्रतीति नहीं होती। वेद भी ब्रह्म के कार्य 
हें-'अस्य महतो भूतस्य निःशवसितमंव ऋग्वेदः' अतः वस्तुतः वे परब्रह्म से व्यतिरिक्त 

नहीं हें । घटादि तभी तक उपलब्ध होते हें जब तक वे अपने कारण मृत्तिका में नहीं मिलते । 
उसमें मिल जाने पर उनकी पृथक्‌ प्रतीति नहीं होती । अतः वेद को ब्रह्म सं व्यतिरिक्त न 
मानना उनका तिरस्कार नहीं है ; यह तो उसका सम्मान ही है। जो पुरुष वेद को ब्रह्म से 
भिन्न मानता है उसपर तो वेद कृपित होते हें और उसे स्वार्थ से भ्ष्ट कर देते हें। श्रुति स्वयं 
कहती है--- 
'वेदास्तं परादुः योऽन्यत्रात्मनो वेदान्वेद स्व तं परादाद्योऽन्यत्रात्मनः सवं वंद' । 
क्योंकि भाई ! ब्रह्मा से वियोग होना किसी को इष्ट नहीं है । तुम भी तो परब्रह्म से 
वियुक्त होने के कारण ही तड़प रहें हो । वेदों को भी भगवान्‌ का वियोग कंसे सह्य हो सकता है ? 
फिर तुम उन्हें भगवान्‌ से व्यतिरिक्त क्यों समझते हो ? तुम यज्ञ-यागादि कर्मो को भगवान्‌ 
से भिन्न क्यों मानते हो ? यदि तुम एक अणु को भी ब्रह्म से पृथक्‌ समझोगे तो बह अवश्य तुम्हारे 
लिये भय उपस्थित कर देगा । प्रेमी तो अपना भी पृथक्‌ अस्तित्व नहीं रखना चाहता । 
जब में था तब हरि नहों अब हरि हें में नाहि। 
कविरा नगरी एक में राजा दो न समाह॥ 
यदि हम अपनी पृथक्‌ सत्ता रखेंगे तो ब्रह्म में वस्तु-परिच्छेद आ जायगा ; तथा जिस 
देश में हम रहेंगे उसमें ब्रह्म नहीं रहेगा । इसलिये ब्रह्म में देशपरिच्छेद भी हो जायगा । इसी 
से भावुक पुरुष अपनी सत्ता प्रभु को ही समापित कर देते हें ; वे प्रभु से पृथक्‌ रहकर उनके 
पूर्णत्व को खण्डित करना नहीं चाहते । अतः पहले अपने धन-धान्यादि प्रभु को समर्पण करो, 
फिर देह समपित कर दो और तदनन्तर मन, बुद्धि और प्राण भी प्रभु को ही अपंण कर दो। 
परिणाम में तुम भी उन्हीं में समपित हो जाओगे । भगवान्‌ कहते हे-- 
"निवसिष्यसि मय्येव अत ऊध्ब न संशयः ।' 
यदि घटाकादा अपने को महाकाश से पृथक्‌ समझता है तो जिस देशा में वह अपनी सत्ता 
भानेगा उस ददा में उसे महाकादा की सत्ता अस्वीकार करनी पड़ेगी । इस प्रकार वह महाकाश 
की पूर्णता को खण्डित कर देगा । इसी से घटाकाश कहता है, 'में अपनी सत्ता रखकर अपने 
प्रभु की अपूर्णता नहीं करूंगा । में अपने को भी उन्हें ही समपित कर दूंगा ।' 
वही अद्वेतवादियों का सिद्धान्त है। वे प्रभु को आत्म-समर्पण भी कर देते हें। यही 
उनकी अडू त भक्ति है । वे अपने प्रियतम को अपना-आप भी दे डालते हें, क्योंकि आत्मा ही 
सबसे वढ़कर प्रिय है ; इसी के लिये प्रत्येक वस्तु प्रिय हुआ करतो है--- 
'आत्मनस्तु कासाय सर्व प्रियं भवति’ । 


अतः यदि तुम अपने परम प्रेमास्पद को समर्पण न करक केवळ स्त्री, धन और मन 
आदि ही प्रभु को अर्पण करते हो तो तुम सच्चे प्रेमी नहीं कहे जा सकते । अतः आत्म-समर्पण- 
रूप अद्वैत दर्शन ही सच्ची पूजा है और यही उत्कृष्टतम भक्ति है । 

हाँ, मूखे पुरुषों के लिये यह सिद्धान्त अवश्य बहुत भयावह है । इस सिद्धान्त के व्याज से 
वे देह को भी ब्रह्म मान सकते हें । परन्तु वस्तुत: यह सिद्धान्त भक्ति का घातक नहीं है। यह 
तो उसकी चरमावस्था है। किन्हीं महानुभावों ने कहा है कि---'पहले उपासक को भावना 
करते-करते ऊपर-नीचे सर्वत्र ब्रह्म ही दिखाई देता है। अतः पहले 'ब्रह्मचाघस्ताद्ब्रह्मंचो- 
परिष्टात्‌' यह श्रुति ही चरितार्थ होती है। पीछे एक सञ्चारी भावविशेष का अभ्युत्थान होने 
पर ऐसा होता है कि जिससे बह अपने को ही प्रियतमरूप से देखने लगता है । उसी अवस्था का 
प्रतिपादन 'अहमेबाधस्तादहमेवोपरिष्टात्‌' इस श्रुति ने किया है।' 

श्री गोस्वामी तुलसीदासजी का कथन है--- 


सो अनन्य गति जाहि अस मति न टर हनुमन्त । 
में सेवक सचराचर खरूपरादि भगवन्त ॥ 


अ्रवन कथा सुख नाम हृदय हरि नयनन निरखि कृुपासमुद्र हरि ।' 
इस प्रकार निरन्तर सर्वेत्र भगवद्दर्शन ही करना चाहिए। यही निर्भय मागे है। 
इस मागे में चछमेबाळा कभी किसी अन्तराय से आक्रान्त नहीं होता । श्रीमद्भागवत में कहा है-- 
यानास्थाय नरो राजन्न प्रमायेत कहिचित्‌ । 
धावन्निमील्य वा नेत्रे न स्खलेन पतेदिह।। 
एष निष्कण्टकः पन्था यत्र सम्पुज्यते हरिः । 
कुपथं तं विजानीयादगोविन्दरहितागमम्‌ ॥ 
इस प्रकार सवको ब्रह्ममय देखते हुए जव तक तुम अपने आत्मा को भी ब्रह्म से अभिन्न 
न देखोगे तव तक तुम अपने प्रियतम परब्रह्म की पूर्णता की रक्षा नहीं कर सकोगे । अतः तुम 
अपने को भी प्रभु में ही समपित कर दो । 
किन्तु वह समर्पण किया कंसे जाय ? उसका स्वरूप क्या है ? क्या घड़े में वेर डालना 
वेर का समर्पण है? इसका नाम समर्पण नहीं है। समपंण में अपनी सत्ता पृथक्‌ नहीं रहती, 
जिस प्रकार घटाकाश की सत्ता महाकारा से पृथक्‌ नहीं है । जिस समय तरङ्ग समुद्र में लीन 
होती है उस समय क्या समुद्र से पृथक्‌ उसकी उपलब्धि हो सकती हे ? 
अतः भगवान्‌ से पृथक्‌ अपनो सत्ता न रखना ही उनका सम्मान है। यदि तुम 
उनसे अपना भेद रखते हो तो तुम उनका अनादर करते हो। भला जिस पत्नी ने अपने 
पति को त्याग दिया हो उसको कीति हो सकती है? इसी प्रकार यदि जीव अपने को परब्रह्म 
से पृथक्‌ समझे तो उसके लिये इससे वढ़कर और क्या कलङ्क हो सकता है। ऐसा कलङ्क तो 
उसके लिये आत्मघात के समान है ; क्योंकि 'सम्भावितस्य चाकोर्तिर्मरणादतिरिच्यते' । 
इसी लिये उपनिषद्‌ पढ़नेवाळे भगवान्‌ से प्रार्थना करते हें-'माहं ब्रह्म निराकुर्या मा 
सा ब्रह्म निराकरोदनिराकरणमऽस्तु' प्रभु दीर्घकाल से हमारा निराकरण करते आये हें और 
23 


१७८ भक्त-सुघा-_तृतोय खण्ड 


हम प्रभु का निराकरण करते आये हें। इसी से हमें कीट-पतङ्गादि योनियों में ख्मना पड़ा है। 
यह अनिराकरण तो प्रभु की कृपा से ही होगा । वे ही हमें ऐसी बुद्धि प्रदान कर सकते हें क्योंकि 
यह चरण असत्पुरुषों को अत्यन्त दुष्प्राप हें। जिस समय पुरुषों का संसरण समाप्त होने को; 
होता है, हे नाथ ! तभी आपके श्रीचरणों में प्राणियों को रति होती है। बस्तुतः मायामोहित 
जीव वरवस प्रभु को भूलकर प्रपञ्च में फंसा हुआ है और प्रभु की उपेक्षा करता है। अतएव ऋषि 
यही प्रार्थना करता है---हे दयामय ! आप ही कृपा करें कि में आपका अनादर या उपेक्षा न 
करें । हें दयामय ! मायामोहित होकर ही हमने आपका अनादर किया है । अपने अन्तरात्मा 
प्रियतम सर्वस्व का अपमान मोह से ही हमने किया है, अत: आप मेरी उपेक्षा न करें । इस प्रार्थना 
के साथ-साथ आप ही से यह भी प्रार्थना है कि में आपका अनादर न करूं । 

अक्रूरजी महाराज कहते हें 

सोऽहं तवाङः छा युपगतोऽस्म्यसतां दुरापं तच्चाप्यहं भददनुग्रहमीक मन्ये । 

पुंसो भर्वेद्याह संसरणापवस्त्वय्यब्जनाभ सदुपासनया रतिस्स्यात्‌ ॥ 

हें नाथ, आज में आपके चरणों की शरण आया हूँ, यह भी आपके अनुग्रह का फल है । 
जव तक प्रभु कृपा न करें, जब तक वे हाथ न लगावें तव तक हमारी नैया किनारे नहीं लग सकती । 
श्री गोसाई जी महाराज का कथन है-- 


ज्ञान भक्ति साधन अनेक सब सत्य झूठ कछु नाहीं ।' 
अर्थात्‌ ये सारे साधन हैं तथापि जव तक आपका करावलम्ब न हो तव तक मेरे किये तो 


कुछ होना नहीं है। अतः भाई ! एसी बुद्धि तो प्रभुकृपासाध्य है। हमें तो कवळ प्रभुकृपा 
की प्रतीक्षा करते 'रहना चाहिए । आखिर जाओगे कहाँ ? दर-दर घूमते जन्म-जन्मान्तर बीत 
गये, कहीं कोई ठिकाना नहीं मिला । अव प्रभु के सिवा और आश्रय ही कहाँ है ? 

तत्तेऽनुकम्पां सुसमीक्ष्यमाणो भुञ्जान एवात्मकृतं विपाकम्‌ । 

हृढ्वाग्वपुभिविदधन्नमस्ते जीवेत यो मुक्तिपदे स॒ दायभाक्‌ ॥ 

भगवान्‌ की कृपा कव होती है इसका कोई निश्चित समय नहीं है । इसलिए हर समय 
सावधान रहो । ऐसा न हो, तुम्हारी असावधानी में प्रभुकृपा को घड़ी यों ही निकल जाय और 
तुम उससे वञ्चित ही रह जाओ। मान लो, भगवान्‌ कोई परदानशीन स्वामी हें और तुम उनके 
द्वार पर बेठे हो वे हर समय तो परदे से वाहर आते नहीं हें परन्तु जिस समय वे आये उस समय 
तुम सो गये, तो इसमें प्रभु का क्या दोष है? इसलिये तुम सदा सावधान रहो । प्रभु अतिथि 
का अनादर कभी नहीं करते । वे दीनवत्सल हैं; उन्हें दीन बहुत प्यारे हें। इसी से श्री गोसाई जी 
कहते हुं 
'जाऊं कहाँ तजि चरन तिहार । 
काकर नाम पतितपावन अस केहि अति दोन पियार ॥।' 

इसलिए हम प्रभु को छोड़कर कहीं अन्यत्र नहीं जाना चाहिए । घनियों के द्वारों पर 
हम वहुत्त भटक लिये । अव उनका मुख मत देखो । वेदान्तदेशिकाचार्यजी कहते हँ--- 


दुरीइवरद्वारवहिविरतादका दुरासिकाये रचितोयमञजलि: । 
यदञजनाभं निरपायमस्ति मे धनञ्जयस्यन्दनभूषणं घनम्‌ ॥। 
दुरीइवरों के द्वार की वहिबितदिका पर दुराशा को लेकर जो बेठना है उसके लिये मेने 
हाथ जोड़ दिया ; क्योंकि हमारे पास तो धनञ्जय के रथ का अति सुन्दर भूषण अज्जनाभ 
श्रीकृष्ण ही अनपाय धन है। फिर हमें और की कया आवश्यकता है ? परन्तु सो मत जाना ; 
सदा सावधान रहकर प्रभु की ओर टकटकी लगाये रहना प्रभु का प्राकट्य वहुत जल्दी-जल्दी 
हुआ करता है । यहाँ अध्यात्म-प्रेमियों को तनिक ध्यान देना चाहिए । देखिये, घटाकार वृत्ति 
की निवृत्ति हुई और अभी पटाकार वृत्ति का उदय नहीं हुआ । इस सनचि में प्रभु की झाँकी 
होती है । अज्ञान और उसके कार्य प्रभु के आवरक हें। विपय को प्रकाशित करनेवाली वृत्ति 
का नाम प्रमाण है, विषय को प्रमेय कहते हूँ और प्रमाण के आश्वयभूत चेतन का नाम प्रमाता है । 
इनमें एक के न रहने पर तीनों ही नहीं रहते । किन्तु इन तीनों का और इन तीनों के अभाव का 
प्रकाशक आत्मा है । इसी भाव को यह इलोक व्यक्त करता है 


'एकमेकतराभावे यदा नोपलभामहे । 
त्रितयं स च यो वेद स आत्मा स्वाश्रयाश्रयः ॥।' ` 


अतः जिस समथ प्रमाता एक वृत्ति उत्पादन करक शान्त होता है उसके पश्चात्‌ दूसरी वृत्ति 
उत्पन्न करने से पूर्वं बह्‌ विश्राम लेता है। उस विश्रान्ति के समय ही उसके शुद्ध स्वरूप की 
उपलब्धि होती है। इसलिये प्रति पल सावघान रहो । निमेपोन्मेप करना भी भूल जाओ | 
सदा निर्निमेष दृष्टि से प्रभु की वाट निहारते रहो । 

हमें प्रभु का निराकरण नहीं करना चाहिए ओर प्रभु से प्रार्थना करनी चाहिए कि वे 
हमारा निराकरण न करें। इस प्रकार सारे लोकिक-वेदिक कर्मो को प्रभु से अभिन्न समझना 
ही प्रभु की परमोत्कृष्ट भक्ति है । यह प्रभु का अनादर नहीं है। 

किन्तु दुराचारियों ने ब्रह्मज्ञान पर कलङ्क लगा दिया । जो वात सर्वोच्च कोटि की थी 
उसे वे श्रीगणेश में ही करने लगे । जिसने भगवत्तत्व को प्राप्त कर लिया है बह यदि वेदिक- 
स्मात्त कर्मो को छोड़ता है तो ठीक ही है, किन्तु जिसने अभी प्रभु की ओर पदार्पण भी नहीं किया 
वह यदि अपने कत्तव्य कर्मों को तिलाञ्जलि देता तो उसका कल्याण अनन्त कोटि जन्मों में भी 
नहीं होगा । जिसे सुधा-समुद्र की प्राप्ति हो गई है बह यदि वापी, कूप, तड़ागादि की अपेक्षा 
करता है तो ठीक ही है, किन्तु जिसे उसकी प्राप्ति नहीं हुई वह्‌ यदि उन कूप-तड़ागादि की 
अवहेलना करेगा तो प्यासा मर जायगा । अतः पहले अपने को भगवान्‌ में समापित करो ; 
पहले सबको ब्रह्मरूप देखो, पीछे अपने को ब्रह्मरूप देखना । 

यह ठीक है कि अनभिज्ञ लोग ब्रह्मतत्व का साक्षात्कार किये बिना ही लौकिक-वंदिक 
कर्मो का मिथ्यात्व मान वेठेंगे । किन्तु यह उसकी अनधिकार-चेष्टा ही होगी । जिन्होंने श्रोत- 
स्मात्तं कर्मो का अनुष्ठान नहीं किया, जिन्हें इहामुत्रफलयोग से वैराग्य नहीं हुआ, जो सदसद्स्तु 
का विवेक करने में असमर्थ हें, जिनके पास शम-दमादि साधनों का भी अभाव है और जिन्हें 
विययी जनों की भोगेच्छा के समान तीब्र मुमुक्षा नहीं है वे तो ब्रह्मजिज्ञासा के ही अधिकारी 
नहीं हें । एसे लोगों को ब्रह्मज्ञान में प्रवृत्त होने के लिये तो भगवान्‌ शङ्कराचार्य ने निषेध किया 
है । श्रीगोसाई जी महाराज भी कहते हें--'वादि विरति बिनु ब्रह्म-विचारू।' 

ऐसे अनधिकारी लोग जव ब्रह्माविद्या की ओर प्रवृत्त होते हें तव वे धर्म, कर्म और पाप- 
पुण्यादि का तो मिथ्यात्व निश्‍चय कर लेते हें किन्तु भोग सत्य ही मानते हें । अतः यह निश्चय 
हुआ कि 'वत्सा बालाइच क्रन्दन्ति’ यह कथन ठीक ही है । इसी का उत्तर भगवान्‌ देते हें कि वे 
नहीं रोबेंगे, क्योंकि इसमें वेदशास्त्रादि का दोष नहीं है । शास्त्र में तो सभी प्रकार के साधनों का 
निझूपण है। उसमें यह नियम नहीं है कि प्रत्येक ब्यक्ति के लिये वे सभी साधन कत्तव्य हें ; 
उनमें जिसके लिये जो साधन उपयुक्त हो उसे उसी का आश्रय लेना चाहिए । औषधाल्य में 
सभी प्रकार की ओषधियाँ रहती हें इस वात का निर्णय तो वैद्य ही कर सकता है कि किस 
रोगी को कौन ओषधि देनी चाहिए। यदि बैद्य की शरण न लेकर रोगी स्वयं ही मनमानी 
ओषधि लेने लगे तो इसमें वेद्य या औषधालय का क्या दोष ? यह तो उसी का अपराध है। 
इसी प्रकार शास्त्रोत कोन साधन किसके लिये उपयुक्त है, इसका निर्णय तो श्रोत्रिय और 
ब्रह्मनिष्ठ गुर ही कर सकते हेँ। अत: आत्मकल्याण को इच्छा रखनेवाले साधकों को उन्हीं 
की शरण लेनी चाहिए । 

शास्त्र में तो जहाँ कर्म का प्रकरण है वहाँ ज्ञान की निन्दा की गई है और जहाँ ज्ञान का 
प्रकरण है वहाँ कर्म और उपासना की तुच्छता दिखलाई है । ईशावास्योपनिषद्‌ कहती है-- 

'अन्घन्तमः प्रविशन्ति यऽविद्यामुष!सते । 
ततो भूय इव ते तमो य उ विद्याया & रताः॥।' 

अर्थात्‌ जो केवल कमं में ही तत्पर रहते हें वे अदर्शनात्मक अज्ञान में प्रवेश करते हें और 
जो केवल उपासना में ही लगे हुए हें वे तो उनसे भी अधिक अँधरे में जाते हैं । किन्तु यहाँ जो 
कर्म और उपासना की निन्दा की गई है वह कर्म या उपासना के त्याग के लिये नहीं है, वल्कि 
उनके सुमुच्चयानृष्ठान का विधान करने क लिये है । मीमांसकों का मत है---'नहि निन्दा निन्द्य 
निन्दितुं प्रवत्तंते अपितु बिधेयं स्तोतुम्‌ ।' यदि उपर्युक्त श्रुति का अभिप्राय कर्मं और उपासना के 
त्याग में ही होता तो श्रुत्यन्तर से जो कर्म और उपासना का विधान सुना जाता है वह अप्रामा- 
णिक हो जायगा और इस प्रकार श्रुतिविरोध भी होगा । इसी से भगवान्‌ शङ्रुराचार्यजी कहते 


हें--'न शास्त्रविहितं किञ्चिदप्यकत्त॑ग्यतामियात्‌' । अतः इस निन्दा का अभिधाय कर्म और 
उपासना के त्याग में नहीं वलिक उसके समुच्चय को स्तुति में है । 


श्रीरासलीलारहस्य १८१ 


इसलिये केवल कर्म या केवळ उपासना में प्रवृत्त न होकर उन दोनों का साथ-साथ 
अनुष्ठान करना चाहिए । यदि कर्म और उपासना से अन्धन्तमः की ही प्राप्ति हुआ करती तो 
'विद्यया देवलोकः कर्मणा पितृलोकः” ऐसी विधि न होती । यद्यपि कहीं-कहीं त्याग के लिये भी 
निन्दा की जाती है; जैसे मिथ्या भापणादि की। किन्तु यहां ऐसा नहीं हो सकता; क्योंकि यहाँ 
इसकी विचि पाई जाती है । श्रुति में ऐसा वहुत देखा जाता है कि कहीं एक वस्तु का विधान 
और कहीं उसी का निषेव है। आपाततः इसमें वहुत विरोध मालूम होता है। विविधर्म के 
लिये होती है और निषेध पाप के लिये । एक ही कमें में पाप और पुण्य दोनों हो नहीं सकते । 
किन्तु ऐसा देखा जाता है कि 'अग्नोघोमीयं पशुमालभेत” और 'मा हिस्यात्सर्वभूतानि' इत्यादि 
वाक्यों में से एक हिसा का विधान ओर दूसरा उसका निषेध करता है। इसका तात्पर्य यही 
समझना चाहिए कि यागोपथुक्त हिसा का नियेध नहीं है और यागानुपयुक्त हिसा का नियेध 
किया गया है । 

अर्थवाद का आपततः प्रतीयमान अर्थ नहीं लिया जाता! पूर्वंमीमांसक तो अर्थवाद 
का स्वार्थ में तात्पर्यं ही नहीं मानते । उत्तर मीमांसकों का विचार दूसरा है। वे अर्थवाद के 
तीन भेद मानते हें--भूतवाद, गुणवाद और अनुवाद । जो मानान्तर सिद्ध अर्थ का प्रतिपादन 
करता है उसे अनुवाद कहते हें ; जैसे-“अग्निहिसस्यथ भेषजम्‌' । जो मानान्तर से विरुद्ध अर्थ 
का प्रतिपादन करता है उसे गुणवाद कहा जाता है ; जेसे 'आदित्यो यूपः' और जो मानान्तर से 
अविरुद्ध और मानान्तर से असिद्ध अर्थ का प्रतिपादन करता है, उसे भूतवाद कहते हें ; जेसे 
“वज्त्रहस्तः पुरन्दरः’ । प्रस्तुत अर्थवाद गुणवाद है ; क्योंकि वह्‌ श्रुत्यन्तर से विहित कर्मं 
और उपासना की निन्दा करता है । अर्थात्‌ मानान्तर से विरुद्ध अर्थ का प्रतिपादन करता है । 

किन्तु यहाँ जो कर्म और उपासना के फल को अन्धन्तम कहा है वह सापेक्ष है। इस 
प्रसङ्ग में महाभारत की एक कथा का स्मरण होता है। एक ब्राह्मण गायत्री का जप किया 
करता था । उसकी प्रौढ़ जपनिष्ठा से प्रसन्न होकर गायत्री देवी उसके सम्मुख प्रकट हुई । 
देवी ने उस ब्राह्मण देवता को वर दिया कि जापक को जिस नरक की प्राप्ति होती है वह तुम्हें 
न मिले । 

जापक को नरक मिलता है--यह वात बड़ी कुतूहल-जनक मालूम होती है। परन्तु 
इसका तात्पर्यं दूसरा है। यहाँ ब्रह्मलोक को ही 'नरक' कहा गया है ; वयोंकि बिशुद्ध ब्रह्म 
की अपेक्षा ब्रह्मलोक निकृष्ट ही है। अतः उसे नरक कहा जाय तो अनुचित न होगा । इसी 
प्रकार यहाँ जो अदशनात्मक तम कहा है वह मोक्षपद की अपेक्षा से ही है। उपासना से ओर 
भी अधिक अन्धन्तमः की प्राप्ति वतलाई, इसका कारण यह है कि उपासना मानस कृत्य है ; 
सवसाधारण के लिये यह भी सुगम नहीं है। भला, जिन लोगों के हस्तपादादि देहावयव भी 
सुसंयत नहीं है वे उस मानव व्यापार को ठीक-ठीक कसे निभा सकेंगे? कर्म करने से कर्मेन्द्रियाँ 
और ज्ञानेन्द्रियाँ सुसंयत होती हें ; क्योंकि कर्मकाण्ड में प्रत्येक चेष्टा नियमवद्ध है । खाना, 


१८२ भक्ति-सुघा--तुतोय खण्ड 


पीना, सोना, बोलना सभी नियमित रूप से ही करना पड़ता है । वैदिक कर्मों का अनुष्ठान करते 
समय जिस कर्म क लिये जसी विधि है उससे तनिक भी इधर-उधर होने पर प्रायदिचत करना 
पड़ता है। इसलिए कर्मानुष्ठान से इन्द्रियों की प्रवृत्ति सर्वथा सुसंयत हो जाती है | इद्रियों क 
संयत होने पर उपासना में प्रवृत्त होना सम्भव है । इसी से उपासक को कर्म में भी प्रवृत्त करने 
के लिये यह श्रुति केवल उपासना में भय प्रदर्शित करती है । 

कर्मकाण्डी को जो अन्धन्तमः की प्राप्ति बतलाई बह इसलिए है कि उसे केवल कमं में 
ही न रह जाना चाहिए । यदि वह कमंजड़ हो गया तो उपासनासाध्य उत्कृष्ट फल से वञ्चित 
रह जायगा ; अतः कर्म के साथ-साथ उसे उपासना का भी अनुष्ठान करना चाहिए । फिर 
जिस समय कर्म और उपासना से ऊपर उठे हुए जिज्ञासु को श्रुति तत्त्वज्ञान का उपदेदा करती है 
उस समय कर्मादि से उसकी प्रवृत्ति हटाने क लिये वह कर्म की निन्दा करती है। उस समय वह 
कहती है--“लवा ह्येतेऽदूढा यज्ञरूपाः'। परन्तु कर्मकाण्ड का प्रतिपादन करते समय वह ऐसा 
कभी नहों कह सकती । 

अतः भगवान्‌ कहते हें--'हे श्रुतयो ! यदि तुम मुझ में अपना तात्पर्यं निश्चय करोगी 

और इससे अज्ञानी लोग क्रन्दन करेंगे तो इसमें तुम्हारा दोष नहीं होगा । इसके लिये तो वे ही 
उत्तरदायी होंगे । उन्हें चाहिए कि वे किसी विज्ञ की शरण में जाकर श्रुत्यर्थ का अनुशीलन करें ।' 
वस्तुतः यह पद्धति है कि जो जिस निष्ठावाला हो उसे उसी निष्ठावालों का संग करना चाहिए! 
कर्मी कर्मी का, भक्त भक्त का और ज्ञानी ज्ञानियों का संग करें। शास्त्र का तात्पर्यं समझने 
के लिये भी शास्त्रज्ञ गुरु की दारण में ही जाना चाहिए, शास्त्र का मर्म विज्ञ पुरुष ही खोल सकते हैं । 

अतः भगवान्‌ कहते हें--'तान्‌ पाययत दुह्यत च न'--तुम उन्हें पयपान मत कराओ 
और उनके लिये कर्मफल दुहुने की चेष्टा भी मत करो। तुम तो मेरा ही प्रतिपादन करो ; 
क्योंकि महातात्पर्यं का प्रतिपादन होने पर अवान्तर तात्पर्यं तो उसी में आ जाते हें । यह नियम 
है कि किसी उत्कृष्ट धर्म का निर्वाह करने में निकृष्ट घर्म का अपवाद भी हो जाय तो कोई दोष 
नहीं होता । अतः 'पतीन्‌ सुश्रूषघ्वम्‌'~-अपने परमतात्पर्यं परब्रह्म का ही प्रतिपादन करो । 

एक पतिब्रता अपने पतिदेव की चरणसेवा कर रही थी । पतिदेव सोये हुए थे । इसी 
समय उसका पुत्र अग्नि की ओर जाने लगा । उसके चित्त में उसे उधर जाने से रोकने का विचार 
हुआ परन्तु ऐसा करने के लिये उसे पतिसेवा छोड़नी पड़ती थी । इसलिए उसने पतिसेवा को ही 
अपना परम कत्त्॑य समझकर बच्चे को वचाने का कोई प्रयत्न नहीं किया । इस उत्कृष्ट धर्म के 
प्रताप से अग्निदेव शीतल हो गये और वाळक का वाल भी बाँका नहीं हुआ । इसी से भगवान्‌ 
कहते हें--हे श्रुतियो, जव तक तुम अपने परमतात्पर्यं का विषय शुद्ध बुद्ध मुकत परब्रह्मा का 
प्रतिपादन करने में प्रवृत्त नहीं हुई थीं तव तक तो कर्म और उपासना का पोषण करके उन अज्ञ 
जनों को पयपान करा सकती थीं, परन्तु अव, जव कि तुम इस ओर आई हो, तुम उनके लिये 
कर्मफल रूप दुग्ध का दोहन करने की चेष्टा मत करो ।. 

इधर वुद्धियों की दृष्टि से देखें तो उन्हें भगवान्‌ यही उपदेश देते हें कि 'मा यात गोष्ठम्‌ - 
घट-पटादि अनात्म विपयों की ओर मत जाओ ; वल्कि 'शुश्रषध्बंपतीन्‌' अपने अवभासक 
और अधिष्ठानभूत परब्रह्म की ओर देखो । इस प्रसङ्ग में 'ऋन्दन्ति वाला वत्साइच' इसका यह 
तात्पर्यं है कि जब तक परत्रह्म की अनुभूति नहीं होती तव तक अन्तःकरण और इन्द्रियाँ घवराय 
रहते हें । उनकी जो वाह्य-प्रवृत्ति उनके दुःख का ही कारण है। श्रुति कहती है-- 
पराञ्चि खानि व्यतणत्स्वयम्भः 


यहाँ हमें 'व्यतृणत्‌' शब्द पर विशेप रूप सं विचार करना है। भगवान्‌ भाप्यकार 
ने “व्यतूणत्‌' का पर्य्याय “हिसितचान्‌' लिखा है । अर्थात्‌ स्वयम्भू परमात्मा ने इन्द्रियों को वहि. 
मुख करके हिसित कर दिया है। वहिमुख होने में इन्द्रियों की हिसा केसे मानी गई ? इसमें 
यही कहना है कि अपने प्रियतम से विमुख कर देना हिसा ही तो है। इन्द्रियाँ अपने परम प्रेमा- 
स्पद सर्वान्तरतम परमात्मा का अनभव नहीं कर रहीं, बल्कि नाम-रूपात्मक संसार में ही भटक 
रही हें । यही उनका वध है । अतः: जव ठक हमारी समस्त इन्द्रियों की प्रवृत्ति परब्रह्म परमात्मा 
की ओर नहीं होती तव तक वे अत्यन्त व्यम्र रहती हें । यही उनका क्रन्दन है 


सन-करि विषय-अनल बन जरहो। 
होइ सुखी जो यहि सर परहो॥ 


प्रायः यह देखा जाता है कि विविधविघ भोग-सामग्री से सम्पन्न महानुभाव भी अद्याच्ति 
के चंगुल में फंसे रहते हें। उनकी भोगतृष्णा को जॅसे-ज॑से भोजन मिलता जाता है वेसे-वेसे 
ही वह और भी अधिक उत्तेजित होती जातो है। जिस प्रकार विषम विषाक्त अग्नि के कटाह 
में पड़ा हुआ कीट तड़पता है उसी प्रकार साँसारिक भोगों में फेसे हुए जीव निरन्तर बेचैन रहते 
हें ! परन्तु किया क्या जाय यह उनका स्वभाव ही है जैसे शूकर को विप्ठा से ही प्रेम होता है उसी 
प्रकार इन इन्द्रियों की प्रीति विययों में ही होती है। उस अपनी वासना के कारण जीद द॒:ख में 
ही सख का अनुभव कर रहे हें । जिस प्रकार दाद खुजलाने में सुख मालम होता है उसी प्रकार 
विषयों में सुख जान पड़ता है । इस व्यामोह से निकलो और परब्रह्म परमात्मा की ओर वढ़ो । 

जिस समय तुम्हारी प्रवृत्ति नामरूपोपाधि निर्मुक्त परब्रह्म में ही होगी उसी समय 
तुम्हें शान्ति प्राप्त होगी । फिर तो 'यत्र यत्र मनो यातितत्र तत्र समाघयः' इस उक्ति के अनुसार 
सर्वर सुख का ही भान होगा । 'आनन्दाद्ध्येव खल्विमानि भूतानि जायन्ते’ इस श्रुति के अनुसार 
यह नामरूपात्मक जगत्‌ आनन्दात्मक परब्रह्म से ही उत्पन्न हुआ है। इसलिए यह आनन्दमय 
ही है । जिस प्रकार स्वाभाविक सौगन्घ्योपहित चन्दन में मृत्तिका एवं जलादि के योग से अस्वा- 
भाविक दुर्गन्ध की प्रतीति होती है अथवा पित्त विगड जाने के कारण मिश्री कडबी जान पड़ती 
है, उसी प्रकार अचिन्त्यानन्त सौख्यसुघासिन्धु ब्रह्म में अज्ञानजनित उपाधि के कारण इस दुःखमय 
प्रपञ्च की प्रतीत्ति होती है। अधिष्ठान ब्रह्म का ज्ञान होने पर उसकी निवृत्ति हो जाती है । 

अतः 'तान्‌ पाययत दुह्यत' इन इन्द्रियों को पान कराओ और दुहो । क्या पान कराओ? 
परब्रह्मामृत ; क्योंकि जव वुद्धि ब्रह्माकार रहने लगेगी तो विषय दुःखमय नही रहेंगे, वे भी 
ब्रह्ममय हो जायेगे । अतः इन्द्रियों को उस परमानन्द-सुधा-सिन्धु में निमज्जित करने के लिये 
दृश्यमात्र को परब्रह्म-रूप देखो । 

ऊपर जो पतिव्रता की गाथा कही है उसमें यदि वह पतिब्रता छौकिक साधनों से अपने 
वालक को बचाने का प्रयत्न करती तो वह सदा के लिये उसकी रक्षा नहीं कर सकती थी । उसे 
सदा के लिये तो वह तभी सुरक्षित कर सकती थी जव कि अग्नि शीतल हो जाय । इसके लिये तो 
पतिशुश्रषण ही एकमात्र साधन था । उस परमधर्म का वृढ़तापूर्वक पालन करके ही उसने अग्नि 
का स्वभावं वदल दिया । 

सांख्य, नैयायिक और वेशेषिक आदि मतावलम्वियों की विवेकवती बुद्धि अपने मन, 
बुद्धि, इन्द्रिय और इन्द्रियवृत्ति रूप वालकों को सर्वथा सुरक्षित नहीं करती । वह अपने वालकों को 
अग्नि से वचा तो लेती है, परन्तु अग्नि के भय का सर्वथा नाझ नहीं करती ; क्योंकि प्रपञ्च 
का अत्यन्ताभाव तो उस मत में है नहीं । यह काम तो अद्व तनिष्ठ बुद्धि ही करती है। ऐसा 
कहकर हम अद्वैतवाद का पक्ष नहीं करते ; हमारा तो केवल यही मत है कि जिनक मत में पूर्ण 
सच्चिदानन्दघन परब्रह्म से भिन्न किसी दूसरी वस्तु की सत्ता रहती है उनके यहाँ तो दुःख का 
बीज रह ही जाता है । 

इसी दृष्टि से बुद्धियों के प्रति भगवान्‌ का यही कथन है कि "शुश्रूषध्वं पतीन्‌' तुम पर- 
ब्रह्माकाराकारित वृत्ति में परिणत होकर इन्हें ब्रह्मामृत पान कराओ और इनकी तृष्णा को शान्त 
करो--इनका मनोरथ पूर्ण करो । वस्तुतः विषय-सेवन से इन्हें सुख नहीं मिल सकता । भला 
मृगतृष्णा का जल पीने से किसी की प्यास गई है, उसमें जल है ही कहाँ ? इसी प्रकार क्या 
विषय-भोग-जन्य सुखों से इन्द्रिय और इन्द्रियवृत्तियों को शान्ति मिलू सकती है ? नहीं, क्योंकि 
विषय और विषय-सुख तो हें ही नहीं । अतः तुम सच्चिदानन्दघन परब्रह्म का ही अनु पन्धान 
करो । इससे यह नामरूपात्मक प्रपञ्च निवृत्त हो जायगा ; फिर तो एकमात्र अचिन्त्यानन्द- 
सौख्य-सुधा-सिन्धु परमात्मा ही रह जायगा और फिर ये उसी की माधुरी का 
पान करेंगी । 

वस्तुतः इन्द्रियों से विषयों का स्फुरण नहीं होता, बल्कि विषयावच्छिन्न चेतन का ही 
होता है। सव का अधिष्ठानभूत चेतन ही सत्य वस्तु है। उसके सिवा अन्य वस्तु की सत्ता ही 
कहाँ है ? यहाँ यह सन्देह हो सकता है कि ब्रह्म इन्द्रियों का विषय कंसे होगा, बह तो अदाब्द, 
अस्पर्शं और मन एवं इन्द्रिय आदि का अविषय है। इसमें कहना यह है कि वस्तुत: ब्रह्म ही 
सारी इन्द्रियों का विषय हो सकता है। प्रमाण का प्रामाण्य अज्ञात वस्तु का ज्ञान कराने में ही 
है। अज्ञान की दो शक्तियाँ हें आवरण और विक्षेप । इनमें आवरण के भी दो भेद हें-अस- 
त्वापादक और अभानापादक । ये असत्त्वापादक और अभानापादक आवरक किसी स्वतः 

सत्ता और स्फू्तिवाली वस्तु का ही आवरण करेंगे । ऐसी वस्तु ब्रह्म ही है । अत: बही अज्ञान का 
विषय हो सकत। है । इसी से संक्षपशारीककार का कथन है--- 


'आश्रयत्वविषयत्वभागिनी निविभागचितिरेव केवला । 
पूवसिद्धतमसो हि पश्चिमो नाश्रयो भवति नापि गोचरः ॥।' 


मिथ्या वस्तु की तो अज्ञात सत्ता-स्फूति हुआ ही नहीं करती । इसलिये वह प्रमाण बिपय 
हो ही नहीं सकती । समस्त इन्द्रियों का विषय एकमात्र परब्रह्म ही हो सकता है, अतः इन्हें 
उस ब्रह्मानन्द-सुधा-सिन्धू के अमृत का ही पान कराओ । 

मन एवं समस्त इन्द्रियां जव तक विषयचिन्तन करती रहेंगी तव तक दु:ख ही पायेगी । 
इन्हें क्या करना चाहिये ? केवल ब्रह्माभ्यास । ब्रह्माभ्यास का लक्षण इस प्रकार है 


तच्चिन्तनं तत्कथनमन्योन्यं तत्प्रबोघनम्‌ । 
एतदेकपरत्वं च ब्रह्माम्यासं दिदुर्बुधाः ॥ 

यह वात निश्चित है कि हम जेसा चिन्तन करेंगे बसे ही वन जायेंगे। इसी से श्रुति 
कहती है-- 

'यत्कतुर्भवति तत्कर्म कुरुते यत्कर्म कुरुते तदभिसम्पद्यते ।' 

जिनके श्रोत्र भगवत्कथा श्रवण में संलग्न हें, जिनके चरण भगवद्धामों की यात्रा करते 
हें, जिनके हाथ निरन्तर भगवत्सेवा में ही लगे रहते हें, जिनकी घ्ाणेन्द्रिय प्रभु के पादपद्म से 
संलग्न तुलसिका का ही आध्याण करती है तथा जिनके अङ्ग भगवद्भक्तों के सहवास का अद्भुत 
आनन्द लूटते हें उनके लिये यह संसार संसार ही नहीं रहता । देखिये ! नारद, शुकदेव, 
ब्यास एवं वसिष्ठादि के लिये भी तो यही संसार है । वे वारम्वार देह धारण करके यहाँ आते 
हें। उनके लिये यह आनन्दस्वरूप है और हमारे लिये यही विषम विषाक्त अग्निपूर्ण कटाह 
हो रहा है । जिनकी बुद्धि ने श्रीकृष्णचन्द्ररूप परमपति की शुश्रूपा की है उनके लिये यह भगवद्ूप 
हो गया है। इसी से वे प्रभू के लीळाविग्रह्‌ का आस्वादन करने के लिये सव कुछ जानकर भी 
थोड़ा-सा मेद स्वीकार करते हें । शुद्ध परब्रह्म आनन्दरूप है किन्तु उसका सगुण रूप आनन्द- 
कन्द है-वह आनन्द का ही घनीभूत रूप है । जिस प्रकार इक्षुरस मिष्ट है, किन्तु दार्करा और 
मिश्री में जो माधुरी है वह कुछ और ही है, इसी प्रकार भगवान्‌ के दिव्यमङ्गल विग्रह का 
सुख विचित्र ही है। उनके कर, चरण, नख, अघर, भूषण, आयुध सभी परम दिव्य हें; उनके 
एक-एक अवयव पर कोटि-कोटि कामदेव निछावर किये जा सकते हें। उनकी उस परमानन्द- 
मयी मूर्ति का सुखास्वादन करने के लिये ही वे नित्यमुक्त महषिगण इस लोक में अवतरित होते 
हें और स्वरूपत: सवंथा अभिन्न होने पर भी प्रभु का आनन्द भोगने के लिये भेद स्वीकार 
करते हें; क्योंकि बिना भेद के भोग नहीं हो सकता । यही भगवल्लीला का निगूढ़ रहस्य है । 

ऊपर कहा जा चुका है कि बुद्धियों के प्रति भगवान्‌ का कथन है कि तुम संसार की ओर 
मत जाओ, अपने परमपति परमात्मा का ही अनुसन्धान करो । यहाँ 'क्रम्दन्ति बाला वत्साइच' 
का तात्पर्यं यह है कि जब तक तुम लोग परब्रह्म परमात्मा का अनुसन्धान न करोगी तव तक 
इन्द्रिय और इन्द्रियवृत्तिरूप वालक तथा बछड़ें क्रन्दन करते रहेंगे; क्योंकि ब्रह्मान्‌सग्धान न 
करने पर तो प्रपञ्च की प्रतीति बनी ही रहेगी । वस्तुतः इस संसार की सत्ता मन की चञ्चलता 
रहने तक ही है, उस चञ्चलता का निरोध होने पर फिर प्रपञ्च की प्रतीति नहीं होती । 


मनसो ह्यमनीभावे द्वेतं नेवोपलम्यते । 


अतः प्रपञ्च की प्रतीति और उसके कारण इऱ्द्रियों के क्रन्दन का हेतु तुम्हीं हो । 
जिस प्रकार महासमुद्र में वायु के योग से कुछ हलचल होने पर ही तरङ्गमाला का प्रादुर्भाव 
होता हे उसी प्रकार बुद्धि के स्फुरण से ही चित्समुद्र में कुछ हलचल होती है। इसी का नाम 
मन है। योगवासिष्ठ में कहा है-- 


स आत्मा सर्वगो राम नित्योदितवपुर्महान्‌ । 
यन्मनाक्‌ मननों शक्ति घत्ते तमन उच्यते ॥। 


अतः थोड़ीसी मननी दाविति को घारण करने पर परब्रह्मा ही मनरूप से प्रादुर्भूत होता है। 
किन्तु मन की वह मननी शक्ति कया है ? यदि हम इस वात का विचार करे कि तरङ्ग 
क्या है तो यही निइचय होगा कि वस्तुत: वह समुद्र ही है। वायु के कारण ही उसको पृथक्‌ 
प्रतीति होती है। इसी प्रकार मन भी मायाशक्ति के कारण ही अपने अधिष्ठान-रूप परब्रह्म 
से पृथक्‌ प्रतीत होता है! अतः चित्त का जगत्‌-सम्वन्ध स्फुरण ही मननी दावित है, वरतुतः 
व्यावहारिक जगत्‌ में स्फुरण ही चित्‌ का चित्तत्त्व है, वही सृष्टि का बीज है, उसी को भगवान्‌ 
का ईक्षण, सङ्कुल्प अथवा आदिसंवेदन कहकर भी पुकारा जाता है । 
मन साक्षीभास्य माना जाता है। उसकी कभी अज्ञात सत्ता नहीं रहती । जिस प्रकार 
समुद्र के विना तरङ्ग की सत्ता नहीं होती उसी प्रकार शुद्ध चेतन से भिन्न मन नहीं है। यदि 
मननी शक्ति का निरोध हो जाय तो चित्त चित्‌ हो जाता है। वस्तुतः चित्‌ तकार-रहित चित्त 
ही है । योगवासिष्ठ में कहा है-- 
चित्तं चिद्विजानीयात्तकार रहितं यवा । 


यह तकार ही चञ्चलता है। इस चञ्चलता के कारण ही नित्य-शुद्ध-बुद्ध निविकार 
ब्रह्म में प्रपञ्च की प्रतीति हुई है । इसकी निवृत्ति होने पर तो भन का मनस्तव ही नहीं रहता । 
फिर तो यह प्रपञ्च ब्रह्म ही हो जाता है; क्योंकि वास्तव में तो अन्वय व्यतिरेक से ब्रह्म ही है- 
ब्रंह्मकी सत्ता से ही इसकी सत्ता है, ब्रह्म को छोड़ कर तो इसकी सत्ता ही नहीं है । माया या 
अज्ञान भी अधिष्ठान से भिन्न नहीं है । 

श्री गोसाई तुलसीदासजी कहते हें-जिस प्रकार काष्ठ में अनेकों पुतलियाँ और कपास 
में तरह-तरह के वस्त्र निहित हैं उसी प्रकार चित्त में ही सारा प्रपञ्च है । यदि चित्त स्वाधीन 
हो जाय तो भले ही संसार के सारे पदार्थ वने रहें उनसे अपना क्या हानि-लाभ होता है । 

इस विवय में एक गाथा है-एक राजा अश्वमेध यज्ञ कर रहा था । यज्ञीय अस्व छडा 
गया, बहुत से सैनिक अस्व की रक्षा के लिये चले । उस अक्‍्व को एक मुनिकुमार ने पकड़ 
लिया और उस सारी सेना को जीतकर वह उसे लेकर एक दिला में घुस गया । यह अद्भुत 
ब्यापार देखकर बचे-खुच सैनिकों को बड़ा आइचय हुआ और उन्होंने जाकर सारा हाल राजा 
को सुना दिया । राजा ने उस अर्व को लाने के लिये कुछ आदमियों के साथ अपने भाई को 
भेजा। वह राजकुमार जब उस स्थान पर पहुंचा तो एक शिला के सिवा वहाँ और उस कुछ 
भी न मिला । उसने सोचा कि यहाँ अवश्य कुछ मुनिश्रेष्ठ होंगे; उन्हीं सं इस लीला का रहस्य 
खुल सकेगा । इधर-उधर खोजने पर उसे एक महात्मा दिखाई दिये । महात्मा समाधिस्थ 
थे। राजकुमार तन-मन से उनकी सेवा-शुश्रूया करने लगा । परन्तु उनका समाधि से उत्थान 
न हुआ । कुछ काल पश्चात्‌ उसकी सच्ची लगन देखकर वही मुनिकुमार प्रकट हुआ और उसे 
वह यज्ञीय घोड़ा दे दिया । राजकुमार ने वह अश्व तो दूसरे मनुष्यों के साथ राजधानी 
को भेज दिया और स्वयं वहीं रह गया। तव मुनिकुमार ने पूछा-“राजन्‌ ! तुम बया 
चाहते हो ?' 

राजकुमार ने कहा-'भगवान्‌, मेरी यही इच्छा है कि इन मुनिश्रेष्ठ का समाधि स 
व्युत्थान हो ।' इस पर मुनिकुमार ने कहा-'ऐसा होना तो बहुत कठिन है; क्योंकि इस समय 
ये स्थूल, सूक्ष्म और कारण तीनों शरीरों का अतिक्रमण कर केवल सत्तामात्र परब्रह्म के साथ 
एकीभाव से स्थित हें। तथापि में प्रयत्न करता हूँ ।' एसा कहकर मुनिकुमार समाधिस्थ हो 
गथा । उसने तीनों शरीरों से सम्बन्ध छोड़कर सन्मान में स्थित हो मुनिवर के सन्मात्र तत्त्व 
में स्थित आत्मा को उद्बुद्ध किया । इससे मुनि की समाधि खुल गई। मुनिवर ने राजकुमार 
और समाधिस्थ मुनिकुमार को देखा तया योगवल से सारा रहस्य जानकर मुनिकुमार को 
उद्बुद्ध किया । फिर राजकुमार ने मुनिवर से प्रार्थना को-'भगवन्‌ ! आप मुझे अपना 
परिचय देकर कृतार्थ करें और ये मुनिकुमार हमारा अश्व लेकर किस प्रकार इस दिला में घुस 
गये थे यह सब रहस्य बतलाने की कृपा करें ।' 

मुनि ने कहा-'राजन्‌ ! पूर्वकाल में में एक राजा था। संसार से निवेद होने पर में 
अपना राज्य छोड़कर सपत्नीक यहाँ तपस्या करने चला आया । एक दिन, जब कि में समाधिस्थ 
था, दैववश मेरी रानी की वृत्ति कुछ चञ्चल हो गई और उसने संकल्प से ही मेरे साथ मंथुन 
किया । उससे वह गर्भवती हो गई और यथासमय उससे यह पुत्र उत्पन्न हुआ । पुअ-प्रसव के 
पश्चात्‌ उसने तो शरीर छोड़ दिया, फिर मेंने ही इसका लालन-पालन किया । कुछ वयस्क 
होने पर इसको इच्छा राज्य भोगने की हुई | तब मेंने इसे योगाभ्यास में लगाया, उसमें सिद्धि 

प्राप्त करनं पर इसने संकल्प से ही इस शिला में एक ब्रह्माण्ड रच लिया है। यह उस ब्रह्माण्ड 
का ईश्वर है | तुम्हारे अश्व को भी यह वहीं ले गया था । 
यह सब वृत्तान्त सुनकर कुत्‌हलवश राजकुमार को उस मुनिकुमार के संकल्पित ब्रह्माण्ड 
को देखने की इच्छा हुई । तव मुनिकुमार ने कहा-'अच्छा तुम मेरे साथ चलो ।' किन्तु जव 
राजकुमार ने उसके साथ दिला में प्रवेश करने का प्रयत्न किया तो वह सफल न हुआ | तव 
मुनिकुमार ने अपने योगवल से उसे अपने साथ ले लिया । उस शिला में प्रवेश करने पर उसे 
इस ब्रह्माण्ड की अपेक्षा भो अधिक विस्तृत ब्रह्माण्ड दिखाई दिया ।' बहाँ उसने एसा ही आकाश 
देखा; तथा वहाँ के ब्रह्मलोक, इन्द्रलोक, वेकुण्ठ, पाताळ और रसातलादि में जाकर ब्रह्मा, विष्णु 
आदि सब देवताओं का भी दर्शन किया । उसने यह भी देखा कि वहाँ वह मुनिकुमार ही सवसं 
अधिक पूजनीय है; वहाँ के देवगण भी उसे अपना ईर्वर समझते हें । इस प्रकार केवल एक दिन 
में ही उसने वह सारा ब्रह्माण्ड देख लिया । तव उसे फिर इस लोक में आने को इच्छा हुई । 
उसके कहने से मुनिकुमार उसे बाहर ले आया; किन्तु उसने देखा कि वहाँ का सारा ही रंग- 
ढंग बदला हुआ है। जहाँ पर्वत था वह विस्तृत समतल भूमि है, जहाँ नदी थी वहाँ मरुभूमि 
दिखाई देती है ओर जहाँ बन था वहाँ नगर वसे हुए हें । 
यह देखकर उसने मुनिकुमार से इसका कारण पूछा । मुनिकुमार ने कहा-तुम्हें मरे 
ब्रह्माण्ड में तो एक ही दिन व्यतीत हुआ जान पड़ा था; किन्तु उतने ही समय में यहाँ कई यग 
बीत गये हें। इसलिये अब यहाँ सब कुछ बदल गया है। तुम्हारे कुळ में भी अव बहुत-सी 
पीढ़ियाँ वीत चुकी हें; तुम्हारे सामने जितने मनुष्य थे उनमें तो केवल तुम ही रह गये हो ।' 
यह सुनकर राजा को वड़ा विस्मय और विषाद हुआ । फिर उसने मुनिकुमार से इसका रहस्य 
पूछा । 
मुनिकुमार : - बोला-'राजन्‌ ! वस्तुतः यह्‌ प्रपञ्च संकल्पमात्र है। साधारण लोगों 
के संकल्प शुद्ध नहीं होते, उनमें कई संकल्पों का सांकर्यं रहता है; इसलिये वे सिद्ध भी नहीं 
होते । यदि हमारा संकल्प सिद्ध हो जाय और उसमें अन्य संकल्पो का मेल न रहें तो हम उसे 
प्रत्यक्ष व्यावहारिक रूप में देख सकते हें । जिस संकल्प की पूर्वकोटि और परकोटि ज्ञात होती 
है वह तो कल्पना ही है, बह सिद्ध संकल्प नहीं है । यदि हमारा संकल्प ऐसा हो जाय कि उसकी 
पूर्वकोटि का [अर्थात्‌ वह्‌ कव और किस प्रकार आरम्भ हुआ था-इस बात का] भान न रहे 
तो वह अवश्य प्रत्यक्ष हो जायगा । मेरा संकल्प सिद्ध हो गया है। उस संकल्प-शकिति से ही 
मंन इस शिला में ब्रह्माण्ड की भावना कर ली है । मेरा ब्रह्माण्ड इस ब्रह्माण्ड की अपेक्षा बृहत्तर 
है । जितने समय में मेंने वहाँ एक दिन की भावना की थी, उतने समय में इस ब्रह्माण्ड के ब्रह्मा 
ने कई युगों को भावना की अतः वहाँ केवल एक दिन हुआ और यहाँ कई युग बीत गये । 
वस्तुतः सारा प्रपञ्च भगवान्‌ का संकल्प ही है। जो शक्ति भगवान्‌ में है, बही योगियों में 
भी हो जाती है। वे यदि घट को पट कहें तो उसे पट होना पड़ेगा । ब्रह्मादि का संकल्प भी 

एसा ही है । इसी से उनके संकल्पित पदार्थ उन्हें भी प्रतीत होते हें और हमें भी । अन्य पुरुषों 
के संकल्प ऐसे नहीं होते, उन्हें अपने संकल्पों की पूर्वकोटि ज्ञःत रहती है; अतः उनके संकल्पित 
पदार्थं केवल उन्हें ही प्रतीत होते हैं, दूसरों को नहीं । 

इसी से पहले कहा गया है--'मनसो ह्यमनीभावे इंतं नबोषलग्यते' बयोंकि प्रपञच 
को प्रतीति मन की चञ्चलता में ही होती है, उसकी स्थिरता में नहीं । अतः भगवान्‌ वृद्धियों 
से कहते हें--'अरी बुद्धियो ! जव तक तुम स्थिर होकर अपने परम प्रेमास्पद परब्रह्म परमात्मा 
का सुखास्वादन न करोगी तब तक तुम्हारा श्रम निवृत्त न होगा । श्रम की निवृत्ति परमप्रेमास्पद 
के सुखास्वादन से ही होती है; क्योंकि जिस समय प्राणी प्रेमविद्वळ होता है उस समय उरूकी 
इन्द्रियां और मन शिथिल पड़ जाते हैं जिस समय कोई प्रेमी दीर्घकाल के प्रवास के अनन्तर 
अपनो प्रियतमा से मिलता है और उन दोनों का परस्पर आलिङ्गन होता है उस समय उन्हें 
वाहर-भीतर का कुछ भो ज्ञान नहीं रहता । यह दशा प्राकृत प्रेमियों को है फिर परमानन्द- 
सौस्य-सुधासिन्धु श्री शयामसून्दर का संयोग होने पर उनके दिव्य रूप, दिव्य स्पशे एवं दिव्य 
गन्ध का समास्वादन करने पर जो विलक्षण स्थिति होती है, उसका तो कहना ही क्या है? 
श्रुति कहती है-उस समय तो न वाह्य जगत्‌ का ज्ञान रहता है और न आन्तर का-'नान्तरं 
किञ्चन बेद न बाह्यम्‌ / उस समय उसका चित्त भो अपने अधिप्ठानभूत चिदात्मा में लीन 
हो जाता है-- 

तच्चापि चित्तबडिशं शनकंवियुडः कते । 

जिस समय जीव को अपने एकमात्र प्रियतम परमानन्दकन्द श्रीकृष्णचन्द्र का आइलेप 
होता है उस सभय जो आनन्दातिरेक होता है उसमें उसके मन और इन्द्रिय आदि एसे परिप्लुत 
हो जाते हं कि उसे अपना भी भान नहीं रहता । उस स्थिति में भक्त और भगवान्‌ का सर्वथा 
अभेद हो जाता है। भगवाम्‌ को नित्यनिकुङ्ज-लोला में श्री वृषभानुदुलारी के साथ उनका 
नित्य संयोग रहता है । वहाँ उनका कभी विप्रयोग नहीं होता, क्योंकि भगवान्‌ कृष्ण अचिन्त्या- 
नन्द-सुधासिन्धु हें और श्री रासेशवरोजी उनकी मधुरिमा हेँ। वस्तुतः बे एक ही तत्त्व हें। 
केवल रसानुभूति के लिये हो उनके दिव्यमङ्गल बिग्रहों का प्रादुर्भाव हुआ है । वे यद्यपि सर्वदा 
एक रूप हें तथापि लीलाविशेषोपयुक्त रसाभिव्यक्ति के लिये उनका विप्रयोग आवश्यक है । 
'अतः लीला-विशेष के विकास के लिये ही उनका द्वैधीभाव होता है। उस समय जितने भावों 
की अपेक्षा है उन सभी का प्रादुर्भाव होता है । यह ठोक है कि उस नित्य लीला में उनका कायिक 
और एन्द्रियक विप्रयोग कभी नहीं होता । उनके मन, प्राण, नेत्र तथा प्रत्यक अङ्क-प्रत्यङ्ग 
परस्पर संहिलष्ट हें । तथापि उप्त संइलेथ से प्रंमातिशाय के कारण उनमें जो विह्वला आती 
है उससे श्री वृषभानुनन्दिनो का मन कृष्ण सुख का अनुभव नहीं करता और श्रीकृष्णचन्द्र का 
विह्वल मन श्री निकुञ्जेश्वरोजी की माघुर्यसुघा का आस्वादन करना भूल जाता है । यहाँ केवल 
इतना ही विप्रयोग होता है । 

अब इधर अध्यात्म में आइये । यह वुद्धिरूपा प्रमदा सुधुप्ति में थोड़ा-सा उस ब्रह्मसुख़ 
का रसास्वादन करती है । इसी से उस समय इसे आत्मविस्मृति हो जाती है । वस, जिस समय 
बुद्धि अपने को भूली कि उसे प्रपञ्च का भान ही नहीं रहता । फिर तो बुद्धि वुद्धि नहीं रहती, 
मन मन नहीं रहता और प्राण प्राण नहीं रहते । वे सब केवल चिन्मात्र हो जाते हैं । इसी से 
भगवान्‌ ने कहा कि “हे बुद्धियो ! जब तक तुम मुझमें ही स्थित न होगी तव तक तुम्हारे बाल- 
वच्चे रूप ये इन्द्रियाँ और मन आदि रोते ही रहेंगे ।” 
परन्तु करें बया ? बहुत कुछ विचार भी करते हें, तव भी विषय में अपनी ओर 
आकर्षित कर हो लेते हें । हम स्वयं उनकी ओर जाने का संकल्प नहीं करते, तथापि जिस समय 
कोई असाधारण रूप हमारे सामने आता है उस समय नेत्र उसकी ओर खिंच जाते हें; जिस समय 
कोई सुभधुर शाब्द सुनाई देता है कान वहाँ से हटना नहीं चाहते ; जव कोई दिव्य गन्ध मालूम 
होतो है तो घ्राणेन्द्रिय उसमें फंस ही जाती है तथा जव कोई सुस्वादु पदार्थ सामने आता है तो 
रसनेन्द्रिय उसका रस लेने ही लगती है। ये सब हठात्‌ हमें अपनी ओर खींच लेते हें। यह 
सब उस महामाया का हो प्रभाव है । 
ज्ञानिनामपि चेतांसि देवी भगवती हिं सा। 
बलादाकृष्य मोहाय महामाया प्रयच्छति ॥। 


यह देवी भगवतो कोन है? विषय-रूप में परिणत हुई प्रकृति ही वह महामाया है। 
उसके कारण बड़े-बड़े ज्ञानी तपस्वो और जितेन्द्रिय भी अपनी-अपनो निष्ठा से विचलित 
हो जाते हें। नारद, विश्वामित्र और ब्रह्मादि को भी उसने नहीं छोड़ा, फिर हम जैसे साधारण 
पुरुषों की तो वात हो क्या है? अतः महापुरुषों का यही उपदेश है कि कोई कैसा ही विवेकी 
हो उसे संदा विषयों से दूर ही रहना चाहिये; वहाँ उसे अपनी पण्डिताई का भरोसा नहीं करना 
चाहिये । भगवान्‌ शङ्कराचायं कहते हं 

'आरुढयोगोऽपि निपात्यतेऽधः सङ्गन योगी किमृताह्पसिद्धिः । 


अतः विषयों के रहते हुए ये वाल-बच्चे तो रोते ही रहेंगे । यदि तुम इनका रोना वन्द 
करना चाहती हो तो तुम अपने पतिदेव अचिन्त्यानन्द-सुघासिन्धु परब्रह्म का चिन्तन करो । 
उसमें निश्चळ हो जाने पर विषयों की सत्ता हो नहीं रहेगी । इस प्रकार जब विषय ही न रहेंगे 
तो रोवेंगे किसके लिये ? 

वास्तव में तो इन्द्रिय और इन्द्रियवृत्ति परब्रह्म की ही ओर जाना चाहती हें, विषयों 
को ओर जाना इन्हें अभोष्ट नहीं है । परन्तु करें क्या, विषय रूप चुम्बक इसे वलात्‌ अपनी ओर 
खींच लेता है। इसी से बृहदारण्यकोपनिषद्‌ में इन्द्रियों को ग्रह बतलाया है और विषयों को 
अतिग्रह । इन्द्रिया और मन प्राणी को इसी प्रकार ग्रहण किये हुए हें जसे ग्रह अर्थात्‌ भूत । 
उन ग्रहों से गृहीत होकर यह जीव रोता-चिल्लाता है। इन ग्रहों से छूटने के लिये उसे श्रोकृष्ण 

रूप ग्रह को शरण लेनी चाहिये । जिस समय यह कृप्ण-ग्रह-गृहीतात्मा हो जायगा उस समय वे 
क्षुद्र ग्रह्‌ इसका कुछ भी न विगाड़ सकेंगे । किन्तु विषय अतिग्रह हें । आत्मा पर मन रूप ग्रह 
चढ़ा हुआ है, उस पर इन्द्रियरूप दथा भूत सवार हें और उन पर भी विषयरूप विकट भूत लगे 
हुए हें। इन अतिग्रहों से गृहीते होने पर भला इन्द्रियों की आत्मा की ओर कसे प्रवृत्ति हो 
सकती है ? 

पहले हम कह चुके हें कि स्वयम्भ भगवान्‌ ने इन्द्रियों को बहिर्मुख करके हिसित कर 
दिया है । हिसा किसे कहते हें? अनभिमत कर्म करना पड़े-यही हिसा है । इन्द्रियां विपयों की 
ओर जाना नहीं चाहती, भगवान्‌ नें इन्द्रियों को वहिरमुख कर दिया। इससे उन्हें 
बलात्कार उनकी ओर जाना पड़ा। यही उनकी हिसा है। अतः भगवान्‌ कहते हँ-“हें 
बृद्धियो ! ये इन्द्रियरूप बालक विषयों की ओर जाने से रो रहे हें और परमानंम्द-सुधा का 
पान नहीं कर पाते । इसमें कारण तुम्हीं हो, क्योंकि यदि तुम चञ्चलता छोड़ दो तो इन विषयों 
की सत्ता ही न रहें उस समय ये इन्द्रियाँ जायेंगी ही कहाँ ? तव तोये ब्रह्मानन्द-सुधा का ही 
पान करेंगी । अतः इन्हें शान्त और तृप्त करने के लिये भी तुम मरा ही चिन्तन करो ।” 

इन्द्रिय और इन्द्रियवृत्ति बृद्धि की ही अवस्था-विशेप हें । इसलिये ये उसके बालक ही हें । 
जिस प्रकार दर्पण के भीतर अनेक प्रकार के पदार्थ प्रतिविम्बित होते हें उसी प्रकार 
शुद्ध चैतन्य-रूप दर्पण में समस्त प्रपञ्च प्रतिबिम्वित है। दर्पण में जो आकादा की प्रतीति 
होतो है वह वस्तुतः निरवकाश में ही अवकाश की प्रतीति है । दर्पण के अवयव इतने सघन हें 
कि उनमें किसी पदार्थ का प्रवेश होना सम्भव ही नहीं है। अतः उसमें जितने समुद्र, नदी, 
पर्वत एवं वन आदि प्रतीत होते हें वे सव असत्‌ ही हैं । इसी प्रकार शद्ध चेतन्य रूप दर्पण में 
अनेकविव प्रपञ्च प्रतीत हो रहा है । परन्तु वस्तुत: वह सव केवल स्वयंप्रकाश शुद्ध चेतन ही है । 

परन्तु उनकी प्रतीति क्यों होती है ? यहाँ दो बातें ध्यान देने की हें-( १) जिस समय 
आप दर्पण के शुद्ध स्वरूप पर दृष्टि ले जायेंगे उस समय आपको उसमें प्रतिविम्बित पदार्थ 
दिखाई नहीं देंगे और जिस समय आप प्रतिविम्बित पदार्थ देखेंगे उस समय दर्पण का शुद्ध स्वरूप 
नहीं देख सकेंगे । यहो वात परब्रह्म के विपय में भी है। परब्रह्म को ग्रहण करनेवाली वृत्ति 
प्रपञ्च को ग्रहण नहीं कर सकती और प्रपञ्च को ग्रहण करनेवालो परब्रह्म को ग्रहण नहीं कर 
सकती । (२) यह भी निश्चित बात है कि प्रतिबिम्वित पदार्थो की सत्ता दपण के ही अधीन है 
और वस्तुतः दर्पण को ग्रहण किये विना हम प्रतिविम्ब को ग्रहण भी नहीं कर सकते । यह कभी 
सम्भव नहीं है कि हम तरङ्ग को तो देख लें और जल को न देंखे तथा हमें सौरालोक या चन्द्र,लोक 
की प्रतीति तो न हो किन्तु उनसे प्रकाश्य पदार्थो को प्रतीति हो जाय। इसी प्रकार हमें पहले 
ब्रह्म का ग्रहण होता है और पीछे प्रपञ्च का; क्योंकि सारे पदार्थ उसी के प्रकाश से प्रकाशित हैं-- 

"तमेव भान्तमनुभाति सर्व तस्य भासा सवंमिदं विभाति । 


किन्तु इस समय जो ब्रह्म का ग्रहण होता है थह उसके दावल रूप का होता हैं। उसके 

शुद्ध स्वरूप का ग्रहण तो प्रपञ्च की उपेक्षा करते-करते उसकी अप्रतोति होने पर ही होगा; 
जिस प्रकार कि शुद्ध दर्पण का ग्रहण तभी हो सकता है जव कि प्रतिबिम्ब का ग्रहण न किया 
जाय । 

जिस समय बुद्धि प्रपञ्च को ग्रहण करती है उस समय वह वहुत घबराती है; क्योंकि 
इसमें सिह-व्याघादि बड़े-बड़े भयानक पदार्थ भी हें। लोक में प्रतिबिम्ब से भय होना प्रसिद्ध 
है। माता वालक को अपनी परछाई नहीं देखने देती, वयोंकि उसे भय है कि वह उसे बेताल 
समझ कर डर जायगा । एसे स्वकल्पित मिथ्या वेताल से भो मृत्यु हो जाती है। इसी प्रकार 
यह प्रपञ्च चिद्रूप दर्पण में प्रतिविम्वित परछाई है । अतः विवेकवतो वुद्धिलूप माता को उचित 
है कि वह इन्द्रिय और इन्द्रियवृत्तिरूप अपने बालकों को, उनके कल्याण के लिये, यह प्रपञच- 
रूप परछाई न देखने दे और केवल दर्पण स्थानीय ब्रह्म को ही देखे । 

यहाँ यह शङ्का न करनी चाहिये कि प्रतिविम्व तो किसी बिम्व का हुआ करता है; 
अतः परब्रह्म में जो प्रपञ्तव प्रतिफलित होता है उसका भी कोई विम्व होना चाहिये । 
दर्पणादि परिच्छिन्न पदार्थ हें, इसलिये उनमें जो प्रतिविम्व पड़ता है वह विम्व के ही कारण 
होता है; किन्तु ब्रह्म तो अपरिच्छिन्न है, उससे पृथक्‌ और स्थान ही कहाँ है, जहाँ उसमें प्रति- 
फलित होनेवाला विम्व रहेगा । विम्बभूत जो कोई भो पदार्थ होगा वह देश, काल और वस्तु 
के अन्तर्गत ही होगा । किन्तु देश, काल और वस्तु तो प्रतिबिम्ब के ही अन्तर्गत हें । यदि वहो 
कि अनुमान से तो कोई न कोई बिम्ब मानना ही होगा; क्योंकि लोक में विना विम्ब का कोई 
प्रतिबिम्ब देखने में नहीं आता । किन्तु अनुमान भी तो एक ज्ञान ही है; अतः यह भी ज्ञान- 
स्वरूप ब्रह्म से वाहर नहीं हो सकता, फिर उससे ज्ञेय पदार्थ तो ब्रह्म के वाहर हो ही कंसे सकता 
है? अतः ब्रह्म में जो प्रतिविम्वत है वह बिम्ब-रहित है। यह इस दर्पण की विलक्षणता है । 
यही इसकी अनिर्वचनीया शक्तिरूपा माया है। यही माया सबको मोहित किय हुए है । 

किन्तु यह इसका स्वभाव अवश्य है कि यदि तुम इसमें प्रतिविम्बित प्रपञ्च को देखना 
छोड़ दो तो तुम्हें शुद्ध ब्रह्म का साक्षात्कार हो जायगा और साक्षात्कार होते ही माया और उसका 
प्रपञ्च सदा के लिये मिट जायगा । इसी से भगवान्‌ बुद्धियों से कहते हें-'मा यात गोष्ठम्‌'- 
तुम विययों को ओर मत जाओ; बल्कि इन इन्द्रियों के विपयरूप हाऊ को निवृत्ति के लिये तुम 
केवल शुद्ध परब्रह्म को ही देखो । तुम भास्यवर्ग को मत देखो, केवल भान को ही देखो । 

एसा करने के लिये भगवान्‌ क्यों कहते हें? क्योंकि 'क्रम्दन्ति बाला वत्साइच'-ये 
इन्द्रियाँ रो रही हें। अतः न तो तुम्हीं प्रपञ्च को देखो और न इन्हीं को दिखाओ, अन्यथा 
इनकी मृत्यु हो जायगी । देखो, जिस समय तुम इस प्रपञ्च को देखती हो उस समय तुम्हारे 
ये वालक भी उसे ही देखने लगते हें । अतः तुम उसे मत देखो और 'तान्‌ भा पाययत मा दुह्यत 
च' अर्थात्‌ इन इन्द्रियों को बिषय-सेवन मत कराओ और न इनके सामने विषयों को ही आने 
दो; क्योंकि.इन्हें बिषयरूप पय:पान कराना तो विष ही .पिलाना है। इन्हें वह प्रिय अवश्य है, 


श्रोरासलीलारहस्प १६३ 


परन्तु. उसके सेवन से इनका अनिष्ट ही होगा । रोगी वालक कुपथ्य करना चाहा ही करता है, 
परन्तु माता उसे करने थोड़े ही देती है । उनके सेवन से इन्हें शान्ति या तृप्ति भो नहीं हो सकती । 
विषय-सेवन से तो इनको विषयाभिलापा और भी बढ़ जायगी-“भोगमनुविवर्धत इन्द्रियाणां 
कोलम्‌ ।' 

अतः इनके हित. के लिये इन्हें विपय-सेवन मत करने दो । विषय-सेवन न करने सें 
इन्द्रियों की भोग-वासना निर्वल पड़ जायगी | यह ठीक है कि इन्द्रियों के निग्रह से उनकी 
वाह्य प्रृत्ति मन्द पड़ जाती है तयापि उनकी आन्तरिक शक्ति बढ़ जाती है। एक व्यक्ति 
कुछ काल मौन रहता है । इससे वागिन्द्रिय अवश्य मन्द पड़ जाती है । वह अधिक बोल नहीं 
सकता । परन्तु वह जो कुछ कहता है वही हो जाता है। यदि वह वटवृक्ष को नीम का वृक्ष 
वतला दे तो उसे निम्ववृक्ष हो जाना पड़ता है । योगदर्शन में मौन से वाक्सिद्धि मानी गई है । 
इसी प्रकार जो वाळब्रह्मचारी है वह एकाएकी कामाहत नहीं होता । अत्यन्त रूपवती स्त्रियों 
को देखकर भी उसका चित्त विचलित नहीं होता । एक वार मह॒पि नारद तप कर रहे थे । उन्हें 
तपो्रष्ट करने के लिये इन्द्र ने कुछ अप्सराएँ भेजीं । परन्तु उनके सारे हाव-भाव वटाक्ष उन्हें 
विचलित करने में समर्थ न हो सके । करते केसे ! इस समय शरी नारदजी की मनोवृत्ति तो एक- 
मात्र भगवत्तत्त्व में ही स्थित थी, उसे तो उनका भान भी नहीं हुआ । इस समय भगवान्‌ की उन 
पर पूर्ण कृपा थी । भला जिनके ऊपर भगवान्‌ की कृपा है उनका कोई कया विगाड़ सकता है? 

सीमि कि चाप सकहि कोउ तासु । 
बड़ रखवार रमापति जासु॥ 

भगवान्‌ कृष्ण ने भी उद्धव को यही उपदेश किया है कि हें उद्धव ! ये इन्द्रियाँ मनुष्य 
को ठगनेवाली हें । ये उसे असदभिनिवेश में ग्रस्त कर देती हें; अतः तुम इनसे विषय 
सेवन मत करो । 

तस्मादुद्धव मा भुडक्ष्य विषयानसदिन्द्रियेः । 
आत्माग्रहणनिर्भातं पश्य वेकल्पिक स्मम्‌ ॥ 


भगवान्‌ शङ्कुराचार्यजो ने भो यही कहा है कि शम, दम, उपरति, तितिक्षा आदि साधनों से 
सम्पन्न होकर ही ब्रह्मविचार करना चाहिये । यदि इन्द्रियों को स्वाधीन न किया जायगा तो 
वेदान्त-चर्चा केवल तोते की कहानी ही होगो ।* उससे तुम्हारा कल्याण नहीं हो सकता । 


* एक वार एक व्यक्ति को यह देखकर बड़ी करुणा हुई कि वेचार निरीह तोते व्यर्थ मनुप्यों के चंगुल में 
फेसते हें इसलिए उसने सोचा कि इन्हें कोई एसा पाठ पढ़ा दिया जाय जिससे ये उसमें न फेसे। उसन एक 
तोते को यह वात सिंखला दी--तोते ! सावधांन रहना । नली के ऊपर मत बैठना और अगर वेठ 
जाओ तो उसे छोड़ देना। उसे तुम्हीं नें पकड़ रखा है, उसने तुम्हें नहीं पकड़ा । उम7 तोते से सुनकर यह 
पाठ उस प्रान्त के सब तोतों न सीख लिया । सब इसी प्रकार कहने लगे । परन्तु उस व्यवित ने देखा कि एक 
तोता नली में फंसा हुआ है और मुंह से यही वात कह रहा है। यही दशा साधनहीन वेदान्तियों की होती है । 
वे मुख से तो अपने को शुद्ध-बुद्ध-मुकत कहते रहते हें किन्तु वस्तुतः रहते विषयों में आरक्त ही हें। इस प्रकार 
के ज्ञान से कोई लाभ नहीं हो सकता । - 

अतः यदि तुम वास्तव में अपना कल्याण चाहते हो तो विषयों को त्यागो । रसना 
को रसास्वादन से रोको, श्रोत्रों से शब्द ग्रहण मत करो और घ्याणेन्द्रिय से गन्ध मत सूंघो । 
सारी इन्द्रियों क! निरोध कर दो । 
मुकितभिच्छसि चेत्तात विषयान्विषवत्त्यज । 
क्षमाजचदयातोषसत्यं ` पीयूषवज्भूज ॥। 
आत्मलाभ का यही उपाय है । इसी से भगवान्‌ ने कहा है-- 
यच्छेढ्राङ मनसी प्राज्ञस्तयच्छेउज्ञान आत्मनि । 
ज्ञानमात्मनि महति तद्यच्छेच्छान्त आत्मनि ॥ 
पहले अपनी इन्द्रियों को प्रवृत्ति को शास्त्रीय करो। इससे उनकी उच्छुद्धलता शान्त हो 
जायगो । फिर धीरे-धीरे अभ्यास द्वारा उनसे विधय ग्रहण करना छोड़ दो। श्री मधुसूदन 
सरस्वती ने अपनी गीता की टीका में कहा है-'यदि घर में चोर घुस रहे हों तो सबसे पहले 
दरवाजा बन्द कर लेना चाहिये; पीछे कोई और उपाय करो । इसी प्रकार विषयों पर विजय 
प्राप्त करने के लिये पहले इन्द्रियों को उनके विषयों से निवृत्त करो । यदि.अन्तःकरण. में भोग- 
वासना बनी हुई हो तो भी इन्द्रियों से अन्य विषयों को तो ग्रहण मत करो । अब जो विवय रूप 
चोर तुम्हारे अन्तःकरण रूप घर में घुस आये हें उनकी परब्रह्म रूप राजा के यहाँ रिपोर्ट करो, 
वह अवश्य इनका प्रवन्ध कर देंगे । श्री गोसाई जी महाराज कहते हें-- 
मम हृदय भवन प्रभु तोरा। 
तहे बसे आय बहु चोरा॥ 
अति कठिन करहि बरजोरो । 
मानहि नहिं बिनय निहोरा ॥ 
कह लुलसिदास सुत्‌ रामा। 
यह्‌ लुर्टाह सब घधन-घामा ॥ 
चिन्ता यह मोह अपारा। 
अपजस जनि होइ तुम्हारा ॥ 
अतः भगवान्‌, आप उन्हें निकालिये । नहीं तो, आपका अपयश अवश्य होगा; क्योंकि 
ममता तिमिर तरुण अंघियारी । 
राग-द्रेष उलूक तमकारो॥ 
तब लगि बसत जोब उर माहीं । 
जब लगि प्रभु-प्रताप-रवि नाहीं ॥। 


वास्तव म, जिस राजा के राज्य में चोर प्रजा का धन अपहरण करते हें उस राजा के लिये वह 
कलंक हो है; क्योंकि प्रजा तो राजा का सवंस्व है। “प्रजायन्त इति प्रजाः! इस व्युत्पत्ति के 

अनुसार 'प्रजा' शब्द का अर्थ भी पुत्र है। अतः राजा का यह परम कत्तव्य है कि बहु प्रजा के 
हित की रक्षा करें । 

इस प्रकार जिस समय यह जीव प्रभु को ही अपना एकमात्र आश्रय वना लेता है उरू 
समय उसके सारे विकार निवृत्त हो जते हें। जब वह स्वयं प्रकाश श्रीहरि के सम्मुख होता है तव 
उसके हृदय भवन का कल्मप रूप अन्धकार तत्काल निवृत्त हो जाता है । 

अतः भगवान्‌ का भी वृद्धियों के प्रति यही कथन है कि तुम इन इन्द्रिय वृत्तियों को पय:- 
पान मत कराओ । यह वात ठीक है कि इन्द्रियों के व्यापार का सर्वथा निरोध नहीं किया जा 
सकता । शारीर रक्षा के लिये भोजनादि भो करना ही होगा । अतः आवश्यकता इसी वात 
को है कि अपनी प्रवृत्तियों को झास्त्रीय करो । नित्य-नेमित्तिक कर्मो का अनुष्ठान करो । उन्हीं 
विषयों को ग्रहण करो जिनके विना तुम्हारा निर्वाह न हो सके । भगवान्‌ के दिये हुए देह और 
इन्द्रियों का सदुपयोग करो । भगवान्‌ ने अपनो प्राप्ति के लिये हो ये देह और इन्द्रियाँ आदि 
दो हैं अतः इनसे वही कार्य करो जो भगवत्प्राप्ति में सहायक हें। इनको सात्त्विकी प्रवृत्ति 
को प्रवल करो, राजस को निर्वेल कर दो और तामस प्रवृत्ति बिल्कुल मत होने दो । 

देखो जिस समय हनुमानजी ऊङ्का को गये थे उस समय पहले उन्हें सुरसा मिली । 
उसे उन्होंने अपने पुरुषार्थ से प्रसन्न कर उसका आशीर्वाद प्राप्त किया । वह देवमाता थी, 
अतः सात्त्विकी प्रवृत्ति-रूपा होने के कारण उसे अपने अनुकूल कर लेना ही उचित था। 
उसके पश्चात्‌ छायाग्राहिणी सिहिका राक्षसी मिली, जो समुद्र में ऊपर उड़नेवाल प्राणियों की 
छाया पकड़ कर उन्हें गिरा लेती और फिर खा जाती थी । वह तामस प्रवृत्ति थी । उसे उन्होंने 
मार डाला । फिर ळड्का में पहुँचने पर उन्हें लङ्किनी मिली । उसने भी उनका मार्ग रोका; 
किन्तु उसे उन्होंने एक मूकके से हो ठीक कर लिया । वह राजस प्रवृत्ति थोः ; उसे दमन से 
शिथिल कर देना ही ठीक था । इसी प्रकार हमें सात्विक प्रवृत्ति को बढ़ाना चाहिये, राजस 
प्रवृत्ति को शिथिल कर देना चाहिये और तामस का सर्वथा नादा कर देना चाहिये । वे तो 
पापरूपा हें । 

अतः जो कर्म शास्त्र-विहित हें उनका तो यथाशक्ति पालन करो । 'ययाझक्ति' शब्द 
का प्रयोग विहित कमों के लिये हो हो सकता है, पाप कर्मों में 'ययाशक्ति' शब्द को प्रवृत्ति नहीं 
हो सकती । विहित कर्मो में भी जिनके न करने से प्रत्यवाय होता है वे तो अवश्य करने चाहिये । 
अग्निष्टोमादि याग अत्यधिक अथंसाध्य हैं; प्रत्येक व्यक्ति उनका अनुष्ठान करने में समर्थ नहीं 
है। इसलिये 'यथाजाक्ति' शब्द का प्रयोग उन्हीं के लिये किया गया है। सन्ध्या, अग्निहो 
एवं बलिवेश्वदेव आदि कर्मो को, जिनमें न तो विशेष परिश्रम है और न व्यय ही, तो अवश्य करना 
ही चाहिये । 

आजकल एक परिष्कृत सनातनघर्म का आविर्भाव हुआ है। उसके अनुयायी शास्त्र 
के किसी अंश को तो प्रामाणिक मानते हें और किसी की उपेक्षा कर देते हें। परन्तु इसे शास्त्र का 

प्रामाण्य स्वीकार करना नहीं कहा जा सकता | इसे तो स्वेच्छाचार ही कहा जायगा। तुम 
कहते हो गीता हमारा सर्वस्व है, किन्तु गीता तो कहती है-- 

थः झारस्त्रविधिमुत्सुज्य वतते कामकारतः। 

न स सिद्धिमवाप्नोति न सुखं न परां गतिम्‌ ॥ 
अब देखना यह है कि शास्त्र क्या कहता है ? तुम शूद्रों को शास्त्राध्ययन कराना चाहते हो । 
परन्तु शास्त्र तो इसकी आज्ञा नहीं देता । यही नहीं, वर्णाश्रम-धर्म का भी लोप करना चाहते 
हो । शूद्र और वैश्य ब्राह्मणों का कर्म कर रहे हें ओर ब्राह्मण वेश्य तथा शूट्रों का । परन्तु 
शास्त्र तो कहता है-- 

स्वधमं निघनं श्रेयः परधर्मो भयावहः । 
अपने वर्णवर्म में तुम्हारी प्रवृत्ति नहीं होती, उसमें तुम्हें दोष दिखाई देता है। यह तुम्हारा 
व्यामोह ही है। अर्जुनको भी एसा ही व्यामोह हुआ था । इसीस वह युद्ध में दोष-दृष्टि 
कर भिक्षा माँगने के लिये तयार हो गया था । परन्तु वाह्य दृष्टि से ऐसा दोष किस कमं 
में नहीं रहता "सर्वारम्भा हि दोषेण घूमेनाग्निरिवाबृताः।' भाई, समाज का कोई भी अङ्ग 
व्यय नहीं है। शिर जैसा आवश्यक है वेसा ही चरण भी है। शारीर के किसी भी अङ्ग में 
पीड़ा हो, उसके कारण सारा शरीर ही अस्वस्थ रहा करता है। अतः हम किसी भी वर्ण को 
नगण्य और हेय नहीं समझते । हमारे विचार से तो सभी को परघर्म की ओर ध्रवृत्त न होकर 
अपने ही वर्ण के लिये विहित कर्मो का यथाशबित अनुष्ठान करना चाहिये । 

इस प्रकार स्ववर्मानुष्ठान करते हुए नित्यप्रति कुछ काल के लिये अपनी इन्द्रियों की 
वृत्तियों का सर्वथा निरोध करने का भी प्रयत्न करो । एसा करते-करते परब्रह्मा का साक्ष।त्कार 
होने पर ही इन इन्द्रियों का क्रन्दन बन्द होगा । 
इसके विपरीत यदि इन इन्द्रियरूप वत्स और वालकों को वियय-रूप पय:पान कराया 

जायगा तो ये और भी अधिक क्रन्दन करेंगे । तुम इन्हें जितना ही तृप्त करने का प्रयत्न करोगी 
ये उतना ही अधिक अतृप्त होते जायंगे । अतः इन्हें तृप्त करने का प्रयत्न छोड़कर तुम अपने 
एकमात्र परम पति शाद्ध-बुद्ध-मुक्त-स्वरूप परब्रह्म की ही ओर देखो । इसमें कोई आयास 
भी नहीं है ; विषयदर्शन में तो आयास भी अधिक है और परिणाम में दुःख भी है। परन्तु 
ब्रह्मदर्शन में तो कोई परिश्रम भी नहीं करना पड़ता और उसका परिण।म भी परम सुखमय है। 
परब्रह्म तो स्वयं प्रकाश है, उसे प्रकाशित करने के लिये कोई व्यापार नहीं करना पड़ता ; बल्कि 
उसके लिवे तो व्यापार का त्याग ही कर्तव्य है । परन्तु विचित्रता तो यही है कि हमसे ब्यापार 
ही नहीं छोड़ा जाता। यदि मन, बुद्धि और इन्द्रियों का व्यापार छूट जाय तो परब्रह्म की 
उपलब्धि तत्काल हो सकती है । 

यदा पञ्चावतिष्ठन्ते ज्ञानानि मनसां सह। 

बुद्धिश्च न विचेष्टेत तामाहुः परमां गतिम्‌ ॥ 

इसीसे भगवान्‌ कहते हें--'गोष्ठं मा यात'--जहाँ पशु प्राय जीव रहते हें उस प्रपञ्च 
की ओर मत जाओ | ऐसा करने से ही उनका कऋन्दन शान्तं होगा । यदि प्रतिविम्व पर 
दृष्टि न ले जा कर केवल दपंण पर ही दृष्टि जाय तो प्रतिविम्ब की प्रतीति नहीं होगी । इसी 
प्रकार यदि तुम अपनी वृत्ति को अन्तर्मुख करके विपयों तक नहीं ले जाओगी तो तुम्हें विषम 
वियाक्त संसार को प्रतीति नहीं होगी । 

यदि कहो कि ये इन्द्रियां हमारे वालक हें, हमें इन पर दया करनी हो चाहिये । इन्हें 
विषय प्रिय हें, इसलिये हमें इन्हें अभिलथित विपय प्राप्त कराने ही चाहियें--तो इस पर भगवान्‌ 
कहते हें-'तान्‌ मा दुह्यत'-तुम इनके लिये अभिलपित पदार्थं प्रस्तुत मत करो । इन्हें विषयप्राप्ति 
नहीं होगी तो ये स्वथं ही क्रमश: शान्त हो जायेंगी । इन्हें विपय देना तो मानो विप देना है। 

यही वात प्रेमियों की आचार्यभूता ब्रजाङ्गनाओं से भगवान्‌ कहते हें कि तुम ब्रज में 
मत जाओ में ही निखिल ब्रह्माण्ड का परमपति हूँ । अतः तुम मेरी ही संवा करो । इस समय 
यदि तुम्हारे वाल-वच्चे क्रन्दन भो करते हों तो भी उन्हें तुम पयःपान मत कराओ ओर न वछड़ों 
के लिये दोहन ही करो ; क्योंकि वह तुम्हारे परमधमं का विरोधी है । यदि भगवत्प्रेम में दया 
आदि धर्म विरोधी होते हों तो उनका त्याग ही करना चाहिये । 

भगवान्‌ की यह विचित्र वाचोभङ्गी सुनकर कुछ ब्रजाङ्गनाओं को तो अभिरुचि 
सुस्थिर हुई और कुछ को व्यामोह हुआ । भगवान्‌ का यह वाग्विन्यास वड़ा ही विचित्र था । 
इससे भिन्न-भिन्न निष्ठावाले भिन्न-भिन्न अर्थ निकाल सकते थे। कर्मियों के लिये इसमें कर्मा- 
नुष्ठान का आदेश था, जिज्ञासुओं के लिये कर्मसंन्यास की विधि थी, उपासकों के लिये कमंसमुच्चय 
का विधान था, गोपियों के लिये गोष्ठ को लौट जाने का आदेश था और प्रकारान्तर से न लौटने 
के लिये भी अनुमति थी । वस्तुतः रासपञ्चाध्यायीरूप यह अमृतसिन्घु एसा गम्भीर है कि हम 
इसके एक विन्दु का मर्म भी यथावत्‌ नहीं समझ सकते । वेद भगवान्‌ को सुषुप्ति के समय 
उनके अज्ञात रूप से प्रकट हुए इवासोच्छवास हें । 

'अस्य महतो भूतस्य निःइवसितमेव ऋग्वंदः ` 

किन्तु उनका मर्म आकलन करने में भो बड़े-बड़े मनीपिजन घबरात हें। फिर जिन 
वाक्यों का उच्चारण प्रभु ने स्वयं लीला-विग्रह धारण करके किया उनके भावगाम्भीयं का तो 
कहना ही क्या है ; उसके तो जितने अर्थ किये जायें थोड़े ही हें । 

अव हम इस इलोक का उपसंहार कर आगे के इलोक पर विचार करते हें। भगवान्‌ 
ने कहा था कि हे ब्रजाङ्गनाओ ! तुम जाओ। इस पर ब्रजाङ्गनाएं सोचती हें-ऐसी जल्दी 
कया है, वन की शोभा देखकर चली जायेंगी । किन्तु भगवान्‌ कह रहे हें-'मा-चिरम्‌-देरी 
मत करो ; क्योंकि यह रात्रिकाल पति शुश्रूषारूप परमधर्म का उपयुवत समय है और 
धर्मानुष्ठान में विलम्ब होना उचित नहीं है। इसलिये तुम जाओ ओर पतियों को तथा उनको 
माता आदि सतियों को शुश्रूषा करो । 

इस प्रकार भगवान्‌ के निराकरण करने पर ब्रजाङ्गनाएँ बहुत खिन्न हुई । वे सन्तप्त 
हो कर दीघं निःइवास छोड़ती हुई कुछ सोच रही हें-यह देखकर भगवान्‌ कहते हें--- 


अथवा मदभिस्नेहाट्ूवत्यो यन्त्रिताहायाः । 
आगता हम पपन्नं बः प्रीयन्ते मम जन्तयः।। 


भगवान्‌ की यह रीति है कि वे सीधे-सीधे किसी को उत्तर नहीं देते ; न तो सहसा 
स्वीकार ही करते हें और न अस्वीकार ही । संसार में दो प्रकार के लोग ही सुखी होते हैं ; या 
तो परम बोघवान्‌ और या अत्यन्त मूढ़ । 


यश्च मूढतमो लोके यशच बुद्धेः परं गतः। 
ताबुभौ सुखमेधते क्लिइयत्यन्तरितो जनः ॥ 


इसलिये भगवन्मार्ग में लगे हुए प्राणी प्रायः व्याकुल ही दिखाई दिया करते हें। वस्तुतः 
इस व्याकुलता को आवश्यकता भी है। जिस समय भगवान्‌ के सम्मिलन की अभिळापा क्षुधा- 
पिपासा के समान अत्यन्त बढ़ जाय तभी प्राणी को समझना चाहिये कि हम ठीक मार्ग पर चल 
रहें हें । परन्तु यह प्राणी दीर्घकाल से भगवान्‌ से बिछुड़ा हुआ है। इसलिये इसे भगवत्सम्मिलन 
की उत्कट इच्छा होना अत्यन्त दुलभ है। जैसे अजीणं के रोगी को भूख लगना अत्यन्त आनन्द 
का हेतु होता है उसी प्रकार प्रपञ्चासकत जीव को भगवत्प्राप्ति की तृष्णा अत्यन्त सौभाग्य का 
फल है। इसीसे भगवान्‌ शङ्कराचार्य ने भगवत्प्राप्ति के साधनों में सबसे अन्तिम साधन मुमुक्षा 
बतलाया है। इस मुमुक्षा के परचात्‌ ही जिज्ञासा होती है। यदि भगवान्‌ के ज्ञान को उत्कट 
इच्छा हो जाय तो फिर उनके मिलने में कुछ भी देरी न हो सारे साधन इस जिज्ञासा के लिये 
ही हें। भगवान्‌ को जानने की यह उत्कट इच्छा भगवत्कृपा से ही होती है। यदि यह हमारे 
हाथ को चीज होती तो इस प्रकार प्रार्थना क्यों की जाती-'माहं ब्रह्म निराकुर्यां मा मा ब्रह्म 
निराकरोदनिराकरणमस्तु' यदि हम भगवान्‌ का निराकरण न करने में समर्थ होते तो इसके 
लिये प्रार्थना क्यों की जाती ? परन्तु नहीं, हम सब कुछ जानते हुए भो अनादिमाया से मोहित 
होकर उनका निराकरण करते हें । हम जान-बूझकर भी अनन्तानर्थ के निदानभूत संसार में 
गिरते हें परन्तु किया क्या जाय-- 
केनापि देवेन हुदिस्थितेन यथा नियुक्तोऽस्मि तथा करोमि । 

इसीसे महानुभाव लोग नास्तिकों को भी निन्दा नहीं करते ; क्योंकि वे जानते हें 
कि यह वात उनके वश की नहीं है। एक व्यक्ति अपने कल्याण को कामना से संसार से विरक्त 
होता है, परन्तु पीछे माया से मोहित होकर बह पतित हो जाता है । इसमें उसका क्या दोष है ; 
वह तो अपना कल्याण ही चाहता है। न्यायकुसुमाञ्जलिकार श्री उदयनाचार्यजी नास्तिकों के 
लिये कल्याण-कामना करते हुए भगवान्‌ से प्रार्थना करते हें-- 

इत्येवंश्रतिनीतिसम्भवजलर्भूयोभि राक्षालिते 

येषां नास्पदमादघासि हृदये ते शेलसारादायाः । 
किन्तु प्रस्तुतविभ्रतीपचिवयाय्य्‌च्चे्भवच्चिन्तकाः 

काले कारुणिक त्वयव कृपया ते तारणीया नरा: ॥। 


महानुभावों को दूसरों को दु:ख में देखकर खेद हुआ ही करता है । इसीसे उदयनाचार्यजी ने 
जो नास्तिकमत का खण्डन किया है वह उन्हें भगवत्सुख से वञ्चित देखकर करुणावदा ही 
किया है-ट्वेप के कारण नहीं किया । देखो, महुर्लोकनिवासी जीवों को किसी प्रकार का कष्ट 
नहीं होता ; परन्तु वे जो अपने से नीचे के लोगों को प रमात्मसुख से वञ्चित देखते हें इससे तो 
उन्हें खेद होता ही है । वस्तुतः देखा जाय तो हम लोग नी नास्तिकप्राय ही हें । यदि भगवान्‌ 
को सत्ता में हमारा पूरा विशवास होता तो हमें लुक-छिप कर पाप करने का साहस कसे होता ? 
भगवान्‌ तो अन्तर्यामी हैं, वे तो हमारी मानसिक क्रिया को भी जानते हें । अतः एसी परिस्थिति 
में हमारे मन की भो दुष्प्रबृत्ति केसे हो सकती है ? इस प्रकार यदि सच पूछा जाय तो हमसे तो 
नास्तिक ही अच्छे हें। हम तो ऊपर से आस्तिकता का दावा करते हुए वस्तुत: नास्तिक हैं, 
किन्तु वे प्रत्यक्ष अपना दोष स्वीकार कर लेते हें । 
अतः सिद्ध हुआ कि भगवान्‌ का निराकरण करना-यह मायामोहित जीवों का स्वभाव 
ही है । श्रीमद्भागवतादि में यह प्रसिद्ध ही है कि गर्भावस्‍था में जीव को भगवान्‌ का प्रत्यक्ष ज्ञान 
हो जाता है। उस समय उसे अपने पूर्वजन्मों की भी स्मृति होती है, और वह समझता है कि में 
भगवान्‌ से विमुख रहने के कारण ही अनन्त जन्मों में भटकता रहा हूं । उस समय वह भगवान्‌ 
की प्रार्थना करता है। पूवंजन्मों में भी उसने इसी प्रकार सहस्नों वार प्रार्थना की थी ; परन्तु 
संसार में पदार्पण करते ही उसे उसका कुछ भी ध्यान नहीं रहा । अतः यह देखकर कि में अनन्त 
बार प्रभु के प्रति अपनी प्रतिज्ञा भुला चुका हूँ उसे बहुत संकोच भी होता है ; तथापि प्रभु का 
स्वभाव समझ कर वह फिर भी उनके सामने रोता ही है। यही दशा भगवान्‌ से मिलने के 
लिये वन को जाते समय भरतजी की थी-- 
फरति मनहु मातुकृत खोरी। 
चलत भवितबल धीरज थोरो ॥ 
जब समुझत रघुनाय-सुभाऊ । 
तब मग परत उतावल पाऊ ॥ 


अहा ! प्रभू का स्वभाव कंसा करुणामय है? उन्हें अपराध का तो स्मरण ही नहीं 
होता, किन्तु थोड़े से भी उपकार को वे वारम्बार स्मरण करते हें-- 
रहत न प्रभु चित दक हियं को । 
करत सुरत सौ बार किये को ॥। 

अतः प्रमु का ऐसा स्वभाव समझ कर ही जीव उस समय उनसे प्रार्थना करता है कि 
भगवन्‌, अब में अवश्य आपके चरणों का समाश्रयण करूंगा । में आपको भूलकर वहुत भटक 
चुका हूं, अब ऐसी भूल नहीं करूंगा । 

परन्तु गर्भ से बाहर आते ही वह फिर प्रभु को भूल जाता है। यदि थोड़ी-सी विद्या या 
वैभव मिल गया तो फिर तो सीधे-सीधे प्रभु का निराकरण करने लगता है। परन्तु भगवान्‌ 
तो उनका भी अभज्भल नहीं चाहते । वे जानते हें कि 'ये अज्ञ हें ; मेरी भाया से मोहित हो 
रहे हें ।' इसीस यह प्रार्थना को जाती है कि 'में ब्रह्म का निराकरण न करूं और ब्रह्म मेरा 
निराकरण न करे।' किन्तु भगवान्‌ का निराकरण न करना अपने हाथ की वात नहीं है। यह 
तो भगवत्कृपासाध्य ही है । .बह भगबकृत्पा तभी हो सकती है जब हम भगवान्‌ की आज्ञा का 
पालन करें ; और शास्त्र ही भगवान्‌ की आज्ञा है-- 


श्रुतिस्मृती ममेवाज्ञे यस्त उत्लंध्य वतते । 
आज्ञोच्छेदी मम द्रोही मःूकतोऽपि न वेष्णव: ॥। 
अतः सच्चा भगवत्प्रेमी वही है जो शास्त्र का उल्लङ्खन नहीं करता। वेष्णवधर्म का 
लक्षण करते हुए कहा हे 
न चलति निजवर्णधर्मतो रुममतिरात्मसुह हिपक्षपक्षे । 


वस्तुतः भगवत्कृपा तो सर्वत्र समान रूप से विद्यमान है । उसे केवल अभिव्यवत करना 
है और वह अभिव्यक्ति भगबदाज्ञा-पालन से ही हो सकती है । श्री गोसाईजी महाराज कहते हें 
आज्ञा सम न सुसाहिब सेवा ।' 
जिस समय भरतजी भगवान्‌ को लोटाने के लिये चित्रकूट पवंत पर गये उस समय 
उनका विशेष आग्रह देखकर भगवान्‌ ने कहा कि 'भरत, तुम जेसा कहो बसा हो करू ।' उस 
समय भरतजी ने यही सोचा कि मुझे अपने सुख-दुःख का विचार न करके भगवान्‌ की आज्ञा का 
ही प्राधान्य रखना चाहिये ; क्योंकि सेवक का धर्म तो स्वामी की आज्ञा का पालन करना ही 
है। इधर ब्रजाङ्गनाओं का ब्रत भी तत्सुखसुखित्व ही था । वृन्दावन से मथुरा कुछ दूर रहीं 
थी ; परन्तु भगवान्‌ की इच्छा न देखकर उन्होंने मरण से भी सहस्रगुण दुःखदायिनी दिय.ग- 
व्यथा तो सहन की किन्तु मथुरा नहीं गई । अतः सेवक का प्रधान कर्तव्य तो स्वामी की आज्ञा 
पालन करना ही है । 
जिस समय भगवान्‌ देखते हें कि मेरा भकत मुझसे मिलने के लिये अत्यन्त उत्सुक है उस 
समय वे उसे अपनी माधुरी का थोड़ा-सा रसास्वादन करा देते हें। ऐसा वे इसी लिये करते हें 
जिससे कि उस उपासक की भगवन्मिलन की तृष्णा और भी अधिक तीव्रतर हो जाय । इसीसे 
भगवान्‌ का भजन करनेवालों को कभी-कभी कुछ विलक्षण आनन्द का अनुभव हुआ करता है ; 
परन्तु वह स्थिर नहीं रहता । वह भजनानन्द तो प्रभु-प्रम की आसन्ति के लिये है । जिस प्रकार 

किसी कामुक पुरुष को कामिनी सौन्दर्य का थोड़ा-सा भी व्यसन हो जाने पर फिर उसे कितना 
ही समझाया जाय वह उसे छोड़ नहीं सकता उसी प्रकार जिसे भजनानन्द की थोड़ी-सी भी चाट 
लग गई है उसे संसार का कोई भी सुख आकर्षित नहीं कर सकता । 

देखो, जिस समय नारदजो ने देखा कि मेरी माता का देहावसान हो गया तो वे यह 
समझ कर कि में रा भगवज्भूजन का एकमात्र प्रतिवन्ध नष्ट हो गया वहुत प्रसन्न हुए और तत्काल 
वन को चल दिये । वहाँ इन्द्रियों का निरोव कर दीर्घकाल तक भगवद्भजन करते रहें । इसी 
समय एक दिन भगवान्‌ ने उन्हें अपनी मघुरिमा का यत्किञ्चित्‌ रसास्वादन कराया । 

परन्तु वह आनन्द बहुत जल्दी तिरोहित हो गया । इससे नारदजी बड़े व्यग्र हुए । 
उन्होंने वहुतेरा यत्न किया परन्तु पुनः उस रस का समास्वादन न कर सके । उन्होंने प्रभु से 
वहुतेरी अनुनय-विनय की, वे वहुतेर विह्नल हुए, परन्तु प्रभु ने फिर कृपा न की । वास्तव में 
तो प्रभु की यह कठोरता ही परम कृपा थी । भगवान्‌ को सबसे बड़ी कृपा यही तो है कि जोव उनके 
लिये अत्यन्त तपित हो जाय यह तो परम सौभाग्य है । हम लोग स्त्री, बन आदि के लिये 
निरन्तर शोक-समुद्र में डूबे रहते हें । किन्तु प्रभु के लिये हमारा अन्तःकरण कभी द्रवीभूत नहीं 
होता । न जाने वह समय कब आवेगा जव प्रभु की विप्रयोगानल में दग्ध हो कर हमारा एक-एक 
पल एक-एक कल्प के समान व्यतीत होगा । भावुकों की स्थिति एसी ही विलक्षण हुआ करती है । 

अतः भगवान्‌ ने देखा कि नारद के प्रेम का अभी शेशवकाल है। अभी इसके पनपने 
की आवश्यकता है। जिस समय जतु के समान इसका अन्तःकरण सर्वथा द्रवीभूत हो जायगा 
उसी समय यह मेरा यथावत्‌ प्रेम प्राप्त कर सकता है । इसलिये भगवान्‌ ने यह कठोरता धारण 
की थी । उनकी यह्‌ कठोरता भी कोमलता थी । प्रभु ने थोड़ा-सा रसास्वादन इसी लिये कराया 
था, जिससे उनकी तुथा खूब वढ़ जाय ; क्योंकि विना रस-परिचय के उसमें प्रवृत्ति नहीं होती । 

इसी प्रकार जव भगवान्‌ कृष्ण ने देखा कि मेरे उपेक्षा के वचन सुनकर गोपाङ्गनाएं 
कुछ उदास हो चली हें उन्हें आश्वासन देने के लिये उन्होंने कहा-- 


अथवा मदभिस्नेहाद्ूवत्यो यन्त्रितादया: । 
आगता ह्यू पपञ्नं वः प्रोयन्ते मयि जन्सवः॥। 


पहली उत्थानिका में कहा जा चुका है कि जव प्राणी बहुत काल तक भगवच्चिन्तन करते 
रहने पर भी भगवत्कृपा से वञ्चित रहता है तो उसकी लगन में कुछ दिथिलता आ जाती है। 
हम रूप-रसादि शब्दों का जितना ही अधिक सेवन करेंगे उतनी ही उनके प्रति हमारी तुष्णा 
बढ़ती जायगी । शास्त्रालोचन की भी ऐसी ही वात है। जिन्हें शास्त्रावलोकन का व्यसन 
हो जाता है उनसे फिर उसके विना रहा नहीं जाता। इसी प्रकार जो लोग निरन्तर भगव- 
च्चरित्रों को श्रवण-कोत्तेन करते रहते हें उनका भी उसमें सुदृढ़ अनुराग हो जाता है। एसा 
अनुराग सनकादि में था । 

आशा वसन व्यसन यह तिनहीं । 
रघुपति चरित होहि तहे सुनहीं ॥ 
किन्तु यदि भगवद्धूजन कुछ काल के लिये छूट जाता है तो उसका स्वारस्य भी कुण्ठित हो 
जाता है-उसका फिर नयें सिरे से अभ्यास करना होता है। इसी से योगसूत्रकार महि 
पतञ्जरि ने कहा है 'स तु दीर्घकालनेरन्तर्यसत्कारासवितो दृढ़भूमिः ।' आप चाहे भगवच्चरित्रों 
का श्रवण-मनन करें, चाहें कर्मनिष्ठा को दृढ़ करें, चाहें योगाभ्यास में प्रवृत्त हों और चाहे 
वेदान्तश्रवण करे-सभी को दोर्घ काल तक आदरपूर्वक सेवन करने की आवश्यकता है । यदि 
आपको खिचड़ी वनानी है तो उसके लिये जैसी ओर जितनी अग्नि की जितनी देर तक आवश्यकता 
है यदि उतनी अग्नि न देंगे अथवा बीच-बीच में अग्निसंयोग को रोक देंगे तो खिचड़ी कभी वन ही 
न पावेगी । इसी प्रकार भगवद्भजन में सफलता प्राप्त करने के लिये भी दीर्घकाल तक 
निरन्तर पर्याप्त अभ्यास की अपेक्षा है। इसी तरह यदि दीघ काल तक भगवच्चरणस्मरण 
और भगवत्स्वरूपानुघ्यान करते रहोगे तो उसका व्यसन हो जायगा और यह व्यसन ही परम 
सौभाग्य है । 
पुंसां भर्वद्याह संसरणापदगं- 
स्वथ्यव्जनाभ सदुपासनया रतिस्स्यात्‌ । 
परन्तु यदि दीर्घकाल तक प्रियतम के सम्मिलन की चाह लगी रहे--प्रभु से मिलने की 
उत्कण्ठा उत्तरोत्तर बढ़ती जाय तो यह बडे ही सौभाग्य की वात है। ऐसी प्रीति तो चातक 
और मीन में ही देखी जाती है । 
जग यश भ।जन चातक मीना । 
नेम प्रेम नित जासु नवीना ।। 
चातक का एक ही नियम है । वह स्वाति-बूंद को छोड़कर दूसरे जल की ओर कभी दृष्टिपात भी 
नहीं करता । उसके अभाव में वह निर्मल-नीर-प्रपूरित सरोवर के तट पर भी पीऊ-पीऊ रटते- 
रटते मर जायगा परन्तु अन्य जल कदापि ग्रहण न करेगा । अपने एकमात्र प्रियतम पयोधर 
को छोड़कर वह किसी से याचना नहीं करता । परन्तु बह पयोधर उसे क्या देता है? खूब गर्ज- 
तर्ज कर ओलों को वर्षा करता है और बिजली भी गिरा देता है । 
जाँचत जल पवि पाहन डार । 
जलद जन्मभरि सुरति बिसार ॥ 
परन्तु उसकी तो एक ही टेक रहती है। क्या उसे जल की कमी है? नहीं, परन्तु यदि उसे 
अमृत भी दिया जाय तो भो वह अपना नियम' भंग नहीं कर सकता । 
चातक ररन घटे घटि जाई। 
बढ़े प्रम सब भाँति भलाई ॥ 

यहो दशा मीन को है। वह तो एकक्षण के लिए भो अपने प्राणाघार जल का वियोग सहन 
नहीं कर सकती । इसी विषय में किसी की उत्प्रेक्षा है । 
आ।पेदिरेऽम्बरतलं परितः पतड्ाः 
भृङ्का रसालमुकुलानि समाश्रयन्ते । 
संकोचमञ्चति सरस्त्वयि दीनदीने 
मोनो न्‌ हन्त कतमां गतिमभ्य॒पतु॥। 
अरे सर! इस समय तो तुझमें बड़े दिव्यातिदिव्य पुष्प विद्यमान हें। इसीसे तेरे 
बहुत से साथी बने हुए हें । परन्तु जव त्‌ क्षीण हो जायगा, तुझमें खिले हुए कमल कुम्हिला 
जायेंगे तब ये हंस तुझे छोड़कर गगनमण्डल में विहार करने लगेंगे और ये स्मर जो तेरे परम 
प्रेमी बने हुए हें वे भी तुझे छोड़कर रसाल-मुकुल का ही आश्रय लेंगे । परन्तु वता, यह मीन कहाँ 
जायगा ? इसे तेरे साथ ही-नहीं, नहीं तुझसे भी पहले सूख जाना होगा ।' 
इस प्रकार प्रेमास्वादन करनेंवालों में प्रधान तो चातक और मीन ही हुँ । अन्य प्रेमियों 
में तो इस तरह का एकांगी प्रेम प्राय: देखा नहीं जाता । लोक में यह कहावत प्रसिद्ध ही है कि 
'एक हाथ से ताली नहीं बजती' वहां तो प्रेम के वदले में प्रम किया जाता है । अतः दोनों ओर 
से प्रेम को अपेक्षा होती है । इसलिये जव प्राणी भगवान्‌ के सम्मिलन की आकांक्षा से कुछ काल 
तक भगवच्चिन्तन में तत्पर रहता है और फिर भी भगवान्‌ की ओर से उसे कोई सहारा नहीं 
मिलता तो उसका धेयं भग्न हो जाता है और उसकी श्रद्धा शिथिल पड़ जाती है। साधनमार्ग 
में श्रद्धा की वड़ो आवश्यकता है । योगदर्शन में श्रद्धा का अर्थ उत्साह किया है । वहाँ बतलाया 
है कि वह माता के समान योगी पर अनुग्रह करता है । विना श्रद्धा या उत्साह के साघनमागं में 
प्रवृत्ति नहीं हो सकतो । अतः श्रद्धापूर्वक स्वाध्याय ओर अभ्यास में तत्पर रहने को आवश्यकता 
है। भगवन्मार्गं में शीतर प्रगति होने के लिये स्वाघ्याय और योगाभ्यास दोनों ही के क्रमिक 
अनुष्ठान की अपेक्षा है । 
स्वाध्यायाद्योयमासीत योगात्स्वाध्यायमामनत्‌ । 
स्वाध्याययोगसम्पत्त्या परमात्मा प्रकाशते ॥ 
यदि तुम निरन्तर घ्यानपरायण होकर आरम्भ ही से चार घण्टे की समाधि लगाने का 
प्रयत्न करोगे तो उसमें कभी सफल न हो सकोगे । पहले-पहले केवल पाँच मिनिट ध्यान का 
अभ्यास करो ; फिर पांच मिनिट स्वाध्याय करो। इस प्रकार घ्यान ओर स्वाध्याय का 
साथ-साथ अभ्यास करते हुए क्रमश: ध्यानकाळ में बृद्धि करो । ध्यान के बढ़ने पर धोरे-धीरें 
स्वाध्याय में कमो कर सकते हो । उससे पहले यदि स्वाध्याय छोड़कर केवल ध्यान में ही लगोगे 
तो ध्यान तो होगा नहीं, केवल मनोराज्य या तन्द्रा में समय का अपव्यय होगा । 
स्वाध्याय क्या है? अपने प्रियतम के स्वरूप का परिचायक अध्ययन ही स्वाध्याय 
कहलाता है। यदि तुम भगवान्‌ कृष्ण का साक्षात्कार करना चाहते हो तो श्री सूरदासजी के 

उन पदों का पाठ करो जिनमें भगवान्‌ के दिव्यातिदिव्य स्वरूप-सोष्ठव का वर्णेन किया गया 
है अथवा श्रीमद्भागवत से भगवान्‌ की दिव्य-मंगलमयी मूर्ति की स्फूति करनेवाले अंशों का 
परिशीलन करो । उसके मनन से जब तुम्हारी मनोवृत्ति ध्येयाकार हो जाय तो जितने काल बह 
स्वरूप मानस नेत्रों के सामने रह सके उतने समय तक ध्यान करो । फिर जब व्यान में शिथिलता 
आवे तो स्वाध्याय करो । इसी प्रकार निर्गुणोपासकों को भी 'सत्यं ज्ञानमनन्तं ब्रह्म' आदि 
वाक्यों का मनन करते हुए ही घ्यानाभ्यास में प्रवृत्त होना चाहिए । इस तरह स्वाध्याय और. 
ध्यान का क्रमिक अभ्यास करने से ही प्रभु के स्वरूप की स्फू जल्दी हो सकती है । 

जब बहुत काल अभ्यास करते रहने पर भी भगवत्स्वरूप की स्फू नहीं होती तो 
साधक बहुत निरुत्साह हो जाता है। उसका उत्साह बनाये रखने के लिये ही स्वाध्याय को 
आवश्यकता है। वहुत-से लोग भिन्न-भिन्न महात्माओं के पास जाकर साधन को वात पूछा 
करते हें। उन्हें कोई कुछ साधन वतलाता है और कोई कुछ दूसरा साधन बतला देता है। वे 
कुछ दिन तक साधन का अवलम्बन करते हें और उसमें असफल होने पर निरुत्साह हो जाते हैं । 
उनका हृदय विवादग्रस्त हो जाता है। किन्तु विषाद से कोई लाभ नहीं होता । लाभ तो 
साधन-मार्ग में चलने से ही होगा । विषाद से शोक-मोह के सिवा और कुछ हाथ नहीं लगता । 
इसलिये साधक को विषाद नहीं करना चाहिए । जिस समय तुम्हारा साधन पूरा होगा उस 
समय साध्य अवश्य मिलेगा ; उसके लिये उतावळे क्यों होते हो ? 

तनिक हिरण्यकशिपु के तप की ओर ध्यान दो । उसके दारीर को पिपीलिकाओं ने 
छलनी कर.दिया था, मांस सर्वथा सूखकर केवल अस्थि चमं मात्र रह गये थे ; तो भो वह 
निरुत्साह नहीं हुआ । वह कहता है कि 'काल नित्य है और आत्मा नित्य है ; अतः यदि शरीर 
नष्ट भी हो जाय तो कोई चिन्ता नहीं, हम तपस्या से पीछे नहीं हटेगे । यह है तपस्या का उत्साह ।' 
देखो, वे छोग राक्षस थे, किन्तु उनकी धारणा कसी स्थिर थी । हम लोग दश दिन माला फेरते 
हैँ और कोई आनन्दानुभव न होने के कारण समय और मन्त्र को दोष देने लगते हें । किन्तु यह 
हमारी भूल है । हमें दृढ़तापूर्वेक अपने साधन पर डटे रहना चाहिए । 

एक वेश्य व्यापार को अपना सववस्व समझता है । व्यापार करने में वह अपनी सर्वस्व 
रक्षा मानता है और व्यापार न करने में सर्वस्व का नारा समझता है। इसीस वह घन, स्त्री, 
गृह और देश की भी उपेक्षा करके विदेश में चला जाता है, तथा अपने कारोवार के लिय दिन-रात 
एक कर दता है। लोग कहते हें, 'महाराज भजन करते हें तो निद्रा बहुत सताती है।' किन्तु 
तनिक स्टेशनमास्टर और खजार्नाञ्चयों से तो पूछो उन्हें कितनी निद्रा आती है? वे जानते हें 
कि थोड़ा-सा प्रमाद होने से भी हानि होने की सम्भावना है। वे दो-चार रुपये की हानि की 
आशङ्का से रात भर जागते रहते हें। इसी प्रकार तुम्हें भो यदि भजन में ढोल होने पर हानि 
की आश्षङ्का होती तो आलस्य कंसे आ सकता था ? जिसे तीव्र क्षुधा या तीत्र पिपासा होती है 
उससे कब बेठा जाता है? इसी प्रकार यदि भगवत्तत्त्व के न जानने में अपनी हानि सुनिश्चित 

हो और उसके ज्ञान में अपना परम लाभ निश्चित हो तो प्रभाद हो ही नहीं सकता । भगवती 
श्रुति कहती है— 

इह चेदवेदोदथ सत्यमस्ति न चेदिह।वंदीन्महतो विनष्टिः । 

याद रखें यदि इस भनुप्यजन्म में आप भगवान्‌ का साक्षात्कार न कर सके तो “महती 
विनष्टिः'-सर्वस्वनादा हो जायगा । क्योंकि, जव दो रुपये की हानि को आशङ्का से रात को 
नींद नहीं आतो तो सर्वस्वनाश की आझाङ्का होने पर कंसे आलस्य सतावंगा ? 

हमें जो काम करना है उसकी आवश्यकता का अनुभव करना चाहिए । भगवद्धजन 
में सरवेस्व लाभ है और उसको उपेक्षा में सर्वनाश है-जव तक ऐसा सुदृढ़ निश्‍चय न होगा, भजन 
में प्रगति कंसे होगी ? सामान्य रूप से यह वातं सभी को निश्चित है कि एक दिन अव्य मरना 
होगा । परन्तु यह निश्चय रहते हुए भी साठ-साठ वर्ष के बूढ़े भी दुराचार, दम्भ और पाप से 
निवृत्त नहीं होते । इसमें क्या हेतु है ? मोह । मोह ही उन्हें मृत्यु की घड़ी का विस्मरण करा 
देता है । एक तो इस प्रकार का मृत्यु का सामान्यरूपेण निरुवय और दूसरा अपने पुत्र या बन्धु 
को मृत्यु को देखकर होनेवाला वं राग्य-कया ये दोनों समान हैं ? हमें भी अपनी मृत्यु का निश्चय 
है ; परन्तु क्या हम उसकी ओर से निर्चिन्त नहीं हें? किन्तु यदि हमें राजाज्ञा हो जाय कि 
आज से पाँचवें दिन तुम्हें फाँसी दे दी जायगी तो फिर कया पाँच दिन तक हमें नींद आ सकती है ? 
अतः हमें ऐसा अभिमान न करना चाहिए कि हम परमार्थ-वियय को जानते ही हें हमें सरपुरुष 
या सच्छास्त्रों के सङ्ग की क्या आवश्यकता है । यदि तुम ऐसा सोचोगे तो तुम्हारी प्रगति शिथिल 
पड़ जायगी । नहीं इनका सङ्ग तो विवेक ओर वेराग्य को उद्दीपन करनेवाला है । इस उद्दीपन 
की वहुत आवश्यकता है। हमें बिचारशक्ति को निरन्तर जागृत रखना चाहिए। इस प्रकार 
जब भजन की आवश्यकता सुनिश्चित रहेगी तो भजन में प्रमाद न होगा । यह कोई जादू-टोना 
या मन्त्र नहीं है यह्‌ तो युक्ति और अनुभवसिद्ध वात है । उत्साह भङ्ग होने से पुरुष निर्वीर्य 
हो जाता है ; अतः उत्साह को स्थिर बनाये रखना चाहिए । 

सुनते हैं भ्रूवजी को छ: महीने में ही भगवान्‌ का दशन हो गया था। जिस समय 
भगवान्‌ उनके समक्ष प्रकट हुए धुवजी ने कहा-'भगवन्‌ ! में तो सुनता था आप बड़े ही 
दुराराध्य हें, परन्तु मुझ पर आपने इतनी शीघ्र कृपा कर दी ।' भगवान्‌ ने कहा-'झ्षुव, तुम यह 
मत समझो कि हम छः मास में ही मिल गये हूँ ; आओ देखो, हमारी प्राप्ति के लिये तुम्हार 
कितने शरीर शुष्क हुए हें ।' श्रुवजी ने दिव्य-दृष्टि से देखा कि उनके सहस्रों शरोर कन्दराओं 
में सूखे हुए पड़े हें भगवान्‌ बुद्ध की तो प्रतिज्ञा थी-- 

'इहासने शुष्यतु मे दारीरम्‌' 

अतः असफलता से हताश मत हो । साधन में लगे रहो । देखो, वायुयान आदि लौकिक 
पदार्थो के आविष्कार में भी कितने समय, धन, जन-समुदाय का क्षय हुआ है । भगवतप्राप्ति तो 
उसको अपेक्षा कहीं अधिक मूल्यवान्‌ है । बस, लगे रहो, भगवान्‌ अवश्य कृपा करेंगे । 

तुमने टिट्टिभ की गाथा सुनी होगी । समुद्र उसके अण्डे हर ले गया था । इससे कुपित 
होकर उसने समुद्र को सुखा डालने का निश्चय किया । वह्‌ अपने पञ्जे में वाळू भरकर समुद्र 
में डाल देता और चोंच से एक बूंद पानी लेकर समुद्र से वाहर डाल देता । उसने दृढ़ निइचय 
कर लिया कि चाहे कितने ही जन्म बीत जायें समुद्र को अवश्य सुखा डालना है । यह सव लीला 
देवर्षि नारदजी ने भी देखी और टिट्टिभ की दुर्दशा देखकर उन्हें उस पर वड़ी दया आई | उन्होंने 
यह सारा समाचार पक्षिराज गरुड़ को सुनाया और उन्हें अपने सजातीयों की सहायता करने 
के लिये उत्तेजित किया । फिरक्या था ? पक्षिराज के तो पर मारते ही समुद्र में खलबली पड़ 
गई ; उसे तुरन्त हार माननी पड़ी और टिट्टिभ के अण्ड लाकर देने पड़े । 

यह समुद्र का पराजय टिट्टिभ के अपने प्रयत्न से नहीं हुआ था । उसमे तो गरुड़जो की 
सहायता ही कारण थी । परन्तु यदि टिट्टिभ ऐसा हठ न करता तो गरुड़जी क्यों आते ? इसी 
प्रकार जो लोग दत्तचित्त होकर तन-मन से लग जाते हें उन्हीं पर भगवान्‌ की कृपा होती है और 
उसीसे वे भगवत्प्राप्ति करने में समर्थ होते हें । भगवत्प्राप्ति का एकमात्र साधन तो भगव- 
त्सम्मिलन की तीव्रतर तृषा ही है ; उस छुटपटाहट के बिना भगवत्कृपा अत्यन्त दुर्लभ है । 


हठ-बश शठ बहु साधन करहों। 
भक्ति-होन भव-सिन्धु न तरहीं॥ 
इस प्रकार दीर्घकाल तक भगवान्‌ के लिये सतृष्ण रहते-रहते भी जब साधक को प्रभु 
की ओर से कोई सहारा मिळता दिखाई नहीं देता तो वह श्रान्त हो जाता है, उसका हृदय कुछ 
अवसन्न हो उठता है। उस समय प्रभु उस पर अनुग्रह करते हें। प्रभु के हृदयाकार में जो 
अनुग्रहरूप चन्द्र विराजमान है, प्रभु के. मन्दहास के द्वारा उसकी शीतल किरणें साधक के सन्तप्त 
हृदय तक पहुंचकर उसे शान्त कर देती हें । इस प्रकार प्रभु का अनुग्रह होने पर साधक को कुछ 
आश्वासन प्राप्त होता है और वह चौगुने उत्साह से साधन में जुट जाता है। यही स्थिति यहाँ 
ब्रजाङ्गनाओं की थी । 
वे लोकिक-वैदिक सभी प्रकार की श्यूंखलाओं को तोड़कर भगवान्‌ की सन्निधि में आई 
थीं ; किन्तु यहाँ उनका इस प्रकार तिरस्कार हुआ। जिनके लिये उन्होंने सर्वस्व त्याग कर 
अनेकविघ विध्नों का सामना किया था वे ही ऐसे निष्ठुर भाव से उनकी उपेक्षा कर रहे हें । 
एसी स्थिति में उनके अनाश्वास का अवकाश है या नहीं ? 
परन्तु प्रभु बड़ कृपालु हें । उनका तात्पर्यं उनके तिरस्कार में तो था ही नहीं । वे 
तो 'स्थूणानिखनन न्याय' से अपने प्रति उनको निष्ठा की परीक्षा कर रहें थे वे तो उनकी 
निष्ठा को और भी सुदृढ़ करना चाहते थे। इससे यह नहीं समझना चाहिये कि ब्रजाङ्गनाओं 
के भाव में भी कोई न्यूनता रहनी सम्भव थी। वें तो प्रेममार्ग की आचार्या हें। मीन और 
चातक में जो प्रेम उपलब्ध होता है वह तो ब्रजाङ्गनाओं के प्रेमसुघासिन्धु का एक कणमात्र है। 

जीव और परब्रह्म में जो प्रेमसम्बन्ध है, उस प्रेम का तो एक अंदा भी मीन और चातक में नहीं 
है। 'आत्मनस्तु कामाय सर्व॑ प्रियं भवति’ । किन्तु हाँ, वह प्रेम तिरोहित अवश्य है। तथा 
ब्रजाङ्गनाओं का भगवान्‌ के प्रति जो अनुराग है वह तो तत्त्वज्ञ महानुभावों के आत्मप्रेम की 
अपेक्षा भी कहीं बढ़कर है । हम कह चुके हें--- 


मुक्तानामपि सिद्धानां नारायणपरायणः । 
सुदुर्लभः प्रशान्तात्मा कोटिष्वपि, महामुने ॥ 
यद्यपि तत्वज्ञ भी प्रपञ्च का मिथ्यात्व निइचय करके सजातीय, विजातीय और स्वगत 
भेदशून्य परब्रह्म में ही स्थित होते हें तथापि चतुर्थ, पचम और षष्ठ भूमिकावाले ज्ञानियों का 
आत्मप्रेम भी उतना प्रौढ़ नहीं होता जैसा कामुकों का अपनी प्रेयसी के प्रति होता है । इसीसे 
विद्यारण्य स्वामी ने जीवन्मुक्ति विवेक में तत्वज्ञान के पइ्चात्‌ भी मनोनाहझ की आवश्यकता 
बतलाई है, क्योंकि आत्मज्ञान हो जाने पर भी प्रारब्ध की प्रबलता रहने के कारण विक्षेप बना 
ही रहता है । इसीस चित्त ब्रह्मान्‌सन्धान से हटकर विषयों की ओर चला जाया करता है। 
ज्ञानी लोग प्रपञ्चचिन्तत में अनर्थ समझकर ही उसे उस ओर से हटाकर पुन: ब्रह्मानुसन्धान 
में जोड़ते रहते हें । ऐसा करते हुए भी उनका चित्त कई वार आत्मानुसन्धान से हटकर अनारम- 
पदार्थो की ओर चला जाता है। आत्मानुसन्धान में उसकी स्वारसिक प्रवृत्ति नहीं होती । 
इसीके लिये योगाभ्यास किया जाता है। निरन्तर योगाम्यास करते-करते ब्रह्मतत्त्व में उसकी 
स्वारसिक प्रवृत्ति हो जाती है। एसा नारायणपरायण महापुरुष सुदुर्लेभ है । 
ब्रजाङ्गनाओं की एसी स्थिति स्वाभाविक थी । भगवान्‌ के अनेक प्रकार से तिरस्कार 
करने पर भी उनकी मनोवृत्ति भगवान्‌ से विचलित नहीं हो सकती थी । ब्रजाङ्गनाएँ तो 
परम सिद्ध थीं ; उनके चरणकभळ तो योगीइवरों के लिये भी वन्दनीय हैं । परन्तु उन्हें लक्ष्य 
करके ही भगवान्‌ ने सर्वसाधारण के कल्याण के लिये ऐसी कई बातें कही हें जिनकी वे पात्र नहीं 
थीं । हाँ, उनमें भी जो सुदृढ़ निष्ठावाली नहीं थीं, उनके लिये वे बातें उपयुक्त भी हो सकती हें । 
इस प्रकार कई वार भगवान्‌ के उपेक्षा करने पर सम्भव है ब्रजाङ्गनाओं को कुछ 
सन्ताप हुआ हो । अतः उन्हें अपनी अवहेलना से कुछ खिन्न देखकर भगवान्‌ ने उन्हें आश्वासन 
देने के लिये कहा-- 
अथवा मदभिस्नेहाऱदूवत्यो यन्त्रिताशयाः। 
आगता ह्यपपन्नं वः प्रोयन्ते मयि जन्तवः॥ 
मेंने जो तुम्हारे विषय में तरह-तरह के पक्षों की कल्पना कर रखो थो वह व्यथं थी। 
में अब समझा ; आप तो हमारे प्रेम से आकृष्ट-चित्ता होकर ही हमसे मिलने आई हें।' 
ब्रजाङ्गनाएँ वस्तुतः प्रेम के प्रवाह में बहकर ही आई थीं ; वे स्वयं अपनी इच्छा से वहाँ नहीं 
आई । ` भगवान्‌ के मुखारविन्द से वेणुनाद के रूप में निःसृत जो प्रेमतत्त्व उसीने उन्हें खींच 

लिया था । ब्रजाङ्गनाओं का अन्तःकरण तो स्वयं ही प्रेमामृतपूरित एक महासरोवर के समान 
था ; किन्तु वह्‌ अनेकविध प्रतिवन्ध से निवद्ध था । उसे लौकिक वेदिक मर्यादारूप बहुत से 
वाँधों ने मर्यादा में रोक रखा था । किन्तु जब यहाँ श्यामघन ने वेणुनादरूप गर्जन करते हुए 
दिव्यातिदित्र्य रस का वर्षण किया तो उससे गोपाङ्गनाओं के हृदयस्थ प्रेमसमुद्र का बाँध टूट 
गया । उसमे एसी वाढ़ आ गई कि वह और अधिक काल मर्यादा में न रह सका । त्रजाङ्गनाओं 
ने अपनी मर्यादा की यहाँ तक रक्षा की थी कि दारीर की सुध-बुध भूल जाने पर भी उन्होंने अपने 
गोपजाति के लिये विहित लौकिक वेदिक कृत्यों की उपेक्षा नहीं को । वे दधिमन्यनादि गृहकृत्य 
करती. ही रहीं । हाट में गोरस बेचने जातीं, किन्तु प्रेमविभोर होकर “दही लो” कहने के वदले 
याम लो' पुकारने लगतीं ! इससे हम लोगों के लिये उन्होंने यही उपदेश दिया है कि हमें 
अपने झास्त्रोकत स्वधर्म का पालन करते हुए ही भगवत्प्राप्ति का प्रयत्न करना चाहिए । 
दुहन्त्योऽभिययुः काहिचहोहं हित्वा समुत्सुकाः । 
यहाँ जो सार्वत्रिक शतृ प्रत्यय है वह हेतुता का द्योतक है। अत: इसका तात्पर्य यही 
हे कि भगवान्‌ के वेणुनिनाद से आकर्षित होने में गोपियों को गोदोहनरूप स्वधर्मानुष्ठान ही 
हेतु था । 
अतः हमारा यह बलपूर्वक कथन है कि आप किसी भी परिस्थिति में रहें, अपने ळोकिक- 
वेदिक कृत्यों.का यथावत्‌ पालन करते रहें । 
गोपाङ्गनाओं का प्रेम अत्यन्त प्रोढ़ था ; किन्तु वे उसे छिपाये रहती थीं । उनका 
सिद्धान्त था-- 
गुप्त प्रेम सखि सदा दुरये। 
कुङजगलिन बिच अइयें जइये ॥ 
प्रेमी लोग प्रेम को सदा दुराते ही हें। वह हठात्‌ प्रकट हो जाय तो बश की वात नहीं। 
अहा ! श्री वृषभानुनन्दिनी ने तो अपने प्रेम को अन्तरतम सखियों से भी छिपाकर रखा था । 
बह्‌ उन्हें उनकी अचेतावस्था में ही प्रकट होता था । 
अव, जब भगवान्‌ ने देखा कि इनको पूर्ण योग्यता है। ये मेरा रसास्वादन करने की 
पात्र हें तो उन इयामघन ने वेणु-निनाद से अमृत वर्षण कर उनके हुत्समद्र में इतना रस भर 
दिया कि वह उकम समा न सका । अहा! जिनके चरणनख से निकली हुई श्री गङ्काजी 
वडवाग्नि द्वारा सोख हुए समुद्र को भरने में समर्थ हें, उन्हीं ब्यामघन ने जव वेणुना द द्वारा प्रेममय 
अघर-सुधारस वर्षण किया तो उसका प्रवाह इतना बढ़ा कि उसमें ब्रजाङ्कनाएं बह गई । यदि 
प्रवळ प्रवाह में पड़ी हुई नौका को कोई नाविक रोकना चाहे तो वह रोक नहीं सकता । इसी 
प्रकार गोपाङ्गनाओं को भी कोई रोक न सका । 
इसीसे भगवान्‌ कहते हें-'गोपिकाओ ! अब में समझा । तुम तो मेर प्रेम से विवश 
होकर ही यहाँ आई हो।' यन्त्रितावायाः-वश्ञोक्ृतान्तःकरणाः अर्थात्‌. जिनका अन्तःकरण 

किसी ने अपने अधीन कर लिया हो । भगवान्‌ के मधुमय वेणुनिनादरूप चौर ने गोपाङ्गनाओं 
के हृदय-भवन में घुसकर उनके विवेकरूप घन को चुरा लिया था । इसी लिये उन्हें लौकिक- 
वेदिक मर्यादा का ज्ञान नहीं रहा । भगवान्‌ कहते हँ-आप लोगों ने यद्यपि वड़ा प्रयत्न भी 
किया कि लोकमर्यादा का विच्छेद न हो ; परन्तु यह तो आपके वझ की वात नहीं रही थी । 
देखो, भमर बहुत से बन्धनों को काट सकता है, कठोर काष्ठ में भो छिद्र कर देता है, परन्तु 
पद्भुज-कोश को नहीं काट सकता । इसी प्रकार आप भी प्रेमवन्धन को काटने में सवंथा 
असमर्थ थीं । 

किन्तु, ध्रियतम ! जव आप जानते हें कि ये ब्रजाङ्गनाएं प्रेमपाश में वंधकर ही आपके 
पास आई हें तो आप इन पर कृपा क्यों नहीं करते ? इस पर भगवान्‌ कहते हें-'मदभिस्नेहा- 
दूबत्यो यन्त्रिताशया:-आप मेरे अभिस्नेह से विवद्यचित्त हेँ। 'अभितः स्नेहः अभिस्नेहः 
प्रीतिविशेषः' अर्थात्‌ हे गोपाङ्गनाओ ! हम जानते हें, आप लोग सहज स्नेह से आई हं-किसी 
स्त्री-पुरुष सम्वन्धिनो रति के कारण नहीं आई । आपका प्रेम बिशुद्ध है; उसमें काम का 
लेश नहीं है। मेरे में तो केवल प्रेम है, कृति तो है नहीं। अतः वह तो हमारे दर्शनमात्र से चरितार्थ 
हो गया। आप लोग यदि रमणाभिलापा से आतीं तो अङ्ग-सङ्ग की आवश्यकता होती । 
आप यदि अङ्ग-सङ्ग की इच्छा से आतीं तो आपको ब्रह्मासंस्पशं प्राप्त होता। आपका तो 
स्वाभाविक प्रेम है और मेरे प्रति प्रेम होना स्वाभाविक ही है ; क्योंकि 'प्रीयन्ते मयि जन्तवः” 
मेरे प्रति जोवमात्र का प्रेम है। यह तो मेरा स्वभाव ही है ; अतः इसमें कोई विशेषता नहीं 
है। यहाँ 'भवत्यः',शब्द पुजार्थक है । इसका तात्पर्यं यह है कि आप तो प्रेम की आचार्या और 
मुनिजनों के लिये भी वन्दनीया हें । मेरे प्रति तो स्वभावतः समस्त जीवों का प्रेम है ; फिर 
यदि आपका भी मेरे में अनुराग हुंआ तो इसमें विशेषता ही क्या है । इसलिये आपका प्रेम तो 
मेरे दर्शनमात्र से ही चरितार्थ हो गया । 

जन्तु' पद से यहाँ देह से तादात्म्याध्यासवाले पामर और अनभिज्ञ प्राणी अभिप्रेत हैं ; 
क्योंकि आत्मा तो वस्तुतः जन्म-मरण-रहित है । वह 'जन्तु' शब्द का वाच्य नहीं हो सकता । 
जिस समय वह देह से अपना तादात्म्य करता है तभी 'जन्तु' कहा जाता है। मर प्रति तो उन 
पामर प्राणियों का भी प्रेम है, क्योंकि में सभी का आत्मा हूं ओर आत्मा नाम को वस्तु सभी को 
प्रिय हुआ ही करती है। यद्यपि जीव देहादि में ही आत्मभाव कर लेते हें तो भी में तो उनका 
भी परम-प्रेमास्पद हूं । 

कहते हें, जिस समय रामभद्र वन को पघारे उस समय अयोध्या में जो स्त्रियाँ पुत्रहीना 
थीं उन्हें भी जव प्रभु के वनगमनानन्तर पुत्र-प्राप्ति हुई तो प्रमु के वियोग के कारण उससे कुछ 
प्रसन्नता नहीं हुई ; जिनके पति चिरकाल से बिदेश गये हुए थे उन्हें उनका आगमन होने पर 
भी कोई सुख न हुआ । यहाँ तक कि पशु-पक्षी और स्थावरों को भी दुर्दशा ही रही । नदियाँ 
सूख गई और वृक्ष एवं लताएं पत्र-पुष्पहोन हो गये । 

अपि ते विषये म्लाना सपुष्पाइकुरकोरका:ः। 
घोड़ों की दशा तो श्री गोसाईजी महाराज ने लिखी ही है--- 
जो कह राम लषन वदही। 
हिकर हिकर हय चितर्वाह्‌ तेही ॥। 
जहें अस दस! पशुन को वरनी । 
को फहि सकहि सचेतन करनी ।। 
यदि भगवान्‌ राम कोई अन्य व्यक्ति होते तो सव को एसी बंचेनी क्यों होती? यद्यपि 
आपात दृष्टि से यह भी कहा जाता है कि उन सब को यह ज्ञान भी नहीं था कि व हमारे अन्तरात्मा 
ही हें, तथापि वस्तुस्थिति तो ऐसी ही थी । हमारी तो ऐसी भी आस्था है कि जिन्होंने भगवान्‌ 
रामभद्र का दर्शन या स्पर्श किया था उन्हें उनका अपने अन्तरात्मास्वरूप से अवश्य ज्ञान हो 
गया था ; क्योंकि प्रभु की यह प्रतिज्ञा ह 
मम दरसन फल परम अनुपा । 
जीव पाव निज सहज स्वरूपा ॥ 
अतः जिन्हें उनका सान्निध्य प्राप्त हुआ था उन्हें तो उस परमतत्व का लाभ अवश्य हो 
गया था जो योगीन्द्रो को भो दुर्लभ है । 
उन्हें जो स्वरूपानभिज्ञ कहा जाता है वह लौकिकी दृष्टि को लेकर कहा जाता है। 
अन्यथा 'कहु रे शठ हनुमान कपि' भला मरुतूनन्दन वीराग्रणी श्रीहनुमानूजी कया बन्दर हें ? 
पक्षिराज जटायु क्या साधारण पक्षी हें ? भक्ताग्रगण्य काकभुशुण्डिजी क्या कोरे कोए ही हैं ? 
केवल लोकिकी दृष्टि से ही उन्हें पशु-पक्षी कहा जाता है। 
अहा ! जिन्हें प्रभु का सान्निध्य प्राप्त हुआ था उन कोल-किरात और भीलों को भी 
प्रभु का जो परम दुर्लभ प्रेम प्राप्त हुआ था वह कया हमें अनायास प्राप्त हो सकता है? प्रभु 
केसे प्रेम से उनकी बातें सुनते थे ? --- 
वेदवचन मुनिमन अगम ते प्रभु करुनाएन । 
सुनत किरातन के वचन ज्यों पितु बालक-बंन ॥। 
इससे यह सिद्ध होता है कि प्रभु का स्वरूप-ज्ञान किसी को हुआ हो अथवा न हुआ हो 
उनके दशन मात्र से उनके प्रति प्रेमातिशय होना तो स्वाभाविक ही था । देखो, खर और दूषण 
कँसे क्रूर राक्षस थे? वें अपनी वहिन के अपमान से क्षुभित होकर बदला लेने के लिये 
ही आये थं । तथापि जिस समय उन्होने प्रभु का रूप-माधुय देखा तो कहने लगे-- 


जद्यपि भगिनी कोन्ह कुरूपा । 
बघ लायक नहि पुरुष अनूपा ॥। 

भगवान्‌ तो साक्षात्‌ अपने आत्मा हें, जिन अन्य पदार्थों में भी आत्मत्व का विस्म 
हो जाता है उनके प्रति भी अपार प्रेम हो जाता है। देखो, झरीर में आत्मत्व का केवल भ्म 
ही तो है; किन्तु उसके लिये मनुष्य संसार की सारो वस्तुओं को निछावर कर देता है। 
अतः भगवान्‌ कहते हें कि इस प्रकार जव अज्ञ जन्तुओं का भो मरे प्रति स्वाभाविक 
अनुराग है तो हे गोपिकाओ ! आप तो परम पूजनीया हें। आपको मरे प्रति प्रेम हुआ- 
इसमें तो कहना ही क्या है। आप जेसी प्रणथिनी जो योगीन्द्रमुनीन्द्रवन्यपादारविन्दा हैं यदि 
लोकिक-बेदिक बन्धनों की उपेक्षा करके हमारे प्रेम से आकृष्ट होकर यहाँ पघारी हें, तो यह 
उचित ही है। 
इस पर गोपिकाओं की ओर से यह प्रइन हो सकता है कि महाराज! आपके प्रति तो 
सब प्रेम करते हें किन्तु आप भी उनके लिये कुछ करते हें या नहीं ? इसका उत्तर यही है कि 
'श्रीयन्ते प्रीतिमेव कुवन्ति न तु किञ्चिदपि मत्तोऽभिवाञछन्ति'-जीव मरे प्रति केवल प्रेम ही 
किया करते हें, मुझसे कुछ चाहते नहीं हैं। मेरे सम्मुख होते ही उनकी सारी कामनाएं 
निवृत्त हो जाती हैं देखो, विभीषण राज्य की कामना से भगवान्‌ के सम्मुख आये थे, परन्तु 
प्रभु का दर्शन करने पर तो यही कहने लगे- 
उर कछु प्रथम वासना रही । 
प्रभुपद प्रीति सरित सो बहो ॥ 
यदि कहो कि अच्छा, भक्त तो आपसे कुछ नहीं चाहते, परन्तु आपको तो अपनी ओर 
से उनका कुछ उपकार करना ही चाहिये । इस पर प्रभु कहते हें-“प्रीयन्ते मयि स्वरूपमात्रे न 
तु प्रत्युपकारिणि'-मुझ अपने स्वरूपमात्र में उनका केवल प्रेम ही होता है, वे मुझमें प्रत्युपकार 
की दृष्टि से प्रीति नहीं करते, क्योंकि मुझमें तो केवळ प्रेम ही है-कत्तंव्य नहीं है । जिन्हें कोई 
कामना हो उन्हें अन्य देवताओं की शरण लेनी चाहिये । 
कामस्तेस्तह तज्ञाना प्रपद्यन्तेऽन्यदेवताः । 
लभन्ते च ततः कामान्‌ मयेव विहितार्हि तान्‌ ॥। 
मुझमें तो उन्हीं का अनुराग होता है जिनका अन्तःकरण समस्त कामनाओं से निर्मुकत होकर 
स्वच्छ हो गया है । 
येषां त्वन्तगतं पापं जनानां पुण्यकर्मणाम्‌ । 
ते द्ृन्द्रमोहनिर्मुक्ताः भजन्ते मां दृढव्रताः ॥ 
किन्तु ऐसी वात नहीं है कि भगवान्‌ किसी की कामनाएं पूर्ण किया ही नहीं करते । 
यह तो उनकी नीति है। उन्होंने कामनापूति का काम अन्य देवताओं को सौंप रखा है । जिस 
प्रकार सम्राट्‌ के यहाँ भिन्न-भिन्न विभागों के भिन्न-भिन्न अधिकारी होते हैँ, उसी प्रकार भगवान्‌ 
के यहाँ भी हें। परन्तु समय-समय पर भगवान्‌ स्वयं भी अपने भक्तों की कामना पूर्ण करते 

ही आये हेँ। जिस समय ग्राहगृहीत होने पर गजराज ने निर्विशेष रूप से भगवान्‌ की स्तुति 
की थी उस समय और कोई देवता उसकी रक्षा के लिये उपस्थित नहीं हुआ । यद्यपि इन्द्र, 
वरुण, कुबेर आदि सभी देवता उसकी रक्षा करने में समर्थ थे; परन्तु उन्होंने तो यही सोचा कि 
हमारा नाम लेकर थोड़ा ही पुकारता है जो हम जायं । उस समय केवल श्रीहरि ने ही प्रकट 
होकर उसका संकट निवृत्त किया और साथ ही यह भी सिद्ध कर दिया कि जिस निर्विशेष परब्रह्म 
की गजराज ने स्तुति की थी वह में ही हूँ । इसी प्रकार द्रौपदी की लाज बचाने के समय भी 
प्रभु ने ही वस्त्रावतार लिया था । अतः ऐसी वात भी नहीं है कि प्रभु कभी किसी की कामना- 
पूति करते ही न हों। इसीलिये, 
सर्वकाम अकामो वा मोक्षकाम उदारधीः। 
तीब्रेग भक्तियोगेन यजेत पुरुषं परम्‌ ॥ 

एसी उक्ति है। परन्तु यहाँ तो ब्रजाङ्गनाओं के साथ उपहास हो रहा है। 

इस प्रकार यद्यपि उन्होंने ब्रजाङ्गनाओं का समाइवासन भी कर दिया, तथापि बात 
वही रही कि गोष्ठ को जाओ, देरी मत करो । यह नियम है कि जिस समय प्रियतम अपने प्रेमी 
का निराकरण करता हो उस समय यदि वह मुसकाने लगे तो उसके तिरस्कार का प्रभाव नहीं 
पड़ता । वह वात उपहास में सम्मिलित हो जाती है। जिस प्रकार यदि कोई पुरुष वे राग्य 
का उपदेश कर रहा हो और स्वयं अच्छे ठाट-वाट में हो तथा आकृति से भी रागी-सा जान 
पड़ता हो तो उसके कथन का कोई प्रभाव नहीं होता । अतः उपदेश के समय अनुकूल आचरण 
और मुद्रा की भो बहुत आवश्यकता है। इसी से जब परमानन्दकन्द श्रीकृष्णचन्द्र ने उनका 
स्वागत करके फिर मन्द मुसकान पूर्वक निराकरण करना आरम्भ किया तो वे समझ गई कि यह 
केवल इनका उपहास है । 

अव मानिनी ब्रजाङ्गनाओं की स्थिति भी समझ लेनी चाहिये । उनको स्थिति बहुत 
ऊँची है। मानिनी गोपाङ्कनाएं वे हैं जो प्रभु पर आत्मीयता का अधिकार रखती हें; वे उन्हें 
अपने अधीन समझती हें ओर उनसे जो चाहें करा सकती हूँ । उन्हीं के विषय में यह कहा गया 


है कि वे भगवान्‌ को कठपुतली के समान नचाती थीं 'ताहि अहीर कौ छोहरियां छछिया भर 
छाछ प नाच नचावं ।' 


दूसरी अनभिज्ञा गोपियाँ हें । साहित्य दृष्टि से वे मुग्धा नायिका हें। वे प्रभु के अनु- 
कूल रहकर उनका अनुग्रह प्राप्त करना चाहती हैं । ये प्रभु की प्रार्थना करती हें किन्तु जो 
मदीयत्वाभिमान वाली हें उनको प्रार्थना स्वयं प्रभु करते हें । देखो, जिस समय वृषभानु- 
नन्दिनीजी ने कहा कि महाराज में तो थक गई तो यहाँ तक उनका कथन ठीक था; किन्तु इसके 
आगे जो यह कहा कि 'नय मां यत्र ते सनः--आपकी जहाँ इच्छा हो वहाँ मुझे ले चलिये-यह 
कथन उनके अनुरूप नहीं हुआ । इसी से भगवान्‌ अन्तर्धान हो गये । श्री राधिकाजी मानिनी 
नायिका थीं; उनको नायक के आश्रित नहीं होना चाहिये था । उन्होंने जो आश्रयत्व-व्यञ्जक 

भाव प्रकट किया-यह उनके अनुरूप नहीं था। इससे रसभङ्ग हो गया और रासलीला का 
आविर्भाव रस-वृद्धि के लिये ही हुआ था । इसी से भगवान्‌ अन्तर्धान हो गये । 

गोपिकाओं ने कहा था कि हें कृष्ण, हम आपका वेणुनिनाद सुनकर नहीं आई । हम 
तो शरच्चन्द्र की टुग्वसदुश शुझ्र चन्द्रिका से अत्यन्त शोभाप्राप्त इस कुसुमित बनावली की 
छटा निहारने आई हें । हमे यहाँ ठहरने के लिये विशेष अवकाश ही नहीं है। उस समय 
भगवान्‌ को यही कहना पड़ा कि 'हें मानिनियो ! यह ठीक है, आप हमारी वंशी-ध्वनि सुनकर 
हमारे दर्शनों के लिये तो नहीं आई, परन्तु अव यदि हमारे सौभाग्य से आप यहाँ पघारी हं तो 
कुछ काल ठहरिये ।' 

यही वात इस समय भगवान्‌ कह भी रहे हें, “मानिनियो ! हम जानते हें, आप ऊपर 
से ही कह रही हें कि, 'हम वृन्दारण्य की शोभा निहारने के लिये आई हें', तथापि भीतर से तो 
हमारे प्रति आपका अवश्य अनुराग है। यदि कहो कि आप हम कुलाङ्गनाओं के लिये एसे 
अननुरूप बचन क्यों कहते हें, हम पर पुरुध में केस अनुराग कर सकती हें? तो एसी बात नहीं 
है, मेरा तो सौभाग्यातिशय ही एसा है कि जो रस-रीति से अनभिज्ञ शुष्क हृदय पशुप्राय जीव हें 
उनका भी मुझमें अनुराग हो जाता है, फिर आप तो रसिकशिरोमणिभूता हैँ । अतः मेरे प्रति 
आपका अनुराग होना तो सर्वथा उचित ही है । कामिनियों के हाव-भाव कटाक्ष का रहस्य तो 
कामुकों को ही ज्ञात हो सकता है। आप लोग रसाभिज्ञों में शिरोमणिभूता हें; अत: जिस 
श्टृगारमूति मुझ आनन्दकन्द के प्रति स्वभावतः सव जीवों का आकर्षण होता है उसके प्रति आपका 
अनुराग होना ठीक ही है ।” 

अथवा 'अयन्त्रिताहाया' एसा पदच्छेद किया जाय तो यह भाव होगा कि एं गोपिकाओं ! 
आप वास्तव में पतिब्रता शिरोमणि ही हैँ मेरा रूप यद्यपि एसा है कि उसके प्रति सभी का 
आकर्षण हो जाता है तो भी आपका चित्त मेरी ओर आकर्षित नहीं हुआ-यह आपके मनोवल 
की ही महिमा है। अथवा भगवान्‌ गोपिकाओं से प्रेम की भिक्षा मागते हुँ। वे कहते हें कि 
जिसमें पामर जीव भी प्रेमपाद से बँध जाते हें उसे भेर प्रति क्या आपका अब भो अनुग्रहं नहीं 
होगा-अव तो मुझे अपना प्रेमदान देना ही चाहिये । 

अथवा भगवान्‌ को यह उक्ति अनधिकारिणी गोपाङ्गनाओं को निष्ठा को विचलित 
करने के लिये और अन्तरङ्गाओं की निष्ठा को सुदृढ़ करने के लिये है; क्योंकि जिन्हें उनके 
प्रति एकान्तिक प्रेम नहीं है, उन्हें तो स्वधम में ही परिनिष्ठित रहना चाहिये और जो एकमात्र 
उन्हीं को अपना परमाराध्य मान चुकी हें उन्हें अव लोकिक-वेंदिक वन्धनों की अपेक्षा नहीं है--- 

आरुरक्षोर्मुनेर्योग कमं कारणमुच्यते । 
योगारूढस्य तस्यव शमः कारणमुच्यत ॥ 

इसी भाव को लेकर भगवान्‌ कहते हें-'गोपाङ्गनाओ ! मेरा ऐसा विचार था कि 

आप किसी अनुचित प्रेम के वशीभूत होकर तो इस असमय में यहाँ नहीं आई ? परन्तु अव 

मुझे निश्चित हो गया कि आपका प्रेम विशुद्ध है। आप पतियों को छोड़कर मुझमें प्रेम नहीं 
करतीं परन्तु पति में ही विप्णु-वृद्धि करके मुझ सर्वान्तरात्मा की आराधना करती हें । इसी से 
भगवान्‌ ने 'अभिस्नेहात्‌' कहा है; 'काम।त्‌' अथवा 'रमणाभिल!षात्‌' ऐसा नहीं कहा। 
अभिस्नेह' का अर्थ निरुपाधिक प्रेम है, कामादिक सोपाधिक प्रेम हें। कामिनी नायिका को 
नायक में तभी तक प्रेम होता है जव तक काम विकार रहता है । परन्तु आपका प्रेम निरुपाधिक 
है, वह कभो विचलित होनेवाला नहीं है । उसमें अङ्ग-सङ्गादि किसी काम की गन्ध भी नहीं हे । 
अतः 'भवत्यः' आप पूजनीया हूँ । उद्धवादि भक्तजन भी आपका पूजन करना चाहते हँ--- 
आसामहो चरणरेणुजुषामहं स्याम्‌ । 
इसलिये अब आप जाओ, अपने पतिदेवों का ही पूजन करो । उसी से मेरा भी पूजन 
हो जायगा; क्योंकि में सर्वान्तरात्मा हूँ । यह गोपिकाओं के उपलक्षण से संन्यासनिष्ठा के 
अनधिकारियों को उपदेश है कि तुम अपने वर्णाश्रमधर्म का पालन करते हुए ही मुझ सर्वान्तरात्मा 
की आराधना करो । 


इसी उक्ति से वे अधिकारिणो गोपाङ्गनाओं से कह रहे हें कि हें गोपियों ! तुम्हें 

सारे बन्धनों को काटकर अब मेरी ही आराधना करनी चाहिये; क्योंकि 'अभिस्नेहात्‌' अभित:- 
सव ओर से मुझमें ही स्नेह होने के कारण आप यहाँ आई हें । इसलिये अब आपके लिये कोई 
और कत्तव्य नहीं है ।'' 

यस्त्वात्मरतिरेव स्य।दात्मतृप्तच मानवः । 

आत्मन्येव च सन्तुष्टस्तस्य कार्यं न चिद्यते॥ 

नेव तस्य कृतेनार्थो न(कृतेनेह कझ्चन। 

न चास्य सर्वभूतेषु कहिचिदर्थव्यपाश्रयः ॥। 

यदि जीव का प्रेम सव ओर से सिमटकर एक ओर ही लग जाय तो वह अपना लक्ष्य 
बहुत जल्द प्राप्त कर सकता है। परन्तु इसका प्रेम तो छितराया हुआ है। वह स्त्री-पुत्र, 
घन-धरतो आदि कितनी ही वस्तुओं में बटा हुआ है । इसी लिये उससे कोई सफलता नहीं होती । 
अतः आवश्यकता इस वात की है कि उस प्रेम को सारी धाराओं को रोककर केवल भगवान्‌ 
में ही लगा दिया जाय । परन्तु पहले-पहल ऐसा होना सम्भव नहीं है। अतः आरम्भ में ऐसा 
करना चाहिये कि अपनी इन्द्रियों के व्यापारों को भगवत्सम्वन्धी कर दिया जाय। श्रोत्रों 
को अन्य झाब्दों से हटाकर केवल भगवच्चरित्र श्रवण में लगाओ, जिह्वा से केवल भगवन्नाम 
जपो और भगवत्प्रसाद का रसास्वादन करो, नेत्रों से केवल भगवद्िग्रह के अनुपम सौन्दये का 
अवलोकन करो । इसी प्रकार सारे विषयों को भगवन्मय कर दो। बस, एकमात्र भगवान्‌ 
ही आपकी प्रीति के विषय बन जायें । श्री गोसाई जी महाराज कहते हे-- 
यह विनतो रघुबोर गुसाई । 
नाते नेह जगत के सब रे, बटुर होउ एक ठाई ॥। 

गोपियों की स्थिति ऐसी ही भगवन्मयी थी । वे जो कुछ देखती थीं, जो कुछ सूंघती 
थीं, जो कुछ स्पशे करती थीं सव इयाममय था-*जित देखूं तित श्याममई है॥ उनका अन्तः- 
करण रूप सरोवर इयाम-रंग से रग गया था। अन्तःकरण जिस-जिस इन्द्रिय रूप प्रणाली 
के हारा निकलकर जिस-जिस विपय को व्याप्त करके प्रकाशित करता था वही इयाममय प्रतीतं 
होता था । अतः भगवान्‌ कहते हें-'अयि मानिनियो ! आप लोगों का मेर प्रति अभिस्नेह 
है। आपका चारों ओर का प्रेम वटुरकर मुझमें ही लग गया है। अतः आप यन्त्रितादाया हे 
आपका चित्त विवश है । सो यह उपपन्न ही है । आप इसको अनुपपत्ति की आशङ्का न करें; 
क्योंकि जव अवान्तर धर्म सर्वात्मा श्रीहरि के स्मरण रूप परमधर्म में वाधक होने लगते हें तो 
वे त्याज्य हो ही जाते हें । 

यद्यपि मेरे प्रति प्रेम तो सभी का होता है, तथापि सर्वकर्म-संन्यास में उसी का अधिकार 
है जो श्रौत और स्मार्त्तं कर्मो का अनुष्ठान करने से शुद्धान्तःकरण होकर या तो निविशेप परब्रह्म 
का श्रवण, मनन और निदिध्यासनपूर्वक अपरोक्ष साक्षात्कार कर चुका हो या भगवान्‌ के 
पदपझपराग का सुरसिक मधुकर होकर सांसारिक भोगवासनाओं से ऊपर उठ गया हो। 
एसा महानुभाव बहुत दुर्लभ है; क्योंकि इन्द्रियों को स्वाभाविक प्रवृत्ति विपयों की ही ओर है; 
अतः आचार्य लोग साधनों पर ही जोर दिया करते हें। इधर भगवान्‌ भी ब्रजाङ्गनाओं की 
स्वरूप निष्ठा को पुष्ट करते हुए उन्हें पतिझुश्रूषा का ही आदेदा देकर सर्वसाधारण के लिये 
श्रीत-स्मात्त कर्मों की आवश्यकता का ही प्रतिपादन कर रहे हें। 

भगवान्‌ का इस सारे कथन से क्या-क्या तात्पर्य है, सो तो वे ही जानें । हमें तो जो कुछ 
उन्हीं के कृपाकण से प्राप्त हुआ है उसी का निरूपण कर रहे हें । हम पहले कह चुके हें कि 
इ्याम-सुन्दर श्रीहरि के वामाङ्क में रासेश्वरी श्रीवृपाभानुनन्दिनी विराजती हूँ । वे उन्हीं की 
आह्वादिनो शक्ति हें; स्वरूपतः भगवान्‌ के साथ उनका अभेद है। आरम्भ में जो 'श्रोभगव।नु- 
बाच' एसा कहा गया है वहाँ 'श्री' शब्द उन्हीं का योतक है । यह श्री 'श्रयते हारि या इति श्री'- 
जो हरि का आश्रय ले वह श्री नहीं है, वल्कि 'श्रीयते इति श्री'-जिसका आश्रय लिया जाता है 
वह श्रो है । अनन्तकोटि-ब्रह्माण्डान्तर्गंत सोन्दर्य-माधुर्य-सुघा की अधिष्ठात्री जो महालक्ष्मी हें 
उनके द्वारा भी जिनके चरणकमल सेवित हें वे श्रीवृपभानुदुलारी ही श्री हें। उनकी प्रसन्नता 
के लिये ही भगवान्‌ ने यह लीला की थी । रासलीला एक नायिका से नहीं होती इसी लिये 
अन्य गोपाङ्कनाओं का आवाहन किया गया था। अव यदि उन सवका आदर करते हें तो सम्भव 
है श्री राधिकाजी रुष्ट हो जायें, क्योंकि वे मानिनी हें न। अतः भगवान्‌ उनका तिरस्कार 
करते हैं जिसमें वे दयावश स्वथं ही कह दें कि श्यामसुन्दर ! अव आप इनका निराकरण वयों 
कंरते हें, आ गई हें तो इनकी इच्छा भी पूर्ण कीजिये । 

अथवा यह भी सम्भव है कि अन्य गोपियाँ तो आ गई हों ओर राधिकाजी अभी न 
आई हों । इसलिये भगवान्‌ उनकी प्रतीक्षा में हों; क्योंकि इस लीला की अधिनायिका तो वे 

ही हैं । अतः बे अन्य गोपिकाओं को इसलिये सीधा-सीधा उत्तर नहीं देते जिसमें राधिकाजी 
के आने पर उनका मान रखने के लिये यह कह सकें कि हमें आपकी प्रतीक्षा थी इसी से अभी कोई 
निइचय नहीं हुआ । 

इस गोपिकायूथ में कितनी ही ब्रजाङ्गनाएँ मानिनी हें । इसी से भगवान्‌ ऐसे वचन 
कह रहे हें जिनके अनुकूल और प्रतिकूल दोनों अर्थ हो सकते हैँ मानिनी नायिका का नायक 
पर आधिपत्य रहता है; इसलिये उसे ऐसे वाकय बोलने पड़ते हें, जिनका अर्थ वदलकर वह अपने 
को उनके कोप का भाजन होने से वचा सके । 

यह रासलीला कोई उपहास या प्राकृत लीला नहीं है । यह तो शुद्ध परब्रह्म का नित्य 
लास्य है। रास का स्वरूप कया है ?- 

माधवं माघवं वान्तरे अङ्गना अङ्गनामङ्कनामन्तरं माधवः । 

एक-एक गोपी के अनन्तर भगवान्‌ हें और भगवान्‌ की एक-एक मूर्ति के अनन्तर एक- 
एक व्रजाङ्गना है। सांख्यवादियों का कथन है-'क्षणपरिणामिनो हि भावा ऋते चितिदाक्तेः' । 
वह चितिशक्ति ही भगवान्‌ कृष्ण हें। यह सम्पूर्ण प्रकृति चिद्रूप श्रीकृष्ण के ही चारों ओर घूम 
रही है । आजकल वैज्ञानिकों का भी मत है कि एक ग्रह दूसरे ग्रह के आश्रित होकर गति कर 
रहा है। इस प्रकार सारा ही ब्रह्माण्ड गतिशील है। यही प्रति का नित्य नृत्य है। 
यदि आध्यात्मिक दृष्टि से विचार करें तो हमारे शारीर में भी भगवान्‌ की यह नित्यलीला हो 
रही है। हमारा प्रत्येक अङ्ग गतिशील है । हाथ, पाँव, जिह्वा, मन, प्राण सभी नृत्य कर रहें 
हैं। इन सवका आश्रय और आराघ्य केवल शुद्ध चेतन ही है। यह सारा नृत्य उसी की 
प्रसन्नता के' लिये है; और वही नित्य एकरस रहकर इन सव की गति-विधि का निरीक्षण करता 
है। जब तक इनके बीच में वह चेतन्य रूप कृष्ण अभिव्यक्त रहता है तव तक तो यह रास 
रसमय है; किन्तु उसका तिरोभाव होते ही यह विषमय हो जाता है । इसी प्रकार गोपाङ्गनाएँ 
भी भगवान्‌ के अन्तहित हो जाने पर व्याकुल हो गई थीं । अतः इस संसार रूप रासक्रीड़ा में 
भी जिन महाभागों को परमानन्दकन्द श्री ब्रजचन्द्र की अनुभूति होती रहती है, उनके लिये तो 
यह आनन्दमय ही है । 

अहो ! यह संसार तो अब भी प्रभु का वृन्दारण्य ही है। यहाँ वही चन्द्र छिटक रहा 
है, वही यमुना है ओर वही मन्द-सुगन्ध सुशीतल समीर बह रहा है। तथापि आज श्रीकृष्णचन्द्र 
के ओझल हो जाने से इन जीवरूप गोपाङ्गनाओं के लिये यह दुःखमय ही हो रहा है। यदि वे 
दीखने लगें तो फिर यही परम आनन्दमय हो जाय । 

देखो, इस रास रस की प्राप्ति के लिये गोपाङ्गनाओं ने स्वघर्मानुष्ठान करते हुए 
श्रीकात्यायिनी देवी की आराधना की थी । अतः हमें भी भगवत्संयोग सुख की प्राप्ति के लिये 
स्वंघर्म-पालन में ही तत्पर रहकर भगवान्‌ की उपासना करनी चाहिये । जब तक जीव परब्रह्म 
श्रीकृष्णचन्द्र से वियुक्त रहता है तब तक उसे शान्ति नहीं मिलती । अतः जीव का परभ 

पुरुषार्थं प्रभु की प्राप्ति ही है । इसके लिये हमें भगवान्‌ के किसी भी स्वरूप की उपासना करनी 
चाहिये । भगवान्‌ विष्णु, शिव, श्रीकृष्ण, रामभन्र, दुर्गा-ये सव भगवद्विग्रह्‌ ही हें । साम्प्र- 
दायिक पक्षपात के कारण इनमें से किसी के प्रति भी द्वेप-दृप्टि नहीं करनी चाहिये । अपने 
इष्टदेव का प्रेम पूर्वक पूजन करो | इसके लिये उनके स्वरूप और उपासना विधि का ज्ञान 
प्राप्तं करो तथा यह्‌ भी मालूम करो कि उनकी उपासना में क्या-क्या प्रतिवन्ध हुं। 
प्रतिवन्ध कुपथ्य रूप हें, उनसे वचने की वहुत आवश्यकता है। यदि कुपथ्य करते हुए चन्द्रोदय 
जेसी ओपधि का भी सेवन किया जाय तो भी लाभ होना सम्भव नहीं है। इसलिये उपासना 
मार्ग के प्रतिवन्धों से सर्वदा सतर्क रहो । 

'स्वघर्माचरणं झाक्त्या विधर्माच्च निवतंनम्‌'-इस वाक्य के अनुसार सर्वदा स्वधमं 
का तो यथाशक्ति पालन करो, किन्तु विधम का तो सर्वथा त्याग कर दो । यदि साथ-साथ विधम 
रूप कुपथ्य का त्याग और स्वधमं रूप पथ्य का सेवन न किया जायगा तो यथेष्ट लाभ होना 
कदापि सम्भव नहीं है। ऐसी अवस्था में सारी ओपघ निष्फल हो जायगी । इस प्रकार यदि 
कोई पुरुष स्वधर्म-पालन और यिधर्म-विसजेन-पूर्वक भगवान्‌ की उपासना करता है तो उसे 
ब्रह्मसंस्पर्श अवश्य प्राप्त हो जाता है । 


) भ्रीरासलोलारहस्य समाप्त ।। 


श्री रासपञ्चाध्यायी 


[ वि० संवत्‌ २००० में पुज्य श्लो स्वामीजी महाराज वुन्दावन में चातुर्मास्य कर रहे 
थे, उस समय 'रासपठङ्चाध्यायी' के ढवितीयाध्याय से आपका प्रवचन प्रारम्भ हुआ था-। प्रस्तुत 
प्रकरण उसो समय कासंगुहोत है। यद्यपि इसमें श्रो महाराजजो को प्रौढ़ शब्दावली और 
आावगाम्भोयं का तो यथावत्‌ संग्रह नहीं हो पाया है, तयापि प्रकरण अत्यन्त उपयोगी होने के 
कारण 'भक्तिसुधा' के पाठकों के लिए प्रस्तुत किया गया है ] संपादक 


“अन्ताहिते भगवति सहसँव ब्रजाद्कनाः । 
अतप्यंस्तमचक्षाणाः करिष्य इव युथपम्‌ ।। 
(भाग० १० स्क० ३० अ० १ इलो० ) 


भगवान्‌ भकतपराधीन हें। वे अपनी सर्वज्ञता, सर्वशक्तिमत्ता आदि को भूलकर 
भक्तों के पीछे घूमते हें, परन्तु गर्व से उन्हें बड़ी शत्रुता है। वे अपने भक्तों में गवं नहीं आने 
देना या रहने देना चाहते । जहाँ गर्व रहेगा भगवान्‌ वहाँ स्वयम्‌ न रहेंगे । भगवान्‌ को अपने 
अत्यन्त अनुकूल पाकर गोपियों को गरव हो गया | उसे दूर करने के लिये भगवान्‌ अन्तहित 
हुए । गोपियों को भगवान्‌ के दरशन ओर स्पशे का जो वाह्य सुख मिल रहा था वह नहीं रहा । 
भगवान्‌ वहाँ से कहीं चले नहीं गए, अपितु गोपियों के मन, बुद्धि, घ्राण, अन्तःकरण आदि में 
प्रविष्ट हुए । श्रीमद्वल्लभाचार्यजी कहते हें 'वे कसे अन्तःप्रविष्ट हुए' उसका कया प्रकार था' 
वह ब्रजाङ्गना जान न सको । वे क्यों न जानती थीं, क्योंकि वे व्रजाङ्गना थीं, अत: नहीं जानती 
थी । अर्थात्‌ जन्म से, वाल्यकाल से ही वे भगवान्‌ को बाह्य मूत्ति के ही रूप में देखा करती थीं । 
अतः जव आज उन्हें नहीं देखा तो वे दु:खी हुई । 

ब्रजवासियों पर दया करके विषमता को मिटाकर भगवान्‌ ब्रज में प्रकट 

हुए-“तास्ताः क्षपाः प्रेष्ठतमेन नोता भयव वृन्दावनगोचरेण ।” जो अनन्त अचिन्त्य. अलक्ष्य 

अव्यपदेश्यं निविकार तत्व है-वह बृन्दावन में गोपाल, गोचारक वना । जिसे अष्टाङ्गयोगयुक्त 
योगी नहीं प्राप्त कर सकते वह यहाँ प्रकटा । वात यह है कि अत्यन्त वेजात्य में प्रीति नहीं 
होती । मनुष्य रूपहीन, स्पर्शहीन, रसहीन, गन्धहीन अचिन्त्य अग्राह्य में कंस प्रीति करे? 
यद्यपि अचिन्त्य अग्राह्यम निविकार श्रीभगवान्‌ ने भक्तानुग्रहार्थ, नृसिह, वराह, कच्छपादि 
अबतार घारण किए, परन्तु उनकी महामहिमा, महान्‌ एश्वर्य को देखकर अपने से असमान होने 
के कारण मानव-हूदय उनसे स्वच्छन्द अनुराग करने में और भी असमर्थ रहा । पहले तो अचिन्त्य 
अग्राह्य आदि होने से ही प्रेम दुघंट रहा, फिर कच्छपादि में भी महामहिमा आदि के कारण वहाँ 
भी वह दुलंभ ही रहा । अतः भक्तवत्सल भगवान्‌ चतुर्भुज मानव रूप में अवतीर्ण हुए । परन्तु 

इस रूप में भो चतुर्भुजरूप और एइवर्यातिशय के कारण मनुष्य को कुछ संकोच ही रहा, वह 
पूरा-पूरा अपना हृदय उनके समक्ष न खोल सका | तब प्रभु ठीक-ठीक मानवाकार श्रीराम 
रूप में अवतीणं हुए, परन्तु यहाँ भगवान्‌ मर्यादा पुरुषोत्तम वन गए । अतः इस रूप में भी मर्यादा- 
पूर्ण लोग अथवा साधारण जीव प्रीति करते डरते रहे । एइव्यं में भी सङ्कोच वना ही है। 
इसलिए वह अचिन्त्येश्वर्य जगदाघार भगवान्‌ गोप और गोपियों क साजात्य सम्वन्ध को छेकर 
गोपाल रूप में अवतीर्ण हुए, और सभी के नि:सड्कोच परप्रेमास्पद वन गए । 
जव भगवान्‌ कृष्ण मथुरा में आ गए तव गोपवाला अधिक वियोगसन्तप्त हुई । 
किसी ने कहा-“मथूरा क्या दूर है, नहीं रहा जाता तो जाओ वहीं दर्शन कर आओ !' सवतो 
नहीं पर कुछ ब्रजाङ्गना किसी समय मथुरा भी गइ ,परन्तु वहाँ श्रीमथुरानाथ का वेभव देखकर 
उनके शोर्य,वीर्य,ओज, तेज को देखकर उन्होंने घूघट निकाल लिया, कहने लगीं-ये हमारे प्रभु 
प्राणघन इयामसुन्दर नहीं हें । नख से शिख तक रत्नजटित सोवर्णा भरणघारी सम्राट्‌, ये हमारे 
प्रभु नहीं हें । हमारे तो वे मयूरपिच्छ, गुञ्जावतंस, पीताम्वर, लकुटीकम्वलधघारी व्रजविहारी 
प्रभु हैं । अर्थात्‌ एश्वयं में उन्हें सद्भोच हुआ, वे तो अपने साजात्य में प्रेम करती रहीं । अभिप्राय 
यह कि-साजात्य में निःसङ्कोच प्रणय होता है, अत: भगवान्‌ गोचा रण करते प्रकटे । 
जोव अल्पज्ञ है, अल्पशकित है, अकिंचन है और प्रभु सर्वज्ञ सर्वेशावितमान्‌ हैं । एसे महान्‌ 
अन्तर में जीव की कंसे गति हो, वह उन्हें कंसे प्राप्त करे ? एक दीन-हीन भिक्षुकी, महाराजाधि- 
राज से, सम्राट्‌ से, सम्मिळन की सम्भावना भी कंसे करं सकती है? परन्तु यों निराश होना 
ठीक नहीं, अपितु उत्कट आदा वनाए रखना चाहिए, तव ज्ञीघत्र ही दशन मिलता है। यद्यपि 
आझा दोष है, त्याज्य कोटि में है, परन्तु प्रभुसम्मिलन की आझा महापुण्यों का फल है । यह 
आशा कल्पलता है। इसे नेह के अनुराग क जल से सींचना चाहिए । शने:-शने: इसमें नाल, 
स्कन्ध, शाखा, उपशाखा पत्र, पुष्प और फल अवश्य लगेगा हो । इस भाव का आना कि प्रभु 
दुर्लभ हें, इसे स्वयम्‌ भगवान्‌ ने दूर किया है-श्रुति कहती है-- 
“द्वा सपर्णा सयुजा सखाया समानं वक्ष परिषस्वजाते । 
तयोरन्यः पिष्पलं स्वाद्वत्ति अनइनन्नन्योऽमिचाकश्ञीति ।'' 
तुम ओर तुम्हारे प्रभु एक हें, दोनों सुपर्ण हूँ, दोनों का साजात्य सम्बन्ध है, तव मिलने 
में कुछ कठिनाई नहीं । कहा जा सकता है-कहीं कहीं साजात्य में भाई-भाई में भी प्रेम नहीं 
रहता, इसको दूर करने केलिये-'सखाया' कहा । जब परस्पर सख्य-सोहार्द होगा तव मिलने 
में कोई कठिनाई न रहेगी । हाँ, यदि सखा भी दूर देश में हो तो अवश्य विघ्न हो सकता है जैसे 
चन्द्र और समुद्र । 
परन्तु यहाँ तो यहं वात भी' नहीं है क्योंकि-'समानं वृक्षं परिषस्वजाते' शरीररूप एक 
ही वृक्ष पर दोनों का निवास है, सदेशय है । फिर भी “सङ्के नहि सज्जते” से उस परतत्व को 
जब असङ्ग वतलायां गया तव उसमें प्रेम कंसे हो ? इसका भी समांघान करते हुए श्रुति ने 

सयुजा' विशषण दिया । अर्थात्‌ जीव ओर ब्रह्म दोनों का घनिष्ट सम्वन्ध है, दोनों एक ही हें। 
जैसे जल और तरङ्ग, घट और मृत्तिका, उत्पल और नैल्य एक ही हैं, इनमें से एक दूसरे से अलग 
नहीं हो सकते । चिदचित्‌, भेदाभेद आदि सभी वादों में यह वात माननी पड़ती है। ऐसी 
स्थिति में निराश होने की वात ही नहीं रह जाती । भगवान्‌ तो स्वयम्‌ इस विषमता को मिटाने 
का प्रयत्न करते हैं, वे गोपों के साथ प्रेम करने के लिए ही गोपाल बने हें । यहाँ तो “अनइनन्नन्यो- 
ऽभिचाकञ्ञोति” का भेद भी . . . वृन्दवनगोचराः से मिट गया । यहाँ तो उस 'अनझिता' अभोवता 
ने गवाँरी ग्वालिनियों के मक्खन की चोरी की । निरञ्जन ने श्रीयश्ोदा से अञ्जन लगवाया 
वह अनङ्ग (निरङ्ग) साङ्ग वन गया, उसने खूब ब्रजदेवियों से उपाहृत छाकें छकीं । इसी 
समता में कीडा होती है। तभी तो-“उबाह भगवान्‌ कृष्णः श्रीदामानं पराजितः” चुटियाँ 
पकड़कर श्रीदामा ने भगवान्‌ से अपना दाँव लिया, उनकी पीठ पर चढ़कर टिक्‌ टिक्‌ करके उसने 
सवारी साधी । यदि श्रीदामा उनमें और अपने में जरा भी भेद पाता तो यह कहने की कसे 
हिम्मत करता-“हरिन्यारि कर आपन गेया, ना हम चाकर नन्द वावाके ना तू मोर गुसँया,. . . 
कहा भयो दस गया अधिकेया. . . . . . 
इस तरह भगवान्‌ अपनी सर्वज्ञता को भूलें, हम अपनी अल्पज्ञता को भूलें और इस 

तरह समानता स्थापित हो । इस समानता के रूप में भगवान्‌ यहाँ पधारे हें। इस रूप में इन 
पर ब्रजाङ्गना न्योछावर हो रही हें । बे उन प्रियतम प्राणघन को-वालमुकुन्द को वालभाव 
से देखती हैं, बाहुलता से वेष्टित करती हें, और उनकी बलैया लेकर फूली नहीं समाती । ऐसी 
स्थिति में वे अन्तर्हित को क्या जानें । विशेष कर वे ब्रजाङ्गना हैं, ब्रज की अङ्गना हें, भोळी 
हें, मुग्धा हें, बे तो साक्षात्‌ भगवान्‌ को ही जानती हें। अत: “अतप्यंस्तमचक्षाणाः करिष्य 
इव यूथपम्‌” उन्हें न देखकर बड़ी सन्तप्त हुई, जैसे हथनियाँ हाथी को न देखकर व्याकुल होती 
हें। 'तमचक्षाणाः' से यह भाव वतलाया कि-ये विशुद्धान्‌ रागवती हुँ, कान्तभाववती नहीं । अतः 
दर्शन, स्पर्श ही मुख्य है, रमण मुख्य नहीं । अतएव 'करिष्य इव॑ यूथपम्‌” का उदाहरण है । 
करिणी स्परशकुशल होती हैं एक सूक्त में कुरञ्ग, मातङ्ग, पतङ्ग, भृङ्ग और मीन की एक- 
विषय की कुशलता वताई गई हें-“कुरङ्ग मातङ्ग पतद्भः भृङ्गा मीना हताः पञ्चभिरेव 
पञ्च'' अतः दर्शन और स्पर्शकुशला सख्यभाववती अथवा विशुद्धानुरागवती ब्रजाङ्गना 
श्री श्यामसुन्दर का दर्शन न पाकर अति सन्तप्त हुई । 

साधारणतया दो प्रकार की गोपी हं, एक सख्यभाववती, दूसरी कान्तभाववती । चन्द्रा- 
वली प्रभृति कान्तभाववती हुँ । इन्हें स्पर्श सुख को अधिक आकांक्षा रहती है सस्यभाववती 
केवल दशन से तृप्त रहती हैं । यहाँ इन्हीं के लिये 'तमचक्षाणा:' पद है । गोपियाँ श्री युगल 
सरकार के दशन के लिये लालायित रहती हें। इनकी एक के दशन से तृप्ति नहीं होती वे दोनों 
ही के दर्शन चाहा करती हें! श्रोरासेश्वरी वृषभानुनन्दिनी के विना आनन्दकन्द श्रीकृष्णचन्द्र 
के मुखचन्द्र का दर्शन और श्रीइयामसुन्दर मदनमोहन के विना श्रीब्रजेश्‍वरी महारानी का दशन 

भी उन्हें तृप्त नहीं करता, सुख आनन्द नहीं देता | वे तो युगल सरकार का श्रीराघाकृष्ण 
का, श्यामाश्याम का युगल दर्शन चाहतो हैं । फिर जहाँ दोनों में से एक भी दर्शन नहीं-अथवा 
दोनों का ही दर्शन नहीं, वहाँ तो सन्ताप का कुछ ठिकाना ही नहीं । अतः कहा-'अतप्यंस्तमच- 
क्षाणाः’ हाय, हम हतभाम्याओं को प्रिया प्रियतम में से एक के भी दर्शन नहीं । अभो प्रियतम 
क दर्शन हो रहे थे उन्हें भी वियाता ने ओझल कर दिया । 
शारदी पाणमा के स्वच्छ, शुद्र निप्कळड्क पर्णचन्द्र, श्रीकृप्णचन्द्र के दर्शन विना यह 
चन्द्र ्रलयकालीन द्वादश आदित्यों के समान सन्ताप दे रहा है। यह आल्हादकर चन्द्र नहीं, 
अपितु प्रलयकाल के महाताप क द्वादश आदित्य एकत्र उदित हुए हें । ये किशुक कुसुम और 
अरुण वस्त्र नहीं है, अपितु ये दावाग्नि की लपटें हें । अपने प्रियतम प्राणवन मनमोहन इयाम- 
सुन्दर को न देखकर, उनके दर्शन-काल में, संयोग के समय में आह्वाद देनेवाली इन वस्तुओं में 
अधिकाबिक तापकता की गोपाङ्गनाओंको प्रतीति हो रही है । कान्तभाववती तथा सस्यभाववती 
दोनों ही की यह सन्तप्त दशा है । यह ठीक ही हैं, प्राणी को प्राण के वियोग में, अभीष्ट के अभाव में 
दुःख होता ही है । किर जो प्राणों का भी प्राण है, मन का भी मन है, श्रोत्र का भी श्रोत्र है, चक्ष 
का भी चक्षु है, बाणी की भी वाणी है, उसके विप्रयोग में असह्य पीड़ा का होना स्वाभाविक है । 
श्रुति है-“प्राणस्य घ्राणः. . . .” महात्मा तुलसीदासजी ने भी कहा है-“प्राण प्राण के जीव 
जिय के सुख के सुखराम । तुम तजि तात सुहात गृह जिनहि तिनहिं विधि वाम 
श्रुति का वचन भी है-“. . . एतस्यंबानन्दस्य मात्रामपजीवन्ति ।” जगत्‌ में जितने 
भी महान्‌ से महान्‌ आनन्द हें, सुख हैं, वे सव इसी आनन्द के एक अंश में-कण में समा जाते हें । 
वे सव इसी की क्षुद्र विभूति हें । चन्द्र में आह्वादकता, निरस में सरसता, उस पूर्णंतम पुरुषोत्तम 
से ही है। इसके न होने से आह्वाद कहाँ? सरसता कहाँ? सोख्य कहाँ? फिर तो उरग 
श्वास की तरह सव विषमय दु:खमय होगा । ऐसे उन प्रभु प्रियतम प्राणधन के विप्रयोग से 
श्रीब्रजाङ्गनाओं को इतना दारुण सन्ताप हुआ कि वह अकथनीय ही है । उन्हें उस समय समस्त 
आह्लादकर वस्तु दुःखद घ्रतोत हुई । श्रीमद्वल्लभाचार्य्यजी के कथनानुसार यह ताप पहले 
ऊपर ही ऊपर रहा, फिर अन्तर में प्रविष्ट होने लगा, परन्तु अन्तःप्रविष्ट थे-लीलारस सहित 
श्री कृष्ण, वे कहीं अन्यत्र नहीं गए थे । वहीं से गोपिकाओं के अन्तर से उनको लीलाशकिति 
प्रकट हुई। तव उस लीलाशक्ति की प्रेरणा से रमापति के गति विभ्रम आदिसे आक्षिप्त 
चित्त होकर तथा तदात्मिका वनकर श्रीमती ब्रजाङ्गनाओं ने उन्हीं की उन उन चेष्टाओं को 
ग्रहण किया-- 
“त्यानुरागस्मितबिस्मेक्षितर्मनोरमा लापबिहा र विस्म: । 
आक्षिप्तचित्ताः प्रमवा रमापतस्तास्ता विचेष्टा जगृहुस्तदारिमकाः ।'” 
वियोग ऊँची चीज है, मूल्यवद्‌ वस्तु है। किसी ने कहा-“सङ्ध मविरहदिकल्प, वरमिह 
विरहो न सङ्भमस्तस्याः । सङ्ग संव तर्थका त्रिभुवनमपि तन्भथं विरहे” हमें तो वियोग चाहिए 

सङ्गम नहीं, पर यह बड़ दीघंदर्शियों की बातें हें । संयोग में एक ही जगह "प्रियतम होता है, 
पर वियोग में तो सारा विश्व प्रियतममय हो जाता है। .'जित देखूं तित इयाभमयी है ।' 
एक अवस्था इससे भो ऊँची है, उसमें संयोग और वियोग दोनों में कष्ट ही कष्ट है-“अदुष्टे 
दर्शनोत्कण्ठा दुष्टे विइलेषभीरुता । नादृष्टेन न दृष्टेन भवता लभ्यते सुखम्‌ ।।” हे प्राणघन ! 
जव तक आपक दर्शन नहीं होते तव तक तो दरशन की उत्कण्ठा लगी रहती है और दशन हो जाने 
पर अगले क्षण में होनेवाले वियोग की चिन्ता लग जाती है । क्या करें, किसी भी तरह चेन नहीं 
है, न दर्शन से ही सुख मिलता है और न अदशेन से ही । संयोग-बियोग किसी में शान्ति नहीं । 
सखि! अभी तो स्यामसुन्दर मदनमोहन का यह भुजाइलेष मिला है, पर यह भुजलतावन्ध कव 
तक प्राप्त रहेगा, यह संशूषजन्य सुख कव तक रहेगा कुछ ठिकाना नहीं । हाय ! कहीं अभी 
बिइलेष न आ जाय ! यों ऊचे प्रेमियों को दु:ख ही दुःख वना रहता है। 

यह एक विशिष्ट स्थिति है-प्रेमी को संयोग में कुछ शान्ति रहती है। पर विप्रयोग 
दशा में उद्देलित समुद्र की तरह श्छुंगार की स्थिति होतो है। उस समय वह मर्यादा तोड़ 
देता है, प्रेमी के धेरयंका पुल टूट जाता है। कहा है--- 


“प्रासादे सा दिशिदिशि च सा पृष्ठतः सा पुरः सा । 
पयंड्धे सा पथि पथि च सा तद्वियोगातुरस्य॥। 
हंहो चेतः प्रकृतिरपरा नास्ति मे कापि सा-सा। 
सा सा सा सा जगति सकले कोऽपमद्दतनादः॥।” 


यह अद्वेतो का अद्ग त है । पर यहाँ का अद्वतत और है, यहाँ तो आलम्बन 
ही सवंत्र दीख पड़ रहा है। यही दशा श्री लालज्‌ की है । वे वियोग में अपनी प्राणेइवरो को 
सर्वत्र देख रहे हें। यों संयोग और वियोग में वियोग का महत्त्व है, पर वियोग में आनन्द कब 
आता है? हम सव अनादि काल की वियोगिनी हें, वियोगिनी इसलिए कि जीव स्वल्पज्ञ है, 
परतन्त्र है और पारतन्त्र्य ही स्त्रीत्व है इसका वर्णन अन्यत्र है। हाँ. तो हम सब अनादि काल 
को वियोगिनी हूँ, पर क्या वह आस्वाद है? जन्म-जन्मान्तर से युग-युगान्तर से शूकर, कूकर, 
कोट, पतङ्ग वनते-वनते मर रहे हें। उस परप्रेमास्पद का नियोग जन्म-जन्मान्तर से 
हो रहा है, पर वियोगजन्य आनन्द का कभी स्वप्न में भी स्वाद नहीं आता । इसका कारण 
यही कि उस तत्व का कभी साक्षात्कार नहीं, श्रवण तक नहीं 'श्रवणायापि बहुभिर्यो न लम्यः' 
तब केसे आनन्द मिळे । पहले सम्प्रयोग हो, वस्तु का थोड़ा परिचय मिले, रस का कुछ पता 
लगे, तव पुनः उसके लिए उत्कट उत्कण्ठा हो, तव कहीं उसके वियोग का आस्वाद हो । 
देवि नारद ने जव प्रथमावस्था में महात्माओं के प्रसाद से तत्व का थोड़ा पता पाया 
और जङ्गल में जाकर परिश्रमपूर्वक जब अनुसन्धान करने लगे तो एक क्षण के लिए उन्हें हृदय 
में कुछ चमत्कार मिला । देवषि नारद के दाब्द हें-- 

“ध्यायतशचरणाम्भोजं भावर्निजितचेतसः । 
औत्कण्ठयाश्रुकलाक्षस्य  हृद्यासौन्मं आानेहरिः ॥।” 
फिर उन्होंने बहुत प्रयत्न किया पर वह चमत्कार उन्हें नहीं मिला । वे बहुत ही 
दुःखी हुए, जँसे रङ्कु की बड़ी कठिनता से मिलो निधि खोई जाए, फणि की मणि खोई जाए । 
फिर आकाशवाणी हुई-- 


“हुन्तास्मिन्‌जन्मनि भवान्‌ न मां द्रष्टुमिहार्हति । 
अविपक्वकषायाणां दु्दशोऽहं कुयोगिनाम्‌ ॥।” 
(भाग० १ स्कं०, ६ अ०, २२ इलो० ) 
सकृद्‌ यहशितं रूपमेतत्कामायते5नघ ! 
मत्कामः शनकंः साधुः सर्वान्‌ मुञ्चति हृच्छयान्‌ । 
(भाग० १ स्कं०, ६ अ०, २३ इलोक ) 
आप इस जन्म में मुझे नहीं प्राप्त कर सकते । क्योंकि वेराग्य के परिपक्व हुए विना 
कुयोगियों को में नहीं दीखता । जो एक वार रूप दिखाया है, वह आपकी कामना (इच्छा वृद्धि ) 
के लिए है। फिर तो जरा-सा भो आस्वाद मिल जाने से छोड़ा ही न जा सकेगा-“बिहातुमिच्छेक्न 
रसग्रहो यतः” एक कण का भी आस्वाद हो जाने से फिर “चाट पड़ जाती है। पर जव तक 
कुछ भी अनुभव नहीं, किसी भी वस्तु में कसे प्रवृत्ति हो सकती है । इसलिए पहले संयोग हो, 
तब विप्रयोग का आनन्द मिले । 
इसीलिए भगवान्‌ कृष्ण ने श्री ब्रजाङ्गनाओं में पहले रससञ्चार किया । 
“ब्ाहुप्रसारपरिरम्भकरालकोरुनीवौस्तनालभननमनखाग्रपातेः । 
क्षवेल्यावलोकहसितेब्रजसुन्दरीणामुत्तर्भयन्‌ रतिर्पात रमयाञचकार ।” 
(भाग १० स्कं० २६ अ० ४६ इलो० ) 
आज भागवत की रासपञ्चाध्यायी' शाद्काओं का केन्द्र वनी हुई है। 
उसका यह इलोक प्रधान और स्पष्ट दाङ्कास्थान माना गया है। परन्तु इसके 
पूर्वापर को जिन्होंने कभी सोचा नहीं, जो अत्यन्त बहिरङ्ग हें, उन्हें ही दोष दीख पड़ते हें । 
अन्यथा थोड़ा भी विचार करने से प्रसङ्ग शुद्ध प्रतीत होता है। हाँ, तो श्रोकृष्ण कोटि-कोटि 
कन्दपं के सौन्दर्यदर्प को अपनी नखमणिचन्द्रिका के सौन्दर्यसिन्धु के एक विन्दुकण से निजित 
करनेवाले हेँ। श्रीशयामसुन्दर मुरलीमनोहर ने श्रीब्रजाङ्गना जन को .उनका वृद्धङ्गत प्रणय 
देखकर स्वरसास्वाद कराना चाहा, पर वहाँ पहले प्रकृत काम हटे तव अलौकिक रस की स्थापना 
हो । वाहु, ऊरु, स्तन आदि प्राकृत लोकिक काम के स्थान हें, कामदेव उनमें छिपकर वँठा 
हुआ है । श्री गोपाङ्गना जन को कामदेव ने अपना दुर्ग वनाया है ओर वह वाहु आदि स्थानों मे 
बेठकर मानो श्रीकृष्ण से युद्ध करना चाह रहा है । भगवान्‌ कृष्ण ने श्री गोपाङ्गनाओं के अङ्क 

दुगं देशों से कन्दपं को निकाल कर वहाँ स्वानन्दात्मक रस की स्थापना की । यही “बाहुप्रसार 
»  » का तात्पर्यं है । जव पहले स्वानन्दात्मक रस को स्थापना हो गई, तव भगवान्‌ अन्तर्धान 
हो गए-छिप गए । अव श्री ब्रजांगना विप्रयोग के आनन्द का अनुभव करने लगी । 

वात यह है कि जीव को अनेक जन्म के कई प्रकार के पहले संस्कार पड़े हें। उनके 
कारण वह अपने प्रभु के अनेक जन्म के विप्रयोग को जानता ही नहीं, यदि वह्‌ जान जाए तो 
बिप्रयोग का उसे आनन्द मिले । दूसरे, आवश्यकता है परम तल्लीनता की-प्रेम में विभोर 
हो उठने की, श्याम के रङ्ग में अपने को रंग डालने को । जब तक यह स्थिति नहीं, तव तक 
आनन्द केसा ? 

लाक्षा (लाख )कठोर वस्तु है, पर अग्नि के सम्वन्ध को पाकर वह द्रुत कोमल हो जाता 
है । इसमें विशेषता यह है कि जितना अधिक अग्नि का ताप होगा, उतना ही अधिक द्रवता 
आएगी । लाख को खूब तपाया जाए इतना तपाया जाए कि वह सौ परत (तह) के तनजेव में 
छानने योग्य हो जाए। फिर वह छान भी लिया जाय कूड़ा कर्कट उसमें से निकाल लिया 
जाय गंगाजल की तरह बह स्वच्छ विशुद्ध हो जाए । उसमें हरिद्रा हिंगुछ हरा, पीला कोई 
भी रंग छोड़ा जाए; जो भी छोड़ा जायगा, वह सव उसके अणु-अणु में, अंश-अंश में व्याप्त हो 
जायगा । अव यह लाख चाहे कि इस रंग को में निकाल डालूंगा, तो उसका निकालना असम्भव 
है, और यदि रंग ही चाहे कि में इसमें से निकल जाऊं तो यह भी असम्भव है । यह है दृष्टान्त । 
इसे दार्ष्टान्त में समन्वित कीजिए । भक्त का या प्रेमी का अन्तःकरण लाक्षा है, उसे प्रियतम 
प्राणधन झ्यामसुन्दर की प्रणयाग्नि से तपाओ, खूब तपाओ । काम, क्रोध, लोभ, मोह आदि के 
कडे-कर्कट को निकाल कर फेंक दो । फिर उसमें 'शयाम' रंग छोड़ो, अब प्रेमी का अन्तःकरण 
और प्रियतम एकमेक हो गया । प्रेमी चाहे कि अपने अन्तःकरण से में श्याम को हटा दूं तो वह 
असमर्थ ही रहेगा । श्यामसुन्दर भी चाहें कि में यहाँ से निकल भागूं, तो उनके लिए भी यह न 
होगा, चाहे वह कितने भी छली-वली हों। एक भक्त-अन्घे भकत (सूरदास) इसी कोटि के 
हो गए हैँ । वें यहीं वृन्दावन की कुञ्ज गलियों में अपने प्रियतम प्राणधन श्यामसुन्दर मनमोहन 
को ढूंढ़ते एक कुएं में गिर पड़े । बेसे तो भगवान्‌ उन्हें नहीं मिल रहे थे। पर अव उनसे न 
रहा गया, तुरन्त हाथ पकड़ कर कुएं से निकाल लिया ! महाभाग्यवान्‌ सूरदास कूपपात पीड़ा 
को भूल गए । वे उस कोमल कर स्पशं को पाकर कृत-कृत्य हो गए । उन्होंने निश्चय किया 
कि इतना सुखकर, साधारण जनों में असुलभ, कोमल स्पशं प्रियतम प्राणघन के बिना अन्यत्र 
उपलब्ध ही नहीं हो सकता । उस मङ्गलमय ब्रह्मसंस्पश से वे रोमांचित हो उठे । उन्होंने 
उसे जोर से पकड़ लिया । भकत की वांछा पूरी हुई, दिव्य दृष्टि मिली, दर्शन आदि मिले । 
भगवान्‌ बलात्‌ अपना हाथ छुड़ाकर जाने लगे तब सूर ने कहा-“हस्तमुच्छि्ययातोऽसि बला- 
त्कृष्ण किमद्भुतम्‌ । हृदयात्‌ यदि निर्यासि पोरुषं गणयामि ते” इसी का हिंन्दी में भी 


अनुवाद है-- 

“हाय छुड़ाए जात हो निर्वल जानिके मोहि । 

हिरदे से जव जाहुगे मरद वदोंगो तोहि।।” 
नाथ ! हाथ छुड़ाके जाते हो जाओ, पर आपकी सर्वज्ञता सर्वेदाकितमत्ता की महत्ता 
तो तंब है, जव आप इस दुर्वल अन्ये के हृदय-मन्दिर से निकल भागो, आज मुझे यही देखना 
है। यह पिघली हुई लाख की ललकार है, रंग के प्रति । भक्त अपने हृदय से निकल जाने को 
चेलेञ्ज देता है, पर प्रभु लाचार हैं, निकल नहीं सकते । यह प्रभु की लाचारी का दृष्टान्त है । 
अब भक्त की लाचारी का दृष्टान्त सुनिए । एक सखी मूर्च्छित पड़ी है, एक उसके पवन सञ्चार 
आदि उपाय में खड़ी है। दूसरी आकर मनमोहन इयामसुन्दर का नाम छेने लगती है, उनकी 
कुछ करतूत वतलाना चाहती है। पर उपचारिका सखी अपने मुख पर तर्जनी रखकर सद्धूत 
से उसे वैसा करने को रोकती है-“सन्त्यज सखि तदुदन्तं सुखलवमपि यदि समीहसे सस्याः, 
स्मारय किमपि तदितरत्‌ विस्मारय हन्त मोहनं मनसः” 

सखि, यदि अपनी सखी का तुम थोड़ा भी कल्याण चाहती हो तो उसको वात को मत 

छेड़ो, उसके अतिरिक्त किसी और का स्मरण कराओ। 'तदुदन्तम्‌' और 'तदितरत्‌' कहती 
है, नाम तक नहीं लेना चाहती । तव सखि क्या करें? फिर यह कंसं अच्छी होगी ? उपाय 
यही है, सखि ! किसी तरह इसके मन से मोहन को भुला दो । इस दृश्य को एक महात्मा योगी 
देख रहे थे, उन्हें यह देखकर वड़ा आइचर्य हुआ । वे कहते हें- 


“प्रत्याहृत्य मुनिः क्षणं विषयतो यस्मिन्मनोधित्सति । 

बालासो विषयेषु धित्सति भनः प्रत्याहरन्ती ततः । 

यस्य स्फूत्तिलवाय हन्त ! हृदथे योगी समुत्कण्ठते,, 

मुग्धेयं किल पश्य तस्य हृदयास्निष्क्रान्तिमाकाङ क्षते !' 
एक मुनि विषयों से चित्त को हटाकर क्षण भर के लिए; जिसमें लगाना चाहता है, यह वाला, 
उससे चित्त को-आसक्त चित्त को निकालकर विषयों में लगाना चाहती है । कितना आदचर्य 
है कि जिस तत्व की हृदय में तनिक-सी स्फृत्ति-चमत्कार के लिए अष्टाङ्ग योगयुक्त योगी 
उत्कण्ठित रहता है-कभी मेरे मानसकुञ्ज में भगवान्‌ पधारें, यह मुग्धा भोली गर्वारी ग्वालिन 
उसे अपने चित्त से निकाल देने के लिए व्याकुल है। और भी एक सखी कहती है- | 

“इत उत देखें मति चौथ को चन्दा तोय देखे ते कलडुः मोय लग जाएगो ।” 

इतना ही नहीं, वह श्यामसुन्दर चित्त से निकल जाए, इसके लिए दोषानुसन्धान करती है। 
जिसके नामस्मरण मात्र से दोष नामशेष हो जाते हैं, प्रेमोन्माद में व्रजाङ्गना उसमें दोष ढूंढ़ती हें- 


“सुगयुरिव कपीन्द्र विन्यघे लुन्घघर्मास्त्रियमकृतविख्पां स्त्रोजितः कामयानाम्‌ 
बलिमपि बलि मत्वाबेष्टयव्‌ ध्वाक्षचव्‌ यस्तदलमसितससख्यरुस्त्यजस्तत्कथार्थः ।” 
(भाग १० स्कं० ४७ अ० १७ इलो० ) 

सखि! ये तो सदा के छलिया हें, देखो, रामावतार में, लुब्ध घर्मा अथवा अलुब्धधर्मा होकर 
मुगयु-वहेलिया की तरह निरपराध बाली को मारा; छिपकर, पेड़ की ओट लेकर वाली का वध 
किया, और इनकी बहादुरी देखो सखि ! स्त्री पर इन्होंने हाथ उठाया, प्रेम करने के लिए 
विचारी शूर्पणखा इनकी उदारता सुनकर पहुँची थी, उसे यह वर दिया कि नाककान काटकर 
विचारी को विदा किया । क्या कहें सखि ! स्त्रीजितों को कुछ विचार थोड़े ही रहता है। 
वे जानकी के प्रणयोन्माद में इतने प्रमत्त थे कि उन्हें धर्मशास्त्र तक नहीं स्मृत रहा, विरूप कर 
दिया एक सुन्दरी स्त्री को । सखि ! कोई एक अवतार की वात हो तो कहें, इनके तो जन्म-जन्म 
को ये ही करतूतें हें-देखो, बामन अवतार में इन्होंने वलि को छला । 'बलि' को खाकर कोए 
की तरह इन्होंने सर्वस्व समर्पयिता वलि को, उसका सर्वस्व हरण करके भी उसे नागपाश में 
बाँध लिया | सखि ! यह क्या न्याय है? इसलिए कालों से, कुटिलों से सम्वन्ध जोड़ना सख्य 
भाव करना अव हम छोड़ देंगो। पर क्या करें, उनका कथा रूप अर्थ हाय ! छोड़ा ही 
नहीं जाता ।, 

ये सब ब्रजाङ्गनाओं के प्रेम समुद्र की तरङ्गे हें। कहीं कहती हें-“प्रीति की रोति 
रंगोलोई जाने ।” और अपना सवंस्व न्यौछावर करती हैँ और कहीं ऐसा दोपनुसन्धान करती 
हें कि आइचर्य चकित रह जाना पड़ता है। एक ओर दोषानुसन्धान प्रसङ्ग है-एक विरह-तप्ता 
ब्रजवाला कहती है- “सखि, इन्होंने कभी किसी का भला नहीं किया । जन्मसे ही तो 'पूतना- 
सुपयः-पानस्‌' बेचारी पूतना कोऱस्त्री को-समाप्त कर दिया-सखि! कालों की यही 
करतूत हें ।” 

“काले सवहि बुरे. . .हम अब । काले से विल्कुल अनुराग न करेंगी । जव उनमें 
ही प्रेम नहीं, तव हम क्यों उनसे प्रेम करें ?” कभी-कभी तो काले का इतना निषेध कि “अव 
काले वस्त्र और आभूषण तक न पहनेंगी । कभी तो यह भाव, यह तरङ्ग कि “सखि हां स्याम 
रंग रंगी”सव चीज काली । नील निचोल, ओढ़नी, लहँगा, सब काले, यहाँ तक कि हाथ आदि 
के गहने भी काले इन्द्रनील मणि के । पर जब दोषानुसन्धान का प्रसङ्ग उपस्थित हुआ, तव 
“एक भी काली चीज पास में न रखेंगी ।” एक चतुर सखी ने बीच में मीठी चुटकी लते 
पूछा-“सखि ! हमने माना, इन काले वस्त्रालङ्कारों को तुम अवश्य फेंक दोगी, पर यह तो 
बताओ, इन काले केशों का कया करोगो ?” उत्तर मिला, और बड़ा भाव गम्भीर उत्तर 
मिला-“. . .. . . धूलिधूंता मस्तके” सखि, इन केशों में मिट्टी पोत लेंगी ।” 


१ लून्धधर्मा= व्याघ के जैसे क्रूरता निर्दयता आदि धर्मो को क्षत्रिय होकर भी इन्होंने ग्रहण किया 
भयावह परधम को लेकर पाप तक किया । फिर व्याघ तो माँस भोजन की इच्छा से हरिण आदि को 
मारता है। परन्तु इन्होंने इसलिये बालि को नहीं मारा, वृथा ही मारा, अतः ये वड़े कठिन है-- 
अलुग्धध्मा हुँ । 

दोषानुसन्धान के प्रसङ्ग में जो पद्य “मृगयुरिव कपीन्द्रम्‌” पहले कहा, उसी के आगे एक 
और वैसा ही पद्य है :--- 


“यदनुचरित लीला कर्णपीयूषविग्रुट्सकृददनविधूतद्वन्द्रर्मा विनष्टाः ॥ 
सपदि गृहकुट्म्वं दीनमुत्सृज्य दीना बहव इह्‌ विहङ्गा भिक्षुदर्या चरन्ति ।' 
(भागवत, स्कं० दशाम अध्याय ४७ इलोक १८) 


अर्थात्‌ सखि, उन इ्यामसुन्दर के द्वारा अनुष्ठित, सुधा विन्दु के समान कानों को अति 
मधुर लगने वाली लीलाओं को जिन्होंने एकवार भी सुन लिया, उनके इन्द्र धर्म-सुख दुःखादि- 
जो गृहस्थादि में हुआ करते हें, काप गये । अर्थात्‌ इस हमारे आशित पुरुप ने ऐसी चीज 
सुन ली, जो अव जङ्कलों में मारा-मारा फिरेगा । यह समझ कर दुःखादि भी दुःख से मानो 
कम्पित हो गये । यों कृप्णलीला के श्रोता पुरुप घर-घाट कहीं के नहीं रहे, अतएव विनष्ट हो 
गये । हाय? वे लोग चिलखते स्त्री-पुत्रों को जिनका पालन धर्मतः न्याय्य है-लीला सुनते ही 
तुरन्त छोड़कर सचमुच जज्भुलों में भाग गये । ऐसे बहुत से लीला श्रोता दीन होकर, अर्थात्‌ 
कन्था, कौपीन के चिथड़ों को लपटे, पक्षियों की वृत्ति घारण किये, नारायण कहते यहाँ बृन्दावन 
में भीख माँगते फिरते हें । क्या सखि ! तुम्हीं वताओ ऐसों से प्रेम करें ?” 

सारांश यह कि जव भावुक का चित्त लाक्षा को तरह द्रुत हो जायगा, सतत भावना- 
परिपाक से, तव उसमें ब्रजेन्द्रनन्दन श्यामसुन्दर का प्राकट्य होगा और फिर वे वहाँ से जाने में 
समर्थ न होंगे । यद्यपि भगवान्‌ सर्वं शक्तिमान्‌ हें, उनको महिमा है-“छ्छी भर, भरो ढरकावे, 
जब चाहे तब फेर भराबे ।'” परन्तु ऐसे भक्तों के आगे उनकी सर्वंशबितमत्ता कुण्ठित हो जाती 
है, वे उन्हें नचा सकते हें इस तरह के वियोग में स्वाद है। यह अनुभव की वात है। कहीं 
मार्ग में प्रिय मित्र मिला, उसका चित्र हृदय पट पर अङ्कित हो गया । मोहर तव उभड़ती है, 
जव लाक्षा गरम हो। स्नेहरूप अग्नि से द्रुत अन्तःकरण पर वस्तु का स्वरूप प्रकट होगा । 
कामी कामिनी के लिए व्याकुळ रहता है, उसे अग्नि के लिए तृण से कोई सम्वन्ध नहीं, उसके 
हृदय में विथोगाग्नि सदा धधकती रहती है। इस तरह दरशन-स्पर्शन आदि द्वारा हुदय-लाक्षा 
पिघलती है, उसमें अपने इष्ट तत्व के सम्पृवत होनेपर वह्‌ फिर अचल हो जाता है । श्रीमद्‌ 
भगवद्वपु मूत्र पुरीष भाण्डागार प्राकृतं शरीर नहीं, बह अप्राकृत दिव्य रसमय है, अतएव 
पूर्वोक्तरीत्या “वाहु प्रसार परिरम्भ आदि के अनुसार ब्रज देवियों के तत्तदङ्ग।लभन द्वारा 
मानो उसने ब्रजदेवियों को अप्राकृत रसानुभवक्षम देह दी । 'उउबल नीलमणि' का भी यही 
मत है-गन्धक को पारद से घोटें, तो कुछ काल के वाद गन्धक जैसे पारद (पारा) रूप हो 
जाता है वसे ही पूणं के सम्बन्ध से अपूर्ण वस्तु पूणे हो जाती है, प्रकृत वरतु अप्र।कृत वन 
जाती है। यही बात व्रजाङ्गनाओं के पक्ष में है, भगवान्‌ ने उनके अलकादि का स्पशं करके 
इन्हें रसस्वरूप-स्व-स्वरूप बना दिया, प्राकृत से अप्राकृत में बदल दिया । इस पर भगवान्‌ 

का अधिक आनुकूल्य पाकर गोपाङ्गनाओं को दपं हुआ । उसी को दूर करने के लिए लीला 
नायक श्रीकृष्ण अन्तहित हो गये । छिप गये । 
श्री इयामसुन्दर मदनमोहन के वियोग में जब गोपाङ्गनाएँ व्यथित हुई, बह विप्रयोगा- 
र्निताप दानेः-शनेः जब उनके अन्तःकरण में प्रविष्ट हुआ, तव उनके ताप को, दु:ख को दूर 
करने के लिए श्रीभगवान्‌ की लीलरा शक्ति प्रकट हुई । अन्तर्हित दाब्द का अर्थ 'छिपना' और 
(अन्तःमनसि हितं-दया यस्य सः) “जिसके हृदय में दया हो बह ब्यक्त भी होता है। पीछे 
“अन्ताहते भगवति'' “अन्तहिते” कह आये हें। भगवान्‌ गोपीजनवह्लभ हें । गोपाङ्गनाओं 
के प्रति बड़े कृपाळू हें । उनके हित के लिए ही वे अन्तर्हित हुए हें उन्हें सन्ताप पहुँचाने के लिए 
नहीं । क्योंकि वे निष्ठुर नहीं हें । इसलिए “तासान्तत्सौभगमदम्‌ . . .” आदि पहले कहा । 
श्रोन्रजाङ्गनाओं को यहे गर्वं था कि “श्रीश्यामसुन्दर हमारे परवश हें-अधीन हें, क्योंकि वे 
हमारी वेणी सुलझाते हुँ, पादचित्त को उन्नत का नाम 'मान' और उसकी गाढ़ता 'मद' है। 
“रासलीला' परम रसमयो है। थोड़ा भी गर्वं उसमें वाधक होगा । अतः श्रीश्यामसुन्दर प्रभु 
उसे दूर करके पूर्ण विशुद्ध रसास्वाद कराने के लिए और 'प्रसादाय' (गोपियों की प्रसन्नता के 
लिए) स्ववश करने के लिए अन्तहित हुए, छिपे । तथा च मन में हित है। अथवा 'अन्तः' 
पञ्चम्यन्त अव्यय है। उसका अर्थ हुआ (हृदयात्‌) हृदय से अर्थात्‌ ब्रजदेवियों के हृदय से 
विच्छेद हेतुक गर्व के निवारण करने के लिए भगवान्‌ परमोपकारक वने, अन्तहित हुए । 
श्रीमदूवल्लभाचार्यजी कहते हें-“तासां तत्‌ सोभग “मर्द! बोक्ष्यमानञ्च. . . .” इसमें 
मद का अर्थ पूर्णता है, जिसका आशय हुआ गोपाङ्गनाओं को अपनी पूर्णत्ता का, अपने 
सोभाग्य के उत्कर्ष का अनुसन्धान हुआ । यदि एसा हो तो इसमें कोई आपत्ति नहीं, क्योंकि 
उनके जेसी कृष्ण ग्रहगृहीतात्माओं को उन्हें अपने सौभाग्य के उत्कर्ष का अनुसन्धान हो तो 
जिस अवस्था में वे हें, उसमें जाकर होना ही चाहिए । यह बहुत दुलभ है। फिर भगवान्‌ की 
पूर्ण कृपा से ही तो यह हुआ है। एसी स्थिति में इसका अपनोदन क्यों हो ? इस पर वे कहते 
हें-जो मान हुआ वह असामयिक है, वह रस-विच्छेदक होगा । अतः उसे दूर करने के लिए 
भगवान्‌ अन्तहित हुए । फिर भी अन्तहित न होना चाहिए, क्योंकि मानवती का मान 
मनाकर अपनोदन करना ही रसमर्यादा है। इस पर कहते हें-मान आन्तर वस्तु है, बहिरङ्ग 
नहीं । अतः उनका अपनोदन अरन्तानहित होकर ही हो सकता है, अतएव भगवान्‌ अन्ताहत 
हुए । उन्होंने लोला विशेष से विदिष्ट होकर अन्तहितता के साथ मानापनोदन किया । 
अथवा मान हुआ श्रो वृपभानुनन्दिनी को, वह भी सहसा । वे करुणामयी हें। उनके 
प्रसाद लेहा से श्री इयामसुन्दर का दर्शन सम्भव है। उनके विना कृष्णतत्त्व का प्राकट्य ही 
नहीं । 'आत्मरति' में आत्मा श्रीरासेइवरी हें । जसे गुण और गुणी का तादात्म्य है, वैसे. ही 
श्रीराधा कृष्ण तत्व का तादात्म्य है । कर्पूर में से सौगन्ध निकल जाय तो कर्पूर कुछ नहीं रह 
जाता । श्रीवृषभानुनन्दिनो जल में माधुर्यस्थानीया हें । श्रीश्यामसुन्दर _ तत्व में से माधुय 

निकल जाय, तो फिर वह कुछ है ही नहीं । श्रीनन्दनन्दन का आन्तररमण श्रीरासेइवरी में ही 
होता है। बाहर का रमण वहिरङ्गों में है। किसी भावुक के मत से तो सौगन्ध का पृथक्‌ होना 
और उसके ग्राहक घ्राण का अलग होना, यह बड़ा व्यववान है, असहच है । पूरा आनन्द तो तव 
है, जब पुष्प में ही घ्राण हो। यह यहीं सम्भव है । उनकी झक्ति उनमें और उनकी शक्ति 
उनमें रहतो है। 

अतः “सर्द वाक्यं सावधारणम्भवति'-जहाँ कहीं आत्मा का सञ्चार होगा, जहाँ 
श्रीरासेशवरी के स्वरूप का संचार होगा, वहीं रमण होगा । श्रीललिता विद्याखा आदि में 
रसोदय उनसे सम्वन्ध जुड़ने पर होगा | उनका अनुगमन इस की तरह हुए विना रसोदय या 
रमण नहीं होगा । श्री रासेश्‍वरी को कृपा के विना श्रीकृष्ण को भी रसास्वाद या रमण सम्भव 
नहीं, अतः दोनों का तादात्म्य एकात्म्य स्वीकृत हुआ है। फिर श्रीरासेश्‍वरी परम करुणामयी 
है, इसी वल पर वे कृतकृत्य हुए । जो सखियों के प्रति यदाकदा उनमें ईप्यादि देख पड़ती है, 
वे सश्र लीला रससञ्चाराथं हें सूक्ष्म विचार करने पर तो नित्य निकुङज में मान आदि का 
प्रवेश ही नहीं । परन्तु इन स्थूल मान आदि का ही वहाँ संचार नहीं, सूक्ष्म मान आदि तो 
रसपोषार्थ वहाँ भी हें ही । वहाँ सर्वादिक सम्प्रयोग है, कभी विप्रयोग होता ही नहीं । तथापि 
रस की सव अवस्था प्रकट होती रहती है । नेत्र में उन्मीलन-निमीलन मात्र में विप्रयोग आदि 
हो जाते हूँ । अस्तु, इसी दृष्टि से श्रीब्रजेश्‍वरी रासेइवरी में ईप्या का सञ्चार हुआ और मेरे 
प्रभु, मेरे ही घ्राणधन अन्यों को भी एसा मान देते हें। इस तरह का मान उत्पन्न हुआ तथा 
अन्यों में गर्वं का उदय हुआ । अतः '्रशमाय प्रसादाय तत्रवान्तरघीयत।' । अहो प्रभु की 
भक्तवञ्यता ? जो प्रभु केशव हें, “फच ईइच केशो तावपि वशयतीति सः" अर्थात्‌ ब्रह्मा तथा 
रुद्र को भी वश में रखनेवाले हैं, वे भगवान्‌ गोपी-गर्वापहारार्थ अन्तर्ध्यान हुए । परन्तु यह 
एश्वर्य श्री रासेश्वरी का मान दूर करने में कंसे समर्थ होगा ? वहाँ के माधुये-साम्राज्य में इसका 
प्रवेश भी कहाँ? इसलिए वहाँ तो भगवान्‌ ध्रीराधारानी को 'बेणुगूंथन' सेवा करके उनका 
मान मनायेंगे । इस पक्ष में 'केशव” की व्युत्पत्ति होगी-'केश्ान्‌ वयते संस्करोतीति केशव: ।' 

भगवान्‌ अपनी योगमाया से ही अन्तर्हित हुए । श्री ब्रजदेवियों के हृदय में वे अकेले 
नहीं, किन्तु अपनी लीला के साथ अन्तरनिहित हुए । अत: लीला देबी श्रीब्रजाङ्गनाओं के 
ब्रजाङ्गना-मानस में भ्रविष्ट थो, अतः वहीं से प्रकट होने लगीं । उसो को कहते हें- 


“गत्यानुरागस्मितविम्मेक्षिते मनोरमालापविहार विस्रमः। 
आङुष्टचित्ताः प्रमदा रमापते स्ताता विचष्टा जगृहुस्तदार्मिकाः” ।” 
(भाग १० स्कन्ध ३० अ० २ ईलोक ) । 


कायिको, वाचिनिको, मानसिको, तीन प्रकार को लीलाएँ साधारणतया मानी 
गयी हें । उनमें पहले कायिको 'गति' का वर्णन करते हें, 'श्रीत्रजाङ्गना विहार करते समय गति 


२३० भक्ति-सुघा--तृतोय खण्ड 


का अनुभव कर रही थीं । हंस, गज और सिह-सी गति उनके मानस में उदित हुई । जब उनके 
मनमें यह भावना हुई कि श्रीकृष्ण प्राणधन सम्मिलन के लिए पधार रहे हें, तव इन गतियों 
का स्फुरण हुआ । 'गत्यानुराग' में गति, आ, अनुराग ऐसा सन्धिविच्छेद करना चाहिये । 
'आ अनुराग' का आशय है प्रेम को सव ओर से वटोर कर' वे प्रियतम श्रीकृष्ण के स्मितादि का 
अनुभव करने लगी । एस एकान्त गाढ़ अनुराग से श्रीगोपाङ्गनाएं श्यामसुन्दर के 'रिमत' 
आदि का अनुध्यान या ग्रहण करने लगी । स्मित मन्दहास का नाम है, यह्‌ चित्तोभक है । 
यह अद्भुत विम्नम है, माया है । जिससे गोपाङ्गना न तो अत्यन्त बहिर्मुख ही रहें और न अत्यन्त 
अन्तर्मुख ही, क्योंकि वहिर्मुखता से ताप और अत्यन्त अन्तर्मुूखता से साक्षात्कार होगा, जो 
अभी अभीष्ट नहीं । अतः मध्यम स्थिति में रखा । गोपाङ्गनाओं को यह सव नाच वही 
भगवल्लीलाशक्ति नचा रही है। अलसवलितादिस्वरूप गोपाङ्गनाविषयक श्ृङ्गारोद्रेक से 
मन की अनवस्थिति का नाम विम्रम है। यह श्रीकृष्णभाव है । इस प्रकार के अवलोक से 
गोपियाँ कृष्णात्मक चेष्टा से गृहीत हुई । इन सबसे लाख की तरह द्रुत भाव भी हो रहा है। 
इसके अतिरिक्त श्रीकृष्ण की प्रत्येक चेष्टा से जो मनोरम आलाप अथवा रमण करनेवाले 
आलाप है, फिर तदनुगुण बिहार और विम्रम से तदात्मक चेष्टा ग्रहण की । विश्रम का अर्थ 
पहले कहा गया है। 'मनमोहन श्यामसुन्दर सिह गति से आकर सामने खड़े हो गये ।' एसी 
ब्रजाङ्गनाओं की भावना से उनके मानस में पूर्णानुराग का अभिव्यञ्जन, हास से स्वानुकूलता, 
विभ्रम से विशिष्ट मण, कटाक्ष, ने्रतारकों का विशिष्ट घुमाव आदि हुआ । यह सव प्राकृतों 
में भी होता है, पर उससे यह लीळा अधिक स्थिर महत्व की है । 

'मनोरमालाप' पर विश्वनाथ चत्रबर्ती के ये भाव हें-श्रीब्रजदेवियों के उस समय ये 
मनोरम आलाप हुए-अयि पद्मिनी ! (कमलिनि, अर्थात्‌ स्त्री से नायिका से-वात कर रही 
है, नायिकात्व का आरोप करके पूछ रही है )आप लोग स्थल पद्मिनी हैं, हम प्रेम पिपासात्तं हैं, 
हम मबुपों को मघुपान कराओ । एक गोपी कहती है-'हे पद्मिनी ! अपने पति सूर्य को मधुपान 
देगी ? पर सूर्य को पद्मिनी मबुपान नहीं कराती ।' एसे मनोरमालाप से एक गोपी पराजित 
हो गयी । दूसरा अर्थ-दूसरी कहती है-तुम्हें महादर्प-सर्प ने दष्ट किया है, हम गारुडिक हें, 
हम तुम्हारे अङ्ग का विघटन करेंगी । तव वह कहती है-हमें सपं ने नहीं काटा । इस पर 
गारुड़िक वनी गोपी कहती है-तुम्हारी गद्गद वाणी से तो यह स्पष्ट हो रहा है । एसे मनोरमा- 
लाप से आक्षिप्त चित्ता गोपाङ्गनाओं ने श्रीकृष्ण की गत्यादि उन-उन चेष्टाओं को ग्रहण किया । 

इससे मन में लोकिकता न आनी चाहिए । श्रीभगवान्‌ परम निष्काम हें। यहाँ 
भक्त पारवश्यात्‌ प्राकृता की प्रतीति है। एक वार श्रीनन्दरानी को भाव हुआ कि ये तो 
ईश्वर हें।' पर यह भाव प्राकृत लीला में व्याघात है । ऐसा होने पर श्रीयशोदा छड़ी कंसे 
दिखाये ? अतः प्रभु ने उस भाव को हटाया । माधुर्य भाव से वह हट गया । यहाँ प्राकृत 
कान्तभाव से अप्राकृत ईश्वरभाव को दवाया । श्रीभगवान्‌ का वह सौन्दर्य, माधुर्यं कान्तादि- 

भाव से गोपाङ्गनाओं की एकतानता का विशेषकर पोपक हुआ । मनोरमालाप, विहार आदि 
से उन्हें वन्धादि उपदेश हुआ । यह सव भाव ब्रजदेवियों के रोम-रोम में समाये हुए थे। वें 
किसी-न-किसी भाव से प्रतिक्षण कृष्णप्रविप्टचेता रहतो थीं। “बंधी” में यह वात नहीं है, 
वहाँ तो संसार से चित्त हटा कर प्रभु का ध्यान करने पर भी वह (चित्त) वहाँ नहीं रहता । 
परन्तु रागानुगा प्रीति में मन सहज ही में प्रियतम प्राणवन के ब्यान में लीन रहता है। श्री 
श्यामसुन्दर मनमोहन का यह लोकोत्तर हास, विभ्रम, गति, सौन्दर्य प्रेमी को बलात्‌ खींचे, 
हटाने पर भी न हटे, तभी सच्ची रागानुगा प्रीति है । लौकिक कामी कामुक की भी यहो स्थिति 
होती है। इसीलिए महात्मा श्री तुलसीदास ने चाहा कि जैसे कामी को नारी प्रिय होती है, 
वेसे ही मुझे भगवान्‌ श्री अयोध्यापति प्रिय हों- 
“कामिहिं नारि पियारि जिमि लोभिहि प्रिय जिमि दाम. . . . . . . . . .. . \” 

इसी लिए सकल सुन्दर शखर मयूरशेखर श्रीकृष्ण, एसे भाव से व्यक्त हुए कि उन्हें 
देखकर किसका मन न चल जाय? ऐसे ही तात्पर्यं की, श्रीब्रजाङ्गनाजन की उक्ति है- 

“का स्त्र्यङ्ग ते कलपदायतम्‌च्छितेन संमोहितार्यचरितान्न चलेत्त्रिलोक्याम्‌ । 

त्रेलोक्यसौभगमिदञ्च निरीक्ष्य रूपं यद्गोद्विजद्रममृगाः पुलकान्यविस्रन्‌ । 

(भागवत १० स्कन्ध पूर्वाद्धे, अध्याय २९, इलोक ४०) । 

अर्थात्‌ नाथ ! मधुर पदावलो के साथ उच्च स्वर से गाये गये, आपके स्वरालापों 
को सुनकर तथा त्रिभुवनमोहन इस दिव्य रूपराशि को निहारकर देवी, मानवी, 
आसुरी त्रिलोक में कौन वह स्त्री है, जो आये चरित से चलित नहो जाय? जव कि पशु, 
पक्षी, हरिण और जड वृक्षों तक में रोमाञ्च हो आता है? इस प्रकार यहाँ ब्रज दिव्यदेवियों 
के प्रसङ्ग में केवल भावमात्र लौकिक है। वसे तो वे प्रभु और उनकी लीला सदा से अलौकिक 
है । अतः ब्रजाङ्गनाओं के आकर्षणातिशय-द्योतनार्थं भी कहा-“गत्यानुरागस्मित . . . 

इसमें 'प्रमदा' पद आया है। इसकी व्युत्पत्ति है 'प्रकृष्टो मदो यासान्ताः प्रमदाः ।' 
मद में मोहकता है । यह नारीवगं में स्वभावसिद्ध है। वह भी ब्रज की नारियों में, वह भी फिर 
अङ्गना “प्रशस्तानि अङ्कानि यासान्ताः' वह भी श्रीकृष्ण में, उनको ही लीला से आक्षिप्त चित्त 
प्रमदाएँ । यों प्रकर्ष को पराकाष्ठा हो गयी । इस पर भी यह और विशेषता कि इनका चित्त, 
देह, गेह, स्वजननेह से हटकर श्रीकृष्ण परमात्मा में आकृष्ट हो गया । और चाहिए ही क्या ? 
अनृत, मायामय संसार से चित्त हटकर उनमें फंसे, यही तो होना चाहिए । बड़े-बड़े अष्टाङ्गयोग 
युक्त योगी इसीके लिए लालायित रहते हें । सिद्ध महात्मा जप, तप, ध्यान से इसी एक बात 
को निरन्तर चाहा करते हें। पर घन्य है, उन ब्रजाङ्गनाओं को, जिन्होंने योग से भी दुलभ तत्व 
को भोग से प्राप्त किया । श्रीश्यामसुन्दर मनमोहन को आभा में, सौन्दर्य झलक में उनका 


चित्त ऐसा उलझा कि फिर उलझा ही रह गया । अतएव वह प्रमदा भो हें । अर्थात्‌ इसी 
कारण प्रकृष्ट मद-हर्षवाली होने से वे प्रमदा हें । 

सचमुच इससे वढ़कर और हर्ष का स्थान कौन होगा ? पनिषद्‌ विज्ञान भी ऐसा 
है-“प्रमोद उत्तरः पक्षः” अर्थात्‌ प्रिय, मोद, प्रमोद और आनन्द ये आनन्दमय ब्रह्म के एक अङ्ग 
हें। ये सव योनियों में अनुभूत होते हें। देवादि में भी ये अनुभूत हें। ये ही आनन्दसिन्धु 
शुद्ध ब्रह्म के चिह्न हें। ये जहाँ से आते हें, वहीं आनन्दसिन्धु है । तब आनन्दसिन्धु वलदेववन्धु 
में आक्षिप्तचित्त होकर गोपाङ्गनाएँ प्रकृष्ट हषं या मोदवाली हों, इसमें कहना ही क्या? 
पूर्वोक्त श्रीवल्लभाचार्यजी के अभिप्रायानुसार जव लीला-शकित ने 'ताप' को बाहर ही रोक 
दिया, तव वे सुतरां प्रमदा हो गयीं । यों उनका कथन भी ठीक हुआ । 
एक दूसरा भाव-“आकृष्टचित्ताः प्रमदा रमापतेः” श्रीन्रजदेवियाँ स्वयं सुन्दरी हें, 
वे साधारण किसी व्यक्ति के गत्यादि से आक्षिप्तचेता न होंगी । अतः विशेष हेतु दिया- 
“रमापतेः--लक््मीपतेः गत्यादिभिराक्षिप्तचित्ताः” अर्थात्‌ ब्रजाङ्गनाजन के आकृष्ट होने में 
ललित गति, मधुर आलाप आदि किसके ? तो 'रमापतः' लक्ष्मपति के । इससे आशक्षिप्त- 
चित्तता का समर्थन किया । जब श्रीरमा का भी मन आकृष्ट हो गया, जिसने गुण-दोष को 
तौलकर उन्हें पति बनाया है, तव मुग्ध ग्वालिनियों का तो कहना ही क्या? समुद्र- 
मन्थन के समय श्रीरमादेवी प्रकट हुई। उस समय वहाँ प्रायः सभी देव, ऋषि आदि 
उपस्थित थे और उसे चाहा भो सव ने। परन्तु श्रीरमा ने स्वयंवर किया । उसने किसी में 
कोई दोष, तो किसी में कोई त्रुटि पायी । एक निर्दोष मिले तो विष्णु भगवान्‌, पर ये उसे 
चाहते ही नहीं- 
“बवचिच्चिरायुनं हि शीलमङ्गलं क्वचित्तदप्यस्ति न वेद्यमायुषः । 
यत्रोभयं कुत्र च सोऽप्यमङ्गलः सुमङ्गलः कइच न काङ क्षते हिं माम्‌ ।।” 
(भाग ० स्क० ८५, अ० ८, इलो० २२ ) | 


अर्थात्‌ इन देवादि में कोई (मार्कण्डंयादि) दीर्घायु अवश्य हें, पर स्त्रीजन को प्रसन्न 
करने के उपयुक्त शील और मङ्गल इनमें नहीं । तथाच किसी में (हिरण्यकशिपु आदि में) यह 
विशेषता है, तो उनकी आयु का कुछ ठिकाना नहीं । किञ्च श्रीमहादेव आदि में ये दोनों बातें 
हें, पर बे रूप और वेश आदि से अमङ्गल वने हैं और कोई (विष्णु) उक्त दोनों बातों के साथ 
सुंमङ्गल भी हैं, पर वह मुझे चाहते ही नहीं । शङ्कर अनन्त, अखण्ड हें, पर उनका वेश विलक्षण 
अमङ्गल है । विष्णु में सव वाते हें, पर वे मुझे चाहते ही नहीं । अच्छा, ये न चाहें, में तो इन्हें 
चाहती हूं । यह्‌ निश्‍चय करके लक्ष्मी ने श्रीविष्णु के गले में वरमाला पहना दी । 

भगवान्‌ भक्तपराधीन हें। भक्त उन्हें जेसा नाच नचायें, नाचते हें । भकत भगवान्‌ 
को वन्यमाल पहनाता है, वह सूख भी जाती है, पर भगवान्‌ उसे उतारते नहीं, क्योंकि वह प्रिय 
भक्त की पहिनायी हुई है । यद्यपि भगवान्‌ के अङ्ग-सङ्ग से कोई भी वस्तु म्लान नहीं होती, 
तथापि यह भी एक भाव है। हाँ, तो यों भगवान्‌ अपने भक्त की पहनायी माला को उतारते 

नहीं । वह भगवान्‌ की दक्षिणावत्तं सुवर्णरोमराजि पर सूखी हो जाने से कुरकुराती है। 
वक्षःस्थल के दोनों ओर वह चुभती है तव भी भगवान्‌ उसे उतारते नहीं 


“पर्युष्टया तव विभो वनमालयेयं संस्पद्धिनी भगवती प्रतिपत्निवच्छी: । 
यःसुप्रणीतममुयाहणमाददन्नो भूयात्सदाङ ध्िरशुभावायधूमकेतुः ।।” 
(भाग० स्क० ११, अ० ६, इलो० १२) 


अतः भगवान्‌ ने निरपक्ष होने पर भो भकतजनवइयतावश लक्ष्मीजी को स्वीकृत किया । 
इस प्रकार सर्वेजगदधिप्ठात्री देवी लक्ष्मी नें खूब परीक्षा करके भगवान्‌ को वरा और उनके 
चरणों में ऐसी अनु रक्त हुई कि अपनी स्वाभाविक चञ्चलता को छोड़कर सदा के लिए अचला 
हो गयीं-“चलापि यच्छीनं जहाति यत्पदम्‌’ एसे लक्ष्मी को भी मुग्ध करनेवाले दयामसुन्दर के 
गति-विश्रम आदि से ब्रजदेवियाँ केसे वश न हों ? 
भगवान्‌ के प्रति गोपियों के वशीकार में एक दूसरा यह भी हेतु है कि सवं सौन्दर्य- 
माधुर्य-सम्पदधिष्ठातृ महाशक्ति श्रीरमा हें उसके पति-अध्यक्ष-भगवान्‌, उससे भी अधिक 
अनन्त सौन्दर्य-माधुर्य-सुधाजलनिधि हें, अत: उनकी ललित गति आदि से गोपाङ्गनाओं का 
मन आकृष्ट हो गया । यह एक और तरह की 'रमापति' पद की साभिप्रायता हुई । इसके 
अतिरिक्त 'रमा' श्रीरासेश्‍्वरी राधा का ही नाम है-'रमयति श्रीकृष्णं या,सा रमा' इस व्युत्पत्ति 
से श्रीकृष्णचन्द्र भगवान्‌ को रमण करानेवाली तो राधा ही हें । लक्ष्मी विष्णु को रमण कराती 
हें । यह वैकुण्ठ की वात है, ब्रजरस की नहीं । 'रासपञ्च।ष्यायी'में श्रीकृष्ण से सम्वद्ध ब्रजरस॑ का 
वर्णेन है । इस दृष्टि से रमापति या राधापति अर्थात्‌ श्रीराघा के घ्राणघन श्रोकृष्ण भगवान्‌ 
को उन गति-विलासादि से श्रीराधा, सखी आदि आशक्षिप्तचेता हुई । प्रेमप्रमत्त श्रीब्रजाङ्गनाएँ 
भगवान्‌ को इन लीला, गति, स्मित, विस्म, विहार आदि से तदात्मिका हो गयीं । वे भूल गयीं 
कि हम कृष्णप्रणयप्रमत्त गोपाङ्गना हें ओर उन्हें दुढ़ निश्चय हो गया कि हम कृष्ण ही हें। फिर 
वे भो वैसी ही लीलाएं करने लगीं । एक कहती है-सखि ! देख, में कृष्ण हूं, मेरी गति देख । या 
तन्मयौ होकर बही सव करने लगीं-“तास्ता विचेष्टा जगृहुस्तदात्मिकाः”। यद्यपि दासी 
स्वामी की चेष्टा का अनुकरण करे, यह दोष है, ऐसा करना अनुचित है । परन्तु ब्रजाङ्गनाओं 
का इसमें कोई दोष नहीं, क्योंकि वे प्रभु नटनागर की इन लीलाओं से आक्षिप्तचित्ता हें । 
उन्हें पता ही नहीं कि बे कहाँ, कव, क्या कर रहो हें । जेसा-जेसा लीलाशक्ति कराती है, वेसा- 
बसा वे करती हें। भाव यह कि कहाँ तो इन ब्रजदेवियों की यह स्थिति कि श्रीमुरलीमनोहर 
श्यामसुन्दर के पादारविन्द को दिव्यनखमणिचन्द्रिका की एक छटा के दर्शन प्राप्त होने से अपने 
को कृतकृत्य मानती हें । ऐन्द्रपद, ब्राह्मपद तक के एश्वर्य-सुखों को उस पर न्योछावर करती हें 
और कहाँ यह स्थिति कि उन्हीं श्रीमदनमोहन भगवान्‌ से पादसंवाहन तक करायें । यह उसी 
सौभगमद की महिमा का प्रभाव था जो श्रीब्रजदेवियों को अपना दास्यभाव भूल गया और यह 
30 

गर्व उत्पन्न हो आया कि वे श्रीघनइयाम हम पर मुग्ब हें, हमारे हाथ की कटपुतली हें, हम जो 
करायेंगी, सो करेंगे । यह सव उसी लीला से उन भावों ने उन्हें वैसा करने को प्रेरित किया । 

कोई महानुभाव यह मानत हें कि "तास्ता विचेष्टा जगृहुस्तदात्मिकाः' से यह भाव व्यक्त 
होता है कि भगवान्‌ श्रौलोलाविहारी की उन-उन लीलाओं ने ही श्रीब्रजाङ्गनाओं को स्ववद् 
करके उनके द्वारा अपना (लीला का) सम्पादन कराया । भाव यह कि कहीं भावुक भाव को 
ग्रहण करने चलता है, तो कहीं भाव स्वयं भावुक को ग्रहण कर लेता है। गोपीजन 'कुष्ण- 
ग्रहगुहोतात्म(' हं, विमुग्घ हें, जसे उनमें कोई प्रेतादि आविष्ट हो । यह इन्द्रियाँ, मन ग्रह हें 
जीवात्मा को ग्रह की तरह परेशान करते हैं । फिर ग्रह भी अतिग्रह से गृहीत हें । रूप, रस, 
गन्घ, स्पर्श और दाब्द अतिग्रह हें । चक्षुरादि इन्द्रिया हमें सताती हें और रूप आदि इन्हें रुताते 
हें। एक गृहयति को, रूपादि विपयों सं अतृप्त बहुत-सी सपत्नियाँ जसे नोचती हें, सताती हें 
जीवात्मा को रूपादि बिपयसंसक्त इन्द्रियाँ वेसे ही सताती रहती हें। श्रीनृसिह भगवान्‌ से 
प्रह्लाद ने यही कहा 


“जिह्वंकतोऽच्युत विकर्ष ति माऽवितुप्ता शिइनोऽन्यतस्त्वगुदरं श्रवणं कुतदिचत्‌ । 
ध््ाणोऽन्यतइचपल दृक्‌ कव च कर्मशक्ति्बह्वथः सपत्न्य इव गहपति लुनन्ति ।” 
(भाग०, ७ स्कं०, ६ अ०, ४० इलो० ) 


इस तरह जीवात्मा को इन्द्रियां और उन्हें विषय, चुम्वक जसे लोहे को 
खींचे, खींचते हें। परन्तु जव यह कृप्णग्रह से गृहीत होता है, तव ये सव कूच कर जाते 
हें। यह ऊचे लोगों की वात है। नहीं तो इधर हम चाहते हें कि किसी तरह यह 
मन उस कृप्णग्रह के चक्कर में आ जाय पर जरा भी नहीं फेसता । नवे ही फंसाते हें और न 
यही फेसता है । उवर यह हाल कि नहीं चाहते कि यह उनमें फंसे, पर वह ग्रह जवदस्तो फंसाता 
है और ऐसा पकड़ता है कि फिर लाख प्रयत्न करने पर भी छोड़ता ही नहीं । ब्रजाङ्कनाएं उसी 
उच्च कोटि की हें। 'छीला' ने स्वयं इन्हें गृहीत किया। यह ब्रज का महत्व है। ब्रज की 
साधारण स्त्री भी 'रमा' है, वृक्ष कल्पतरु हें, जल अमृत है और श्रीब्रजाङ्गनाएँ तो रमा-पूज्या 
हं, क्योंकि उन्हें श्रीकृष्ण ने हठात्‌ और स्वयं ग्रहण किया है, वे प्रमदा-प्रकृप्टमदा हें, श्री इयाम- 
सुन्दर नटनागर की सखो हें । ऐसी स्थिति में लीला ने स्वयं ही इन्हें ग्रहण किया । यह प्रभुकत्‌ं क 
अनुकम्पा है । अतः 'तास्ता विचेष्टा एव ता जगृहुः’ अर्थात्‌ गोपाङ्गनाओं ने उन-उन विचेप्टाओं 
को ग्रहण नहीं किया, अपितु उन-उन चेप्टाओं ने-लीलाओं ने-स्वयं ही उन्हें ग्रहण किया । 

मूल वात तो यह है कि वे तदात्मा पहले ही हो चुकीं । श्री श्यामसुन्दर की लीला में 
आसक्तचेता पहले ही हो गयीं । अनुकरण में तभी स्वाद आता है, जव अनुकर्त्ता तदनुसंपूवत हो 
ले, भेद मिट जाय, अभेद हो जाए । इसके लिए पवित्र वातावरण हो, एकान्त सेवन हो । विपद्‌- 
संहारो, गर्वापहारी, रसिकविहारी का भृङ्गी-कीटन्याय द्वारा अनुसन्धान हो। उनके कोटि- 

कोटि कन्दर्पदर्पदलनपटीयान्‌ लोकोत्तर लावण्यभरनिर्भर श्रीमुखारविन्द का अनुसन्धान हो 
और उनकी लीला, तत्परिकर आदि का अनुसन्धान हो, इन सव के समुचित स्वरूप में होने पर 
आवेश होता है, वही सच्चा है। उसी समय आनन्दघन घनश्याम अपने कमलनयन से उसे 
निहारकर निहाल कर देते हें । सदा के लिए अपना लेते हें । यह बात *रागानुगा' भवित से ही 
शीष सिद्ध होती है। इसीलिए लौकिकता, कान्तभाव, औपपत्य तक श्रीरूपगोस्वामी आदि 
अङ्गीकृत करते हें। जल की मधुरता में औपपत्य नहीं कहा जा सकता । तात्पर्यं यह कि 
लौकिकता के भाव की अधिकता से अधिकता होती है। उससे अत्यन्त उत्कण्ठा होती है। 
उत्कण्ठा से परमानुराग का उदय होता है। उसीसे तदात्मकता होगी । तभी 'लीला' स्वयं 
ग्रहण करने को दौड़ पड़ेगी । तभी ज्ञात होगा कि केसे रमापति की विचष्टाओं से गोपाङ्गनाए 
परिगृहीत हुई । 

श्रीकृष्ण को ललित गति, स्मित, सानुराग ईक्षण, विविव मनोरमालाप और विहार, 
इनसे गोपसीमन्तिनियों का चित्त उनमें खिच गया। वे आनन्दसिन्धु में निमग्न हो गयीं । 

तन्मयता प्राप्त होने पर उन-उन चेष्टाओं को करने लगीं । चेप्टानुकरण में तन्मयता की 
आवश्यकता है । श्रीभगवान्‌ की लीला रोम-रोम में जब स्थायोभावापन्न हो जाय, तव अनुकरण 
किया जाता है । भक्त भौ अनुकरण कर सकता है अथवा लीला ही जव उन्हें स्वयं गृहीत कर ले, 
तव अनुकरण हो सकता है। ज॑से कहीं भक्त भगवान्‌ को ग्रहण करता है, तो कहीं भगवान्‌ ही 
उसे ग्रहण करते हें। यहाँ उन लीलाओं ने गोपप्रमदाओं को गृहीत किया, इसका अधिक 
स्फुटीकरण इसमें है--- । 
“आातिस्मितप्रक्षणभाषणादिषु प्रियाःप्रियस्य प्रतिरूडमृत्तयः । 
असावहन्त्वित्यबलास्तदात्मिका न्यव दिषुः कृष्णविहार विस्माः'' 
(भाग० १० स्कं०, ३० अ०, ३ इलो० ) 

गोपसुन्दरियाँ उस समय अपनी गति से हंस, सिह ओर गजेन्द्र को भी लजाने लगीं, 
उनका मन्द हास काम को भी बिस्मय उत्पन्न करने लगा । एस ही प्रक्षण, भाषण आदि हुए । 
उनके स्वरूप में गोपललनाओं के मन आदि तल्लीन हो गये । ऐसा अद्भुत अनुरागोद्रेक अन्त:- 
करण की कोमलता का योतक है। यहाँ अन्योऽन्यात्मकता का वणन है। पहले स्मित आदि 
स्थिर हुए, फिर बे लीला आदि के साथ गोपरामाओं में प्रतिविम्वित हुए और उनका इनमें प्रति- 
विम्बन हुआ । गोपाङ्गनाओं के भन, इन्द्रियों में गति, स्मित आदि आरूढ़मूत्ति हुए, फिर गति, 
स्मित आदि में गोपाङ्गना चित्त आदि प्रतिरूढ़मूत्ति हुए, परस्पर ऐक्य हुआ । यों श्रीनन्दनन्दन 
वंशीधर प्रभु का स्वरूप और लीला ब्रजदेवियों के मन, वुद्धि, अन्तःकरण, रोम-रोम में प्रविष्ट 
हुई।. . . मूत्ति-कार्यकारणसंघात-अन्तरात्मा प्राणों में प्रतिरूढ़ हुई । श्रीभगवान्‌ और उनकी 
लीला श्रोत्रजदेवियों में ओर श्रीब्रजदेवियों के मन, वुद्धि, चित्त, अहङ्कार आदि श्रीभगवान्‌ और 
उनकी लीला में प्रतिरूढ़ हुए । एक यह भी वात है कि उस समय वहाँ श्रीगोपियों को भगवान्‌ 

का प्रत्यक्ष दर्शन अथवा उनकी लीला का ही प्रत्यक्ष दशन तो है नहीं, फिर श्रीकृष्णमूत्ति में यह 
सब प्रतिरूढ़ कसे हुआ? तव इस पर यह समझना चाहिए कि पहले श्रीकृष्ण और उनकी लीला 
आदि श्रीगोपरामाओं में-उनके मन, बुद्धि में प्रविष्ट या आरूढ़ हुए, फिर स्वान्तस्थ अथवा 
स्वान्तःप्रत्यक्ष श्रीकृष्ण तथा तल्लोला में श्रीगोपाङ्गनाएँ और तन्मनोबुद्धयादि प्रत्यारूढ़ हुए । 
तभी “असावहन्त्वित्यदलाः'” यह कथन सङ्गत हुआ । 
इस तरह जव अन्योऽन्य की एकता हो गयी--श्रीकयामसुन्दर की ब्रजाङ्गनाओं से और 
ब्रजाङ्गनाओं की श्रीशयामसुन्दर से एकता हो गयी-अभेद हो गया, तव श्रीगोपचाला कहती हें- 
देखो सखि, हम ही कृष्ण हें ।' यह तन्मयता फंसे ? तव कह-'अबलाः' (नारी) वलहीन 
हें। श्री मोहन मुरलीमनोहर के बिरह में शक्तिहीन हो गयीं । धैर्यं रखना बल का काम है। 
उसके विना धेर्य कंसा ? जरा से विप्रयोग में भी आँख डवडवा आती है-आँसू आ जाते हें। 
इतना अधेर्य यद्यपि गुण नहीं, पर यहाँ का अधेरयं महागुण है। श्रीशयामसुन्दर के वियोग में 
जितनी ही व्याकुलता हो, तड़फड़ाहट हो, उतनी ही अधिक तन्मयता होती है । नारी धेर्यवलशून्य 
होने सं शीघ्र व्याकुल होती है । इनका हृदय बहुत कोमल होता है। इसी कोमलता के कारण 
वे प्रेम को अधिकारिणो हें । फिर ब्रजाङ्गनाओं की कोमलता का तो कुछ ठिकाना ही नहीं । 
इसी तन्मयता और कोमलता के कारण वे भेद नहीं जान सकीं । इनमें और श्रीकृष्ण में परस्पर 
प्रतिविम्व से अभेद हो गया, तव युक्त हो कहा गया-'असावहन्त्वित्यबलाः' । 
अथवा एसी दुर्लभ स्थिति-श्री कृष्ण परब्रह्म के साथ तादात्म्यापत्ति की प्राप्ति-निर्वलता 
से कसे होगी ? यह तो वड़े वल का काम है । तव कहा--'अबलाः-अः वसुदेवः बलं यासान्ताः' । 
अर्थात्‌ भगवान्‌ वासुदेव ही जिनका सबसे वड़ा वल है, वे ब्रजाङ्गनाएँ 'असावहम्‌” इत्यादि कहन 
लगीं । वस्तुतः जगत्‌ के सव वल-धन, विद्या, सौन्दर्यं आदि को छोड़कर श्रीकृष्णचन्द्र आनन्द- 
कन्द नन्दनन्दन को ही जिसने अपना सर्वोपरि वल वनाया-वहो अभिन्न होता है । तभी तो उन 
अथला-ब्रजवाला में अभेद हुआ। तभी उन्होंने कहा-'असाबहम्‌', अथवा 'अः-व।सुदेवः 
बलम्‌-प्राणा यासान्ताः' ! अर्थात्‌ वल का भी मूल है प्राण, भगवान्‌ वासुदेव ही जिनके 
प्राण हें, वे ब्रजा ङ्गनाएँ 'अबला' हुई । इस तरह श्रीकृष्ण के अनुकूल और श्रीकृष्ण के ही आधार 
पर कायिकी, वाचनिकी की, मानसी समस्त चेष्टावाली ब्रजदेवियाँ 'अबला' टहरीं । जिनके 
भगवान्‌ वासुदेव ही मन, वृद्धि, अन्तरात्मा, रोम-रोम के सर्वस्व हें, उन ब्रजवालाओं को उनके 
चिना , प्राणस्थानीय उनके बिना, केसी अन्य अवधानता ? अतः सर्वत्र उनका अवलोकन 
करती कहती हें-'में कृष्ण हूँ ।' 
यह स्थिति वेशभूषा आदि से भी अनुकरण करा देती है। रस के उद्रेक में नायिका 
नायक की लीला का अनुकरण करती है। यही स्थिति “मधुरिपुरहमिति भावनशीला” इस 
रसिकेन्द्रचूडामणि श्रीजयदेव के गीत में पायी जाती है। एक बार श्रीराघा प्रतीक्षा कर रही 
थी-बाट जोह रही थीं, अपने प्राणधन त्रिभुवनमोहन मुरलीमनोहर की । उसी समय उन्हें 

एक विशिष्ट अवस्था में 'मघुरिपुरहम्‌' का अनुसन्धान हो आया । यह भावना का फल है । 
वस्तुतः यहाँ तो इन व्रजमहिलाओं के वाहर-भीतर श्रीसाँबरिया गिरिधारी ही विराजमान हें । 
अतः यहाँ तो यह व्यवहार स्वाभाविक 

श्रीराधा और श्रीकृष्ण एक ही हें, दो हें ही नहीं । कल्पना करो-दो शीशी हें, एक दयाम, 
एक गौर । इयाम शीशी में गौर रस भरा है और गौर शीश्ञी में श्याम रस भरपूर है । श्रीराघा 
रसमयी गोर शीशी हें, वह काँच की नहीं, रस की ही वनी है। वेजात्य की यहाँ कल्पना 
ही नहीं । उसमें इयामरस भरपूर है। ऐसे ही श्रीकृष्ण इयाम शीशी हें अतः उभय उभय- 
भावात्मा, उभय उभयरसात्मा है । यहाँ कुछ ब्रजाङ्गनाएँ राधांशभूता हें। अंशा भी वहुत ही 
स्वल्प है। राजराजेश्वरी श्रीरासेशवरी राधा के पादारविन्द की नखमणि ज्योत्स्ना की छटा 
का एक स्वल्प भाग, तद्भूता ब्रजाङ्गना तद्रूप होने के नाते अपने को अभिन्न मानती हूँ । इस 
प्रकार भावना से भी अभेद होता है। सस्त्राभरण से भी व्रजाङ्गनाएं अपने को श्यामाभिन्न 
समझती हें । उन्होंने जो नील निचोल पहना है, वक्षोज में जो मृगमद लेपा है, वह सव इयाम ही 
है। भीतर-वाहर श्याम ही इयाम है । किसी भावस्निग्ध का बड़ा ही सुन्दर सूकत है- 


वसोः कुवलयमक्षणोरज्ञजनम्‌ रसोमहेन्द्रमणिदाम । 

वुन्दावनतरुणीनां मण्डनमख्िलं हरिजयति।' 
ब्रजवालाओं ने अपने कानों में नीलकमल के 'क्णफूल', नेत्रों में अञ्जन और हृदय में नीलवण 
की महन्द्रर्माण का हार पहना है। लोग समझंगे, उन्होंने इन वस्तुओं सं अपना श्पृङ्गार किया 
है । पर वात ऐसी नहीं । उन्होंने इन इयामवर्ण की वस्तुओं को धारण करके प्राणधन इयाम- 
सुन्दर को ही धारण किया है। उनका तो अखिल मण्डन-समस्त श्एुङ्गार-एकमात्र 'श्रीहरि' 
ही हें। बे इन सोने-चाँदी के कंकड़, पत्थर के भूपणों को नहीं पहमतीं । अपने कानों में उन्होंने 
जिस श्यामसरोरुह को सजाया है, वह साधारण सरोरुह नहीं, अपितु, पूर्णानुरागरससारसमुद्भूत 
है । कमल का नाम पङ्कुज है, वह पद्डु-कीचड़ से उत्पन्न होता है। पर जिस पद्धुज को उन्होंने 
धारण किया है, वह साधारण मिट्टी की कीच में नहीं उपजा, वह पूर्णानुरागदुग्वसरोवर को कीच 
में उपजा है। जब सरोवर दूध का, तव उसकी कीच नवनीत (मक्खन) की होगी । जव 
भूपद्कूज लोकातिशायी सौन्दर्य-सोगन्ध्य-सम्पन्न होता है, तव पूर्णान्‌रागरससारसमुद्भूत सरसिज 
के सोरम्यादि को कीमत कौन आँके ? एसे ही ब्रजबालाओं ने यह साधारण करिखा आँखों में 
नहीं लगाया, अपितु, उस सोन्दर्य-सुघाजलनिधि श्रीघनइयाम को ही सदा के लिए अपने नेत्र- 
निकुञ्ज में निवास दिया है । श्रीगुसाई जी ने भी ग्रामवघूटियों की उक्त में कहा है-'जो पाइय 
माँग विधिपाही, सखि राखिय इन नेनन माँही ।' उन ग्रामवघूटियों की तो यह वासनामात्र थी 
कि-यदि हमें ब्रह्मा वर देने को प्रस्तुत हों, तो हम यह वर माँगे कि इन भगवान्‌ श्रीराम को 
अपने नेत्रों में पघराकर रखें, पर इन ब्रजवधूटियों ने तो यह्‌ साक्षात्‌ ही कर दिखाया । अथवा 
श्रोकृष्णपादपद्मपराग को ही इन्होंने अञ्जन बनाया । 


२३५ भक्ति-सुघा--तुतीय म्तण्ड 


इस प्रकार ब्रजवनिताएँ अपने को श्रीशयामसुन्दर से ही भूषित करती थीं। उनकी 
दृष्टि में इसके अतिरिक्त किसी भी आभूषण को पहनना अत्यन्त ही हेय है। जेसा कि एक 
स्थल में उनको स्पष्ट उक्ति है--- 


“ईदृशा पुरुषभूषणेन या भूषयन्ति हृदयं न स श्चुवः । 
घिक्‌ तदोयकुलश्ीलयौवनं धिक्‌ तदीयगुणरूपसम्पदः ।” 
एसे सिद्धान्त की ब्रजाङ्गनाओं ने वाहर-भीतर सर्वत्र श्रीशयामसुन्दर प्राणघन 
को ही धारण किया। इस प्रकार का तादात्म्य श्रोगोपाङ्गनाओं को हुआ। अन्यत्र 
तादात्म्य आरोपित होता है, परन्तु यहाँ नहीं । अतः श्रीहयामसुन्दर भगवान्‌ की गति, 
स्मित, प्रेक्षण, भाषण आदि श्रीब्रजबनिताओं में और ब्रजवनिताओं के मन, बुद्धि आदि 
श्रीश्यामसुन्दर भगवान्‌ में आरूढ़ हुए । भगवान्‌ श्रीकृष्ण के साथ यों अभिन्नभाव से उनको 
रसमथी कायिकी, वाचनिकी, मानसी लीला से, विहार से उनमें जो विश्रम उत्पन्न हुए, वे सव 
ब्रजदेवियों में उत्पन्न हुए । श्रीनवलकिशोर की सभी चेष्टा-गति, भाषण, दर्शन आदि-जो-जो 
थीं, सव इन ब्रजाङ्कनाजन में प्रस्फुटित हुई । इतना हो नहीं, बल्कि इतनी एक्यापत्ति हुई कि 
इन ब्रजरमणियों की लीला से श्रीराधाबिहारी का विभ्रम हुआ-“श्रीकृष्णचिहा रस्पविश्रमो 
थाम्यः।” अनुकरण पूरा उतरा, सर्वथा तन्मयता अथवा लीलाओं ने गोपरामाओं को बलात्‌ 
गृहीत किया । यों “गतिस्मित” इत्यादि सङ्गत हुआ । 
यहाँ एक भाव यह भी है-श्रीवल्लभाचार्यजी ने अणुभाष्य में कहा है-किसी भावुक के 
चिन्तन से जो अभेद होता है, यह एक सञ्चारीभाव है । इसमें तीन अवस्थाएं होती हैं । यहाँ 
'छान्दोग्योपनिषद्‌' का यह प्रसङ्ग उदाहरण है-“अहमेब पुरस्तात्‌” इत्यादि अर्थात्‌ पहले भावुक 
को जगत्‌ की ओर अपनी भी विस्मृति हो जाती है । फिर केवल अपनी ही स्मृति रहती है- 
“अहमेव पुरस्तात्‌ दक्षिणतइचोत्तरेण' बह्‌ सम्पूर्ण विशव में अपना ही अस्तित्व देखता है । 
दूसरी स्थिति में वह भगवान्‌ को ही सर्वत्र देखता है-“भूमव पुरस्तात्‌, भूमेब'” । अन्त में तीसरी 
स्थिति-“अहमेव पुरस्तात्‌’ या “आत्मंबोपरिष्टात्‌’’ की होती है । अर्थात्‌ में ही अथवा आत्मा 
ही संत्र भरपूर है, यह भावुक ज्ञानी को अन्तिम निइचय होता है । 
भगवान्‌ ने कहा है--- 
“मद्गुणश्रुतिमात्रेण मयि सवंगुहाशये । मनोगतिरविच्छिश्चा यथा गङ्गाम्भसोऽम्बुघो ।” 
मेरे गुणों के श्रवण करने से-मेरी लीला से भावुक के चित्त की सर्वाधिष्ठान 
मुझमें गति होती है। जेसे गङ्गा का जल समुद्र में जाता है, भावुक का चित्त बैसे मेरी ओर 
प्रवाहित होता है। भावुक के द्रुत चित्त की यह स्थिति है। चित्त की द्रुतता उसकी निर्मलता 
पर निर्भर है। “भब्तिरसायन” में कहा है-जल के प्रधान स्थान 'टको' आदि में रंग छोड़ने से 
वह जहाँ-जहाँ स्पष्ट होगा-अपने में रंग लेगा ; जहाँ-जहाँ वह रंगीन जल निकलेगा-कल आदि. 

के द्वारा-वहाँ वह जिस जिस पर पड़ेगा-अपने रग में मिला लेगा! सभी का वाह्य और 

आम्यन्तर दर्शन-ग्रहण-अन्तःकरण से ही होता है। वह यदि लाक्षा की तरह या 'टंकी' के 

सदृश श्याम रंग में रेंगा है तो अव जो भी उससे गृहीत होगा चाहे वह्‌ आन्तर, वाह्य, पुरस्तात्‌, 

उपरिष्टात्‌, हरित, पीत कैसा भी हो-उस रंग में रंगा जाकर ही गृहीत होगा । अतः श्री्याम- 

सुन्दर भगवान्‌ को अपने हृत्पुण्डरीक पर विराजित करके ब्रजाङ्गना सव कुछ श्याममय ही देखती 

हं-"जित देखो तित इयाममयी है ।” ब्रजाङ्गना अपने मन में विचारती हें-'ये लोग वावरे हें 

या हम ही वावरी हें, यह लोगों के नेत्र में विकार हो गया हैं या हम ही किसी नेत्ररोग से ग्रस्त 

हो गयी हें ! क्योंकि लोग हरे, पीले, लाल कई रंग वतलाते हें, पर हमें तो सर्वत्र श्याम ही 

व्याम दीख पड़ रहा है । इस स्थिति में-“भूमंवाधस्तात्‌ भूमवोपरिष्टात्‌ . . .” की प्रतीति 
होती है । जब भूमा का पार्थक्य नहीं प्रतीत होता तव “अहमेव पुरस्तादहमबोपरिष्ट।दहमेव 
दक्षिणतइचोत्तरेण'' की ही सर्वत्र प्रतीति होती है। इसी प्रकार तदवस्थापन्न व्रजाङ्गना 'जंसी 

इयाम की सव लीला, बंसी ही हमारी सव लीला' एसा समझती हें । इस रूप से अपने को इयामा- 

भिन्न समझकर कहती हें- “में ही इयाम हूँ ।” 

जिनमें 'कृष्ण-विहार-विस्रमा (कृष्णाय विहारंण विस्रमो यासु') की वस्तुस्थिति है, 
उनकी यह्‌ वात है, अन्यों की नहीं । सभी तो श्रीराघांश समुद्भूता नहीं । जो हें उनमें एसा 
विम्रम हुआ । मूल इलोक में “न्यबेदिषुः” वहुवचन है। इसका यह अभिप्राय है कि सम्पूणं- 
अपरिगणित कोटि ब्रजाङ्गनाओं को विस्म हुआ । सवने अपने को कृष्ण समझा । विशेषता यह 
थी कि सभी अपने को कृष्ण समझती हें, पर अन्यों को “में कृष्ण हूँ एस म्रम से युकत समझती 
हें । तथा च समझाती हें-'सखि, हम तो तुम्हारे पास ही हें, हमारे विप्रयोग से तुम वयों इतनी 
म्लान हो रही हो ?” इसपर समझाई जानेवाली सखी समझ।नेवाली से कहती हें-'सखि, तुम तो 
सखी हो, कृष्ण नहीं ।' तव वह उत्तर में कहती हें-'नहीं, तुम सखी हो, में तो कृष्ण हूँ ।' यों वे 
एक दूसरी को समझाती हें और अपने को सव श्रीकृष्ण समझती हें तथा दूसरी को सव सखी 
जानती हें। इस प्रकार वे व्रजाङ्गना विभ्रमान्वित हुई । यहाँ एक यह्‌ भी प्रन उठता है कि 
श्रीश्यामसुन्दर भगवान्‌ क विहार से इन्हें यह विस्म हुआ है, अथवा श्पृङ्गाररसाक्रान्ततावद 
अपने चित्त की अनवस्थि से उन्हें यह भावना हुई कि-“हम कृष्ण हें // इस पर यही समझना 
चाहिए कि अधिकारानुसार पात्रों में भावना की उद्भूति होती है। इनमें किसी को श्रीकृष्ण 
विहार-विभ्रम से तो किसी को श्शुङ्गाराक्रान्तता से विस्म हुआ । वाकी विस्म सवको हुआ- 
“में हो कृष्ण हूं ।” 
“अन्तहिते भगवति सहसंव ब्रजाङ्गनाः । अतप्यंस्तमचक्षाणा: ॥।** 
भगवान्‌ श्रीकृष्ण के अन्तर्हित होने पर गोपरामा बहुत विह्वल हुई । उनका चित्त 

अपने प्राणधन की गति, अद्‌भुत्‌ अनुराग, काममदभञ्जक स्मित, आकर्षक विश्रम, मनोरमालाप 
से उनमें संदा के लिए आकृष्ट हो गया । भगवान्‌ ने अपने इन स्वाभाविक गति, स्मित आदि से 

बलात्‌ उनके चित्त को अपने में खींच लिया । प्राणवियोग में मरण होता है। श्रीकृष्ण तो प्राणों 
के भी प्राण हें, फिर उनके थियोग में ब्रजसुन्दरियों का जीवन कंसे रहा यही अचरज है। उस 
समय उनके लिए परमाह्वादकर शारद पूर्णचन्द्र भी सूर्य क यद्वा घ्रलयकाछीन तीव्र सूर्यो के सदृशा 
परम तापक हुआ । प्रलयकाल में नीचे से सद्भूपंण-ज्वाला उठती है, ऊपर से त्रयोदश 
प्रचण्ड चण्डांशु तपते हैँ । शारद पूर्णचन्द्र शीतल, कोमळ, मधूर, आह्वादकर होता है। परन्तु 
यही वियोगियों के लिए उक्त प्रलयकालीन सद्धूर्घण-ज्वाला, त्रयोदशादित्य के सदृश परम 
सन्तापक होता है। ब्रजवामाओं के लिए श्रीकृष्णचन्द्र रूप पूर्णचन्द्र के वियोग में प्रलय-सा 
उपस्थित हो गया । निश्‍चय था कि शीषर ही उनके प्राणपखेरू उड़ जाते । इस सन्ताप-स्थिति 
को दूर करने के लिए ही श्रीरमापति ने अपनी गति आदि से उनके चित्त को अपने में आकृष्ट कर 
लिया, क्योंकि चित्त रहें, तो देहानुसन्धान हो। भगवान्‌ ने गोपरामाओं को सन्ताप-सूर्य से 
बचाने के लिये ही अपने गत्यादि से उनके चित्त को खींच लिया, अतएव “आक्षिप्तचित्ताः 
प्रमदाः” कहा गया । 
अथवा “आक्षिप्तचित्ताः प्रमदाः” का अर्थ है-“अपने घ्राणधन इयामघन को ढूंढने के 
लिए ब्रजरामाओं ने अपने मन को प्रोत्साहन देकर निकाल दिया कि हे मन ! प्राणघन प्रियतम 
का पता नहीं और तुम यहाँ इस वियोग में शान्ति से बठे हो जाओ उनका पता लो ।” यों 
तिरस्कारपूर्वक चित्त को निकाल दिया, फेक दिया । इस तरह आक्षिप्तचित्तता वनी । जब 
चित्त ही नहीं, तब ताप का अनुभव कंसा? ब्रजवालाएंँ श्रीकृष्णचन्द्र आनन्दघन को प्राप्त करके 
प्रमदा' बनी हूँ । उन्हें अपने इस प्रमदात्व-ह्पंप्रकर्ष-अथवा मद-प्रकर्ष के कारण अपने इन्द्रिय- 
ज्ञान तक का पता नहीं । वे प्रेमोन्माद में, संयोग में भो ऐसी वियोग को भावना किया करती हुं । 
वसे तो उन्हें रोम-रोम में श्रीकृष्णसंयोग प्राप्त है। अतः यह प्रेमोन्माद में वियोग-भावना 
है। वे तो एक प्रकार से प्रियमय ही हें, केवल 'वरफ-पूतरी सिन्धुविच रटत पियास पियास” 
की स्थिति है। बरफ की पूतरी में भीतर, बाहर, मध्य में जल ही जल है । वह स्वयं भी जल ही 
हैं । इसी प्रकार श्रीप्रिया-प्रियतमको परस्परमें सदा प्रेम की भूख रहती है-'हाय प्रेम नहींमिला' 
और वे हें स्वयं प्रियतमप्रेम के स्थान सूर्य का प्रकाश अन्यत्र पर्वतादि में कभी होने और कभी 
नहीं होने से व्यभिचरित है, पर सूर्य में वह सदा रहता है। प्रेम और प्रेमी को जाति अलग है। 
पर यहाँ तो दोनों एक ही हें । पूतरी जल में पड़ी है, पर प्यासी मरती है, मानो अनादिकाल सं 
जल नहीं मिला । यही प्रिया-प्रियतम की स्थिति है। यह अचिन्त्य, अनन्त, अखण्ड, अव्यवत, 
प्रत्यक्चेतन्याभिन्न तत्व की वनी पूतरी हें अनेक शब्दों में कह सकते हें-प्रमामृतसिन्धु-अचिन्त्य 
रसामृतसिन्धु, पूर्णानुराग-रससारसिन्धु सं दो पूतरी निकली-श्रीराधा, श्रीदयाम। अब इनक 
वाहर-भीतर सवत्र बही प्रेमामृत आदि तत्व है। वहाँ प्रेम स्थायी है, जैसे सूर्य में प्रकाशा नित्य है। 
प्रेमानन्दमहासूर्य में कभी भी प्रेमका अभाव नहीं हो सकता । अपने स्वरूप कं पूर्ण ज्ञान में पूतरी 
को प्यास ही कॅसी ? पर यह प्रेमोन्माद की स्थिति है-'में प्यासी हूँ ।” पूतरी की तरह प्रिया- 

प्रियतम दोनों उस प्रेमसिन्धु में हें। अनन्तानन्त अनुराग होने पर भी उसके लिए दोनों अधीर 
रहते हुँ । “इनक मिलने क मूल्य का कण भी हमारे पास नहीं' यही भाव, यही प्यास दोनों को 
सदा तड़फड़ाती रहती है। सूर्य से प्रकाश कभी जाता ही नहीं। पूठरी से जल कभी जाता 
नहीं । वसे ही प्रेम जिनमें सदा, नित्य रहता है, उन श्रीशयामादयाम को सदा यही भावना रहती 
है कि कव प्रेमकण मिळे । वे सदा प्रेम को चाहा करते हें, उसके लिए विकल रहते हैं, पर उन्माद 
में, अत्यन्त संयोग में सर्वाङ्गीण सम्प्रयोग के होने तथा रहने पर भी उसकी प्राप्ति की महती 
आकांक्षा वनी ही रहती है। उसके प्राप्त होने पर प्रेमोन्माद में उसे भूल जाते हें। प्रेमोन्माद- 
मूलक दो आकांक्षाएँ प्रणयी को होती हूँ :-एक प्रियतम के संमिलन की अभिलापा और दूसरी 
संयोगमूलक अनुराग की उत्कण्ठा । प्रेमी की स्थिति कुछ विचित्र रहती है, वह भजन करने की 
अपेक्षा प्रेम करना ही उत्तम समझता है । प्रयत्न नहीं करने पर भी प्रेम प्राप्त करने को तैयार 
रहता है। किसी भी तरह प्रियतम मिले, यही उसका ध्येय रहता है। प्रेम में गुण-दोष की 
परीक्षा को या विवेक को स्थान नहीं है । कहा है--- 


“भहादेव अवगुण भवन, बिष्णु सकल गुणघाभ । 
जाकर मन रम जाहि सन, ताहि ताहि रन काम ॥।” 

श्रीअम्वा पार्वती श्रीशिवप्राप्ति के निमित्त तप कर रही थीं। उसी प्रसङ्ग पर सप्ताप उनके 
पास गये । परीक्षा के निमित्त भगवान्‌ शिव को उनके सामने निन्दा की । पर श्रीपार्वती अटल 
निश्चय लेकर वेठी थीं । वह कोई वालू की भित्ति न थी, जो फूंक से उड़ जाती । उन्होंने अन्त में 
स्पष्ट कह दिया-हमने माना कि महादेव अवगुण-दोष-क घर हैं और विष्णु सव गुणों क स्थान, 
पर जिसका मन जहाँ रम गया, उसे तो उसी से काम है।” उसे गुण-दोप देखने का समय ही 
कहाँ ? एसे ही श्री व्रजाङ्गना श्रीकृष्ण से प्रेम करती हें। उन्हें यह ज्ञान ही नहीं कि उनके 
प्रेमास्पद सुन्दर हें या असुन्दर, गुणी हूँ या निर्गुणी वे इन सव बातों को कुछ नहीं जानतीं, 
कंवल प्रेम करना जानती हें । किसी भकत की सूक्ति है-- 


“असुन्दरः सुन्दरशेखरो वा, गुणेविहोनो गुणिनां वरो वा। 
दवेषो मयि स्यात्करुणाम्बुधिर्वा, कृष्णः स एवाद्य गतिमंसास्तु ।।” 
हमारे प्रियतम चाहे सुन्दरों के सरताज हों, चाहे गुणगण से बिहीन हों, चाहे वे 
मनमोहन हम से प्रेम करें चाहे न करें, चाहे वे हम पर प्रसन्न हों, चाहे नाराज, पर हमार तो 
वे ही प्राणघन हें, स्वस्व हें । 
जहाँ प्रेमियों को गणना चलेगी, एक प्रेमी चातक भी गिना जायगा । प्रेमियों के पारखो 
श्री गोस्वामीजी कहते हें-“जलद जनम भरि सुरति बिसारे, मांगे जल पवि पाहन डार।” 
प्रेमी स्वातिबिन्दु माँगता है और प्राणधन मध, ओला, पत्थर वरसाता है। परन्तु चातक कभी 
उसको इस निठुरता को मन में भी नहीं लाता । मेघ कभी उसे वर्ष भर में भी याद नहीं करता, 
8Il 

कभी ध्यान पर भी नहीं लाता । एक तरफ यह हाल है और दूसंरी ओर प्रेमी एकाघ वस्तु नहीं, 

किन्तु अपना सर्वस्व वार डालने को तैयार है। गङ्गाजल, यमुनाजल, साक्षात्‌ सुधा 

भी चातक को नहीं चाहिए। उसको तो वहो एक, केवल एक ही, स्वातिविन्दु 
चाहिए । 

गङ्गा के तट पर एक वृक्ष था । उसकी एक शाखा गङ्गा में लटक रही थी । चातक- 

पक्षिराज अपने प्राण-जीवन की चिन्ता में उसी शाखा पर बेठा था। इसी समय पीछे से एक 
बहेलिया ने तीर मारा । निशाना सच्चा बॅठा, उसके प्राणपखेरू उड़ गये, वह हवा के झोंक से 
गङ्गा में गिर पड़ा। परन्तु अन्त में मरते समय भी उसका नियम नहीं टूटा, स्वभाव से हो उसने 

अपना मुंह वन्द कर लिया-कहीं मरने पर भी गङ्गाजळ मुंह में न चला जाय, मरे तो मुख में वस 
वही स्वातिविन्दु हो । कितना ही कोई अपना हो, निजी हो, पर उसके भी प्रतिकूल आचरण पर 

एक दिन कोप आ ही जाता है। किन्तु चातक को नहीं आता । किसी ने कहा-,चातक, अन्य 

उत्तम जल पियो, में अमृत आन दूंगा । क्‍यों स्वाति पर प्राण देते हो ' तो उसने कहा-“नहीं, 

मरे लिए तो साक्षात्‌ प्रेमद्रव भी तुच्छ है। मनुष्य की तरह ढुळमुळपन्थी में नहीं हुँ । यहाँ तो यह 
अडिग अडोल निश्चय है-स्वातिविन्दु ही मिलेगा, तो लेंगे, नहीं तो पत्थर, ओला की मार से मर 
जायंगे ।” इतना ही नहीं, उसके मुंह से मरते समय अन्तिम शब्द निकले-“पुत्रो, मेरा श्राद्ध भी 
गद्भाजल आदि जलों से नहीं करना ।” वाहरी दृढ़ता ! अपने प्रत्यक्ष भी न लिया और भविष्य 
के लिए भी वंशजों को शिक्षा दे गया । इतना ही नहीं, किन्तु मेरे वंशज भी ऐसा ही करे- 
यह भी निश्चित कर गया । यह हैप्रेमतत्व। इन प्रेमी व्यक्तियों के अण्ड प्रेम से ही इनका 
इतना यर फैला है। इसी प्रेमतत्व के सम्वन्ध से साधारण वस्तु में भी मिठास-उत्तमता-आ 
जाती है। इसके विना अमृत भी फीका है। वस यदि यह प्रेम नहीं, तो कुछ नहीं। यदि 
श्रीब्रजाङ्गनाएँ ब्रजेरवर श्रीवयामसुन्दर को पपीहाकी तरह स्वाति का जल न समझकर साधारण 
जलस्थानीय समझती और एसी स्थिति में दूसरे के भजन-से वन करने में ध्रवृत्त हो जातीं, तो आज 
उनके इस महान्‌ सौभाग्य का कोई प्रसङ्ग ही न आता । पर इसके विपरीत उनका तो मन्तब्य 
ही यह कि हमार प्राणन प्रेमी चाहे जैसे भी हों हम तो उनसे ही प्रेम करेंगी-“असुन्दरः सुन्दर- 
शेखरो बा. . .” वे अपने प्रेमी के गुण, दोष, महत्व के विषय में कोई शातं ही नहीं रखतीं, बस, 
केवळ प्रेम करती हें चातक की तरह अपमानित होने पर भी अपने लक्ष्य से नहीं गिरती । 
क्योंकि “चातक रटन घटे घटि जाई का उनका सिद्धान्त है। अजी ! जिन पर जीवन वार 
डारा-सर्वस्व न्योछावर कर दिया, वदले में उनके प्रेम न करने पर यदि उनसे वेराग्य हो जाय तो 
फिर कुछ स्वारस्य ही नहीं । स्वाद तो तभी कि प्रेमी की ओर से शतघा सहस्नरघा अपमानित 
होने पर भी चातक क जसे रटन न घटे । . प्रत्युत, उत्तरोत्तर रटन बढ़ती ही जाय, चाहे कितने ही 
तिरस्कार क्यों न हों। सुवर्ण को जितना ही तपाया जायगा, जितना ही उसका निघरषंण-छेदन- 
ताप-ताड़न किया जायगा, उतना ही वह मूल्यवान्‌ होगा । 

हमारा प्रेम काञ्चन की तरह खरा होना चाहिए। आज प्रेम कम, वल्कि नहीं क 
बरावर है और उसका दिखावा, ढिडोरा ही सबसे ज्यादा है पर यह है अपने को धोखा देना ही । 
एक भक्त कहता है-हम प्रेम तो करें, पर यदि वे न जाने तव करें; अथवा उनकी ओर से 
अधिक सं अधिक उपेक्षा, तिरस्कार, डाट-फटकार मिले, तंव करें । “प्रम कनक ही वात चढ़े. .” 
यह्‌ तो यहाँ शर्ते ही नहीं थी कि-े प्रेम करें, वे सुन्दर हों, तव हम प्रेम करंगे । यह है प्रेम चीज, 
यह जिस में हो वही धन्य है। 

मिसरी जैसी मीठी लगती है, ब्रह्म अथवा ब्रह्मस्थानीय श्रीकिंशोर नटनागर प्रभु बसे 
मीठे नहीं लगते, कटु लगते हें। खेल-तमाझों में, उपन्यास-नाटकों में, थियेटर-सिनेमा में मन 
लगता है। दोषवश जसं मिसरी में मिठास नहीं प्रतीत होती, वसे ही मायावदा सर्वान्तरतम 
प्रियतम प्रभु में मिठास नहीं प्रतीत होती, पर वास्तव में मीठे वहीं हें। वे प्रेम के योग से ज्ञात 
होते हैं। प्रेम के विना अचिन्त्य, अनन्त, अव्यकततत्व भी फीका लगता है, जो मधुरिमा का 
उद्गमस्थान है। प्रेम की महिमा से सुतृप्त हुआ चातक अमृत भी नहीं चाइता । इसलिए 
श्रीब्रजाङ्गना प्रेम चाहती हें, आदर नहीं । प्रेम होने से ही परमानन्द की प्राप्ति होतीहै । कंस 
आदि ने भी प्रभु श्रीकृष्ण का दर्शन किया, पर, आनन्द-मिठास-उन्हें अनुभूत नहीं हुई, क्यों 
कि वहाँ प्रेम नहीं था । अतः ये गोपरामा प्रेम की भिक्षा माँगती हें । 

जहाँ प्रेम मिला कि प्रेमोन्माद हुआ, वहाँ संयोग में भी वियोग की उच्च दशा का उदय 
हो जाता है। अतः रासेश्वरी की, प्रेम की और प्रिय संमिलन की उत्कट इच्छा रहती है-प्रेम, 
प्रियतम दोनों मिलें । एसे ही श्रीश्याम-सुन्दर भी दोनों चाहते हें। जिस प्रेमसिन्धु की ये दोनों- 
श्रीश्यामाइ्याम पूतरी हैँ, उसी से प्रेम वना । इन दोनों ही के भीतर प्रेम भी और प्रियतम भी 
हें। इधर श्रीरासेश्वरी के स्वरूप में प्रेम, प्रियतम विराजमान हें, उधर श्रीरसिकविहारी 
में भी ऐसे ही प्रेम, प्रियतम इसको भिक्षा मांगते हें। दोनों विराजमान हें। फिर भी दोनों 
भीतर-वाहर एक हें । बरफ पूतरी की तरह प्रेम, प्रियतम एक ही प्रेमसन्धु से निकले हें, एकत्र ही 
स्थित हें । फिर भी “रटत पियास वियास'-'हा प्राणजीवन कव मिलोगे ?' यह्‌ प्रेमोन्माद की 
स्थिति है । असली वस्तु प्रेमोन्माद को उत्पन्न करक विध्रयोग में संयोग भावना का हो जाना है। 
परन्तु इसके विना संयोग में वियोग प्रतीत न हो जाय इस लिए श्रीभगवान्‌ ने 'गत्यानुरागस्मित- 
विमाम क्षितें:” से संत्राण करने के लिए यह प्रेमोन्माद प्रदान किया । 

एक और भी अर्थ है-भगवान्‌ को गोपवामाओं क सन्त्राण की परवाह क्‍यों करनी थी ? 
जव कि बे आप्तकाम, आत्माराम हैं ? उन्हें तो चातक के सामने जलद की तरह ही डटे रहना 
चाहिये था । 

इस पर यह समझना कि-'रमापतेः आक्षिप्तचित्ताः' अर्थात्‌ रमापति मनमोहन के 
चित्तको भी अपने गति आदि से गोपियों ने आक्षिप्त कर लिया, हर लिया । गति या अनुराग, 
स्मित, विभ्रम, ईक्षित कटाक्षादि, मनोरम आलस्य, विलास आदि द्वारा श्रीकृष्ण को गोपाङ्गनाओं 

ने अपने वश कर लिया । अत: उन की पूर्णकामता भुला गयी। थ तोये पूर्णकाम ही, पर जव 
गोपाङ्गनाओं के अपांगों से मन खो वैठे, तव इधर इन पर ध्यान आया और तव प्रेमोन्माद की 
स्थिति उत्पन्न की, वे तो थे, नीरस, पूणकाम, उन्हें सकाम और सरस बनाया सखियों ने। 
ठीक है, माधुर्यं के बिना मिसरी का मूल्य ही क्या ? “राधा विन आधा कृष्ण ?” एक विशेषता 
यह भी कि पूर्णकाम के भक्त भी आत्माराम, पूर्णकाम, परम निष्काम होते हैं। परन्तु लीला- 
स्वादन में तो ये बड़े तत्पर देखे जाते हें देखिये, श्री गोस्वामीजी कह रहे हें-“आशावसन 
व्यतन यह तिनहीं, रघुपति चरित होही तहं सुनहीं ।” उन निप्कामों में सकामता ला देनेवाले वे 
श्रीहरि इस प्रकार के गुणवाले हें, इसमें उन भक्तों का कोई दोष नहीं । कहा है--- 

“आत्मारामाशच मुनयो निग्रन्था अप्युरुक्रमे । 

कुर्वन्त्यहैतुकों भक्तिमित्यंभूतगुणो हृरिः ।' 

“नेर्गुणस्था रमन्ते स्म गुणानुकथने हरः।” (भागवत) 

अहैतुकी भक्ति चुम्वक को तरह वलात्‌ उन्हें खींच लेती है। श्रीभगवान्‌ में 
आत्मारामचित्ताकर्षकत्व भी एक गुण है। श्रीसनकादि शुकादि 'निग्रन्थ' थे, उनकी चित्‌, 
अचित्‌ की ग्रन्थि चिज्जड ग्रन्थि-खुल गयी थी । 'पलालभिव घान्यार्थो' की तरह वे सारग्रहण 
कर चुके थे, ये सव मर्मज्ञ थे, शास्त्र रहस्य जानकर सब कुछ छोड़ बेठे थे, मोक्ष तक नहीं चाहते 
थे। पर फिर भी उस वाके विहारी मनोहारी के लोकोत्तर रूपलावण्य पर उनका चित्त वरवस 
लुभा जाता था । किसी की बड़ी सुन्दर सूक्त है--- 
“क्लेशे क्रम/त्पञ्चविधे क्षयद्गते यद्ब्रह्मसोख्यं स्वयमस्फुरत्परः । 
तद्व्यर्थयन्‌ कः पुरतो नराकृतिःइयामोऽयम।मोदभरः प्रकादात ।' 
किन्हीं महापुरुष के पञ्चविध क्लेश-अविद्या, अस्मिता, राग, द्वेष अभिनिवेश 

क्षीण हो चुके थे, शान्त होकर पञ्चकोषातीत में उनका मन लग गया । तत्त्वसाक्ष।त्कार उन्हें 
हो चुका था, उन्हें कहीं इयामसुन्दर के दर्शन हो गये । अब प्रयत्न करते हें पर समाधि ही नहीं 
लगती । किसी ने कहा है कि “जौ लो तोहि नन्द को कुमार नाहो दीठिपरौ, तोलों ध्यानधारणा 
सम\घि तू करि ले ।' उसका दर्शन हो जाने के वाद चित्त खिच जाता है, पर पवित्र अन्त:करण- 
वालों का ही वहाँ खिंचाव होता है । जैसे चुम्वक स्वच्छ लोहे को जल्दी खींच लेता है, वैसे ही वह 
इयामसुन्दर महात्माओं क चित्तको जल्दी खींच लेता है। उन्हें ज्ञान ही नहीं होता कि वे श्याम- 
सुन्दर से क्यों इतना प्रेम करते हें? यह्‌ श्रीभगवान्‌ में विराजमान चित्ताकषं कत्व गुण का माहात्म्य 
है। यह तो हुई योगीन्द्र-मुनीन्द्रों को वात। पर यहाँ इन गवारी ग्वालिनियों ने तो उन योगीन्द्र- 
मुनीन्द्र मनोहारी श्रीभगवान्‌ के भी मन को खींच लिया । उन्हें श्रीभगवान्‌ होकर भी इन 
गोपरामाओं के साथ रमण करने को इच्छा हो गयी । 


“भगवानपि ता रात्रीः शरदोत्फुल्लमल्लिकाः। वीक्ष्य रन्तुं मनइचक्र योगमायामुपाथितः ।” 

यह तो मानना ही पड़ेगा कि सनकादि, शुकादि अन्य आत्मारामों को अपेक्षा 
श्रीभगवान्‌ में अधिक आत्मारामत्व था। पर इन्हें कम आत्मारामत्ववाली अथवा जो आत्मा 
रामत्व को जानती भी नहीं, उन गोपाङ्गनाओं ने इनके आत्मारामत्व को छीन लिया और 
इन्हें 'गोपीराम' या गोपीरमण वना दिया | निष्काम को सकाम वना दिया। पूर्णकामता 
आदि छिप गयी, मन गोपरामाओं में खिच गया । अब यह दशा हो रही है कि इनके पीछे- 
पीछे घूम रहे हैं। इस प्रकार 'आह्ृष्टचित्ता रमापतेः' के अर्थ में पप्ठी है। अतः यह्‌ अर्थ भी 
होता है कि श्रीरमापति ने राजहंस, गजराज और सिह की गति को लज्जित करनेवाली गति, 
अनुराग, हास, अलसवलितादि चिस्रम, तथा मनोरमालाप से ब्रजाङ्गनाओं के चित्त को खींच 
लिया, क्यों कि उन्होंने सोचा कि “यदि चित्त इनके पास रहेगा, तो ये हमारे विप्रयोग जन्य 
तीव्रताप में सन्तप्त होंगी ।' ब्रजाङ्गनाओं को 'प्रमदा' कहा गया ! प्रकृष्टो मदो यासाम्‌' 
इस व्युत्पत्ति से भाव यह कि दैहिक सव प्रपञ्च भूल गयीं, जिस मन क रहने में 
सन्ताप, वियोग होता है, उसे तो भगवान्‌ ने पहले ही हर लिया । अव सुख-दुःख ही किसे हो ? 
फिर श्रीभगवान्‌ ने गोपाङ्गनाओं में प्रमद मादक मद उत्पन्न किया, जिससे वियोगताप में भी 
उन्हें संयोग प्रतीत हुआ इससे वह वियोगजन्य तीब्रताप उनके अन्तर में प्रविष्ट नहो सका। 
इतने पर भी यदि श्रीमनमोहन का विप्रयोग उन्हें वाधा पहुंचाये-तो ठीक नहीं । अतः 'तास्ता- 
विचेष्टाजगृहुस्तदात्मिकाः ।' तदात्मिका का अर्थ है-'स एव रक्षकत्वेन वत्तंमानो हृदि यासा- 
न्ताः ।' अर्थात्‌ वे ही श्यामसुन्दर रक्षक रूप से जिनक हृदय में विराजमान हें, वे व्रजाङ्गना 
वियोगताप की ओर से निर्भीक वना दी गयी, क्‍योंकि अपने प्रेमी की उपेक्षा करक उसे छोड़ 
देना उचित नहीं । पर सौभाग्यमद के होने पर उसे भी दूर करना अपेक्षित था। 

'गोपाङ्गनाओं के हृदय में वर्तमान रहकर श्रीभगवान्‌ ने उनकी रक्षा की, इस वात को 
उपनिषद्‌-वचन से श्रीमद्वल्लभाचायंजी ने भी पुष्ट किया है-'को ह्येवान्यात्कः प्राण्यात्‌ यदेष 
आकाश आनन्दो न स्यात्‌।' अर्थात्‌ कौन जीता, कौन चेष्टा करता, यदि भगवान्‌ श्रीकृष्ण अन्तर 
में विराजमान हो कर उनका रक्षण न करते। इस तरह ये ब्रजाङ्गनाएं कंस जीती, कंसे श्रीसयाम- 
सुन्दर को ढूंढती, यदि उनसे अन्तर में त्राण न पातीं । 'तदात्मिकाः' एक और भी अर्थ है। वह 
यह कि श्रीनन्दनन्दन में ही गोपाङ्गनाओं के प्राण, आत्मा सव कुछ है-'तस्मिन्नेवात्मा, घ्राणा 
यासान्तास्तदात्मिकाः'' उन ब्रज देवियों का यही सव से बड़ा भाव है । ये कहती हं-- 


“पत्ते सुजातचरणास्बुरुहं स्तनेषु भोताः शनः प्रिय दधीमहि ककेषु । 
तेनाटबीमटसि तद्वयथते न किस्वित्‌ कूर्पादिभि अमति घोभवदायुषां नः ४” 
हें प्रिय! आपके चरण अत्यन्तं सुकोमल हैं, उन में कमळ की पांखुरी के भी गड़ जानें 


का भय रहता है । आप के उन चरणों को हृदय के ताप को दूर करने के लिए हम अपने स्तनों 
में-हृदय में धारण करती हें, पर नाथ! हम डरती हें-आप के कमल कोमल पादों को 

कर्कशाकठोर स्तनों में कंसे धरें, कहीं वे उनमें गड़ न जाँय। हे प्राणजीवन! आप उन्हीं 
कोमल चरणों से कण्टकाकीर्ण अरण्यों में घूमते हो, इस से हमें और भी व्यथा होती है । हमारे तो 
प्राणों के भी प्राण, जीवन आप हो । 
आपको यों घूमते देखकर हमारी बुद्धि चकरा जाती है, हम क्या करें ?' कितना ध्यान 
है, कितनी भावुकता है ; क्या यह्‌ प्राकृत विषयलोळुप कामिनियों को होगी ? फिर आध्या- 
त्मिकादि ताप भी तभी दूर होंगे, जब प्रभु श्रीहरि के चरण हृदय में निहित होंगे । वात यह है 
कि लौकिक कामुक-कामिनी आदि में स्वसुखसुखित्व का भाव होता है, वे सव अपने सुख के लिए 
प्रेम करते हें। लोक में पिता आदि अपने आनन्द के लिए वालक के कोमल कपोल का चुम्वन 
करते हें, उसे उनकी दाढ़ी चुभती है, वह रोता है, पर इसकी परवाह किसे रहती है? वहाँ 
तो चुम्बन की वौछार (परम्परा) लग जाती है। इसलिए कहा है-". . . आत्मनस्तु कामाय 
सर्व प्रियं भवति. . .” किन्तु श्रीब्रजाङ्गनाओं के विषय में यह वात नहीं है, यहाँ तो तत्सुख- 
सुखित्व का भाव है । यह इलोक लज्जा का स्थान नहीं, जेसा कि अनभिज्ञ कह वेठते हें । अपितु 
श्रीब्रजदेबियों के विशुद्ध, गाढ़, प्रेम से आक्षिप्त हृदय का दर्पण है, उच्च भावुकता का केन्द्र है। 
वे कहती हें, बया करें आपके चरण हृदयों में धरे विना ताप दूर नहीं होगा-यह सभी शास्त्रों का 
सिद्धान्त है पर डरती हैं हम, यह स्तन (हृदय ) कठिन है, कहीं चुभ न जाय, पर आप इनसे वन 
में घूमते हो, कया इनमें तृण, गुल्म, पत्र आदि न गडते होंगे ? अवश्य गड़ते होंगे । फिर भी हाय 
हम जीवित हें । परन्तु हमारा कुछ वस नहीं चलता, क्योंकि हमारे घ्राण विधाता ने आपके हाथ 
में दे दिये हें, नहीं तो ये कब के निकल गये होते । अतः “तस्मिन्नेव आमा प्राणो यासान्ताः 
तदात्मिका: यह्‌ ठीक कहा गया । जब तक श्रीश्यामसुन्दर प्राणइवर इनके अन्तर में विराजमान 
हें, तव तक ये मर सकती नहीं, तीब्र ताप सहकर भी जीवित रहेंगी, डोलती-फिरतीं काम-काज 
करती रहेंगी । इसीस “रमापतरपि आक्षिप्तं चित्तं याभिस्ताः” यह सङ्गत है। जो इयामसुन्दर 
परमसमाहितचता योगीन्द्र मुनीन्द्रों के चित्त को भी आकृष्ट कर लते हें, उनके चित्त को गोप- 
वघूटियों ने आकृष्ट कर लिया । अतएव “रमापतेरपि प्रकृष्टो भदो यासाम्‌” यह भी भाव है 
अर्थात्‌ जिनका मद रमापति से भी बढ़कर है। तभी तो अपनी 'गति' आदि से आप्तकाम, 
पूर्णकाम को भी खूब मतवाला वना दिया । 
अथवा अपने चित्त पर आक्षेप करती हुँ-'अरे चित्त ! तू रीर में बेठा बया करता है? 
जा, प्राणधन का अन्वेषण कर' इस तरह (आक्षिप्तं चित्तं याभिस्ताः) चित्त को जिन्होंने बाहर 
निकाल दिया, वे गोपाङ्गनाएँ श्रीश्यामसुन्दर को ढूंढती हुई उनकी लीला का अनुकरण करती 
हें । उसमें ऐसी विभोर, तल्लीन हो गयी हें कि श्रीश्याम के गति, स्मित, प्रेक्षण, भाषण आदि 
सब का अनुकरण करती हुँ । यद्यपि अनुकर्त्ता नट आदि को अनुकरणीय ओर अनुक्ता में भेद 
बना रहता है, पर इनको तो यह भेद ज्ञात ही नहीं रह गया । इनके मन, बुद्धि आदि सभी सवथा 
शयामसुन्दर के ही सदृश हो गये । 

उस समय धर्मी (श्रीकृष्ण) और घर्म (जैसे अग्नि की उष्णता आदि वैसे श्रोकृप्ण के 
धर्म) दोनों का आविभाव हुआ । फिर विहारविश्रम का उदय हुआ। (विहारः--विगतो 
हारो यस्मात्‌ एतादृशो विभ्रमः ) अर्थात्‌ जिस विश्रम या विलास में हार रहित होना पडता है, 
उस विहारविभ्रम का उदय हुआ । जिस समय ब्रजाङ्कनाएँ अपने प्रियतम से मिलने लगती हें, 
उस समय वे देश, काळ और वस्तु का व्यवधान भी नहीं रहने देना चाहतीं । प्रेमोद्रेक में व्यवधान 
सह्य नहीं होता हार, कञ्चुकी आदि निकाल देती हें । आनन्दोद्रेक में रोमाञच तक-जो 
प्रियतमालिङ्गनसमुत्य है-त्राधक होता है, फिर हार की तो वात ही क्‍या ? अतः 'विहार' 
(विगतो हारः) कहा | ऐसे विलास का वे अनुभव करने लगीं । द्वारिका की श्रीकृष्ण की 
पटरानियों का भी एक ऐसा ही प्रसङ्ग है। एक वार श्रीकृष्ण इन्द्रप्रस्थ के प्रवास से आये, तो 
उनकी महिपियाँ उनसे मिलने के लिए-". . . उत्तस्थुरारात्‌ सहसाऽसनाशयात्‌” आसन से 
उठीं और आशय से भी उठीं | देशव्यवधान को दूर करने के लिए आसन से उठीं। पर उन्हें 
इतने से ही सन्तोष नहीं हुआ । उन्होंने सोचा-क्या हम उन प्राणेश्वर से पाँच-पाँच कोप के 
कञ्चुक को पहने हुए मिलें, जहाँ एक कञ्चुकमात्र भी वाधक होता है, अन्नमय, प्राणमय, 
मनोमय, विज्ञानमय और आनन्दमय कोष के कञ्चुकों को पहनकर मिलने में स्वाद ही कुछ 
नहीं । इन प्राणधन से तो निरावरण होकर सम्मिळन में आनन्द है। अत: आदाय से उठकर 
मिलीं अर्थात्‌ आशयोपलक्षित पञ्चकोष के आवरण को हुटाकर श्रीकृष्ण परमात्मा से मिलीं । 
परन्तु शरीब्रजदेवियों के यहाँ इन कोपों की चर्चा नहीं, वे तो नवघनर्‍्याम मुरली मनोहर मनमोहन 
की निरन्तर चिन्ता से तदात्मिका-रसात्मिका-हो रही हें और श्रीवृपभानुनन्दिनी उस रस की 
मधुरिमास्थानीया है । इस प्रसङ्ग पर श्रीनन्ददासजी ने कहा है-'तरङ्गन वारि ज्यों' श्रीउद्धव 
भगवान्‌ कृष्ण के सन्देश को गोकुळ में ब्रजवालाओं के निकट पहुँचाकर जव वापस आये, तव 
श्याम के विप्रयोग में व्याकुल उन गोपदेवियों का उन्होंने श्रीकृष्ण के सामने दयनीय चित्र खींचा 
और कहा-बे आपके विना मरी जा रही हें और आप यहाँ मौज ले रहे हो । उत्तर में श्रीभगवान्‌ 
ने सहास स्वर में कहा-उद्धव ! ब्रज में इतने दिन रहकर उन ब्रजाज्भनाओं से वया सीख आये 
हो ? और तव उन्होंने दिखाया 'तरङ्ग ज्यों ।' श्रीगोपाङ्गनाओं के रोम-रोम में, प्राण-प्राण 
में इयामसुन्दर विराजमान हें। श्रोउद्धव यह देखकर और चकित रह गये। एसी 
स्थिति में गोपियों और श्रीकृष्ण में छिपाव ही क्या है। लोग व्यर्थ मोटी झाङ्का करते हें- 
श्रीकृष्ण ने गोपाङ्कनाओं को नग्न कराया, हाथ बेंधाकर वुलाया चीरहरण लीला की । पर क्‍या 
वे नग्न होकर जल में नहीं नहाई'थीं ? कया वे कृष्ण परमात्मा जल से भी बहिरङ्ग हें ? वस्तु- 
स्थिति तो यह है कि-“सर्वषामपि वस्तूनां भावार्थो भवति स्थितः। तस्यापि भगवान्‌ कृष्णः 
किमतद्‌ यस्तु रूप्यताम्‌ ।' सभी वस्तुओं का भावार्थ परिणामी में स्थित होता है, अर्थात्‌- 
सभी वस्तुएं अपने कारणरूप में स्थित होती हें उस कारण के भी कारण भगवान्‌ कृष्ण हें । 
उससे भिन्न और है ही क्या वस्तु, जिसका निरूपण किया जाय? अन्त में सत्तत्व श्रीकृष्ण ही 

ठहरते हें । इतना भीतरी श्रीकृष्ण तत्व है। उसके समक्ष कया कोई वस्त्रपरिधान करेगा, 
हाँ, तो प्रकृत में-जल में तरङ्ग की तरह गोपाङ्गना हें। वे एक तरह से जल ही हें। परन्तु 
जलगत मधुरिमा की अपेक्षा तरङ्ग बहिरङ्ग हें । मधुरिमा अन्तरङ्ग है, वह्‌ श्री राधा हैं । 
अस्तु, इस प्रकार कृष्ण विहार-विम्रमा' ब्रजाङ्गना आपस में एक दूसरी से कहती हें- 
हे अबलाओ, तुम कहाँ इयामसुन्दर को ढूंढती फिरती हो, बह्‌ अशेष विहार नागर कृष्ण तो हम 
ही हें, लो हमें ग्रहण करो । इस प्रकार वे मनमोहनस्वरूप ही हो रही हें । वाहर, भीतर, मध्य 
में उनके श्याम ही श्याम भरपूर हैं । वही आत्मा, मन, बुद्धि, प्राण सव कुछ हो गए हैं । यों वे 
तदात्मिकाः (स एबं आत्मा घ्राणादिर्यासान्ताः) हो गई हैं । 
प्रकृत इलोक के “प्रिया: प्रियस्य प्रतिरूढ़मूत्तयः' अंश पर पहले कुछ कहा गया है । अव 
एक भाव और कहा जाता है-'प्रिया: प्रियस्य प्रतिरूढ़मूत्तंय: ।' विष्णुदेवतरस में 'बवचित्‌ 
स्त्रियः पुरुषायिता भवन्ति’ से विपरीत रति का एक पक्ष है। अर्थात्‌ ; श्एङ्गारोद्रेक में नायक 
नायिका वन जाता है और नायिका नायक बन जाती है। यहाँ 'गति, स्मित. . .' आदि 
लीला में 'स्वयम्‌ स्त्रियः सत्यः प्रतिरूढ़मृत्तयः' हुए। श्रीव्रजाङ्गना श्यामसुन्दर वन 
गई और ब्रजचन्द्र श्रीकृष्णचन्द्र ब्रजाङ्गना वन गये । श्रीराधा श्याम हो गई और श्रीश्याम 
राधा हो गये। प्राकृत-लोकिक भ्शृङ्गार में वस्तुत: नायिका नायक नहीं होती और नायक 
नायिका नहीं होता । पर यहाँ तो प्रभु साक्षात्‌ काम और सत्य सद्धूल्प हें। एक दूसरे का 
चिन्तन करते ही करते श्रीरसिक-बिहारिणी वन जाते और बह, बह वन जाती हैं। ये दोनों 
प्रेमामृतसिन्धु की दो मूति वनकर प्रकट होते हें और उसीमें ये दोनों प्रिया-प्रियतम गोता लगाते 
रहते हुँ । उसमें न जाने कौन कब वदल जाता है, कुछ पता नहीं रहता । क्योंकि उस प्रमसुधा- 
सिन्धु के उन्मज्जननिमञ्जन में यह उलट-फे र दिन में करोड़ों वार होता है । 
इस प्रसङ्ग में यह भो ज्ञातव्य है कि पहले श्रीभगवान्‌-भजनीयतंत्व स्वतन्त्र और 
साधक परतन्त्र रहता है । भकत भगवान्‌ को हर तरह रिझञाने का प्रयत्न करता है ; स्तुति 
आदि करता फिरता है । वस्तुत: स्वातन्त्र्य ही पुंस्त्व और पा रतन्त्य हो स्त्रोत्न है- (स्वातन्त्र्यमेव 
पृस्त्बम्‌, पारतन्तर्यमेव स्त्रीत्वम्‌) । इन दृष्टियों से यही निश्चय होता है कि जीव परवश- 
पराधीन और ईद स्ववश-स्वाघीन है। श्री गोस्वामीजी ने भी कहा है-"परवश जीव स्ववश 
भगवन्ता ।” तरङ्ग जल के परतन्त्र रहती हें, जीव प्रभु के परतन्त्र रहता है। इसी आशय 
से ईश प्राप्ति के निमित्त सखीभाव की साधना होती है। पारतन्त्र्य से ही पूर्णता-स्वाघीनता 
प्राप्त होती है । भवत को दृढ़ साधना से फिर घीरे-धोरे श्री भगवान्‌ परतन्त्र-भकत के अधीन 
होने लगते हें और भकत स्वतन्त्र, दुरूह वेदान्त और कोमल भक्तिरस में समान भाव से वत्तंमान । 
श्रीस्वामी मधुसूदन सरस्वती ने श्रीकृष्ण तत्व के साक्षात्कार के लिए , यहीं श्रीवृन्दावन में चार 
बार श्रीगोपाल सहस्रनाम का पुरश्चरण किया । पर कुछ भी सिद्धि-सूत्र न मिलने पर अन्त में 
इन्होंने काशी में श्रीकालभैरव का अनुष्ठान किया । उससे उन्हें पूवंसञ्चित अपने पापों का- 

प्रभु दर्शन प्रतिवन्व का ज्ञान हुआ, हताश भाव मिटा और श्रीकालभैरव के प्रोत्साहन से फिर 
श्रीवृन्दावन में आकर पाँचवीं वार श्रीगोपाल सहस्र नाम का पुरश्चरण उन्होंने आरम्भ किया । 
उसमें पूर्वपरिश्रम की सव कसर निकल गई । “बलेशः फलेन हि पुनर्नवतां विघत्ते।” रूप, 
लावण्य, माधुर्यं और सुन्दरता को सीमा श्रीमुरलीमनोहर मनमोहन उनके समक्ष प्रकट हो 
गए । अव श्री स्वामीजी को मान की सूझी, श्रीशयामसुन्दर उनके सामने जाते हें ओर वे मुंह 
फिराते हें। अव भक्त स्वतन्त्र, भगवान्‌ परतन्त्र हें । एसे ही अवसर के लिए श्री भगवान्‌ ने 
श्रीमुख से कहा है-“अहं भक्तपराधीनो ह्यस्वतन्त्र इव द्विजः।. ....... “में भवतों के 
अधीन हूँ . . . (भाग० ६, ४, ६३) । 

“साघवो हूदयं मह्यं साधूनां हृदयन्त्वहम्‌ । मदन्यत्ते न जानन्ति नः हन्तेम्यो मनागपि ।” 
(भाग० &,४,६८) साधुओं का-भक्तों का हृदय मेरा विहार स्थल है और मेरा हृदय साधुओं 
का निवासस्थान । मेरे सिवा वे ओर कुछ भी नहीं जानते । “बश्चीकुवन्ति मां नित्यं सत्‌ स्त्रियः 
सत्पात यथा. . . .” (भाग० ९, ४, ६६) जैसे साध्वीसती पतिव्रता स्त्री अपने सत्पति को वश्च 
में कर रखती हें, बैसे ही स्वाधीनभतू का की तरह मुझे सद्‌भवत वश में कर लेता है। तभी तो 
उस पूर्णंतम को हाथ में माखन रख रखकर, ताली दे-देकर, गोपियों ने नचाया । मानो वे उनकी 
काठ को पूतरी थे-'तद्व्यो दारुयन्त्रबत्‌' इसके अनुसार श्रीकृष्ण में गोपाङ्गनात्व हुआ यों 
(प्रिया: प्रियस्य प्रतिरूढ्मू्तयः' से विपरीत रति भाव वना । श्रीकृष्ण गोपाङ्गना हो गए और 
गोपाङ्गनाएँ श्रीकृष्ण हो गई। इस प्रकार गोपाङ्कनाएँ श्रीकृष्ण बनकर कहती हें-'अरूपवहन्त्विति। 
यह केवल भावना ही नहीं, वस्तुस्थिति ही एसी है। पहले तो प्रेमोद्रेकवश श्रीनन्दनन्दन उन 
ब्रजाङ्गनाओं के रोम-रोम में थे ही, दूसरे प्रतिरूढ़भाव से भी वे उनमें स्थित हुए, एवं तीसरे-- 
मन, बुद्धि, चित्त, अहङ्कार में दिश्नमादि से भी वे प्रविष्ट हुए । इसके अतिरिवत 'कृष्णादहार- 
विभ्रमा:' का यह भी समास होता हे-'कृष्णविहारस्य बिश्रमो यासु ।' कृप्णविहार का विश्रम 
जिनमें हुआ वे गोपियाँ मं ही कृष्ण हूँ ऐसा परस्पर कहने लगीं । अर्थात्‌ ; इन गोपाङ्गनाओं के 
बिहार में कृष्णलीला का विशम हो गया। अतएव रह. अलौकिक लीला थी। वस्तुतः 
गोपाङ्गनाओं के मन में यह्‌ भाव ही नहीं था कि हम अनुकरण कर रही हें, वे निष्कपट, निर्छल 
थीं । वे सच्चे ही प्रेमसमुद्र में गोता लगाती रहती थीं । इस समुद्र की तरङ्गे संयोग में वान्त 
रहती हूँ, पर वियोग में खूब उठती हें। कभी इसमें उन्माद, विभोरता का ज्वारभ.टा आता 
है। जव कभी उनकी यह प्रेमसमाघि भग्न होती, तल्लीनता में कुछ कमी आती, वियोग का ज्ञान 
होता, तब वे पुकार उठतीं, 'हा प्राणधन, इयामसुन्दर, नटनागर, कहाँ हो; और ढूंढने लूगतीं--- 

“गायन्त्य उच्चेरमुमेव संहता विचिक्युरुन्मत्तकवद्यनाद्‌ वनम्‌ । 
पप्रच्छुराकाशवदन्तरबहिर्भूतेषु सन्तं पुरुषं यनस्पतीन्‌ ॥४॥ 
श्री गोपाङ्कनाएं अव तक वाह्यानुसन्धान से शून्य थीं, उन्हें होश ही नहीं कि हमारा 
श्रीप्राणप्यारे से इस समय असम्प्रयोग हो रहा है। वाह्यानुसन्धान होते ही-'हा इयाम! हा 
92 

प्राण कहाँ हो! इस चिन्तासन्तान-सन्ताप से सातिशय सन्तप्त हो उठती हें और श्रीकयाम- 
सुन्दर नन्ददुलारे को फिर प्राप्त करने का प्रयत्न करती हें-सखि, चलो ढूंढें । कसे ढूंढें ? तो 
संहत-सम्मिलित होकर ढूंढें । यहाँ ब्रजदेवियों के इस चरित्र से उपदेश मिलता है कि कोई भी 
काम सम्मिलित होकर ही करना चाहिए, आपस की फूट से काम विगड़ जाता है। इनकी तो 
यह नित्यलीला है। यह तो विध्रयोग का नटन हम लोगों के लिए है। वैसे इनमें कभी ईर्ष्या 
भी होती थी । इनके पृथक्‌-पृथक्‌ यूथ थे । इनकी ईर्ष्या स्पृहणीय है, वह भकितरसामृतसिन्षु 
की लहरें हें । पारा बहुत स्वच्छ-उज्वल होता है। गन्धक उसके रूप में हो जाती है, उसमें 
समा जाती है। चित्त जव स्वच्छ होता है, इष्ट-प्रेय तत्व उसमें प्रतिफलित होता है। उस 
समय चित्त आनन्दस्वरूप-रसस्वरूप होता है। अमृत की सव तरङ्गं अमृत, रस की सव तरङ्गं 
रस ही होती हें । ईर्ष्यादि सव चित्त की ही वृत्ति अथवा विकार हें । इस प्रकार इयामप्रेमप्रमत्त 
बडभागियों की ईर्ष्या भी प्रेम ही है । अस्तु, अब तो ढूंढना है, अतः रागद्वेषहीन होकर ढूंढने में 
ही सुविधा रहेगी । यही उपदेश भी मिलता है। कुञ्ज आदि की बातों का अर्थात्‌, यह अमुक 
कुञ्ज की, अमुक भाव की है आदि बातों का विचार कभी स्वस्थता में होगा । इस समय दृष्ट 
की अपेक्षा नहीं । अव तो ईर्ष्या-दंघ सब दूर हो गया । केवल श्रीश्यामसुन्दर के अन्वेषण की 
चिन्ता है। अव तो वे परस्पर कहती हें सखि! यह प्रेम मूच्छित होगी तो अपने गुलावजल 
छिड़क कर इसको होश में लावेंगी । अतः 'संहुताः' कहा । 'गायन्त्य उच्चे:' गाती हुई ढूंढने 
चल रही हें-यदि मनमोहन दूर भी होंगे तो सुन लेंगे । फिर हम तो उनके गुण गाती चलती 
हें-जिन्हें सुनकर रह न सकेंगे, जहाँ भी होंगे, अवश्य और शीघ्य ही आकर दर्शन देंगे । इस 
बहाने हम अपनी आत्ति-पीड़ा भी सुना देंगी । वे हमारी पीड़ा सुनकर भी प्रसन्न होते हें । इसके 
अतिरिक्त उन्हें गान लगता भी वहुत अच्छा है। हम कहतीं ललन ! जरा पादसंवाहन करो, 
वेणी गूंथ दो । तव वे 'मुझे गान सुनाओ, गूंथ दू गा” आदि कोरी गप्प मारने लगते, काम न 
करते । अतः हमारे उच्च स्वर से गाए गए गीतों को सुनकर अवश्य ही प्राणघन घनश्याम 
पघारेंगे । भगवान्‌ ने स्वयं ही कहा--- 
“नाहं बसामि वकुण्ठे योगिनां हृदयेऽपि न । 
मद्भक्ता यत्र गायन्ति तत्र तिष्ठामि नारद ।” 
अथवा गोपियाँ प्रेमाति में विह्नलता से बेहाल हें। उन्माद से गान निकल रहा है। 
ब्रजाङ्गनाओं को किसी ने समझाया-तुम क्यों उन्हीं को गाती हो, जो त्याग कर चले गए। 
इस पर वे कहती हें-'हाँ, हम तो उन्हीं को गावेंगी, उन्हीं को रिझावेंगी ।' वे यह निश्चय लेकर 
बैठी हेँ-'चाहे वे शतकोटि-अनन्तकोटि कष्ट दें, पर हम तो उन्हें ही वाँकेबिहारी को ही गावेंगी।' 
इनका यह्‌ अटल' नियम है । कितनी भी विपत्ति आने पर, ये अन्य को न गावेंगी । वे त्रिभङ्ग 
होने पर भी ललित श्याम, चाहे कितने भी विपरीत आचरण करें, पर इनका प्रेम-प्राखरयं 
बढ़ता ही जाएगा । गायन उनका स्वभाव हो गया, अतः गाती ही हें । 


श्री रासपञ्चाध्यायो २५१ 


विचिक्युरुन्मत्तकवद्‌ वनाद्वनम्‌’ उन्मत्तक की तरह, जहाँ जहाँ सम्भावना है, ढूंढ़ती हें । 
एक से एक को, निरालस होकर, दूसरे, तीसरे, चौथे, पाँचवें वनों को ढूंढ डालती हैं । विश्राम 
ही नहीं लेती । जव तक प्यारे मनमोहन न मिल जाएं, चेन ही नहीं । इससे भी उपदेश है--- 
'ढंढ़ते ही रहो ।' जव तक अभिलपित कार्य सिद्ध न हो ले, विश्राम ही कंसा ? फिर वे पूछती 
हें-वनस्पतिथों से । उन्हें दृढ़ आशा है कि इनसे प्राणप्यारे का पता मिलेगा ही । इससे यह 
भी सिद्ध हुआ कि-प्रेमी वृक्षों तक से पूछ सकता है ; चेतन की तो कथा ही क्या ? अमुक से 
पूछो, अमुक से नहीं-यह तो उनके यहाँ विचार ही नहीं-अतएच साधारण्येन बहुवचन है- 
'वनस्पतीन्‌' । श्रीमद्वल्लभाचार्यजी का इस पर एक भाव है-वृन्दावन के वनस्पति वेष्णव हें, 
'मूढ़ा अपि वेष्णवाः प्रप्टव्याः' । अनुरागी चाहे विद्वान्‌ न हों, पर वे प्रष्टव्य हें । अतः वृक्षों से 
पूछती हें । अथवा ब्रजाङ्गनाओं को प्रेमोन्माद से दिव्य दृष्टि प्राप्त हुई, उन्हें वृक्षों का बास्तविक 
स्वरूप ज्ञात हुआ । व्रज के वन, लता, तरु आदि अपने एक-एक कण से श्रीञ्यामसुन्दर के स्वरूप 
को प्रकट करते हें'-अतएव भावुक ब्रजघूलि को भाल पर घरते हें । एक भावुक का कहना है- 
'सन्त्ववतारा बहवः पुष्करनाभस्य सर्वतोभद्राः । कृष्णादन्यः को वा लतास्वपि प्रमदोभवति ।' 

अर्थात्‌ भगवान्‌ विष्णु के बहुत अवतार हुए और उत्तम उत्तम हुए हों। परन्तु 
श्रीकृष्णावतार के अतिरिक्त और कोन अवतार हुआ, जिसने लताओं में भी, जडों में भी प्रेम 
का गाढ सञ्चार किया हो । 

“'्त्पादपांसुर्बहुजन्मकृच्छ्तो धृतात्मभिर्योगिभिरप्यगम्यः'” जिन श्रीभगवान्‌ की पाद- 
धूलि बहुत जन्मों में भी योगीन्द्र मुनीन्द्रों तक को भी दुर्लभ हें, उन प्रभु ने अपने सञ्चार से ब्रज- 
वृन्दावन-लता-तर को अनन्त महत्व दिया है। श्रीवृन्दावन के वृक्षों क प्रकारा की एक किरण भी 
विना प्रभुपादारविन्द की अनुकम्पा के जन्मजन्मान्तर युगयुगान्तर और कल्पकल्पान्तर में भी 
द्रष्टुमशक्य हें । 'आनन्दवुन्दावनचम्पू' में कहा है :-श्रीवृन्दावनघाम के एक एक वृक्ष, इन्द्रनील, 
पद्मराग और हरितमणि आदि के सदुश चमत्कृत-ददीप्यमान हें, इनकी शाखा, उप्षाखा, पत्र, 
पुष्प, फल भी वसे ही सचिक्कण, प्रकादामान हें। उनपर शुक, पिक, कपोत, तित्तिर, मयूर 
आदि अनेक विहङ्गम विराजमान हैं । उनके एक एक पल्लव का प्रकाश सहस्रं सूर्यो को लज्जित 
करता है। किन्तु इनका दर्शन अनन्त दुर्भावना तिमिराच्छन्न इन चर्मचक्षुओं से नहीं हो सकता । 
यह्‌ तो श्रीमद्‌भगवत्कृपेकलम्य दिव्यदृष्टि पर ही निर्भर है । श्री ब्रजाङ्गनाओं को यह सौभाग्य 


१ "'वनळतास्तरव आत्मनि विष्णुं व्यञ्जयन्त्यदव पुष्पफलाढधाः। प्रणतभारविटपा मधुधाराः 
प्रेमहष्टतनव: ससृजुः स्म (श्रीघरीसंमतो 'ववृष्‌' रितिपाठः) [ युगलगोपीगीत] । भगवान्‌ श्रीगोपाल जब 
बन में गो चराने जाते तव कौतुकवश वेणु बजाकर चरती हुई गौओं को वुलाते। उस समय उनके वेणुरव 
को सुनकर वन के लता, तर (स्त्री-पुरुष दोनों ही) भार से झुकी शाखाओं से प्रणत होते, पुष्प और फल की 
बहुतायत से प्रसन्नता सूचित करते, प्रेम से रोमाञ्चित होते। इन लक्षणों से अपने में मानों वे श्रीविष्णु को 
ही सूचित करते हुए मधुधारा वरसाने लगते । ये विष्णु साक्षात्कृति के लक्षण हूँ । 


२५२ भक्ति-सुधा--तुतोय ण्ड 


प्राप्त था । वें उन तरुओं के वास्तविक स्वरूप को देख रही थीं । अतः उनसे अपने प्रियतम 
प्राणधन आनन्दकन्द कृष्णचन्द्र परमानन्द को पूछती हें । 

एक भाव और-प्रसिद्ध कवि श्रीकालिदास के खण्डकाव्य 'मेघटूत' में यक्ष ने मेध को 
दूत बनाकर अपनी प्रिया के पास भेजा है । जहां प्राकृत स्थल में ऐसी स्थिति है कि चेतन अचेतन 
का भेद मिट जाता है, तव इनकी तो वात ही निराली है । वे तो श्यामसुन्दर क लोकोत्तर अनु- 
रागसागर में सदा इतनी मग्न रहती हें कि किसी भी तरह की सुधबुध ही नहीं रहती । ऐसी 
स्थिति में चेतन अचेतन को भूलकर वे भी वुक्षों से प्रश्‍न करें तो कोई असङ्गति नहीं । व्रजाङ्गना 
वृक्षों से पुछते समय पहले उनका गुणगान करती हैं, प्रार्थना करती हुँ ; फिर उनसे अपने प्रियतम 
का पता न पाकर उनमें दोष बताती हुई आगे चल देती हें। बे सब से पूछती जाती हें-न जाने 
किससे पता लग जाए । अपनी कार्यसिद्धि के लिए मनुष्य सव कुछ करता है । पुत्र के लिए 
लोग नौ मन काकर चालते हें । कितने ही देवी-देवताओं को घ्याते-पूजते हें। गरज, सव 
कुछ करा लेते हें। गरज पर बड़े-बड़े नास्तिक, साघुओं की खुशामद करते हें, उनसे सट्टा 
पूछते हें। तव प्रियतम प्राणघन की प्राप्ति क लिए ही वया-वया न किया जाए, क्सिक्सिसे न 
पूछा जाए ? अत: ब्रजाङ्गना सबसे पूछती फिरती हें, गातो फिरती हें । थही उपदेश है-रागद्ठेष 
छोड़कर तल्लीन होकर अभिलषित वस्तु का पता लो, अवश्य सफलता मिलेगी । 

“गायन्त्युच्च” यों श्रीगोपाङ्गनागण उच्चस्वर से भगवान्‌ को गाता हुआ उनके 
अन्वेषण में संलग्न है। इसमें गोपियों का एक भाव यह भी है कि-'जैसे श्रीमुरली मनोहर क 
श्रीमुख से विनिःसृत वेणुगीत निनाद को सुनते ही हम उनके सन्निधान में अविलम्व आ पहुँची, 
वेसे ही वे भी शीघ्र हम लोगों के पास पघारें । अतः उच्चे: उनके गुणों को गाती हुई ढूंढतो हें । 
अपने गुणों को-प्रशंसा को सुनकर शीध्य आवेंगे यह भी ब्रजदेबियों का तात्पर्य है। 
उपदेश तो है ही कि श्री भगवान्‌ की प्राप्ति का असाधारण कारण उनका गुणगान ही है, 
इन गोपदेवियों के लिए उन्मत्तकवत्‌ कहा गया है। उन्मत्तक में 'कन्‌' प्रत्यय अधिकता में है । 
इससे यह बतलाया गया कि-्रजाङ्गना मतवालों की तरह देह-गेह के नेह और सम्बन्ध से 
तथा वस्त्रानुसन्धान आदि से शून्य हें। उन्हें कुछ पता ही नहीं कि वे कहाँ क्या कर रही हें। 
अर्थात्‌ ; अधिकाधिक उन्मादिनी गोपी उच्चस्वर से प्राणघन घनइयाम को गाती हैं। 
यद्यपि इस समय श्रीभगवान्‌ इन्हें त्यागकर दुःसह विप्रयोग दु:ख दे रहे हें । श्रीब्रजदेवियों के 
श्यामविरहजन्य तीव्रातितीब्र सन्ताप को देखकर लोक निरालोक हो गए, दिशाविदिशा सन्तप्त 
हो उठीं, पाषाण भी द्रुत हो चले, पर वे ब्रजचन्द्र तनिक नहीं पिघले, बड़े निष्ठुर-महाकठोर 
वने हुए हैं । फिर भी ब्रजाङ्गना अपने कार्य से विरत नहीं हें-वे उच्च स्वर से उन्हें ही गा 
रही हें । वे चाहे रीझें, चाहे खीहें, वे तो उन्हें ही-एकमात्र उन्हें ही गाएंगीं। वे तो निश्चय 
लेकर बठी हुँ-“असुन्दरः सुन्दरशेखरो वा. . .”' बे चाहे करुणारसाणंव हों चाहे.द्वेषमहावाड- 
वानळ' ये तो भजेंगी उन्हें हो । गायेंगी उन्हें ही । अब कया दूसरों को गाएंगी ? 


शोरातपञ्चाध्पायौ २५३ 


“उच्चैरमुमेव संहताः’ 'एव' पद आया है । इसका भी विलक्षण स्वारस्य है । एक गोपी 
कहती है-"सखि, जीवितं पणी क्रतं मया . . . मेने तो अव जीवन की वाजी लगादी है । वाह! 
कोई धन की वाजी लगाता है, कोई जन की वाजी लगता है, कोई 'सट्ट' में सर्वस्व स्वाहा कर देता 
है, पर यह सत्र अपने जीवन की रक्षा के लिए करत हें। किन्तु यहाँ तो जीवन की भी कोई 
परवाह नहीं । ये जोवन का 'जुआ" खेळती हें । अव इन्हें माता, पिता, पति, गुरुजन किसी का 
क्या डर ! इससे अधिक कष्ट ही क्या होगा ? इन्होंने तो दुढ़ निर्णय कर लिया-“माधवो यदि 
विहन्ति हन्यताम्‌, बान्धवो यदि जहाति त्यज्यताम्‌ । साधवो यदि हसन्ति हस्यताम्‌, माधवः 
स्वयमुरीकृतो मया ।” 

यदि वे श्रीश्यामसुन्दर प्राणवन वियोगदुःख-देखकर तरसा-तरसाकर हमारा वघ 
करते हैं तो बडे शौक से करें,हम इसके लिए तेयार हें। यदि वान्धव-कुटुम्बी हमें छोड़ते हें तो वे 
भी छोड़ दें और हमारी इस हालत पर साधुजन हेसते हें तो भले ही हंसं, खूब हेस, पर हमने तो 
उन माधवमुरलीमनोहर को सर्वस्व समर्पण द्वारा स्वयं स्वीकृत कर लिया, स्वयं वर लिया । 
यह है व्रजा ङ्गनाओं का अडिग अडोल निइचय । इस स्थिति में सव तो आनन्द ले रहे हें, पर वे 
ब्रजवाला दुःसह विरह वेदना को सहती प्राणप्यारे को ढूंढ रही हें। यद्यपि व यशोदानन्द आनन्द- 
कन्द और दुःखनिकन्दन हें,पर इन्हें विरहवाडवाग्नियों में जलाते हें झुलसाते हें तथापि ये तो उन्हें 
ही (एव) गाती हें और उच्चस्वर से गाती हूँ । इसका नाम है दृढ़ प्रेम । 

इसके अतिरिक्त 'संहताः' इकट्ठी होकर ढूंढ रही हें। श्रीमनमोहन में रसारिमकता 
है, तब भी वे नीरसों का सा व्यवहार कर रहे हें, नहीं मिल रहे हें । परन्तु ब्रजाङ्गना बड़े सौहार्द 
से एक वन से दूसरे वन को, एक कुञ्ज से दूसरे कुऊज को अन्वेषण कर रही हें। वे इस कार्य में 
बहुत व्यस्त हें । उनके केशपाश खुल गए हें, वाल विखर गए हें, बस्त्र असंयत हो गए हें । उनकी 
इस दशा से प्रतीत होता है वे निरालस होकर अन्वेषण कर रही हैं और भानो विश्राम का तो नाम 
ही नहीं जानतीं । ये सव भाव भी 'उन्मत्तक' पदद्योत्य हें इस तरह ब्रजदेवियाँ अपने प्राणघन 
इयामसुन्दर को खोज रही हें । कसे हें और कौन हूं वे उनके प्राणजीवन, जिनका वे गवेषण 
कर रही हें? तव कहा-“आकाशवदनन्तरं बहिभूतंबु सन्तं पुरुषम्‌” उनके अन्वेषण का विषय 
वह पुरुषोत्तम है जो प्राणीमात्र में, बस्तु मात्र में आकारा की तरह वाहर भीतर सर्वेत्र विराजमान 
हें। वह तो आकांश से भी अन्तरतम तत्त्व है! अहन्तत्व, अन्यकततत्व महत्तत्व से भी परे की 
वस्तु है। जब उसी की सत्ता से सत्तावान्‌ आकाश भी सर्वत्र भरपुर है, तब कया वह सर्वत्र 
भरपूर नहीं? अतएव कहा भी-“सरबंषामपि यस्तूनां भावार्थो भवतिस्थितः। तस्यापि 
भगवान्‌ कृष्णः किमतद्यस्तु रूप्यताम्‌ ।” इसका विवेचन पीछे भी हुआ है। “कारणमेव कार्या- 
कारेण परिणमते” कारण ही कार्यं क आकार में परिणत होता है, मिट्टी ही घट बन जातो है 
और कार्य का पय्यंवसान कारण में होता है, घट फूटकर मिट्टी हो जाता है । श्रीशुक कहते हें- 
हम किसका निर्णय करे, वह्‌ तो एक ही तत्व सर्वत्र भरपूर है। श्रीमद्वल्लभाचायंजी ने कहा- 

श्रीशुकाचायं जी परमसवज्ञ थे, वे 'आनन्दमात्रकरपादमुखोदरादि' तत्व को सवंत्र प्रत्यक्ष अनुभूत 
करते थे। तभी कहा-". . .भूतेषु सन्तम्‌. . . ।” अस्तु । तात्पर्यं यही कि कार्यो मं कारण 
स॒वंत्र व्यापक रहता है। इस दृष्टि से जब श्रीकृष्णतत्व ब्यापक तत्व ठहरता है, तव वह मधुर- 
मूर्ति देहे गेहे सवंत्र विराजमान है, अणु-अणु परमाणु परमाणु में है.। केवल कुछ आवरण है, 
जिससे वह सबको नहीं दिखाई देता। जेसा कि-“मायाजवनिकाछन्न. . .” ओर “नाहं 
प्रकादाः सर्वस्य योगमायां समाश्रिय:'” आदि से तत्र-तत्र वतलाया गया है। राजा परीक्षित के 
नामकरण बीजनिदे प्रसङ्ग में कहा है-“गर्भदृष्टमनुध्यायन्‌ . . .” अर्थात्‌ गर्भ में देखे श्रीभग- 
वान्‌ को वही वाहर आने पर ढूंढने सा लगा । तव कया वहिदेंश से उत्तरा के गर्भे में परीक्षित्‌ की 
रक्षा के निमित्त भगवान्‌ गए थे ? नहीं, वे पहले ही से वहाँ थे, वहीं रहते हें, परन्तु माया के 
आवरणवश नहीं दीखते, उसके हटने पर दीख पडने लगते हें। माया का अपसरण दो प्रकार से 
रोताहै,एक भक्त के श्रम से दूसरा भगवत्‌ कृपा से। दूसरे, इन मानव पुरियों में हायन करनेवाला 
होपुरुष है, “पुंस्सु शेते इतिपुरुषः' अर्थात्‌ समध्टि व्यष्टि शयी ही तत्व पुरुष है। यों उस प्राकृत 
पुरुषेतर पुरुषोत्तम को ब्रजाङ्गना वृक्षों से पूछती हें। कह सकते हें इन दृष्टियों से तो गोपाङ्ग- 
नाओं के समीप भी वह तत्व विराजमान है ही और इनको भी उस व्यापक इयामतत्व की स्फूति 
होती ही है, तब ये ढूंढ़ किसे रही हें ? यह ठीक है। उबत रूप से गोपाङ्गनाओं को उस तत्व को 
स्फूति है ही, परन्तु वह प्रत्यक्ष में नहीं प्राप्त है । प्रत्यक्ष में जेसा भाव होता है वह इन्हें महीं 
प्राप्त है-अतः उसका अन्वेषण कर रही है। वेसे ब्रजाङ्गनाओं के नेरों में इयामल महोमय 
दीप्ति प्रतिष्ठित है, इन्हें सव ओर इयाम रूप ही दीख पड़ रहा है। परन्तु वे इतने ही से सन्तुष्ट 
नहीं, इन्हें तो शब्दस्पर्शादि भी वेसे ही चाहिए । श्रीशयामसुन्दर के महोमय दारीर में रूप, रस, 
गन्ध, स्पर्शं शब्द सव विषय लोकोत्तर है। ब्रजाङ्गना चाहती हें-जेसे हमारे नेत्रों में उन सर्वे- 
इवर प्राणाधिक प्रिय का सर्वातिशायी रूप बसा है, वैसे ही उनके दाब्दस्पर्शादि भी प्रत्यक्ष हों, 
नत्रों में भी वही आभा हो, स्पशं भी बही हो । पर अपने आप जव ये प्रवृत्त होती हें, तब इन्हें 
उस सबका अभाव प्रतीत होता है, वह अनुभव ही नहीं होता । तब आकाइाचद्‌ व्याप्त पुरुषोत्तम 
को वनस्पतियों से पूछती हें, अचेतनों से पूछती हें, यह उनकी विभोरता है । 
यहाँ एक भाव यह भी हे-दर्पी को ब्रह्म भी जड प्रतीत होता है । पर जो रसिकशिरोमणि 
हँ-जो इस सिद्धान्त के आदी हें-“तुणादपि सुनीचेन तरोरपि सहिष्णुना । अभानिना मानदेन 
कोत्तनीयः सदा हरि: । वे तो इन तरुओं को सदूघन, चिद्धन, आनन्दघन समझते हं और अपने 
को जड समझते हें । अतएव व 'भूतेषु सन्तं पुरुषं वनस्पतीन्‌ पप्रच्छुः व्यापक पुरुषोत्तम को वृक्षों 
से पूछती हें! पूछो, पूछो । इस अन्वेषण प्रसङ्ग में यों अन्तरङ्ग दृष्टि से तो महत्व है ही पर 
बाह्य दृष्टि से भी महत्व है-ब्रह्मलोक, वेकुण्ठलोक, भूमण्डल में न ढूंढकर, ब्रज में-गावों में ढूंढो । 
दपं में मत रहो-यह एक उपदेश सूक्त है-परमिममुपदेशमाद्रियध्वं निगमबनेष नितान्तस्वेद- 
खिन्ना:। विचिनुत भुवनेषु वल्लवोनामुपनिषदर्थमुलूखले निबद्धम्‌ ॥” कोरे “टिङ्ढाणड्ग्‌- 

ब्यसज्दघ्नञा मात्रच्‌ तपय्‌ठक्‌ ठञ्‌ कझा बवरपः” क घोषण से यदि थक गए हों तो इस उपदेदा 
का सम्मान करो । निगमागमवेद्य को निगमाटवी में दूंढ़ते थक गए हों तो अव उन मुग्वा गोपियों 
के घर में आँगन में उसे ढूंढों बह उपनिपदर्थ श्रीवालमुकुन्द वहाँ ऊखल में वेचा है। यदि 
अहङ्कार में रह गए-'अजी इन गवाँर गोपों से कया पूछेंगे और वह सर्वोपरि विराजमान तत्व 
इनके यहाँ गाँवों में कहाँ से आया, उस तो महेन्द्रादि लोक में प्राप्त कर सकेग'-तव तो बस गए, 
वह वहाँ भी न मिलेगा। अहद्कारियों की दृष्टि से ब्रह्म परे ही रहता है क्योंकि-उनकी दृष्टि 
में अपने सामने ब्रह्मा भी कुछ नहीं । इधर रसिकों क यहाँ दपं का काम ही नहीं. यहाँ तृण भी 
महान्‌ है। तात्पर्यं यही कि जहाँ, जैसे भी उसके मिलने की सम्भावना हो, ढूंढो । अतएव 
ब्रजाङ्गना वृक्षों से पूछती हें-- 
“दुष्टो च: कच्चिददवत्य, प्लक्ष, न्यग्रोघ, नो मनः। 
नन्दसुनुगतो हृत्वा प्रेम हासावलोकनः ।।'' 

अइ्वत्थ, प्लक्ष, न्यग्रोध तीनों सत से वड़े ऊंचे वृक्ष हें, दूर की वात देख सकते हें। 
दूरस्थ इयाम को ये जान लेंगे। अइवत्थ की व्युत्पत्ति है-“न इवोऽपि स्थाता ।' अर्थात्‌ 
कल भी-अगले क्षण में भी नहीं रह सकनेवाला अनित्य यह विशव है-एंसा समझनेवाला- 
ज्ञानी अश्वत्थ है । गोपाङ्गना कहती हें ऐसी विश्व की गति को जानकर सदा परोपकार में रत 
हैं अश्वत्थ, हमें कृपाकर हमारे प्राणप्यारे को बताओ, क्या आपने कहीं उन्हें देखा है? व:- 
युष्माभिः । अर्थात्‌ ; क्योंकि वे श्यामसुन्दर आपकी ममता के आस्पद हें। साधारण वस्तु पर 
घ्यान नहीं दिया जाता, व्यान रहता ही नहीं । पर, जो अपना है, उसका पता रहता है, उसका 
भी आना जाना वना रहता है । श्रीश्याम आपके परप्रेम के आस्पद हें। आप विहारस्थलीक हं, 
आप महाभाग्यवान्‌ हें, कृपाकर हमें उन श्याम का पता दीजिए। यह प्रशंसा हुई । ऐसे ही'प्लक्ष' 
की स्तुति करती हें-प्रकृष्टतया क्षीयते परोपकाराय यः स प्लक्षः, रलयोरभेद: अर्थात्‌; जो सदा 
परोपकार के निमित्त ही क्षीण होता रहें वह प्लक्ष है । “प्लक्ष' को प्रक्ष मानकर यह अपक्षिताथंक 
व्युत्पत्ति की गई, एसे अवसर पर र ल में भेद नहीं माना जाता । परोपकार के लिए अपने को 
मिटा देने में सोत्साह हें प्लक्ष, तुम्हारा जीवन, मरण दोनों उपकार के लिए हें-हमारा भी उपकार 
करो-जरा श्रीश्यामसुन्दर को वता दो । न्यग्रोध ! याचक को जो दुत्कारना, वह हुई न्यक्कार, 
उसे रोकनेवाला,-न्यक्‌ रोघयतीति न्यग्रोधः । हे न्यग्रोध ! तुम वड़े उदार हो-कोई उन वंशीघर 
में प्रेम माँगने आवेगे तो उन्हें तुम न्यक्कार न करोगे । अतः हम तुमसे याचना करती हं-श्रीकयाम- 
सुन्दर का पता दो, वड़ो कृपा होगी। वे 'नन्दसूनु' हमारा चित्त चुराकर ले गए हें ; हम उन्हें 
ढूंढ रही हें, अतः हे अश्वत्यादि ! तुमने कहीं देखा हो तो वता दो गोपाङ्गना इस समय श्रीकृष्ण 
पर कुपित हें, अतः बडों के नाम से उनका नाम निर्देश करती हें-नन्दसूनु-नन्दराय के बेटा । 
हमारा कोई सम्वन्ध नहीं, क्योंकि हमारे यदि बे होते तो हमारे पास रहते। यदि कोई गोपाङ्ग- 
नाओं से पूछे कि यदि यह बात है तव इतनी व्यग्रता से तुम उन्हें ढूंढ क्यों रही हो? इस पर 

उनका उत्तर है-वे चोर हें, हमारा मन चुरा ले गए हैं, चोरों का पता बहुत जरूरी है । सखि, 
तुम्हारा मन तुम्हारे पास होगा, वे क्‍यों लेने आवेंगे और केसे ले जायंगे-तो 'प्रमहासावलोकन:' 
मन्दहास और कटाक्षपातो से हमारे हृदय में प्रवृष्ट होकर ले गए। कदाचित्‌ वृक्ष कहें ; 
देवियो, हम वृक्ष हें-जड़ हें हम कया जानें तुम्हारे चित्तचौर को । इसी प्रसङ्ग में 'कच्चित्‌ का 
प्रयोग है। कच्चित्‌ प्रश्नवाचक अव्यय है। इस अर्थ में यह पहले अभी अभी चरितार्थ हो चुका । 
फिर अव वृक्षों की उकित में इससे अचित्‌ जड़ अर्थ प्रकाशित हुआ । व्रजाङ्गना वृक्षों को यही 
उत्तर देती हें-'तुम अज्ञों को अचित्‌ प्रतीत होते हो, परन्तु हो चेतन, आप लोग अमलात्मा 
महामुनीन्द्र योगीन्द्र हें , यहाँ श्रीशयामसुन्दर का स्प प्राप्त करने के लिए तरु, लता रूप में प्रवटे 
हें। तरु लता बनने की वात तो श्री उद्धव ने भी कही-- 
“आसामहो चरणरणुजुषामहं स्यां वुन्दावने किमपि गुल्म लतोषधीनाम्‌ . . . .” 
(भाग १० स्क० ४७ अ० ) 
व्रजाङ्गना को जव तक अपने प्राणधन के पता मिलने की आशा रही, वृक्षों की खूब 
प्रशंसा को। पर जव देखा कि अव ये न वताएंगे, आशा निराशा में वदल रही है; तव उन्हें उनसे 
असूया होने लगी-गुणों में दोष दीख पड़ने लगे । एक कहती है-सखि, ये चेतन चाहे हों, पर ये 
कच्चित्‌ हें, इनका चेतन, कुत्सितं चेतन है-“कत्‌चित्‌-कुत्सितञ्च चेतनं येषाम्‌ ।” अच्छा, अब 
हमको ज्ञात हुआ, तुम लोग तीर्थवासी हो, बड़े कठोर हो, अत: वतलाते नहीं । अथवा आज दिन 
राजा कलि का साम्राज्य है । वह चोर पक्षपाती है। तुम भी वृक्षों, चोरशिखामणि माखन्चोर 
इयामसुन्दर के पक्षपाती हो। अतएव इसका नाम 'अइबत्थ' है, स्थिरमति नहीं, आज कुछ तो 
कल कुछ कहता है। फिर'चल-पत्र' भी यह्‌ है-स्वयम्‌ अस्थिर है, जानवूझकर भी धोखा दे 
सकता है। दूसरा यह इसका साथी प्लक्ष भी एसा ही है,-'प्रकृष्टतया क्षीयते इतिप्लक्षः।' 
यदि यह धर्मात्मा होता, तो प्रकृष्ट (अधिक ) क्षयी क्यों होता ? और इसन्यग्रोध की तो बात ही 
मत पुछो, इसने तो अपने यहाँ दूसरों कं लिए तिरस्कार का ही भण्डार भर रखा है-“न्यवकारमेव 
रोघयति ।' 
एक दूसरी सखि कहती है, 'नहीं सखि, देख, ये भी श्रीशयामसुन्दर के वियोगताप से 
स्तब्ध हूँ, वे भी दुःखी हें, विह्वल हें हमारी इनकी एक सी ही स्थिति है।' यह वृन्दावन के पशु, 
पक्षी, वृक्षों में जो हराभरापन आनन्द-एकरसता की स्थिति है, यह श्रीशयामसुन्दर के दर्शन से 
ही है। तव श्रीदयाम के वियोग में भी वे हरे-भरे ही क्यों दीखते हें? तो यह वात दूसरी है, 
ब्रजलीला में यहं सदा एकरस रहते हैं, क्योंकि श्रीभगवान्‌ ब्रजलीला में श्री वृन्दावन को छोड़कर 
एक पाद भी कहीं नहीं जाते-“वृन्वावनं परित्यज्य पादमेकं न गच्छति।' व्यापी वंकुण्ठ में ही 
पुरुषोत्तम भगवान्‌ का प्रादुर्भाव होगा । जैसें-- 
नेत्र,जो बाहर से दीख रहे है ये नेत्र नहीं है,अपितु ये नेत्र गोलक हैं नेत्र, अतीन्द्रिय इन्द्रिय 
है, वह इस गोलक के भीतर है।. . .श्रीचतन्य महाप्रभु श्रीजगन्नाथपुरी में रहते थे, तो क्या उन्हें 

वहाँ श्रीश्यामसुन्दर का प्राकट्य नहीं था? या, पर वह्‌ अन्तर में या। “थो बेद निहितं गुहायां 
सह ब्रह्मणा विपश्चितेति ।” दो ब्रह्म की कल्पना है, एक कार्यत्रह्म एक कारणब्रह्म सदके 
ऊपर-सत्रसे वड़ा कारण ब्रह्म है। 'शेप' का भी यही अर्थ है-शिष्यते इति शेप: । लयप्रत्रिया से 
सवके लीन होने पर कया वचेगा? कारणब्रह्म, वही अव्याकृत तत्व है और वही शेप है; 
उसी पर श्रीभगवान्‌ विष्णु विराजते हें। अतएव कहा भी-“यत्र प्रविष्टः सकलोऽपि जन्तु- 
रानन्दसच्चिद्घनतामुपति।” वह्‌ व्यापक तत्व है। जो महानुभाव श्रीवल्लभादि वृन्दावन से 
प्रसङ्गवश वाहर रह गए, वे चस्तुत: बाहर नहीं रहे। वे श्रीवृन्दावन को छोड़कर बाहर कंसे 
रहते ? इसी उक्त युक्ति से, वे कभी वियुक्त नहीं रहे। उनके हृदय में श्रीवृन्दावन, श्रीनित्य- 
निकुङज का सदा प्राकट्य है। परन्तु सर्वसाधारण का सामर्थ्यं ऐसा नहीं है। आजकल बहुत 
से भावों से दशेनशक्ति व्यापिका हो रही है। वैसे भी-“अपाणिपादो जवनो ग्रहीता पइ्यत्यचक्षुः 
स श्टृणोत्यकर्थः . . .” सवेदर्शी, सर्वेश्रोता वह सव में हें, परन्तु प्रकट अपने स्थान में गोलोक में 
ही-होगा । “स भगवः कस्मिन्प्रतिष्ठितः स्वे महिम्नि. . . .।” यह विशेपरूप में प्राकट्य 
है। वह लता, भूमि सब यहीं हें, यह ठीक है, परन्तु नेत्रदोष से बह असली रूप में नहीं दीखतीं । 
दोष से-पित्तदोष से मिसरी भी कडवी लगती है। ऐसे ही दोषवदा व्यापक भी 
श्रीश्यामसुन्दर के दशन नहीं होते। यहाँ श्रीवृन्दावन में जहाँ काञ्चनमयी भूमि है, वहाँ तरु 
नीलमणि के हें, जहाँ पद्म रागमणि की भूमि है वहाँ तरु हरितमणि हें. . .यों नील, पीत, हरे रूप 
में सव लोकोत्तर वस्तु हें। यत्र-तत्र लता परिवेष्टित तरु मानो श्री श्रीराघाकृष्ण ही बिहार 
करते प्रतीत हो रहे हें। परन्तु यह सव असली रूप में दीखते नहीं तव इसे नेत्रदोष ही कहना 
चाहिए ! इसके लिए भगवदनुकम्पा प्राप्त हो, दिव्यदृष्टि मिले तो यह सव अद्भूतता दीख 
पडने लग जाय । अन्तरङ्ग दृष्टि से वे वृक्षादि यह सव कह रहें हें। पर वहिरिङ्ग दूष्टिवश हमें 
कुछ ज्ञात नहीं होता । सखि, ब्रजलीला के अतिरिक्त श्रीदयामसुन्दर के विप्रयोग ताप में ये तरु, 
लता झुलसते क्यों नहीं, इन्होंने एकवार ही नेत्रभर के उन व्रिभुवनसुन्दर का ऐसा ददान 
पाया है कि वह रूपमाधुरी इनकी चक्षुओं में सदा के लिए वस गई है, ओझल ही नहीं होती । 
इन्हें उस कमनीयता का स्थायीभाव प्राप्त हो गया है । ये उस खूपमाधुरी की लोकोत्त रता पर- 
आश्चर्यकारिता पर मुग्ध हो रहे हें-स्तब्घ हो रहे हें। सखि, तव हमें ये क्या जवाब दें, वया 
बतावें ? 

इस प्रकार श्रीत्रजसीमन्तिनी अपने प्राणवल्लभ श्रीश्यामविहारी को वृक्षों से पूछती, वन से 
वन में भटकती फिर रही हें। कण्टकाकीणं गर्तो में, अनुकूल-घ्रतिकूल भूमि में घूम रही हें। 
उन्हें मार्ग-विमागं का ज्ञान नहीं है। देहं का अनुसन्धान नहीं है । इनको प्रेमोन्माद में ऊमिमाली 
समुद्र की सी स्थिति हो रही है। उसमें जैसे ज्वारभाटे आते हैं, इन्हें भी कभी कुछ स्मरण-अनु- 
सन्धान हो आता है ? कभी भी नहीं । परन्तु श्रीभगवान्‌ की योगमाया उनके साथ है ; वह उनकी 
रक्षा कर रही है। उन्हें कष्टों से बचा रही है। उनकी सेवा के लिए वह तत्पर है। अन्तरङ्ग 

दृष्टि सं भी-यह तो वृन्दावन धाम है, यहाँ कष्ट कंसा ? किन्तु प्रेमियों की कितनी दुरवस्था 
होती है-यह टीकाकार कल्पना करते हें । यह इसलिए कि साधकों को आइवासन मिले, सहारा 
मिले । साधारणों की कौन कहें, ये ब्रजदेवियाँ प्रेमपथिकों की परभाचार्या हें। ये वतलाती हें- 
देखो, प्राणवन को ढूंढने में कितना कलेश हें, कहीं पापाणों वृक्षों से टकराते हें । ऐसे ही भावुक भी 
अपने को जीवन-मरण क संशय में डाले विना अभीष्ट तत्व नहीं प्राप्त कर सकता-“न संशयमना- 
रुह्म नरो भद्राणि पश्यति, संशयं पुनरारुह्य यदि जीवति पश्यति।' वड़े वड़े सम्राट्‌, स्वराट्‌ 
बिराट्‌ एसे ही ढूंढने से मिलेंगे । कोई भी काम प्राणों की बाजी लगने से ही सिद्ध होगा | यह 
भाव दिखालाने के लिए ही टीकाकार इतनी बातें कहते हें। 'आनन्दवृन्द।वनचम्पू' मे कहा 
है-जहाँ जहाँ विषम स्थानों में व्रजाङ्गना घूमती हें, वहाँ उनके परमानुरागवश कठोर-_तीक्ष्ण 
कण्टक भी कोमल-कुसुम हो जाते हें, जेस श्रीभगवहुर्शन से, बञ्त्र से भी कठोर बस्तु कोमल हो 
जाती है । गोस्वामीजी ने भी कहा-- 

“जिर्नाहू निरखि मग राँपिनो बीछी, तर्जाह सहज बिष तामस तीखी ।” 

नागिनी पुत्रादिनो है-अपने वच्चों को भी खा जाती है-'ुत्रादिनी सापणी' इतनी 
क्रूर है, वह भी भगवड्जक्तों के सामने अपने स्वाभाविक विष को त्याग देती है। प्रकृति के 
समस्त अङ्ग भागवत की सेवा करते हें। “तस मग भयो न राम कहें, जस भा भररताहु जात ।” 
पृथ्वी श्रीरामभद्र के चरणों नीचे अपने कोमल हृदयकमल को बिछाती थी, परन्तु भरत के 
लिए वह इससे भी अधिक कोमल थी । अतः जहाँ वृन्दावन अपने अधीश्वर के लिए कोमल 
वनता है, वहाँ बह्‌ उनके प्रिय के लिए कोमल क्यों न होग। । पहले तो वहाँ कण्टक, दार्करा ककड 
हें ही नहीं, वहाँ तो इन्द्रनील, पद्मरागमणि आस्तीर्ण हें। पर...... “तं सप्रपञचसधिरूढ 
....' “बाँडी तो बाँघे नहों माँगत हूं सकुचांय, तिनके पीछे हरि रहें कहुं भूखे नाहि रहि 
जाय” यों प्रकृति के अणु अणु इन ब्रजदेवियों की सेवा के लिए तत्पर हें। स्वामी को प्रसन्न 
करने के लिए पहले स्वामिनी को प्रसन्न करना चाहिए । आज भी 'वायसराय' को प्रसन्न करने के 
लिए उनकी मंम को हार पहनाया जाता है। वेसे ही श्रीकृष्ण को प्रसन्न करने के लिए उनको 
अन्तरङ्गा इन व्रजदेवियों का पहले प्रसाद प्राप्त करना चाहिए । प्रकृत में उनका चरित्रगान 
और उनकी लगन का अनुकरण ही उनके प्रसाद का हेतु है । अस्तु | इस तरह वे अपने मनमोहन 
को ढूंढती फिर रही हें । 

अद्वत्थादि में और भी कल्पना-अइवत्य विष्णु देवत्य, प्लक्ष ब्रह्मदेवत्य, और न्यग्रोध 
झिवदेवत्य हें अतः मानो ब्रजाङ्गना अपने प्राणघन को ब्रह्मा, विष्णु और महेश्वर से पूछती हें । 
वे कहती हें-'आप लोग साधु हें, आप से हम अपने चोर को पूछ रही हैं दूसरे , आपकी शाखा- 
प्रशाखा दशों दिशा में फेल रही हूँ--उन हमारे चितचोर को कहीं अवश्य देखा होगा ।' पिप्पल, 
चलदल है उसे चञ्चल देखकर ब्रजाङ्गना ने समझा-'यह हाथ हिला रहा है, कह रहा है--हमने 
तुम्हारे श्यामसुन्दर को नहीं देखा । ठीक है, इसे नेत्र नहीं हुँ । चलो नेत्रवाळे से पूछें । (प्रकृष्टे 

अक्षिणी यस्य असौ प्लक्षः) इस प्लक्ष के बड़ी-बड़ी आँखें हें, यह नेत्रवाला है। इसके जो अरुण 
पल्लव हँ---वे नेत्र हें। यह ब्रह्मदेवत्य भी है। अच्छा, तो तुम्ही बताओ प्लक्ष ! तुमने कहीं 
हमारे प्राण को देखा ? अये यह क्या, यह तो कुछ बोलता ही नहीं, क्या इसने मौनव्रत लिया है? 
पर नहीं, इसे वागिन्द्रिय नहीं है, बेचारा कंसे वोले। सखि! आओ इस न्यग्रोघ से पूछें, यह 
जिह्वावाला है, इसक दल जिद्वा क जैसे हें। यों नए नए क्रमों से वार-वार पूछती फिरती हूं । 
फिर कुछ जवाब न मिलने से दोपानसन्वान की सुध हो आती है । कहती हें-सखि, अव जाना, 
यह ऊँचा (दर्पिष्ठ) होने से क्षुद्र है, यह क्षुद्रफल भी है (पीपल जितना वड़ा है, फल उसके उतने 
ही छोटे हें), चाहे कितना भी आराधन करें इससे महाफल-श्याम नहीं मिलेंगे । यह 
अश्वत्थ है-अस्थायी है ।' सहसा 'वट' पर दष्टि चली जाती है। कहती हें-'देखो इसकी शाखा 
कितनी झुकी हें, यह विनम्र है (नितराम्‌ अग्राणि अघोभूतानि यस्य असौ) रिव देवताक है ; 
शिव परमवेष्णव हूँ अतः यह अवश्य वतावेगा ।' परन्तु उत्तर की कोई आश्या न देखने पर 
कहती हुँ-इसको वडी से बडी भी उन्नति अवनति ही है। देखो, दाखा नीचे घुसती जा रही हें- 
"नितरामग्राणि अघाभूतान्यव यस्य असो न्यग्रोधः ४” अश्वत्थ परोपरकारी नहीं है, अतः 'दरिद्रा' 
इसमें निवास करती है। वात यह है-दरिद्रा लक्ष्मी को बड़ी बहिन हें । उसे कोई नहीं व्याहता 
था । इसी लिए लक्ष्मी का भी विवाह रुका रहा, क्योंकि छोटे भाई बहिन का विवाह पहले हो 
जाने से 'परिवित्ता' 'परिवित्ती' दोष होता है। अन्ततः वहुत कुछ समझाने-बुझाने पर अश्वत्थ ने 
दरिद्रा से विवाह किया । उस प्रसन्न रखने क लिए यह तय किया गया कि शनिवार के दिन 
श्रीनारायण सहित लक्ष्मी वहाँ आकर वसे । अतएव अन्य दिनों में अइवत्थ के स्पश का निषेध 
है। यह अश्वत्थ उपकारी नहीं, इसीका फल है जो इसे दरिद्रा मिली है। श्रीमद्वल्लभा- 
चार्यजी के कथनानुसार श्रीब्रजवनिताओं ने प्लक्ष में यह दोप देखा-“प्लक्ष अपवित्र है, देवताओं 
ने स्वर्ग की कामना से पशु का आलम्बन किया, उसी से यह उत्पन्न हुआ, अतः अपवित्र है। 
तभी तो प्राणजीवन का पता नहीं देता ।' यह सब निराशा होने पर कहा जाता है, सान्त्वना के 
समय एसा नहीं कहा जाता । 

अथवा अपना मनोरथ सिद्ध न होने पर भी वे ब्रजदेवियाँ वृक्षों से असूया नहीं करतीं । 
क्योंकि वे प्रेम मार्ग की आचार्या हें । अतः कहती हें-'कच्चित्‌-' कुत्सितशचेतनवर्गोऽपि यस्मात्‌ । 
अर्थात्‌ ; इस वृन्दावन वृक्षसमूह की अपेक्षा चेतनवर्ग भी कुत्सित है, इन्द्रादि भी निकृष्ट हें । 
ब्रह्मा, वह तो आशा लगाए बंठा है-'बह दिन कव उदित होगा, वह ऊंचा भाग्य कव जागेगा 
कि जब श्रीवृन्दाटवी में,मं कुछ-लता पत्र,पाद धूलि वनूंगा और किसी वड़भागी व्रजवासी क चरण 
से मेरा उद्धार होगा'-'तद्भूरिभाग्यमिहजन्म किमध्यटव्यां यद्गोकुलेऽपि कतमाडि ध्रजो- 
भिषेकम्‌ । . . . (भाग० १० स्क० १४ अ० ३४ इलोक ) उद्धव भगवान्‌ को बहुत प्रिय थे । 
भगवान्‌ उन्हें अपने से जरा भी कम नहीं मानते थे, श्रीसङ्कर्षण-वलदेव ओर श्रीलक्ष्मी भी उद्धव 
से अधिक प्रिय न थीं। उनके लिए ये भगवान्‌ क शब्द हें--“नोद्धबोऽण्बपि मन्न्यूनः .. . .न 

च सद्भु्षणो न शोः. . . .यथा भवान्‌ ४” वे महाभाग्यवान्‌ उद्धव भी श्रीवृन्दावन के तृण, 
गुरुम बनने के लिए तपस्या करते रहे। यह भाग्य वृन्दावन के वृक्षों को छोडकर संसार में और 
किसका होगा? यों 'कच्चित्‌' से ब्रजाङ्गना वृक्षों की प्रशंसा ही करती हें और कहती हें-आप 
परम चेतन हो, कृपा करो, वताओ-“बृष्टो वः कच्चिदश्वत्थ . . .” वृक्ष, मानो स्तुति से प्रसन्न 
हो गए। परस्पर प्ररनोत्तरपरम्परा चलने लगी-किसको वतावें, ब्रजबालाओं, तुम किसे पूछती 
हो? चौर को। क्या चुराया उसने? हमारा मन। चौर कौन है? नन्दसूनु । नहीं, 
वह तो विष्णु है-व्यापक है, नन्दराय ने अनन्त तपस्या से उसे प्राप्त किया है, बह चौर नहीं, 
आखिर उसने तुम्हारा क्या चुराया ? अजी ! नन्दसूनु व्यापक-विष्णु होंगे तुम्हारे घर में, हमारे 
यहाँ तो वे पक्के चौर हें, उन्होंने क्या नहीं चुराया, हमारे दही को चुराया, नवनीत की चोरी 
की और अव तो वे हमारे मन को भी चोरकर भाग गए हें ! 
मुग्धा गोपी, तुम क्या कहती हो? मन! यह तो तुम्हारे ही पास होगा और दूध 
दही, माखन की तो चोरी ही नहीं गिनी जाती। नहीं नहीं, बे हमारा मन चुरा ले गए हें 
बे हमारे चितचोर हें। दूध, दही की चोरी पर तो हमने कभी उन्हें ढूंढ़ा ही नहीं । अवकी वार 
उन्होंने हमारी बड़ी भारी चोरी की है-हमारी मनोमञ्जूपा का उन्होंने हरण किया 
है, उसमें घय, लज्जा, विवेक, विज्ञान, धर्मनिष्ठा आदि रत्न भरे रखे हें। उसे वे 
ले गए, अव कुछ रह ही नहीं गया । दही, माखन जाने से हमारी कोई क्षति नहीं थी, हम 
विवेकादि से रहित नहीं थीं । पर आज हम उनसे हीन होकर बाल बिखेरे घूम रही हें। 
हाय,हमारा सर्वस्व जुट 'गया। बताओ, वड़ा पुण्य होगा । सखियों, तुम क्या कह रही हो, 
उन्होंने तुम्हारा मन केसे चुराया, क्योंकि वह तो अन्नमय, प्राणमय के भीतर रहता है, 
वहाँ से कोई भी उसे कंसे ले सकता है? यह मत कहिए, 'प्रमहासावलोकनः' वे प्रेम से हृदय में 
प्रविष्ट हुए, मधुर हास से उस मञ्जूषा को ग्रहण किया और तुरन्त उलटे पाँव लौट पडे । प्रेमी 
हृदय में घुस जाता है, वह हृदय की वात जान जाता है। इस समय वे मोहन ; उदासीन, अग्राह्य, 
अलक्ष्य, अचिन्त्य, अव्यपदेश्य वने हें। पर पहले इतने अनुरागी बने कि हमारे पादसंवाहन 
करते, वेणी गूंथ देते, नाचते, गाते, जो हम कहतीं सव करते । इसी प्रम से वे हृदय में प्रविष्ट 
हुए । उन प्रेमी का हास याद आता है-मालूम होता है, वे अपने उस हृदयहारी हास से हमें 
पकडे हुए हैं। ऐसे ही विभोरता के अवसर पर अवलोकन-कटाक्षों से बस मन लेकर झट से 
चले गए । आप कृपाकर बता दो, हम सवंशून्य होकर उन्हें ढूंढ रही हें। आप बडे हो, राजा हो, 
न्याय करो ।' 
अथवा मन के तीन भाव हें-तामस राजस सात्विक । प्रेम, हास और अवलोकन इन 
तीनों ने मनों को अपहृत किया । यहाँ अलौकिक सद्घन, चिद्घन, में तामस, राजस भाव कहाँ 
से आए ? इस पर श्रीमद्वल्लभाचार्यजी का कहना है-यह यद्यपि लोकातीत है । परन्तु यहाँ गोपी 
कोई तामसी, कोई राजसी आदि हें। इनमें भी दर भेद हें। इनमें तामसी तम से ऊंची हें। 

प्रेम पत्तन' आदि में भी यह वर्णन है। जो अन्यत्र प्रधान है वह प्रेमपन्य में अप्रधांन है। वंह भो 
बेबी भक्ति की अपेक्ष। रागानगा प्रीति में और भी अप्रधान है। वेधी प्रीति में सत्य आदि धर्म का 
ही मन्त्रिमण्डल रहता है। रागानुगा में बह वदल जाता है, वहाँ व्यसन लग जाता है। परन्तु 
यदि भावुक का मन श्रीकृष्णपादारविन्दमकरन्द का मधुप वन जाए, तव तो फिर महान्‌ वेराग्यादि 
भी अग्नि में 'राई नोन” की तरह वार कर फेंक दिए जाएं । श्रीसनकादि शुकादि आशावसन- 
दिगम्वर महा विरक्त थे। पर उन्हें एक व्यसन था--जहाँ मङ्गलमय भगवान्‌ का चरित्र होता ; 
उसे वे अवश्य सुनते । अन्यत्र आशा दूषण है, कहा भी है-“आज्ञा पिश्ाची परिमादितानाम्‌,. .” 
परन्तु यहाँ वह भूषण है, यहाँ आशा, तृप्णा कल्पलता है। अन्य सव कुछ देकर भी इसे भावुक 
खरीदना चाहता है। तामस स्नेह है, बह एक गाढ़ आसनकित है, दृढ़ अभिनिवश है। प्रेमी इसे 
पाकर किसी की नहीं सुनता । माता, पिता, वेद, शास्त्र, सज्जन, साघु उसे इस मागं से रोकते 
रोकते परेशान हो जाएँ, पर वह किसी की नहीं मानता । वह उसका प्रियव्यसन मूढ्ग्राह, औरों 
की तो क्या साक्षात्‌ सृष्टिक ब्रह्मा की भी वात कान नहीं करता । यह्‌ महाअग्निपुञज सूयंदेव 
ठण्डा पड़ जाए, चन्द्र जल उठे, दुनिया उथल-पुथल हो जाए,परन्तु यह वह प्रेम है, षह्‌ तामस स्नेह 
है जो किञ्चिन्मात्र भी शिथिल न होगा । जैसे लोकिक कामिनी को कान्त में अटूट अनुराग 
होता है, इन गोपाङ्गनाओं को वेसे हो श्रीकृष्ण में था। वंघी प्रीति में इसका तिरस्कार है, 
परन्तु रागानुगा में इसी का आदर है। इस प्रकार की कृष्ण को तामसी मूत्त का इन दो पद्यों में 
वर्णन है 
“बर्हापीडं नटवरवपुः कर्णयोः करणिकारं विभ्द्बासः कनककपिशं यंजयन्तोञ्च मालाम्‌ । 
रन्घान्‌ वेणोरधरसुधया पुरयन्‌ गोपवन्देवृ न्दारण्यं स्वपदरमणं प्राविशद्‌ गीतकोत्तिः । 

“कर्णोत्पलालकविटड्कुः०” (भाग० १० स्क० ३३ अ० १६ इलो०)-“इयामं 
हिरण्यपरिधि नवमाल्यबर्ह ०” (भाग० १०, २३, २२) 

इनमें श्वु्ार रससारसवस्व उद्वेलित उद्वुद्धरूप में संयोग, वियोग दोनों ही के साथ 
वाणत हुआ है। यहाँ संयोग तो “अणोरणोयान्‌'' है और वियोग ही “भहतो महीयान्‌” । 
श्रीश्यामसुन्दर वनविहारी ने मस्तक पर मुकुट घारण किया है, वह मोरपंख का वना है। उसके 
मयूरपिच्छ में जो श्यामता है, उससे आसक्ति-तामसता निदिप्ट हुई-परम आसक्ति 
वतलाई गई । अरुण पल्लव के समान पीताम्वर से सरस सुकोमलता कही गई। 
आम्रपल्लव के निर्देश से यह कहा गया कि उसे भी भ्शृ्गार स्वरूप से धारण किया 
है ओर इससे रञ्जनशील राग की सूचना है। व्रजाङ्गचाओं का अनुराग सरल, 
सुकोमल है। माला के सोगन्घ्य से 'सत्व' गुण कहा गया । 'सत्य' का अभिप्र\य है- प्रकाश, 
'रज' का अभिप्राय है-हल्चल-क्रिया और तम का अभिप्राय है-इकावट-आवरण । 
यही प्रकृति में भी है। जहाँ 'लीला' है वहाँ भी एक अवरोघ, हलचल, ओर प्रकाशं 
हें। पहले श्रीश्यामसुन्दर -मुरलीमनोहर का प्रकाश, फिर उनके दरशन के लिए 


२६२ भक्ति-सुघा-तृतीय खण्ड 


चञ्चलता, इसके वाद उससे आसक्ति-गाढमूढता सिद्ध ही है। यह जो प्रेम है, यह![तामस है। 
प्रेम का स्वरूप, आसक्ति-उत्कट उत्कण्ठा है। व्रजाङ्गना कहती हें-हें वृक्षो, श्रीवयामसुन्दर 
के अनुराग से आवरण हो गया-हमारी वुद्धि पर परदा पड़ गया, हास से चञ्चलता- 
खलबली हो उठी और अवलोकन से सात्विक भाव। उसी समय ये चौरशेखर, हमारे चित्त 
को चुरा ले गए। अब तुम समझे, यों चुरा ले गए। अव ये कहाँ गए ? तुमने देखा हो तो 
जल्दी बतलाओ। 
अच्छा ब्रजवनिताओं, यह तो वताओ तुमने उन में विश्वास कंसे कर लिया? विश्वास 
न करने का कोई कारण नहीं था, क्योंकि हम जिनक राज में रहती हें, वे उनक पुत्र हें-'नन्दसूनु' 
हें। हम क्या जानती थीं कि ये पालक के बालक ही हमारे घालक निकल पड़ेंगे । अथवा 
“नन्दस्य-सर्वानन्दहेतोरयं सूनुः” हम तो समझती थीं जगदानन्दकारक नन्द के ये सुपुत्र हैं । 
अतएव हमने उन पर विश्वास किया । हन्त कष्टम्‌ ! हम विश्वास से ठगी गई । वृक्षो, तुम 
वताओ, तुमने उन्हें किसी तरफ जाते देखा है? 
इस प्रकार व्रजाङ्गना श्रीकृष्ण के विरह में विह्वळ हुई उनका अन्वेषण कर रही हैं 
ओर संहत होकर गान करती हुई उन्हें खोजती हें । फिर फिर अनुसन्धान होने से प्लक्षादि सं 
पूछती हँ-हमारे चित्तचौर को बताओ। वह प्रेम, हास और अवलोकन से हमारे मन को धेयं, 
लज्जा, विवेक, विज्ञान की मञ्जूषा को हर ले गए हें । प्रेम, हास और अवलोकन से यहाँ सात्विक, 
राजस और तामस भाव वतलाए। प्रथम वस्तु्ञान अवलोकन, फिर तत्प्राप्ति के लिए व्याकुलता, 
इसके वाद स्नेहासक्ति मूर्च्छा हुई । यह बात अन्यत्र भी कही गई है-“अदर्शने दशन मात्रकामा 
दृष्ट्वा परिष्वङ्भः. . .” अर्थात्‌ ; जब तक प्राणप्रिय का दर्शन नहीं मिला तंव तक तो दर्शन 
की कंबल उत्कट उत्कण्ठा रही । फिर इसके पूरा होते ही आलिङ्गन की अभिलाषा जाग उठी | 
इसके वाद एक विचित्र आसक्त, विभोरता ने वदा में कर लिया । फलतः अव वह उन में मिल 
जाना चाहती है और उन्हें अपने में मिला लेना चाहती है-दोनों एकमेक हो जाना चाहते हें । 
यद्यपि ये शृङ्गार के भाव हें-रसीले भावहें । पर यह लौकिक श्शृ्भार से ऊंची वस्तु 
है। साथ ही इस विषय में श्री 'भरतादि नाट्याचायों की सम्मति है कि ऐसे समस्त शृङ्गार के 
उदात्त भाव, भेद, प्राकृत नायक नायिकादि में समन्वित नहीं हो सकते, यदि हो सकते हें तो केवल 
रसिकझेखर श्रीराधाक्कष्ण में हो, उनके प्रेम-सुधासिन्धु के तो एक बिन्दु में ही ये सव समा जाएँगे। 
इन्हीं के प्रसङ्ग में कहा गया है-“आझास्महे विग्रहयोरभेदम्‌ ”दोनों एक दूसरे के साथ अभेद-एक्य 
चाहते हें । परन्तु ये सव भाव अन्तरङ्गा आ ह्ल।दिनी शक्ति और श्रीश्यामसुन्दर में ही हैं । अस्तु, 
प्रकृत में अभिप्राय यही है कि इस प्रकार से दशंन सात्विक है और उससे ज्ञान उत्पन्न होता है- 
“सत्वात्‌ सञ्जायते ज्ञानम्‌” इसके अनन्तर मिलने की उत्कण्ठा, फिर तज्जनित गाढ़ आसक्ति- 
अभिनिवेश होता है । ये सत्वादि तीनों प्राकृत सत्वादि से भिन्न हें। गोपाङ्गना इस 'तामस' 
का--आवरक अन्धकार का बड़ा आदर करती हें। उनका कहना है-'हमारे लिए तो कृष्ण- 

पक्ष के तामस विस्तार में, अभिसरण की सुविधा रहती है, यह पक्ष बहुत उत्तम है। उनके यहाँ 
रज-गोरज-घूरि का भी बहुत आदर है-'वह॒ ऐसा व्याप्त हो कि हमें श्रीरयाम का छिपकर दश न 
करते कोई देखे ही नहीं ।' उन्हें यों परम प्यारे सावरे के दशन में 'रज' और 'तम' दोनों ही 
अपेक्षित हें दूसरे 'रज' को ये श्यामसुन्दर के आगमन की सूचना समझती हें। क्योंकि सायङ्काल 
गोचारण करके आते हुए श्रीगोपाल क आगमन की सूचना दशनोत्कण्ठिता व्रजवालाओं को आगे 
उडती गोबूलि से मिलती । वसे भी 'रज' में (गुण और घूलि दोनों में) क्रिया-चञ्चलता होती 
है। प्रियदशेनपक्ष में चञ्चलता विह्वलता का बहुत महत्व है । एक भावुक ने कहा-“कृष्णभाव- 
रसभाविता मतिःक्रोयतां यदि कुतोऽपि लभ्यते” भाई, प्रेमियो ! 'कृुष्णभावरसभावितामति' 
यदि खरीदी जा सके तो खरीद लो, चाहे वह किसी भी कीमत पर मिले । अच्छा, अगर ऐसा है 
तो हम खरीदेंगे, कहिए क्या दाम है? उसको कीमत, वहुत ही सस्ती लेकिन बहुत ही महंगी भी- 
चञ्चलता एकमात्र मन की चञ्चलता है। वस, प्राणप्रिय के दर्शन के विना न रह सकना, 
उससे व्यथित, अशान्तं रहना यही उस अमूल्य मति का मूल्य है । यहाँ अशान्ति वेचेनी जितनी ही 
वढे उतनी ही अधिकाधिक मूल्यवती है-मह॒घें है। यों भी 'रज' का महत्व है। हाँ, तो अव- 
लोकन से सात्विक भाव से प्रकाश, अर्थात्‌ गोपाङ्गनाओं को पहले दशन, फिर हास रूप राजस- 
भाव से प्राप्ति के लिए विह्वलता, अन्त में तामस सं गाढासकिति मूर्च्छा हुई । इन्हीं काण्डों से वे 
मन खो बँठीं । 

अथवा, प्रेम जगन्मोहन महौपध है-वेहोश करने की दवा है। उन चोरशेखर के पास 
इसके भण्डार भरे पड़े हें। उन्होंने यह मोहन महौषध देकर अपने दो साथियों को भेजा। वे 
हं-हास और अवलोकन-नेत्र। जव श्रीश्यामसुन्दर चौर हें तो उनके हास, अवलोकन, नेत्र, 
हाथ, पाँव सव चौर हें। चीर क साथी सव चौर, इनमें वाँकेबिहारी के बाँके नेत्र तो पवक चोर 
हैं, उनसे कोई वचा ही नहीं । एक वार सरसिजसञ्जाट्‌ ने विचार किया कि 'यह अलबेलो 
ब्रजसाँवरिया, सवनकूं ठगतो फिरे है, सव की चोरी करे है, कहुं मेरीउ शोभाकू यह चुराय न ले- 
ज्यायं में अपनो खूवपक्को बन्दोवस्त कर लऊं।' यह निश्चय कर वह कमलाधिपति जलाशय में 
उत्पन्न हुआ, वहीं वसा-'यहाँ कंसे आवेगे याम ? पर वे बडे नटखटिया हें कहीं जलविहार के 
लिए ही आ निकल, तो मरी इस अद्भुत शोभा को अवश्य चुरा लेंगे, वे पक्के चो रजारंशिखामणि 
हें। मेरी सम्पत्ति यह एकमात्र शोभा ही है। मुझे खूव सावधान रहना चाहिए ।' जलविहार 
गर्मी में होता है, शरद्‌ में लोग शीत से डरते हें, सहसा जल में नहीं प्रविष्ट होते। यह सोचकर 
बह्‌ सरोजराज द्वरदृतु में और तत्रापि जळ में उत्पन्न हुआ; वहीं बसा । इतने पर भी सन्तोष न 
हुआ,उसने अपनी रक्षा के लिए चारों ओर वहादुर कमलों को पहरेदार खड़ा किया, कितनों ही 
को अपने पास बसाया-यदि उन्हें चोरी करना ही इष्ट होगा तो इन्हीं की सम्पत्ति हरक अपनी 
आदत पूरी कर लेंगे, मुझ तक नौवत न आएगी । पर इसके वाद भी डर के मारे उसने दातपत्रों 
को द्वारपाल बनाया । उनके भी चारों ओर काँटे लगाए, स्वयम्‌ सबके वीच में रहा । अव रक्षा- 

के वाह्य प्रयत्न प्रवन्ध से वह्‌ निश्चिन्त हुआ । किन्तु अब भी उसका भय गया नहीं । बह सोचता 
रहा-'उनको चोरी बडी अद्भुत है, बे आँख से काजल निकाल लेते हें।' अतः अव अपनी शोभाकी 
रक्षा के लिए उसने आभ्यन्तर प्रयत्न किया-उस छवि-सम्पत्ति को अपने अन्तरतम कोष में 
छिपाकर रखा । फिर भो सचमुच महान्‌ आइचर्य, कि श्रीशयामबिहारी के उन नेत्रारविन्दों ने- 
निरुपम नेत्रों नें सरसिजसम्राट्‌ की श्री को-सम्पत्ति को चुरा ही लिया और किसी ने देखा तक 
नहीं-'कव चुराया? 'श्री गोपीगीत के इस पद्य में यह वात कही गयी है-'शरदुदाशय साधु जात- 
सत्सरसिजोदरश्रीमुषा दुशा . . . . . - ” ऐसे चौर्यकुशल अपने साथी नेत्र चौरों को-अवलोकन 
को श्रीश्यामसुन्दर ने ब्रजसीमन्तिनियों की चोरी करने भेजा-'जाओ, गोपियों के मनोरत्न को- 
धर्यलज्जादि रत्नों को चुरा लाओ ।' साथ में मोहन औषध दिया, जिसके प्रयोग से वे जागती 
भी सो जाएं । उन रूपशेखर इयाम के हास और अवलोकन ही इस कार्य के लिए पर्यर्याप्त थे, 
इनमें प्रेम-संमोहन और मिल गया-अव कहना ही क्या था। हें महावृक्षो, इस प्रकार प्रेम- 
हासावलोकन से उन्होंने हमारा सव कुछ चुरा लिया, हम उन्हें पूछ रही हैं, वताओ, वे किस ओर 
गए हें? गोपियो, तुम सच-मुच भोली हो, पर अपने रत्नों की-सवंस्व की रक्षा में इतनी गफ़लत 
क्यों तुमने की ? सज्जनो, यह तुम्हारा कहना ठीक है, पर हम तो यही विश्वास करती रहीं, 
ये श्रीनन्दसूनु हें-आनन्ददायी हें, हमें क्या ज्ञान था कि इनसे प्रेम करके ऐसे सन्ताप उठाना 
पडेगा । यों ब्रजाङ्गना अपने ही प्ररनोत्तर करती पूछती फिरती हें। जब तक उन्हें उत्तर 
की आशा रहती है विविध भाँति पूछती हें । निराश होने पर उनमें दोषानुसन्धान करती हें- 
सखि, इसने मौन व्रत लिया है । नहीं, यह गूंगा है। यह भी बात नहीं, इसे तो प्रियतम के दरस- 
परस से-गाढ़ प्रेम से स्तब्धता हो गयी है हाँ हाँ, यह कह सकते कि बीमारी में आ गया है, 
हमारी सुनता ही नहीं । मरी समझ में तो सखि, ये उनकी विभूति हें, इन्हें ्रीइयाम का अधिक 
सहयोग प्राप्त हुआ है। ये उनके साथी होने से उनके पक्षपाती हें, कभी पता न देंगे । यह सव 
कुछ नहीं, असल वात यह है कि ये सब महत्वाभिमानी हें । सोचते ह-'इन गवारी ग्वालिनों स 
क्या बोलें । यही समझ कर ये हमारी उपेक्षा कर रहे हें । अतएब इनमें कोई गुण नहीं । चलो: 
अब आगे चलें, उस 'कुरवक' से पूंछ-देखो सखि ! इसमें सुमनस (पुष्प) भी लगे हें। यह 
अच्छे मन वाला है, इससे पूछना चाहिए । इसके स्वरूप से भी प्रतीत होता है, इसे श्रीश्या मसुन्दर 
के अवदय दर्शन हुए हें । तभी यह प्रसन्न हो रहा है। इसके अम्लान पुष्प विकसित हो रहे हें । 
यह अपने सौरभ से मन को, दिग्दिगन्त को आमोदित कर रहा है। इसका अन्तःकरण. पवित्र 
है । दूसरे, फूलों का फूलना, यह तो प्यारे के दर्शन के विना सम्भव नहीं-हूदय का फूल उसके 
बिना खिलता नहीं ।: यह इसका आमोद भी तभी है जव यह स्वयम्‌ दशन का आनन्द ले चुका 
है। सखि, इसका सहवासः करेंगी, इससे प्रश्‍न करेंगी तो हमारा भी मन खिलेगा, हमें भी 
मङ्गलमय अङ्ग की प्राप्ति होगी। महो, इसका तो नाम भी बड़ा अच्छा है-“को. पृथिव्यां यशसो- 
रवो यस्यः सः कुरवः स एव 'कुरवकः” अखण्ड भूमण्डल में इसका यहा व्याप्त है । यह श्रीश्यामः 

के ही समान है । इसके वे सखा हें, अपने समान नाम रूप वाले हें। अतः इससे पूछो । इससे 
पता चलेगा । कुरवक! तुम वड़े अच्छे हो, तुमने कहीं श्यामसुन्दर को देखा हो तो बताओ, 
वे हमारा मन चुरा के भाग आए हूँ कुरवक की ओर से शङ्का करके कहती हें-सखि, यह तो 
कह्‌ रहा है-ब्रजा ङ्गनाओ, तुम्हारे ही दोप से-गर्व से श्याम चले गए हें, अब तुम बयों रोती हो ? 
तो कहती हैं,श्यामसुन्दर तो 'दर्पहरस्मितः' हें । माना, हमारे ही दोषसे वे गए,पर वे अन्तहित 
क्यों हो गए ? क्योंकि उनके तो स्मितभात्र से ही हमारा दर्प दूर हो सकता था । अमृत से लाभ 
होने को जगह विष का प्रयोग कौन करेगा ? “ब्रजजनातिहन्‌ वोर योषितां-निजजनस्मयध्वंसन- 
स्मितः” (भाग० १०, ३१, ६) जिनकी मथुर मनोहर मुस्कान अनन्त कन्दर्पं के दर्प को दलित 
कर देती है, कामिनी के काम-मद का मदेन कर देती है, वे-“रामानुजो मानिनीनाम्‌”” मानिनी 
के मान का मर्दन करने के लिए इस अरण्य में क्यों घूम रहे हें कहो कुरवक ! अरे हम इतना 
अ नुनय कर रही हें और यह बोलता तक नहीं ? सखि (कुत्सितो रवो यस्य सः, अथवा कुत्सितात्‌ 
रवात्‌ क॑ सुखं यस्य सः कुरवकः) जिसे दूसरों के रोने से सुख मिले, यह तो बह है । हमारे रोने 
से यह प्रसन्न हो रहा है। देखो, फूल खिले हें, सौरभ फैल रहा है। सच में यह भी मिष्टुर 
श्रीश्याम को तरह ही है, उन्हें भी हमारा रोना ही अच्छा लगता है । 

गोपियो ! योगीन्द्र-मुनीन्द्रवन्दितपादारविन्द से तुम पादसंवाहन कराओ यह क्या 
उचित है ? इसी तुम्हारे दपं को दूर करने के लिए वे अन्तहित हो गए हें । नहीं, यह काम तो 
'स्मित' से ही चल जाता । पर वे तो हमारे रोने से खुश होते हें , अतः अन्तहित हुए हें । मृगयु 
(व्याघ) हरिणियों को वीणावादन करके मोहित कर लेता है। फिर उन्हें जाळ में फेंसा कर 
उनके रोने से प्रसन्न होता है। हम हरिणाक्षियों को अपने कटाक्षशर से विद्ध और वंशीरव से. 
मुग्ध करके अव रोती देखकर वे क्‍्यामसुन्दर प्रसन्न हो रहे हें। इस तरह वे भी कुत्सित रव से| 
प्रसन्न होनेवाले कुरवक ही हें । 

आगे अशोक से पूछती हें । पहले उसकी स्तुति करती हुं-सखि ! यह बहुत सुन्दर] 
वृक्ष है, इसके पास जाने से ही शोक मिट जाता है-“नास्ति शोको यस्य स अश्रोकः।' वह है] 
आत्मवित्‌, क्योंकि-“तरति शोकमात्मवित्‌ ।” आत्मा कोन है? श्रीकृष्ण, उनको जान 
लेने से सव शोक-मोह दूर हो जाते हँ-“तत्र को मोहः कः झोकः. . .।” अशोक के मिले विना 
शोक मिटता नहीं ! अशोक के सङ्ग से अशोक हो जाता है। अतः हे अशोक ! हम तुमसे 
पूछती हें, बतलाओ, वे चितचोर मोहन कहाँ गए ? जैसे चन्दन अपने पास के वृक्षों को चन्दन 
वना देता है-सुगन्धित बना देता है, वेस ही तुम्हारे पास आई हमको श्याम का पता देकर अशोक 
बनाओ, बड़ी कृपा होगी । अरे ! यह भी कुछ नहीं बोलता । बोळे क्या, जिसे स्वयम्‌ दु:ख का] 
अनुभव नहीं वह दूसरे की पीड़ा को कया जाने ? -“थथा कण्टकविद्धाङ्ः. . . . . . ” “जाके पाय] 
न फटो बिवाई, सो क्या जाने पीर पराई ।” हमारे विरहकष्ट को यह जानता ही नहीं, कंसे 
दूर करेगा । यह तो एक अशोक है, श्रीजानकोजो तो अशोक वाटिका में टिकी थीं। 

बे बहुत भी एक का शोक टूर न कर सके। यह भी मोहन का ही साथी है। 
आगे चलो । 

“नागपुक्षागचम्पकाः'' सखि, नागकेशर को देखो “न अगः साधारणो वृक्षो यस्याः 
सा...... ” यह पुमान्‌ नाग है। ये दोनों गजेन्द्रगति श्रीमोहन की गति को जानते हें! 
हे चम्पक, तुम्हारा वर्ण हमारे इयाम के शरीर पर विराजमान है, तुम उन्हीं की तरह चपल 
(चपि चापल्ये) भी हो । तुम्हीं लोग हमारे प्रधन का परिचय दो । यहाँ, ब्रजाङ्गनाओं 
में-मुग्धा, मध्या, प्रगल्भा, मानिनी चहुत भेद हें। उनमें से मानवती व्रजाङ्गना कहती हें- 
'नागपुंज्ञागचम्पकाः ।' 'तुम हमारे चोर को वताओ।' मानवती यह चाहती हें कि-- 
श्रीनन्दनन्दन को यह पता न चले कि 'हम उन्हें ढूंढ रही हें, “. . . नेति नेति वचनामृत बोलत. .” 
ये स्वप्न में भी यह प्रकट न होने देंगी कि ,हम उन छवीळे इयाम पर मुग्ध होकर उन्हें ढूंढ रही 
हें। इसलिए ये ब्रजयुवतियाँ यों पूछ रही हें-'हें नागपुन्नागचम्पका:” हमें उन श्याम से कोई 
गर्जे नहीं, केवल वे हमारी चीज़ चुरा के ले गए, अतः 'सोऽस्म।भिधंत्तव्यः' हम उन्हें पकड़ेंगी । 
कदाचित्‌ 'पुन्नाग' कहे-'अरी व्रजाङ्गनाओ, तुम अबला हो और वह बलवान्‌ है, तुम उसे कंसं 
धरोगी ? इसपर कहती हें, आखिर वे हें तो 'रामानुज' श्री बलराम के छोटे भाई ही, वयोंकि- 
'बलाघिक्यात्‌ बलं विद्रुः ।' वह तो हमसे कम वलवान्‌ ही हैं । 

इसी सम्बन्ध में गोपाङ्गना नाग से पूछती हें-हे नाग, तुम साधारण अग (वृक्ष) नहीं 
हो । तुम श्यामसुन्दर के सदुश हो । उन नागसदृश भुजदण्डवाले इयाम को वतलाओ, तुमने 
कहीं उन्हें देखा है ? 

“अहो अमो देववरामराचितं . . . . . . . . तमोपहत्ये तरुजन्म यत्कृतम्‌ ।” । 
भा० १० स्क० १५अ० इलो० ५ 
श्रीभगवान्‌ ने स्वयम्‌ श्रीमुख से इन वृक्षों की स्तुति की है । ये साधारण वृक्ष नहीं हें, 
ये योगीन्द्र मुनीन्द्र-वन्दित वृक्ष हें ये सुमन और फल का उपहार लेकर अपने झाखारूप 
शिखाग्रभाग से भगवद्वन्दन करते हें । ये इसलिए प्रणाम करते हें कि 'तम मिट | परन्तु 
यह वात जंचती नहीं, क्योंकि जव श्रीउद्धव, श्रीब्रह्मा जैसे श्रीवृन्दावन के 'तरु, गुल्म, ' होना 
चाहते हें, तव इनमें 'तम' केसा ? इससे तो इनकी महिमा सिद्ध होती है । यद्यपि यह ठीक है, 
परन्तु इसमें वृक्षों का भाव दूसरा है। वृक्ष सोचते हें-'ये पक्षी, ग्वालवाल, गेया, जहाँ-जहाँ 
श्रीश्याम कन्हैया पधारते हें वहाँ-वहाँ पहुँच जाते हें, परन्तु हम तो ऐसा नहीं कर सकते । हमें 
तो श्रीश्यामसुन्दर स्वयम्‌ ही पधार कर आरिङ्गन, स्पशं दें, तव हमारी इच्छा पुण हो । अतः 
इस 'तम' को अदशनरूप वियोगजन्य दुःख को दूर करने के लिए उनकी प्रार्थना है। अथवा 
दूसरों के 'तम' को दूर करने के लिए यह इनका यत्न है, क्योंकि ये वडे हें-दिव्य हें-उदार हें । 
निःस्वार्थ भाव से परोपकार करना महानुभावों का स्वभाव होता है । परन्तु यह इनकी दिव्यता 
सवसाधारण को नहीं ज्ञातं है, जेसे भगवान्‌ कृष्ण का ईश्वरत्व सव नहीं जान सके ; वेसे ही- 

इनका बास्तविक स्वरूप अप्रकट है । इनका दिव्य स्वरूप, श्रीयमुना का मणि-होरकरचित तट 
और वहां दुग्धधारा प्रवाह यदि सावारण जनवेद्य हो जाय तो तुरुन्त पहरा वेठ जाय. परन्तु 
विन्हीं महानुभावों को यह सव सदा साक्षात्‌ रहता है । ऐसे ही एक महानुभाव ने एक अभिमानी 
सम्राट्‌ को यहाँ का एक पत्थर का टुकड़ा वतलाया जो बहुत मूल्यवान्‌ हीरकखण्ड था ; सम्राट्‌ 
का समस्त साम्राज्य भी उस टुकड़े के व्ररावर नहीं निकला । हां, तो इस दृष्टि से “तमोपहत्ये 
प्रकाश करने के लिए, लोगों को वोध देने के लिए 'तरु जन्म' हैं। जिस समय अनन्तकोटि 
ब्रह्माण्डनायक अप्रकट-गृप्त रह कर लीला करते हें, उनके परिकर भी छिपकर लीला में सम्मिलित 
होते हैं । व्रजाङ्गना कहती हें, हे तरओ ! उसी स्वरूप में आप वृक्ष हो, आपने हमारे प्र।णप्यारे को 
इधर कहीं जाते देखा हो तो कहो । हम आपका वड़ा अनुग्रह मानेंगी । 

ब्रजाङ्कनाओं की बहुत मिन्नत-आरज्‌ करने पर भी जव आश्ा पूर्ण न हुई तव वही 
निन्दा में वद गई-'सखि ! रूप और गुण की वात तो टूर रही पहले इसका नाम ही देखो कंसा 
डरावना है-'नाग-सर्ष ?' श्रीश्यामसुन्दर ने भी प्रेमहालाहल से हम सवको वियोग में विमोहित 
किया ओर ये भी उसी प्रकार कष्ट दे रहे हें। इसके अतिरिक्त यह पुन्नाग है, पुरुष जाति बड़ी 
कठोर होतो है, वह हम अवलाओं के कष्ट नहीं जानती । चलो सखि, ये नहीं बतलायेंगे ।' यों 
जव व्रजाङ्गना निराश होती हें तव उनसे असूया करती हें । भाव यह है कि जिससे श्रीइयाम- 
सुन्दर का पता मिले उसकी स्तुति है । जो श्रीकृष्णतत्व को नहीं बतला सकते उनकी स्तुति ही 
क्या ? एक मुग्धा अनभिज्ञा नायिका ने प्रश्‍न किया-'आखिर सखि! इयामसुन्दर चले क्यों 
गए ?' इस पर एक ने उत्तर दिया-'इसलिए कि अकेले श्रीघनव्याम को तुम अनेकों ने घेर 
लिया, इससे वे डर कर भाग गए । दूसरी कहने लगी-'अर नहीं, वे तो परम बलवान्‌ हैं,- 
“रामानुजो मानिनोन।म्‌. . .” श्री वलराम के अनुज हें, स्वयम्‌ भी वलवान्‌ फिर भाई का भी 
बल, कहीं उनसे कह दें तो एक मृशल-प्रहार में ही वारा-न्यारा हो जाए । इसलिए सखि, उन्हें 
हमसे कंसा डर ? अतः यह बात नहीं, वस्तुतः वे हमारे मानापनोदनाथं कहीं छुप गए हें ।' 

यह रासलीला श्री रासेइवरी के मन को आमोदित करने के लिए हुई । उनको यह 
इच्छा हुई कि 'श्री गोपीजनवल्लभ आकर समस्त गोपियों के साथ कंसं विहार कर सकते हैं 
यह देंखें । बसे ही श्री वृषभानुनन्दिनी के एक-एक अङ्ग से अनेक-अनेक गोपाङ्गनाओं का 
प्राकट्य हुआ है। अवान्तर प्रयोजन यह भी कि-श्रुतिरूपा मुनिरूपा गोपियों को भी प्रसन्न 
किया जाए । उत्तम लोला तव वने, जव सव सख्यभावापन्न हों । परन्तु यहाँ सव में समान 
भाव हो गया-'हम भी इयाम से वणी गुंथावंगी, हम भी पादसंवाहून करावेंगी' और होना 
चाहिए था यह भाव केवल एक श्रीराधाजू में ही । श्रीश्यामसुन्दर तो अपनी अभिन्नात्मा 
एक श्रोबृषभानुलली के प्राकट्य पर ही रास कर सकते थे ; उन्होंने एक उन्हें ही महत्त्व देकर, 
उन्हें ही प्रसन्न करने के लिए रास चाहा था । पर जव सव में समान भाव आ गया, तव वे भाग 
गए । “बह्वयः सपत्न्य इव गहर्पात लुनन्ति” वाली वात वे कंसे सहते? परन्तु इसका भी 

समाधान हुआ-अनन्तसमुद्रतरङ्ग महासमुद्र के परतन्त्र हें । इसी आशय से श्रीभगवच्छङ्कर- 
पाद ने भी कहा है-“सत्यपि भेदापगमे, नाथ ! तवाहम्‌, न मामकीनस्त्वम्‌ । सामुद्रो हि तरङ्ग 
कवचन समुद्रो हि तार्भः ।” भगवान्‌ श्रीकृष्णचन्द्र पूर्णपुरुषोत्तम हूँ, महानायक हं ; अनक 
गोपियों से डर कर वे भाग नहीं सकते । गोपाङ्गना अनेक रहें, अनन्त रहें, कोई वात नहीं । 
परन्तु वहाँ जो मान, ईर्ष्या, असूया आदि को सृष्टि हो गई, यही ठीक नहीं हुआ । भगवान्‌ वह 
नहीं विराजते जहाँ ईर्ष्या आदि हों । यदि इन भावों से गोपाङ्गना महाराससौख्यरसास्वाद म 
विघ्न हो गई , तो ये इनके मान दर्प आदि तो भगवान्‌ के एक स्मितमात्र स दूर हो जाते हैं । उन्हे 
श्रीशुकदेवजी ने कविनिबद्ध वक्तुप्रौढोक्ति द्वारा 'दर्पह्रस्मित' कहा है । 

एसी स्थिति में भगवान्‌ अन्ताहित क्यों हुए ? ये सव ब्रजाङ्गनाओं के उक्तिवेचित्र्य हें । 
पहले एक नायिका की शिकायत थी, वे चोर हें, मनोरत्नमञ्जूंथा को चुरा छे गए । अब: 
मानवतियों की शिकायत है, 'वे दर्प-मान चुरा ले गए, हमारा सर्वस्व लूट ले गए, हाय! हम 
अब क्या करें ? इयामसुन्दर ने अपने 'स्मित' से हमारा मान चुरा लिया, हमें निर्धन वना 
दिया । अतः हम अपना मान खोजने जा रही हैं । वतलाओ, हे पुन्नाग ! बतलाओ, वे कहाँ गए ?' 
अवला वालाओ ! तुम उन्हें कंसे घरोगी ?' इस पर कहती हें-“रामानुजो मानिनीनाम्‌” 
श्रीवलराम से हम जरा लज्जा करती हें, बे तो उनके छोटे भाई हें और छोटे होने स ही निर्वेल । 
हम उन्हें बाहुलता से वेष्टित और नयनशर से विद्ध करके आँचल से बाँध कर रखेंगी । फिर वे 
निर्वेल हें, तभी तो भाग गए । यों इस प्रसङ्ग में मुग्धा, मध्या, प्रगल्भा, मानवती आदि नायिका- 
भावापन्न गोपाङ्गनाओं के भाव हैं । 

लोक में जव भावुक अपने को अभौष्टपूत्ति प्रसङ्ग में समर्थ नहीं पाता, तव वह्‌ आश्रय 
लेता है. महान्‌ का, देव का । उसमें स्त्री-हूदय-मातृहूदय कोमल होता है, परदु:ख से सत्वर द्रुत 
होता है । भावुकशेखर श्रीगोस्वामोजी ने अपनी 'विनय पत्रिका' के ४१वें पद्य में 'श्री रघुनाथजी 
मेरी सुघ लें' इसके लिए श्री जनकनन्दिनीजी से प्रार्थना [की है-'कवहुंक अम्ब, अवसर पाइ । 
मोरि औ सुधि द्याइवी, कछु करुन कथा चलाइ ।' वस्तुतः श्रीञ्यामसुन्दर कृष्णतत्व का- 
निर्गुण निराकार का, सम्मिलन अधिगति शक्तितत्व की आराधना भी ब्रह्मविद्या द्वारा ही 
होती है। 'केनोपनिषत्‌' में एक कथा है-इन्द्र, वायु, यम, बरुणादि देवों को गर्व हो गया । उसे 
दूर करने के लिए तेज:पुञ्ज रूप में 'ब्रह्म' प्रकटा । उसे देवता नहीं पहिचान सके-'यह कौन 
है ?” उसका पता लेने एक-एक देवता गए। अग्निदेव पहले उसको परीक्षा लेने गए, पर 
जाज्वल्यमान उस तेजोराशि को देख कर बोलने की हिम्मत नं पड़ी । तव उस तेजःपुञ्ज यक्ष 
ने कहा तुम कोन हो, तुम्हारा क्या सामर्थ्यं है? अग्नि ने उत्तर दिया-'में अग्नि हूं सव को 
क्षणमर में जला सकता हूँ । यक्ष ने उसके सामने एक तुणखण्ड रख दिया । कहा 'इसको जला 
दो ।' बहुत जोर लगाने पर भी अग्नि उसे नहीं जला सका । लज्जित होकर लौट आया । 
इसी प्रकार क्रम से वायु, वरुण सब गये, पर उस तिनके को न वायु उड़ा सका, न जल गला सका, 


श्रोरासपञ्चाघ्यायो २६६ 


तत्र हतश्रभ हो कर लौट आए । अन्त में इन्द्र गए । इस अवसर पर बह तेजःपुञ्ज अन्तहित हो 
गया । इन्द्र को इससे वड़ा परचात्ताप हुआ-'हा, मुझे तो उस तत्व के दर्शन तक न हुए ।' फिर 
इन्दर ने ब्रह्मविद्या की आराधना से-उसकी सहायता से उस तत्व का ज्ञान प्राप्त किया । देवताओं 
का दर्पे मिट गया । भगवान्‌ श्रीरामके उपासकश्रीजानकी माताकी स्नेहभरी अनुकम्पासेश्रीराम- 
तत्व के साक्षात्कार में सफल प्रयत्न होते हें । भगवान्‌ की अन्तरङ्ग शक्ति उनकी अपेक्षा कोमल 
मानी जाती है । स्तुति-कुसुमाञजलिकार श्री जगद्धर भट्ट ने अपनी स्तुति में सरस्वती से कहा- 
मातः सरस्वती ! आप व्याकुल, हताश न होओ, धैर्य धारण करो, अवश्य भगवान्‌ शिव आपकी 
सुब लेंगे, आप गुणगान करती चलो । फिर, उस दरवार में आपका पक्ष समर्थन करनेवाली, 
श्रीगङ्गा चन्द्रकला और पार्वती उपस्थित हैं । वे प्रसङ्ग पड़ने पर आपका पक्ष समर्थित करेंगो । 
क्योंकि स्त्री, अपनी स्त्री जाति का अवश्य पक्षपात करती हें । यदि भगवान्‌ कठोर हें तो वे 
उन्हें कोमल वना देंगी-- 


“मातः सरस्वति वधान घृति त्वदीयां, विज्ञप्तिमात्तं विधुरां विभवे निवद्य । 
देवीशिवा, शशिकला, गगनापगा च, कुर्वन्त्यवशयमवलाजनपक्षपांतम्‌ । 
(११ स्तोत्र, २४ इलोक ) 
अगले पद्य में कहा-हें सरस्वति ! यदि आप यह समझती हो कि 'चन्द्रलंखा' स्वभाव 
से ही कुटिल है-टेढ़ी है और गङ्गा नित्य तर्रङ्गिता-अनिर्चित वुद्धिवाली है, इनसे सहायता 
की सम्भावना नहीं ; तव भी कोई चिन्ता नहीं । क्योंकि भगवती जगदम्वा पार्वती तो वहाँ 
विराजमान हें ही, वे शैलराज की पुत्री हें-सद्वंश की सन्तान हैं,कुलीन हें । अतएव दयाद्रेहृदया 
हैं, पराए दुःख से अकारण ही उनका हृदय पिघल जाता है। वे अवश्य आपको मदद देंगो- 


“एबा निसगकुटिला यदि चन्द्रलेखा, स्वर्गापगा च यदि नित्यतरङ्वितयम्‌ । 
देबी दयाद्रेहृदया तु नगन्द्र-कन्या घन्या करिष्यति न ते निविडामवज्ञाम्‌ ।” 

(११ स्तो० २५ इलो० ) 
सारांश यह कि-काम न चलने पर सवको अत्रलाओं की शरण लेनी पड़ी है । यहाँ गोपीजन ने 
भी यही निश्चय किया-ये वृक्ष-पुरुष हमारी पीड! नहीं जानते । चलो, इस तुलसी से पूछे ये परम 
अन्तरङ्गा हें-“कच्चित्तुलसि कल्याणि, गोविन्दचरणप्रिये” हे तुलसि, आपकी तुलना जग में 
नहीं है । एक वार श्रीनारद कल्पवृक्ष का पुष्प लाए, उसे श्रीकृष्ण को सर्मापत किया । उन्होंने 
श्रीरुक्मिणी को दे दिया । नारदजी को अवसर मिला, नारद विद्या करने का । उन्होंने झट 
श्रीसत्यभामा से जाकर कहा-'आप कहती थीं, “में भगवान्‌ को अति प्रिय हूँ ।' पर बह पुष्प 
तो उन्होंने आपको नहीं दिया ।' नारदजी का मन्त्र चल गया । श्रीसत्यभामा मान करके बंठ 
गई । श्रीकृष्ण को यह सव ज्ञात हुआ । वे श्रीसत्यभामा के पास गए, उनको समझाया- 
“हम तुम्हें कल्पवृक्ष ही ला देंगे ।' और ला दिया । घूमते-धामते श्री नारद फिर वहाँ आ निकले । 

सत्यभामा ने उन्हें अपना सौभाग्य बतलाया । उन्होंने दान के गीत गाकर कल्पवृक्ष के सहित 
श्रीकृष्ण को दान कर दने की सलाह दी । इस दान लेने के अधिकारी की खोज होने पर स्वयम्‌ 
नारद दानपात्र वने । श्री सत्यभामा ने श्रीकृष्ण सं कहा-'नाथ, जन्मजन्मान्तर में-में आपकी 
ही दासी वनूं आप ही मुझे मिलें, एतदर्थ में आपको दान कर देना चाहती हूँ ।' दान हो गया । 
अव श्रीक्रण्ण से नारदजी ने कहा-चलिए, आप मेरा कमण्डलू उठाइए । मुझे आप महादान में 
मिले हें। श्रीकृष्ण नारद के साथ चल पड़े । अब तो बड़ी आफत मची । श्रीसत्यभामा नं 
स्वप्न में भी यह नहीं विचारा था कि इस दान से उच्हें श्री कृष्ण से वियुक्त होना पड़ेगा । अन्ततो- 
गत्वा श्रीनारद किसी तरह मनाए गए । श्रीकृष्ण के वदले में उनके वरावर हीरे, माणिक्य, 
जवाहिरात सव तराजू में चढ़ाए गए, पर श्रीकृष्ण का पलड़ा हिला तक नहीं । श्रीसत्यभामा 
परेशान थीं. किकत्तंव्यविमूढ़ थीं । उधर श्रीरुक्मिणी को इस काण्ड का पता लगा, वे आई । 
उन्होंने एक प्रकार निकाला, कहा-वहिन, यह सब हीर-हारे उतार दो, इनकी जगह एक तुलसी- 
दल, केवल एक तुलसीदल, रखो । एसा ही हुआ । श्रीकृष्ण का पलड़ा ऊपर उठ गया । यह है 
तुलसी का महत्व । अतएंव, तुलसीदल पर श्रीकृष्ण अपने को बेचते हैं, जिसकी इच्छा हो खरीद 
ले-'तुलसोदलमात्रेण जलस्य चुलुकेन च, विक्रीणीत स्वमात्मानम्‌. . . . . . ” इन दृष्टियों से 
गोपाङ्गनाओं ने कहा-गोविन्दचरणप्रिये-हे तुलसि, आप परम सौभाग्यवती हो, कल्याणी हो । 
हम तो श्रीइयामविप्रयोग से अति तप्त ह, पर आपका उनसे कभी विच्छद होता ही नहीं । आपको 
श्रीगोविन्द के चरण अतिप्रिय हें। वसे वेजयन्ती माला के साथ भगवान्‌ के वक्षःस्थल में भी 
तुलसी विराजमान है, पर उसे उनके श्रीचरणों से ही अनुराग है । जैसे तुलसी को भगवान्‌ प्रिय 
हें, तुलसी भी भगवान्‌ को बेसे ही प्रिय है। कहा है-“तेऽति प्रियोऽच्युतः. . .” इस अच्युत से 
यह बतलाया गया कि-तुलसी का भगवत्पादारविन्द से कभी विश्लेषण होता ही नहीं, उसका 
अविघटित सम्बन्ध है । 
यहाँ 'गोविन्दचरणप्रिये' इस पद में 'चरण' से पूज्यता ली गई है । क्योंकि आग गोपियों 
ने कहा-श्रीतुलसी को माला मोहन के वक्षःस्थल पर विराजमान है, उसके मकरन्दरसामृत के 
लोभी म्रमर भौ उसे घरे हें। यदि चरण ही प्रिय होता तो “सह त्वालिकुल विभत्‌ दृष्टस्तेऽतिप्रियोऽ- 
च्युतः''आदि कंसे कहा जाता? अस्तु । यहाँ ब्रजा ङ्गना तुलसी का भाग्य सराह रही हें-सखि तुलसि 
देखो, एक हमारा भाग्य है और एक आपका। हमें वे इया मविहारी दशं न देने से भी जी लूका रहे 
हें, हम कोई भार नहीं, हम चरणस्पर्श मात्र चाहती हं। आप तो उनके विशाल वक्षःस्थल पर 
विराजमान हो । हमें तो वह अति दुलभ है, रङ्कु की साम्राज्य-कामना है। हमने सब कुछ 
छोड़ा ; गुरुजन-लज्जा आदि सव को तिलाञ्जलि दी । तव जन्म-जन्म की तपस्या से वह 
प्राणाधार आज प्राप्त हुए थे, परन्तु हम प्राप्त न कर सकीं । देखो सखि ! तुलसि ! हमारे 
साथ कोई उपद्रव नहीं और आपके साथ ये झुण्ड भौरें मंडरा रहे हें, इतने पर भी यह आपका 
ही सौभाग्य है जो इन सवके साथ वे देवकीसुत आपको धारण किए रहते हें । हम तो अलिकुल- 

माला से व्याप्त नहीं हे-अलिकुलसंकुल नहीं हें, फिर भी दर्शन तक नहीं देते, छिपते फिरते हें । 

आप अति प्रिय हो । प्रिय लक्ष्मी भी है । उनके वामवक्ष पर वामावत्तं सुवर्णरोमराजी भी 

लक्ष्मी ही है। “हार हास उरसि स्थिर विद्युत्‌. . .” वह वहाँ लता की तरह विराजमान 

है। परन्तु सखि, आप उनसे भी वढ़कर हो, आप सर्वाङ्गव्यापिनी हो-दोनों वक्ष:स्थलों पर 

विराजती हो, वह भी भांरों के साथ । इससे लक्ष्मी अवश्य नाराज होती होंगी -'मरी छ/ती पर 

सौत विठा दी ।' सो यहाँ तो साक्षात्‌ ही तुम्हें धारण करके सौत वेठा दी । देवकृत भगवत्‌- 

स्तुति से भी प्रसङ्ग पुष्ट होता है--- 

“पर्युष्टया तव विभो वनमालयेयं संस्पद्धिनो भगवती प्रतिपत्निवच्छोः ॥। 
यः सुप्रणोतममुयाहणमाददन्नो भूयात्‌ सदाड घिरशुभाशयधघभकेतु: ।।” 

(भागवत ११ स्क्र०, ६ अ०, १२ इलो० ) 


श्रीलक्ष्मी के लिए सापत्यभाव के विपयवाली उस सूखी वनमाला से सम्पादित भवत 
के पूजन को सुसम्पादित-वहुत उत्तम माननेवाले हे प्रभो आपका चरणारविन्द हमारे पापों 
को नष्ट करे । वनमाला वन्य पुप्पस्तवकों की वनी है, उसमें तुलसी मिश्रित है--- 

“लुलसीकुन्दमन्दारपारिजातसरोरुहैः। पञ्चभिग्र्थिता माला वनमाला प्रकोतिता ।” 

बह्‌ इस समय वासौ हो चुकी, कुरकुराती है, चुभती भी है, परन्तु वह भक्त की 
पहिनाई हुई है, उसे जब तक भक्त ही नहीं उतार दे, प्रभु नहीं उतारते । लक्ष्मी उससे प्रतिस्पर्द्धा 
करती है-'प्रस्पद्धिनो भगवती प्रतिपत्निवच्छीः।' भगवान्‌ लक्ष्मी को नाराजगी की परवाह 
न करके उसे धारण किए हें । 'प्य्युष्टया-पर्युषितया (इडभावश्छान्दस:) 'वशकान्तौ' से 
वना है । यह तुलसीमाला सर्वाङ्ग में कान्तिमती वन कर विराजती है । ब्रजाङ्गना कहती हें--- 
अतः तुम अतिप्रिया हो तुलसि ! वसे सर्वाधिकसौभाग्य श्रीरासेशवरीज्‌ आदि का ही है, पर 
इस समय अपने सौभाग्य को भूल कर साधारण के प्रेम को सिहाती है । पीछे भी कहा-“पूर्णाः 
पुलिन्द उरुगःय पदाब्जराग श्रीकुकुमेन दयितास्तनमण्डितेन. . .” सखि, हम तो अपूण हें, 
“पुलिन्द्यः पूर्णाः? दयितास्तनमण्डितकुङ कुमसंलग्न पाद से प्राणघन दूर्वा में धूमे, इससे वह कुंकुम 
दूर्वा में लग गया उसे सुन्दर पाकर पुलिन्दियों ने अपने शरीर में छपेट लिया । वे कृतकृत्य हो 
गई । परन्तु इससे उनके मन में स्मर का (स्मरणं स्मरः) उद्रेक हुआ । पुनः उसी कुंकुम 
को लगा कर उन्होंने उसे दूर किया । अतः वे धन्य हें । हम तो अनन्त काल से उसका सेवन 
कर रही हें, फिर भी कृतकृत्य न हुई ।' इस प्रकार ये सव गोपाङ्गना अपने को भूल कर प्रेम- 
विभोर वनी एसा कह रही हें । 

इस पर एक प्रसङ्ग और भी है-“जयति तेऽधिकं जन्मनाव्रजः श्रयत इन्दिरा दाइवददत्र 
दिए /” आपके जन्म से ब्रज का सौभाग्य खूब वढ़ा, वह सवंदेशशिरोमणि माना गया । 
श्रीलक्ष्मी यहाँ श्रीशयामरूप में अवतीर्ण श्रीविष्णुदर्नार्थ ही केवल नहीं आई , अपितु वह शाइवत्‌ 

नित्य यहाँ रहती हैं । वह अपने पतिदेव के दर्शन की लालसा अथवा ब्रजवासियों की संवा के 
निमित्त ब्रज में सदा रहती हैं । यहाँ 'श्रयते' यह आत्मनेपद है । इसका अभिप्राय यह कि यहाँ 
श्रयण का फल कतृं गामी, आत्मगामी हुं । अर्थात्‌, श्रीरमा अपने को सौभाग्यशालिनी बनाने 
के लिए ब्रज में नित्य ही निवास करती हें । वेकुण्ठ में श्रीनारायण के समीप तो बह 'श्रयते' सब्या 
है। यहाँ सेविका है। इन भावों से यह स्पष्ट है कि-श्रीराधा तथा उनके लोमकूपों सं उत्पन्न 
नित्यसिद्धा आदि सखी लक्ष्मी से कहीं अधिक बढ़कर हें | पर वे इस समय अपने को भूलकर 
वेसा कह रही हें । हाँ, तो ब्रजाङ्गना तुलसी से कहती हें-आप लक्ष्मी से भी बढ़कर हो, आपको 
श्यामसुन्दर ने अपना समस्त वक्षःस्थल समपित कर दिया । 'गोविन्दचरणप्रिये' पद में चरण 
का अर्थ आचरण-चेष्टा या लीला है “गोविन्दस्य चरणम्‌-आचरणम्‌, चेष्टा, लीला वा प्रिया 
यस्या सा तत्सम्बुद्धों जिसका आशय यह हुआ कि-हे तुलसी आपको श्रीगोविन्द की लीला 
अत्यन्त प्रिय है । आपको सापत््यभाव भी है। श्रीशयामसुन्दर के कम्बुकण्ठ में विराजमान 
मुक्तावंजयन्ती आदि किसी (माला) से आपको द्वेष भी नहीं है । आप कल्याणी हें। आप 
शयामप्रिया हैं । हमें वतलाओ, आपने उन्हें कहीं इधर देखा है ? 
हें तुलसि, आप स्वयं मङ्गलमयी हो, अपने आराघक को, भवत को भी माङ्गल्य प्रदान 
करती हो । जो भक्तं आपको श्रीकृष्ण भगवान्‌ के श्रीकण्ठ में श्रीचरण में समापित करते हूं 
उन्हें आप उनसे मिला देती हो, आप कल्याणी हो । हमें भी बतलाओ श्रीशयामसुन्दर किस 
तरफ निकल गए हें? हे सखि! आपको श्रीगोविन्द के चरण और आचरण, लोलादि भी 
अति प्रिय है। हम सब को भो वे श्रीगोकुळेन्द्र गोबिन्दचरण तो अवश्य प्रिय हें,परन्तु यह उनका 
आचरण प्रिय नहीं है-जो हमें वियोगिनी बनाकर छिप गए हें। सखि! आपको उनके वियोग 
का कभी अवसर ही नहीं आया । कारण कि आप सौभाग्यवश अनुकूल आचरण में ही रहीं । 
जव आप वृन्दा थीं तव भी अनुकूल आचरण में रहीं । हम तो आर्यधर्मादि को त्याग कर उन्हें 
चाहती हूं. तव वे मिलते नहीं । पर आप नहीं चाहती थीं तव भी जालन्धर वेश से उन्होंने 
आपको ग्रहण किया । अन्त में वर भी दिया-'कभी विप्रयोग न होगा ।” भोग लगने के समय 
और सब हट जाएं, भोग राग में कमी हो जाए, पर आप नहीं हट सकतीं, आपकी कमी नहीं हो 
सकती । आपके विना भोग ही नहीं लग सकता । देखो सखि तुलसि! आपको मकरग्द- 
लोभी म्रमरों से संकुलित होने पर भी भ्रमरों की गुनगुनाहट और लक्ष्मी की नाराजगी की 
परवाह न करके भी उन्होंने धारण किया है । एतावता यह भी वतलाया कि-'आप बहुवल्लभा 
ह्‌ँ-(वहवो बल्लभा यस्याः) तव भी वे आपको धारण किए हें। पहले 'वृन्दा' रूप में जालन्धर 
तुम्हारा वल्लभ था । अब ये मधुलम्पट मिलिन्दवृन्द मकरन्द पान के लिए आपको घेरे हें । 
फिर भी सखि, आपको .श्रीश्यामसुन्दर धारण किए हें हम तो हें तुलसि! एक वल्लभा हें 
लोक धमं, कुल धमे, सव कुछ त्याग कर, अपना सर्वस्व उन पर न्योछावर करके उन्हें केवल 
उन्हें ही स्वीकार कर चुकी हें, पर फिर भी वे हमें दर्शन तक नहीं देते । इससे तो उनका सब- 

आचरण आपके अनुकूल पाया जाता है । अत: आप अच्युत की परमप्रेयसी हो । अतएव वे आपसे 
सदा अच्युत (अविदिलष्ट ) रहते हें । अतएव जाना जाता है,आपका बहुत शुद्ध और गाढ प्रेम है । 

अथवा 'गोविन्दचरणप्रिय' श्रीगोविन्द का चरण ही प्रिय है जिन्हें ऐसी आप हो। 
हें तुलसि! आपने प्रथम से ही देन्यभाव का आश्रय लिया-श्रीदयामसुन्दर के श्रीचरण को अङ्गीकृत 
किथा-दास्य भाव से, दासी होकर मानिनी या कान्ता वन कर नहीं । आपमे किसी भाव का 
गर्वे नहीं, औद्धत्य नहीं, अतएव “तेऽतिप्रियोऽच्युतः ४” कभी उनसे आपका विइलेष नहीं । 
हममे तो सखि तुलसि ! 'मान' है और यह वड़ा दोप है । यह इसीका फल है जो हमें आज असह्य 
विश्रयोग हो रहा है। आप गोविन्दचरणप्रिया हो । जिन्हें श्रीचरण प्रिय होते हें-उन्हें कभो 
बितोग नहीं होता । यही विशेपता है। यही दास्यभाव की महिमा है । श्रीमद्वल्लभाचायंजी 
का कथन है-श्रीचरणरज से ही भक्त बनते हें । अतः उनका श्रीभगवान्‌ से विह्लेप नहीं होता । 
यह उस रज में खास वात है । अतएव कहा भी है--- 


“श्रीय॑त्पद/म्दुजरजइचकमे तुलस्या, लब्ध्वःपि वक्षसि परं किल भृत्यजुष्टम्‌ । 
यस्याः स्ववोक्षणक्ृतऽन्यसुरप्रयासस्तद्वद्चयञ्च तव॑ पादरजःप्रपन्नाः ॥।” 
(भाग० १० स्क० २६ अ० ३७ इलो० ) 


कृपा करके श्रीभगवान्‌ ने लक्ष्मी को अपने वक्षःस्थल पर स्थान दिया । यह नायिका 
का परम सोभाग्य है। पर लक्ष्मी डरती रही । वह जानती थी-श्रीचरणाम्बूज रज के विना 
वियोग हो जाता है । अतः इतना ऊँचा स्यान पाकर भी उसने चरणरज ही चाहा, इसके लिए 
उसमे तमस्या की“. . . यद्वाञ्छया श्रीललनाचरत्तपः. . .४ पहले भी श्रीलक्ष्मी का 
ऊंचा ही स्थान था, ब्रह्मादिस्तम्वपर्यनत उसके अपाङ्गमोक्ष की-ज़रासा देख देने भर की- 
कामना किया करते थे । इस पर भी उसे सन्तोष नहीं था । अपने कमलों के कोमल भवन को 
छोड़ कर, श्री भगवान्‌ के पाद-पङ्कुजरज को ही उसने उत्तम आश्रय समझा--- 


“बरह्मादयों बहुतिथं यदपाङ्गमोक्षकामास्तपः समचरन्‌ भगवतृप्रपन्नाः । 
सा श्री: स्ववासमरविन्दवनं विहाय यत्पादसौभगमलं भजतेऽनुरक्ता ॥।” 
इस प्रकार श्रीमन्नारायण के विशाल वक्ष को-निःसपत्न स्थान को पाकर भी 
श्रीलक्ष्मी उनके सपत्न स्थान श्रीचरणों को ही चाहती रहीं । श्रीभगवान्‌ के चरण।रविन्द 
की महिमा हो एसी है । उनके चरणों में विराजमान वनमाला के गुच्छ आदि से उत्थित, मकरन्द 
से मिश्रित वायु का झोंका सनकादि के नासाविवर में जाते ही उनके चित्त और तनु दोनों में 
क्षोभ उत्पन्न कर देता है । वरवश ब्रह्मचिन्तन से उनका मन चंचल हो जाता है-- 


“तस्यारविन्दनयनस्य पदारविन्द किञजल्कमिश्रतुलसीमकरन्दव।युः । 
अन्तर्गतः स्वविवररेण चकार तेवां संक्षोभमक्षरजुषाभपि चित्ततन्वोः ।।” 

उसी महत्व को समझ कर श्रीमहालक्ष्मी तुलसी के साथ-सपत्नी के साथ भी 
श्रीभगवान्‌ के चरणरज को हो चाहती है। अतएव तुलसी, दीघंदर्शिनी तुलसी 
पहले सं ही उस महामहिमपदाम्वुज को ग्रहण किए रहती है। वयोंकि लक्ष्मी को सदा 
यह भय रहता है कि कोई श्रीमऱद्भगवच्चरणरजउपासक महातपस्वी मुझे अपने वड में न कर 
ले । इसलिए श्रीमद्भगवद्विप्रयोग से वच रहने के लिए वह निरन्तर उनके पादाम्वुजरज में 
संलग्न रहती है । तुलसी इस वात को समझती है, अत: वह पहले ही सं उन चरणों में लिपटी 
रहती है। तभी श्रीश्यामसुन्दर उसके लिए अच्युत हें। इस प्रकार जो चरर्णाप्रया है, वही 
प्रियतम के वक्षःस्थल पर स्थान पाती है । 

इसी प्रसङ्ग पर एक दूसरी दृष्टि से ब्रजाङ्गनोक्ति है-सखि तुलसि! ये मधुव्रत जो 
गुञ्जारव कर रहे हें यह वस्तुत: आपका यशोगान कर रहे हें । सखि! आपको तो वया, आपके 
कारण आपके अनुरागी भोंरों तक को भगवान्‌ श्यामसुन्दर नहीं हटाते । अथवा ये भ्रमर वया 
हें? ये उनकी मूतिमती अभिलाषा हूं ; क्योंकि बे इयाम हें, अतः ये भी श्यामल हें। हे 
तुलसि, आपने उन्हें एसा वश में किया है कि वे अपने मनोरथों को मूत्तिमान्‌ वना कर उनके द्वारा 
आपका यशोगान किया करते हें और आपका मकरन्द पान किया करते हें। आप धन्य-धर्‍्य 
हो। सखि! हमें भी उनसे मिला दो-गोविन्दचरणप्रिये! हम तो श्रीमुखचन्द्र की अधरसुधा 
की पिपासु हुई, मानिनी हुई, अतः भटक रही हें। सखि, आप चतुर हो। अथवा- 
“कच्चित्तुलसि कल्याणि गोविन्दचरणप्रिये । सह त्व।लिकुलंविस्याद्दृष्टस्तेऽति प्रियोऽच्युतः ।” 
हें तुलसि, हम लोग तो एसी हतभागिनी हें कि हम पर श्री इयामसुन्दर सदा 'अच्युत' रहते हें- 
कभी भी कृपा से-प्रेम से-द्रवीभूत नहीं होते आप बड़ी सौभाग्यशालिनी हो। अनुकम्पा 
करके हमें वतलाओ आपने उन प्राणजीवन को इधर कहीं देखा है । अथवा 'गोविन्दचरण' में 
'चरण' पद आदरार्थक है जस-गुरुचरण, पितृचरण; इसके अनुसार-परम आदरणीय गोविन्द 
गोकुलेन्द्र जिसे प्रिय हें वह तुलसी उनकी अतिप्रिया है। अत: कभी भी उनसे उसका 
वियोग नहीं है। अथवा-“गोभिः श्रुतिभिः विन्द्यते--प्राप्यते यः स गोविन्दः” अर्थात्‌ जो 
वेद के द्वारा प्राप्त किया जा सके वह हुआ गोविन्द, कहा भी है-“बेदान्तवेद्यचरणेन मयेव 
गोतम्‌ . . . ” अर्थात्‌ वेदशास्त्र के महातात्पर्यं का विषय ही अत्यन्त प्रिय है जिसे. एसी हे तुलसि ! 
आपने यहाँ कहीं उन मनमोहन को देखा हो, बताओ । आपको उनसे वड़ा प्रेम है। देखो, 
अभी अभी उन्होंने अपनी बनमाला में आपको नोंच कर लगाया है । अभी इधर गए हों, वता 
दो । यहाँ जिससे वे पूंछ रही हें, बह तो तुलसी का क्षुप है और यह यहाँ लगा है । इससे इस 
समय श्रीकृष्ण का कोई सम्बन्ध नहीं । 

व्रजाङ्गना भी इस वात को जान रही हें, तव उनको यह्‌ सव प्रइन परम्परा श्रीचरणधृत 
तुलसी से होगी । परन्तु वह तो उन्हें दीखती ही नहीं ; तब प्रश्‍न वे किससे कर रही थीं ? 
एसे संशय पर यह समाधान समझना चाहिए कि जङ्गल में खड़ी तुलसी की सजातीय श्री चरण- 

वृत तुलसी से गोपाङ्गनाओं ने प्रश्न किया । श्रीकृष्ण इबर से निकले तो उनके साथ वत्तंमान 
तुलसी इस तुलसी से मिळती गयी इससे इस वनस्थ तुलसी को यह भी मालूम हो गया कि 
श्रीशयाम इवर पवार हें । अत्र वह गोगाङ्ानाओं को उत्तर दे, न दे, यह वात दूसरी है। परन्तु 
इन दृष्टियों से प्रप्टव्यता उसमें अवश्य है । 

अव तुळसी से मानिनी गोपाङ्गना पूछती है-'हे सखि, उन अतिप्रिय इयाम को तुमने 
इधर कहीं देखा हो तो वतलाओ । हाँ, वे अतिप्रिय हें, हमारे जैसी परप्रेयसियों का अतिक्रमण 
करके आ गये हें । वे तुम पर मुग्ध हें, विभोर हैं । एसे मुग्ध कि संसार की समस्त वस्तुओं का, 
प्रिय वस्तुओं का, अतिलळङ्कन उन्होंने कर डाला और मधुर मधुपमूत्ति वनकर तुम्हारे पास 
चले आये । सखि ! तुमने उनके चित्त को खूब आकृष्ट किया ।' इस प्रकार यहाँ मानिनीउक्ति- 
प्रसङ्ग में 'अतिप्रिय' पद में एक ही समास को भिन्नार्थक करके दो चमत्कारिक अर्थो की सृष्टि 
है- (अतिक्रान्ताः प्रियाः अस्मादृशो5पि येन सः तथा अतिक्रान्तं प्रियं जगद्वस्तुमात्रं येन सः) । 
फिर सखि ! तुम कल्याणी हो, तुम्हारी जो पूजा करते हें, उनका तुम कल्याण करती हो । हम 
भी पूजा करती हें, कहो, 'मनमोहन' किधर गये हें ? ! 

लौकिक दृष्टि से भी उन सर्वमनोहर मोहन का मन हम पर कृपालु हो अथवा हमारा 
मन उनमें लग जाय यह चाहते ही हें, वात एक ही है । परन्तु स्थिति यह है कि चाहने पर भी 
नहीं लगता । श्रोविष्णु के द्वारा जालन्धररूप लेकर वृन्दा का पातिब्रत भङ्ग करने की दाङका 
वहिर्भूतों की है। वसे जाळन्बर श्रीविष्णु का अंश था और वृन्दा श्रीराधा का अंश । केवल 
अपुर्ण स्वरूप में आसक्त अपने भक्त को छल से, वल से जसे बने भगवान्‌ अपने पूर्णरूप में ग्रहण 
करते हें । सव सती चाहेंगी कि वृन्दा का महत्व प्राप्त हो, हमारे मन को भगवान्‌ स्वीकार करें । 
वस्तुतः सव धर्मो का तात्पर्य ही यह्‌ कि श्रीश्यामसुन्दर वलात्‌ हमें चाहें । नहीं तो कोन चाहता 
है कलत्र, पुत्र, वित्त से चित्त हटाना ? स्त्री यदि जार में मन ले जाय, तो कभी उसका उद्धार 
नहीं । पतिप्रेम तो शालमग्रामवुद्धया सेव्यमान परमपुरुष को प्राप्त करना है। परमपति को 
प्राप्त करने के लिए ही पति की पूजा है । इसी स्वबर्मवुद्धया क्रियमाण कमं से प्रभु, प्रसन्न हो कर 
स्वात्मसमर्पण करते हें । तभी वे अमूर्त मनोरथों को मूर्तं मिलिन्द वना कर वृन्दा के तुलसी के 
मकरन्द का पान करते हें । इन दृष्टियों से तुलसि! तुम्हारा वहुत महत्व है, श्रीश्याम तुम्हारे 
वश में हें। अत: इधर आये हों तो वतलाओ सखि ! जरा हम भी उन चतुर चोर का दशन 
तो करें ।' 

जव ब्रजाङ्गनाओं ने देखा, 'हम इतनी देर से इसको मना रही हें, मिन्नतें कर रही हैं 
पर यह जरा भी नहीं पिघलती, देखती तक नहीं ।' तब वें निराश हो गयीं । उसमें असूया 
उत्पन्न हो गयी-बे अव तुलसी के उन्हीं गुणों में दोष देखने लगीं-'सखि ! यह बड़ी गर्वीली है, 
इसे अपने इयाम के अतिप्रियत्व का वड़ा अभिमान है। क्यों नहीं, इसका नाम ही आखिर 
तुलसी” टह्रा-“तुल्याः (नः अस्मान्‌) स्यति (खण्डयति) इति तुलसी ।” जिन श्यामसुन्दर 

में यह रत हैं, हम भी उन में अनुरक्त हें । अतः हमें सोते समझ कर हमारा खण्डन कर रही हें । 
सखि, यह तो दासी थी-चरणाधिकारिणी है। पर देखो उन साँवरे मोहन का अन्याय कि 
उन्होंने सेविका को प्रेयसी का स्थान दिया है । अस्तु, दासी को प्रेयसी बनाया सो तो बनाया, पर 
यह भी नहीं सोचा कि 'यह नायकों से घिरी है।' इस रूप में तो यह हमारे हृदयों को टूक-ट्क 
कर रही है । हाय, जिस पर हमारा अधिकार है, उसीको इसने अपने बशा में कर लिया । यह 
तुलसी कल्याणी अर्थात्‌ भद्रा है । 'विचरति भद्रा न्रिभूवनमध्ये ।' नाममात्र ही भद्रा है, वस्तुतः 
है वह भी अभद्रा ही । भरणी, भद्रा से लोग बचते हैं । हाँ, सम्प्रयोग में यह भद्रा कल्याणी 
अवश्य है । कुछ व्रजाङ्गना कहती हें-'सखि, जाने दो, यह तो भगवदीया है । उनकी रुचि के 
बिना यह हमें उनका पता न देगी, क्योंकि यह अतिप्रिया है । अतः चलो, इसकी सातों से पूछें- 
वे इससे दु:खी होंगी, अवश्य पता देंगी ।' 

(मालत्यर्दाश नः कच्चित्‌) यहाँ एक साथ मालती आदि कई के नाम हें । वस्तुतः 
अनन्तनामवाली दास्यभाववती यें सखी हें । प्रिय सखि! मालति, तुम जानती हो इधर से कहीं 
इयामसुन्दर निकले हें, तुमने देखा है ?' मालती को प्रफुल्लित देखकर उससे मकरन्द गिरता 
देखकर व्रजाङ्गना कल्पना करती हें और उससे कहती है-सखि ! मालति ! तुम्हें श्रीश्याम 
के दरशन अवश्य हुए हैं तभी तो तुम्हारे बिकसित सुमनों से सोमनस्य झलक रहा है। सखि! 
तुमने उन्हें देखा ही नहीं, किन्तु उनका स्पशं तो तुम्हें अवश्य प्राप्त हुआ है, तभी तो यह तुम्हें 
मुकुलित भाव के बहाने रोमाञ्च हो रहा है, क्योंकि श्रीश्याम के अङ्गसङ्ग के विना रोमाञ्च 
हो नहीं सकता । अगर हो सकता है तो उनके स्पर्श से ही। यह अन्वयव्यतिरेक से हो दीख 
रहा है ।. इसके अतिरिक्त ये मकरन्दविन्दु भी गिर रहे हें। अरे, ये मकरन्दविन्दु नहीं, ये तो 
स्पष्ट ही आनन्दाश्रु हें । सखि! वस, अव हमसे मत छिपाओ, यह सव चमत्कार तो उन श्रीश्या म- 
बिहारी के दर्शन आदि के चिना नहीं हो सकता । इससे ब्रजाङ्गनाओं को श्रीकृष्ण का स्मरण 
आ गया, वे बीच में उन्हें ही उपालम्भ देने लगीं--- 

“का स्त्र्यङ्ग ते कलपदायतमच्छितिन संमोहितार्यचरितान्न चलेत्त्रिलोषयाम्‌ । . . . . . 
(भाग० १० स्कं० २६ अ० ४ इलो० ) 


(इसका विशेष व्याख्यान पीछे हुआ है) । 'हे मोहन! आपके कलपदायत से, मधुर 
सङ्गीतलहरी से, कीन देवी, दानवी तक जड़, चेतन तक मोहित होकर आयंधर्म से विचलित 
न हो जायगी ? सूर्य से जसे दिन, आपके रूप से वेसे ही संसार में सौभग सौन्दर्य है। आपके 
दशन के लिए गायें भी, पशु भी, लालायित रहते हें-- 


“गावश्च कृषणमुखनिर्गंत-वणुगोत-पीयूबमुत्तभितकर्णपुटंः पिबन्त्यः । 
शावाः स्नुतस्तनपयःकवलाः स्म तस्थुर्गोविन्दमात्मनि दुशाश्ुकलाः स्पृशन्त्यः ।।” 
(भाग० १० स्कं०, २१ अ०, १३ इलो० ) 

वें आपके मुख से निकले वेणुगीतपीयूप का अपने कर्णरूप दोनों पानपात्रों 
को सावधानी से उठा कर पान करती हैं। वे अपने वाहुओं से आपका सुस्पशेसौख्य 
लेने में असमर्थ हें, क्योंकि उनके वाहु इस योग्य नहीं । अतः सजल नेवरन्ध्रों से 
आपकी मधुर मूत्ति को हृदय में पधार कर (हुदि स्पृशन्त्यः) उसका वे निविष्न आलिङ्गन 
करती हें और दूध पी रहें उनके वछड़े आपको देख कर वेणुनाद सुन कर चकित रह जाते हैं, 
स्तनों से वहते और मुख में गये दूब को पीना भूल जाते हें, अतएव वह बाहर यों ही झरने लगता 
है। हरिणियों की भी यही दक्षा है--- 


“बन्याः स्म मूढमतयोऽपि हरिण्य एता या नन्दनन्दननुप।त्त-विचित्रवाम्‌ । 
आकण्यं वेणुरणितं सह कुष्णसाराः पुजां दथुविरचितां प्रणयावलोक: ॥।” 


वे एक तो पहले ही मूढमति हें, फिर नन्दयशोदानन्दन श्रीश्यामसुन्दर को विचित्र 
वेपवारी देखकर और उनके विचित्र बेणुनाद को सुनकर अपने पतियों के साथ ओर भी 
मूढमतिं हो जाती हें, सुबवुध भूल जाती हें। इसी विभोर दका में वे प्रणयावलोकन से अपनी 
समस्त सम्पत्ति से उनको पूजा करती हें, वे धन्य हें हाँ, तो सखियो ! इसमें जो ये रोमावली 
आदि हें, यह सव उन्हीं श्रीशयाम के दर्शन और स्पशं का फल है | वृक्षों में, लताओं में रोमावली 
उनके स्पर्श विना नहीं हो सकती । सखि मालति, हमें इन लक्षणों से पता लग गया, वे तुम्हारे 
पास होकर गये हैं । इतना ही नहीं, तुम दासी को तत्रापि पुष्पिणी (रजस्वला) को स्पर्श करते 
हुए गये हैं । बतलाओ सखि ! किस तरफ गये हैं ?' यों परिहास भी करती हें, पूछती भी हैं । 

ब्रजाङ्गनाओं को श्रीकृष्ण के चियोग में धैर्य नहीं है। वे चाहती हें-किसी प्रकार से 
जल्दी पता मिले । अतएव एक साथ ही कई से पूछ जाती हें-' मल्लिके, जाति, यूथिके . . .” 
इससे उनका अध्य योतन होता है। एक एक से प्रन करना, उत्तर सुनना धेये का काम है। 
पर वे चाहती हुँ-'कोई भी दयावती जल्दी वतला दे ।' लताओं की ओर से मानो प्रश्‍न है- 
हैं ब्रजाङ्गनाओ ! हम तो जड़ हैं, प्रेमोन्माद में तुम हमसे प्रश्‍न कर रही हो !' इस पर ब्रजाङ्गना 
कहती हें-'तुम झूठ बोलती हो, रह्स्य को छिपाती हो, परन्तु तुम्हारा यह पुप्पविकास, यह्‌ मकरन्द- 
स्राव, तुम्हारी मानसभ्रफुल्लता और आनन्दाश्रु को स्फुट ही वतला रहा है। वह सव श्रीश्याम- 
सुन्दर सम्पर्क को बिना पाये नहीं हो सकता । यह चमत्कार उसीमें है । हम लोग, हे लताओ ! 
यह सव अनुभव कर चुकी हें । यह कल्पना अपने विषय में मत करो कि हम जड़ हें, तुम लोग 
जड़ नहीं, बड़ी चतुर हो । वतलाओ श्रीश्यामविहारी किस ओर गये हूं ? ! 

श्रीकृष्णचन्द्र आनन्दकन्द के एइवर्यमाधुर्य पर एक दृष्टि डालने से सहज ही उनके 
सम्पर्क का महत्त्व ज्ञात हो जायगा । श्रीभगवान्‌ के ऐंश्वर्य की तुलना अतुलनीय है। कहा 
है-“स्बयन्तु . . किरोटकोटीडितपादपीठः. . .” स्वयं अद्भुत एश्वर्यवान्‌ हें। वह भी 
ऐसे कि किसी के साथ समानता ही नहीं बनती-असाम्यातिशय है-“न तरसमइचाम्यधिकः” 

उनके जैसा तीनों लोक में कोई नहीं । स्थूल, सुक्ष्म और कारण जगत्‌ के वे महान्‌ अधिपति हें 
और हें-“स्वाराज्यलक्ष्म्याप्तसमस्तकामः ।” (स्वेनेव राजते दीप्यते) किसी दूसरे के प्रकाश से 
नहीं अपने ही प्रकाश से-स्वत:प्रकाश से प्रकाशमान तथा उसीसे पूर्णकाम । जैसे समुद्र अपने 
ही जल से पूर्ण है. . .। इन्द्र, महेन्द्र देवाधिदेव आकर उन पूर्णतम प्रभु को नमस्कार करना 
चाहते हें-उनके चरणों में अपना मस्तक रखना चाहते हें। परन्तु उन्होंने अपने मस्तकों पर 
जो मुकुट किरीट धारण किये हें, बे बहुत कठोर हें और श्रीभ्रभु के चरण बहुत ही कोमल हैं । 
अतः उनमें गड़ जाने के डर से रत्नमय पादपीठ को (पाँव रखने की चौकी को) ही वे लोग 
प्रणाम करते हें। अथवा महत्वातिशयवश प्रभु के चरणों तक अपने मस्तक को ले जाने की 
हिम्मत नहीं होती, अतः पादपीठ पर ही उसे छुआते हें। अथवा अपनी लघुता वतलाने के 
लिए पादपीठ पर ही किरीटवेष्टित मस्तक को रखते हें । किरीटों के पादपीठ पर रखे जाने से 
खट-खट शब्द होता है, बह मानो किरीटकृत स्तुति है । अर्थात्‌ श्रीभगवान्‌ के पादस्पर्श को 
पाकर जड चौकी में ऐसी चेतनता-विलक्षण चेतनता-आ गयी कि जिसके क्षणिक स्पश से 
किरीट जैसे जड पदार्थ भी बोलने लगे, वह बोलना भी सामान्य नहीं, अपितु स्तुति के रूप में, 
जहाँ गुणगणाढयता के साथ चातुर्यं की परम अपेक्षा है। यों इन्द्रलोक, मुद्रलोक, ब्रह्मलोक, 
बेकुण्ठलोकादि के देवाधिपति बड़े भय, आदर और हषं से स्तुति करते हैं, तथा महामहा- 
मूल्यवान्‌ उपहार लेकर उनके श्रीचरणों में समापित करते हें । कहाँ तो यह उच्च दृष्टि, यह 
एश्वर्य और कहाँ हरिणियों को पूजा ? जिन्होने वेद, वेदान्त नहीं पढा, पट्दशंन का अभ्यास 
नहीं किया, उपास्यस्वरूप समझना जिनके लिए कठिन है, उन्होंने दर्शन से-केवळ टूर के दर्शन 
से पूजा की और धन्यवाद की पात्र वन गयीं -- 


“धन्याः स्म मूढमतयोऽपि हरिण्य एता या नन्दनन्दनमुपात्तविचित्रवेशम्‌ । 
आकण्यं वेणुरणितं सह कृष्णसाराः पूजां दधुविरचितां प्रणयावलोकेः ।।” 

इस पर श्रीमद्वललभाचायंजी का कथन है-वस्तुत: एश्वर्य की सच्ची पराकाष्ठा तभी 
समझी जा सकती है, जब सभी वर्ग के लोग धनी, गरीव, पण्डित, मूर्ख समान भाव से आराधना 
कर सके । ये हरिणी केवल प्रेम से अवलोकन करके ही पूजा कर सकती हैं । इनके पास और 
कुछ पूजा सामग्री ही नहीं है और न ये उसे जुटा सकने में समर्थ हें । श्रीभगवान्‌ ने इनकी इसी 
पूजा को स्वीकार किया और इनका सत्कारात्मक प्रतिपूजन भी किया । पूज्य को कोई पुष्कल 
भेंट समर्पण करके पूजा करे यह वात नहीं है, साधारण वस्तु से भी उनकी पूजा हो सकती है, 
केवल भाव की गाढता चाहिए । भगवान्‌ ने स्वयं कहा है-- 

“भूयंप्यभक्तोपहृतन्न मे तोषाय कल्पते । अप्वप्युपाहृतं भवतेः प्रेम्णा भूर्य्यवं में भवत्‌ ।। ˆ 

अर्थात्‌ ; अभक्त के द्वारा बहुत भेंट की गयी वस्तु मुझे सन्तुष्ट नहीं कर सकती, 

परन्तु भक्तों के द्वारा प्रेम से श्रद्धा से समपित की गयी थोड़ी-सी अणुभर भी- 

वस्तु प्रेम से प्रेमकी महिमा से-मेरे लिए वहुत अधिक हो जाती है। श्रीसुदामा 
के तन्दुल श्रीश्यामसुन्दर के योग्य थोड़े ही थे, परन्तु श्रीभगवान्‌ ने उन्हें जवदंस्ती 
छीन लिया । यद्यपि श्रीसुदामा के दुपट्टे के कोने में उनकी ब्राह्मणो ने श्रीकृष्ण की भेंट के लिए 
ही पड़ोसिन से माँग कर उन मुट्ठीभर तन्दुळ को बाँध दिया, तथापि श्रीकृष्ण का बह महाराज- 
भाव, वह ऐंदवर्य देख कर उनकी हिम्मत छूट गयी । वे उन तन्दुलों की भेंट करने में समर्थ न 
हुए । पर श्रीभगवान्‌ कव चूकनेवाले थे, वे तो उस स्वाद के भूखे थे । श्रीरुक्मिणी, श्रीसत्यभामा 
के द्वारा निर्मित विविध व्यञ्जनों में उन्हें वह स्वाद नहीं मिला था । उन्होंने छीन-झपट कर वह 
तन्दुलों की मुट्ठी ली । बल्कि इसी छीना-झपटी में वेचार ब्राह्मण का पुराना दुपट्टा भी फट 
गया । श्रीमद्वल्लभाचायंजी ने इसका यों उपपादन किया है-- 


“प्रेम्णा समापित वस्तु हृदयेन सर्मापतं भवति, हृदयेन समपितञ्च तत्‌ हृदयेनेव गृह्यते ।” 


प्रेम से समापित वस्तु हृदय से समर्पित होती है और हृदय से समर्पित वस्तु हृदय से 
गृहीत होती है। “युगपज्ज्ञानानुपपत्तिर्मनसो लिङ्गम्‌ ४ नेय्यायिक मन को, हृदय को, 
(स्वान्तं हुन्मानसं मनः इत्यमरः) अणु परिमाण-परिमित मानते ह्‌ँ । अणु से ग्रहण करने 
पर मुष्टिमान तो बहुत है-एक तन्दुल भी पर्य्याप्त होगा । प्रेमरहित समर्पण वाह्य समपंण 
है। उसे प्रभु महाविराटू के अपने वाह्यस्वरूप से ग्रहण करते हैं । आकाश के पेट को कोन 
भरेगा ? अतएव “भूर्य्यप्यभक्तोपहूतन्न में तोषाय कल्पते” कहा है। प्रेम से समपित वस्तु 
के साथ सुस्वादुता को भी कोई अभिसन्वि नहीं है-- 

“पत्रं पुष्पं फलं तोयं यो मे भक्त्या प्रयच्छति । तदहं भक्त्युपहृतमहनाभि प्रयतात्मनः ३४” 
फल खाने की वस्तु है, जल भी खा ले । पर क्या पत्र, पुष्प भी खाये जाते हें? वे तो सूंघने की 
वस्तु हें । किन्तु भगवान्‌ भक्त के सद्भाव में, गाढ भक्ति में मुग्ध हो जाते हें, खाने और सूंघने की 
वात को भूल जाते हें । भावुक की समपित वस्तुएं प्रेमरसपरिप्लुप्त होती है। वे सब एक 
मुरव्वा वन जाती हैँ । एसी थोड़ी भी वस्तु हो जाती है, फीकी भी मीठी हो जाती है । उस समय 
भक्त भी विभोर हो जाता है, केले को फली को छोड़कर छिलके को निवेदित करने लगता है । 

परन्तु हरिणियों के पास यह सव कहाँ ? वे तो केवल प्रेमभरे नेत्रों से देखना जानती 
हें । उनका सर्वस्व यही है। उन्होंने अपने वीक्षण से ग्वाल-वेराघारी छुल-छवीले भगवान्‌ का 
पूजन किया । उन रसिकचूडामणि भगवान्‌ को हरिणी के नेत्र देखकर हरिणाक्षी-प्रेयसी का 
स्मरण हो आया । यही हरिणीकृत पूजन हो गया । प्रियतम का स्मरण कराने से बढकर और 
क्या पूजन होगा ? भगवान्‌ ने उनके इस पूजन को अङ्गीकृत किया और प्रतिपूजन में-वदले 
में-उन्हें देख लिया । हरिणियों का यह्‌ पूजन, क्म से नही, ज्ञान से था । देखना ज्ञान है। 
यही तो एश्वर्य है कि छोटे-से-छोटे और बड़े-से-वड़े, अवस्थानुसार प्राप्त साधनों से सभी पूजा 
कर सके । भगवान्‌ के माधुर्य की भी यही स्थिति है । उनके माधुर्य पर देवाङ्गना मुग्ध हो- 

गयीं । जब देवधि, महषि, वीतराग, मुनीन्द्र-योगीन्द्र सव आपके लोकोत्तर लावण्य पर लट्टू 
हो गये, ज्ञान, ध्यान सत्र उड़ गया, तव सरस, सहुदय गोपीश्वरी आदि की तो वात ही क्या ? 
आपके माधुर्य में इतना वैलक्षण्य है कि और तो मुग्ध हों सो हों ही, पर आप स्वयं भी उसे निहार 
कर मन्त्रमुग्ध हो गरये-“यन्मत्यलोलौपयिक स्वयोगमायाबलं दर्शयता गृहीतम्‌ । विस्मापनं 
स्वस्य च सोभगद्धेः परं पदं भूवणभूषणाङ्कम्‌  (भाग० ३।२।१२) । इसमे-““विस्मापनं 
स्वस्थ च' कहा है। इसका अभिप्राय यही है कि वह भगवद्विम्व स्वयं भगवान्‌ को भी 
आइचये उत्पन्न करनंवाला था । लोक में सौन्दर्य-सम्पादन की सामग्री अळद्धार हें, गहने-कपड़े 
हें । इनसे अङ्गों की शोभा वढती है । परन्तु श्री भगवद्विग्रह तो-'परम्पदम्भूषणभूषणाङ्भम्‌' 
है। प्रभु का मङ्गलमय स्वरूप, उनका एक-एक अङ्ग भूषणों को भी भूषित करनेवाला है, 
भूषण का भी भूषण है-(भूषणभूतानि अङ्गानि यस्य तत्‌) मोरमुकुट, वाँकी लकुट, कारी 
कामरी, गुञ्जामाला, वनमाला अथवा कौस्तुभमणि आदि श्रीअङ्ग में धृत होकर अपनी शोभा 
पाते हें। कहा है-“वक्षोऽविवासमृषभस्य महाविभूतेः पुंसां मनोनयन निव त्तिम;दधानम्‌ । 
कण्ठञ्च कोस्तुभमणरघिभूषणार्थ कुर्यान्मनस्यखिललोकनमस्कृतस्य'”' (भाग० स्कं० ३ 
अ० २८ शलोक २६) | इन कौस्तुभादि मणियों पर अनुकम्पा करके मानो इनकी तपस्या पर 
प्रसन्न होकर प्रभु ने इनको अङ्गीकृत किया, नहीं तो श्रीप्रभु को अपने निमित्त इनकी कोई 
आवश्यकता नहीं है, वे निरपेक्ष ह-“निर्गुणं मां गुणाः सर्वे भजन्ति निरपेक्षकम्‌ ।” भूषणों का 
यद्वा गुणों का आधान महत्व के लिए , मङ्गल के लिए, अथवा अनर्थ निवारण के लिए ही होता 
है। प्रभु को इनकी अपेक्षा ही नहीं है। श्रीरामावतार में सब दाकुन अपने को सफलजन्मा 
बनाने के लिए उद्भूत हुए । प्रभु के मङ्गलमय कार्यो में प्रवृत्त होना ही उनकी सफलता है। 
एसे ही श्रीअङ्ग के सङ्ग से भूपणों की महत्ता है, अन्यथा वे सब दूषण ही हें । एसे अपने लोकाति- 
शायी रमणीय रूप पर आप स्वयं ही ऐसे मुग्ध हुए कि किसी के मनाये न माने । उनकी सर्वज्ञता, 
सर्वंशक्तिमत्ता सव कुण्ठित हो गयी । एक बार श्रीनन्दरानी के मणिमय प्रा्गण में आप वाल- 
क्रीडा कर रहें थे। वह आपका श्रीवालमुकुन्द स्वरूप माधुर्य की साक्षात्मृत्ति अति ही दिव्य 
थी । घुटनुओं के बल चलते हुए उस दर्पण से भी अधिक झतकोटि-गुणित सुन्दरमणिमय 
प्राङ्गण में आपको सहसा अपना प्रतिविम्व दीख पड़ा-'अहो सौन्दर्यम्‌ ? बस, उस सुन्दरता की 
सीमा के दुष्टिगत होते ही श्रीप्रभु उसका आछिङ्गन करने के लिए-उसका ग्रहण करने के 
लिए मचल पड़े । वड़ा जोर लगाया पर जव हाथ में न आया, तव आप धात्री का मुख देखकर 
रोने लगे । उस अपने प्रतिविम्ब का ग्रहण अपने सामर्थ्यं से बाहर की वात समझ कर धात्री के 
द्वारा उसे लेना चाहा । भूल गये माखन-मिश्री खाना, उस रूप पर इतनी मुग्घता हुई-“रत्नस्थले 
जानुचरः कुमारः सङ्‌ क्रान्तमःत्मोयमुखारविन्दम्‌ । आधातुकाभस्तदलाभखेदा्तिरीष्य घात्री- 
बदनं रुरोद ॥।” जब महानागरशिरोमणि को ही एसा मोह हो गया, तव ओर की तो बात 
ही क्या ? 

श्रीञ्यामसुन्दर इस अपनी विस्मापक रूपराशि का आस्वादन लेने के लिए श्रीराधा 
वनना चाहते हें । ऐसे ही जब श्रीब्रजेशवरी अपने को देखती, तव उनके मन में भी यही आता कि 
में श्रीश्यामसुन्दर वनू तव इस रूप का आस्वादन मिले ।' सारांश यह है कि श्री राघा तथा श्रीकृष्ण 
दोनों ही को अपने अद्भुत स्वरूपमाधुर्य पर मुग्घता है, परन्तु दोनों उसका उपयोग करने में 
असमर्थ हें, क्योंकि उपभोग्य वस्तु जव उपभोक्ता से भिन्न हो, तभी उसका उपभोग हो सकता 
है। यदि उपभोग्य वस्तु उपभोषता से अभिन्न, उसका स्वरूपभूत हो, तव उसका उपभोग 
दुर्घट ही है । अतः श्रीश्यामसुन्दर श्रीरावा वनकर अपने अद्भुत रूपमाघुय का उपभोग चाहते 
या करते हें और श्रीराधा श्रीकयाम वनकर अपनी रूपमाधुरी का पान किया करती हुं । इन्हीं 
दृष्टियों से “विस्मापनं स्वस्य च सोभगद्धेः? कहा गया है । 

एक भाव और भी इस प्रसङ्ग में है-जव कभी सर्वसीमन्तिनी श्रीबुषभानुनन्दिनी के 
अङ्ग में रसिकशेखर नन्दनन्दन, षोडश वापिक कंशोर स्वरूप को अलौकिक, तदेकस्य-अन्यत्र 
दुलभ रूप लावण्य को देखते, तव अपने रूप से भी अधिक मन्तमुग्घ हो जाते। उनकी रुचि 
होती-“मे कव अनन्तानन्त कल्पों की तपस्या द्वारा श्रीभ्राणेश्‍वरी का स्वरूप प्राप्त करके इस 
मधुर स्वरूप के संस्पश का अवसर प्राप्त कर सकूंगा । यद्यपि कहा जा सकता है कि जव श्रीवयाम, 
श्रीराधा के, नारी के रूप में आ आयेंगे, तव उन्हें उनके रूप पर मुग्धता ही कंसे रह जायगी, 
क्योंकि “मोहे न नारी नारि के रूपा” का सिद्धान्त है। तथापि जहाँ असाधारण वात होती है, 
वहाँ नारी भी उसके रूप पर मुग्ध हो ही जाती है । 

श्रीत्रजवाम में सभी भाव की उपासना चलतो है उसका यही रहस्य है। पीछे कहा 
गया है-“पुसां मनोनयंननिव॒ त्तिमादघानम्‌ ।” यह्‌ वड़े मार्क का वचन है। (पुंसामपि) 
पुरुषों के भी, तथापि उन पुरुषों के, जो अनङ्ग को भी लजानेबाळे हें-उनके मन और नयन दोनों 
को उससे आनन्द, आह्वाद मिलता है । इसमें लौकिक स्त्रीत्व, पुंस्त्व-भावना मिट कर अलौकिक 
भावना होती है। यहाँ तो श्रीश्यामसुन्दर मदनमोहन को भो, जो परम पुरुष हें-पुरुषभाव- 
निवृत्तिपूर्वंक श्रीवृषभानुनन्दिनी-भावना को प्रेप्सा होती है, अस्तु । इस प्रकार एक दूसरे की 
स्वरूप माधुरी का पान करने के लिए श्रोराधाकृष्ण दोनों ही परस्पर प्रतिक्षण परिवत्तित 
होते रहते हें। 

ऐसी रूप-माधुरी में सदा छके रहनेवाले श्रीवयामसुन्दर के दशन मात्र सं मालती 
(लतानायिका ) आदि में आमोद, प्रसन्नता या सोगन्ध्य और तदतिरेकोत्य (हुर्षोत्य) अभ्रु 
(मकरन्दविन्दु ) प्रादुर्भूत होते हें इस रूप में मालती को भावित करके श्रीकृष्णान्वेषणकातरा 
ब्रजवाला कहती हें-'सखि, मालति ! तुम यह मत कहो कि तुमने उन्हें देखा नहीं, क्योंकि यदि 
तुमने उन्हें देखा न होता, तो यह तुम्हारा सुमन-विकास-कुसुम-विकास-कंसे होता ? यह तो 
उस प्राणप्यारे की ही विशेषता है, जो उनके दशनमात्र से ही प्रसन्नता आती है । अतः वतळाओ 
सखि, मालति! मल्लिके ! तुम लोगों ने उन्हें इधर कहीं जाते देखा है ?-“मालत्यर्दाश वः 

कच्चिन्मल्लिक जाति यूथिक; प्रीति वो जनयन्‌ यातः करस्परशन माधवः ॥।” सखि, मालत्यादि 
न केवल उनका दशन, किन्तु स्पर्शं भी आप लोगों ने प्राप्त किया है, क्योंकि वे रसिकेन्द्रचूड़ामणि 
हैं, वे अवश्य ही आप लोगों के पल्लव, पुष्प आदि ग्रहण करते गये हे, आप लोगों के स्पदां करते 
हुए इधर से गये हें ।” 'माधव' का अर्थ वसन्त और सरस श्धृङ्गाररसस्वरूप श्रीश्या मसुन्दर भी 
हैं माघवी, मल्लिका, जाति आदि 'माधव' के बिना 'पुष्पिणी' नहीं हो सकतीं । इस तरह 
गोपाङ्गनाएं ₹लेष से वोल रही हें । इतना सब पूछने पर भी जव मालत्यादि कुछ बोलती ही 
नहीं; तव व्रजाङ्गना कहती हें-'अरी सखियो ! इतनी गर्वीलो मत वनो, देखो, वे माधव 
(मायायाः शोभाया एव धवः, माधवः ) हें, शोभामात्र के पति हँ-प्यारे हें । जव तक तुम पुष्पवतो 
हो, तभी तक बे इधर आते हें, फिर तो झाँकेग भी नहीं । देखो न, वे हमें कंसे छोड़ कर चले 
गये । मालत्यादिको ! वतलाओ, बड़ा पुण्य होगा और उससे अधिक काल तक तुम्हें श्रीदयाम 
का करस्पशं सुख मिलेगा । वतलाओ, किधर गये ? हे मालति, यह तो सिद्धही है कि वे 
तुम से मिलते अवश्य गये हें, क्योंकि तुम उनकी प्राणाधिका राधिका की यद्वा लक्ष्मी की 'लतिका' 
हो और इनकी सखी होने के कारण अधिकशोभावाली भी हो, अतः आनन्दोद्रेक में तुमसे मिलते 
हुए ही वे गये हुँ-(मायाया: लक्ष्म्या: अथवा राधाया: लतिकेव लती मालती “लत परिवेष्टने )। 
अजी यह उस लली को लता है-सौतं की सखी है, इसलिए नहीं बतलायेगी । श्रीराघा का कभी 
उनसे वियोग नहीं, अतः यह मालती वियोग-दु:खानभिज्ञा होने सं मानो हमारी उपेक्षा कर 
रही है। भल्लिका-मल्ळ हें अवयव जिनके, उन श्रीकृष्ण को आनन्द देनेवाली यह है। यह 
अद्भुतता-है इस वृन्दावन लता की कि इसे देखकर श्रीश्यामसुन्दर इसके पास खड़े हो जाते हें 
और अपनी प्रिया को इसकी सुन्दरता वतलाने लगते हें-'देखो, कंसी है यह ।' 'जाती' (जनयति 
आनन्दमिति जाती) श्रीमोहन में प्रेम उत्पन्न करनेवाली है। 'यूथिका' यह स्वयं भी यूथ के 
साथ रहती है और श्रीनन्दनन्दन को-ब्रजाङ्गनाओं के साथी श्रोनन्दनन्दन को यूथसहित देखती 
है। यों व्रजाङ्गना उन लताओं की स्तुति आदि करती हुई उनसे अपने प्राणघन का पता 
पूती हें । 
इस प्रसङ्ग में 'मालती' आदि पर कुछ और भी भाव हैं । “हे मालति! आप-मा-- 
नित्यानयायिनी जो लक्ष्मी भगवान्‌ के वक्ष पर सदा निवास करती हें,-उनकी लता हो, अतः 
आपको हमारे प्राणवल्लभ का अवश्य पता है, कृपा कर वतलाओ ।” जब बहुत अनुनय-बिनय 
से पूछने पर भी मालती कुछ नहीं बोलती, तव उन्मादवती ब्रज-युवत्तियों को उससे ईप्या होती 
है। वे उससे कहती हेँ-"आखिर मालति ! तुम लक्ष्मोपक्षपातिनी हो, वह हमें सौत समझती 
है। एसी दशा में तुम हमारा प्रिय कंसे कर सकती हो ? 
चन्द्रावलीपक्ष की गोपाङ्गना भी इसीका समर्थन करती है। इस तरह ब्रजाङ्गनाओं 
मं प्रशंसा, असूया आदि उदय हो रही है। सहसा फिर मल्लिका पर दृष्टि पड़ी-“'अहो, 'मल्लिके'- 
श्रीकृष्ण-को 'का'-सुख पहुंचानेवाली-यह लता है। इसके मकरन्द, कुसुम. आदि उनको 

बहुत प्रिय हें! देखो सखि! अनन्तकोटि ब्रह्माण्डाधिपति को भी यह आनन्दित करनेवाली 
है, वड़ी सौभाग्यशालिनी है यह । अच्छा, सखि, मल्लिके ! श्रीशयामसुन्दर का पता वता कर 
हमें भी थोड़ा सुख दो ।” थोड़ी देर के वाद जव उत्तर की आशा समाप्त हो गयी, तव ब्रजाङ्गनाओं 
को सूझा-“सखियो ! यह भी श्रीश्याम का पता न देंगी, क्योंकि यह श्रीश्यामसुन्दर के उत्सङ्ग 
से सुखिनी है और उनके इस भाव की सम्भवतः कल्पना कर रही है कि वे रसिकेन्द्र श्रीशयाम 
इनको किसी कारणवश विभ्रयोगदुःख देने के लिए अन्तर्ध्यान हुए हें, अतः उनको क्ृपापात्र वनी 
रहने के लिए मुझे भी उनका पता नहीं देना चाहती ।' दूसरे, वे अपने श्रीहस्त से इसका स्पश 
करते गये हैं, मानो इसे समझाते गये हें कि गोपाङ्गनाजन को मेरा पता मत देना ।” यों उस 
मल्लिका के प्रति अवहेलना से देखती न्रजाङ्गनाओं की दृष्टि फिर उसी अवहेलना से 'जाती' 
पर पड़ती है और वे प्रिय-प्राप्ति के लिए मिन्नतों के स्थान पर उसकी निन्दा करती हें । परन्तु 
उनको यह कुछ पता नहीं है कि प्रेमोन्माद उनसे क्या-क्या करा रहा है । अस्तु, वे जाती से 
कहती हँ-“तुम उन मोहन के लिए सुलजनन करनेवाली अवश्य हो । परन्तु 'जी अभिभव' 
धातु से तुम्हारी रचना हुई है । हमारे रोने से तुम्हें सुख मिळता है । खल सज्जनों को दुःखी 
देखकर प्रसन्न होते हें। सखियो, इसमें और कुछ तत्व नहीं, केवल सुमनोबिकादामात्र ही रह 
गया है । हाँ, यह यूथिका एक अवश्य ऐसी है, जो हमें श्रीक्याम को वतला सकती है, क्योंकि यह 
यूथी-गोपाङ्गनासहित श्रीनन्दनन्दन-को-'का'-आनन्द देती है। अच्छा, वहन यूथिके ! 
अव तुम्हीं हमारा अवलम्ब हो । ये मालती, लक्ष्मी, राघा आदि केवल उन नवनागर को ही 
सुख देती हें, परन्तु तुम केवल कुष्णपक्षपातिनी नहीं हो, हमारा भी पक्ष रखती हो। अतः 
श्रीक्याम का पता देकर हमें सुखिनी करो । हम उनके दर्शन विना बहुत व्याकुल हें ।” थोड़ी 
प्रतीक्षा करके देखने पर भी जव कुछ उत्तर नहीं मिला, यूथिका ज्यों-की-त्यों खड़ी ही रही, 
तत्र उन व्रजदेवियों ने समझा-'यह वतलाती तो अवश्य, परन्तु वे नागरशिरोमणि 'करस्पशं' 
से हमें बतछाने का निषेध करते गये हें, तव विचारी कंसे वतलाये ? अथवा जब कृष्ण के साथ 
हम होती हें, तभी यह हमें आनन्दित करती है, उनके विना यह हमारी ओर ताकती तक नहीं ।' 
इस तरह इन लताओं का गुणस्तवन, असूया आदि करतीं, कृष्णान्वेषणतत्परा ब्रजवालाओं 
की दृष्टि आम्रादि बड़े वृक्षों पर पड़ी । उन्होंने सोचा-“थे लता आदि क्षुद्र क्षुप हें, केवल पुष्पवाले 
हें, इनसे किसी को 'फल' न मिलेगा, चलो इन बड़े फली वृक्षों से अपना मनोरथ कहें -“चूत- 
प्रियालपनसासनकोविदारजम्ब्वक बिल्बबकुलास्रकदम्बनीपाः । येऽन्ये पराथभवका यमुनोपकूलाः 
शंसन्तु कृष्णपदवीं रहितात्मनां नः ॥” अहह, गोपाङ्गनाओं के आगे प्रेम की पराकाष्ठा हो 
गयी । श्रीकृष्णानुरागगङ्गा के महाप्रवाह से उनके धेये का वाँघ टूट गया, जड़-चेतन का भेद 
मिट गया । एक ही वात, एक ही घुन में बे व्यग्र हें-किसी भी तरह प्राणप्यारे, श्यामसाँवरे का 
दर्शन मिले । वृक्षों से पूछती हें-“हे कालिन्दीकूलवासी, बिशुद्ध, परोपकारी कोविदारादि 
वृक्षो ! कृपा कर हमें श्रीकृष्ण का मार्ग बताओ, वे किस ओर पघारे हें ? हमें शीघ्र वताओ ।” 

मानो वृक्षों ने उत्तर दिया-“ब्रजाङ्गनाओ ! आप स्वयं ही उन्हें ढूंढो, हम लोग तो जड हूं 
असमर्थ हैं ।” वे प्रेमप्रमत्त, उन्माद में निमग्न ब्रजवालाएँ स्वयं ही कल्पना कर लेती हें, स्वयं 
ही सब उत्तर-प्रत्युत्तर कर लेती हें। वृक्षों की वात सुन कर वे बोलीं-“हे परोपकारी, तीर्थवासी 
वृक्षों ! हमारा धैयं छूट गया है, अन्तःकरण वश में नहीं है । कृष्णान्वेषण अब हमारे सामर्थ्यं 
के बाहर की वात है। यह्‌ तो कृपा अब आप ही करो, उनको वतला दो । आप लोगों का जन्म 
परोपकार के लिए है । देखो, कोई धनहीन, जनहीन, गहहीन होते हें, अन्यान्य वुद्धधादि से 
हीन होते हें, परन्तु हम तो आत्महीन हें । हमारी तो आत्मा ही नहीं रह गयी है। दीनों का 
सन्त्राण सज्जनकृत्य है। दयापात्र कोन है? देहरहित, गहरहित, इन्द्रियरहित, वलरहित, 
व्यङ्गाङ्ग, विकलाङ्गः नहीं, वल्कि हम हें, जो अन्तःकरण से शून्य हें, आत्मा सं रहित हं । हमसे 
बढकर वृक्षो ! दूसरा दयापात्र और कोई न मिलेगा । हम तो आत्मरहित हें, वे त्रिभङ्कलालितं 
घनइयाम हमारी आत्मा हैँ, सर्वस्व हें। हम दयनीयों को बतलाओ वे सर्वस्वहारी, मुरलीधारी 
किस ओर गये हैं ? ” 

लोकवेद में प्रसिद्ध है कि संसार में किसी से भी ; प्रेम अपने ही लिए होता है-“न वा 
अरे पत्युः कामाय पतिः प्रियो भवति, आत्मनस्तु कामाय पतिः प्रियो भवति । आत्मनस्तु 
कामाय सर्व प्रियं भवति ४” अतः जहाँ 'स्व’ नहीं-आत्मा नहीं-बहाँ प्रेम भी नहीं । अतएव 
स्व पुत्रादि में, स्व' राज्यादि में प्रेम होता है । अन्यथा पुत्रादि तो सभी को होता है । देवाराधन, 
यज्ञ, तप, सव 'स्व' कल्याण के लिए हें। पत्नी, पुत्र अनुकूल होने से प्रिय हें, नहीं तो दान्‌ हें 
अयवा कुछ भी नहीं । जो धनकामना से, आति-निवृत्ति के लिए, ज्ञान के निमित्त, भगवान्‌ को 
भजनते हें, वे अपने भक्त हें, भगवान्‌ के नहीं । परन्तु उन व्रजवधूटियों का तो सव कुछ श्रीवयाम 
के लिए है । उनके दह, गेह, बुद्धि, अन्तरात्मा यदि श्रीघनश्याम को सुख न पहुँचायें, तो बे इन्हे 
न रखेंगी । ये तो सब केवळ प्राणेश्वर के लिए हें । जव ये उनके अङ्ग अपने प्राणन की सेवा 
में नहीं आते, तब वे इन्हें आभूषणादि क्यों पहनायें ? ब्रजाङ्गनाएँ श्रीकृष्ण के बिना अपने को 
आत्महीन समझती हें । जल के बिना तरङ्ग का स्वरूप ही नहीं रहता, मृत्तिका के विना घट 
का कोई रूप नहीं, वैसे गोपी कृष्णमय हें । अतः श्रीकृष्ण के अन्तहित होने से गोपाङ्गनाएँ आत्म- 
रहित हो गयीं इसीलिए गोपीजन कहती हें-“वृक्षो, हम आत्मरहित हें, आत्मा का-श्रीहयाम 
का-पता हमें वतला दो । जो नित्यों में नित्यत्व-संस्थापन करनेवाले हुँ, वे मोहन हें, वे हमारी 
आत्मा हें-“नित्यो नित्यानाऊ्चेतनशचेतनानाम्‌ ।” महाकारा के बिना जसे घटाकादा 
का जीवन नहीं, वेसे श्रीशयामसुन्दर के विना हमारा भी जीवन नहीं । आत्मा के बिना कोई 
रह नहीं सकता, अतः पहले 'अन्तहित' कहा गया । किन्तु इस समय ब्रजाङ्गनाएं प्रेमोन्माद में 
अपने को आत्मरहित समझकर वृक्षों से पूछती हें। इस तरह ब्रजाङ्गनाएँ अघीर हो रही हें। इधर 
श्रीषयामसुन्दर सोचते हँ-यद्यपि वे स्वथं अन्तहित हें और उन व्रजाङ्गनाओं के दर्पोपदामन के 
लिए ही अन्तहित हुए हें, तथापि उनके हृदय में दया है, वे ब्रजाङ्गनाजन को एसी विलक्षण 


श्ोरासपञ्चाध्यायी २८५ 


प्रणयदशा से उदित क्लेश के दूरीकार का उपाय सोचते हें, परन्तु उनकी समझ में नहीं आता कि 
इनको कसे सान्त्वना दें । 

तरङ्ग में जल की तरह अन्य ब्रजाङ्गनाजन की स्थिति है और जल में मधुरिमा स्थानीया 
श्रीरासेइवरी हुँ । यह अत्यन्त अन्तरङ्गा हैँ । इस प्रकार जलस्थानीय श्रीकृष्ण में मथुरिमा- 
स्थानीय अत्यन्त अन्तरङ्गता को प्राप्त करके भी श्रीवृपभानुदुलारी को, महारङ्क के लिए 
चिन्तामणि प्राप्ति की तरह श्रीकृष्ण प्राप्ति में अतिदु्भता की प्रतीति हो रही है । 'गोपालचम्पू' 
में पूर्णमासी पुरोहितानी और वृन्दादेवी की प्रेरणा से जव यह स्थिति बना दी गयी है, तब गर्गाचायं 
आये हें । ये सव भाव उत्कण्ठा को उत्कट वनाने के लिए हें, इसी लिए श्रीजीवगोस्वामो ने 
परकीयात्व का पोपण किया है। परन्तु चम्पूकार ने स्वकीयात्व मानते हुए इन भावों की 
स्थापना की है। वैसे ब्रज में कोई भी ऐसा नहीं जो श्रीकृष्ण को अपना प्रियतम न समझे, सभी 
उनका आनुरूप चाहते थे । गोपवालाओं के माता-पिता आदि सभी श्रीश्यामसुन्दर के साथ 
अपनो पुत्रियों का विवाह करना चाहते थे । इसमें रसाक्रान्ति की तरह, मूर्तिमान्‌ श्रृङ्गार के 
प्रादुर्भाव की तरह, ब्रजसीमन्तिनी तथा ब्रजवालाओं का श्रीकृष्ण से मिलते रहने पर भी 
सम्मिलनोत्कण्ठा का उदय हुआ रहता था । 

एक समय गोपियों के पिताओं ने श्रीगगजी से श्रीदयामसुन्दर के साथ अपनी पुत्रियों के 
विवाह के वियय में पूछा-(यह प्रकट लीला है, थी शुकदेवजी ने प्रकट-अप्रकट दोनों लीलाओं 
का वर्णन किया है) । उत्तर में श्री गगंजी ने कहा-“आप लोगों का यह भाव बहुत उत्तम है, 
परन्तु यदि आपकी कन्याओं का विवाह श्रीकृष्ण के साथ हो गया तो आप सव का श्रीकृष्ण के 
साथ वियोग हो जायगा, उनका दशन दुर्लभ हो जायगा ।” तव से सव सावधान हो गये और 
गोपियों के लिए श्रीक्षृषण्णदशंन तक में रुकावट उत्पन्न हो गयी । यह सव हुआ केवल श्रीकृष्ण के 
वियोग-भय से, किसी द्वेष वुद्धि से नहीं । 

इस प्रसङ्ग में पूर्णमासी ने बृन्दा से पूछा कि जब मन्त्रों में भी श्रीकृष्ण का 'गोपीजन- 
वल्लभ' नाम है, तव श्रीकृष्ण के साथ गोपियों के विवाह क्‍यों रोके गये? और दूसरी जगह क्यों 
हुए ? इस पर वृन्दा ने यही कहा कि-“यह सव दुःखस्वप्नमात्र हें । वास्तव में गोपाङ्गनाओं 
का सम्बन्ध श्रीकृष्ण को छोड़कर अन्यत्र हुआ ही नहीं । इसी लिए "मन्यमाना: स्वपाइर्वस्थान्‌ 
-स्वान्‌-स्वान्‌ दारान्‌ व्रजौकसः (भाग० १०।३३।३८) और “न जातु ब्रजदेवीनां पतिभिः सह 
सङ्गमः” आदि कहा गया है । यत्र-तत्र जो गोपाङ्गनाओं की पत्यन्तर-प्रतीति है, वह सव मायामय 
है! उन-उन व्रजदेवियों का मायामय पतियों के साय ही सङ्गम होता था । 

'उज्ज्वलनीलमणि' में कहा गया है कि रसशास्त्र में प्रधान रस के पोषण प्रसङ्ग में 
परोढा के परिग्रह में कवियों ने जो रसाभास माना है, वह गोकुलाङ्गना समूह को छोडकर है, 
क्योंकि इसमें दुलंभता, प्रच्छन्नकामुकता आदि से उत्कण्ठा वृद्धि, अद्भुत प्रेमप्राखयं आदि होत 
हें। इस रूप में यह सव (परकीयात्व आदि के पोषक भाव) प्रीतिवृद्धि के लिए होते हें । 

जितनी-जितनी प्राप्तव्य के प्रति दुर्लभता बढती है, उतनी ही उसके प्रति गाढानुरागता 
भी बढती है । फिर बह साधारण विषयक न होकर सर्वेश्वर के प्रति है। श्रीराधा की यह जो 
श्रीकृष्ण-विषयक दुर्लभता वतलायी गयी है, वह वेसे ही है, जैसे अमृत और उसकी मधुरिमा 
का कभी भी वियोग न होने पर भी वियोग और विह्वळता वतलायी जाय। सारस तथा 
लक्ष्मणा का सर्वदा संयोग रहता है और चक्रवाक-चक्रवाकी का सर्वदा वियोग रहता है । यहाँ 
दोनों का सामञ्जस्य है। अनन्तकोटिगुणित संयोग एवं वियोग का श्रीशयामा-इयाम को एक 
काल में सदा आस्वाद वना रहता है । श्रीजीवगोस्वामी ने एक प्रसङ्ग में कहा है कि कुलाङ्गना 
के लिए सव से बड़ा कष्ट-महाकष्ट-लज्जात्याग है । परन्तु यह बड़े से वड़ा दुःख भी श्रीरयाम- 
सुन्दर नटनागर के सम्वन्ध से उतना ही महान्‌ सौख्य हो जाता है, यह दु:ख अनन्त, अलौकिक 
सुखविषयक है । यही प्रेम का प्राखर्य है। माता-पिता आदि के तीब्रातितीब्र निषेध जसे-जेसे 
बढते जाते हें, प्रीति उतनी ही अधिक बढती जाती है । 

श्रीवृषभानुनन्दिनी इस प्रकार अपने प्रेम प्राखयं और विविध निरोधों का अनुभव कर 
रही हैं। वह सोचती हें कि 'यदि में आज कोई पक्षी होती, तो दर्शनार्थ उडकर प्रेष्ठ के समीप 
पहुँच जाती । पर करूं क्या? 'वपुः परवशम्‌ यह शरीर पर वश है। इसी समय उन्हें 
पुलिन्दियों, हरिणियों का स्मरण होता है। वे उनका भाग्य सराहती हँ-“अहो ! वे भील- 
भामिनियां धन्य हें, जिन्हें प्रियतमपादारविन्दसंलग्न कुंकुमका तो दर्शन मिला। इनसे भी 
अधिक धन्य वे हरिणाङ्गनाएं हें, जो अपने पतियों के साथ उन नन्दनन्दन का प्रेमावलोक से पूजन 
करती हें, दर्शन करती हें। उनके पति “कृष्ण सार' (कृष्ण एव सारो येषांते) हें। हम 
गोपाङ्कनाओं के पति 'अभिमान सार' हें। वे हरिण अपनी हरिणियों को साथ लेकर दर्शन 
करने आते हें, सब जगह जाकर दर्शन करते हूँ, अतः वे हरिणियां धन्य हें-“धन्या: स्म मूढ़- 
मतथोऽपि हरिण्य एता या नन्दनन्दन मुपात्तविचित्रवेधम्‌ । आकण्यं वेणुरणितं सहकृष्णसाराः 
पूर्जां दघुविरचितां प्रणयावलोकेः।। (भाग० १०।२१।११) । परन्तु 'वयं अधन्याः । 
कर्थञ्चत्‌ दर्शनार्थ जायं भी, पर यह जन्म जो एक कुलीन बंश मं हुआ है-“जनु: परमिदं कुली- 
नान्वये ।' खानदान में बट्टा लग जाने का भय है। अहह! कितनी विवदता है, तथापि 
क्या यह में अवतक जी रही हूं? हा! मुझे भला मोत कहाँ? -“न जीघति तथापि 
कि परमदुर्मरोऽयं जन: ? मरना बड़ा कठिन है, मर जाऊं, तो अच्छा। मृत्यु रो भी कहीं 
अधिक ये प्राणधन के वियोग के कष्ट तो न होंगे । 

इस प्रकार क चिन्ता-सन्ताप में मग्न श्रीराधिकारानी किसी समय अपने लीलाशुक को 
अपने हस्ता रविन्द क अंगुष्ठप्रान्त पर बिठाकर उसे दाडिमी बीज चुगाती हुई, स्नेह से उसके 
चञ्चुपुट का चुम्बन करती हुई पढा रही थी-“कृष्ण कहु, कृष्ण कहु, राधा कहु मति रे ।” 
शुक बहुत विशेषज्ञ था, अपनी पालिका पर उसे प्रेम और दया थी, उसके वियोगदुःख को देखकर 
वह्‌ दु:खी था। वह तुरन्त पद्यसन्देश लेकर उड़ा और श्रीनन्दराय क प्राङ्गण में जा पहुंचा, 

जहाँ श्रीश्यामसुन्दर क्रीडा में आसक्त थे। एक ऊंची-सी जगह निर्भीक भाव से वेठकर वह 
पद्य उसने उन्हें सुनाया । अपनी परमान्तरङ्गा आह्वादिनी प्रिया का वह भावगम्भीर पद्य 
सुनकर श्रीश्यामसुन्दर मुग्ध हो गये । बड़े आग्रह एवं अनुनय से श्रीकृष्ण ने उस शुक को अपने 
पास बुलाया, अपने सुकोमल हस्ता रविन्द पर उसे विठला कर कई वार उस पद्य को सुना और 
समीक्षा करने लगे-'यह किसी महानुरागवती का पद्य है। इतने ही में वहाँ मधुरिका और 
कुसुमासव सखा भी आ गये। परस्पर प्रश्‍न हुए। मधुरिका ने कहा-“में इस शुक को 
ढूंढने आयी हूँ । कुसुमासव बीच में ही वोले उठ-“सखि ! यह तो हमारे श्रीक्यामसुन्दर का 
शुक है। यदि यह तुम्हारी प्रियाजू का है तो इसे अपने पास वुलाओ। मधुरिका ने कहा--- 
“सखे ! क्या कोई भी इन श्रीलालजू क हाथ से छूटकर जा सकता है? यह तो भला एक 
प्रेमी जीव है। इनके हाथ में आते ही जड चेतन हो जाते और चेतन जड हो जाते हें। इनके 
हाथ में आते ही जड वेणु सजीव हो जाती है। उनका थह रसमय प्रसङ्ग चल ही रहा था कि 
इतने में ही श्रीयशोदा वहाँ आ गयीं और वोलीं-"सखि ! लालाको अभी खेल लेने दे, फिर 
में इसे तुम्हारे ही घर तक पहुँचा दूंगी । 
इस तरह लोकापवादादि-भय से भीत श्रीदयामाजू प्रच्छन्न कामुकता आदि के लोकोत्तर 
साधन शुकप्रेषणादि का रस वद्धंनार्थं आश्रय लतो ह्‌ं। अस्तु, ऐसे विलक्षण गूढ सञ्चारवती 
श्रीमती राधा तथा तत्प्रिय सखियों को प्रसन्न करने का भगवान्‌ को कोई उपाय नहीं सूझता । 
अतः वे श्रीर्लालताजी से पूछते हे-“लोकापवाददलितां ममलम्भनेऽपि . . . . एतां कथं कथमहो 
परिसान्त्वयामि ।” हृदय से हृदय का कभी विप्रयोग नहीं होता, पर फिर भी भ्रम से एसा होता 
ही है, क्योंकि श्रीमःद्रागवतादि में विभ्रयुक्तों की अवस्था का दिग्दशंन हुआ है। अन्यत्र भी 
“दावानलज्बालिवनी सहक्षाम” आदि से विप्रयुक्तों की लोकसिद्ध किसी भी सद्वस्तु में वस्त्वन्तर 
की प्रतीति होने के उदाहरण मिलते हूँ । 
अस्तु, किसी को संयोग से किसी को वियोग से सान्त्वना दी जाती है। परन्तु इन्हें कंस 
प्रसन्न करे, जो प्रत्येक दशामें दुःख का ही अनुभव करती हें? सखी श्रीललिता कहती हें-''महा- 
राज ! श्रीप्रियाजू को तो अङ्ग (गोद) में विराजमान करक ही प्रसन्न करो, क्योंकि वं आपके 
अन्यान्य गुणगणों से सिवा मूच्छित होने क सुखी नहीं होती -“न मूढघी रस्मि न वा दुराग्रह। 
शरीरभोगषु न चापि लालसा। किन्तु व्रजाघीशसुतस्य ते गुणा बलादपस्मारदशां नियन्ति माम्‌।।” 
गोप-सुन्दरियों के भी एसे ही मिलते-जुलते भाव हें। इसने उच्च गम्भीर भाववती, फिर 
आत्मरहित भी उन गोपवालाओं को प्रसन्न करने का उनके अनुकूल होने के सिवा भगवान्‌ के 
पास कोई भी अन्य साघन नहीं है। 
पूर्वोक्त 'चूतप्रियालपनसासन (भाग० १०।३०।६)इस पद्य में आम क “चूत” और 
'आम्र' ये दो नाम आये हें । इस द्विरुक्ति के टीकाकारों ने विभिन्न अर्थ किये हें। अम्ल (खट्टे) 
रसवाले आम को “चूत” और मधुर रसवाले आम को 'आम्र' कहते हें। इस तरह रसभंद से दो 

नाम, दो भेद हें। अथवा 'करुणया च्यवते इति चूत: करुणा से जो दीनों पर द्रुत हो, उसे 'चूत' 
कहते हें । अन्यत्र के आमों में चाहे यह वात न हो, पर श्रीवृन्दावनधाम के आमों में तो यह विशे- 
षता है ही । ये श्रीइयामसुन्दर के यहाँ अन्तरङ्ग हें अथवा परिकरों में कोई हेँ। मुनिजन भी 
यहाँ की वृक्षता चाहते हें। श्रीब्रजाङ्गनाएं कहती हें-“वेसे हे आभ्रवृक्षो ! आपलोग दु:खियों का 
दुःख देख कर ब्रुत होत हें। दूसरों में दया नहीं, अतः वे द्रुत नहीं होते हम से वढकर दूसरा 
दुखिया और कोन होगा? हम पर दया करो। आम का भव--जन्म परोपकार के लिए है। 
फल, पुष्प, पत्र और काष्ठ आदि आपकी सभी वस्तुएँ केवल परोपकार के लिए हें। आपका 
निवास साक्षात्‌ प्रेमद्रववती श्रोयमुना के तट पर है। श्रीयमुनाजल की तरह ही मानसरोवर, 
कृष्णसरोबर आदि भी ब्रज के तीर्थ अनुरागद्रव हें । इन श्रीयमुनाजल आदि क दर्शन, स्पर्श, पान 
आदि से दूसरों को भी श्री कृष्णबविषयक ज्ञान देने के कारण आपका नाम 'चिति सज्ञाने' से चेतति, 
'अन्पांइचेतयतीति वा चूत: हुआ है। इतनी ऊंची आपलोगों की योग्यता है । आप हम दु:खियों 
को भी श्रीइयामसुन्दर का पता देकर कृतार्थ करो ।” 

जव इतनी स्तुति करने पर भी आम्रवुक्षों ने कुछ उत्तर नहीं दिया, तंब गोपाङ्गनाएं 
बड़ी खिन्न हुई । असूया से अव उनके प्रति दोषों का अन्‌_सन्धान हुआ- (च्योतति, प्रच्युदयत्ति 
इति चूतः) “सखि ! ये तो थे परोपकारी, पवित्र तीर्थवासी ही, परन्तु अव स्वरूप सं प्रच्युत 
हो जाने के कारण निष्ठुर हो गये हें। 'यमुनोएकूलाः' ये यमुना के किनारे रहते हेँ। यमुना 
यमराज की वहन है, यम सवं दुःखदायी हुँ । 'संसर्गजा दोषगुणा भवन्ति” उसी यमसम्पक से 
ये अव निर्दय हो गये हें । हमारे तीब्रताप से इन्हें प्रसन्नता हो रही है ।” 

'प्रियाल' पीले सालवृक्ष का नाम है (प्रिया: इति आलापो यस्य सः) 'सखीगण जिसे 
प्रिय हों, यह नामार्थ 'प्रियाल' का गोपाङ्गनाओं ने निकाला । “सखि ; वह हम सखियों पर 
अवश्य अनुकम्पा करेगा, यह अवश्य हमारा हितं सोचेगा । हित तो श्रीशयामसुन्दर क मिलन 
में हें, सो यह उनका पता वतलायेगा । अजी ! यह 'प्रियं लाति इति 'प्रियालः' है प्रिय श्रीकृष्ण 
को देनेबाला है ।” 

'प्रियं लाति’ अर्थात्‌ जो प्रिय पदार्थ को दे, वह्‌ 'प्रियाल' है । वृन्दावन का 'प्रियाल' 
श्रीकृष्ण को देनेवाला है । 'वृन्दावनशतक' में बृन्दावनस्थ तरुओं की बड़ी महिमा कही गयी है । 
कहा है-'यदि तुम से और कुछ भजन-भावना नहीं बन सकती तो इन वृक्षों का ही दरशन करो, 
ये तुम्हें तुम्हारे प्रिय को देंगे, स्वयं प्रिय का अन्वेषण करक तुम्हें समर्पित करेंगे।' इस अंदा में 
वृन्दावन के सभी वृक्ष 'प्रियाळ' हें, फिर साक्षात्‌ प्रियाल की तो बात ही क्या? इसी आशासे 

गोपीजन प्रियाल की प्रशंसा करती है । अद्भुत प्रेमोन्माद में उन्हें जड और चेतन का ज्ञान नहीं 
रह गया, उन्हें अभी यही भावना वनी है कि ये हमें अभी प्रिय का पता देंगे । प्रेमी की आशा का 
कुछ ठिकाना नहीं, वह जड में भी चेतन की कल्पना करता है। प्रेम की प्रतिमूत्ति ब्रजदेवियाँ 
कयामसुन्दर के आभूषणों की, माला की प्रशंसा करती हें । इतना ही नहीं, वे तो उस वायु की भी 

स्तुति करने को उद्यत हें, यदि वह मोहन प्यारे की ओर से आ रहा हो। वे चन्द्रमा से कहती 
हें-'हे हिमकर, अपनी किरणों (करों) का हम से स्पा न होने दो, परन्तु यदि वे (आप की 
किरणें ) प्यारे श्यामसुन्दर का स्पशं करके आयी हों, तो उनसे हमें अवश्य स्पश करो, हम तुम्हारा 
उपकार मानेंगी ।' इस से अधिक परम्परासम्वन्ध की महिमा कया होगी ? 

परन्तु ब्रह्मादि देवता इस पर परम्परा में और भी आगे वढे हं । वे इसी में कृताथ हें 

कि अस्मदविष्ठातृक तत्तदिन्द्रियों से ब्रजवासी उस आनन्दसिन्वु ब्रह्मतत्त्व का दर्शन, स्पशं, 
श्रवण आदि कर रहे हैं, क्योंकि देवतालोग देवत्व के कारण साक्षात्‌ रूप से उस ग्वारिये गोपाल 
की रसमाधुरी का आस्वाद लेने में सवंथा असमर्थ हें, अतएव वचार नेत्रादिरूप से परम्परासम्वन्ध 
स्थापित करते हुं । उन को दृष्टि में धन्य हें वे व्रजवासी, जो अपने नत्रादि से साक्षात्‌ श्रीदयाम- 
सुम्दर के चरणामृत, सौगन्व्याद्यमृत का पान करते हें। नेत्र का अधिप्ठातृदेव सूर्य है। वह 
इतने में ही कृतकृत्य है कि किसी भी ब्रजवासी ने झ्यामसुन्दर को मदधिप्ठातुक नेत्र से देखा । 
नासिका क देवता अझ्विनीकुमार हैं । वे ब्रजवासी के घाण से अपना सम्वन्ध स्थापित करके 
आनन्दमग्न हें । श्रोत्रों (कानों) की अधिष्ठात्री दिग्देवता है । ब्रजवासी ध्रीनन्दनन्दन के वचन 
और वेणुगीत को सुनते हें, इसी में वह फूली नहीं समाती । वह सोचती है-धन्य हूँ में, जो मद- 
घिष्ठातृक श्रोतरों से व्रजवासी श्रीश्याम क वेणुगीत को सुनते हें । चित्त क अधिष्ठाता ब्रह्मा हें । 
इसी प्रकार विभिन्न इन्द्रियों के विभिन्न अधिष्ठाता है। सव इसी प्रकार अपने को कृतकृत्य 
मानते हें। स्वथं ब्रह्माजी ने भगवान्‌ की स्तुति करते समय कहा है-हे अच्युत, इन ब्रजवासियों क 
भाग्य की महिमा का कोई भी वर्णन नहीं कर सकता । जो कि हम-लोग रुद्र, चन्द्र आदि इसलिए 
प्रशस्त भाग्यशाली हूँ कि इनक इन्द्रियरूप पात्रों से आप के चरणकमल-मकरन्द का, जो अमृत के 
समान अतिमिष्ट और आसव के जसा मदकारी है वारवार पान करते हें । जव एक एक इन्द्रिय 
के अभिमानी हमलोग आप को कीत्ति, सौन्दर्य, सौगन्ध्य आदि एक देदा के सेवन करनेवाले भी 
कृतार्थं हें, तव समस्त इन्द्रियों से सर्वसेवी इन ब्रजवासियों के भाग्य की सराहना किन दाव्दों में 

की जाय ? 
“एषान्तु भाग्यमहिमाच्युत तावदास्तामेकादशंच हिं वयं बत भूरिभागाः। 
एतदृहृषीकचषक रसकृत्‌ू पिवाभः र्वादयोऽडधयुदजमध्यमृतासवन्त ।।' 

(भाग० १०।१४।३३) । 

इन्द्रियादि के ये अधिष्ठाता हें-अहुङ्कार के शिव, बुद्धि के ब्रह्मा, मन क चन्द्रमा, श्रोत्रों को 
दिशाएं, त्वक्‌ (त्वचा ) के वायू, नेत्रों के सूर्य जिह्वा के वरुण, नासिका के अझ्विनीकुमार, वाणी के 
अग्नि, हस्त के इन्द्र, चरण के उपेन्द्र, पायु के मित्र, उपस्थ के प्रजापति और चित्त के अधिष्ठाता 
स्वयं भगवान्‌ माने गये हें । पानपात्र का नाम 'चपक' है। व्रजाङ्गनादि का वह पात्र इन्द्रियाँ 
हें, उसी से वें श्रीश्यामसुन्दर के पादारविन्द-सौन्दर्यामृत का पान करती हें । उस मादक सुघासव 
के पान से ब्रजाङ्गनाजन को देह, गेह, लोकलाज सव एकवार ही विस्मृत हो गये । इस पर 

37 


२६० भक्ति-सुधा--तृतोय खण्ड 


श्री नन्दनन्दन की उस मोहक मुसकान से तो वह और भी अधिक पृष्ट हो गयी । इस का 
पूरा आस्वादन तो व्रजदेवियों को ही प्राप्त हुआ । 
इस पर थोड़ा विचार करें-यात्र को रस का आस्वाद नहीं आता । दर्वी को, जिस से 
भक्ष्यवस्तु परोसी जाती है, वस्तु का स्वाद नहीं आता । इसी प्रकार इन्द्रियाँ पात्रमात्र हें, 
उन्हें रसास्वाद नहीं हो सकता । परन्तु यह लौकिक रस की बात है, भगवद्विषयक रस अलो- 
किक, विलक्षण होता है, उस के तो सम्पर्क से भी रसास्वाद की अनुभूति सिद्ध है । एसी स्थिति 
में पात्र-दर्वी आदि को रस का आस्वाद असम्भव नहीं । इस प्रसङ्ग में ब्रजदेवियों की वंशी के 
प्रति ऐसी भावना है कि श्रीश्यामसुन्दर से शताः सम्पृकत होते रहने पर भी उसे रस का आस्वाद 
नहीं मिला । उन की इस विषय में उपपत्ति इस प्रकार है-वंशी को वस्तुत: अधरामृत नहीं 
दिया गया । यदि एसा होता, तो यह सूखी ही कंसे रह जाती ? उस वेणुगीतपीयूष से यमुना 
भी जमकर इन्द्रनीलमणि की शिला के समान हो गयी और पाषाण भी यमुनाप्रवाह की तरह वह 
चले, पर वाँस की बंशी में एक पल्‍लव तक नहीं जमा, यह पोली, शुष्क सग्रन्थि और सच्छिद्र 
ही रह गयी । जहाँ “अस्पन्दनं गतिमतां पुलकस्तरूणाम्‌” के अनुसार स्थिर पदार्थ जङ्गम वन 
गये ओर जङ्गम स्थिर हो गये, सूखे हरे हो गये, वहाँ वंशी के पलले कुछ नहीं लगा । यह तो 
केवल विप्रयोगलीला में वंशीछिद्रों से हमारे (ब्रजदेवियों के) कर्णकुहुरों में प्रविष्ट होने का, 
हमारी जीवनरक्षा का उपायमात्र किया गया है । इस सिद्धान्त से वंशी की तरह दर्वी सूखी ही 
है, रसासम्पृक्त ही है । 
परन्तु दूसरे कहते हें-नहीं, आखिर सम्वन्ध तो हुआ न, किसी भी तरह सही । इसी से 
कृतकृत्यता हो जाती है । अतः पात्र-'चषक'-भी परम्परा से कृतार्थ हुए । ऐसे पात्र का तो 
स्पर्शं करनेवाले भी कृतार्थ हो जाते हूँ । ब्रह्मादि इतने ही से अपने को धन्य मानते हैं । 
वंशी को श्रीश्यामसुन्दर की अधरसुघा का सम्बन्ध होने पर रसस्वाद भी अवश्य हुआ ही, अतएव 
गोपाङ्गनाजन ही की परस्पर उक्ति है-“गोप्य: किमाचरदयं कुशलं स्म वेणु: अर्थात्‌ इस वणु 
ने कोन पुण्य किया है जो श्रीश्यामसुन्दर इस को अपने हस्तारविन्दों में लेते, अधर पर पधराते, 
अपने सुकोमल अंगुलीदल से इस का पादसंवाहन करते, अधरामृत का भोग लगाते और मुकूट 
का छत्र लगाकर कुण्डलों से इसकी आरती उतारते हें, कैसी अनोखी पूजा करते हें? यह तो 
जो ताल-तलाइयों में कुमुदिनी का विकास-प्रफुल्लता देख पड़ रही है, यह इन्हें वंदा (बाँस) 
के सौभाग्योदय पर हर्षातिरेक से मानों रोमाञ्च हुआ है। ये समझते हें कि हमारे ही जल से 
पालित, पुष्ट होकर वंशी की यह इतनी उन्नति हुई है, वह श्रीमनमोहन के अघर पर शोभित 
हुई है। इस अवसर पर इन को केसी प्रसन्नता हुई, जेसी पाल-पोसकर बड़े किये गये वालक 
को साम्राज्य मिलने पर उस के माता-पिता, कुटुम्बियों को होती है । वृक्षों को भी अपने सजातीय 
वेणु के इस उत्कर्षं पर बड़ी प्रसन्नता हुई । उन के नेत्रों से मधुधारा के ब्याज से आनन्दाश्रु बह 

हें, अपने को धन्यवन्य मानते हैं, वेसे ही वेणुसजातीय वृक्ष अपने को मानते हें-अहो हमारी वृक्ष- 
जाति में भला एक तो ऐसा उत्पन्न हुआ, जो कूक-कूककर (निर्भीकता और आनन्द क साथ) 
श्यामसुन्दर के अधरामृतरस का पान कर रहा है। यदि वंशी को कुछ भी रस का आस्वाद न 
होता, तो एसी वातें कंसे कही जा सकती थीं ? 
यहाँ तकं हो सकता है कि यदि उस वशी को रसास्वाद हुआ है, तो यह अवतक सग्रन्थि 
कंसे ? सच्छिद्र कंसे ? छिद्रों के रहने पर तो अनर्थ ही होते है-“चिद्रेष्वनर्थाबहुलो भवन्ति 
रस का आस्वाद आने पर तत्व की स्फूति होने पर तो ग्रन्थि खुल जाती है, छिद्र (दोष ) नहीं 
रह जाते-“जदपि मुषा छूटत कठिनई, जड चेतन ग्रन्थि परि गई परन्तु चरणरज से सब दोष 
दूर हो जाते हें । 
ब्रजदेवियों को वेणु के कर्म पर वहुत आइचर्य है । वे सोचती हं-'अहो इसका वह कौन 
सा कुशल कमं है, जो मोहनाधरसुधा का पान करता है और सच्छिद्र रहकर भो उसे छिपा कर 
रखता है। किसी को पता ही नहीं लगता कि इसने अधरसुघा-रस पान किया है। स्थिर और 
जङ्गम अपनी प्रकृति से च्युत हो गये, सुध-चुघ भूल गयं, पर इसने तो अधरसुधा को खूब अधाकर 
पान करके भी ऐसा गुप्त रखा है, जैसे कृपण का धन | वड़ी चतुराई है, वड़ी धीरता है। हाँ, 
इसने सोचा है यदि में हरी-भरी हो गयी, हमारी सुस्वाद-मर्मज्ञता प्रकट हो गयी तो फिर वजने 
लायक न रहेंगी, फेंक दी जाऊंगी । वह्‌ आनन्द किस काम का, जो फिर फेंक दी जाऊं ? गोपाङ्क- 
नाएँ सोचती हें कि इस तरह मोहन के विप्रयोगभय से वह बंशी अपने आनन्द को छिपाती है । 
परन्तु हम तो वावरी, पागल हो जाती हैं । 
इससे यह भी स्पष्ट हो जाता है कि गोपाङ्गनाएं प्रेम को छिपा रखने में महत्व समझती 
हें, पर वहू अवाञ्छनीय विक्षिप्ता वरवश प्रकट हो जाती है । 'वृन्दावनचम्पू' में गोपाङ्गनाओं 
के प्रेम को साठी के धान की उपमा दी गयी है । उनका सिद्धान्त है-'गुप्त प्रेम सखि सदा दुरइये । 
प्रेम में 'टोना' लग जाता है। उसे अवश्य छिपाना चाहिए । फिर वह बहुत वंश-कीमत है, 
मूल्यवान्‌ वस्तु सात ताले के भीतर धरी जाती है। जव 'चिन्तामणि' पत्थर जेसी वस्तु भी 
छिपाकर रखी जाती है, तव प्रेम का तो उससे कहीं अधिक महत्व है । पर आज तो प्रेम का 
ढिढोरा पीटा जाता है। श्रीशयामसुन्दर की अघरसुधा का पान करके अन्य जड-चेतनों की तरह 
मुरली को भी आनन्द आता है, पर वह चतुर है, विप्रयोग-भय से, 'टोना' के भय से उसे छिपाती 
हैं । इस प्रकार तात्पर्यं यही कि ब्रजेन्द्रनन्दन श्रीश्यामसुन्दर के दशंनादि-समुत्य यह रस ही 
एसा अलौकिक है कि इसको परम्परा में भी आस्वाद है, इसीलिए ब्रह्मादि देवगण ब्रजवासियों के 
हृषीकचषकमात्र भी वनकर अपने को कृतार्थ समझते हें-“एतावतव हि वयं बत भूरिभागा: ४” 
विरहव्याकुल गोपाङ्गनाओं का मन एक क्षण क लिए भी श्रीशयामसुन्दर प्राणघन के 
चिन्तन से मुक्त नहीं होता । वे कभी श्रीशयामसुन्दर नवलविहारी के अलौकिक रस का, उस 
की परम्परा में भी अनुभूति का तो कभी उन के अङ्ग के सङ्गी आभूषण आदि का चिन्तन, मनन, 

उनमें गुण-दोष का आरोप, अधिकार-अनधिकार की चर्चा आदि करती हुई प्राणप्यारे क अन्वेपण 
में व्यग्र हें । श्रीत्रजराजकिशोर की माला का स्मरणकर ब्रजदेवियों को भावना हुई--सखियो, 
देखो, हम से अधिक सयानी तो वे सुमन (पुष्प ), मुक्ता, हीरक आदि की मालाएँ हें, जो कभी उन 
का सङ्ग नहीं छोड़तीं। वे जड होकर भी कितनी विवेकसम्पन्न हें और हम कामपरवद स्त्री 
अतएव मुग्घता या मूढ़तावश उनका साथ छोड़ वेठी हें। हाय, कामपरवशात्‌ स्त्री जगत्‌ में 
मुबता, हीरक आदि से भी-कद्भुड़-पत्थर आदि से भी---अधिक विचारशून्य है । 
दूसरा भाव यह भी है कि जव सुमन, मुक्ता, हीरक आदि भी उन श्रीश्या मसुन्दर को नहीं 
छोड़ सकते, तव हम काम के वश में पड़ी हुई स्त्रियाँ कंसे छोड़ दें? कसे उन्हें भुला दे-“अहो 
सुमनसो मुक्ता बज््राण्यपि हरेरुरः। न त्यजन्ति वयन्तत्र का वा स्मरवशः स्त्रियः । श्रीदयाम- 
सुन्दर के कण्ठ में, वक्षःस्थल पर मुकतामालाएं हुँ, मानो इन्द्रनीलमणि के शिखर पर गङ्गा की दो 
धारा, किवा नवनीलनीरद पर हंसों की पंक्ति, काली घटा पर हंसों की दो पंवित के समान 
विराज रही हूँ । माला में विविध मणि, रत्न जड़े हें, कोई सूर्य के सदृदा देदीप्यमान, कोई चन्द्र 
के समान समुज्वल और कोई नक्षत्रों की तरह प्रकाशमान है। ऐसी वनमाला, मुवतामाला, 
बँजयन्तीमाला आदि अनेक मालाएँ श्रीप्रभु ने धारण की हेँ। गोपाङ्गनाओं की इस पर एक 
ओर ऊँची सूझ है। वे कहती हें-ये सुमनस केवल सुमनस-पुण्प-नहीं, किन्तु शोभन-तत्वचिन्त- 
नानुकूल मनवाल तत्वज्ञ ही सुमनस-पुष्प-क रूप में अनन्त तपस्या करके श्रीहरि के विशाल 
वक्षःस्थल पर विराजमान हुए हें और ये मुकत हुए मुकत-वामदेव, वशिष्ठ, शुक, सनकादि हैं 
जो मुक्‍त होकर-मोती वनकर-हमारे प्यारे के अङ्ग में आ विराजते हैं। ये भी हमारे श्याम के 
उर को नहीं छोड़ना चाहते । ये क्यों रागी हो गये, जो विरक्त हें? वहाँतो हमें ही रहना 
चाहिए। सखि, हम तो स्त्री हें, अशेषशेखर में हमारा तो राग युबत है, पर इन जड मुवता, बस्त्र 
आदि का वहाँ क्या काम? जव ये नहीं छोड़ते, तंब हम स्त्रियाँ कसे छोड़ें ? 
श्रीञ्यामसुन्दर के कर्णाभरणादि क प्रति ब्रजाङ्जनाओं की ईर्ष्या देखते ही वनती है। 
श्रीत्रिभुवनमोहन ने कानों में मकराकृतिं कुण्डल पहने हें, जव उनका शिर हिलता है, 
तव वे कुण्डल या उन की आभा स्वच्छ, स्निग्ध कपोलों से टकराती है, उस समय मालूम होता 
है कि मीन भगवान्‌ के कपोलों का चुम्बन कर रही हें । इसे देखकर व्रजाङ्गना रसोद्रेक में विह्वल 
हो जाती हें, उन्हें ईर्ष्या होती है, वे कह उठती हें-'हा मीन, आज मधुर कपोलों का, जो हमारे ही 
हें, तुम चुम्वन: कर रही हो।' इसी सम्पक में उन्हें अन्य इयामाङ्गर्साङ्गियों क प्रतिं भी सापत्म्य 
उदय हो आता है। वे बंशी से कहती हें-हे मुरलिक, अधिकारिणी तो हम हें और तुम इस अघर- 
सुधा का लम्पटत्ता, अकृपणता से पान कर रही हो। हें माळे, हम से विना ही पूछे-हंमारी 
` अनुमति के विना ही-हमारे प्रियतम के श्रीअङ्ग का निरन्तर परिरम्भण कर रही हो । अथवा 
ठीक है, तुम सब जगज्जाळ से परे-विधि-निषेघ से दूर हो गयी हो, तुम्हारी तपस्या क रूखे वृक्ष 
में आज फल लगे हें, सौभाग्य का उदय हुआ है । हम तो विधि-निषध में बंधी हें, जङ्गलो में-- 

भटक रही हें। इस तरह क्रण्णप्रेम में प्रमत्त ब्रजदेवियाँ अचेतनों को चेतन ही जानकर उलहना 
रही हैं | इसी प्रकार वृक्षों क प्रति धारणा करती हें और कहती हेँ-जिन कदम्व, आम्र, 

प्रिबाल, आदि का आश्रय लेकर श्यामसुन्दर विराजते हें, वे अवश्य हमें उन से मिलायेंगे। और 
कहती हें, ह प्रिय के आलय प्रियाल, तुम हमें श्याम से मिला दो, हुम तुम्हारा वड़ा उपकार 
मानेंगी । 

इस प्रकार गोपदेवियाँ श्रीकृष्ण परमात्मा के विप्रयोग में सन्तप्त प्रेममुग्ध हुई उन्हें 
ढूंढती, वृक्षों से पूछती फिरती हें-“चूतप्रियालपनसासनको विदारजम्ब्वकविहववकुलाख्रकदम्ब- 
नोपाः। येऽन्ये परार्थभवका यमुनोपकूलाः शंसन्तु कृष्णपदवीं र हितात्मनां नः ॥।” 

यह वात कही जा चुकी है कि व्रजाङ्गनाओं को जवतक उत्तर की आदा रहती है, तवतक 
खूब स्तुति, गुणगान करती हूँ और उस आशा के निराशा में बदलते ही दोपों का गान करने लगती 
हूँ। पहले प्रियाल की बड़ी स्तुति हुई। जव देखा कि यह जरा भी नहीं पसीजता, तव कहने 
लगीं-'प्रियं न लातीति प्रियालः (प्रिय-अ) नञ (लः) प्रियध्राप्ती प्रतिवन्धकः।” जो प्रिय 
का पता न दे, उसके सम्मिळन में व्यवधान उपस्थितं करे, वह पापी प्रायडिचित्ती यह प्रियाल हैं। 

इस तरह प्रियाल पर बहुत कुछ कहकर अव गोपाङ्गनाओं की दुष्टि'पनस' पर घूमी । 
कहने छगीं-"सखियो, आओ इस पनस (कटहळ) से पूछें, यह फली है, अतः विनम्र है, इस 
का फल महाफल होता है। यह हमारे परिश्रम के महाफल श्रीकृष्ण को अवश्य वतलायेंगा । 
देखो, इसका नाम कितना सुन्दर है-'पनसः'। यह 'पन गतौ' और 'शो तनूकरणे' से निर्मित 
हुआ है। इसकी वड़ी सार्थक व्युत्पत्ति है-“प्रेयसी: परित्यज्य पनतः-गच्छत: श्रीइयाभस्य गति 
स्यति-तनूकरोतीति पनसः।'' यह अपनी दिव्य शवित से मोहन की गति को क्षीण कर देता 
है, जिससे वे हम लोगों को मिल जायं | और भी एक व्युत्पत्ति इस नाम को है “पातीति पः, 
न स्यतीति नसः” अर्थात्‌ श्रीश्याम के दर्शन दिलाकर पालन करनेवाला यह है, सन्ताप से क्षीण 
करनेवाला नहीं ।” इस प्रकार जव बहुत स्तुति आदि करने पर भी कटहल हिला तक नहीं, तव 
उन्हें वह वड़ा ही दुष्ट दीख पड़ा और तुरन्त उसके नाम की व्युत्पत्ति, उसके गुण निर्दा में बदल 
गये। कहने लगीं-“पनम्‌ प्राप्तिं स्यति-खण्डयतीति पनसः।' प्रिय की प्राप्ति में अवरोध 
पहुँचानेवाला यह कण्टकी वृक्ष है। बाहर तो उसमें काँटे हें ही, यह अन्तर में भी 'कण्टक' 
रखता है ।' 

पनस को छोड़कर आगे चलते ही ब्रजाङ्गनाओं के सामने असन-झाल-का वृक्ष आया । 
उस खूव प्रलम्व, सुन्दर वृक्ष को देखकर गोपाङ्गनाओं को उससे पूछने का मन हो आया। 
कहने लगीं-“यह असन हरिभवत है, देखो इसके नाम के पहले अकार है, यह वासुदेव का वाचक 
है। “अम्‌--व।सुदेवं सनतीति असनः।” यह भवत है, साधु है, “साधु से होई न कारज हानि ।” 
इससे पूछो यह वतंलायेगा।'” वँसे भी श्रीकृष्णचन्द्र आनन्दकन्द की प्राप्ति के लिए भागवत 
ही प्रष्टव्य होते हें । “आसयति-उपदेशयति सखिवर्गसमोपे हरिमिति असनः” जो सखियों के-- 

समीप प्यारे रासविहारी को ला उपस्थित कर दे, वह यह 'असन' है । इस 'साल' वृक्ष में दिव्य 
सामथ्यं है। अन्यत्र के साल वृक्षों में यह अर्थ घटे चाहे न घटे, पर यहाँ क वृक्ष वाञ्छाकल्पतरु 
हें, इनकी स्तुति करने से, इनका सिञ्चन करने से, इनकी छाया में वेठने से श्रीशयामसुन्दर प्रभु 
की प्राप्ति अवश्य होती है। कल्पवृक्ष हीरा-मोती के कङ्कुड़-पत्थर दे सकता है, मोक्ष या श्रीहरि- 
को नहीं दे सकता ।” यदि मोक्ष से केवल्य अभिप्रेत है, तो उसे और उसके देनेवाले को ब्रज- 
देवियाँ दूर से ही नमस्कार करती हें-“नमः कंवत्यनाथाय ।” मोक्ष से उनका अभिप्राय सामीप्य- 
मुक्ति से है। इस तरह ब्रजाङ्गनाओं ने असन की भी खूब स्तुति की, पर जब उसकी मौनमुद्रा 
कथमपि न खुली, तव उन्हें उस पर असूया उत्पन्न हो आयी और बह "अस्यति दूर क्षिपति, 
न किमपि सनति' की व्युत्पत्ति का भाजन वन गया तथा श्रीवृषभानुदुलारी या नन्दसूनु किसी का 
भी भक्त नहीं रह गया । 
आगे ब्रजदेवियाँ 'कोविदार' (कचनार ) के समीप पहुंचीं, वह उन्हें महादानी क स्वरूप 
में दृष्टिगत हुआ। कहने_लगीं-“कोविदम्‌-रासपण्डितं श्रीइयामसुन्दरं रातीति कोविदारः” 
यह्‌ रासपण्डित, रसिकेन्द्रचूड़ामणि श्रीश्यामसुन्दर का दान करता है। हे 'कोधिदार ! तुम 
घन्य हो । कोई अन्न का, कोई प्राण का, कोई विद्या का और कोई भूमि आदि का दान करता है 
परन्तु तुम इन सव को मात करते हो, क्योंकि तुम सर्वात्मा, सर्वान्तर्यामी प्राणइवर का दान करते 
हो, तुम महादानी हो ।” रात्रि भी दानी है (“रात्री-राति, त्राति इति रात्री”) परन्तु किस का 
दान, किसका पालन, यह भी तो विचारणीय है । देव और पात्र के महत्व से दान की महिमा है । 
दश रुपये का दान और गाय का दान समान नहीं है। माघ में दश रुपये का दान और तिल का 
दान समान नहीं है । कड्कुड़-पत्यर का दान और सर्वात्मा का दान समान नहीं है। फिर किसको 
देना, पात्र का भारी महत्व है । एक तो दान का द्रव्य पाकर उसका आटा लेकर मछली पकड़ेगा 
और दूसरा उससे श्रीसदाशिव विश्वनाथ के मन्दिर में, श्रीहरिमन्दिर में, दीपक जलायेगा । 
कितना अन्तर है-गृहीता के उपयोग का ? इसी के अनुसार दाता को जो फल की प्राप्ति होगी, 
उसमें भौ महान्‌ अन्तर है। वाइसराय का कुत्ता भी दानी है, जो सुख महाधनी को नहीं, वह 
उस कृत्ते को है। हीन देश, काल, पात्र के दान को महिमा से वह उस दान के फल को कुत्ता 
बनकर भोग रहा है। ज्ञान या भगवद्विद्या के दान आदि फल कुत्ता बनकर नहीं भोगा 
जाता । वह वेकुण्ठादि में जाकर या मनुष्य, उत्तम ब्राह्मण आदि वनकर ही मिलेगा । अतएव 
एसे विद्यालय आदि खोलने चाहिए, जिनसे अपने माता-पिता आदि की , अपनी, सद्गति हो । 
“ब्रजाङ्गनाओं के कात्यायनीब्रत, अर्चेन से प्रसन्न होकर भगवान्‌ कृष्ण ने उन्हें रात्रियों का 
दान दिया-“मयेमा रस्यथ क्षपाः।'”” उन रात्रियों में रमण का भगवान्‌ ने स्मरण भी किया 
है-“तास्ताः क्षपाः प्रेष्ठतमेन नोता मयेव वुग्दावनगोचरेण ।” . . . ता रात्रीः. . .* रात्री: 
दान देनेवाली-ये बड़ी दानी हें-। गोपियों को दान दिया-“इभाः क्षपाः” उस समय मूतिमती 
रात्रि आयी | खजाञ्ची देय बस्तु सामने लाकर रखता है । योगमाया ने रात्रियों को सामने-- 

लाकर रखा। भगवान्‌ ने कहा-“इन रात्रियों में मेरे साथ रमण करें।” योगमाया से अनन्त 
करोड़ ब्राह्मी रात्रियों में चार घड़ी की रात्रि प्रविष्ट हुई। श्रीकृष्ण के वालसखा मघुमङ्कल की 
माता पूर्णमासी योगमाया ही थी, उसकी महिमा से एक रात्रि में उन रात्रियों का प्रवेश हुआ । 
दुःख में एक-एक क्षण वपो के बरावर वीतते हें-“क्षणं युगशतमिव यासां येन विनाभवत्‌” और 
सुख में वर्ष के वर्ष एक क्षण के समान बोतते हें । वृन्दावन का प्रमाण बहुत प्रशास्त माना गया है, 
इतना भ्रशस्त कि उसका मध्यभाग 'गोवद्धंन' है-“सध्ये गोवद्धंनं तत्र ।” परन्तु व्रजाङ्गनाओं 
की कोटि-कोहि संख्या थी । इतनी अधिक उस विशाल वृन्दावन में भी न आ सकीं । इनके 
अतिरिक्त कितनी ही श्रीराधाजी के रोम रोम से उत्पन्न हुई थीं और श्रुतिरूपा, मुनिरूपा अलग 
थीं, फिर इन सव के केलिधाम अलग तैयार थे । विहार के उपयुक्त कुञ्ज आदि भी उसी प्रकार 
वने थे । यह्‌ सब पूर्वर्वाणत रात्रियों की तरह यहाँ नित्य वृन्दावन धाम भी प्रकट हुआ था, जिसमें 
सव सविकाश समा गये। हाँ, तो इन रात्रियों का महादानीपना कया हुआ ? इन्होंने कौन 
महादान दिया? इन्होंने ब्रह्मविद्या का-पुरुपोत्तमविद्या का-दान किया। “जीवाभयप्रदा- 
नस्य कलां नाहँन्ति षोडशीम्‌ ।” इतना ही नहीं, इन्होंने साक्षात्‌ श्रीकृष्ण परमानन्दकन्द का ही 
दान किया । वह भी किन को ? उन ब्रजदेवियों को, जिनके पादरज के लिए ब्रह्मादि तरसते हें 
जो प्रेमपथिकों की परम आचार्यं हें। वह दान वृथा नहीं है। “बृथा वृष्टिः समद्रेषु वृथा तृप्तेषु 
भोजनम्‌” की तरह नहीं है। ये तो उस दान की परम अधिकारिणी हें, उसके लिए लालायित 
रहती हें । उनके दशन में पलक पड़ने को विघ्न मानती हें, ब्रह्मा को कोसती है--“'सखि, जड 
है विधाता ।” एसे पात्रों को इन रात्रियों ने दान दिया श्रीश्यामसुन्दर का और इसी से उनका 
रक्षण भी किया । अन्यथा उनका रक्षण होना ही दुःशक था । फिर यह दान पवित्र देदा वृन्दावन 
और तदनुकूल काळ में हुआ । यह श्रीशुकदेवकृत वर्णन है। योगीन्द्रबन्यपादारविन्द गोपाङ्गना 
कोविदार की स्तुति करती हें। देश, काल, पात्र, देश की महत्ता वतलाती हूँ, उन रात्रियों ने 
उद्वुद्ध उभयविध श्शुङ्गाररूप रसिकशेखर का दान किया, यमुना के किनारे, साक्षात्‌ प्रेमद्रव के 
पास और परमवियोगिनियों को । भूखे को दान देने का वड़ा महत्व है। “कोविदार” ! एसा 
देशा, काल, पात्र, न मिलेगा । वतलाओ, हमारे प्राणधन इयामसुन्दर कहाँ हें? किस ओर गये 
ह्‌ँ?” कोविदार एक तो वृक्ष, वेसे ही जड और उनकी प्रेमदशा, उनकी वातों से और भी वह 
स्तन्ध-सा हो गया, कुछ कहता ही नहीं । उसके इस व्यवहार से गोपाङ्गनाओं में असूया का 
उदय हो आया। वे कहने लगीं- “सखियो ! यह “कोविदेभ्यो न रातीति कोविदारः” है। 
यह केवल 'कुं भूमि विदारयतीति कोविदारः” है। यह तो “मातुः कंबलमेवं यौवनवनच्छेदे 
कुठारः” हे । 

“चलो, आगे उस जामुन से पूछें, उसका वर्ण श्यामसरीखा है।” तारीफ में उसे 'जी 
जये' से उणादि निष्पन्न करती हें और असूया में बही “जी अभिभवे” से बनने का अधिकारी हो 
जाता है। 


२९६ भक्ति-सुधा-तुतोय खण्ड 


आगे मार्ग में अर्क (आक) पड़ा, उससे भी ब्रजाङ्गनाओं ने अपने प्राणप्रिय का पता 
पुछा । ब्रजाङ्गनाओं से किसी ने कहा-“बड़े वड़े महाफली वृक्षों से पूछकर अव इस क्षुद्र से क्या 
पूछोगी ?”” तव कहने लगीं-“नहीं, यह गोपीशवर (वृन्दावनस्थ महादेव) का प्रेमी है, उनके 
मस्तक पर विराजता है, वे इसको पाकर भक्तों के अभीष्ट पूर्ण कर देते हें । यह्‌ अवश्य प्रष्टव्य 
है। दूसरे, चन्द्रावली (प्रतिनायिका) आदि से इसका कोई सम्वन्ध नहीं । यह सूर्य की तरह 
हमारे प्रिय-निइ्लेषजन्य दु:खरूप तम को टूर कर दे सकता है । यह "ऋणाति प्रियंगमयति इति 
अक” है। हें अक, हें शिवप्रिय, हमें इयाम से मिला दो ।” जव वहं भी नहीं बोलता, तव असूया 
से कहती हे-“यह वौड़म क पास रहने से बौड़म हो गया है, विपवृक्ष है, इसे किसी क .सुख-दु:ख 
का क्या पता ? हम यह कुछ असूया से नहीं कहतीं, देखो इसक स्वामी जैसे अस्सी हजार वर्ष की 
अखण्ड समाधि में बैठते हें, वेसे ही यह भी समाधि में बठा है।” परन्तु भोलेवावा को यहाँ 
(वृन्दावन) की समाधि और है। केलास की समाधि में वे अग्राह्य स्वात्मस्वरूप में लीन होते 
हें, यहाँ की समाधि में वे श्रीशयामसुन्दर की पदनखमणिचन्द्रका में विलीन होते हें ।”” मधुसूदन 
सरस्वती ने कहा है-“पदनखनिविष्टमृत्तिक एकादशतामिवावहन्नित्यम्‌ । य॑ समुपास्ते गिरि- 
शर्तं वन्दे नन्दमन्दिरे कञ्चित्‌ ॥'' भक्तिं की दश अवस्थाओं में शिव सन्तुष्ट न हुए, उन्होंने 
ग्यारहूवीं निष्ठा को स्वीकार किया । वसे “शिवस्य हृदयं विष्णु :” तो है ही । नन्दप्राङ्गण में 
जाकर एकवार 'श्रीसदादिव ने श्रीश्यामसुन्दर ब्रजेन्द्रनन्दन को प्रणाम किया । श्यामल, महो- 
मयस्वरूप श्रीकृष्ण की नील कमल के समान अंगुलियाँ हें, उन पर दश नख मणिक जसे हें,जो 
अनन्त ब्रह्माण्ड को जगमगा दते हें-'ज्योत्स्नाभिराहतमहद्‌हू दयान्धकारम्‌ ।' (महताम्‌ -सनकादि 
शुकादीनां हृदयान्धकारम्‌ आहतं भवति। “ज्योत्स्ताभिराहतमिव हृदयान्धकारम्‌ ।” उससे 
सव अञज्ञानान्धकार मिट जाता है। भगवान्‌ शिव जब नन्दवावा के प्राङ्गण में आये और 
वहाँ क्रीड़ामग्न श्रीश्यामसुन्दर को प्रणाम करने के लिए झुक, तव प्रभु के नखों में उनको मूत्त 
प्रतिविम्वित हुई। जिस भगवतप्रसाद को श्री:-जाया, सङ्कर्षण वन्धु-ओर आत्मास्वयं भी 
न ले सक, उसे श्रीसदाशिव ने प्राप्त किया । कुन्द और इन्दु की तरह स्वच्छ धवलिमा मनोहर 
दीप्तिवाले देह और दुग्धधवल धारा के समान प्रवहणशील गङ्गा को शिर पर धारण किये 
तथा कोटिकोटि कामों को लजानेवाला श्रीशिव का मुख जिन नखों में प्रतिविम्बित हुआ, वह 
पादा रविन्द कितना स्वच्छ होगा ? श्रीप्रभु के पादारविन्द के ऊपर का भाग श्यामल-महोमय- 
दीप्ति-सम्पन्न, नीचे का भाग सुकोमल लाल और उस पर स्वच्छ नख हें, उनमें शिव का प्रतिविम्ब 
चमत्कृत है । 
प्रभु का पादारविन्द कल्पवृक्ष आदि विविध चित्रों से अलकृत था, केवल नख में कोई 
चित्र नहीं था, श्रीसदारिव के प्रतिबिम्ब ने उसे स्वकायचित्र से अलंकृत कर दिया । श्रीशिव 
वहीं उपासना की अलौकिक समाधि में लीन हो गये। तात्पर्यं यह कि श्रीभोलेबाबा की यहाँ 
की-ब्रज की-समाघि तो यह है। गोपियाँ कहती हें-"सखि, यह श्रीरिव का साथी 

अर्क भी, मालूम होता है ऐसी ही किसी समाधि में लीन हें। चला और किसी से 
पूछेंगी ।” 

इस प्रकार प्रेमविह्वल गोपाङ्गनाएँ प्रिय मोहन को ढूंढती हैं, वृक्षों से पूछती फिरती 
हें, कोई भी उन्हें वतलाता नहीं, परन्तु उनके उत्साह में कमी, अश्रद्धा न आयी | अर्क को 
छोड़कर वे विल्व के समीप पहुँचीं। रूप देखकर उन्हें उसका नाम याद आ गया। कहने 
लगीं-“'इसका नाम वड़ा अच्छा है-विल्व । “विरुद्ध लुनातीति विल्बः' ये वृन्दावन के विल्व ही 
श्यामप्राप्ति प्रतिवन्ध का लवन-छेदन करते हें । हें विल्व! हमें एक वार प्यारे मनमोहन के 
दशन करा दो, हम तुम्हारा बड़ा उपकार मानेंगी । तुम हमारी सखी लक्ष्मी के वक्ष हो, श्री वक्ष 
हो । लक्ष्मी हमारे श्यामसुन्दर की प्रेयसी है । हमारा पक्षपात करो, श्रीव्याम-प्रतिवन्ध-संयोग 
को मिटा कर शी प्राणधन से मिला दो ।” इस तरह गोपाङ्गनाओं ने प्रार्थना को, थोड़ी देर 
खड़ी रहीं, परन्तु विल्व की ओर से भी उन्हें कोई आइवासन न मिला । निराशा की साँस 
छोड़ कर वे बोलीं-“गोपीइवर के सम्वन्ध से यह भी समाधिष्ठ प्रतीत हो रहा है, नहीं तो कुछ 
बोलता न ?” कोई कहती है-“सखि, इसका तो नाम हमारे लिए उल्टा पड़ गया, यह तो 
“अस्मन्मनोरथान्‌ विशेषेण लुनातीति बिल्वः” हो गया । इससे अव आशा रखनी व्यर्थ है ।” 

“चलो, वह सामने बकुल दिख रहा है, उससे पूछेंगी । हे वकुल! आप किव और 
बिष्णु दोनों के भक्त हें और अपने भक्तिभाव से दोनों को भूमि पर ले आनेवाल हें-“उइच अइच 
अनयोः समाहारो वः तो कौ लाति (ला आदाने) आनयतीति वकुलः” हे हरिह्रपरायण, ह 
अपने प्रेमयोग से हरिहर को यहाँ ले आनेवाले बकुल ! हम तुम्हें नमन करती हें, हमारे प्राणघन 
मोहन प्यारे को यहाँ ला दो, उनसे हमें भी मिला दो, अथवा पता ही बतला दो वे किघर गये हें ? ” 
कुछ प्रतीक्षा के बाद कहती हें-“सखियो, यह न वतलायेगा, क्योंकि यह शिव और विष्णु का 
भक्त है, ये दोनों उन निष्ठुर इयामसुन्दर के ही पक्षपाती हें, उनका यह भक्त हमें कंसे वतलायंगा ? 
यह तो महापक्षपाती है ।” ब्रजाङ्गनाओं की यह निन्दा, निन्दा नहीं, ये तो प्रेम की वातें हें- 
'ब्रज की गारी ।' एसी असूया तो इन्हें श्रीकृष्णचन्द्र परमात्मा से भी होती है। ये तो उनके 
चरित से भी असूया करती हुें। यह इनकी प्रेममयी असूया है। प्रसन्न रहती हें तब स्तुति 
करती हें-“तव कथामृतं ! तप्तजीवनं कविभिरीडितं कल्मषापहम्‌ । श्रवणमङ्गलं श्रीमदाततं 
भुविगृणन्ति ते भूरिदा जनाः ॥'” कहती हें-/ईर्ष्या देवताओं में भी लगी रहती है, पर आपकी 
कथा में यह नहीं है। आपके गुणों का गान सनकादि क्रान्तदर्शियों ने किया है। वे देवों का 
गुणगान नहीं करते ! देवता अमृतकलश लेकर श्रीशुकादि के समीप आये और उन्होंने वदले में 
अमृत देकर आपकी कथा चाही । आपके भक्त कथाप्रमी श्रीशुकादि ने उसका तिरस्कार कर 
दिया । कहाँ कथा और कहाँ अमृत? मणि का काँच से कोन मनीषी परिवर्तन करेगा ?-- 
“न्ष कथा कव सुधा लोके कव काचः कव मणिमंहान्‌ ।'” आसन्नमृत्यु राजा परीक्षित्‌ न भी देवों 
का इस पर उपहास किया । योगीन्द्र, मुनीन्द्र भी आपकी कथा की स्तुति करते हें । आपकी 

कथा; शोभा ओर लक्ष्मी दोनों से सम्पन्न है, लोक में व्याप्त है । देवों का अमृत एक जगह रखा 
है, महानाग उसको रक्षा करते हूँ आपकी कथासुधा का दान होता है। इसके दाता महान्‌ 
हो जाते हें ।” परन्तु जब व्रजाङ्गनाओं के प्रेमपाथोधि में ईर्ष्या की तरङ्ग उठती है, तव वे उसकी 
भरपेट निन्दा भी करती हें । कहती हें-'आपकी कथा क्या है, मनुष्य की साक्षात्‌ मृत्यु है । 
कोई विरहिणी आपकी कथा सुनकर दुःख मोल लेती है, कथा के सुनने से उनका विप्रयोग- 
सन्निपात तीब्र हो जाता है । आपकी विस्मृति में वह सुख से रहती है। उसको होश में लाने 
की दवा आपकी कथा का त्याग है। यही कहा है-“सन्त्यज सखि तदुदन्तं यदि सुखलवमपि 
समीहसे सस्याः। स्मारय किमपि तदितरत्‌ विस्भारय हन्त मोहनं भनसः।।'” अर्थात्‌ उनकी 
कथा मत छेड़ो, यदि इस सखी को थोड़ा भी सुख-शान्ति देना चाहती हो । जैसे भी बने इसके 
मन से मोहन को भुलवा दो, उसकी कथा मत चलाओ । उसके आवेदा में इसकी ब्रीडा विलुप्त 
हो जाती है,धैर्यं का वाँध टूट जाता है-“ब्रीडांबिलोपयति मुञ्चति धेयम्‌ ।'” वस, उस विरहिणी 
के लिए आपकी कथा ही मरण है, जळे में नमक छिड़कना है! जेसे तैलपूर्ण महाकटाह भट्ट 
पर चढा हो, नीचे खूब आग धधक रही हो, तेल खूब परितप्त हो चुका हो और २-३ सेर महाविष 
भी मिला हो, उसमें पड़ा एक कीट कितना जीयंगा (तप्ते कटाहे यथा जीवनम्‌) । हम विरहिणी 
ब्रजाङ्गनाओं के जीवन के लिए आपकी कथा वही सुतप्त तेलपूर्ण कटाह-पात के जसी है। फिर 
कथा सुनने से एक गहरी वेदना, सन्ताप यह होता है कि जो हमारे अन्तःकरण में वसा है, हमारे 
अङ्ग-अङ्ग सं सम्मिलित रहता है, हाय, हम आज उसकी कथामात्र सुन रही हें, क्या आज हमें 
उसका वियोग है, समालिङ्गन नहीं प्राप्त है? उस अवसर पर उसकी कथा, केवल कथा, 
बही काम करती है, जो तप्ततेलपू्ण महाकटाह में जल की बूंदें-“तप्ते कटाहे जीवनम्‌- 
जलमिव ।”” उस समय जेसे कटाह में आग भभक उठती है, हमारे हृदय में वेसे ही प्रिय-विरह- 
वेशवानर की महाज्वाला प्रदीप्त हो उठती है। यदि कोई पूछे कि इतनी दुःखद मरणप्रद यह 
कथा है, तो इसको लोग क्यों गाते हें? इस पर कहती हें-इसे गाते कौन है? कवि न! 
कवि क्या नहीं कहते ?-"कवयः किन्न जल्पन्ति ।” वे तो भेस की भी तारीफ करते हें। फिर 
यह कथा “श्रवणमत्र मङ्गलम्‌” है, किन्तु “परिणामं दुःखदं अमङ्गलम्‌” है । जिसने इस कथा 
को सुना, वह वावा बन कर भीख माँगता है। 'राधेस्याम, नारायणहूरि' कह; कर गली-गली 
टुकड़ा माँगता फिरता है । प्रश्‍न होगा-एसी चीज का दुनिया में विस्तार केसे हो गया? तो 
उत्तर यही है कि प्रमादी धनियों ने कष्ट देने के लिए उसे दुनिया में फेला दिया है-"श्रीमदाततम्‌ ।' 
किञ्च जो उस कथा को गाते फिरते हें, उनके लिए हम कया कहें, वे तो सर्वस्वनादक हें । 'भुवि 
गृणन्ति ते, भूरिदा जना, (भूरीणि चन्ति दोऽवखण्डने) “चित्रकेतुकर घर उन घाला, कनक- 
कशिपुकर पुन अस हाला।” इन एसे लोगों ने राजा चित्रकेतु को लाखों रानियों से वियुक्त 
कराकर वन-वन में भटकाया । प्रह्वाद को गर्म में ही ऐसा पढाया कि बेचारे का वंश ही मिट 
गया ।” ब्रजाङ्गनाओं की यह सब असूया प्रेमोन्माद की विचित्र दशा है। उसी दशा में ग्रस्त 

फोने 


उन्होंने वकुल की भी निन्दा की-“सखि ! जब हमारे रोने-धोने से वे निष्ठुर श्यामसुन्दर भी 
प्रसन्न होते हें, तव इसकी तो वात ही क्या ?”' 

“अच्छा सखियो, देखो वह सामने आम्र दिख रहा है, उसके पत्ते हिल रहें हें, मालूम 
पड़ता है वह अपनी पल्ळवाङ गुलियों से हमें बुळा रहा है, चलो उससे पूछें । कितना सुन्दर नाम 
है-“आ्रः अमयति श्रीकृष्णं अथवा अम्यते प्राप्यते सेव्यते अर्था भिलाषुर्यः ।” आम काटने- 
वाले को पछताना पड़ता है, यह देववृक्ष है। यह वृन्दावनस्थ आम्र ही श्रीश्यामसुन्दर को 
मिलानेवाला है । यह 'रसाल' है, रसनिर्यास श्रीश्यामसुन्दर को समर्पण करता है (रसमालातीति 
रसालः) । हें रसाल! यदि रस न दो, तो तुम फिर 'रसाल' ही कंसे? रस तो प्राणप्यारे 
श्रीनन्ददुलारे ही हें-“रसो ब सः” व ही हें, अवश्य उन्हें वतलाओ ।”' जव असूया पर उतरीं, 
तब कहती हें-क्ुछ नहीं जी, यह रस-वस कुछ नहीं देता, यह तो रोग देता है-“अभयति रोगं 
यच्छतीत्यास्रः ।” रात को इसके नीचे सोने पर वीमारी निश्चित है। जाने दो सखि इसे ।” 

“चलो अपने उस 'कदम्व' के पास चळें। जसे श्रीराम का सिंहासन कल्पवृक्ष है, वसे 
प्यारे का सिंहासन यह कदम्व है । सप्तावरण, अष्ट प्रकृति के भीतर जो वृन्दावन है, उसमें यह 
कदम्व है। इसकी स्तुति में भगवान्‌ व्यास ने क्या अच्छा कहा है-“कदम्वकिञजल्कपिइाङ्क 
वाससा ।”. . .इसका सौगन्ध्य, इसके फल सव लोकोत्तर हें। आनन्दकन्द, वृन्दावनचन्द्र 
यशोदानन्द के भी मनोरथों को यह पूर्ण करता है ।-“क प्रमात्मकं सुखं ददातीति कदः ।” 
साधारण क्षुद्रानन्द को देनेवाले बहुत हें । वे श्रीधनश्याम उदार हूँ, घन पात्र का विचार नहीं 
करते । श्यामल घन भी जीवन-जलरूप-परमामृत का खूब वर्षण करते हें। यह जल 
केवल जीवन है, पर श्रीश्याम तो साक्षात्‌ जीवन हें। यह घन-नवनीलनीरद-दामिनो से 
आवेष्टित है और वे घनश्याम कनकलतावेष्टित-श्रीवृषभानुनन्दिनी से आवेष्टित-हें ।” यहाँ 
दामिनीस्थानीया श्रीवृषभानुनन्दिनी है। दामिनी को देखकर श्रीजी को ईर्ष्या होती है- 
“तडितः पुण्यज्ञालिन्यो याः सदा घनजीविताः। तेन साद्धं व्यवृइयन्त न व्यदृइयन्तरकाहचित्‌ ॥'' 
अर्थात्‌ ये सौदामिनी धन्य हें, जिनका घन ही जीवन है। ये सदा अपने प्रिय के अद्ध में ही 
दीखती हें । घन के विना इनका दशंन ही नहीं होता । ब्रजाङ्गना भी इसकी प्रशंसा करती हें- 
“सखि, तुमने कोन देश, तीर्थे में कितने दिन पवित्र तपस्या की है, जो श्याम-मेघ के उर में, जो 
श्रीहरि के वक्ष स्थल के समान है, सदा रमण करती हो ? -“अयि तडित्‌ त्वमसौ कच नु किन्तपः. 
यदिदमम्बुघर हरिवक्षसस्तुलितम्‌ /” 'गोपालचम्पू' में एक भाव है-जव श्रीब्रजेन्द्रनन्दिनी मेघ 
की श्यामलता को देखती, तव उडकर वहाँ पहुंचने का यत्न करती । उन्हें प्रत्यक्ष ही भान 
होता कि यह मेरे प्राणप्यारे का उरःस्थल है, शीघ्र आरिङ्गन करूं । चैतन्य महाप्रभु को भीं 
एसी ही स्थिति थी-वे भी जब मेध का दशन करते, तव समुद्र की ओर दौड़ पड़ते । श्रीघनश्याम 
के आकर्षक सौन्दर्य की स्तुति गौड़ब्रह्मानन्दीकार ने अपनी वन्दना में भी की है-“नमो नदघन- 
इयामकामकामितदेहिने । कमलाकामसो दामकणकामुकगे हिने ।” अर्थात्‌ जिनका दहसोन्दयं 

कामदेव के भी द्वारा वाञ्छित हुआ, दूसरों को महावंभवश्रदाता होकर भी जिन्होंने लक्ष्मी की 
इच्छा रखनेवाले सुदामा ब्राह्मण के कणों को चाहा और ग्रहण किया, उन नवीन घन के समान 
इयाम को में नमस्कार करता हूँ । लोक में प्राय: देखा जाता है-काम द्वारा लोगों को कामना 
होती है, परन्तु यहां तो उन ब्रजेन्द्रचन्द्र की अपूर्वं छविमाधुरी पर काम भी मुग्ध हो गया । वह 
उन प्रभुपादा रविन्द की नखमणिचन्द्रिका की छटा को दूर से ही देखकर इतना व्यामुग्ध हुआ कि 
अपनी सव सुध-वुध भूल गया, मूच्छित होकर कहीं आप गिरा और कहीं धनुष ; कुछ होश 
आने पर उसने विचार किया, अव खूव उग्र तपस्या करके, कामिनी वनकर इस नखमणिचन्द्रिका 
का सेवन करूँ, तव जन्म सफल हो । वह पुस्त्व को मिटा कर स्त्रीत्व प्राप्ति के लिए तपस्या का 
निश्चय करता है-कामरपि कामितो देहो यस्य।” एक कया, संकड़ों और सहस्रों काम उस 
त्रिमङ्गललित के लावण्य पर न्यौछावर हो गये । अस्लु, प्राकृत मेघ में और इस मेघ में बहुत 
अन्तर है, वह पात्रापात्र का विवेक नहीं करता, यह लताओं को भी प्रेम-रस देता है-“सन्त्ववतारा 
बहबः पुषकरनाभस्य सवतोभद्राः । कृष्णादन्यः को वा लतास्वपि प्रेमदो भवति?” उस 
महोमयी मूत्ति मेघ ने सब में प्रेमरस बरसाया । रसाल को तो परिपूर्ण ही किया । कदम्ब की 
तो वात ही क्या, उसे तो आत्मसमपंण ही कर दिया । उसीके प्रेमानन्द की वर्षा करनेवाले हुए 
'कदा' और उन्हें वातीति कदम्बः ।' यह वह कदम्ब है । जिसने इसका सेवन किया, श्री राधा- 
वेष्टित कृष्ण का-धनस्याम का-ध्यान किया, उसे यह श्रीश्यामसुन्दर को दे दता है। “अतः 
हें कदम्व, हे सर्वानन्ददात, हमें प्राणप्यार को वतला दो-“शांसन्तु कृष्णपदवीं रहितात्मनां नः ।” 
'कदम्व' और 'नीप' एक ही बस्तु है, भेद इतना ही है कि नीप रज:प्रधान एवं बड़े पुप्पवाला होता 
है ओर कदम्ब के पुष्प छोटे होते हें। “नयति-प्रापयति मोहनमिति नोपः।” इसको भी 
ब्रजाङ्गनाओं ने खूब स्तुति की-“हे नीप, तुम पर मोहन बड़े मुग्ध रहते हें, तुम्हारे बड़े-बड़े फूलों 
की माला उन्हें खूब पसन्द है। तुम्हारी सुगन्ध उनको खूब प्रिय है। तुम्हारी ठण्डी छाया में 
वेठ कर वें वंशी को मधुर ध्वनि से वृन्दावन को गुञ्जार देते हूँ । हे मोहन के प्रियसखा, जरा 
अपने मित्र का पता देकर हमें भी सुखी करो ।'' सब तरह प्रयत्न करने पर भी जब कदम्ब की 
ओर से कोई आशा न मिली, तव निराश ब्रजाङ्गनाओं ने उसकी निन्दा पर कमर कसी । कहने 
लगीं-“यह कदम्व है, कदम्व का अर्थ होता है-खोटी माँ का बेटा-“कुत्सिता अम्बा यस्य असो 
कदम्बः ।' इसको उत्पत्ति काकखातशेष सं होती है। 'नीप' भी एसा ही है-“नयति दूरज्धमयति 
श्रेयस इति ।” 
ब्रजदेवियों ने वृन्दावन के सब वृक्षों का दरवाजा प्रिय की प्राप्ति के लिए खटखटाया, 
सव की स्तुति की, प्रार्थना की, परन्तु किसी से भी उनको आइवासन नहीं मिला । निरादा होकर 
सभी वृक्षों को उन्होंने परोपकार की परीक्षा में 'फेल' कर दिया । “परारथभवकाः'”' आदि का 
स्तुतिपक्ष में पहले अर्थ किया जा च्‌ का है, असूयार्थ भी प्राय: उन-उन स्थलों में निर्दिष्ट हुआ है । 
अव उनके विषय में ब्रजा ङ्गनाओं ने आखिरी फंसला किया--“ये परार्थाय भवकाःरुद्रा: संहारकाः'' 

हें। दूसरों का नाश करने के लिए, उनके अर्थ का संहार करने के लिए इन सव वृक्षों का जन्म 
है । ये “यमनोपकूलाः” तीर्थवासी पण्डे हें, महाकठोर हें। अच्छा, इन की करनी ये जानें ।” 
कहीं ,भविकम्‌” पाठ है, जिसका अर्थ अभ्यदय है, अर्थात्‌ “दसरे का माल हड़पने में ही ये तीर्थ- 
पुरोहित अपना अभ्युदय समझते हें । 


इस प्रसङ्ग में वृक्षादि से पूछना, अपनी अनभिज्ञता प्रकट करना, यह मानिनी ब्रजा ङ्गनाओं 
की वात नहीं है । वृक्षों से प्रदन मानिनियों ने भी किये हें-पर उनमें भेद है । उनके प्रश्‍न इस 
तरह के हुए हं-'वृक्षो ! अपने सखा, उन चौरचक्रवरत्ती को वतलाओ, वे हमारा 'मन' चुरा कर 
ले भागे हें, किस माग से गये, जरा त्रतलाओ तो-“शंसन्तु कृष्णपदवीम्‌ ।” यदि वृक्ष उपेक्षा करें 
कि “जाने दो ब्रजाङ्गनाओ, साधारण वस्तु की चोरी पर क्यों झगड़ा करती हो”, तो कहती 
हैं। “नहीं, उन्होंने हमारी सव से वड़ी चोरी की है, सर्वस्व लूट लिया है, हमें उन्होंने आत्मा से 
रहित कर दिया है। कोई देह, गेह, आभूपण आदि से रहित होता है, हम तो आत्मा से रहित 
हं-“रहितात्मनाम्‌ ॥” आप सव सन्त हो, तीर्थवासी हो, कृपा करो, वतलाओ हम उस चोर 
को घरेंगीं । देखो झूठ न वोलना । शपथ देती हें-“यमुनोपकूलाः” यमुना के किनारे आप लोग 
खड़े हो । दूसरा मार्ग मत वतला देना ।” जव वृक्ष कुछ उत्तर नहीं देते, तव कहती हें-"जाने 
दो इनको ज्यादा न छेड़ो, ये प्रेमसमाधि में मग्न हें, अतः केसे वतलायें ? ” 

“किन्ते कृतं क्षिति तपो बत केत्रावाङ घि स्पञ्ञारसवोत्पुला किता ङ्गरुहै विभासि । 

अप्यडः घ्रिससभच उरुक्रम विक्रमाद्वा आहो वराहवपुषः परिरम्भणेन॥।” 

व्रजदेवियाँ अपने प्राणधन श्यामसुन्दर ब्रजेन्द्रनन्दन को वुन्दावनधाम में सव जगह 
ढूंढ चुकीं, लता, तरु, सव से पूछ चुकीं, पर कहीं पता न मिला । अन्त में एक सखो कहती है- 
“आप सव यों ही पूछ रहो हें, पहले जिनसे आप पुछ रही हें, वे उन्हें जानते भी हें या नहीं, यह 
तो सोच लो । जो जानता है, वही न वतलायेगा ? अतः उनसे पूछो, जो उन्हें जानें । वृथा ही 
इन वचारे तीर्थवासिथों की निन्दा क्यों करती हो ?” दूसरी सखी कहती है-''अच्छा सखि, 
फिर तुम्हीं वतलाओ, किससे पूछें? कौन उन्हें जानता है ?” इस पर पहली कहती है 

पूछना ही है तो इस भूमि से पूछी, यह उन्हें अवश्य जानती है. क्योंकि वे कहीं पर छिपे होंगे तो 
आखिर पृथ्वी पर ही ।” यह सुनते ही सव की दृष्टि पृथ्वी पर गयी और वे कहने लगी- 
“ये दूर्वा, तरु, लता इसके रोमाञ्च हें और यह रोमाञ्च श्रीषयामसुन्दर के चरण-संस्पर्श से ही 
हुआ है। यह बड़ी सौभाग्यशालिनी है ।” पृथ्वी से कहती हें-“हें क्षिते ('क्षिति' यह प्रयोग 
छान्दस है), तुमने कौन तप किया है, जिससे यह संयोग तुम्हें प्राप्त हुआ ? यद्यपि हम लोगों 
को, गोप, यशोदा आदि को भी उनका संयोग प्राप्त होता है, किन्तु वियोग भी होता है । परन्तु 
तुम्हें तो कभी उनका वियोग होता नहीं । बे श्यामसुन्दर जहाँ भी जाते हं, तुम्हें कभी नहीं 


छोड़ते । देवि, वह तप हमको भी बतलाओ, हम भी करें ओर इस तीब्र विरहठाप से सदा के 
लिए मुक्त हो जायं । 


३०२ भक्त-सुघा-तुतोय खण्ड 


कदाचित्‌ क्षिति कहे कि इसमें कया प्रमाण कि मेने तपस्या की ओर मुझे श्रीकशव के 

चरण का अविच्छिन्न संस्पर्श मिला है? तो इसपर कहती हें-“केशव के त्तरण का संस्पशं 
बिना तप के नहीं मिलता, तुम्हें वह मिला है, इसका प्रमाण तुम्हारी यह उत्पुलकिता तनु-रोमाञच 
दे रहे हें-(केशवाइ चिस्पर्शोत्सवोत्पुलकिताद्भरुहैविभासि)।” यहाँ केवल 'केशवांधि ही कहा 
'केशवांघ्त्रिपद्म' आदि नहीं कहा, क्योंकि पद्मगत सौन्दर्य, सौगन्ध्य, शीतलता, कोमलता आदिके- 
विना भौ वह केशव-चरण लोकोत्तर आनन्द देनेवाला, अनेक गुणगणसम्पन्न है । स्पर्शोरसवोरपुल- 
किताङ्गरुहता ही इसमें प्रमाण है। फिर कहती है-“हे भूमि! आपकी जो यह रोमावली 
खड़ी है, वही वृक्ष, लता, अंकुर हें। विना आनन्दोद्रेक के रोमाञ्च कंसा ? यह अनुभवसिद्ध है। 
हम भी जत्र चरणस्पर्श करती हूँ, तव रोमोत्सवोद्गम होता है।” मानो भूमि ने कहा-“ब्रज- 
प्रमदाओ ! ये वृक्ष, लता आदि तो श्रीकृष्णजन्म के पहले से हें ।”यह सोचकर ब्रजाङ्गनाओं ने 
उत्तर दिय।-“यदि हमारे श्यामसुन्दर के स्पश का फल इसे नहीं मानती, तो उन्हीं के अंशावतार 
वामन क पराक्रम का यह फल होगा | “अप्यंघधिसम्भव उरुक्रमविक्रमाद्वा” जव महाविराट्‌ 
स्वरूप से थामन भगवान्‌ ने तुम्हें नापा, उस समय के स्पशं का यह फल होगा। यदि इससे भी पहले 
का इसे मानती हो तो फिर “आहो वराह वपुषः परिरम्भणेन” भगवान्‌ वराह ने तुम्हारा उद्धार 
करते समश आलिङ्गन किया, उससे यह्‌ रोमाञ्च उत्पन्न हुआ होगा । और कोई प्रकार ही नहीं, 
यह अन्यथा सम्भव ही नहीं। यह रोमाञ्च तो हमारे मनमोहन के ही किसी संस्पर्श सं सम्भव 

है । हास्म.न समझो, सखि क्षिते ! सच बतलाओ, तुमने कौन-सा तप किया है?” 

और जगह भी लता आदि है, परन्तु वृन्दा रण्य की लता, दूर्वा आदि अलौकिक हें । जितने 

इस समय उपलब्ध लता आदि हैं, उनमें भी लोकोत्तरता है, पर दिव्य दृष्टि मिले तव 

वह दीख पड़ें। गोपाङ्गनाओं को वह दृष्टि प्राप्त थी। श्रीवृन्दावनधाम में एसे-एसे 

लतंकुङज हें, जो स्फटिक और सुवर्ण के विशाल प्रासादों का अनुकरण करते हें। यहाँ 

किसी-किसी स्थान की भूमि तो स्पष्ट ही स्फटिकवर्णं की दीख पड़ती है। उसमें नीलमणि 

क वृक्षों की शोभा देखते ही बनती है, मालूम होता है, महाभावरूपा श्रीवृषभानुनन्दिनी-लताओं 
का श्रीशयाम-तमाल-तरुओं क साथ अनन्त सम्मिलन हो रहा है। यहाँ के चन्द्र, सूर्यं तक 
भिन्न हूँ। अन्यत्र के और यहाँ के चन््र-सूर्यादि में जो भेद नहीं मालूम होगा, वह परम 
सूक्ष्म अवबोध का विषय है। गोपालों में और क्‍यामसुन्दर में सभी प्रकार की वाह्या 
एकता थी, प्राकृत पुरुष-वालक की तरह यशोदा नें उन्हें वांधा था-“बबन्ध प्राकृतं यथा!” 
यदि सर्वज्ञता आदि की प्रतीति हो जाय, तो सभी खेल बिगड़ जाय । श्रीशयामसुन्दर वसुदेव. 
देवकी के यहाँ भी बसे ही थे, जेसे नन्द, यशोदा के यहाँ । परन्तु वसुदेव के यहाँ एश्वर्य था। 
उत्पन्न होते ही-“तमद्भुतं बालकमम्बुजेक्षणम्‌ . . .” के रूप में वसुदेव-देबकी को उनका 
दर्शन मिला था। इस एस्वर्य-दर्शन से वात्सल्य रस में जो तरलता थी उसमें कठिनता आ गयी 
थी । शश्वदुद्भूत शुद्ध वात्सल्य यश्योदा आदि के यहाँ था, ऐस्थर्यं भी था; पर तिरोहित । 


ON 


श्रोरासपठ्चाध्यायी ३०२३ 


अतएव प्राकृतता की प्रतीति हुई । ऐसे ही यमुना, वृन्दावन, गोवर्धन, सूरये, चन्द्र, नक्षत्रों में 

लौकिकता देख पड़तो थो, पर वे सव दिव्य, अलौकिक थे । वेसे भी भगवान्‌ केशव के चरण का 

स्पर्श किस भूमि को मिला यह विवारणीय है। जव श्रीशथामसुन्दर मथुराधीश और ढ्वारकाधीश 

हुए, तव पादुका, शर्या, सिंहासन और पट्टमहिवियों के अङ्गों को ही उनके साक्षात्‌ स्पशं का 

सौभाग्य प्राप्त होता था। मथुरा, द्वारका या अन्यत्र की भूमि को कव साक्षात्‌ चरण-स्पर्श 

मिला ? यह एकच्छत्र सौभाग्य तो वृन्दावन-भूमि को ही प्राप्त था; यहाँ श्रीश्यामसुन्दर अनन्त- 

कोटिब्रह्माण्डनायक निरावरण चरण से भूमि में विहार करते थे । इस रज की स्तुति में गोपाङ्ग- 

नाओं ने कहा है-“घन्या अहो अमी आल्यो गोविन्दाङ घ्र्चब्जरणवः” । पतित्रताशिरोमणि 
अरुन्धती योगीन्द्र-मुनीन्द्र जिस रज के लिए तरसते हें, उसे ब्रजाङ्गनाएं धन्य कहती हें। जिस 
भूमि की रज को ब्रह्मा, शिव, लक्ष्मी विप्रयोगरूप अघ को टुर करने के लिए शिर पर धारण करते 
हें-“यान्‌ ब्रह्मेशो रमा देवो दघुमूघ्न्यंघनुत्तये ।” उसी भूमि को साक्षात्‌ चरण-स्पश मिला है। 

भगवान्‌ ने वहाँ क्यों पादत्राण धारण नहीं किया ? पुत्रवत्सला यशोदा अम्वा ने गोचारण के लिए 

जाने हो क्यों दिया ? वह तो जेसे फणी अपनी मणि को छिपाकर रखे, वेसे अपने लाल को अद्ू में 

छिपाकर रखती थी, रात में भी जाग-जागकर मस्तक सूंघती थी, जसे रङ्कु अपनी निधि को वरावर 
टटोले । फिर उसने अपने कन्हैया को कहीं जान ही क्यों दिया ? लक्ष्मी ब्रज में सेविका वनकर 
रहना चाहती थी । फिर वह लक्ष्मी रासेश्‍वरी विराजमान है, वह भी श्री है “श्रीयते सगुणः ।'” 
श्री ही हें एक लक्ष्मी, एक श्रीराधा। पहली “श्रयते हरिमितिश्रीः” है ऑर दूसरी “श्रीयते 
हरिणा या सा श्रो: सुन्दरता, मृदुता, कोमलता आदि उनकी सेवा के लिए लालायित रहती 
हेँ। 'देवोभागवत' में वागत शोभा, शान्ति, कान्ति आदि सव गोपाङ्गनाओं के रूप में श्रोराधा 
की सेयिकाएँ हं । उन्हीं की सरसता आदि लोक में कणमात्र है। अनन्तकोटिब्रह्माण्डान्तगंत 
मृदुता, कोमलता को मूत्तिमती महाराक्ति,जिसक चरणों में प्राकृत कमल की पाँखडी के भी गड़ 
जाने का डर है, वे अपने परम कोमळ करों से श्रीराघा के चरण-स्पश करने में सकुचाती है कि 
कहीं आघात न लग जाय। अतः “श्रीयते सब गुणे्हरिणा च या सा श्रीः” ठीक ही है। जब 
वृन्दावन में निवास करें, तव घन की कंसी कमी ? सँकड़ों नौकर लगाकर गोचा रण आदि कराया 
जा सकता है, फिर स्वथं श्यामसुन्दर भगवान्‌ को वह क्‍यों करने दिया गया ? परन्तु ये तो गोपाल 
की लीला थी, बाललीला, वनलीला आदि उनके विनोद थे । श्रीमद्वल्लभाचाय क सिद्धान्ता- 
नुसार जगत्‌ के , प्रकृति के सव तत्व उस प्राणप्यारे के आलिङ्गन क लिए उत्कट उत्कण्ठित हूँ । 
इसके लिए वन की देवी, वन की शक्ति कोई दूर्वा, कोई लता, कोई पाषाण आदि बने हूँ । यदि 
बनलीला न हो, तो इनकी अभिलाषा कंसे पूणं हो? भगवान्‌ वाञ्छाकल्पतरु कसे कहे 
जायें ? 

“किन्ते तपः क्षिति कृतं बत केशवाड प्रिस्पर्शोत्सवोत्युलाकिता ङ्करुहैविभासि । 
अप्यङ घ्िसम्भवउरुक्रमविक्रमाद्ा आहो वराहदपुषः परिरम्भणेन।॥। 


३०४ भक्ति-सुधा--तृतोय खण्ड 


पु्रवत्सला अम्वा यशोदा ने अपने लाल को गोचारण, वनगमन की कभी अनुमतिं नहीं 
दी । हठीले श्यामसुन्दर के हठ अथवा परिस्थितिं से विवद यशोदा ने वैसा होने दिया । परन्तु 
वनगमन को वात सुनकर नन्दरानी न जाने कितनी वार मूच्छितं हुई। 'दिन भर कंसे कटेगा' 
आदि चिन्ता उसके चित्त से क्षण भर के लिये भी शान्त न होती थी । गोचारण के लिये वन 
जाने के समय की गोपाल की मति को निहारकर गोप, गोपी सव चित्रलिखे-से खड़े रहते, वे सव 
उनका तव-तक एकटक दर्शन करते रहते, जवतंक वे अपने सखाओं के साथ ओझळ न हो जाते, 
इसक वाद भी घण्टों उनके पीछे उड़ रही धूलि का दर्शन करते रहते और अन्त में उनकी बिविध 
चिन्ताओं मं ही वसुध हो जाते । वन, पक्षी, मृग, जड़, चेतन सब की यही स्थिति थी । तंब 
नन्दरानी की स्थिति कंसी होगी, यह वर्णन के वाहर है । 
इसके साथ एक वातं यह भी थी कि छोटे वछड़े श्रीश्याम और श्रीवलराम क साथ 
इतने मिल-जुल गये थे कि उनके विना आँगन के वाहर पेर ही नहीं रखते थे । दोनों भैया उनकी 
पूंछ पकड़कर ब्रजकर्देम में खेलते, वे उनके एकटक दृष्टि से देखते, सूंघते और जिह्वा से चाटते 
थे । एसी स्थिति में बड़े होकर भी श्रीकन्हेया और श्रीदाऊ को छोड़कर डण्डा की मार खाकर 
भी वे बाहर जाने का नाम न लेते । किसी सभय तो वे स्वथं कृष्ण हो गये । आगे चलकर गायों 
ने भी वछड़ों का ही अनुकरण किया, उन्होंने भी अपने प्रिय इयामसुन्दर के विना कहीं भी जाना 
आना छोड़ दिया । अब तो एक समस्या उपस्थित हो गयी । इधर गोपालन निज धर्म था ही । 
जहाँ घर्म का सम्वन्ध आया, नन्द, यशोदा दोनों ही मूक हो गये । गर्गाचार्य की प्रतीक्षा होने 
लगी । वन, लता, मृगादि क मनोरथ पूर्ण होने का अवसर आ गया । स्मरण-समकाल ही 
गर्गजी पघारे और तुरत दूसरे ही दिन गोपाष्टमी का ही मुहूतं निकल आया, मानो प्रतीक्ष। में 
ही बठे थे । परन्तु गोपियाँ बड़े कष्ट में पड़ गयीं । जिन्हें एक क्षण भी विना देखे नहीं रह सकतीं, 
उनका अव दिनभर के लिये असहच वियोग कंसे सहा जायगा ? दूसरे 'इतने मधुर, सुकोमल 
मनमोहन, कण्टकाकोर्ण वन में कॅसे विचरेंगे' की चिन्ता तो सभी को और भी अधिक कष्ट दे 
रही थी | परन्तु बड़े कष्ट से उन्होंने सव कुछ सहा । 
गोपजन के कुतूहल में भावी कष्ट कुछ बिस्मृते हुआ । बड़े समारोह से गोपूजन हुआ, 
गौ, वत्स वस्त्रालङ्कारादि से सजाय गये ; धूप, दीप, नेवेद्य के साथ उनकी परिक्रमा, दण्डवत्‌ 
प्रणाम आदि हुआ । माता यशोदा ने, गोपाङ्गनाओं ने श्रीशयामसुन्दर को पादुका पहनकर वन 
जाने का प्रस्ताव रखा, परन्तु उन्होंने अस्वीकार किया, कहा-यह धमं विरुद्ध है, जव हमारे 
उपास्य देवता-गौएँ बिना पादत्राण के विचरेंगो, तव हम भी वेसे ही रहेंगे । अतएव गोपदेवियों 
को चिन्ता है-“नलिनसुन्दर नाथ ते पवाम्बुजं तृणचरानुगं श्रीनिकेतनम्‌ । झिलतृणाङ कुरः 
सौदतीति नः कलिलतां मनः कान्त गच्छति । और भी “. . . . तनाटवोभटसि तहचथते न 
किस्वित्‌ कूर्पादिभिम् मति धीर्भवदायुषां नः ।” (भागवत, गोपौगीत) । यदि प्रभु क पादों 
में पादत्राण होते, तो पद-पद पर काँटा आदि गड़ने की गोपियों को चिन्ता न होती । अतः यह 

सौभाग्य किसी को प्राप्त नहीं हुआ । यह तो श्रीवृन्दावन-भूमि को ही प्राप्त हुआ, जिसने निरा- 
व (ण केशव-चरणों को प्राप्त किया । अतएव “बृन्दावनं सखि भुचो वितनोति कोत्तिम्‌ कहा 
गया है। 

भयवच्चरणारविन्द के विषय में गोपाङ्गनाओं की कई अन्तरङ्ग भावनाएं हें । उन्होंने 
अपने प्रेष्ठ श्रीश्याभसुन्दर को कई स्थानों में 'देवकीसुत' कहा है, यह उनकी ओर से प्रणयकोप में 
साभिभ्राय उक्ति है अर्थात्‌ देवकी के-क्षत्राणी के-कठोरहृदय के सुत हैं, उनके शरीर में क्षत्रियाणी 
का कठोर खून है, अतएव इनके पाद कठोर हें, विभ्रयोगतापसन्तप्त कठिन हृदय में हम उनको 
धारण करके तापशान्ति चाहती हूँ । इसी प्रकार “न खलु गोपिकानम्दनो भवान्‌’ कहकर यह 
वतलळाया कि “आप कोमलहृदया गोपिका-यझोदा के सुत नहीं हें, अन्यथा इतने कठोर न होते ।” 
वृन्दावनथाम के प्रसङ्ग में यह भी समझना चाहिए कि वृन्दावनघाम अलग, और भूमि अलग है । 
नित्य वृन्दावन धाम का, जो व्यापी वंकुण्ठ है, यहाँ अवतार है । यह सव महत्व भूमि के एक देदा 
को था, पर इतने से ही समस्त भूमि को वड़ा अभिमान था । परन्तु किसी का भी अभिमान 
सदा स्थिर नहीं रहता । भगवान्‌ को तो वह अच्छा ही नहीं लगता । फलतः पृथ्वी एक वार 
गौ वनो और त्रिपादक्षीण धर्म-वूषभ । पृथ्वी अपने ऊपर हो रहे अत्याचारों से दु:खी होकर 
भगवान्‌ से करु प्रार्थना कर रही थी, कलियुग दोनों को डण्डा मारकर भगा रहा था । घर्म 
भूमि से उस समय पूछ रहा था-'तुम इतनी दुःखी क्यों हो ? रोती क्यों हो ? ” इस पर गोरूप- 
धारिणी भूमि ने कहा-“श्रीभगवान्‌ पूर्णपुरुषोत्तम श्यामसुन्दर क साक्षात्‌ चरणस्पर्श को प्राप्ति 
से कृतकृत्य होकर में महाभिमानमत्त हो गयी थी, उसी का यह फल भोग रहो हूँ ।” एक वार 
श्रीनारद ने विन्ध्याचल से पूछा तुम बड़े हो या सुमेरू ? में तो समझता हें कि सुमेरु वड़ा है । 
विन्ध्याचल से सुमेरु की स्तुति न सही गयी, वह खड़ा हो गया । अव तो भूमि और आकारा 
एक हो गया, आफत मच गयी । तब देवताओं ने महामुनि अगस्त्य को उसके समीप भेजा, 
जो उसके गुरु थे । उन्हें देखते ही विन्ध्य ने साष्टाङ्ग प्रणाम किया और उनकी आज्ञा मानकर वैसे 
ही रह गया । लोकों ने शान्ति की साँस ली । पर उस के हृदय में छोटेपन का सन्ताप वना ही 
रहा । परन्तु जव भगवान्‌ रामचन्द्र वनवास क प्रसङ्ग से उसके यहाँ पधारे, तब तो सुमेरु 
हिमालय आदि सभी विन्ध्य की स्तुति करने लगे । उस समय विन्ध्याचल ने विना परिश्रम क 
ही वड़ाई पायी-“बिनु श्रम विन्ध्य बड़ाई पावा ।'” ऐसे ही भगवत्पादार्पण से चित्रकूट का महत्व 
माना गया और इन एक देशों के महत्व से समस्तं भूमि का महत्व माना गया । इसी प्रकार 
“बृन्दावनं सखि भुवो वितनोति कीत्तिम्‌” की वात है । अतः व्रजरज को महिमा महान्‌ है । 

ब्रजदेवियों ने अपने शरीर की वृन्दावन से तुलना की है। वृन्दावन में श्रीयमुना वहती 
हैँ । व्रजाङ्गना कहती हें-हमारे शरीर में श्रीकृष्णप्रेमधारा निरन्तर प्रवाहित है। हमारा 
हृदय ही श्रीगोवद्धन पवत है और ये वृन्दावन की लताएँ हमारी मोमराजि हें। पर हाय, तव 
भी प्यारे श्यामसुन्दर वृन्दावन में साक्षात्‌ विहार करते हें, उसे सदा अलंकृत करते हें ओर हमें- 

दर्शन तक नहीं देते । वृन्दावन में स्थल-स्थल पर झरने झरते हुँ, व्रजाङ्गना उनको समानता 
अपने प्रेमद्रव, मूर्च्छा, स्वेद आदि आठ सात्विक भावों से करती हें। वृन्दावन में लतादि की 
अलौकिकता है, जो सर्वथा लोकोत्तर है । अत: अव व्रजदेवियाँ वृन्दावन की भूमि से ही पूछती 
हें-“किन्ते कृतं क्षिति तपो बत केशवाङ धिस्पर्शोत्सवोत्पुलकिता द्भरहैविभासि ।” हे सखि 
भूमि ! बतलाओ, छिपाओ नहीं-तुम ने कौन-सी तपस्या से यह लोकोत्तरता प्राप्त की है ।' 
भूमि बोलती नहीं, तव अपने ही आप कल्पना करती है-मालूम होता है इसकी कोई उग्र तपस्या है, 
आत्मसन्तापन, पीडन भी एक तप है । जब भगवान्‌ श्रीवामन ने महाविराट्‌ रूप में अपने चरण 
से तुम्हारा स्पशं किया, उस समय तुम दवी, तुम्हारा उत्पीड़न हुआ । यह एक तपस्या हुई । 
यह आ।नन्दोद्रेक का रोमाञ्चोद्गभ साधारण तप का फल नहीं, अपितु श्रीबामनभार से है । 
अथवा उतने से न होगा । श्रीवामन का स्पशं ऐश्वर्यवाला है, यहाँ माधुर्य है, ऐश्वर्य में माधुयं 
सम्भव नहीं, उससे तो तप ही सम्भव है, अतः श्रीवामनस्पशे रूप तप से यहु मिला होगा । अथवा 
वाराह भगवान्‌ के द्वारा निपीडनरूप तप का फल होगा, जो श्रीश्यामसुन्दर क स्पर्शोत्सव स तुम 
अतिपूलिकित हो रही हो। 


“क्कि ते कृतं क्षिति तपो बत केशवाङघ्यिस्पर्शोत्सवोत्पुलकिताङ्गरुहैविभासि । 
अप्यङ्ध्िसम्भव उरुक्रमावक्रमाद्वा आहो वराहवपुषः परिरम्भणेन ॥।'” 


इस प्रकार ब्रजाङ्गनाएँ अपने प्राणाधिकप्रिय श्रीइयामसुन्दर का अन्वेषण करती हुई 
वृक्षादिकों से कुछ उत्तर न पाकर भूमि से पूछती हें और विविध भावमय कल्पनाओं से पृष्ट 
अनुमान द्वारा उसे श्रीकृष्ण-सम्पर्कवती जानकर उसके प्रति विमुग्ध हो जाती हें और उनकी 
कल्पनाओं का प्रवाह वढता ही जाता है। निवास और गत्यर्थक 'क्षि धातु” से (क्षि निवास 
गत्योः) 'क्षिति’ दाव्द निष्पन्न हुआ है। उसका अर्थ है सर्वनिवास और गमन की आधारभूता । 
संसार के सभी प्राणियों की स्थिति, गति भूमि के ही आधार पर है। व्रजाङ्गनाएं प्रार्थना करती 
हें-“हें सर्वाधारभूते भूमि ! तुम परमोपकारिणी हो, बड़ी दयामयी हो, श्रीदयामसुन्दर का पता 
बततलाकर हम पर दया दिखाओ । सखि! सच सच वतलाओ, तुम्हारी किस तपस्या का यह 
फल है, जो श्रीश्याम-चरण तुम्हें प्राप्त हुआ है ? श्रीकशवाडिध्रस्पशं लुम्हें मिला है । यह तो 
स्पष्ट है कि तुम्हें उन प्रभु का चरणस्पर्श अवश्य मिला है, क्योंकि उसक विना तुम्हारा यह लता, 
झरनारूप अङ्गरुह्‌, यह हु्षोद्रक, यह लोकोत्तर उत्सव कभी संभव नहीं । अब जानना यह है 
कि यह तुम्हें भगवान्‌ क किस स्वरूप सं प्राप्त हुआ ? यदि महाविराट्‌ का रूप धारण करते 
समय भगवान्‌ वामन से, तो यह हम मान सकती नहीं, क्योंकि उनके द्वारा इतना उत्सव मिलना 
असम्भव है। यह तो हमारे श्रीरयामसुन्दर क चरण-सम्मिलन का ही महाफल हो सकता है । 
आहोस्वित्‌, रसातल से तुम्हारा उद्धार करते समय भगवान्‌ वाराह के परिरम्भण का यह फल 
है । परन्तु जड-चेतन सव में रस का सञ्चार कर देनेवाली यह बिशेषता तो उन मुरली-मनोह्र 

में ही है। वामन या वाराह की तो यह वात कहीं भी प्रसिद्ध नहीं । यह तो उन्हीं की महिमा है, 
जो अमृतमय निज मुखचन्द्र से विनिर्गत वेणुगीत-पीयूप के पान से स्थावर जङ्गम और जङ्गम 
स्थावर हो जाते हें, वृक्ष भी हृप्यत््तक-रोमाञ्चवाले हो जाते हें । यह तुम्हारा लोकोत्तर 
उत्पुलकोत्सव अवश्य उन्हीं की कृपा का प्रसाद है। सखि, त्‌ म भाग्यद्यालिनी हो, हम तो भाग्य- 
विधुरा हं । सखि, वसुधे ! तुम ऐसी महाभाग्यवती हो कि ये श्यामसुन्दर कभी वामनरूप सं 
तो कभी वाराहरूप से तुम्हारा आलिङ्गन करते हें और साक्षात्‌ श्रीकृष्णचन्द्र, यश्ञोदा-नन्दन, 
आनन्द-कन्द रूप से भी सदा तुम से संयुक्त रहते हें । हम से, गोपाल से, अपने प्रियसखाओं सं 
वे वियुक्त हो जाते हें, पर तुम से कभी वियुक्त नहीं होते । सचमुच तुम स्वाधीनभर्तृका हो । 
अनन्तानन्त महापुण्यवानों को भगवद्घ्यान ; भगवत्स्पदा प्राप्त होता है, फिर साक्षात्‌ सम्वन्ध 
हो जाय तो कहना ही क्या ? ” 

लोग चकित रह गये, अघासुर की मुक्ति देखकर । पहले उसके कन्दराकार मुख में 
ग्वाल-वाल, वत्स प्रविष्ट हुए, फिर श्रीगोपाल स्वयं भी प्रविष्ट होगये और उसके मुख का विदारण 
कर वत्सादि के सहित उससे वाहर निकल आये । अपनी दृष्टि से सुधा सिञ्चनकर वत्स-वत्सपों 
को सजीव किया । उस समय उस असुर के मुख से एक ज्योति निकली और उन त्रिभुवनमोहन 
के मुख में समा गयी । इस घटना से सव आरचर्यचकित रह गये। जो प्रत्यक्ष सायुज्य, 
देवों को दुर्लभ है, वह इस हत्यारे को मिली । श्रीशुकदेव महामुनि कहते हें-“सकृत्‌ यदज्भ- 
प्रतिमान्तराहिता मनोमयी भागवतीं ददो गतिम्‌ । स एव नित्यात्मसुखानुभूत्यभिव्युदस्तमायो 
ऽन्तर्गतो हि कि पुनः ॥ एक वार भी अन्तकरण में विराजित प्रभु की मनोमयी मूत्ति भावुकों 
को भागवती गति देती है-आत्म-समर्पण कर देती है। उकत अघासुर को तो फिर वह साक्षात्‌ 
ही मिली, फिर उसको प्रभुप्राप्ति में सन्देह ही क्या? ? बाहर मन्दिरादि में प्रतिष्ठित दिव्य 
काष्ठादि-निमित भगवन्मूत्ति का दर्शन करके भक्त लोग वसी ही मूर्ति अपने हृदय में पघराकर 
रखते हं! इसी के लिए काष्ठादि की मूत्ति वनाकर पूजा-सेवा के विधान हें । इस विषय में 
श्रीवल्लभाचार्यजी का सिद्धान्त है-“कृष्णसंचा सदा कार्या मानसी सा परा मता । चतस्त- 
त्यवर्ण सेवा तस्सिद्धचे तनुवित्तजा।” तत्प्रवणता ही सेवा है, अपने प्रियतम, पूर्णतम पुरुषोत्तम की 
ओर संसार छोड़कर मन ऐसा प्रवाहित हो, जेसा सावन-भादों को गङ्गा आदि नदियाँ समुद्र की 
ओर प्रवाहित होती हें । मन में प्रभुस्वरूप प्रकट हो जाय। घ्यान करने वेठें, मन नहीं लगता, 
भजन क समय कामिनी, शिशु और भी अत्यन्त सुन्दर वस्तुओं का स्मरण हो आता है । 
परन्तु, क्या कोई भी वस्तु उन त्रिभुवन-मोहन इयाम से अधिक सुन्दर है ? फिर कया वात है, 
उनके देवदुलभ चरणारविन्द को छोड़कर वह अन्यत्र क्यों भटकता है ? कारण स्पष्ट है, उसमें 
प्रभुको मूत्त अङ्कित नहीं हुई-मानसी मूर्ति नहीं बन पायी । “स्वमूर्त्या लोकलावभ्यनिर्मुषतचघा 
लोचनं नृणाम्‌ ।” (लोकम्यो लावण्यस्य निर्मुक्तियंया सा ) प्रभु की मङ्गलमयी मूर्ति के एक एक 
रोम में अनन्त सौन्दर्यामृत-माघुर्यामृत-सिन्धु समाये हें, सारे संसार में उसका एक कण वटा है। 

जव सब सौन्दर्य विइवमोहन कन्दपं भी जिसकी नखमणिचन्द्रिका से व्यामुग्ध हो जाता है, 
उसकी यदि मनोमयी मूर्ति बन जाय, तो यह शिकायत न रह जाय कि मन नहीं लगता । प्रभु 
ने देखा कि जीवों के चित्त माघुर्या-दि की तरफ खिचते हें, पर वे नरक ले जानेवाले हें-“ये हि 
संस्पर्शजा भोगा दुःखयोनय एव ते ।'' आयन्तवन्ठ हें, क्षणभंगुर हें, बुध इन में नहीं रमते । 
पर ये जो हमारे शब्द, रूपादि, माधुर्यादि हें, इनको हम एसे रूप में प्रकट करें कि सव का चित्त 
एकवार ही उधर आकृष्ट हो जाय । प्राणियों क चित्त का परिचय अदृश्य, अग्राह य, अलक्षण, 
अरूप, अचिन्त्य, अव्यपदेश्य, अदाव्द से नहीं हुआ, इसी लिए बह लौकिक दाब्दादि के लिए मचलता 
है। यही सव विचारकर प्रभु ने अपना एसा रूप बनाया कि सनकादि, शुकादि भी उस पर 
विमुग्ध हो गये । श्रीश्यामसुन्दर पूर्णतम पुरुषोत्तम का ही एक रामरूप है, जिसे देखकर दण्डका- 
रण्यवासी तपस्वी मुग्ध हो गये । श्रीकृष्ण का रूप तो जरा और ठाठ का है, कहीं मुकुट, कहीं 
लकुट, कहीं पीताम्वर, कहीं फेटा, कहीं वंशी आदि से वह खूब सजा है। पर श्रीमद्राघवन्द्र 
रामचन्द्र तो वाबाजी की तरह जटा, चीर आदि धारण किये थे, उन पर भी मुनियों का चित्त 
खिच गया। यद्यपि खरदूषण की बहन का नाक-कान काटा, पर जब सामने आये, तव उनके 
भी मुख से निकल पड़ा-“यद्यपि भगिनी कोन्ह कुरूपा, वध लायक नहि पुरुष अन्‌पा ।” 
कूर, गोभक्षक भी उन्हें देखकर सहज ही विभोर हो गयं। राह चलती स्त्रियों ने भी उन्हें देखकर 
उनके मार्ग की निर्वाघता--सर्प, वुश्चिक आदि से राहित्य-विधाता से माँगी । फिर श्रीकयाम- 
सुन्दर, मुरली-मनोहर के रूप में, जो भ्छङ्गाराक्रान्त परम कमनीय था, प्रकट होकर तो आपने 
साघकों के मन की सभी शिकायतों को दूर कर दिया । लावण्य, सौरस्य, सौरम्य-सुघा-सिन्धु 
को छोड़कर भला कोन एसा है, 3) अप्सरा आदि को चाहेगा ? परन्तु उस मूर्ति के मनोमयी होने 
पर ही यह वात होती है, अतएव “सानसी सा परा मता ।'” यह सिद्ध कंसे हो, इसके लिए पहले 
एक ऊच अभिनिवेश से तनुजा और वित्तजा संवा होनी चाहिए । घातु आदि की प्रभुप्रतिमा 
पघराकर अष्टयाम की सेवा, भावना, दिव्यातिदिव्य शृङ्गार, भोगराज से उन्हें अपना सर्वस्व 
समझकर महावेभव से खूब सेवा करनी चाहिए, तंव वह मूर्ति मन में आयेगी और एक बार 
आकर ही सदा के लिए कृतकृत्य कर देगी । अतएव कहा गया है-“सकृद्यदद्गप्रतिभान्तराहिता 
मनोमयी भागवतों ददो गतिम्‌ ।” धव, प्रह्लाद आदि को इसी मानसी प्रतिपा ने, मनोमयी 
मूत्ति ने आत्म-समपंण किया । फिर उस अधासुर की क्या वात, जिसके मुख में वह मूर्ति साक्षात्‌ 
समा गयी ! मुख्य बात यह है कि किसी भी स्वरूप से, कसे भी प्रभु-सम्वन्ध होना चाहिए । 
ब्रजाङ्गनाएँ कहती हें-“सखि घरित्रि! तुम्हें यह जो श्रीकृष्ण-स्पशं मिला, वह जन्म-जन्म 
की उग्र तपस्याओं का फल है। पहले वामनचरण के तीव्राघात तप से पुण्य उत्पन्न हुआ, उससे 
वाराह-संस्पशंपुण्य उत्पन्न हुआ । फिर इन दोनों पुण्यों से श्रीद्यामसुन्दर के सार्वदिक्‌ संस्पशं- 
सौभाग्य का उदय हुआ। सखि! हमको भी उस तपस्या का क्रम वतलाओ, जिसस तुमने 
उत्तरोत्तर उन्नति को । 

ब्रजाङ्गनाओं ने श्रीश्यामसुन्दर के चरणसंस्पश को अधिक महत्त्व दिया है। कोई कहें 
कि स्पर्श तो सत्र समान ही है-बैसे श्रीवामन भगवान्‌ का या वाराह भगवान्‌ का, वसे ही श्रीश्याम- 
सुन्दर का, केशव भगवान्‌ का, उसमें कोई भी अन्तर कंसा? परन्तु ऐसा नहीं कहा जा सकता । 
यह भेद तो भावुक ही समझ सकते हें, दूसरों के लिए यह अगम्य है। इस पर ब्रजदेबियों क बहुत 
ऊँचे भाव हैं। केशव उनको दृष्टि में साधारण कंझव नहीं, अपितु ब्रह्मा, विष्णु और महेदा को 
वश में करनेवाला केशव-(क:-ब्रह्मा, ई:-विष्णुः, दाः-शिवः, तान्‌ वशयतीति कंछाव): हें । 
भगवदवतारों में कोई अंशावतार, कोई कलावतार और कोई आवेशावतार होते हें। 
परन्तु पूणं, पूर्णतर और पूर्णतम अवतार पूर्णतम पुरुषोत्तम भगवान्‌ श्रीकृष्णचन्द्र आनन्दकन्द 
यशोदानन्दन का ही हुआ है। इसमें भी भक्तों की उच्च भावना के अनुसार-“व्रजे वने 
निकुञ्जे च श्रॅष्ठ्यमत्रोत्तरोत्तरम्‌”” की व्यवस्था है। इसके अनुसार निकुञजस्थ श्रीऱयाम- 
सुन्दर मदनमोहन ही पूर्णतम अथवा श्रेष्ठतम हें । 

कदम्वखण्डी के नागाजी ब्रज में एक अतिप्रसिद्ध भावुक भकत हो गये हें। वं वहीं 
आनन्दमग्नावस्था में घूमा करते थे । एक दिन उनकी जटा झाड़ी में उलझ गयी । प्रयत्न किया, 
पर नहीं सुलझी, तव आपने निचय किया-'जिसने उलझायी है, अव वही आकर सुलझायेगा ।' 
वहाँ गौओं को चराने आनेवाले ग्वालवालों तथा अन्यान्य लोगों ने बहुत प्रार्थना की “वावा हम 
सुलझा दें ।” पर आपने किसी की न सुनी, अटल निश्चय किया-,वस अव तो वही आयेगा, तभी 
सुलझेगी ।' आप इसी घ्रणयकोप अथवा भावावेश में बहुत समय तक उसी तनह खड़े रहे । 
नागाजी की प्रतिज्ञा से श्रीरयामसुन्दर अधीर हो उठे । वे आये और नागाजी की जटा अपने 
कोमल करों से सुलझाने को ज्योंही उद्यतं हुए, नागाजी ने रोक दिया। कहा-'पहले आप 
अपना परिचय दीजिये, आप कौन से कृष्ण हें-ब्रज के वन के, या निकुञ्ज के ? हमतो 
निकुङज के उपासक हें।' श्रीप्रभु ने कहा-वावा में वही हूँ, जाकी तुम उपारुना करो हो ।' 
नागाजी ने कहा-'कंसे विश्‍वास हो? इसका प्रमाण कौन दें? श्रीप्रभु ने कहा--जेसे तुमकूं 
बिश्वास हो, सोई करो।' न!गाजी ने कहा-'यदि हमारी श्रीस्वामिनीजू आकर कहें कि हाँ 
ये निकुञ्ज के ही श्याम हें, तव हम मानें।' इतने में श्रीक्रजेश्वरी वृषभानुनस्दिनी श्रीस्वामि- 
नीजू भी पधारी और उन्होंने नागाजी को विश्वास दिलाया कि ये ही नित्यनिकुञज-मन्दिरस्थ 
श्रीश्यामसुन्दर हुँ, तव अनुमति मिलने पर बड़ी उत्सुकता से श्रीप्रभु ने चार हाथ लगाकर 
नागाजी को जटा सुलझायी । 

कहने का तात्पर्यं यही कि इस प्रकार श्रीकृष्ण के तीन भेद हुए । इनमें मथुरानाथ और 
द्वारकानाथ के दो भेद और जोड़ देने से पाँच भेद हो जाते हें। जैसे एक ही स्वातिविन्दु स्थानभेद 
से विभिन्न नामवाला होता है-सीप में मोती, हाथी में गजमुक्ता, गौ में गोरोचन आदि, बेस ही 
श्यामसुन्दर के ये पाँच भेद हें। रसिक भक्तों के यहाँ जितनी माधुर्यं की अधिकता है, उतनी 
ही ऐस्वर्यं की कमी । व्रजनाथ, द्वारकानाथ में यही भेद है। उत्तरोत्तर एइव्यं की न्यूनता और 

माधुर्यं की अधिकता से ब्रज में पूर्ण, वुन्दावनवाम में पूर्णतर और नित्य निकुञ्ज में पूर्णतम 
प्रभु माने गये हें। अतएव अन्य अवतारों के स्पशं की अपेक्षा श्रीश्यामसुन्दर के चरण का 
स्पर्श ब्रजाङ्गनाओं की दृष्टि में अधिक महत्व रखता है । 
केशव का एक दूसरा अर्थ है-(प्रशस्ता: केशा यस्य सः) सुन्दर कशवाला । सचमुच 
श्रोश्यामसुन्दर केशव के समान किसी के भी केश नहीं हें। गोपाङ्गनाएं उन के केशों पर 
मुग्व हे-'बीक्ष्यालकाबृत्तमुखं तव कुण्डलश्रीगण्डस्थलाघरसुघं हसितावलोकम्‌ । दत्ताभयञ्च 
भुजदण्डयुगं विलोकय वक्षः श्रियेकरमणञ्च भवम दास्यः॥।” कहती ह्‌ं-“श्यामसुन्दर! हम 
आप के इस लोकोत्तर सुन्दर अलकावली से आवृत्त मुख पर विमुग्ध हें और अक्रीत, अशुल्क- 
दासी है।” उन सौन्दयंगर्वप्रमत्त गोपाङ्गनाओं का गुमान गोविन्द के घुंघरवाले केशपाश को 
देखकर ही चूरचूर हो गया, वे सदा के लिए नायिकात्व, स्वाधीनभत्‌ंकात्व छोड़कर दासी वन 
जाने को प्रस्तुत हो गयीं । कदाचित्‌ भगवान्‌ कहें कि 'गोपाङ्गनाओं, आप ऐसा मत कहो, आप 
कुलाङ्गना हो, तो कहती हें-“इयामसुन्दर, आप की इस रूपराशि को देखकर हम भुला जाती 
हें, ठगीसी रह जाती हें। ये आप की विखरी अलक मन को खींच लेती हें। ये आप की अलक 
कुटिल हें, स्निग्ध हें, स्वच्छ हें और हमारा मन भी सत्वसम्भन्न होने से स्निग्ध, रजोगुणराम्पूवत 
होने से कुटिल और तम से जुष्ट होकर इयामलता को घारण करता है। जेस आप के कशों में 
घुंघरालापन है, वसे ही हमारे मन में कुटिलता है। इस प्रकार हमारा मन आप के कंशों को 
वन्धु समझकर उनके पास चला गया ओर वहाँ जाकर उनके जाल में फेल गया ।” भगवान्‌ 
के कंशों के विषय में “कुटिलकुन्तल श्रीमुलञ्च ते जड उदीक्षतां पक्ष्मकृत्‌ दृशाम्‌” में 
कुटिलता कही गयी है । 
कोई तो इन सचिक्क्रण काले कशों की काले नागों से उत्प्रेक्षा करते हें-मानो श्रोकृप्ण- 
चन्द्र के अद्‌भुत अमृतमय, निष्कलङ्क पूर्णमुख चन्द्र पर अमृत के लोभ से वे काले-काले नार्गाशशु 
फेल हें । किसी भावुक के मत से पूर्णानुरागरससारसरोवरसमुद्भूत नीलकमल पर ये मधुलम्पट 
आ विराजे प्रतीत होते हूँ श्रीघर स्वामी ने भगवान्‌ के केशावृत मुख को अलिकुलमालासंकुल 
परागयरिप्लूत नीलकमल माना है। फिर संशय होता है कि यह अलिकुल स्थिर क्‍यों है? 
तो उत्तर मिलता है-मकरन्दपान से स्तब्ध है, विभोर होने से गूञ्जार नहीं करता । एसा है 
भगवान का अलकावृत मुख । इस प्रकार उन केशव क माधूर्य-लावण्य-सीन्दर्य-सम्पन्न एक एक 
अङ्ग की ब्रड़ी विलक्षण शोभा है। उन का चरणसंस्पश पृथ्वी को वामनादि के स्पर्शजन्य पुण्य से 
प्राप्त हुआ है। यह विशेषता इन्हीं श्रीकृष्ण में है। इन्हीं सव विशेषताओं क द्योतनार्थं प्य में 
'बत' पद का प्रयोग है। 
अथवा 'केशव' पद से श्रीवृषभानुनन्दिनी का भी सङ्केत है। (प्रशस्ता: केशा यस्याः 
सा) । एक श्रीब्रजेश्‍्वर-ब्रजेशवरो की परमअन्तरङ्ग प्रेयसी परमप्रेष्ठ नित्यसखी होती है। 
वस्तुतः सखी वही होती है, जो सौरस्य, सौरम्य, सौन्दर्य, लावण्य आदि में अपने समान ही, 

परस्पर हृदयज्ञ हो, वेश, रूप सं समान हो । ऐसी सखियाँ कई प्रकार की होती हें। कुछ ऐसी 
होती हैं जो श्रीकृष्ण तथा श्रीराधा दोनों से प्रेम करती हैं, पर पक्षपात श्रीकृष्ण का करती हैं । 
एक नायिकात्वापेक्षिणी कान्तभाववती होती हें। परन्तु नित्यसखी में नायिकात्वानपेक्षिणी 
होती हें । “भुक्तिमुक्तिस्पृहा यावत्‌ पिशाची हृदि वतते” इस कोटि के भवतों की तरह वह कभी 
अङ्ग सङ्ग की इच्छा नहीं रखती । रूप-सौन्दर्य आदि में वह साक्षात्‌ श्रीरासेश्वरी के समान होने 
पर भी श्रीकृष्ण में कान्तभाव नहीं रखती, केवल युगलदर्शन से ही वह परितृप्त होती है । उस 
में ऐसे भाव उत्तरोत्तर बढते जाते हें। यह नित्यसखी की वात है। इस प्रकार की व्रजसखी 
आदि अनेक सखियाँ अल्ग-अलग हें। एसी सखियों को स्वयं सम्मिलन से उतना आनन्द नहीं 
होता, जितना श्रीलाड़ली-लाल, गौ र-इयाम के सम्मिलित दर्शन करने से होता है। इस कोटि की 
सखियाँ श्रीराधाजी का दर्शन करके अनन्तकोटि चन्द्र, कऱ्दप और कमल को उन के ्रीअङ्ग पर, 
उनके आह्वाद, सौन्दर्य और कोभलता क नाम पर वार देती हें। इसक अतिरिक्‍त श्रीराघा- 
कृष्ण के सम्मिलित दर्शन की महिमातो इस से भी परे है, उस आनन्द को स्वयं वे भी 
नहीं प्राप्त कर सकते। उसे तो यह परमान्तरङ्ग और परमभाग्यवती सखियाँ ही प्राप्त कर 
सकती हेँ। कभी-कभी लीलावश श्रीश्यामसुन्दर श्रौराधाजी से कहते हें-'आप के दशन का 
सौभाग्य तो मुझे ही प्राप्त है ।' इस पर श्रीजी भी कहती हें-'आपके दर्शन का सौभाग्य भी मुझे 
ही प्राप्त है ?” फिर श्रीराधाजी कहती हें-'गौरसौन्दर्य के दर्शन का सुख मुझे मिलता है। 
परन्तु परस्परसम्मिलित सौन्दर्य-दर्शन के आनन्द का सौभाग्य तो इन सखियों को ही समुपलब्ध 
है। उस सुख को तो ये ही लूटती है, ये वड़ी भाग्यवती हूँ। इनका तो हम से भी अधिक 
गौरव है।' 
उस आनन्द का अनुभव करनेवाली ये सखियाँ ब्रजाङ्गनाएं धरित्री से पूछती हें-“किन्ते 
कृतं क्षिति तपो बत केदायांध्यिस्पर्शात्सवोत्पुलकिता द्भरहै विभासि ।” अर्थात्‌ भूमिगत लतादि से 
भूमि कं रोमाञ्च और भूमिगत निरों से भूमि के आनन्दाक्षुओं की कल्पना करनेवाली बे 
श्रीराघा-माधव के उस अनन्त रूपराशि का आस्वादन करनेवाली ब्रजाङ्गनाएं उसी आनन्द की 
कल्पना करक धरित्री से पूछती हें-“क्या तुझे उस गौरश्याम सम्मिलित दर्शन-स्पश रसमाधुरी 
का पान प्राप्त हुआ है, जिससे तू लता-निझे र-रूप से उत्पुलकित और साश्रु हो रही है? क्योंकि 
इतना सर्वातिशायी आनन्द तो उस गौरश्यामतेजःसम्मिलित युगलमूत्ति श्रीराधा-कृष्ण क 
दर्शन से ही सम्भव है ।” हाँ, तो 'केशव' पद से यहाँ श्रीवृषभानुनन्दनी का भी सङ्कूत है-“प्रशस्ता: 
केशा यस्याः सा वृषभानुजा ।” यहाँ प्रिया-प्रियतम का विहार वर्णन है। यह अभी नहीं 
वतलाया गया है कि भगवान्‌ श्रीकृष्ण ब्रजाङ्गनाओं को छोड़कर उन क वीच से जो अन्तर्हित हुए 
हैं, वह क्या अकेले ही अन्तहित हुए हें अथवा श्रीवृपभानुनन्दिनी के साथ । इस पर भविष्यवृत्ति 
से कल्पना की गयी है कि श्रीश्यामसुन्दर श्रीश्‍्यामाजू के साथ ही अन्तहित हुए हें और अव वहाँ 
वेणीगूंथनलीला चल रही है। रसिकन्द्रचूडामणि श्रीमदनमोहनलालजू अपनी प्रिया के कश 

संवारने के दिए उनके पीछे विराजमान हुए हें, उसी समय दोनों के पादपदूज-पराग के स्पर्श से 
धरित्री में रामाञ्च हुआ ह । "केशवा च कदावइच तस्याइः घिस्पद्म लरूवोत्यु लकितेत्यादि 
इस प्रकार कवल एक श्रीश्याम क स्पर्श से नहीं, अपितु दोनों के चरण-संस्पर्ण से भमि में स्पर्थो- 

बोत्युलकिलता हुई है। इस नन्ह अपनी समकक्ष समझकर भूमि से ब्रजाइुनाएँ प्रश्‍न करती 
“सखि ! किस पुण्य से तुम्हें बह हमारे यृरलसरकार का संस्पर्श मिला हैं ।” 

श्रीकृष्णान रागनससारसागर की विविध वोीत्रियों से संस्पष्टहदवा ब्रजदेवियाँ जब 

अन्तहित प्राणप्रिय के अन्वेषण में निमग्न हें, वृन्दावन की प्रत्येक कस्तु उनके लिए प्रष्टव्य बनी 
हुई है, कल्पना का कोशा उन क सामने खुल पड़ा है, भगवती भूमि से, उसके कदावांधि-स्पर्ोत्सव 
का प्रदन पनम्ररा अभा अपुण हा था कि सहला उसी रमणीक रमणान्वपण-स्थल म उन्ह मन 
और लोचन को कौतुक प्रदान करनेवाली एक वस्तु दिख पड़ी। वह थी किसल्य-कुसुम 
सज्जित वन-विह्वार-दास्या, जो अङ्जन और ताम्वूछ के राग से रञ्जित, उपभुक्त तथा अति- 
प्रमृप्ट थी। उसके सुखावह दर्शन से श्रीरासेदवरी की अन्तरङ्गा, परमप्रेप्ठा या अन्य सखी 
भाववती ब्रजाङ्गनाओं ने श्रीरावा-कृप्ण क बिहार का अनुमान किया । भूमि को आत्मभाव- 
ग्राहिणी समझकर परम सौभाग्यदालिनी और अपनी ही तरह परम अन्तरङ्गा प्राणसखी आदि 
भी माना । साथ ही उन्हें यह भी निइचय हुआ कि श्रीगोरड्याम उभय तेजोविशेप क दर्शन से 
यह भूमि भो कृतार्थ हो चुकी है। यह महत्व बिना किसी महातपोजन्य अतिपुण्य के सम्भव 
नहीं। अतः पूछतो हें-“किन्तें कृतं क्षितितपो वत कावांध्स्पर्शोत्सवोत्पुल किता ड्रूरुहे विभासि ? ” 
मनोहर कंशवाले श्रीदयामसुन्दर अथवा प्रसाधनीयकेशा श्रीरासेश्‍वरी, दोनों का दर्शन, संस्पशं, 
हें भूमि? तुम्हें प्राप्त हुआ है, तुम धन्य-घन्य हो । त्रजाङ्गनाओं की कल्पना है कि श्री रसिक- 
शेखर के , श्रीजी की वेणीगूथन के समय, भूमि को पादस्पर्श होने से उत्पुलकितता हुई और जसे 
अपने को श्रीशयामाइयाम के सम्मिलित दर्शन से सीमोल्लंघी आनन्द मिलता है, वेसा ही भूमि के 
विपय मं भी उन्होंने समझा । 

“अप्यंध्िसम्भव उरुक्रमविक्रमाद्दा ? ” आगे गोपाङ्गनाएँ भूमि से पूछती हें कि 'क्या 
यह आनन्द अंध्िसम्भवमात्र है अथवा उरुक्रम के विक्रम से हैँ? उरुक्रम का अर्थ है-वहुत 
प्रकार के अथवा विशेष क्रमवाला । यहाँ 'केलि' अलंकार है। यह बहुत प्रकार के क्रम वेणी- 
गूंथन के लिए पुप्पचयार्थ हें। फूल चुनने के लिए श्रीराधा-माधव दोनों का अहमहमिकया 
विहरण हुआ । यदि उरुक्रम-विक्रम हुआ । क्रमु पादविक्षेपे, मणं क्रमः। उरुघा-बहुधा क्रम 
एव उरुक्रमः, स एव विक्रमो यस्य ययोर्वा तस्मात्‌), क्या श्रीराधा-माधव क पुष्पचयार्थ विधि 
गतिवाले विहार से हे भूमि, यह तुम्हें आनन्दोद्रेक-रससञ्चार-हुआ है, अथवा फूल तोड़ने क लिए 
दोनों चळे, उनमें होड़ लगी कि 'पहले में जाकर फूल तोडूंगा', तो दूसरे ने कहा-'नहीं पहले में ।' 
पर फिर भी दोनों से पृथक्‌ नहीं हुआ जाता, दोनों मिले चलते हं। इससे श्रीराधा-माधव में 
परस्पर संघर्ष हुआ, यह विशुद्ध आनन्दोद्रेक का जनक हुआ । हे भूमि, क्या उसी से यह विशेष- 


ह 
hl 
= 
cd 

~ 


श्रो रासपञ्चाव्यायो ३१३ 


उत्पुलक तुझे हुआ है ?' इसी को 'वराहृवपुपा' से कहा है-'बरेण आहवो रतिरणः। तत्पोपकः 
प्रागल्म्यभावः तेन ) उक्त प्रागल्म्य यही है कि पहले ही का वाहुल्य, फिर प्रागल्भ्य में प्रतिचुम्वन 
होने से चुम्वन, आलिङ्गन होने से आलिङ्गन और दन्तक्षत, नखक्षत आदि का होना । क्या इन्हे 
देखकर यह उत्पुलक हुआ ? दूसरे इसी से नायक में नायिकात्व का और नायिका में नायकत्व 
का उद्रेक हुआ और इसी रूप में बेणीगूंथन प्रस्तुत हुआ । सखि भूमि ! कया इस अद्भुतभाव क 
अवलोकन द्वारा लतांकुरादिव्याज से तुम्हें यह अतिस्निग्व रोमोद्गम हुआ है? जरा हमें भी 
बतलाओ।' यह सखी जो पूछ रही है, विपक्ष की नहीं, अपितु प्रेष्ठसखीपक्ष की है। यह घरित्री 
इतनी सुन्दर सुस्निग्ध कंसे दीख पड़ रही है, इस पर ब्रजदेवियों का अनुमान है कि पहले तो 
श्रीञ्या मसुन्दर, ब्रजेन्द्र नन्दन ललित किश्चोर के अङ्ग-प्रत्यङ्ग की स्वाभाविक सुन्दरता के उद्गम- 
स्थल हें, उनमें भी दिव्यातिदिव्य भूपणों का यथास्थान विन्यास है, जिस में छवि की-सौन्दर्यादि 
की-हिलोरे उठती हें । फिर-प्रिया-प्रियतम दोनों क श्रीअङ्कों में सौन्दर्य, माधुर्य, लावण्यादि के 
समुद्र की उत्ताल तरङ्गों से अमृतमय वर्षा हो रही है । इसी से धरित्री में आज यह इतना लोको- 
त्तर सौन्दर्य है। हे भूमि ! सचमुच तुम बड़ी सुशोभित हो रही हो, वतलाओ किस पुण्य का यह्‌ 
फल है ?' इस प्रकार ब्रजाङ्गनाएं' बरित्री का वहुत अनुनय-विनय कर रही है, पर वह काष्ठ- 
मौन है, कुछ भी नहीं वोलती । इस पर ब्रजाङ्गनाएं कल्पना करती हें कि, यह मधुर विहार का 
आस्वाद करक गर्वीली हो गयी है, हम वियोगिनियों को प्राणप्यारे का पता न देगी अथवा प्रेमं 
समाधि में यह्‌ तल्लीन है, अतः बाह्मवृत्तिविहीन होने से हमारे प्रश्‍न नहीं सुनती, तंव उत्तर ही 
कसे दे? ' 
दूसरे भाववाली ब्रजाङ्गनाएँ कहती हें-“वात कुछ और है। हमारी समझ में तो यह 
लजा गयी है। इस को तीन-तीन पतियों का सम्बन्ध है-वामन और वाराह। अतः 
लज्जाजड होने से, यह कुछ बोलती नहीं । इसे विप्रयोगदु:ख का परिज्ञान ही नहीं है। नन्द- 
यशोदा, गोपालों को श्रीश्यामसुन्दर का वियोग सम्भव है, पर यह तो विप्रयोगोत्पन्ना भाववती 
है। हमारे वियोग को यह नहीं जान सकती । अतः सखियों ! चलो, किसी विरहिणी से पूछें ।' 
जिस कांटा गड़ा होता है, वही उस की पीड़ा जानता है वह रास्ते क काँटों को बीनता रहता है । 
श्रीकृष्ण-प्रेयसी गोपाङ्गनाओं ने अपने प्रियतम प्राणघन के विषय में वृक्ष, लता, भूमि, 
जो भी दृष्टि के सामने पड़ा, सव से पुछा । भूमि से प्ररनोत्तर करने के वाद ज्यों ही उन्होंने आगे 
कदम वढाया, ऊपर दृष्टि उठायी कि सामने हरिणी देख पड़ी । ब्रजाङ्गनाओं को आइवासन-सा 
मिला । उनकी कल्पना, जो भूमि के अनुत्तर से उठी थी, अब हरिणी के साथ समन्वित होने 
लगी । व्रजवधुओं ने सोचा-यह अकेली है उसका पति हरिण उसके साथ नहीं है, अतः यह 
सिद्ध है कि यह वियोगिनी है, प्रिय-वियोग-वेदना सं सुपरिचित है, अवश्य ही यह हम 
वियोगिनियों की वात सुनंगी ओर प्यारे झयामसुन्दर का मार्ग वतायेगी। वे उससे 
पूछती हूँ 

“अप्येणपत्न्युपगतः प्रिययह गात्रेस्तन्वन्‌ वृशां सखि सुनिुत्तिमच्युतो वः। 
कान्ताङ्गसङ्गकुचकुकुमरञ्जितायाः कुन्द्रजः कुलपतेरिह बाति गन्धः ॥। ” 

'हे हरिणपतिव्रते ! क्या तुमने हमारे घ्राणधन श्रीकयामसुन्दर को देखा है? क्या वे 
अपनी परमप्रेयसी के साथ इधर पवारे हें ?' अब तक गोपाङ्गनाओं द्वारा यह नहीं सूचित हुआ 
कि श्रीकृष्ण भगवान्‌ के साथ और भी कोई है । अब यहाँ यह कहा गया कि 'प्रियया उपगत 
अपनी प्रिया के साथ-कया उन श्रीकृष्ण को हे हरिणि ! तुमने यहाँ कहीं देखा है? यह प्रिया 
कोन है ? वही वृषभानुनन्दिनी रासेश्वरी श्रीराधा । यहीं से श्रीराधा की चर्चा चली । 
पूछती हें-'क्या श्रीराघा-कृण्ण इधर पघारे हैं ? ' परन्तु 'श्रीमऱद्भागवत' में यह नाम प्रत्यक्षरूप 
से कहीं भी नहीं लिया गया, ऐसा क्यों हुआ ? इस पर श्रीजीवगोस्वामी का मत है कि श्रौशुका चायं 
परमभावुक भागवत थे, उन्होंने अपने भाव को-अपनी आराध्या को-हुदय में छिपा कर रखा, 
भाव छिपाने की वस्तु है । प्रेमपन्य के पथिकों की आचार्या गोपिकाएं हें, उन्होंने यही बतलाया 
कि प्रेम को छिपाओ। साठी घान्य भीतर ही भीतर अव्यक्त रूप में ही परिपक्व होता है । 
ऐसे ही इन भावुकों का प्रेम-परिपाक है । प्रेम की ऊँची दथा प्राप्त होने पर भी गोपियों ने लोक- 
लज्जा, शास्त्रीय घर्मादि को नहीं त्यागा, योगी की तरह अपने आप ही वे छूट गये-'न कर्माणि 
त्यजेद्योगो कमभिस्त्यज्यते ह्यसो ।' इस तरह कर्मो ने ही इन्हें छोड़ा यहाँ तक कि घर का 
काम-काज करते-करते भूल जाती थीं । जब दही बेचने जातीं, 'दही लो' की जगह 'इयाम लो 
कहती थीं, इन्हें अपनी देह तक की विस्मृति हो जाती थी। कोई गोपी गोदोहन, कोई 
पतिशुश्ूषण आदि जाति-धर्म, कुलधर्म, वर्ण-धमं आदि स्वधमं के पालन में लगी थीं । 
'वाययन्त्यः शिशुन्पयः' आदि स्थलों में 'शिशून्‌' का अर्थ भतीजे आदि समझना चाहिए, अन्यथा 

पुत्रवती कान्ता के अभिसार से रसाभास होगा। हाँ, तो इस प्रकार पहले यह गोपियाँ 
अपने-अपने वर्णादि घर्मो में व्यासक्त थीं, पीछे श्रीश्यामसुन्दर के वेणु-गीतपीयूष के प्रवाह में 
बह चंलीं--- 


“निशम्य गोतं तदनङ्कवद्धनं ब्रजस्त्रियः कृष्णगृहीतमानसाः। 
आजगम्मुरन्योन्यमलक्षितोद्यसाः स यत्र कान्तो जवलोलकुण्डलाः ।।'” 
जैसे अयस्कान्त (चुम्बक) लोह का आकर्षण कर ले, वेसे ही अथवा उससे भी अधिक 
आकषेण से वे श्रीशयामसुन्दर के दर्शनार्थ सब कुछ छोड़कर दौड़ पड़ीं, आकर्षणशीळ श्री कृष्णचन्द्र 
आनन्दकन्द के द्वारा व आकृष्ट हुई', यह आकर्षण का महत्व है । अथवा वेणुगीतपीयूषःप्रवाह में 
उनका मन बह चला, जेसे भाद्रपद मांस के गङ्गाप्रवाह में नाव वह चले, मल्लाह रोकना भी चाहे 
प॑र रुके नहीं, वसे ही वे वेणुगीतप्रवाह में बे चलीं । उनके मन में एक वेगवान्‌ प्रम का ही प्रभाव 
था, उसमें वर्णधर्म के सेतुंबंध या वन्धन लगे थे ! परन्तु जव वंणुगीतपीयूष का महाप्रवाह कर्ण- 
कुहूरों द्वारा उनके अन्तर में प्रविष्ट हुआ, तब उससे वे बाँघ तोड़-फोड़ डाले गये, उसमें उनकी- 

वह देह की नाव वह चली, मन-मल्लाह उसे न रोक सका और किनारे के छोग 'रोको-रोको' 
की पुकार करते ही रह गये । हठात्‌ यह कार्य हो गया । 

अनङ्ग का उक्त पद्य में अङ्गी अर्थात्‌ श्रृङ्गार अर्थ है, श्रृ ्गार अज्जी रस है, वाकी आठ 
अङ्ग रस । कविजन शुद्ध शृङ्गार रस में परोढा को महत्व नहीं देते, परन्तु यह कृप्ण-क्रथातिरिक्त 
स्थल की वात है-“नेष्टा यदङ्गिनि रसे कविभिः परोढा, तद्गोकुलाम्बुजदृश्ांकुलमन्तरेण ।” 
इस तरह अङ्गो बढा और उसके वेग में गोपीजनों के देह की नौका भी वह्‌ चली, मन या बुद्धि 
रूप मल्लाह भी उसीमें कूद पड़ा । गोपाङ्गनाएं अपने इस आचरण से शिक्षा देती हें कि 'अपनी 
बन पड़ते वर्णवर्म, आश्रमचर्म, कुलधर्म, जातिवर्म आदि को कदापि न छोड़ो, सन्घ्योपासनादि 
नित्य-नेमित्तिक कर्मो का वरावर' सम्पादन करते रहो। हमें विशवप्रपञ्च का स्मरण नहीं, 
पर फिर भी पतिशुश्रूपा आदि में लगी हुई हें।' आज तो एसा नहीं होता, पर यह ठीक नहीं । 
यदि वे त्रिलोकीपति पूणंब्रह्म पुरुषोत्तम श्रीश्यामसुन्दर ही अपूर्वे अनुग्रह्‌ द्वारा अपने प्रेमपीयूप- 
प्रवाह में वहा ले चलें, तो वात अलग है, अन्यथा भगवत्प्रेम को हृदय में सर्वया गुप्त रखकर वेघ 
कृत्यों में निरन्तर लगे रहना चाहिए, विशिष्ट स्थिति उत्पन्न होने पर वे स्वयं छूटेंगें । 

'पाययन्त्यः' आदि में 'लक्षणहेत्वो क्रियायाः’ इससे हत्वं में 'शातृ' प्रत्यय है। यहाँ 
पतिशुश्रूषण हेतु है। गोपाङ्गनाओं का पतिशुश्रूण उपलक्षण है। पतिशुश्रूपणरूप कारण ने 
'श्रीकृष्णप्रेम-प्रवाह्‌ में बहने रूप कार्य को पुरत:स्थापित “यतः पतीन्‌ शुश्रुषन्त्यः अतः श्रीकृष्णं 
परमात्मानं ययुः ४” किया । क्योंकि वे गाहंस्थ्यघमं, स्वजात्यादिधमं का पालन करती रहीं, 
अतः उनका फल देने के लिए श्रीकृष्णचन्द्र परमात्मा ने उन्हें अपनी ओर खींचा । हम भी यदि 
ऐसा ही करें, तो हमें भी बुलायेंगे । यदि चाहते हो कि भगवान्‌ कृष्ण का हुम पर भी वेसा ही 
अनुग्रह्‌ हो, तो वेसा ही करें जेसा ब्रजाङ्गनाएं करती थीं, स्ववमं में लगी थीं । “स्वकमंणा 
तमभच्यं सिद्धि विन्दन्ति मानवः।'” स्वस्वकर्म सम्पादन से ही ऊँची से ऊँची सिद्धि प्राप्त 
होती है । गोपाङ्गनाएँ प्रेम मार्ग की आचाय हें । आचार्य की परिभाषा है-- 

“आचिनोति च झस्त्रार्थः आचारे स्थापयत्यपि । 
स्वयमाचरते यस्मादाचार्यस्तेन उच्यते ।।” 

केवल ग्रन्थ घोटकर आचार्य नहीं वनना है, दूसरों को उपदेश देनेमात्र के लिए आचारय 

नहीं बनना है । इस प्रकार जो एक योगी को स्थिति हो सकती है, वही उन ब्रजदेवियों की हुई--- 
“तं काचिष्नेत्ररन्ध्रेण हृदि कृत्य निमोल्य च। 
पुलकाङ्गयुपयृह्यास्ते योगीवानन्दसम्प्लुता ।।” 

बाहर बहुत विघ्न हें, अत: एक गोपी उन परमप्रेष्ठ को हृदय में पधराकर, नेत्रद्वार बन्द 
करके, जिसमें वे भाग न जायें, परिरम्भणसौख्य का अनुभव करती है । उस लोकोत्तर आनन्द से 
रोमाञ्च हुआ, वह रोभाञ्च नहीं, अपितु पहरेदार खड़ें कर दिये गये हे-स्यामसुन्दर कहीं- 

हृदयमन्दिर से नेत्रादि द्वारों' रोम रन्ध्रों से भाग न निकलें । फिर भी उसे विश्वास नहीं हुआ, 
श्रीश्यामसुन्दर की अटपटी चालों को वह खूब जानती थी, अतः उन्हें खूब छिपाकर आनन्दसिन्धु 
में गोता लगा गयी। गोस्वामी तुलसीदासजी नेः कहा है-“लोचन मग रामहि उर आनो, 
दीन्हें पलक कपाट सयानो ।” यों गोपीजन की उपभा योगी से दी गयी । कर्मो ने उन्हें स्वयं 
छोड़ा, वे तो बराबर स्वकर्म सम्पादन में लगो रहीं । 
एक बड़ माक की वात है, गोपीजन को इतनी महिमा क्यों है? उन्हें सव से अधिक 
महंत्व क्यों दिया जाता है? श्रीनारद, श्रीलक्ष्मी, श्रीरक्मिणो आदि का कितना गौरव है, 
भंगवान्‌ की उन पर कितनो अनुकभ्पा है, कितना प्रेम है, परन्तु ब्रह्मा उनके विषय में कुछ न 
कहकर इनका महत्त्व प्रतिपादन करते हें । ब्रह्मा ब्रज के कीट-पतङ्ग वनने में अपना अहोभाग्य 
समझते हें-- 
“तदस्तु मे नाथ स भूरिभागो भवत्र वान्यत्र तु वा तिरइचाम्‌ 
येनाहमेकोऽपि भयज्जनानां भूत्वा निषेवे तच पादपल्लवम्‌ ।।” 
इतना ही नहीं, ब्रह्मा ब्रज में, वुन्दाटवी में कीट-पतज्भ , लता-पत्र कुछ भी बनने को 
तैयार हें। उन ब्रजवासियों की, जिनका जीवन सर्वस्व वे मुकुन्द हें, जिनकी पाद-धूलि को 
श्ुतियाँ आज तक ढूंढ रही हें, पाद-धूलि से स्नान करने में वे अपनी महाभाग्यवत्ता समझते ह-- 
“तद्भूरिभाग्यमिह जन्म किमप्यटव्यां यद्गोकुलेऽपि कतमां घ्रिरजोऽभिषेकम्‌ । 
यज्जोवितन्तु निखिलं भगवान्मुकुन्दस्त्वद्यापि यतूपदरजः श्रृतिमृग्यमेच।।'' 
ब्रह्मा का भाव यह है कि यदि वहाँ उत्पन्न होंगे तो गोकुलवासियों की पाद-धूलि से 
पवित्र हो जायेगे । पर उद्धव तो इनसे भी आगे वढ़ गये, वे तो उन गोपीजनों की पाद-धूलि को 
सेबन करने के लिए वृन्दावन के तरु, गुल्म, लता, कुछ भी बनना चाहते हें, क्योंकि उन ब्रज- 
देविथों ने दुस्त्यज आर्यपथ और स्वजनों को त्यागकर श्रीमुकुन्द की पदवी का सेवन किया था--- 
“आसामहो चरणरणुजुषामहं स्यां वृन्दावने किमपि गुलमलतोषघीनाम्‌। 
या दुस्त्यजं स्वजनमार्यपथञ्च हित्वा भेजु मुकुन्दपदवों श्रुतिभि्विमुग्याम्‌ ।।' 
उन प्रमपथिकों की आचार्या ब्रजदेबियों की पाद-धूलि के स्पश से अपनी कृतकृत्यता 
मानते हें। और भी --- 
“निरपेक्ष मुनि झान्तं निर्वर समदशंनम्‌। 
मनुब्रजाम्यहं नित्यं पृर्ययेत्यड्घिरेणुनि: ।।' 
जव भगवान्‌ शान्त मुनियों की पदरेणु से पवित्र होने की आकांक्षा रखते हें, तब उनके 
ज्ञानी भक्त उद्धव व्रजवालाओं की पाद-धूलि कीं लता-गुल्म वनकर सेवन करने की आकांक्षा 
करे, यह कंसी वात॑? परन्तु उद्धव उनके “या बुस्त्यंजं स्वजनमार्थपथञ्च हित्बा' पर मन्त्र- 
मुग्घं हें। उन गोपवालाओं नें लोक-परळोक को तिलाञ्जलि देकर अपने प्रियतम प्राणधन 

श्रीश्यामसुन्दर पर समस्त विइव को, विदव के सौख्य को, वार डाला ; राई-नोन करके फेंक 
दिया । उनकी यह परमप्रीति उद्धव की प्रमुग्वता और आइचर्य का कारण है । 

आज भी आर्यभर्म को, कितनी ही स्त्रियाँ छोड़ रही हूँ, स्वजनों को भी छोड़ ही बंठी 
हें, पर क्या मुकुन्द मिले ? यहाँ ब्रजाङ्गनाओं के लिए आर्यघर्म और स्वजनों का त्याग 'दुस्त्यज' 
बतलाया है । परन्तु आज की स्त्रियों के लिए तो, 'जो कि झिक्षिता हें, वह सुत्यज ही है । जिन्होंने 
आर्यधर्म से सम्वन्ध ही नहीं जोड़ा, वे छोड़ेंगे क्या ? वैसे तो दुव्यंसन दुस्त्यज होता है । जेसे 
किसी को परपुरुष प्रेम हो, उसे माता, पिता सव मना करें, रोगादि, नरकादि की भीति भी हो 
कलङ्क भी लगे, पर वह छूटता नहीं । यह है दुस्त्यज दुर्व्यसन । इसी प्रकार कुलीनों के लिए 
आर्यधमं दुस्त्यज होता है । ब्रजाङ्गनाओं के लिए यह आर्यघमं टुस्त्यज था, एसी स्थिति में क्या 
उन्हें दुर्व्यसनी कहा जा सकता है? यह तो काँटे से काँटे को निकालने को तरह पाशविक 

उच्छुङ्खल चेष्टाओं को मिटाना था, शास्त्रीय धर्म के सद्व्यसन से यह मिटाया जाता है। जिन्हे 

यह वात हो गयी, वे दुर्व्यसन की ओर कंसे जायं ? अव तो वे श्रीकृष्ण परमात्मा को ही भजेंगीं । 
प्राकृत कुलटा हो आर्यवमं को छोड़कर लोक के किसी हीन-दीन, मूत्र-पुरीप भाण्डागार को भज 
सकती हूँ । गोपाङ्गनाओं को तो वह्‌ घर में ही प्राप्त था, परन्तु वे तो उस अपर को छोड़कर 
परपुरुष, पूर्णतभ पुरुषोत्तम श्रीकृष्ण को भजने लगीं । स्व-स्वपतियों का सेवन उनके लिए 
शालिग्राम में बिष्णु बुद्धया था, यही कारण था कि उद्धव एसे भक्त इनकी चरण-धूलि चाहते 
थे । इनकी योगीजनदुरवाप परम सद्गति हुई। क्या आर्यधमं त्यागिनी कुलटाओं के लिए 
यह कदापि सम्भव हो सकता है? उनमें इनमें महान्‌ अन्तर है । 

इस तरह सुदुस्त्यज आर्यपथ और स्वजन को त्याग कर गोपाङ्गनाओं ने मुकुन्द-पदवी 
का सेवन किया, उन्हें महान्‌ कष्ट हुआ। वेदोक्त-शास्त्रोकत, सद्धमं, सत्कर्म को त्यागने में 
अनन्तानन्त सन्ताप सत्कुलीन को ही होगा, पर अन्त में भगवत्सम्वन्ध से वह उतना ही सुखमय 
भी होता है। यहो इन ब्रजदेवियों की विशेषता और महिमा है। श्रीजीव गोस्वामी, श्रीरूप 
गोस्वामी प्रभृति भावुकों ने उनके स्वकीयात्व, परकीयात्व पर यही विचार किया है कि वे यदि 
स्वकीया होतीं, तो आर्यधर्म के त्याग का प्रइन ही नहीं आता । “दुरापजनवत्तिनी रतिरपत्रपा 
भूयसो” (यह पद्य पुवं प्रघट्टकों में सम्पूर्ण व्याख्यात है) की वहाँ भावना ही नहीं, प्रसङ्ग ही नहीं । 
श्रीरुक्मिणी, सत्यंभामा आदि को श्रोकृष्ण दुरवाप कव हुए ? यह तो ब्रजाङ्गनाजन आदि की 
ही दशा रही, रङ्क॒ को निधि की तरह उन्हें ही श्रीश्यामसुन्दर दुष्प्राप रहे और जेंचे । पारावार- 
बिहीन लज्जा, गुरूक्तिविषवर्षण, श्रीश्यामसुन्दर के दरशन भी लक-छिप कर करना, सास-ससुर 
का प्रतिवन्ध, कलङ्कु-कालिमा का भय, यह सब रुक्मिणी आदि को कहाँ? मगवत्प्राप्ति के 
निमित्त इन दुस्त्यजों के त्याग का साहस तो ब्रजदेवियों को ही करना पड़।-- 

“माघवो यदि विहन्ति हन्यताम्‌, साधवो यदि हसन्ति हस्यताम्‌ । 
बान्धंबो यदि जहाति त्यज्यताम्‌, माधवः स्वयमुरीृतो मया॥ 


३१८ भक्ति-सुषा-_तुतीय खण्ड 

और भी--- 

“जीवितं सखि पणीकृतं मया कि गुरोइच सुहृदश्च मे भयम्‌ ।” 

अतएव श्रीजीव गोस्वामी ने कहा है कि उद्धव एसे इनकी सुदुस्त्यजता को ही हेतु देते 
हें, अतएव इनके त्याग में ही महिमा है। कुलटा के आर्यघमं त्याग में कोई महिमा नहीं । इस 
अपने चरित से गोपाङ्गनाओं ने स्पष्ट ही उपदेश दिया कि पहले धर्म को दुस्त्यज वनाओ, फिर 
श्रीश्यामसुन्दर मनमोहनविषयिणी उत्कट उत्कण्ठा से उसे त्यागो, नहीं-नहीं, वह स्वयं ही छूट 
जायगा । उस प्रेम को भी गुप्त रखने का प्रयत्न करो । अतएव श्रीशुक भी उनके प्रणय को 
सुगुप्त रखने का प्रयत्न करते हैं । 

वे सोचते हें-हम से कमंतत्व, उपासनातत्व आदि का ही प्रतिपादन करते हुए भी कुछ 
प्रेमपक्षपात व्यक्त हो गया, भक्तों में वह झलका, भगवदवतारों में, श्रीकृष्ण में, वह अधिक 
व्यक्त हो गया, वह केवल श्रीराधा के सम्बन्ध में ही व्यक्त होने से वचा है, अतः अव हम उसे 
सर्वथा छिपायेगे । परन्तु फिर भौ "ज्ञानखले यथा सरस्वती” के भय से उसे 'कदाचित्‌' आदि 
गुप्त रीति से व्यक्त करेंगे, सुस्पष्ट नहीं करेंगे । 'कदाचित्‌' का अर्थ है-क्षण-क्षण में सौख्यवृद्धि । 
अतएव प्रस्तुत 'अप्येणपत्नि' पद्य में 'प्रियया' मात्र से श्रीराघा-कृष्ण के सुगुप्त प्रणय का सङ्केत 
किया, स्पष्टतः नहीं । वेदों में १३ काण्ड के 'शतपर्थ' में १६ हजार कण्डिका द्वारा उपासना, 
४ हजार द्वारा ज्ञान और शेष सव से कमकाण्ड का प्रतिपादन हुआ है। ४० अध्याय की शुक्ल- 
यजुःसंहिता के ३९ अध्यायों में कर्मकाण्ड का प्रतिपादन और केवल अन्तिम एक अध्याय में 
ज्ञान का प्रतिपादन है, जो 'ईशावास्योपनिषत्‌' के' नाम से प्रसिद्ध है। तात्पर्यं यह कि गूढतत्व 
थोड़े में छिपा कर कहा जाता है। 'परोक्षप्रिया ह वे देवा:।' 'इदं सवं दुष्टवान्‌' इस व्युत्पत्ति- 
सम्पन्न 'इन्द्र' को इन्द्र कहा, क्योंकि सव जान न लें । 


“परम घन राधानाम अधार । 
जाहि पिया बंशी में गावत सुमिरत बारंबार। 
। ताते शुक प्रकट नहि कोनो 'जानि सार को सार।' 
श्रीशुकजी ने द्वादशस्कन्धात्मक वाङ, मय भगवद्रूप भागवत में दशम स्कन्ध को हृदयरूप 
बत्तलाया है, उसमें रासपञ्चाध्यायी पञ्चपघ्राणात्मक है। इसमें भी उस तत्व को गुप्त करके 
केवल 'प्रिया' शब्द से कहा । जहाँ नहीं ही रहा गया, वहाँ 'अनयाराधितो नूनम्‌' सं संश्लिष्ट 
करके कहा । अपने लोकोत्तर प्रेम से श्रीकृष्ण परमात्मा को जिसने वशीकृत किया है, वह 
स्वाघीनभत्तृं का श्रीराधा है! वस्तुतस्तु 'तस्माज्ज्योतिरभूद्द्वेवा राधामाघवरूपकम्‌' के गुप्त 
रहस्य को गुप्त रीति से यहाँ श्रीशुक ने कहा है, जिसका स्वरूप वेदों में भी अत्यन्त गुप्त है । 
इस प्रकार श्रीकृष्णान्वेषणकातरा ब्रजाङ्गनाओं ने प्रिया के सांथ श्रीश्यामसुन्दर 
भगवान्‌ का हरिणी से पता पूछा । घरित्री के प्रति वे उदासीन हो गयीं, उसे उन्होंने महामदान्घ 

समझा । इसका कारण स्पष्ट ही था कि वह उनके प्रिय श्रीश्यामसुन्दर के अंकुदा, कमल, घ्वजा, 
वज्त्रादि चिह्नों से अलंकृत चरण तथा श्रीप्रियाजी के चरण-संस्पशं से भी विचित्रिताड्री हो 
रही थी। यह उन्मदान्ध हमारी वेदना को क्या जानेगी, यही सव सोच कर व्रजाङ्गनाओं ने 
उससे अधिक वात नहीं की । दूसरी वात यह कि उससे अधिक महत्व उन्हें हरिणी मं देख पड़ा, 
क्योंकि वह्‌ अकेली वियोगिनी विथोग दुःख को जाननेवाली थी । इसीलिए उसकी प्रशंसा 
करती हें-'एणपत्नी' (“पत्युर्नो यज्ञसंयोगे” यज्ञस्य फलभोकत्रीत्यर्थः) अर्थात्‌ हे हरिणसति, 
तुम याज्ञिक की पत्नी हो । बड़ें-वड़े याज्ञिक कर्मकलाप हरिणी ओर हरिण का रूप धर कर 
वृन्दावन में रासेशवर के नित्यविहार का दर्शन करने आये हें । अतः हें यज्ञसम्वन्धी पत्नि ! 
लुम बड़ी पवित्र हो, हमें मनमोहन श्यामसुन्दर का पता वतलाओ । दूसरा तुम्हारा यह सौभाग्य 
है कि श्रीकृष्ण चन्द्र मुरली मनोहर स्वयं तुम्हारे पास आये हें और तीसरी विशेषता यह है कि तुम 
वृन्दावन की हरिणी हो । इससे वढकर और क्या पुण्य होगा ? फिर सखि, वे प्यारे नन्दलाल 
भी अकेले नहीं आये, किन्तु अपनी प्रेयसी रत्नचूडामणि श्रीब्रजेश्‍वरी के साथ आये हें । अतः 
तुमने प्रिया-प्रियतम के दर्शन अवश्य पाया है। विशेषकर उन यशोदानन्दन का तुम से वड़ा 
अनुराग है, क्योंकि तुम्हारे नेत्र उनकी प्रियाजी के जेस हें और तुम्हारे इन नेत्रों को देख कर 
श्रीदयामसुन्दर विभोर हो जाते हें । तुम भी उन श्रीकृष्णचन्द्र आनन्दकन्द के मुख सौन्दर्यं दर्शन 
की प्रेमी हो, इन विशाल नेत्रों से उन घनइयाम के मुखमाधुर्यामृत, सोन्दर्यामृत का पान न हो तो 
ये व्यर्थ हें । ये हरिणियाँ बड़ी भाग्यशालिनी हें--- 


“कवाणितवेणुरववङ्चितचित्ताः कृष्णमन्वसत कृष्णगुहिण्यः । 
गुणगणार्णमनुगत्य हरिण्यो गोपिका इव विमुक्तगृहाशाः ।” 
श्रीमुरलीमनोहर के मुख पर विराजमान वंशी के क्वणन से, जो श्रीप्रियाजी की नूपुर- 
ध्वनि के सदृझ है, इन हरिणाङ्गनाओं का चित्त हरा गया । श्रीकृष्ण के वेणुनिनाद से वे आकृष्ट 
और आसक्त हो गयीं । गुणों के समुद्र उन इयामसुन्दर के समीप पहुंच गयीं और कुटुम्ब की 
आशा छोड़ कर, भोजनादि की चिन्ता से मुक्त होकर या लोकव्यवहार को भुला कर उन्होंने 
गोपाङ्गनाओं का अनुसरण किया । कृष्णप्रेमप्रमत्त यह एणपत्नियाँ उत्कृष्ट कोटि की हैं एसा 
समझ कर ब्रजाङ्गना उनसे पूछती हें--'देवियो ! क्या तुमने हमारे प्राणाघार को इधर कहीं देखा 
है?” हरिणी स्वभावतः कुछ आगे जा रही हें, परन्तु गोपाङ्गना समझती हें कि इन्होंने हमारी 
प्रार्थना को सुन लिया और अभी श्रीशयामसुन्दर जहाँ विराज रहे हें, वहाँ पहुँचाने के लिए , वहाँ 
का पता देने के लिए ये आगे-आगे जा रही हें । मानो ये कह रही हें कि 'आओ, हम तुम्हें श्रीक्यामा- 
क्याम का पता दें, पता क्या दें, तुम हमारे पीछे-पीछे चली आओ, हम तुम्हें उनसे मिला ही दें”, 
और ये फिर-फिर ग्रीवा मोड़ कर मानो आश्‍वासन दे रही हें । श्रीकृष्ण-प्राप्ति के अनुगुण 
कल्पना में वही जा रहीं गोपाङ्गनाएँ हरिणी के पीछे हो लेती हें और कहती जाती हें-'ये बड़ी 

दयावती हें, देखो इनके विना अन्य किसी ने भी परिचय नहीं दिया ।' थोड़ी दूर चल कर हरिणी 
गायव हो गयीं । अब वे आपस में पूछती हें कि 'वह कहाँ चली गयीं ?” तव एक उत्तर देती है- 
'वस प्रियतमा के साथ प्राणधन यहीं विराज रहे हें । अतः सूचकत्वदोप से मुवत होने के लिए 
वह हरिणी हमें यहाँ छोड़ कर चली गयीं ।' इतने ही में एक वायु का झोंका आया, उसके लोकोत्तर 
सौगन्ध्य का प्रत्यक्ष अनुभव करके सव एक साथ कह उठी 
“कान्ता द्गस द्कुचकुडकुमर ञ्जितायाः कुन्दस्रजः कुलपतेरिह वाति गन्धः ।' 
अवदय श्रीयामसुन्दर यहीं ह, उनके बिना यहाँ यह गन्धवाह कहाँ से आयेगा ? जो 
जिसका मर्मज्ञ है, वही उसे जानता है। एक तो श्रीयामसुन्दर के अङ्ग का गन्ध, फिर वह 
हरिचन्दनमिश्चित, बह भी उभयमिळन से उत्पन्न, उपरिष्टात्‌ कुन्दमाला के सौगन्ध्य के साथ 
वह मिला, इधर पहले तो श्रीप्रियाजी के अद्भ की सुगन्धि, वह भो मनोहर स्तबकादिविचित्र- 
चित्र-रचनान्वितकुचलिप्तकुङ्कमसम्पृक्त, उस पर हरिचन्दन का विलेप, फिर दोनों का सम्मिलन, 
कुन्दमाला का सङ्धर्ष, इन सव के सम्मदं से विलक्षण अष्टगन्ध-सौगन्ध्य उत्पन्न हुआ । इसका 
अनुभव परमप्रेष्ठ सखी के घ्राणेन्द्रिय को हो सकता है, जिसे इसका अभ्यास हो । इससे ब्रजाङ्ग- 
नाओं को परिचय मिल गया । उन्हें निश्चय हो गया कि यहीं कहीं श्रीप्रिया प्रियतम हें, विना 
उनके यह सौगन्ध्य अन्यत्र हो नहीं सकता । प्रथम तो सौगन्ध्य ही अद्भूत, फिर उसका 
उत्पत्तिस्थान पूर्णतम पुरुषोत्तम श्रीकृष्णचन्द्र आनन्दकन्द का श्रीविग्रह, उसमें भो हरिचन्दनादि 
का विलेप, फिर अकेले गौर तेज के सोगन्ध्य में वह आनन्द नहीं जो श्याम तेज से सम्मिलित में 
है। दोनों के गन्धादि-सम्मिलन से दोनों का स्थायी भाव हो गया । 
यही हाल रूप का भी है, पहले तो भेद की कल्पना ही नहीं, बाद में वह गौर-इ्याम तेज 
सम्मिलित हो रहता है। पीतिमा में भी श्यामता की आभा है, प्रिया प्रियतम के पृथक्‌-पृथक्‌ 
दर्शन में भी यह रहती है। जब कभी छम से सखीवेश वना कर इयामसुन्दर ब्रजेश्‍वरो प्रियतमा 
के दशंनार्थं जाते हें, तव कठिनाई पड़ती है-श्यामाङ्गी कंसे बनें, क्योंकि पीतिमा से मिश्रित 
इयामलता तो इयाम सखी में बन ही नहीं सकती, अतः श्रीजी के दरवार में जाते ही पहचाने 
जते हें-'इनमें तो हमारी ही पीतिमा है ।' नील पराग'अथवा कस्तूरी के विलेपन अथवा किसी 
अन्य रङ्ग के द्वारा श्याम सखी बनने पर भी जब वह्‌ नटनागर श्रीजी के सम्मुख होते हें, तव 
अनुरागोद्रेक के कारण सात्विक भावोदय के स्वेद से वह वह जाता है और सारे छल की कलई 
खुल जाती है । इस तरह गोपीजनवल्लभ प्रभु का रूप तो कृष्ण है, पर उसकी कान्ति अकृष्ण है-- 
'कृष्णवर्ण त्विषाकृष्णं साड्भोपाज्भास्त्रपाषंदम्‌।” उनके रूप में चमकदार दयामलता है, अनेक 
सूर्य, चन्द्र को तिरस्कृत कर देनेवाळी दीप्तिमत्ता है, जेसे सुवर्णमणिमञ्जूषा में विराजमान 
शयामल महोमय नीलमणि हो । श्रीवृषभानुनन्दिनी सुव्णमञ्जुषास्थानीया हें, उनके अङ्ग 
सं परिवेष्टित श्रीनन्दनन्दन नीलमणिवत्‌ प्रतीत होते हें । विहारी के प्रसिद्ध इस दोहे में भी 
इसका सर्धृत मिलता है--- 

मेरी अववाधा हरो राधा नागरि सोय। 

जा तन को झा परे इयाम हरित दुति होय ॥' 

यों गौर की आभा में इयाम निमग्न हो जाते हें । ऐसे ही इयाम की आभा में गौर तेज 
मग्न हो जाता है। यह है श्रीश्यामाश्याम के मनोहर रूप की वाको झाँकी । इसी प्रकार अधर- 
सुधा में भी विशेपता है, दोनों की अधरसुधा दोनों से मिश्रित है। इसी तनह अङ्गसङ्गम भी 
अद्भुत है । यह कुन्दमाला भी विशिष्ट ही है, इसका एक-एक सुमन सफल महातपस्वी है, वे 
मृत्तिमान्‌ उस व्यापक गीर-श्याम तेज के अङ्ग-अङ्ग में, रोम-रोम में अपनो सत्तः को विलीन 
कर देना चाहते हें । श्रीशयामसुन्दर प्रियाजी की सेवा में अपने शरीर को समपित कर देना 
चाहते हं, वे चाहते हें कि कस्तूरी वनकर प्रियाजी के अद्भ-विलेप के काम आऊ, नील कमल 
वन कर कानों का कुण्डल बनूं । प्राकृत कस्तूरी, कमल आदि से उन्हें ईप्या होती है-ये वक्षोज 
में विळिप्त, गण्डचुम्वी क्यों हो गये ? ध्लीजी के कञ्चुकी कमल कस्तूरी बनने को लालायित 
होते हैं, अधिक अन्तरङ्गता चाहते हैं, तदर्थं तप करने का सङ्कल्प करते हैं । इसी प्रकार श्रीजी 
भी श्रीश्यामसुन्दर के अङ्गभूपण वनने को लालायित रहती हें । इस प्रसङ्ग में उनकी उक्ति है- 
ऐसे पुरुपभूपण के द्वारा जो सुन्दरियाँ अपने हृदय को भूपित नहीं करतीं, उनके कुल, शील, 
यौवन, गुण, रूप आदि को धिक्कार है-- 


“ईदृशा पुरुषभूषणेन या भूषयन्ति हृदयं न सुञ्चुवः। 
धिक्‌ तदीयकुलशीलयोवनं धिक्‌ तदीयगुणरूपसम्पदः॥। 
जिसने श्रीकृष्ण परमात्मा को अपना सर्वस्व नहीं बनाया, वह धिक्कृत ही है, वही 
शोचनीय है, वही शूकर, कूकर, कीट, पतङ्ग आदि बनते हूँ जो भवाटवी में भटकते-भटकते 
परेशान हैं, उन्हें अपने उद्धार के लिए श्रीकृष्णचन्द्र आनन्दकन्द को अपने हृदय का भूषण वनाना 
चाहिए । फिर ये तो प्रेप्ठ सखी हें, इनका पूर्वराग भी श्रीश्यामसुन्दर में नहीं हुआ । क्रम यह 
है कि पहले श्रीकृष्ण-प्रेम, फिर उसका आस्वादन और उसके वाद श्रीप्रियाजी का संग । परन्तु 
इनको तो संयुवत श्रीहयामा-इयामविपयक अनुराग ही पहले हुआ, ऐसा उदाहरण लोक में नहीं 
है। अपने रूप, वेश आदि से सर्वथा श्रीजी के समान होने पर भी इन्हें श्रीशयामसुन्दर विषयक 
पूर्वानुराग तक नहीं हुआ, केवल सम्मिलित स्वरूप का दर्शन ही अभिप्रेत रहा, यह कितनी 
निःस्पूह॒ता है। "क्रिया सर्वापि सैवात्र परं कामो न विद्यते ।' (श्रीवल्लभाचाये) यह विशुद्ध 
प्रेम है। काम को तो वतलाया कि वह कोटिकामकमनीय किशोरमृत्ति श्री वनमाली के दशनमात्र 
से काममोहित हो मूच्छित हो गया और कान्ता वनकर उनकी सेवा करने के लिए तपस्या करने 
चला गया । ये परमप्रेप्ठा सखी हें, इन्हें केवल श्रीश्याम के दरशन की इच्छा ही नहीं होती, ये 
तो श्रीयुगलकिशोर इयामश्यामा का ही अन्तरङ्ग दर्शन करके, जिस युगलसम्मिखित सौन्दर्य- 
लावण्यसुघा का वे स्वयं भो अनुभव नहीं कर सकते, उसमें निरन्तर छकी रहती हें। इनमें 
का 

स्वसुखित्व की गन्ध भी नहीं, ये केवल तत्सुखसुखित्व-भावना की प्रतीक हें । श्रीदयामाश्याम 
में भी परस्पर तत्सुखसुखित्व की ही भावना है। जहाँ कहीं श्रीनन्दनन्दन की विभोरता या 
बिह्वलता देख पड़ती है, वह श्रीजी के उद्देश्य से उन्हें प्रसन्न करने के लिए ही । इसी तरह श्रीजी 
की भी समस्त क्रियाएँ इसी उद्देश्य से होती हें परमप्रेष्ठ अन्तरङ्ग ये सखी, जिन्हें कभी कामगन्ध 
नहीं, इन दोनों के अद्भुत प्रेमानन्द-सुघासिन्धु में सदा मग्न रहती हें । लोक में तो नायक- 
नायिका-सम्मिलन में संयोजकों को ही ईर्ष्या होती है, सम्भली आदि उसकी अधिकारिणी ही 
नहीं । किन्तु यहाँ तो सर्वथा श्रीकिशोरीजी के समान होते हुए भी यह सखियाँ कभी श्रीदयाम- 
सुन्दर के परिरम्भण की इच्छा तक नहीं करतीं । इस प्रकार प्रेमानन्दसुधासिन्धु के मध्य में 
नित्य वृन्दावनधाम विराजमान है, उसमें कदम्व कुसुमित हो रहे हं, वहीं विशाल कमल विकसित 
हैं, उन.पर प्रेष्ठा सखी स्थित है, वहीं नित्यनिकुङ्जमन्दिर शोभित है, उसमें श्रीलाडिली और 
लाल लीलामुग्ध हो विराजते हें । ये जव कभी लीलावियोग के तीव्रताप में बिह्ललता का अनुभव 
करते हें, तव वे सखियाँ सम्प्रयोगसुधा की सूष्टि करके उन्हें तोष पहुँचाती हें, उनकी लीला में 
सहायक होती हूं । यह है हित विशुद्ध अनुराग । 

'कौशीतकीउपनिषद्‌' का प्रसङ्ग है-प्रतर्देन इन्द्रलोक में इन्द्र से युद्ध करके वर माँगता 
है-“यन्मनुष्याय हिततमं तन्मे ब्रहि।” वह विशुद्ध रसात्मक सर्वाधिष्ठान ही हित है, उसीका 
परिणाम वृन्दावन है, उसमें ब्रजाङ्गनाएं ह, उनके अद्धू में पूर्णतम पुरुषोत्तम परब्रह्म आनन्दकन्द 
श्रीकृष्णचन्द्र यशोदानन्दन विराजमान हूँ, उनके अङ्कु में ब्रह्मविद्याधिष्ठात्री वृषभानुनन्दिनी 
श्रीजी स्थित हें दूसरी तरह से हितमय देहात्मक वृन्दावन है, उसमें हितमय इन्द्रियाँ गोपी है, 

अन्तः श्रीकृष्ण और अन्तस्तम श्रीजी हें । इनमें जव सावधानी की स्थिति रहती है, तव सब 
अपने-अपने स्वरूप में रहते हें । पर जहाँ वह श्ट ङ्गारसुधासागर हितसमुद्र उमड़ा कि सव उसमें 

अन्तर्हित हो जाते हें, अहनिश डूवने-उतराने छगते हें, जेसे वरफ की पूतरी कभी गलती है, कभी 
पानी और वर॑फ वनती है । विभ्रयोगताप में गलने की और शुद्ध श्छुङ्गार में पूतरी-भावना है । 
इस प्रकार ऊंचे भाव की आराधिका ये ब्रजाङ्गनाएं हें, सम्मिलित रूप ही इनकी उपासना है, 
इन्हें ही उस सम्मिलित सौगन्ध्य का परिचय है, इन्होंने ही पूछा-- 


अप्येणपत्न्युपगतः प्रिययह गात्रेस्तन्वन्दुञ्ञां सखि सुनिर्वृत्तिमच्युतो वः। 

कान्ताङद्गसङ्गकुचकुंकुमरञ्जितायाः कुन्दस्रजः कुलपतेरिह वाति गन्धः ।।' 

हरिणी के कुछ दूर जाकर अन्तर्हित होने पर यह गन्ध आया है, ऐसा वे अनुभव कर 
रही हें । बे सोच रही हें-यह गन्ध अवश्य कान्ताङ्गसङ्गकुचकुङः कुभरञ्जित कुन्दमाला का ही 
है। वह प्रियाजी के वक्षोजलग्न कुङ कुम से रेंग उठी है, भीज गयी है ; उसके विना यह 
विविधरूप से संमिश्रित अष्टगन्ध अन्य का हो ही नहीं सकता । अतः यहीं कहीं प्राणप्यारे छिपे 
हें । अथवा हरिणी कहे कि 'में नहीं जानती तुम्हारे इयामसुन्दर कहाँ हें ' ` तो कहती हें-'नहीं, 

तुम झूठ बोलती हो, श्यामसुन्दर यहीं हें, इसका प्रमाण यह सौंगन्ध्य दें रहा है। सखि हरिणी, 
मान न करो, वतलाओ प्यारे मनमोहन कहाँ बिराजे हें? ये प्रेष्ठ सखी के भाव हें। दूसरे 
भाव को सखी कहती हें-'वे श्रीशयामसुन्दर मदनमोहन केवल वृषभानुनन्दिनी के पति नहीं, 
अपितु 'कुलपति' हुँ, फिर देखो उनका अन्याय, वे अकेली वृपभानुनन्दिनी के साथ ही रमण 
कर रहे हें ।' 

ब्रजाङ्गनाओं की पुनः हरिणी पर दृष्टि जाती है। वे कहती हें-'यह हरिणी नहीं, 
सर्वेदु:ःखहारिणी हूँ, श्रीकृष्ण-द्शन कराकर सर्वदुःख दूर करनेवाली हें ।' वे उसे अपनी सखी. 
मानती हूँ, यह इसलिए कि समान स्याति होने से सख्य होता है । ब्रजाङ्गना भी कृष्णपत्नी हैं 
और हरिणी भी (कृष्ण सार)-पत्नी है, अतः कृष्णपत्नीत्वेन सख्य हुआ । दूसरे-यह पुण्यवती है । 
“कृष्णो ग्मृयतेऽनेनेति कृष्णमुगः।” वही 'एण' कहलाता है। पत्नी कहने से “पत्युर्नो यज्ञ- 
संयोगे” से यज्ञसम्वन्ध सूचित हुआ-याज्ञिक की पत्नी । मानो दशं, पौर्णमास, चातुर्मास्यादि 
श्री कृणणमिलन के लिए ही किया और उसे कृष्णापंण कर दिया । इस तरह कृष्ण को ढूंढ़ने वाले 
मृग को-एण को-पत्नी यह हरिणी कृष्ण को ही ढूंढनेवाली है, यह हमारी सखी.है। फिर यह 
और हम दोनों हरिणाक्षी हैं ।श्रीकृष्णमनोहारिणी हम हैं और दुःखहारिणी यह है । गोपाङ्कनाओं 
के हरिणी के प्रति बड़े माभिक भाव हें । वे कहती हें-'हे सखि हरिणी ! हमको एक दाङका है 
कि कहीं तुम हमसे सापन्यभाव तो नहीं रखती हो ? यह तो नहीं सोचती हो कि इन सौतों को 
उनका परिचय केसे दूँ, श्रीकयामसुन्दर का तो मुझे अवश्य दर्शन मिला, पर इन सौतों को केसे 
वतलाऊं ? ' 

फिर कहती हें-'पहले यह एणपत्नी अवश्य रही, पर अव तो कृष्णपत्नी ही हो गयी है, 
क्योंकि 'कवणितवेणुरववञ्चितचित्ता. . . . . . गोपिका इव विमुषतगृहाद्ाः ।' श्रीकृष्ण की 
मुरली ने गोपिकाओं की तरह इनके भी घरवार की आशा छुड़ा दी । एसा होने से मृगों ने 
इनके साथ द्वेप नहीं किया, प्रत्युत इनको साथ लेकर भगवान्‌ कृष्ण की पूजा की-'बूजां दधुवि- 
रचितां प्रणयावलोकः।'' इनके पति स्वयं 'कृष्णसार’ हें, वे भगवत्परायणा अपनी पत्नी से 
द्वेष केसे करेंगे? हरिणी पशुकोटि में हें, पशु मूढमति गिने जाते हें। परन्तु ये कृष्णप्रेमवती 
हरिणी मूढमति भी धन्य हें, हम ब्रजाङ्गना विवेकवती भी अहरिणाक्षी हैं, अथन्य हैं । इनके पति 
कृष्णसार (कृष्णपरायण) हें, इनको साथ लेकर श्रीकृष्ण का दर्शन करने आते हें । हमारे 
पति अभिमानसार हें, अतः 'इमा धन्याः वयं विवेकवत्योऽघन्याः।' प्रेमवती होने के कारण 
जैसे ब्रजाङ्गना कृष्णपत्नी, वेसे ही हरिणी भी कृष्णपत्नी हें । “घन्याः स्म मुडमत योऽपि हरिणूय 
एता या नन्दनन्दनमुपात्तविचित्रबेषम्‌” इसमें 'अपि' का ,हरिण्यः' के साथ सम्वन्ध लगाया । 
मूढमति हें, अतः धन्य हें। मूढ-मोह से (श्रीकृष्ण-मोह से) व्याप्त है मति जिनकी, एसी य. 
हें । ये 'पुष्टिमार्गी! हो गयीं । 'पोषणं मदनुग्रह: सभी इसे मानते हें। कहीं अपने पुरुषार्थ से 
प्राणी कृतार्थं होता है और कहीं श्रीकृष्णचन्द्र पूर्णंतम पुरुषोत्तम ही अपनी अनुकम्पा से उसे 

कृतार्थं करते हें । उत्तरा के गर्भ में परीक्षित्‌ का अपना कोई पुरुषार्थ नहीं था, वहाँ मायाजवनिका 
का अपसारण करके भगवान्‌ नें अनुग्रह किया । तात्पर्यं यह्‌ कि जो सरवंसाधनशून्य हो, उसे 
भगवान्‌ अपने अनुग्रह सं साधनसम्पन्न करके अपना दशन दते हें। हरिणी को अपने प्रभु की 
पुजासामग्री का परिज्ञान नहीं, कोई बोध ही नहीं, कोई सामग्री ही नहीं, ऐंसी स्थिति में उन्हे 
भगवान्‌ ने अपनी अनुकम्पा से स्वरूपसाक्षात्कार कराया । अव उनका वही मूढमतित्व भूषण 
हो गया, विवेकशून्य न होकर अव वे कृष्णविषयक आसक्तिमती हो गयीं । मोह दो प्रकार 
का होता है-एक तो वह, जिसमें कुछ पता न रहे, दूसरा गाढ स्नेह, श्रीकृष्ण के प्रति आसक्त । 
श्रीकृष्णविषयक स्नेह ही तरल न हो कर अत्यन्त गाढ़ मुद्रा में मोह होता है, अतः 'मूढमतयोऽपि 
घन्याः' कहा गया । इसके प्रतिकूल विवेकवती भी अधन्य हें । 
विज्ञान की यथार्थ सफलता श्रीकृष्णचन्द्र आनन्दकन्द पूर्णंतम पुरुषोत्तम में उक्त मोह 
ही सम्भव है और सव तो दो कौड़ी का है । स्वयं भगवान्‌ ने इनका अपने में प्रेम प्रकट किया, 
आसक्तिभरे नेत्रों से प्रभु के दरशन करें यही इनकी पूजा है। पूजा में फूल चढाये जाते हें। 
हरिणियों ने अपने कमलदलसदृदा नयनों को, जो प्रेमरसपूर्ण थे, श्रीदयामसुन्दर मुरलीमनोहर 
के चरणों में चढाया । उन्होंने इस पूजा के बदले यें प्रतिपूजन भी प्राप्त किथा, पूजा की सफलता 
तभी है । प्रतिपूजन न मिले, पूजा ही स्वीकार हो जाय यह भी बहुत है। किसी भवत मे 
भगवान्‌ के इस प्रतिपूजन पर उन्हें उलहना भी दियाहै-'प्यारे श्यामसुन्दर, वह तुम्हारी नीति 
समझ में नहीं आती, तुम ब्रजकर्दम में विचरते हो, पर याज्ञिकों के मण्डप में एक वार भी नहीं 
पघारे। उन की लम्बी स्तुतियों का कोई उत्तर नहीं देते, पर व्रज में बछड़ों की भी 
हुकार का उत्तर देते हो, बड़े-बड़े महात्माओं के स्वामी बनना नहीं चाहते, पर इन पुंश्चली 
गोगियों का दास वनना चाहते हो।' हरिणाङ्गनाओं की पूजा के फल में भगवान्‌ ने उनका 
प्रतिपूजन किया, अपने अनुकम्पापूर्ण नेत्रों सं उनको ओर देख दिया । बड़े-बड़े पुजारियों को 
पुज्य-स्वरूप आदि का परिज्ञान "हता है, पर पूजा में मोह, आसक्ति, बछड़ों की-सी हुंकार एक 
वार भी नहीं होती । जेस स्नेह से पुजारी पूजा करेगा, प्रभु भी वंसे ही स्नेह से प्रतिपूजन कर 
देंगे । हरण(ङ्गभाओं को तो मङ्गलमयी स्वानुकम्पा से स्वविषयक मोह, सूझ आदि प्रभु 
ने दी कि 'तुम अपने इन नेत्रों से हमारी पूजा करो' और फिर प्रतिपूजन भी किया । परन्तु इस 
पुजा की सफलता 'मूढमति' होने से ही हुई । पुजारी पूजा करते-करते पूजा की सामग्री को भूल 
जाय, सेव्य में सेवक की आसक्ति हो जाय, यही मूढमतित्व है, वही सच्ची पूजा है और यही 
सहस्नों करों सं स्वीकृत होती है। उन हरिणाङ्गनाओं का ही यह सौभाग्य है कि भगवान्‌ ने 
उनके समीप वेपररिवर्ते किया 'विचित्र वेष धारण किया-'उपात्तविचित्रवेषम्‌ ।' विचित्र 
अर्यात्‌ नायिकावेष धारण किया । मानो श्रीवृषभान्‌नन्दिनी के साथ वर्त्तमान होकर हरिणियों 
के समक्ष श्रीश्यामसुन्दर ने वेष बदला । इतना मूढमतित्व, इतनी आसक्ति भगवान्‌ के प्रति 
हृरिणाङ्गनाओं को हुई । अतएव पहले मुगपत्नी, फिर कृष्णपत्नी होने पर भी इन के पतियों को 

श्रीकृष्ण से द्वेष नहीं हुआ । इस गहराई पर दृष्टि डालनेसे ब्रजाङ्गनाओं ने अपनी दाझ्काका समा- 
धान पा लिया कि इन्हें हमारे प्रति सापत्न्य, ईप्या नहीं है, ये तो हमारी ही तरह अन्तरङ्ग हें। 
अतएव उन्हें 'सखी' सम्बोधन करने में कोई सङ्कोच नहीं । नित्यनिकुञ्जमन्दिर में प्रविष्ट सखी 
कहती है कि 'हे हरिणाङ्गने ! तुम हमारे वरावर हो, क्योंकि हमारी उनके सामने मूढमति 
हो जाती है । इस तुल्यता से तुम में हमारा सखित्व है, सापत्त्य नहीं। 

जो कान्तभाववती ब्रजाङ्गना हें, उनका भी सापत्न्य नहीं, क्योंकि वैसा होने पर कोई 
भी सौत पति का पता किसी को न देगी । अतः ये भी ,सखी' कहकर परम प्रीति वतला रही हैं । 
यदि कोई कहें कि एकपत्नीत्वेन सापत्न्य तो होगा ही, तव कहा-वे भगवान्‌ 'अच्युत' हें! इसी 
आशय से प्रकृत पद्य (अप्येणपत्न्यु० } में 'अच्युत' पद है। ईर्ष्या वहां होती है, जहाँ एक स्वामी 
और अनेक पत्नी हों, अर्थात्‌ स्वामी, सौन्दर्य, सौभाग्य आदि का परिच्छिन्न होना, प्रेम के चुक जाने 
का डर होना आदि ही ईर्ष्या का मूल है, यह प्राकृत नायकभाव में है। परन्तु जहाँ के सौगन्ध्य, 
सौन्दर्यादि अपरिच्छन्न हें, चुकनेवाले नहीं, संविदानन्दसुधानिधि हें, वहाँ ईप्या केसी ? यह रस 
विरस होत नहीं कबहूं।' जहाँ थाह ही नहीं, वहाँ ईर्ष्या भी नहीं। अतएव भक्त नहीं 
चाहते कि हमारे भगवान्‌ को कोई न भजे । हाँ, ऐसा भी भाव कभी होता है । जेसे शध्रीकयाम- 
सुन्दर के पक्ष की सखी जव श्रीवृषभानुनन्दिनी के पास जाती है, तव उस पक्ष की सखियों को 
यह शङ्का होती है कि 'कहीं यह हमारे प्यारे श्यामसुन्दर को न भजने लग जाय' और उसे वहाँ से 
हटाने का प्रयत्न करती है कि, यदि सखि ! तुम अपने धमं की रक्षा चाहती हो, तो शीघ्र ही उन 
के सामीप्य का परिवर्जेन करो।' प्रेम की 'अहेरिव कुटिला गति: है। यह केवल तात्कालिक 
भावविशेय है। वास्तव में यह प्रेमरस समुद्र अथाह हैं, कभी चुकनेवाला नहीं, अतएव सभी 
भक्त सभी को वुलाते हें । इस प्रकार सापत्न्यव्यावृत्ष्यर्थ ही उक्त पद में 'अच्युत' पद है । 

अथवा ब्रजाङ्गनाओं का कहना है कि ,सापत्न्य वरावरी में होता है, सो तुम तो सखि 
हरिणि ! हम से वहुत बड़ी हो, उन प्राणप्यारे नन्दनन्दन के साथ सव जगह जा सकती हो, 
दर्शन कर सकती हो | परन्तु हम तो कुलाङ्गना हैं, हमारे लिए सर्वत्र जाना मना है। सखि 
हरिणि ! यह मत कहना कि हम ने तुम्हारे प्यारे मनमोहन का दर्शन नहीं किया है, बयोंकि हम 
उन आँखों को पहचानती हें जिन्हों ने हमारे प्यारे मोहन का दर्शन किया है । सखि बतलाओ, 
क्या प्यारे श्यामसुन्दर तुम्हारे दर्शन करने इधर से निकले हें ? ' यहाँ सम्भावना और प्रइन दोनों 
हेँ-“दृशां सुनि त्ति तन्वन्‌ इह उपगतः।” "निर्वृ त्ति’ परानन्द का नाम है, उसके साथ 'सु' भो 
जुड़ा है। नेत्रों की सुन्दरता, विशेष आह्वाद को सार्थकता तभी सम्भव है, जव उन्हें श्रीदयाम- 
सुन्दर मदनमोहन देखने को मिलें । अन्यथा उन की सुधड़ाई दो कोड़ी की है। यह बहुत ऊँची 
बात है कि वे कमलदललोचन जगभयमोचन मोहन भी इन नेत्रों को देखने के लिए उत्सुक हों 
और दोनों, दोनों के नेत्रों को लुभायें । यह तो श्रीब्रजसुन्दरी जैसों के लिए ही सम्भव है, जो 
उन त्रेलोक्य-मनोमोहन के भी मन को मोह लेती है-हरण कर लेती है-“आभीौरवामनयना- 

हृतमानसाय. . . +” यह गोपी-कृष्ण दोनों को शिकायत है। वे कहती हें-'वे हमारे धेर्यादि को 
चुरा ले गये, मनोभञ्जूपिका के भीतर से । यह सव किया उन्हों ने केबल नेत्रों सं।' उधर 
आभीरवामनयनाओं ने उनके मन को हर लिया, वह भी नेत्रों से ही । अतएव वे अमना हो गये । 
पहले भी वे ,अमना' ही थे । तभी तो “रन्तुं मनइचक” कहा गया है । गोपाङ्गनाओं क सौन्दर्ये 
माधुर्यं लावण्य पर वे 'अमना' मुग्ध हो गये और उनके साथ रास करने के लिए मन वनाया, पर 
बह्‌ भी फिर हूत हो गया । 
ये अन्तरङ्ग भाव हें। जसे वेदान्ती 'त्वं' पदार्थ का शोधन करते हें, वेसे ही भावुक 
अपना शोधन करते हूँ । दोनों भाव हें। अपने इष्ट पर स्वयं लुब्ध होना और अपने पर उन्हें 
लुभाना । प्यारे के दर्शनों की प्रतीक्षा में चित्त सदा ललचा रहे । इसी प्रतीक्षा की पुष्टि के 
लिए वृन्दावन के वाँकेबिहारीजी के मन्दिर में दर्शनों के समय क्षण-क्षण में परदा आता रहता है, 
जिससे दशतो की प्रतोक्षा, उत्कण्ठा बढती ही रहती है। प्रियतम के दशंनों की दिन भर चिन्ता, 
विह्वळता, नवीनता, वनी रहे यही सच्ची प्रीति है। बहिर्मुखों के लिए यह कठिन है, परन्तु 
भावुकों के लिए यह सुगम वन जाता है । 'चलाऽपि यच्छीन जहाति यत्पदम्‌ ।' समस्त सोन्दयं 
का धाम साक्षात्‌ लक्ष्मी भी लोभवश प्रतिक्षण नवनवायमान रमणोयता के अपारसागर उन 
प्रभु के पादारविन्द को छोड़ती ही नहीं, क्योंकि क्षण-क्षण के वाद उस में सुन्दरता आ रही है, 
लक्ष्मी विचारती ही रह जाती हें, कि 'अव अगले क्षण आनेवाली सुन्दरता का और आस्वाद ले 
लूं', तव चलूं।' आज तक अगली सुन्दरता के लिए उस का लोभ न कभी पूरा ही हुआ और न 
वह गयी ही। “यद्यप्यसो पाइवंगतो रहोगतस्तथापि तस्यांध्यियुगन्नवन्नवम्‌ . . . ।” एक- 
एक रोम में अनन्त नेत्र , नासिका आदि क होने पर भी उस आनन्द की समस्तता का अनुभव 
असम्भव ही है, वह बढता ही जायगा । इस समय को, इस क पहले की, इस से अगली और उससे 
भो अगले क्षण की आनन्दानुभूति किरूप है, इस का विवेक सर्वदा दुर्घट ही. रहेगा। जिसका 
नाम ही चञ्चला (बिजली) है, वह भी यहाँ अचञ्चला (स्थिर) हो जाती है। यह है उस 
प्रभु के स्वरूप की महिमा । इस के एक लेश का भी अनुभव होने पर, “भजन करने में मन नहीं 
लगता” की शिकायत कंसे रह जायगी | हाँ, तव उलटी शिकायत हो सकती है-'घर के काम- 
काज में मन नहीं लगता ।' परन्तु यह शिकायत तो कवळ गोपाङ्गनाओं ने ही की-“चित्तं सुखेन 
भवताऽपहृतं गृहेषु यन्निविशत्युत करावपि गृह्यकृत्ये । पादो पदं न चलतस्तव पादमूलाद्यामः 
कथं ब्रजमथो करवाम कि वा॥ उन्हें यह चिन्ता अवश्य हुई कि इस मनोमृग को मोहन के 
मधुर मोहयाश से कंसे मुकत करें? जबतक यह स्थितिं न आये, तवतक उन पूर्णंतम पुरुषोत्तम 
परब्रह्म श्रीकृष्णचन्द्र की मोहन मधुर मृति को हर तरह नवीन बनाय रखने का प्रयत्न करते 
रहो । प्रभु की सेवा में नया वेब, नये भूषण, नवीन भोज, झूलों के अवसर पर सावन-भादों की 
नवीन-नवीन मनोहर घटाओं का चमत्कार आदि यथावसर होता रहे जिसस नवीनता आती 
रहे, उत्सुकता बनी रहे, बढ़ती रहे। पहले बनावटी चमत्कार की पूर्णता हो ले, तो फिर तुरत 

स्वाभाविक चमत्कार नथनों को लुभा लेगा । इसलिए पहले प्रभु के नये-नये श्व ्ग।र, भोग, राग 
आदि से चित्त की ततूप्रवणता सम्पादित होती रहे । उसकी सिद्धि के लिए तनुजा, वित्तजा सेवा 
होती रहे-“तत्सिद्धयं तनुवित्तजा ।” 

कई सम्प्रदायों में विप्रयोग शृङ्गार भ।वना चलती है। असमय में भी व उसमें मग्न 
होते हें । श्रीवयामसुन्दर के मथुरागमन और गोपियों की ब्रज में विरहदश्षा के पदों से उसमें 
तल्लीन हो जाते हें। तभी यह भाव पुष्ट होता है। यद्यपि वास्तव में “वृन्दावन परित्यज्य 
पादमेकं न गच्छति” का सिद्धान्त है, तथापि विप्रयोगोत्पादनारथ यह उचित है। इसीलिए सभी 
भावुक आचार्यो, श्रीजीव गोस्वामी, श्रीवल्लभाचार्य आदि ने उन अंझों पर व्याख्या लिखी है । 
जिस समय भगवान्‌ का मन्दिर खुळे, दर्शन हों, उस समय भगवत्सम्प्रयोग की और मन्दिर वन्द 
होने पर भगवट्विप्रयोग की भावना प्रभु के स्मरण बनाये रखने में साधन है | मन्दिर बन्द होने 
पर अपने में गोकुलस्थ गोपी और भगवान्‌ में मथुरास्थ कृष्ण की भावना करनी चाहिए, समझना 
चाहिए कि श्रीञ्यामसुत्दर मथुरा गये हें, अभी दो-तीन क्षण में ही प्रवारनंवाल हें । उस भाव 
की भावना करके देखना चाहिए । केसी स्थिति प्रकट होती है । इस प्रकार मन्दिरादि में दशन 
के समय संयोग; और पट मङ्गल के समय वियोग की भ।वना आदि से नवीन-नवीन भावों की 
उत्कण्ठा, प्रतीक्षा आदि का उदय होने के भाव चित्त में आने चाहिएँ । लोक में नायक को नवीन 
नवीन श्शुङ्गारवती नायिकाएँ ही वश में कर सकती हैं, यही स्थिति नायक की है। परन्तु यह 
भगवद्विपयक स्थिति बहुत ऊँची है! इस तरह हरिणो अपने नेत्रों को सफल समझती हें । 
पर सफलता तव, जब उनकै नेत्र भी इन्हें देखें । ये हरिणी के भाव हूँ । ये गोपाङ्गनाएँ किसी 
साधारण हरिणी को अपनी सखी नहीं वना रही, अपितु वह श्रीमोहनमनो हारिणी, गोपी दुःख- 
हारिणी हरिणी हें। जैसे हरिणी इयामसुन्दर को राग से देखती हें, वेसे ही वे भी देखते हें, उनका 
मन, हृदय-राग का .वड़ा ही लोभी है। श्रीशयामसुन्दर के हरिणी-दशन में दो भाव हैं, एक तो 
यह कि इसके नेत्र श्रीवृषभानुनन्दिनी के जैसे हें । दूसरा यह कि यह सुरङ्गी है, अन्तरङ्गा है, 
अतः इसे वृषभानुनन्दिनी के जैसे राग से देखते हें । इस तरंह हरिणी के सामने ब्रजदेवियों का 
प्रणय-पाथोधि नाना भावों में उद्वेलित हो पड़ा और न जाने अभी कितना हो । 

४, .. .तन्वन्‌ दुर्शां सखि सुनिर्वृत्तिमच्यृतो. वः ।' 

इस पर बहुत से भाव पीछे कहें गये । इसमें एक भाव यह भी अन्तर्हित है कि हरिणी 
को श्रीकृष्ण का सन्दशन अवश्य हुआ है, वह इसका निषेध कर नहीं सकती । अवश्य ही भगवान्‌ 
कृष्ण इस मार्ग से पघार हें और हरिणी को उन्होंने दर्शन दिया है, क्योंकि वस्तुत: कृष्णसारसती 
के नेत्रों में ब्रजाङ्गनाओं को मनोहरता, अद्‌भुतता, मुग्धता, सुभयता, चपलता, तीक्ष्णता, इयामता 
आदि का अनुभव हुआ है। ये सव गुण रसिकशेखर श्रीश्‍्यामसुन्दर में विराजते हें । व्रजाङ्गनाएं 
यह कल्पना करती हें कि प्राणप्यारे मोहन का दर्शन करते-करते हरिणी के इन नेत्रों में वे बस 
गये, उन्हीं की वह मादकता, मोहकता इनमें छायी हुई है । यद्यपि श्रीदयामसुन्दर के नेत्रों में 

तीक्ष्णता नहीं है, परन्तु विभ्रयोगवश गोपाद्भनाओं को उसकी प्रतीति हो रही है। इस प्रकार 
श्री कुष्ण परमात्मक सभी भाव हरिणी के नेत्रों में व्रजाङ्गनाओं को स्पष्ट प्रतिफलित देख पड़ 
रहे हें, अतएव वे कहती हें-“सखि हरिणी, तुम छिपाने की चेध्टा न करो, अवश्य ही हमारे बे 
प्राणबन, परमानन्दभूत्ति श्रीञ्यामसुन्दर तुम्हारे नेत्रों में आनन्द उडेलते हुए अवश्य इधर से ही 
गये हें; क्योंकि उनके दर्शन के विना तुम्हारे इन नेत्रों में यह विशेषता आ नहीं सकती ।' 
इसके अतिरिक्त एक वात यह भी है कि श्री कृष्ण 'रस' हें, “रसो बे सः यह श्रुति ही इसमें प्रमाण 
है। इस प्रकार रसस्वछूपश्री कृष्ण स्वरूप से ही मधुर हें। फिर अनुपान की विशेषता सं उनको 
रसात्मकतं! और भी चमत्कृत हो जाती है। लोक में एक रस अनुपानभेद से संवनकर्ता को 
अनेक प्रकार के लाभ पहुँचाता है, विभिन्न रोगों की निवृत्ति करता है। वसे ही ये निखिल- 
रसामृतमूति, अनन्तकोटिकन्दपंद्षदलनपटीयान्‌ श्रीकृष्ण परमात्मा हूँ । इनमें अनुपानभेद से 
रसभेद है । माधुर्यरस की अभिसरति जब वे कान्तासंयुकत होते हैं, तव होती है । श्रीराधासंयोग 
से बे माधुय रस के व्यञ्जक होते हें । प्रस्तुत पद्य में 'तन्धन्‌ दृशां निर्वृत्तिम्‌' से ही आनन्द अर्थ 
स्फुट था, पर उसके साथ 'सु' भी लगाया गया । यह विशेप तात्पर्यावद्योतक है । ब्रजाङ्गनाओं 
का कहना है कि 'श्रीशयामसुन्दर इधर आये होंगे, पर यह माधुर्य तो, जो तुम्हार नेत्रों मे हैं, 
श्रीप्रियाजी के संयोग का सूचक है। उनके श्रीअङ्ग से परिवेष्टित इयामसुन्दर का स्वरूप सखि 
हरिणाङ्गने ! तुम्हारे नेत्रों में वसा है।' यही “निर्वृत्ति' के साथ 'सु' का वेशिप्ट्य है। यही 
चात “गात्रैः तन्वन्‌ दुश्चां सलि सुनि्व्‌ त्तिमच्युतो बः!” से भी ध्वनित हुई है । ब्रजाङ्गनाजन के 
विचार से केवल श्रीशयामसुन्दर के गात्रमात्र से हरिणाङ्कना के नेत्रों की सुनिर्वृत्ति नहीं हुई, 
अपितु श्रीराधासंयुक्त मोहन के दर्शन से ही वह सम्भव हुई । फिर उस लोकोत्तर निर्वृत्ति में 
गात्रमात्र ही सहायक नहीं, अपितु स्वेद, रोमाञ्च, कम्प, परस्पर अनुरागोद्रेक आदि का उद्धव 
भी मुख्य है । मिलित युगलमूत्ति के दशन से हरिणाङ्गना के भी गात्रों में स्वेद, कम्प, रोमाञ्च, 
अनुरागोद्रेक आदि हुआ । अनुरागोद्रेक और बसे ही तत्तदनुभावों से युक्त सरसता, सुनिव्‌ ति 
उसके नेत्रों में ब्यक्त हुई। इस तरह हरिणाङ्गना के नेत्रों के लिए सुनिव्‌ ति का विस्तार अथवा 
प्रदान करते हुए श्रीश्यामसुन्दर इधर से होते हुए गये हे तात्पर्यं यह्‌ कि प्रथम तो रस का 
दर्शन, बह भी अनुपानसहित, रसाक्रान्त तया रसानुभवसहित हुआ । रसोद्रेक से रोमाञ्च 
होता है, पर यहाँ मूत्तिमान्‌ रस में ही रोमाञ्च, स्वेद, कम्प आदि हें । ये सब गात्रगत वहुवचन 
और सुनिर्वृत्ति आदि पदद्योत्य विशेषताएँ हें । 

हरिणाङ्कना के नेत्र और श्रीश्यामसुन्दर का रूप, इन दोनों से ब्रजाङ्गनाएँ खूब परिचित 
हें । जितना वे जानती हें, उतना कोई कह ही नहीं सकता । उन्हींकी कृपा से कुछ कण का 
पता लगता है। फिर विरहावस्था-प्रयुक्त वाक्यों का अर्थ तो वे ही जानती हें । पहले इस 
व्याख्या प्रसङ्ग में कहा गया है "अक्षण्वतां फलमिदं न परं विदामः. . .” (वेणुगीत, भाग० 
स्क० १०, अ० २१। इसे श्रीमद्वल्लभाचायं ने फलाध्याय ही माना है ( ब्रजदेवियों की दृष्टि में 

श्रीमदनभोहन मुरलीधर का दर्शन ही नेत्रवानों के नेत्रवान्‌ होने कां फल है । कोई भले ही स्वर्गे 
अपवर्गे, कल्पवृक्ष आदि के दर्शन या प्राप्ति को नेंत्रवत्ता या जप, तप का फल माने । परन्तु ब्रज- 
सुन्दरियाँ तो कहती हें-'आँखवालों का तो फल यही है । यदि इसके अतिरिक्त और कोई फल 
हो सकता है, तो वह अन्धों का ही होगा ।' 'अक्षण्वतां फलमिदम्‌' मं 'इदम्‌' कहा गया हैं, जिसका 
अर्थ ,सामने वर्तमान' है, पर श्रीश्याम वृन्दावन में हें और गोपाङ्गना अपने भवनों में यह भावना 
कर रही हें, तंब श्रीकृष्ण उनके 'इदम्‌' के विपय कैसे हुए ? परन्तु इसका पर्यवसान इसीमें है 
कि ब्रजाङ्गनाओं के तीव्र संवेग-सञ्चालित भावना-परिपाक का यह फल है कि वह यशोदो- 
त्सङ्कुलालित पूर्णतम पुरुषोत्तम श्रीकृष्ण उनके समक्ष वहीं हुँ, अत: 'इदम्‌' कहा । 'अक्षण्वताम्‌ 
यह पद देहधारियों का उपलक्षण है, अत: ब्रजाङ्गनाओं के विचार से प्राणिमात्र के नेत्रों के लिए 
यदि कोई फल हो सकता है, तो यही कि उन्हें श्रीश्यामसुन्दर के मुखारविन्द का दर्शन प्राप्त हो, 
अन्यथा नेत्र व्यर्थ हें । श्रवण भी व्यर्थं हें, यदि उन्हें उन श्रीभगवान्‌ के वचनामृत ओर वेणुरव का 
पान करने को न मिले । कया वह घाण भी सार्थक कहा जा सकता है, जिसने एक वार भी. 
भगवान्‌ के चरणामृत-सौगन्ध्य का आस्वाद नहीं पाया । भगवत्‌-संवा विम॒ख वाहुओं को कोन 
वाहु कहेगा ? वे सव व्यर्थ ही हें, जिनसे भगवत्सम्वन्ध का ज्ञान नहीं होता । ब्रजाङ्गनाओं का 
तो स्पष्ट कहना है कि 'और कोई जाने चाहे न जाने, पर हम तो श्रीनन्दनन्दन के दर्शन को ही 
नेत्रों का परम फल जानती हें ।' अलौकिक साध्य साधन श्रुतिरूप है-,धर्म जिज्ञासमानानां 
प्रमाणं परमं श्रुति: । वही बेद मन्त्रों की अधिष्ठात्री श्रूतिरूप ब्रजदेवियाँ यह कह रही हें । 
यदि वह तत्त्व श्रुति से अविदित है, तो भावुक कहता है-“श्रवणयोरलमश्रवणिमंम . . . 
तमविलोकयतो नयने वृथा. , ।” महष वाल्मीकि भी कहते हे-“यइच रामं न पइयेतुरामो यं 
नाभिपश्यति । निन्दितः सवलोकेषु स्वात्म/प्येनं बिह्ंति।” आत्मा, बुद्धि, मन, इन्द्रियाँ 
कोसती ह-“हाय, किस दुष्ट से सम्वन्ध हुआ । किसके पलले पड़ीं, जो कभी भी एक वार भी 
उस दर्शनीय के दशन न मिले ।' यह्‌ ठीक है पर-'स्वयन्तदन्तकरणेनगृह्यते ।' ` बह तो निर्वृत्तिक 
अन्तःकरण से उपलब्ध होता है । वह तत्त्व तो बुद्धि से भी परे है, इन्द्रियों की वहाँ पहुँच ही 
कहाँ-“इन्द्रियाणि पराण्याहुः इन्द्रियेभ्यः परं मनः। मनसस्तु परा बुद्धिर्यो बुद्धेः परतस्तु सः ॥४” 
परन्तु इन्द्रियां इससे सहमत नहीं, वे तो कहा करती हें-,हाय, हमारा जन्म उस दर्शनीय के दशन 
से सफल न हुआ, हम उससे वञ्चित रह गयीं, हमारा रोम-रोम उसके साक्षात्कार के लिए 
तड़पता है, हम व्याकुल हें ।! कोई भी एसा नहीं, जो उन्हें न चाहें बनगमन के समय भगवान्‌ 
राम के मार्ग को साँप और विच्छू जैसे विषेले जन्तुओं ने भी साफ कर दिया और उनके दशन से 
अपने को धन्य समझा । एक ओर भी उक्ति है-'जाकर मन इन संग नहिं रांचा तेहि जग 
वञ्चित कीन्ह विधाता- |” काँटे भी उनके लिए कोमल हो जाते हें । प्रकृति का प्रत्येक परमाणु 
उनके मिलन के लिए उतावला हो उठता है। एक श्रुति द्वारा इस का पुणं समर्थन प्राप्त है। वे 
अज्ञ हें, जो यह.कहते.हें.कि ;जो श्रुति में. नहीं,,बह हमार यहाँ है ।'.वस्तुत: जो. श्रुति.में ,नहीं, 

वह कहीं भी नहीं । महापुरुषों, महाभकतों ने वेद प्रतिपाद्य, वेदसार को ही अपनी 'वाणी' में 
कहा है 'पराड्चिखानि व्यतृणत्‌ स्वयम्भू:।/ . . . .आवृत्तचक्षु:, . . ., ब्रह्मा ने इन्द्रियों की 
बाह्य वृत्ति बना दी, अतः वे बाहर ही देखती हूँ, भीतर नहीं । यहाँ 'ब्यतृणत्‌' कहा, 'व्यरचयत्‌' 
ही कह देते । ऐसा कहने में कुछ तात्पर्य है । 'व्यतृणत्‌' हिसार्थक “तृह' धातु का रूप है, जिसका 
अर्थ हुआ 'हिंसितवान्‌ ।' भाव यह कि ब्रह्मा ने इन्द्रियों को बहिर्मुख वना कर उनको मार डाला । 
बे बिलबिलाती हैं, दु:खी हें । “प्रियवियोग सम दु:ख जग नाहीं ।” मरण तो अच्छा, वियोगी 
तो इसे शौक से चाहते हैं । ब्रह्मा ने इन्द्रियों को दाब्दादि की ओर प्रवृत्त किया यह ठीक नहीं 
किया, क्योंकि ऐसा करने से वे तत्वमात्र के सर्वाधिक अनुभव से वञ्चित रह गयीं । इन्हे 
परमध्रज्ञा से, जो आन्तर दर्शन करती है, ईर्ष्या है । परतत्त्व का महत्व समझने पर ये रोती हें 
कि हाथ, हमें प्रपञ्च में लगाया गया । ये इन सव को नहीं चाहती, ये तो पूर्णतम पुरुषोत्तम 
परब्रह्म परमात्मा श्रीकृष्णचन्द्र आनन्दकन्द का परिरम्भण ही चाहती हें। इस प्रकार चक्षु, 
श्रोत्र, प्राणादि वास्तव में उस सवन्तिर्यामी सगुण स्वरूप के ही दिव्य रूप, दिव्य शब्द आदि को 
चाहते हैं, दुस्सस्कारबशात्‌ शूकर की विष्ठा प्रवृत्ति की तरह उन्हें प्रात दाव्दादि में स्वाद, 
मिलता है । 
अतएव कहा गया है-“निवुत्ततर्षरुपगीयंमानाद्‌भवोषधाच्छोत्रमनोऽभिरामात्‌। 
क उत्तमशलोकगुणानुव।दात्पुमान्‌ विरज्येत घिना पशुध्नात्‌ ॥” रुचमुच श्रीकृष्ण परमात्मा के 
चरित से कौन विमुख होगा ? वह तत्त्व महामुनि, भवत, मुमुक्षु, यहाँ तंक कि विषयी का 
भी सेव्य है । “सुर्नाह विमुक्त विरक्त अरु विषयी । “विधगिन कर पुनि हरगुणग्रामा श्रवण- 
सुखद अरु मन विश्रामा । वह गुणानुव।द अच्छा नहीं लगता केवल पशुध्न को, कसाई को महा- 
पापी को । परन्तु सदन कसाई को तो बड़ा अच्छा लगता था ! अतः 'पझुघ्न' का अर्थ दूसरा है- 
अपगता शुक्‌ यस्मात्‌ सः, शोक-मोह-शून्यस्तत्त्वज्ञानी, तं हच्तोति अपशुध्न:” अर्थात्‌ महात्रह्म- 
निष्ठवधजन्य पातकवाले को ही श्रीहरिगुणानुवाद अच्छा नहीं लगता । परन्तु कितने ही एसे 
पापी भी श्रीहरिगुण-श्रवणमहिमा से मुग्ध और मुकत हुए सुने गये हें, अतः 'पशुघ्न' का अर्थ पशु 
जिस पर रख कर मार जाँय, वह काप्ठखण्ड अथवा पशु जिससे मारे जाँय वह दण्ड (परावो हन्यन्ते 
यत्र यद्वा अनेनेति पशुष्नः शुष्ककाष्ठम्‌) है । अर्थात्‌ श्रीहरिकथा से कदाचित्‌ जड काष्ठ को ही 
चिराग हो तो हो, पर इन्द्रियवान्‌ ऐसा कोई नहीं हो सकता । अतएव गोस्वामीजी ने कहा है-- 
“श्रवणवन्त अस को जगमांहो।. . . यदि कोई है, तो वह दुःसंस्कारवश ही। बाकी सभी 
श्रीकृष्ण परमात्मा को चाहते हें । इन्दरियाँ रोती हें, को सती हें-'प राञ्चि खानि व्यतृणत्‌ स्वयम्भूः” 
वे ,प्रियवियोग सम दुख जग नाहीं' समझती हें । 
यह जो प्रकृति के पदार्थमात्र में हलचल दिखायी पंड़ रही है, वह और कुछ नहीं, केवल 
झ्यामसुत्दर के मिलन की उतावळी है। सूर्य, चन्द्र, नक्षत्रमण्डळ, अणु-अणु जो अविश्रान्त गति' 
से दौड़ रहे हूं, इनका बही एकमात्र उद्देश्य है | भ्रकृति का प्रत्येक परभाणु.इसंके लिए लालायित 

है । इसके प्राप्त होने पर तो सव की चञ्चलता निलीन हो जाती है। इसका एक उदाहरण 
लक्ष्मी है-“चलापि यच्छीनंजहाति यत्पदम्‌ ।'' उस समय आनन्दमग्न सव क्टस्थ की तरह 
होंगे जिस समय मबुप मकरन्दपान में मग्न होता है, उस समय उसका गुङ्जारव समाप्त 
हो जाता है। अलिकुलमालासंकुल वनमालाधारी मुरलीमनोहर के दिव्य दर्शन होते ही सव 
आनन्दविमोर, शान्त हो जाते हें । ये सव दुःख उस के विना है । हम 'रस' को सावरण रखते 
हैं। श्रीमद्बल्लभाचार्य ने “बर्हापीडं. . . (वेणुगीत) पद्य की व्याख्या में श्रीभगवान्‌ को 
उद्बुद्ध उभयविध श्रृङ्गार बतलाया है और 'कनककपिशाम्‌' से पीत वस्त्र को उस (रस) का 
आवरण । अङ्ग को उस से समाच्छन्न रखा है। यह इसलिए कि भावुक जसा देखेंगे, वसा ही 
वर्णन करेंगे, उफान उसी का आयेगा । झरनों के सम्पक से जल की तरह भावों में रस वढता है 
और फिर वह प्राणमय, मनोमय, विज्ञानमय, आनन्दमयादि कोषों में परिपूर्ण होकर रोम-रोम 
में भरपूर होता है। जैसा अनुभव होगा, बसा ही उद्गार होगा, उसी में 'रसाभास' भी 
होगा। भगवान्‌ का पीताम्बर माया है, दिव्य माया है, उनके सत्वादि विभिन्न रूप जैसे 
ब्रह्मदर्शन (ज्ञान) में माया प्रतिवन्ध है वैसे ही यह 'कनककपिश' वस्त्र है । माया को चकाचोंध 
में ही जेस दृष्टि इक जाती है, वेसे ही भगवान्‌ के देदीप्यमान पीतवस्त्र में ही दृष्टि रह जाती 
है। इस प्रकार प्रभुविग्रह का साधारण वर्णन किया गया है । 

प्रकृत में जिस की प्रेप्सा के लिए तत्त्वमात्र उतावल हो रहे हें, उसके लिए यदि गोपाङ्ग- 
नाएँ सर्वस्व त्याग करके उतावली हो रही हें, उस रसास्वाद के लिए व्यग्र हुँ, तो इसमें उनका 
क्या दोष है? उनका कहना है कि जव ये हीरा, मोती (कङ्कुड-पत्थर), जड़ भी श्रीहरि क 
उर:स्थळ को छोड़ना नहीं चाहते, तब “का वा स्मरवशा: स्तरिय: ?” तव कामकिद्धुरी, 
आज्ञानमूति हम स्त्रियां कंसे उन्हें भुला सकती हें? हमारे मन, वुद्धि, अन्तःकरण, रोम-रोम 
में वे बसे हुए हैं, हम उन्हें कंसे छोड़ें ? 

श्रीमद्वल्लभाचार्य का कहना है कि सारे विधि-निषेध साधन में होते हैं, फल में नहीं, 
रसपान में भेद नहीं । रसिकोंने समझा कि जो तत्त्व इन्द्रियादि से अग्राह्य था, जो “स्वयं तदन्त- 
करणेन गृह्यते” से व्यपदिण्ट हुआ, इन्द्रियों की विकलता दूर करने के लिये, उन की वाञ्छा 
की पृत्ति के लिए उन्हीं वाञ्छाकल्पद्रुम प्रभु ने अपना दिव्य रूप प्रकट किया और मानो कहा- 
'बाहुओ, मिल लो आँखों, देख लो, ।' जो प्रभु की इस कृपा का लाभ नहीं उठाते, वें वस्तुत: 
इन इन्द्रियों से कोसे जाते हें । इस प्रसङ्ग में महपि वाल्मीकि के ये शब्द विशेष अर्थवान्‌ 
हें-"यश्चरामं न॒ पश्येतु रामो यं नाभिपश्यति। निन्दितः सर्वलोकेषु स्वात्माप्येनं 
विगहुति | 

“अक्षण्वतां फलमिदन्तपरं विदामः सह्यः पशूननु विवशयतोययस्येः। वकत्रं ब्रजेशसुत 
योरनुवेणुजुष्टं यर्वा निपीतमनुरक्तकटाक्षमोक्षम्‌ ॥”” गोपियाँ कहती हें--“सखियो, अपने 
सखाओं के सांथ गायों को खिरक में भेजते हुए नन्दनन्दन के वेणुशोभित सुख का जिन्होंने 

सानुराग दर्शन किया है, उन्हीं नेत्रवानों क नेत्र सफल हें। इससे बढकर उनकी सफलता हम 
तो नहीं समझतों ।' 
हाँ, तो वे श्रूतिरूपा गोपाङ्गनाएँ “अक्षण्वतां फलमिदम्‌” के 'इदम्‌' को खूब जानती हैं । 
इसके अतिरिक्त नेत्रवालों के लिए उनकी दृष्टि में और कोई फल ही नहीं-'न परं विदामः।' 
जो वेदसम्मतं नहीं, बह तो अवेदिक ही है। यहाँ गोपीरूपधरा श्रुतियाँ ही यह कह रही हें- 
'अनुरकतकटाक्ष मोक्षपूर्वक जिन्होंने ब्रजेशसुत श्रीवलराम तथा श्रीकृष्ण के मुख का सातिशय 
दर्शन किया है, उन्हें ही 'नेत्रवत्ता का फल मिला है, क्योंकि नेत्रों की फलवत्ता इसी में है। इस 
प्रसङ्ग में ब्रजाङ्गनाए' बड़ी चुतुराई से वात कर रही हें। वे 'ब्रजेश-सुतयो:'में द्विवचन भावगुप्ति 
के लिए देती हें, जिस से बलराम और कृष्ण दोनों का ग्रहण हो । परन्तु सहसा 'वक्त्रम्‌' एकवचन 
ही निकल जाता है, क्योंकि उनका तो अनुराग श्रीश्यामसुन्दर में ही है । पर कहीं उनकी देवरानी 
जेठरानी के कान में यह राब्द न पड़ जायें, इसलिए द्विवचन से छिपाती हें । बे ब्रज की नारियों की 
प्रकृति से परिचित हें, वे खूब जानती हें कि “बलिहारि करो ब्रज को बसिवो जहाँ पानी में आग 
लगावे लुगाई ।' श्रीश्या मसुन्दर के प्रेम को वे छिपाती हें। कोई पूछे तो वे चटउत्तर दे दें कि 'हम 
तो ब्रजपाळ क प्रति राजभकितं प्रदशन कर रही हें ।” इन सव भावों से 'सुतथो:' द्विवजन बोलती 
हें। परन्तु जवतक श्रीश्यामसुन्दर का मुखचन्द्र सामने नहीं, तभी तक यह बनावट छिपी है 
और भावमहासागर शान्त है । पूर्णचन्द्र के दर्शन होते ही सागर की मर्यादा भङ्ग हो जाती है। 
यह प्राकृत पूणचन्द्र जळसमुद्र के हृदय से उदित हुआ है और बह अभ्राकृत श्रीकृष्णचन्द्र इसी 
ब्रजाङ्गनाओं या श्रोवृषभानुनग्दिनी के हृदयमहाभावसमुद्र से आविर्भूत होता है। महाभावसमुद्र 
जवतक शान्त रहा, तबतक सर्वविध गोपन, सर्वविध विवेचन, पर ज्योंही श्रीश्याममुख चन्द्र का 
ध्यान आया कि वस भावसमुद्र उमड़ पड़ा-छिपाने की सब चाले भूल गयीं, 'वक्त्रम्‌' एकवचन 
मुख से निकल पड़ा । जबतंक भावमहासमुद्र में जवार-भाठा नहीं आया, तवतक लोक वेद सव की 
मर्यादा सुरक्षित रही, फिर नहीं। (ब्रजेशसुतयोबक्त्रं येनिपोतम्‌, अक्षण्वतां फलमिदमेव) वे 
'दशंन' नहीं कहतीं, क्योंकि यह मोटी वात है, स्थूलदशिता है। यहाँ तो कहा 'निपीतम्‌' जिसका 
सुधासभुद्र, का भी समवगाहन करना है । इतने कुशल, सजीव नेत्रपुटों के सामने सुवर्ण, हीरक 
आदि के. पात्र तुच्छ हें । ये इसी पूर्वानुभव से हरिणी क प्रति “तन्वन्दुशां सखि सुनिर्वृत्ति- 
मेच्युतो वः” कर रहीं हें। 'अनुरबतकटाक्षमोक्षम्‌ में दो भाव है-यह मुखचन्द्र अनुरागियों 
के कटाक्षमोक्ष का स्थान है अथवा अनुरक्तों की ओर सानुराग कटाक्षमोक्ष का स्थान है अथवा 
अनूःरक्तों की ओर सानुराग कटाक्षमोक्षण.को क्रिया जिसमें हो रही है, वह है। अथवा उस 
अवसर पर गोपाङ्गनाएँ कहती हेँ--'सखि ! दर्शन करने केसे जायं, कुललज्जा मुखचन्द्र का 
दशुन नहीं करन देती।' दूसरी कहती है--चलो किसी निकुञ्ज में छिपकर दर्शन करेंगी ।' 
इस पर भी एक तीसंरी का तकं उठता है-'क्या वे मोहन अपने श्रूकुंटिकोदण्ड तानकर तुग्हारी 
लज्जा को कहीं फेंक न देंगे ?' यह तो.एक मुखचन्द्र के दर्शन की भावकल्पना हुई । यहाँ तो 

प्रिया-प्रिग्तम दोनों विराजमान हैं । इन्हें भी अकेले मुख-चन्द्रद्श में वाघा है, अत: सम्मिलित 
दशन चाहती हैं । वहाँ भी 'ब्रजेशसुतयोः' कहा गया है। 'सुतथोः' में सुता और सुत दो हें, 
ब्रजेश वृषभानु वावा और ब्रजेश नन्दवावा, दोनों के पुत्री और पुत्र श्रीराधा-कृष्ण का दशन 
अभिप्रेतं है । मुखत्व से मुख में एकवचन कहा गया है । ब्रजाङ्गनाओं के भावमहावायु ने गोर- 
इयाम समुद्र को एक कर दिया और सम्मिलित दर्शन करक कृतार्थ हो गयीं। भाव यह कि 
जिन्होंने सम्मिलित दर्शन किया, वे ही कृतार्थ हुए, शेप तो मोरपद्भ की तरह व्यर्थ ही रहे । 
व्रजाङ्गना कहती हें-'अतं: हे एणयत्नि! तुम्हारे नेत्रों से, तुम्हारे नेत्रों में छलक रही इस 
सुनिर्वृत्तिसे यह निश्चित है कि तुम्हें युगल सरकार का अवश्य दर्शन हुआ है, हम इस वस्तु 
को खूब समझती हें, तुम हम से छिपा नहीं सकती । ज्ञीघत्र बताओ, वे श्रीश्यामाश्याम किस 
ओर गये हें ? ' 
इस प्रकार श्रीब्रजेन्द्रनन्दन को ढंढती हुईं गोपाङ्गनाएँ लताओं से, वृक्षों से, भूमि से 
से पूछती फिरती हुँ। हरिणाङ्गना को देखकर तो उनको प्रइनपरम्परा,- उनकी. जिज्ञासा, 
उनकी श्री कृव्णविषयिणी स्मृति उद्वेल महानदी का अनुकरण करने लगी है । वं उसे - सकल- 
दुःखह्‌।रिणी हरिणी मान रही हैं । उन्हें विश्वास हो गया है कि इस हरिणी ने हमार प्राणघन 
को अवश्य देखा है । तभी तो इस क नेत्रो में यह श्याम छवि, यह श्यामलता, चञ्चलता आदि 
उपलब्ध हो रही हें । गोपाङ्गना-समूहं में मानिनी गोपियां परस्पर कहती हें-'व यशोदानन्दन 
सदा तो हमारा मान मनाते रहे, पर अव क्या हो गया जो हम सब पूछती-फिरती हुं, आकुला 
हैं और वे मिलते तक नहीं । पहले वे हमें ढूंढा करते थे, हमारा मान मनाते थे, पर आज हमारी 
सुधि तक नहीं: लेत-हम कितनी बेहाल हैं। इस पर कोई कहती है-'कयाचिद्‌ धूतंया नीतः 
अर्यात्‌ कोई धत्त सखो उन्हें बहकाकर ले गयी, अन्यथा वे एसे नहीं हें।' इस समय उनकी घाण 
ने कुन्दमाला के जो कान्ताङ्गसङ्गकुचकुंकुमरञ्जिता थी, सौगन्ध्य का अनभव-किया । 
वे कहने लगीं-अव तो वह वात स्पष्ट हो गयी, देखो यह कुन्दभाला की सुगन्ध आ रही है, यह 
केवल माला की ही सुगन्ध नहीं, किन्तु उस धूर्ता क अङ्ग में लगे कुकुंम का भी इस में समावेश 
है । ` सखियो ! वेः तो स्वयम्‌ हमें छोड़कर कहीं जानेवाले नहीं थे, अवश्य किसी धूर्तता ने ही उन्हें 
फंसाया है ।' दूसरी कहती है-'सखि! देखो वे श्यामसुन्दर बड़े छलिया हें, वास्तव में वे किसी क 
नहीं । अपने सुन्दर शरीर को दिखाकर उन्होंने कघल तुम्हारे नेत्रों को सुनिर्वृत्ति, सानग्दता 
सम्पादित को है । इससे वे तुम्हें आकांक्षा या मोह में डाल गये। उनके त्रिलोकमनोहर दर्शन 
से तुम्हारे नेत्र अवश्य सफल हुए, उनमें उनका वह त्रिभङ्ग-ललित छवि अवश्य वस गयी, पर मन 
हीं भरा, हृदय तरसता रह गया । सुन्दर वस्तु के दशंनमात्र से तृप्ति नहीं होती । दर्शनाभाव 
में उस.के लिए 'उत्कट - उत्कण्ठा बनी रहती है। एक उग्ररुचि जागरित. हो जाती -है। 
कथञ्चित्‌ दर्शन की अभिलाषा पूरी होने पर वे कहीं हृदय में बस गये, तो फिर उन प्रियतम 
प्राणनाथ मुरलीभनोहर श्यामसुन्दर के स्पशं, परिरमभणादि की लालसा सुस्थिर हो जाती है 

'और मन होता है-इन्हें अन्तरात्मा में रोम-रोम में बसायें।' क्षणभर में ब्रजाङ्गनाएँ हरिणी की 
ओर झुककर कहती हें-'सखि मृगाङ्गने, बे तुम्हारे नेत्रों में अपनी छवि वसाकर चले गये होंगे, 
क्योंकि तुम्हारे नेत्रों में उन की इयामलता आदि स्फुट ही प्रतीत हो रही है। उनका यही काम 
है। हम उन्हें खूब जानती हें । वे कुलपति हैं, ब्रजाङ्गनायूथ के पति हें। वे कुलपति होकर भी 
एक प्रयसी के रसवश होकर हुम सतर को छोड़कर उसी के साथ हो लिये । यह कुंकुममिश्रित 
कुन्दमाला की सुगन्घ ही इसका प्रभाण है।' इस समय ब्रजाङ्गनाओं के प्रेम-पयोधि में ईप्या की 
लहर उठ आयी । वे कहने लगीं-'यह्‌ देखो अन्याय, “कि संवेका कान्ता न वयम्‌” कया वही 
एक उनको कान्तं है, हम नहीं ; जो हमें छोड़कर उस के साथ चले गये? जो उन्हें वहकाकर 
ले गयो । बही प्रेयसी है, हम नहीं ? तुम साक्षी हो हरिणी, देखो यह कुलपति का कैसा अन्याय 
है।' मानिनी ब्रजाङ्गनाओं को ओर से ये भाव हैं । 
इसके अतिरिक्त जो श्रीवृषभानुनन्दिनी की शुद्ध प्रष्ठतम सखी हें, उनके वे ही भाव हें 
कि हें कृष्णसार सती, तुम धन्य हो, तुम ने युगलसरकार के दर्शन किये हैं, उनके सम्मिलित 
स्वरूपदशन से तुम्हारे इन नेत्रों की सुनिव्‌ त्ति हुई है-परन्मानन्द की प्राप्ति हुई है। तुम प्रेप्ठसखी 
हो, श्रीवृषभानुनन्दिनी की अन्तरङ्गा हो । तुम्हारे नेत्रो की प्रसन्नता से मालूम पड़ता है, अवश्य 
तुमने उन श्री'राधामाधव के. यहाँ कहीं अभी दर्शन किये हें! सखि, हम तुम्हारी बड़ी कृतज्ञ' 
होंगी, हमको भी उनका पता दो। प्रकृति पद्यान्तर्गत 'कान्ता' पद की य्युत्यत्ति की जाती है कि 
'कस्य सुखस्य अन्तः सिद्धान्तो यस्यां सा अर्थात्‌ जिसमें अनुरागात्मक या आनन्दात्मक सुख का 
अन्त है वह 'कान्ता' है। तात्पयं यह कि ब्रजेन्द्रनन्दिनी श्रीराधा ही सुखसिद्धान्तरूपा हैं । 
सुख क्या है? तो यदि वादि-प्रतिवादीनिर्णीत सिद्धान्त ही सुख है । ब्रह्मानन्द सुख है अथवा 
स्वर्गादि सुख है, इसका अन्तिम सिद्धान्त श्रीवृषभानूनन्दिनी ही हें, परमानन्द में रहनेवाला 
माधुयंस। रसवंस्व वही हें । अथवा 'कस्य सुखस्य अन्त: पर्यवसानम्‌ यस्यां सा 'कान्ता' अर्थात्‌ सुख 
की बढते-बढ़ते अन्तिमावस्था पराकाष्ठा जहाँ हो, वह तत्व कान्ता है और वही श्री राधा तत्त्व है । 
श्री राघास्वामी मत वाले कहते हें कि 'वेदिक,पो राणिक लोगों को केवल १४ लोक मिले, 
पर हमारे स्वामी १८ वें लोक में विराजमान हुँ।' कल्पना करने में क्या लगता है? एक राजा 
को कहानी का वड़ा शौक था, वह ऐसी कहानी सुनना चाहता था, जिसका अन्त न हो ओर इनाम 
भी उसे देना चाहता था, जो बे-अन्त॑ कहानी कहे । बेचारे सब परेशान होकर चले जाते थे, 
आखिर कितनी लम्बी कहानी होती । एक एसा कहानीकार उसे मिल गया । उसने कहना 
शुरू किया-'एक बड़ा भारो जङ्गल था। उसमें एक बहुत वड़ा वृक्ष था, उसमें बड़े-बड़े असंख्य 
पत्र थे, एक-एक पत्र. पर कई-कई पक्षी रहते थे, उनमें से एक उड़ा फुर दूसरा उड़ा फुरं। राजा 
जब पुछता-'फिंर क्या हुआ ?” तो कहानोकार कह देता 'फुरं'। इस तरह और 'फुर' के 
चक्कर में बहुत समय निकल गया । राजा ने खोजकर कहा-'आगे क्या हुआ ?' कहानीकार ने 
कहा-'हुजूर सव पक्षी उड़ लें, तब तो आगे कहानी चले ।' 

अत: हमारे दार्शनिक एक वात पर निर्णय करते हें वाचस्पति की मति भी सुख की 
कल्पना करने में थक जाय, वह नित्य निरतिश्चय-सुखास्पदा नित्मनिकुञ्जेशवरो श्रीराधा हें । 
अतएव 'कस्य सुखस्य अन्तो यस्याम्‌’ यह सङ्गत व्युत्पत्ति है । इन कान्ता श्रीब्रजेन्द्रनन्दिनी के 
मङ्गलभय श्रीअङ्कु के सङ्ग से श्रीश्यामसुन्दर की कुन्दमाळा रंग गयी । वह्‌ कुंकुम था-केसर 
थो-जिससे बह रंग गयी | यह कुंकुम क्या है? भावुक कहते ह-धीवृषभानुनन्दिनी के हृदय 
में निवास करनेवाला श्रीकृष्णविययक जो महाभावरूप अनुराग है, वही उनके कनककली- 
सदृश मनोहर स्तनमण्डल में भी है । अर्थात्‌ कुकुम-अनुराग स्थानीय है। यहाँ विना समझे लोग 
सूखी कुतर्क करते हें। वस्तुतः श्रीकृष्ण मं-'कृषिर्भूवाचकः शब्द: नइ निर्वत्तियाचकः । 
तयोरेक्यं पर ब्रह्मा कृष्ण इत्यभिधीयते ।' इसक द्वारा विनिदिप्ट परब्रह्मरूप श्रीकृष्णतत्त्व में 
श्रीराधा और श्री कृष्ण-दोनों आ जाते हें। वह सत्ता, महासत्ता रूप है, जिसके विना सव असत्‌ 
है, उसी स्वप्रकाश्ष सत्‌ से सव की सता है, वही 'कृप्ण' हें, इसमें णकार निवृत्ति या आनन्द का 
योतक है, तथा उनमें रहनेवाला आनन्द ही श्रीराधा हें। आह्लाद की अन्तरात्मा आनन्द, 
और आनन्द की अन्तरात्मा आह्वाद दोनों एक तत्त्व हें, भेंद नहीं। इस प्रकार श्रीराधा-कृष्ण 
उभय, उभयभावात्मा और उभय उभय-रसात्मा है । यों कान्ता के हृदय-हृद में जो पूर्णानुराग- 
महाभाव है, वही सुवर्गेसदृकश स्तनमण्डल और वाहय कुंकुम के रूपमे अभिव्यक्त होकर शोभा 
बढ़ाता है । महाभाव ही कुंकुम है, उस से कुन्दमाला रंग गयी है। विशुद्ध अनुराग से माला 
रंगी गयी है उसी का सौगन्ध्य ब्रज में फेला है। जिन्हें प्रभु की अनुकम्पा से दिव्य घ्राण 
मिळे, वे उसका अनुभव कर सकते हें। पद्यमें 'वाति' वर्तमान काल है । आज भी ब्रजमें वही 
गन्ध विस्तीर्ण है पर प्रभु की कृपा से ही सूंघने को मिलता है- 

“कान्ता ङ्कसङ्भकुचकुंकुम रङ्जितायाः कुन्दस्रजः कुलपतेरिह वाति गन्धः।” 

जो गोपाङ्गनाएं भगवान्‌ के अन्तरङ्गस्वरूप से परिचित हें, ये विभ्रथुवता नहीं हें, पर 
जो अन्यान्य मध्या, मुग्धा, प्रगल्भा आदि हें, उनका साथ देने के लिए वे भी झ्यामसुन्दर को ढूंढती 
हैं। हरिणी से इन सव ने बहुत पूछा, कितने ही अन्तरङ्ग रहस्य उसे वतलाये, पर वह न पसीजी, 
उसने उन्हें कुछ नहीं बतलाया । तव उससे उन्हें निराशा उत्पन्न हो गयी और उसी में ईर्ष्या 
भी । उनमें से एक कहती है-'पहले तो यह कृष्णसार की (कुष्ण ही है सार जिस का-कृष्णः 
सारो यस्य सः-) अर्थात्‌ कृष्णभक्त हरिण की पत्नी थी, फिर वह कृष्णपत्नी हो गयी । अव वह 
इससे सापत्न्यभाव रखती है । इसीलिए उनका पता नहीं बतलाती । दूसरी कहती है-“सखि ! 
यह्‌ बात नहीं है, उन मनमोहन श्यामसुन्दर ने अपने भ्रुकुटीरूप कामकोदण्ड को तानकर कटाक्ष- 
शर से इसे विद्ध किया है। इसका हृदय उससे विह्वल हो गया है, कवल इसके नेत्रों में श्रीश्याम- 
छवि वसी है । अतः हृदयशून्या होने से यह बेचारी हमारे वचनों को सुन नहीं रही है । चकितं- 
दृष्टि, विह्वलहृदया वह हमारे प्रदनों का क्या उत्तर देंगी।” तीसरी कहती हे-“अभी तो 
यह मनोहारिणी. थी, पर अव सुखहारिणी है, इससे, अपनी, आदा पूणं -न होगी. चलो, 

किसी और से पता लें।” इस प्रकार वे श्रीकृष्णविरहिणी  ब्रजदेवियाँ जड, चेतन; पशु-पक्षी, 
लता, वृक्ष सभी से अपने प्राणधन घनइ्याम का पता पूछती फिरती हें। इससे सूचित करती 
हैं कि प्रेमी किसी से भी अपने प्रियतम को पूछ सकता है। उसे स्वभावसे ही यह आशा 
बनी रहती है कि कदाचित्‌ इन में स कोई वता ही दे । 'आनन्दवृन्दावनचम्पू' में इस भावका खूब 
वर्णन किया है । 

श्रीकृष्णान्वेषण करती गोपियों को कहीं तमाल का वृक्ष देख पड़ा, उसके दशन से उनकी 
श्रीकृष्णस्मृति नवीन हो गयी । उस इयामल तमाल को देखने से उन्हें तमालइ्याम मञ्जुल 
मुरलीमनोह्र स्मरण हो आये, वे उस तमाल को अपने मोहन का सखा मानती हँँ। अगाध 
प्रेम से गदगद होकर उससे कहती हें-"सखे ! मालूम पड़ता है कि हमारे हृदय और तुम्हारी 
कान्ति के चोर इयामसुन्दर ने अभी-अभी तुम्हारा आलिङ्गन किया है, तभी तो ये तुम्हारे 
कोमल पल्लव. अपनी अरुणिमा क व्याज सं तुम्हारे अनुरक्त हृदय का पता दे रहें हें । बताओ 
तुमने उन्हें किधर जाते देखा है ! ”' उसे अपने प्रश्‍न का उत्तर न देते देख ब्रजाङ्गनाएँ यह कहती 


हुई आगे बढ जाती -हें--“सखियो ! इसकी . वेदनां तो श्रीश्यामसुन्दर के आलिङ्गन से 
शान्त है,-अत: यह्‌ दूसरे की वंदना. को वया जाने । 


आगे जाति (चमेली) को.लता मिल गयी । उससे..कहती हे-“तुम स्वभावसरला 
हो, तुम्हारे मुकुल पर श्रीश्यामसुन्दर ने यह्‌ नखक्षत किया है, अतएव वह अरुण है ।'' 

. आगे वे आम्र के नवकोमल अरुण पल्लव को देखकर कहती हें-“सहकार ! अव्य 
हमारे प्राणघन ने अपने नखों से तुम्हारा .लुऊचन किया है, तभी तो दुग्ध के रूप में ये तुम्हारे 
आनन्दाश्रु वह रहे हें । उनका पता देकर जरा हमें भी अपने आनन्द में सम्मिलित करो ।”” 

“बाहूं प्रियास उपधाय गृहीतपश्यो रामानुजस्तुलसिकोलिकुलमं दान्धः । 

अन्बौयमान इव वस्तरवः प्रमाणं कि वाभिनन्दति चरन्प्रणयादलोकः ।।'” 

ब्रजाङ्गनाओं का यहाँ बहुतों से प्रदन है-“हे वृक्षो ! कया इस. ओर मोहन पधारे हें 
तुमने उन्हें देखा है?'' वे किस रूप में इधर आये होंगे, इस पर कहती हें-“अपना एक वाहु 
प्रिया के स्कन्ध में उपधान (तकिया) के समान रखकर दूसरे में कमल का पुष्प लिये इधर 
आये हें, अर्थात्‌ वामाङ्ग में श्रीवृपभानुनन्दिनी हें, अत: वामवाहु को उनके स्कन्ध पर स्थापित 
किया है और दक्षिण हस्त में नील कमल ग्रहण कर रखा है । अपने कम्बुकण्ठ में उन्होंने तुलसी 
को माला पहन रखी है। उसके मधुलोभ से मदान्ध 'ग्रमरवृन्द उन्हें घेरे हुए हें उनको हटाने 
के लिए ही उन्होंने हाथ में कमल ले रखा है। अथवा तुळसी की माला श्रीवृषभानुनन्दिनी ने. 
धारण कर रखी है, उसके पीछे भ्रमर दोड़े आ रहे हें, उनको हटाने के लिए ही मानो श्रीनन्दनन्दन 
ने कमल ग्रहण किया है | इस रूप में वे इधर पधारे हैं । हे वृक्षो ! कया अपनी झुकी शाखाओं 
से किये गये आपके प्रशांम का अपने प्रेमावलोकन से उन्होंने अभिन्नन्दन किया है ? ” ब्रजांङ्गनाएँ 
मानो देखे रही हे-वक्ष अपने फूल, फल, पल़्वों से भूमिका. सपर्शकर रहे ह-- 

“इहो अमो देवचरामराचितं पादाम्बुजं ते सुमनःफलाहणम्‌ । 
नमन्त्युपादाय आझिखाभिरात्मनस्तमोपहत्ये तरुजन्म यत्कृतम्‌ ॥। 
(भा० १०।१५।५ ) 
यह्‌ देख कर ब्रजाङ्कनाओं ने कहा-“ये इसी अपने फूल-फलादि के उपहार को लेकर 
पल्लवों, उपशाखाओं से श्रीकृष्ण परमात्मा का अभिनन्दन कर रहे हैं, उनके पादरज को लेने के 
लिए झुक कर भूमि का स्पर्श कर रहे हें ।” ब्रजाङ्गनाएँ सोचती हें-“ये प्रणाम कर रहे हें । यदि 
प्रभु ने इनका अभिनग्दन किया होता, तो ये उठते, पर ये उठ नहीं रहे हैं, अपनी शाखाओं से 
बैसे ही झूके हुए हैं, अतः माळूम होता है कि वे मुरलीमनोहर यहीं कहीं हें वे इनका जब तक 
अभिनन्दन नहीं करेंगे, तव तक ये एसे ही रहेंगे ।” ब्रजाङ्गनाएँ कहती हें-''परन्तु, हे तरुओ ! 
क्या वे तुम्हारा अभिनन्दन कर रहे हें? 'कि वाभिनन्दति' वात यह है कि उन्हें तुम्हारे प्रणाम 
के उत्तर देने का--कृपा करने का-अवकाश ही नहीं, क्योंकि वे कान्ता के सङ्ग में पड़े हें, उनकी 
तुम सरीखे सावुओं पर दृष्टि ही वहाँ ? वे तो कुन्दमाला के गन्ब में रमे हें ।” 
यदि वृक्ष कहें कि “नहीं, इस ओर तो वे सदा आते हें और हमारा अभिनन्दन करते 
हैं, फिर तुम एसा प्रश्‍न क्यों करती हो?” इस पर व्रजाङ्गनाएं कहती हें-“तुम तो साघु हो, 
भोळे हो और बे रामानुज हें-(रामस्य-वारुणी-पानमत्तस्य अनुजः) वारुणी का पान करके 
मतवाछे ९ हनेवाळे बलराम के छोटे भाई हें । उनके साथी भी मत्त ही हेँ-वे हें तुलसी के मकरन्द- 
पान से मत्त हुए भारे । जो मत्तों के अनुज हें और जिनके साथी तक मत्त हैं, वे तुम जैसे साधुओं 
के प्रणाम का उत्तर दें यह असम्भव है। फिर वे सम्भोगश्टुङ्गारवशात्‌, शेथिल्यात्‌ प्रिया के 
स्कन्ध पर हाथ धरकर, मुख से मुख मिला कर चलते हें, इसमें विघ्न पहुँचानेवाले भ्रमरों को 
नील कमल से हटा कर वे प्रिया की सेवा में लगे हें । वृक्षो ! तुग्ह.रा उन्हें ध्यान भी वहाँ.? 
इस पर मानो वृक्षों ने कहा-“नहीं, नहीं गोपाङ्गनाओ ! वात एसी नहीं है, तुम भ्रम में पड़ी 
हो, वे अपनी प्रिया को हमारी शोभा दिखाने के लिए ही इधर पघारे हें ।” वृक्षों के इस अनुकूल 
तर्क पर वे कहती हे-“तुम जड हो, उनकी बात को समझ नहीं सवते, उनके इधर आने का 
कारण हमसे सुनो, वे तो मदान्ध तुलसिकालिकुल (तुलसी पर मेंडरानेवाले भौंरों के झुण्ड) से 
उद्विग्न हुई श्रीप्रियाजी के सान्त्वनाथं नील कमल से उन्हें उड़ाते हुए इधर आये हें। उन्होंने 
यह सोचा है कि ये भारे इन वृक्षों में भटक जायेंगे अथवा इनके फूलों में रम जायेंगे ओर प्रियाजी 
को न सतायेंगे, इसलिए इधर पघरे हें । अस्तु, हे तरुवरो ! जाने दो इस विवाद को । इससे 
.यह तो निविवाद सिद्ध हो गया कि आपने श्रीशयामसुग्दर को यहाँ देखा है, वे प्रियाजी के साथ 
विहार करते इधर पधार हें, तो हम पर इतनी कृपा करो, वततलाओ अव वे कहाँ हें ? ” 
कुछ महानुभ।वों का कहना है कि वे यह समझती हें कि ये वृक्ष श्री राधा-कृष्ण से लालित- 
पालित हैं । वे स्वयं अपने हाथ से इनका लालन करते हें, इससे ये रोमाञ्चवान्‌ हैं ओर अतएव 
ये अन्तरङ्ग भी हें। गोपाङ्गनाओं को इनसे. श्रीदयामा-श्याम के दर्शनों को सम्भ।वना है, 

अतः पूछती हें-“क्या आपके प्रणाम का अभिनन्दन करते हुए श्रीदयामा-श्याम इस ओर से 
निकले हैं ? ” 
श्रीब्रजदेविथों ने पहले एक-एक वृक्ष, लता, पशु, पक्षियों से श्रीश्यामसुन्दर की स्थिति 
पूछी । अन्त में उन्होंने समस्त तरुओं से एक साथ पूछा । वे तरु सुमन-फलभार से बिनम्र हो 
रहें थे, भूमि का स्पशं कर रहे थे, उनकी शाखा-उपशाखाएँ झुकी हुई थीं । तरुओं को उस मुद्रा 
से गोपाद्भुनाओं ने निश्चय किया कि वे श्रोनन्दनन्दन को उपहारसहित प्रण।म कर रहें हें। 
साथ ही उनके मन में इस कल्पना ने भी स्थान पाया कि श्रीमोहन यहीं हैँ, कहीं गये नहीं, वयोंकि 
ये तरुवर प्रणामार्थ अभी झुके ही हुए हें और श्रीप्रभु ने अभी इनके प्रणाम का उत्तर नहीं दिया, 
इनका अभी अभिनन्दन नहीं किया, अतएव ये झुके ही हें। ब्रजदेधियाँ इस स्थिति में उनसे 
प्रश्‍न करती हें-- 
“बाहुं प्रियांस उपधाय गृहीतपश्मो रामानुजस्तुलसि,-कालि कुलेमंदाग्धेः । 
अन्बीयमान इह वस्तरवः प्रणामं कि वाभिनम्दति चरन्‌ प्रणयादलोकेः ।। 
(भा० स्कं० १०, अ० ३० ; १२) 
हैं तशओ ! वे श्रीवलराम के भैया, जिन्होंने एक हाथ में कमल धारण कर रखा है 
ओर दूसरा हाथ अपनी प्रिया के कन्घे पर रखा है तथा तुलसी की सुगन्धि के लोभ से कितने ही, 
मदान्ध भौरे जिनका पीछा कर रहे हें, कया प्रेमपूदक तुम्हारी ओर देखकर उन्होंने तुम्हार प्रणाम 
का अभिनन्दन किया ? क्या तुम्हारे फल-पुष्प के उपहार की ओर दृष्टि भी डाली ? हम तो 
समझती हें नहीं, क्योंकि उन्हें अपनी प्रिया की ललितं गतिं के अवलोकन से ही अवकाश वहाँ?” 
(इसीके पोषणार्थं श्रीकृष्ण का साक्षात्‌ नाम न लेकर ब्रजाज्भनाओं ने “रामानुजः' नाम से यहाँ 
उनका सङ्केत किया है) 'तरुओ ! वारुणीपान करके प्रमत्त रहनेवाले दाऊजी के ये छोटे भाई 
हें, वे वारुणीपान से मत्त हैं तो ये श्रीवृषभानुनन्दिनी की रूप-खावण्यवारुणी का पान करके प्रमत्त 
ह्‌ँ । तरुओ! इनके पीछे जो ये मतवाले भौरे भागे आ रहे हें, इससे यह भी स्पप्ट हो गया कि: 
इनके साथी भी इन्हीं की तरह प्रमत्त हें। एसी दशा में तुम्हारे जैसे साधुओं का अभिनन्दन 
, करने के लिए उन्हें अवकाण कहाँ ? इसके अतिरिक्त वे अपनो प्राणेश्वरी के कन्धे पर अपना 
वाम वाहु स्थापित कर अर्थात्‌ उसे ही उपधान वना कर दक्षिण हस्तगत नील कमल से उन 
भौंरों को हटा रहे हें, जो श्रीराधामुखाम्भोज-माघूय के महालोभ से चारों ओर मंडरा रहे हें । 
इस प्रकार वं अपनी प्राणेश्वरी की सेवा में तत्पर हें । उन्हें तुम्हारे प्रणाम को देखने का अवकाश 
ही नहीं है ।' जैसे 'एणपत्नी' के प्रतिं परमप्रेष्ठ सखी की उकिति थी, उसी तरह यह भी उचित है । 
इन सखियों ने इन वृक्षों के यथार्थ स्वरूप को समझा है, ये जानती हें कि ये ठरु नित्य 
निकुङ्ज-लीला के प्रेक्षक हें और इन्हें अवश्य ही श्रीरासेश्वरी के साथ श्रीरासविहारी का दर्शन 
हुआ है। अतएव पूछती हें-'हे तरुओ ! तुम्हारे इस सोपहार प्रणाम को, जो तुम इतनी देर 
से कर रहें हो, क्या उन्होंने देखा और उसका अभिनन्दन किया ? तरु यदि यहं कहें कि 'सखियो ! 

क्यों न वे हमारे प्रणाम का अभिनन्दन करेंगे ?” तो इस पर ब्रजाङ्गनाओं का कहना है कि 
इसीलिए कि वे अपनी श्रीप्राणेशवरी की सेवा में संलग्न हें । 

यहाँ ,तुलसिका' पद वृन्दादेवी का वोषक है और 'आली' से उनकी सखियों का ग्रहण 
है। इसके अतिरिक्त नित्यनिकुञ्जेइवरी श्रीजी की प्रेष्ठ सखियों और श्रुतिरूपा आदि सखियों 
का भी इसमें ग्रहण है । ऐसी परिस्थिति में वहाँ श्रीयुगलकिशोर ही अकेले नहीं हें, किन्तु ये 
सत्र सखियाँ भी सेवा में उपस्थित हें । फिर भी स्वयं श्रीलालजी ही श्रीजी की 'खमर-निवारणादि 
सेवा में रत हें, ऐसा क्यों? इसका कारण यह हैं कि अलिकुलसहित वृन्दादेवी आदि श्रीप्रिया- 
प्रियतम के प्रेमोन्माद में स्वथं उन्मदान्व हें । जैसे प्रिया-प्रियतम परस्पर के अपूर्वं अनुरागरस- 
सिन्धु में मग्न हें, वेसे ही इनको इस मधुर स्थिति के अवलोकन से सखी-संमूह-सहित श्रीतुलसी 
आदि भी प्रिया-प्रियतम के अनुरागरससिन्बु में निमग्न हें । गोपाङ्गनाएं पूछती ह-'तरुओ ! 
क्या इपी अवसर पर आप लोगों को भी उनके दर्शन का सोभाग्य प्राप्त हुआ है और उस प्रेममग्न 
अवस्था में ही कया आप लोग भी निस्तत्ध खड़े हें ? ' 

इस 'वाहुं प्रियांस' पर कई महानुभावों के कुछ और भी भाव हें। उनके भावानुसार 
प्रिया-प्रियतम की यह सुरतान्त स्थिति है। 'प्रियांसे' यह सामीप्य में सप्तमी है। श्रीलालजी 
अत्यन्त सुकुमारो श्रीप्राणेशवरी के शेथिल्य को संभालने के लिए अपने वाहु से उनके वाहु-अंस को 
सहारा दत हुए चल रहे हें तथा श्रीजी के मुखाम्भोजमधुलोभी भ्मरों को, जो उनके समीप 
मंडरा रहे हं, अपने दक्षिणहस्तगत नील कमल से हटा रहे हं । 

'रामानुजः में ,रामानुगः' की अनुसारिणी व्युत्पत्ति करके एक भाव यह भी है कि 
'रामामनुगच्छति रमयति या, सा रामा श्रीवृषभानुनन्दिनी ।' रामा अन्य गोपी भी हुँ, पर 
श्रुतिमुनिरूपा आदि स्वयं श्रीमदनमोहन में रमण करती हं । अतएव 'आत्मारामोऽप्यरीरमत्‌' 
कहा गया है। यहाँ प्रेरणा में 'णिच्‌' प्रत्यय है। 'स्वयं रमण किया” यह इसका अर्थ नहीं, 
अपितु 'रमण कराया” यह अर्थ है। इसी तरह प्राणसखी, प्रेष्ठसखी, नित्यसखी आदि भी 
श्रीकृष्ण में तो रमण नहीं करतीं, पर युगलमूत्ति में रमण करती हें । इन सखियों में उत्तरोत्तर 
तत्सुख-सुखित्व का ही भाव होता है, इनकी रमणवस्तु केवल प्रिया-प्रियतम का मिलन है । परन्तु 
श्रीकृष्ण परमात्मा को रमण करानेवाली तो वही 'रामा' हें। इन्हींके साथ र॑मण करने की 
उत्कण्ठा में उन 'अभना:' ने 'मन₹्चक्र'-मन का निर्माण किया । 
“भगवानपि ता रात्री: शरदोत्फुल्लमह्लिकाः। वीक्ष्य रन्तुं मनइचक्रे योगमायामुपाश्रितः ।।” 

श्रीरासपञ्चाघ्यायी के इस प्रथम पद्य में 'योगमाया' का अर्थ “श्रीवृषभानुनन्दिनी' 
हैं। 'योगाय इतरासाम्‌ संयोगाय माया यस्याः सा योगमाया' यह योगमांया पद का बिग्रह है । 
इस प्रकार श्रीकृष्ण परमात्मा का सम्वन्ध अन्यों को प्राप्त कराने कीं जिनके मन में इच्छा हुई, 
वह योगमाया श्रीवृषभानुनन्दिनी हें । यह उन सभस्त सखियों की युग-युगान्तरों को तपस्या का, 
आराधना का फल था, जिससे सन्तुष्ट होकर योगमाया श्रीवृषभानुजा के 'उप' = सामीप्यं में 

'आश्रित' होकर भगवान्‌ ने 'मन' वनाया-'रन्तुं ममइचक्रे योगमायामुपाश्चितः।' यहाँ "चक्रे 
इस क्रिया में आत्मनेपद है, जिसका फल आत्मगामी होता है । दूसरी ओर 'अरीरमरत्‌' में परस्मेपद 
है, जिसका फल परगामी होता है। इससे यही ध्वनित हुआ कि श्रीकृष्ण परमात्मा को रमण 
करानेवाली श्रीरासेइवरी राधा हें और इसी अपने रमण के लिए भगवान्‌ ने 'मन' बनाया तथा 
इन्हीं श्रीजो की प्रेरणा से अन्यों को उनके आनन्द के लिए रमण कराया । श्रीकृप्ण परमात्मा के 
प्रति जैसा-जैसा उत्कृष्ट भाव ब्रजाङ्गनाओं का देखा गया है, वेसा ही वेसा या उससे भी अधिक 
श्रीजी के प्रति भगवान्‌ का है। जैसे ब्रजाङ्गनाओं को श्रीश्यामसुन्दर के वियोग में एक-एक 
क्षण कल्म के सनान प्रतीत होते थे, 'त्रुटियुगायते त्वःमपश्यताम्‌' वही श्रीवृषभानुनन्दिनी के 
विना श्रीब्रजेन्द्रतन्दन' का भी हाल था। व्रजाङ्कनाएँ जव श्रीनन्दनन्दन को निहारने लगतीं, 
तत्र उतक्रो पलकें बलात्‌ गिर जातीं और वे 'उच्च,रीक्ष्यमाणानां पक्षम निर्माता दिधाता जडः'- 
नेत्रों र पलकों हा विर्माग क रनेत्राले ब्रह्मा अज्ञ प्रतीतं होते हें, उन्हें. इस रस का पता ही नहीं- 
इत्यादि रूप से ब्रह्म,जी को भरपंट कोसतीं । 
अटति यज़ूबानन्हि काननं त्रुटिर्युगायते त्वामपश्यताम्‌ । 


कुरि कुन्तलं श्रीमुखञ्च ते जड उदोक्षतां पक्ष्मद व्‌ दुंजाम्‌ ।।' 
(गोपीगीतं ) 


श्रीहयामसुन्दर भी सखियों में वठ कर सदा यही उपालम्भ (शिकायत) करते | जब 
रसि ऽशेखर-चूडामणि ब्रजेन्द्रनन्दन श्रीजी का दर्शन करने लगते, सौगन्ध्य के लिए लालायित 
होते, तव अलकावली आँखों के सामने आ जाती या और कोई विघ्न उपस्थित हो जाता, उस 
समय अपनी प्रियतमा की रूपमाधुरी के पान, सौरूप्य, सोरभ्य आदि के सुमधुर अनुभववाल में 
एसे प्रतिरोब उन्हें वहुत खलते । सभी ब्रजसखियाँ जँसी-जेसी भावना, लालसा श्रीराघाकृष्ण 
के मिलित या पृथक्‌ स्वरूप में करतीं, वे सव श्रीनन्दनन्दन को श्रीवृषभानुजा के प्रति होतीं । 
अतएव सखियों को तरह सेवा करने की लालसा से वे अपनी प्रियतमा की सेवा में निरत हें, 
अपने को रमण करानेवाली, रामाओं को रमण करानेवाली 'रामा' श्रीब्रजन्द्रनन्दिनी को वाहु 
के सहार से सभालत हुए वे उनके पीछे चल रहे हें । 
गृहीतयद्म:' से यहाँ यह भाव घ्वनित होता है कि सुरतश्रमशिथिला श्रीब्रजेरवरी के 
चन्द्रमा को लजानेवाले निष्कलङ्क मुखचन्द्र पर श्रीशयामसुन्दर अपना हुदय-कमल वारते हे 
निर्माञ्छन करते हें-न्योछावर करते हें, जैसे कोई प्राणों को, तन, मन की बलिहारी करता हो । 
इसी भाव को जताने के लिए मानो श्रीशयामसुन्दर के हाथ में कमल है । 
अमर 'तुलसिकालिकुलमदान्ध' क्यों हें? स्पष्ट है कि श्रीयुगलकिशोर के अङ्ग-अङ्ग 
से समुद्भूत परिमळ ही इसका कारण है। इस पद में 'आली' और 'अली'-सखी और स्मर 
दोनों का इलेष है । तुलसिका के भमर पहले तो उसके सौरभ में मस्त थे, पर श्रीजी का आमोद 
पाकर अब वे उनके पीछे लग गये, तुलसी को छोड़ दिया । श्रीशयामसुन्दर की वनमाला का 

सौगन्व्य पाकर भी वे उसे छोड़ आये । इस तरह वे 'अन्वीयमान' हें-पीछे से आये हें और 
प्रिया-प्रियतम के पीछे-पीछे घूम रहे हें । इलेप से ये भौरे 'आलिकुल' ही हें । वात यह है कि 
तुठसी जङ्ग में है, भारे भी वहीं होने चाहिए । इसमे यह स्पष्ट हुआ कि भौरों की तरह 
सखिया श्रीयुगळस रकार के पीछे-पीछे घूम रही हैं । 

परमप्रेष्ठ सखी के इस पर कुछ और भाव हैं, वह कहती है-'तरुओ ! य प्यारे इयाम- 
सुन्दर एक अद्भुत घन हें। भेद इतना ही है कि वे घन जल की वर्षा करते हें और ये प्यार 
घनश्याम रस की वर्षा करते हें वे झ्यामवन दामिनीपरिवेष्टित होकर जलरूप जीवन की 
वर्या द्वारा तर आदि को आप्यायित करते हें और ये प्यारे घनश्याम अनन्तानन्त दीप्तिमती 
दामिनी को भी लज्जित करनेत्रालो प्रभासंवलिताङ्जी श्रीप्रियतमा के श्रीअङ्ग से परिवष्टित 
होकर अद्भूत, सरस श्शृङ्गार को वर्षा करते हैं । अनेक सौरभमय पुष्पों की वनमाला ही उनका 
इन्द्रु हैं। इन वस्तुओं से युक्त पूर्णानुरागरससारवर्षी प्यारे घनश्याम तुम्हारा आप्यायन 
करत हुए क्या इधर आये हें? तरुओ! सच-सच वतलाओ, प्रणयावलोकन से तुम्हारा 
अभितम्दन करते हुए क्था वे इधर पधार हें ?' 

सभी व्रजाङ्गगाएँ इस प्रकार श्रीवृन्दावनचन्द्र को ढूंढने में व्यग्र हें। इनमें जो कान्तभाव- 
वती हैं, वे पहले से ही कुछ ईघ्या से प्रश्न करती हें और अन्यान्यों में इप्या का उदय तव हुआ, 
जत्र उनके सनक्ष प्राणेश्वरी के सामीप्य का अनुमान पुष्ट हुआ । पर इन का भी जीवन श्रीयुगल 
सरकार के दर्शन ही हूं । 

जव तशओं से पता नहीं भिला, तव ब्रजाङ्गनाओं ने कुछ उड़ रहें ओर कुछ भूमिस्थ 
चकोरों को देखकर कल्पना की कि श्रीक्यामाश्याम अवश्य यहीं होंगे, क्योंकि ये चकोर उनके 
पादांगुली-दलस्थ नखमणिचन्द्र की ज्योत्स्ना का पान करने के लिए यहाँ मंडरा रहे हें। चलो 
पूछें । परन्तु जव उनसे भी पता नहीं मिला, तव वे वहीं उड़ रहे म्रमरों से पूछने लगीं । उन्होंने 
सोचा कि वृन्दावन के विविध पुप्पों में व्यासक्त ज़ होकर जो ये यहाँ अन्तरिक्ष में उड़ रहे हें 
उसके सन्तर्पेक सौगन्ध्य को पाकर ये अन्य पुष्पों को भूल गये हें । उसी अप्टगन्ध को हरने के 
लिए यह गन्धवाह (वायु) भी चल रहा है, चलो इन्हीं से पूछें । (अप्टगन्ध का वर्णन पहले 
हो चुका है) । 

इसके वाद ही व्रजाङ्गनाओं को कोकिल देख पड़ी । वे उसीसे अपने प्राणघन का पता 
पूछने लगीं । पूछते हुए उन्हें उसमें पुंस्कोकिल की भावना हो आयी । फिर तो ये उसे खरी- 
खोटी सुनाने लगीं-'सखियो ! पुरुष निष्करुण होते हें। यह भी श्रीश्यामसुन्दर ही की तरह 
है । जसे काले कृष्ण काभिनियों को दु:ख देते हें, वसे ही अपने कलकूजन से यह भी दुःख देता है । 
अपने वर्ण, व्यवहार सव तरह से यह उनके समान है, उनका सखा है ।' इतने ही में ब्रजाङ्जनाओं 
की दृष्टि चकवी पर पड़ जाती है और वे बड़ी आशा से उसीसे पूछने लगती है-'सखि चक्रवाकि ! 
तुम विरहव्यथा को जानती हो, क्योंकि तुम स्थयं विरहिणी होती हो, विरहवेदना का तुम्हे 

परिचय है, सारस की स्त्री लक्ष्मणा को नहीं । सखि! हम आतुर हें, हमें प्यारे मोहन से 
मिला दो।' 
इस प्रकार पक्षी, तरु, छता आदि से पूछती हुई निराश होकर जव वे सामने की ओर 

देख रही थीं, तव सहसा उनकी दृष्टि एक लता पर गयी, जो एक मनोहर तरुका आलिङ्गन 
किये खड़ी थी । उसे देखकर गोपाङ्गनाओं को उससे पूछने का उत्साह हुआ, 'सखियो ! इस 
लता से पूछो -- 

“पुच्छुतेमा लता बाहुनप्याशिलष्टा वनस्पतेः । 

नूनं तत्करजस्पुष्टा बिमत्युत्पुलकान्यहो ।” 


(वनस्पतेर्वाहुना आश्लिष्टा अपि तंत्करजस्पृष्ठा अहो उत्पुलकानि विभ्नति) । 'अहो 
वनस्पति के वाहु से आलिङ्गित होकर भी श्रीञ्यामसुन्दर के नखस्पर्श को प्राप्तं करके यह अभी 
भी उत्पुलकित हो रही हें, यह आश्चयं ही है ।' वृन्दावन में ऐसी लताएँ बहुत हें । इधर तो 
यह कि वृन्दावनधाम सच्चिदानन्दस्वरूप ही है, यहाँ जितने पशु, पक्षी, तरु, लता हें, सव श्रीजी 
के श्रीअङ्ग की शोभावस्तु हें। नित्यविहार की ये वस्तुएं रूपान्तर से कही गयी हैं । वस्तुतः 
यहाँ के सभी पदार्थ श्रीप्रिया-प्रियतम के विहार की वस्तु हें । यंहाँ का श्यामल तरुण तमाल 
श्रीञ्यामसुन्दर का ही रूपान्तर है, उसके साथ आलिङ्गन करके स्थित जो सुवर्णवर्णा लता है, 
वह श्रीरासेशवरी का ही रूपान्तर है । जेसे श्रीवृपभानुजार्लिङ्गंत श्रीब्रजन्दनन्दन हें, वेसे ही यह 
लतारलिङ्गित तरुण तमाल है ;। ये ऐसे प्रतीत होते हें, मानो मृत्तिधारी भ्पृङ्गार ही खड़ा हो | 
यहाँ महाभावरूपा श्रीरासेश्‍्वरी ही सुवर्णवर्णा लता है । ये सव तरु लता प्रिया-प्रियतम के ही 
भाव का अवलोकन कराते हें। 'द्विमिल' वन में तो तरु-लताओं का यह भाव अत्यन्त स्पष्ट 
है। इनक देखने से श्रीराधा-माधव का स्वरूप झलक जाता है । 

श्रीराधा-माघव परस्पर में तो अत्यन्त अभिन्न होते हुए भी भिन्न से प्रतीत होते हें । 
जसे प्रेम के सरोवर में उत्पन्न हुए कमल के एक नाल में दो फूल लगें,उनमें एक श्याम और दूसरा 
गौरहो। यही भाव 'एक प्राण दो देह' आदि पदों से व्यक्त होता है। उनके अन्तःकरण, मन एक 
हें, केबल देहं दो हें। उन दो में भी सदा यही उत्कण्ठा. रहती है कि एसे हम दोनों एक दूसरे में 
में मिलकर एक हो जायं । प्रेष्ठसखी के सामने श्रीब्रजेन्द्रनन्दन ने कई वार अपनी इस लालसा 
को प्रकट किया है। अञ्जन, मृगमद, भाला वनकर भी एवय प्राप्ति की लालसा उन्होंने प्रकट 
की है। यह उनकी साधना पूरो भी हुई है-'दोऊ मिलि एके भये श्रीराघा-वल्लमलाल ।' 
किसी ने पञ्जाव में एक मन्दिर वनवाकर उस में अकेले श्रीकृष्ण की मूत्त स्थापित को । प्रश्‍न 
उठा कि श्रीराधा को मूत्ति क्यों नहीं स्थापित हुई ? गौर तेज के विना श्यामतेज की उपासना, 
अर्चना करनेवाला तो पातकी माना गया है। परन्तु प्राचीन मन्दिरों में जहाँ एक विग्रह है, 
वहाँ एक में दूसरे का अन्तर्भाव है, वह दो मिलकर एक हें । श्रीकृष्ण को कुछ स्वयम्मू मूर्तियों क 
प्रति भी भावुकों के एसे ही भाव हें। प्राकृत में भी माना गया है-'आलिङ्भितायां. पुनराय- 

ताक्ष्यामाझ्ास्महे विग्रहयोरभेदम्‌।' प्राकृत में तो यह भावना मात्र है, वयों कि वहाँ सत्यसद्धुल्पता 
नहीं । यहाँ तो ईश्वर का सङ्कुल्प है, भावना के साथ वेसा होता जाता है। यहां निमंपमात्र के 
व्यवधान में व्याकुलता होती है। यहाँ दोनों को समान--एक ही जँसे-आछिङ्गनादि की 
उत्कण्ठा होती है । यहाँ की भावना फळपर्य्रसायिनी होती है । 
देदीप्यमान सुवर्णवर्णा मञ्जूधा नीलमणिमञ्जूपा में प्रतिविम्वित होने से जेस एक 
बिलक्षण चमक उत्पन्न हो, अथवा गौरवर्ण को शीशी में जसे इयामवर्ण की शीशी की चमक पड़े 
और स्यामवर्ण को शीशी में जैसे गौरवर्ण की चमक पड़े, उसी प्रकार -श्रीकयामसुन्दर में गौरवर्ण 
श्रीराधा की और श्रीराधा में श्यामवर्ण श्रीश्यामसुन्दर की परस्पर रयामता और गौरता प्रति- 
विम्वित होती रहती है। यदि श्रीश्यामसुन्दर को श्यामता देखनी हो, तो वह उन में नहीं 
किन्तु श्रीराधा में देख पड़ेगी और बसे ही सुवर्णवर्णा श्रीराधा की गौरता उनमें नहीं, 
किन्तु श्रीश्यामसुन्दर में मिलेगी । इन भावों को ऊँची भावना के लोग ही परख सकते 
हैं। प्रसङ्ग में इतना ही कहना है कि ऐसे हो भावों के अभिव्यञ्जनार्थं ये लतामिलित 
तर हुँ । 
ब्रजाङ्गनाओं के सामने लतामिलिततरुद्योत्य ऐसे अनेक भाव उपस्थित हुए। उन्होंने 
देखा कई लताएँ तरु को आलिङ्गित किये हें, उनमें कुछ विकसित कुसुम, कुड्मल लगे हें। 
तव गोपाङ्गनाओं को भी उनसे पूछने का मन हो अया-'पृच्छतेमा रता: । परन्तु ब्रजाङ्गनाओं 
ने क्या यह नहीं सोचा कि जव औरों ने नहीं वतलाया, तव ये रसपरिरम्भमग्ना हमें श्रीशयाम- 
सुन्दर को केसे बतायेगी ? यह वात सही है, उन्होंने बह अवश्य सोचा, पर यह भी उनके मन में 
विचार आया कि यद्यपि ये लताएँ अपने प्राणनाथ से सभारिलष्ट हूँ, तथापि श्रीहयामसुन्दरके नख 
से भी संस्पृष्ट हें-'नूनं तत्करजस्पृष्टाः' जिसके फलस्वरूप पुलकावलिस्थानीय से कुसुम अभी भी 
विकसित हैं । साथ ही यह भी स्पष्ट है कि यह इन की कुसुम-पुछकावली अरुणिमा साम्प्रतिक 
वनस्पतिपरिरम्भोत्थ नहीं, अपितु पूर्वतन तत्करजस्पृष्टता से ही है। इसके साथ ही प्रस्फुटित 
प्रसून व्याज से उन्होंने अपने हर्षविकसित हृदय को ही धारण किया है ।'पृच्छतेमा' प में 'अपि' 
पद इसीलिए है । यह ऊंचा भाव है । कोई नायिका नायक के अङ्कु में विराजमान हो, वाहु- 
पाशा से आवद्ध हो, उस समय भी श्रीश्यामसुन्दर के संस्मरण से रोमाञ्चित हो, यह प्रगाढ प्रम की 
ही महमा कही जा सकती है। अथवा पूर्णंतम पुरुषोत्तम आनन्दकन्द श्रीकृष्णचन्द्र ब्रजेन्द्र- 
नन्दन के ही लोकोत्तर सम्पर्क का यह फल हो सकता है। देव्यो विमानगतयः स्मरनुन्नसारा 
म्रदयत्पसूनकवरा 'मुमुहुविनीव्यः।' जव श्रीश्यामसुन्दर मदनमोहन की वेणु वजी, इन्द्र, वरुण 
आदि सभी देवगण अपनी पत्नियों के साथ विमानों में बैठकर वहाँ आये थ। उस समय 
इन्द्राणी देवाङ्गनाएँ अपने-अपने पतियों के अद्भू में विराजमान थीं, फिर भी-'मुमुहुविनीव्यः ।' 
मनोभाववेग'से उन की मानसी गति में चञ्चलता आ गयी, बिर का केशपादा खुल गया, उसमें 
लगे फूल विखर गये, नीवी शिथिल हो गयी । अपने-अपने कान्तों से वियुक्त अवस्था में श्रीश्याम- 

सुन्दर के त्रॅलोक्यभनोह्र वेणुनिनाद से कदाचित्‌ उनको यह दशा सम्भव थो, पर कान्ताङ्कू में 
विराजमान रहकर भी एसी विह्वलुता, विकलता उन्हें हुई कि बे सब कुछ भूल गयीं । जो गति 
उनकी हुई, वही इन लताओं की भी हुई है । फिर ये तो 'नूनं तत्करजस्पृप्टा' हैं, अत: गोपाङ्गना 
सोचती हें--इन से अवदय पूछना चाहिए 'पृच्छतेमा लता: ।' 

ब्रजवधूटियों को यह्‌ निश्चय हो गया कि इन लताओं को अवश्य ही प्र।णप्यारे श्री वृग्दा- 
विपिनविहारी का पता ज्ञात है, तथा इनकी यह हर्षोत्फुल्लता है । इसी धारणा के अनुसार वहाँ 
उपस्थित प्रत्येक लता से अपने प्राणघन को पूछती हें, उनके प्रत्येक पुप्प से और पत्र से पूछती हें, 
लतार्लिङ्गित वृक्षों से भी पूछती हें। एक अन्य भाव की सखी तरुवर से कहती है-'आप का 
जीवन सफल है, आप सफल ठरु हैं, आप इस लोकोत्तर फल-फूल-भार को ग्रहण करके सम्पत्ति- 
शाली होकर भी विनम्र हें, आपके पल्‍लव, स्तवक भूमितललग्न हेँ। आपसे वढकर सफल- 
जन्मा जगत्‌ में दूसरा कौन होगा ! सबंदा परोपकार में रत है; तरुश्रेष्ठ ! आप ध्य हें। 
आपने हमारे मोहन को फल-फूल को सम्पत्ति भेंटकर, झुककर प्रणाम किया । पर क्या उन्होंने 
आपके प्रणाम का अभिनन्दन किया,-'कि वाऽभिनन्दति'? यहाँ एक यह दिवत्प है कि उन्हें 
तुम्हारी ओर आँख उठाकर देखने का अवकाश ही नहीं, अत: उन्होंने तुम्हारा अभिनन्दन नहीं 
किया। दूसरा यह कि वे प्रणतवत्सल हैं, जो उनके प्रति विनम्र होता है, वे उसका अवश्य 
अभिनन्दन करते हें, अत: अवश्य ही कोमल और सत्स्वभ।ववदा उन्होंने तुम्हारा अभिनन्दन 
किया है । इसपर कदाचित्‌ वृक्ष यह कहें कि 'सखि, तुम एसी बात कंस वहती हो, वर्योकि तुमने 
अपना तन, मन स्वस्व उनपर वार दिया, फिर भी वे तुमसे अन्तहित ह । तुम वन-बन में भटक 
रही हो, बिलख रही हो, पर ये तुम्हें तनिक-सा आइवासन तंक नहीं देते । वया वही उनकी 
कोमलता, सत्स्वभावता है ?' इसक उत्तर में व्रजाङ्गना ब हती है-'वह सव तो हमारे दोषों का 
फल है, हम गर्वीली हुईं हमने मान किया, इसी से दु:ख पा रही हुं ।' 

श्रीकृष्ण ने अवश्य ही वुक्षोंका अभिनन्दन किया, इसकी पुष्टि में एक भाव और है- 
श्रीश्यामसुन्दर ने गले में तुळसी की माला पहनी है, हाथ में नील-कमल लिया है। इससे वे यह व्यक्त 
करते हुँ कि हम तो वन्य वस्तुओं सं-अचेतनों सं भी अनुराग करते हें, यदि कोई चेतन सावधान 
प्राणी हमसे अनुराग करेगा तो हम उससे अवश्य ही अनुराग करेंगे । 'गृहीतपद्मः' 'तुलसि- 
कालिकुले:' आदि पद इसके योतक हैं। उतः प्रणत वृक्षों का उन्होंने अवश्य हो अभिनग्दन 
किया | इस प्रसङ्भ में एक वात और भी है। श्रीदयामसुन्दर के हरतारविग्द, पादारबिग्द 
प्राकृतं अरविन्दों को अपनी सुकोमलता से लजानेवाले हें, परन्तु अपने हरतकमल से लज्जित भी 
नीलकमलं को उन्होंने घारण किया है । एतावता श्रीप्रभु के यहाँ यह शतं नहीं है कि गुणवान्‌ 
को ही-अच्छी ही चीज को-वे ग्रहण करते हें । नहीं, ये निर्गुण वस्तु को भी स्वीकार कर लेते 
हें। कभल-ग्रहण से यह भी सूचित हुआ । ऊतः अवय ही उन्होंने वृक्षों का अभिनन्दन किया है । 
इस तरह अभिनन्दन पक्ष का समर्थन करती हुई ब्रजाङ्गना वहती है-'तरुओ ! इतना ही नहीं 

प्राणप्यारे श्रीदयामसुन्दर ने तो तुम्हारे स्वरूप का भी अनुकरण किया है । तुम श्याम हो, वे भी 
श्याम हैं, तुम सुवर्ण-यू्थिरूपा लता से आवेष्टित हो, वे सुवर्णवर्णा लतारूप श्रीवृषभानुनन्दिनी 
से वष्टित हूँ । यों वे अभिनव-लतावष्टित तरुण तमाळ ही हें। वृक्षों ! तुम उन्हें अत्यन्त प्रिय 
हो, तभी तो उन्होंने तुम्हारा अनुकरण किया । अतएव तुम्हारे प्रणाम का उन्होंने अवश्य अभि- 
नन्दन किया है।' 'बाहुं प्रियांस उपाधाय” से भी यह स्पष्ट है कि उसी वाम-वाहु को प्रिया के 
स्कन्ध का उपधान बनाकर बे तुम्हारा ही अनुकरण कर रहें हें। तुळसी की माला भी 
इसीलिए धारण की है, यद्यपि उस पर मत्त मिलिन्द मंडरा रहे हें, मारग में विध्नवावा उपस्थित 
कर रहं हैं, तथापि तुम्हारे प्रति अनुराग-प्रदशनार्थ उसे चारण कर रखा है। अतः अवश्य 
अभिनन्दन किया है । वृक्ष कदाचित्‌ पूछ वेठें कि अरी ब्रजाङ्गनाओ, तुम क्यों कोरी कल्पना 
से अभिनन्दन का समर्थन कर रही हो । यदि उन्होंने अभिनन्दन किया होता तो क्या तुम उसे 
न सुनतीं। इसपर ब्रजाङ्गना का कहना है-'नहीं, क्योंकि वह शब्दों से नहीं किया गया । 
अपितु अनुराग भरे नयनों से ही किया गया, अतः समीपवर्ती ही उसे जान सक, हम नहीं । 
अव विकल्प के अभाव-पक्षपर दूसरी ब्रजांगना की वकालत सुनिये। बह बहती है- 
'अवश्य ही वृक्षो, प्यारे श्यामसुन्दर ने तुम्हारे प्रणाम का अभिनन्दन नहीं किया, यदि किया होता 
तो तुम इतने खिन्न न होते, हमारे प्रश्नों का उत्तर देते, पर तुम वोल ही नहीं रहें हो इसीसे स्पष्ट 
है कि उन्होंने तुम्हारे प्रणाम का उत्तर नहीं दिया । कारण स्पष्ट है, वे अपनी प्राणेश्वरी के कण्ठ 
में वामहरुत को विन्यस्त करके 'गृहीतपद्मः' हें। 'गृहीतपद्म:' में मंघ्यमपद 'मुख' का लोप 
हो गया है, विग्रह वाक्य में वह 'गृहीतमुखपद्म:' ऐसा है, जिसका अर्थ है-दक्षिण हस्तकमल से 
कपोल स्पर्श किये हैँ । तात्पर्यं यह कि ये प्रेम में, श्रीप्रिया की सेवा में इतने तल्लीन हें कि उन्हें 
पता ही नहीं, कि उन्हें कोई प्रणाम कर रहा है । फिर ये 'रामानुज: हैं, हलमूसलघारी के भाई हें, 
कठोर किसी का भौ अभिनन्दन नहीं करते । अथवा “रामानुजः” भाने 'रामानुग:' रामा के पीछे 
लगे हेँ। वंसी.स्थिति में कौन तुम्हारा अभिनन्दन करेगा? हें तो वे सरवज्ञ-शिरोमणि, इसमें 
सन्देह नहीं, पर श्रीरासेश्वरी के अङ्कसङ्ग से प्रमत्त हें-'तद्यथा प्रियया भार्यया सम्परिष्ववतो न 
किञ्चन वाह्यं वेद नाऽऽन्तरम्‌ ।' जेसे अतिप्रेयसी के परिष्वङ्ग से प्रेमामृतसमुद्र में निमग्न 
होकर प्राणी सव कुछ भूल जाता है, वंसे ही प्राणाधिका श्रीराधिका के सम्पर्क में रसिकशेखर 
श्रीष्यामसुन्दर की स्थिति हो रही है। फिर उनको कोई याद दिलानेवाला होता तो भी वात 
बन जाती, पर वहाँ तो सभी उन्मत्त हें। 'तुलसिका' को ही लो, वह स्वयं 'अलिकुछमंदान्धे- 
रन्वीयमाना' है । तुलसी स्वयं ही सकलभाला-मानमदिनी होने से अतिभ्रमत्त, फिर उसके 
अनुरागी स्मर तो और भी उन्मदान्ध । एसी स्थिति में याद कौन दिलाये कि महाराज, 
वे वृक्ष आपको प्रणाम कर रहे हें इनका अभिनन्दन कीजिये । तुलसिका, भमर, कमल, प्रियाजी 
और स्वयं सभी तो एक से एक बढकर हें । वहाँ मतवालों का जमघट है। अत: वृक्षों के प्रणाम 
का उन्होंने अभिनन्दन किया ही नहीं । 

ब्रज-तरुणियों ने यह्‌ कैसे कल्पना की कि यों वे त्रिभुवन-मनोहर श्रीष्यामसुन्दर तुलसी 
आदि की माला पहिने हूँ, कमल लिये हें, और प्रियाजी के साथ हें? इसपर एक समाघान तो 
यह्‌ है कि कि ब्रजदेबियों को अन्तरङ्ज-लीला का सदा साक्षात्कार होता है । दूसरे, उन्होंने 
मागे में ग्रिया-प्रियतम क चरणचिह्न पहिचाने। उनमें श्रीश्यामसुन्दर के चरण में ध्वज, 
अंकुश, वस्त्र आदि के चिह्न हें, उनके वामाङ्गं में श्रीप्रियाजी के चरणचिह्न भी हें। 
इन्हींक आधार पर गोपाङ्गनाओं की कल्पना है। फिर श्रीप्रियाजी के अंस पर 
श्रीप्रियतम की वामभुजा विराज रही है यह कल्पना कसे, तो श्रीप्रियाजी के चरण 
भूमि में आधे गड़े हें, ये भार से ही गड़े हो सकते हें। श्रमरों के अस्तित्व की कल्पना का 
मूल यह्‌ है कि श्रीप्रिया-प्रियतम की गति के समय उनके पादविन्यास आगे-पीछे हुए दीखे 
हें । कहीं श्रीवृषभानुजा के पादारविन्द आगे दीख पड़े हें, तो कहीं पीछे। एसे ही 
श्रीनन्दनन्दन के, जिसका आदाय यह है कि भ्रमरों से सताये जाने के कारण श्रीजी के पादविन्यास 
में यह अन्तर है । एक वात और भी ? जहाँ-जहाँ युगल सरकार के चरणचिह्व पड़े हें, वहाँ 
वहाँ मघुकर-मुख-निर्गत परागविन्दु पड़े हें। अतएव प्रमरों से अन्वीयमानता की कल्पना 
है । बिशेष वात यह है कि ब्रजाङ्गनाएँ श्रीभगवान्‌ के मुख, हस्त, पाद आदि प्रत्येक अङ्ग क 
पृथक्‌ सोगन्घ से सुपरिचित हें । वे यह जानती हें कि यह दक्षिण हस्त का सोरम्य है और यह वाम 
हस्त का। ऐसे ही श्रीजी के भी अङ्गसौगन्ध्य का भेदं उनकी कुशल, नासिका से छिपा नहीं । 
लोक में भी कोमल-प्रकृति के पुरुषों को गन्धादि का ऐसा सूक्ष्म ज्ञान होता है। कहते हें-लखनऊ 
के एक नवाब का रामनगर में स्वागत हुआ । उनकी कोमलता, विलासिता प्रसिद्ध थी । परीक्षा 
के लिए लोगों ने उनके चलने के मार्ग में बिछी नयी खस में एक जगह थोड़ी-सी पुरानी खस मिला 
दी, उन्हें इसका तुरन्त पता लग गया । फिर भगवल्लीला तो अलौकिक है । वे ,अशब्दमस्पर्श- 
मरूपमव्ययम्‌' ही लोककल्याणार्थं अवतरित हुए हैं । उनके लीलापात्रों में उक्त विशेषता का 
होना स्वाभाविक है। हाँ, तो उन ब्रजाङ्गनाओं की युगल सरकार के समस्त सौगन्ध्यों का अनु- 
भव था। तभी तो यह हस्त का, यह कमल का और वह मिलित सौगन्ध्य है ऐसी उनकी कल्पना 
हुई । इसी विशेषता के कारण उन्हें यहाँ तक ज्ञान हुआ कि श्रीप्रियाजी के मुखारबिन्द की ओर 
आ रहें मिलिन्दों को श्रीप्रियतम ने अपने करस्थ कमल से हटाया । श्रीवुषभानुजा के वाम 
गले में श्रीनन्दनन्दन हस्तन्यस्त किये हुए हें, ब्रजदेबियोंको यह कल्पना इस वात का प्रमाण है कि 
वे पूर्णरूप से मिलित तत्त्व की उपासिका थीं । इसी प्रकार तुलसी के सौगन्ध्य तथा म्रमरोन्नत 
तद्गन्ध की भी वे पारखी थीं। अतएव 'वाहुम्मप्रियांस उपघाय' आदि, ब्रजदेवियों की कल्पना 
सकारण और सत्य थी । इसी बल पर गो।पाङ्गनाएं कल्पना कर रही हें कि इन वृक्षों के प्रणाम 
का अभिनन्दन हुआ या नहीं । 
एक और भाव? गोपीजन के मन में यह वात उठी कि ये वृक्ष अपने मन में कदाचित्‌ 
एसा सोच रहे होंगे कि 'हमें दिखाने के लिए ही वे प्रियाजी के साथ इधर आये हें। पर उनके 

(गोपाङ्जानाओं के) विचारानुसार वात ऐसी नहीं, यें तो यह्‌ निश्चय कर रही हैँ कि वे लीला- 
रसिक श्रीश्यामसुन्दर निज-निन्हुत लीला में ऐसा कर रहे हें। पर वे भ्रमर-झंकृति से डरे 
कि कहीं गोपाङ्गनाओं को ज्ञात न हो जाय, वे कहीं सुन न लें, अतः उन्हें हटाते हें । उनके हटाने 
के लिए ही उन्होंने नीलकमल घारण किया है, अतएव वे महाअरण्य में भी आय हें कि गोपाङ्गनाओं 
को मालूम न हो तथा ये भौरे महा-अरण्यस्य विविध दूसरे कुसुमों में आसक्त हो जायें एवं 
हमारा अनुसरण छोड दें। भोले या जड वृक्ष उनकी इस चतुराई को क्या जानें, उसे तो हम 
समझती हें। अतएव वे प्रिया के कन्धेपर हाथ रखकर इस ओर निकल आये, उन्हें किसी के 
प्रणाम और अभिनन्दन से प्रयोजन ही कया--'वाहुं प्रियांस. . .?' यह एक और ढङ्ग वृक्षों के 
निरभिनन्दन पक्ष का समर्थन हुआ । 

जव ब्रज-वालाएँ अपने में दोष और श्रीऱ्यामसुन्दर में गुणानुसन्वान करती हें तव 
सोचती हूँ कि श्रीशयामसुन्दर ने अवश्य वृक्षों का अभिनन्दन किया होगा, क्योंकि वे वड़े सरल, 
उदार और कृपाल्‌ हें। तभी तो यह उन्मदान्ध तुलसिकालिकुल भी उनका अनुसरण कर रहा है। 
तव तो हम मानवतियों को भी क्यों न ऐसा करना चाहिए? परन्तु दोष-दृष्टि के आते 
ही ब्रजाङ्गनाओं का विचारतुरत वदल जाता है! वे सोचती हें-तुलसी का क्या, 
वह तो मदान्थों से अन्वीयमान है, कोई इज्जतदार उसका कंसे अनुगमन कर 
सकता है ? 

यदि गोपाङ्गनाओं से कहे कि तुम इतनी विह्वल क्यों हो रही हो, इन म्रमरों के पीछे- 
पीछे चली जाओ, तुम्हें तुम्हारे प्राणाधार मिल जायंगे-तो गोपाङ्गनाओं का इसपर उत्तर होगा- 
हम ऐसा कभी न करेंगी, क्योंकि ये भौरे तो हमारी सौत तुलसी क पक्षपाती हैं, प्रमुख हें, इनसे 
हमें कभी अपने काय में सफलता न मिलेगी, भला मतवालों का अनुसरण करक किसने श्रीदयाम- 
सुन्दर को प्राप्त किया है? 

गोपी जव तरुओं को स्तब्ध देखती हें तो कहती हें-'ये श्रीमनमोहन से अभिनन्दित नहीं 
हुए इसलिए अथवा पुरुष हे-कठोर हें, इसलिए हमें इनसे कोई आशा न रखनी चाहिए । अतः 
चलो, सखियो, इन लताओं से पूछेंगी ।' 

विशेष भाव यह है कि यहाँ भी मघुर-विहार का वर्णन है। सुरतान्तश्रम-शिथिल 
दोनों श्रीप्रिया-प्रियतम निकुञ्जान्तर की ओर जा रहे हें। गलवाँही किये श्रीयुगल सरकार 
एक दूसरे को निहारते हुए मन्दगति से पादन्यास कर रहे हें। निर्मेल-निष्कलद्धू अनन्तानन्त- 
तारापति-पाथोधि-निर्मन्थन-समुद्भूत श्रीव्यामसुन्दर के मुखचन्द्र को, जिस पर कोटि-कोटि 
चन्द्र न्योछावर हो रहे हें, ओर जो मकराकार कुण्डलों से देदीप्यमान हो रहा है, श्रीप्रियाजी 
अतृप्त नेतं से निहार रही हें । यही दशा श्रीब्रजकिशोर की है । फिर प्रथम मिलन में सम्पन्न 

दन्तक्षत, नेत्राञ्जन आदि को मन्दस्मितपूवंक देखते हुए नित्य निकुञ्ज में पघारते हें। इस 

रहस्य को जाननेवाली वे लता श्रीलाड़िलीलाल के इस मधुर मिलन का सङ्केत प्रेष्ठ सखी को 

दे रही हें । वे लता अन्तश्चेतन, किन्तु वाह्य जड हें । श्रीयुगलमूत्ति के मुखमण्डल इतने प्रभा- 
पुञ्जपूर्ण हुँ, ऐसे देदीप्यमान हैं कि बड़ों-बड़ों के नेत्र वहाँ नहीं ठहर पाते । इन्हीं सब का सद्धूत 
लताओं ने प्रेष्ठ सखी को किया । अतएव ब्रजाङ्गना आपस में मन्त्रणा करती हे-सखियो, 
इन लताओं से पुछो-- 


'पुच्छतेमा लता बाहूनप्यादिलष्टा वनरपतंः । 
नूनं तत्करजस्पृष्टा विश्त्युत्पुलकन्यहो ।।' 


ये सुवर्ण-यूथिका लताएँ अपने मुकुलित पुष्पविकास से श्रीराधा-कृण्ण के मधुर मिलन 

का अनुभव और हमें सङ्केत कर रही हें। इसीसे ये 'नूनं तत्करजस्पृप्टा' हें और तभी इनमें 
मधुधारा आदि दीख पड़ रही हें। केवल श्री्रजाधिप ने ही नहीं, अपितु श्रीब्रजेश्‍वरी ने भी, 
दोनों ही ने अपने वेश-विशेष की रचना के लिए इनसे पुष्प लिये हें । तभी तो अपने पति तरुओं 
से रिलष्ट होकर भी ये विशेष पुलकित हें। यह प्राकृत पति के मिलन की पुलकावली नहीं । 
यह मबुधारा, अश्रुधारा आदि तो उस परब्रह्म पूर्णतम-पुरुषोत्तम श्रीकृष्णचन्द्र आनन्दकन्द के 
संस्पर्श से ही सम्भव है । उसी सम्मिलन का यह्‌ सुवर्ण-यूथिका लता हमें सङ्केत कर रही है, 

आओ सखियो, उन्हीं से पूछें । 

श्रीब्रजदेवियाँ प्राणप्यारे श्यामसुन्दर को ढूंढती, विभिन्न तरुओं से पूछतीं अन्त में 

कहती हे-'इन लताओं से पूछो, ये अपने पति वनस्पतिथों का आलिङ्गन किये रहने पर भी 

पुलकित हो रही हें। इनमें यह उत्पुलकितता प्रिय श्रीश्‍्यामसुन्दर के दर्शन से ही उत्पन्न है ।' 

यह महन्‌ भाव है। सवरसोपमर्दी श्रीकृष्ण हें। नहीं तो रसान्तराथिष्ट में रसान्तरावश नहीं 

बनता । कोई भौ प्राकृत कामिनी अपने कान्त के परिरम्भ में स्थित रहकर ही रसान्तर का 

अनुभव नहीं कर सकती। उस समय उसमें रसान्तर का आवेश असम्भव है। यदि किसी 

दूसरे रस का आवेश हो सकता है तो केवल श्रीकृष्णरस का ही। यह दिव्यातिदिव्य विशुद्ध 
रस है । अतएव अन्यत्र कहा गया है-विभिन्न लोक-रसों (रागों) में विरसता अति कठिनता से 
होती है। उत्कृष्ट वेराग्य यदि कोई है तो यही श्रीकृष्ण रस है । यह कोटिशः प्रयत्न करने पर 
भी मिलता नहीं । संसार के राग शाब्द, स्पर्श आदि एसे हें, जो छूटते ही नहीं । परन्तु उनके 
बीच यदि यह श्रीकृष्ण-राग समाविष्ट हो जाय तो सब छूट जाते हें । गोस्वामीजी का वचन है- 
"रमा-विलास राम-अनुरागी तजत वमनइव नर बड़भागी ।' यह विश्वविलास, साम्राज्य आदि 

सव रमाविलास है, इसमें सच्ची विरसता-वेराग्य होना कठिन है। पर इसमें कहीं श्रीकृष्णरस 
समाविष्ट हो जाय तो वे समस्त लोकरस (राग) तुरन्त फीके पड़ जाये । यही सच्चा वेराग्य 
है । रासपञ्चाघ्यायी के श्रवण, पठन, मनन का यही फल है कि जगरस निरस हो जायें. यह 
परमहंसो को संहिता है। इसे अन्य श्रोता भी श्रद्धा से सुने तो उसे परमहंसो की ही तरह जग से 
विराग हो जाय। इसके अन्त में फलश्रुति है-'विक्रीडितं व्रजवधूभि रिद७च विष्णोः भ्रद्धान्वितो5 

नुश्डुणयादथवर्णयेद्यः । भवितं परां भगवति प्रतिलम्य कामं हृदरोगमाइवपहिनोत्यचिरण 
घीरः ।' जो इस रासलीला को श्रद्धा से सुनते हें,पढ़ते हें, कणभ र भी यदि इसका उन्हें मिल गया 
तो उनका हुद्रोग-काम, जो सव से अधिक पापी है, अवश्य मिट जायगा । भगवत्‌-लीला- 
नुसन्धान में यही महावाधक है, जरा-सा भी काम होने से यहाँ काम न चलेगा । सिहणी के दूघ 
की तरह विगड़ जायगा । इस काम का नाश इसके सुनने से होता है, पर श्रोता को घीर होना 
चाहिये । फिर तो कामवाधानिवृत्ति की पराकाष्ठा हो जायगी | देखो, ये लता अपने पतियों 
के अङ्कु में हें, फिर भी श्रीझयामसुन्दर के नखस्पश से इनका हृदयकमल खिल रहा है, आनन्दाश्रु 
रुक नहीं रहे हें। इस दशा में भी यह प्रेम है । किसी योगी से कोई सुन्दरी लिपटी हो, उस 
समय भी यदि वह श्रीकृष्णचन्द्र आनन्दकन्द पूर्णतम पुरुषोत्तम की लीला का, उनके चन्द्रशात- 
तिरस्कारी मुखचन्द्र का घ्यान कर रहा है तो वह सुन्दरी उसका कुछ नहीं विगाड़ सकती । 
जसे बड़े-बड़े जापक हों परन्तु कामिनी दशन, घ्यान से उनका चित्त विकल हो जायगा, किन्तु 
श्रीश्याममूत्ति की वह परम रमणीय आभा जव हूदयमन्दिर में विराज जायगी, अनुभव में आ 
जायगी तो बे कामिनी की योद में रहकर भी निर्विकार ही रहेंगे । यही भाव लताओं के सम्बन्ध 
में है। बे चाहे पति बनस्पतियों से लिपटी हें, पर उनके मन में तो वह श्रीमोहनमूत्ति वसी है 
यही व्रजदेवियों का आशय है, इसीलिए उनसे पूछती हें-'पृच्छतेमा लता. . .।' स्त्री में काम 
शत गुणित है, पर देखो, इन लताओं को कामोद्रेक नहीं । ये पति-अङ्कु में रहकर भी श्रीदयाम- 
सुन्दर के नखस्पर्शं से उत्पन्न आनन्द का अनुभव कर रही हें, यह इनका प्रफुल्ल भांव ही 
इसका पोषण कर रहा है । ये ऊँची कृष्णप्रणयिनी हें । इनसे पूछो, ये वतायेंगी-'पृच्छतेमा 
लता... ।' 

इससे स्पष्ट है कि यह श्रीकृष्णरस सवरसोपमर्दी है । सव रस जड़ जाते हें-नीरस हो 
जाते हुं, परन्तु यह सदा नवनवायमान, उत्तरोत्तर वद्धयभिमुख रहता है | तनी तो श्रीत्रनदेवियों 
के लिए, अथवा वेसे भावुक जन के लिए-जव वे श्रीवयामरस्त का झाल्दादन करने लगते हें 
उनके लिए समस्त विषय रस नीरस हो जाते हें। यही श्रीक्गप्यरनोउासकों की कसोटी है 
सूयं के सामने चन्द्रादि फीके पड़ जाते हें । अतएव उनका ऊपर का जीउन सवदा सूखा. बनावटी 
मण्डन से दूर होता है। वे उन रूखे-सूखे टुकड़ों से भी उदरज्वाला शान्त कर देते हं जिन्हें शायद 


कुत्ते भी न खायें । ये फटे चिथड़ों, मृत्पात्रों से ही जीवन-निवह कर लेते हें। क्योंकि सर्वे- 
रसोपमर्दी श्रीराधाकृष्ण के दिव्य दर्शन, रसपान से वे सवदा झके रहते हैं! बहमस्वादपरायण 
योगीन्द्र मुनीन्द्रों की भी यही स्थिति होती है। वे लटे तन. फटे कपड़े रखते हुए भी परमंदवये- 


a 


सम्पन्न सम्राद्दुर्लभ प्रसन्नता में मग्न रहते हें । श्रीराघाएप्ण तत्व री बहता में यह भी एक 
प्रमाण है। जिसके कारण उनको वह ऊंची प्रसन्नता है वह उत्उ $राऽइप्ग ही है। एसे 
पुरुषों को बाहर के दुखों की, सुखों की कुछ परवाह ही नही होर: : ये जला उसी स्थिति में हें 
लौकिक पति वनस्पतियों के अङ्कु में रह कर भी उनको उसका ज्ञोई जकिक सोख्य या उसके 

अभाव में दुख नहीं है, वे तो श्रीश्यामसुन्दर के करस्पर्शानन्द-समुद्र में मग्न हें। अतः उन्हींस 
पूछती हें-'पृच्छतेमा लता. . . . . । 
श्रीयुगलविहारी की प्रेष्ठसखीरूपा ब्रजाङ्गनाओं को तो' उन लताओं का दशन करके 
ही आश्वासन और एक प्रसन्नता मिली । कारण वे जानती हें कि वे लता विशुद्ध सख्यभाववती 
हें। यही समझ कर उन्होंने उनसे प्रश्‍न भी किया । इन ब्रजाङ्गनाओं के मन में लताओं को 
उस स्थिति से यह भाव उत्पन्न हुआ कि 'सुपर्णयूथिका लताएँ श्रीयुगलबिह्ारी की लीला से 
प्रेरित होकर उस भाव को हमें इङ्गित करने के लिए ही मानो तरुण तमाल के साथ समालिङ्गित 
हुई हें । अतएव 'ततूकरजस्पृष्टा' (तयो: करजैः स्पृष्टा) हें । दोनों ने एक दूसरे का श्रृङ्गार 
करने के लिए अर्थात्‌ श्रीवृषभानुकिशोरी ने प्यारे श्रीश्यामसुन्दर के अपने जैसे स्त्रीवेष की रचना 
के लिए और श्रीनन्दसूनु ने श्रीगौरसुन्दरी के अपने जसे पुरुष वेष की रचना के लिए लताओं से 
सुमन-स्तवक और सुमनों का चयन किया है। उन्हींके संस्पशं से इनमें यह पुलकभाव है। 
इन सखियों की स्थिति बहुत ऊँची है, ये श्रीयुगलबिहारी की उपासना सख्यभाव से करती हें। 
जो सुख इन परमप्रेष्ठ सखियों को प्राप्त है, उसके लिए श्रीविहारीलाल भी लालायित रहते हें । 
बे जानते हूँ कि हम दोनों के समुदित आह्वाद-आनन्द का यथावत्‌ अनुभव इन्हीं को होता है; 
अर्थात्‌ श्रीश्यामसुन्दर को केवल श्रीगोरसुन्दरी के और उन्हें केवल श्रीश्यामसुन्दर के प्रणयसौख्य 
का अनुभव होता है, परन्तु ये सखियाँ दोनों के बिभिन्न ओर समुदित लोकोत्तर, स्नेहसौख्य को 
प्राप्त करती हें । 
लता पतिस्थानीय वनस्पतियों से समारिलिष्ट रहकर भी श्रीश्यामसुन्दर के मुखदर्शन 
से मुग्घ हें, उन पर फूल विखेरती हें । लताओं को कौन कहे? देवाङ्गनाएं जो सौन्दर्यं की सीमा 
गिनी जाती हें, अपने परम विदग्व पतिदेवों के अङ्क में विराजमान होकर भी गँवारे ग्वालवालों 
से श्रृङ्गारित श्रीनन्दनन्दन के मयूरचन्द्रिकाचित, वन्य कुसुमकल्पित कुण्डलाद्यलकृत आनन पर 
सकद्दर्शन से ही सदा के लिए वलिहार हो जाती हैं, उनकी नीची शिथिल पड़ जाती हैं, अकस्मात्‌ 
उत्पन्न रोमाञ्च की तीव्रता से उनके केशपाश विशीणं हो जाते हें और उनमें ग्रथित शतशत 
कुसुमगुच्छ युगपत्‌ विकोर्ण हो जाते हें । 
दूसरी ओर श्रीवृषभानुनन्दिनी का वह सोन्दर्य-माधुरयहै जिसकी कमनीयता लोकोत्तरता 
पर पूर्णंतम पुरुषोत्तम परन्नह्म श्रीकृष्ण भगवान्‌ ने अपने को न्योछावर कर दिया । साधारण 
ब्रजरमणी लक्ष्मी हें, गोपीजन लक्ष्मौतम हें। अतिशय में तमप्‌ है। उनकी भी सिरमौर 
श्रीचन्द्रावली है, ये अनन्तानन्त गोपीयूथ की प्रभु हें । श्रीशयामसुन्दर का अभिसार दो ही स्थान 
पर होता था-या तो श्रीवृषभानुनन्दिनी के यहाँ या चन्द्रावली के यहाँ। उन. श्रीचन्द्रावली के 
दिव्यप्रासाद में श्रीकृष्ण एक बार पधारे । 'रसरीति के अनुसार परिरम्भबद्ध होकर वे श्रीचन्द्रा- 
बली के अङ्क में विराज रहे थे । पर श्रीवृषभानुनन्दिनी का अनुस्मरण होते ही श्रीचन्द्रावली के 
सौन्दर्य, लावण्य, प्रणयपाश उन्हें भूल गये, श्रीराघोहेश्यक कम्प, हषे, रोमाञ्चादि होने लगा 

ओर वे श्रीराघे श्रीराघे, वरवस कहने छग पड़े । यह इनकी वही स्विति हुई जो देवाज्नाओं 
की अपने पतिदेवों के अङ्कु में स्थित रहते भी श्रीकृष्णदर्शन से हुई श्री । वे श्रीचन्द्रावळी की 
गोद में श्रीराधा के लिए विह्वल हो गये ; जो माधुर्यामृतसिन्त्र की लहर श्री रावाङ्क में विराजमान 
होकर उठती थी, उसके लिए वे लालायित हो गये । 


यस्याः कदापि वसनाञचलखेलनोत्यघन्यातिधान्यपवनेन कृतार्थमानी । 
योगीन्द्रदुगमगतिमंयुसूदनोऽपि तस्यनमोऽस्तु वृषभानुभुवो दि्ऽपि । 
अर्थात्‌ श्रोवृषभानुनन्दिनी के वसनाञ्चल खेल से समुत्पन्न, अतएव अपने को परमघन्य 
समझनेवाला वायु भी जव कभी श्रीनन्दनन्दन के स्पशं का विपय होता है, तो वे उतने मात्र से 
भी अपने को परम कृतार्थ मानते हें, यह स्थिति उन मधुसुदन भगवान्‌ की है, जिनकी प्राप्ति 
के लिए बड़े-बड़े योगीन्द्र मुनीन्द्र तरसते रहते हें । वह तो दिशा भी वन्दनीय है जहाँ श्रीवृषभान्‌- 
भूपतनया का चरण-सञ्चार होता है । 
तात्पर्यं यह है-कि उन श्रीवृषभानुनन्दिनी के सङ्ग परम उमङ्ग में श्रीकयामसुन्दर 
इधर से निकले हें, इन लताओं ने उन्हें देखा है, श्रीराधाकृष्ण का सम्मिळन इनके सामने हुआ है, 
इसीसे ये रोमाञ्चित हो रही हें, ये उनकी परम अन्तरङ्गा हें, इन्हीं से पूछो-- 


'वृच्छतेमा लता बाहूनप्याहिलष्टा वनस्पतेः । 

नूनं तत्करजस्पृष्टा विस्त्यरपुलकान्यहो ।' 

“इत्युन्मत्तवचो गोप्यः कृष्णान्वषणकातराः । 

लीला भगवतस्तास्ता ह्यानुचक्रुस्तदात्मिकाः ।।” 

यों पागलों की तरह गोपबालाएं पूछती फिरती हें-कारण्डव, भमर, लता, तुलसी, 

धुक्षों से । यह प्रेम की परिस्थिति है । जो वस्तुतः व्यग्र हूँ, उन्हें किसीसे भी पूछने में सङ्कोच 
नहीं । 'तस्ये नमोऽस्तु वृषभानुभुवोदिशेऽपि' । फिर उघर से वयार (वायु) भी आये तो उसे 
प्रणाम क्यों नहीं ? वह तो बरसाने का वयार है, वड़ा प्रिय है। यों उन्मत्त हें, किसीसे भी 
बोलने लगतो हें, कुछ भी बोलने लगती हें । 'उन्मत्तवचः' का यह भी अर्थ है कि 'उत्कृष्टानाम्‌ = 
योगोन्द्रमुनीन्द्राणामपि, मोहो यस्माद्‌ वचसः' अर्थात्‌ जिन व्रजाङ्गनाओं की वात सुन कर वड़े- 
बड़े योगियों को भी म्रम, मोह उत्पन्न हो जाय जिनके वचनों से वे गोपियाँ । अथवा “'उत्कृष्टस्य= 
पूर्णतमपुरुषोत्त मस्य श्री कृष्णस्य स्वंज्ञस्यापि मोहो यस्माद्‌ वचसः” अर्थात्‌ श्रीकृष्ण भी जिनकी 
गम्भीर, ऊंचे भाव की वाणो को सुन कर विस्मित हो जाते हें । अहो गोपियो ! घन्य है, तुम्हारा 
प्रम-वन्धन, कितना ऊँचा है तुम्हारा भाव? रात्रि का समय, श्रोशयामसुन्दर का मुरली के 
द्वारा आह्वान ! उस समय के आनन्द को पा कर उसे ही अब ये ढूंढती फिरती हें । इनके वचनों 
का स्पष्ट “अर्थ तो श्रीकृष्ण परमात्मा को ही लगा है। इनके सामने उस संज्ञ को सर्वज्ञता 
भुलाय गयी । “गोप्यः गा:=वाचः भगवद्गुणयानेन पान्तीत्ति गोप्यः” अपने प्रियाप्रियतम 

श्री राधाकृष्ण के गुणगान से वाणी का पालन रक्षण करनेवाली ये गोपियाँ हें । इसके अतिरिवत 
अन्य वाणी तो वन्ध्या है-". . . वन्ध्यां गिरन्तां बिभृयान्न धीरः” । ब्रजाङ्गनाओं ने इसका 
पूर्ण पालन किया । वे श्रीवयामसुन्दर प्राणघन के अन्वेषण में व्यग्र है, उन्मत्त हें । 
गोपियों ने सव से पूछा, पर किसी ने भी उन्हें समुचित उत्तर नहीं दिया, उन्हें पागल 
जानकर उनकी ठठोली की । हताश उन्होंने भगवल्लीला का आश्रय लिया-“लीला भगवत- 
स्तास्ताह्यन्‌चक्रुस्तदात्मिकाः।' वें ". . .पुतनासु पयः पानम्‌. . .” आदि लोलाओं का 
अनुकरण करने लगीं । ब्रजाङ्गना पहले ही सन्तप्त हैं, फिर भगवल्लीलानुकरणरूप ल्लीलानुकरणरूप घृतसयोग 
से वाडवाग्नि के जसा उनका विरहानल और भी अधिक उद्दीप्त हुआ होगा । वसी परिस्थिति 
में तो वे जीवित भी कंसे रह सकेगी ?. इसलिए कहा है-'तदास्मिकाः' (स कृष्ण: आत्मनि 
यासां . ताः) अर्थात्‌ श्रीशयामसुन्दर के वाचक 'कृष्ण’ नाम के 'क' में, जो सुशीतल 
अमृतवर्ण है, उनका चित्त आसक्त था, उसीने उनकी रक्षा कंर भस्म हो जाने से वचा 
लिया । 
अथवा 'तदात्मिकाः' पद से लीला का ही परिग्रह है । भगवान्‌ की लीला-झाकिति ने 
जव देखा कि अव इन ब्रजाङ्गनाओं को इनका यह जीवन भार हो रहा है, तो वह स्वयं ही इनकी 
रक्षा के लिए प्रकट हुए । वसे श्रीदयामसुन्दर कहीं बाहर नहीं चले गये थे, वे तो आन्तर-रमण के 
निमित्त ब्रजाङ्गनाओं के अन्तर में प्रविष्ट हुए थे । जव उन्होंने देखा कि अब ये वाहर मुझे न 
देखकर अतिसन्तप्त हो रही हें तो उनके आइवासन के लिए अपनी लीलाओं को उन्होंने भेजा । 
'आनन्द-वृन्दावन चम्पू' में इस पर एक गम्भीर भाव व्यक्त हुआ है । उसका आशय है कि जसे 
दीपादि की ज्योत्स्ना प्रकोष्ठ के मध्य में होने पर वह वाहर नहीं दीखे, जेसे घन में विद्य॒त्‌ होती है 
पर उसके मध्य में होने से वह बाहर सदा नहीं दीखे, बसे ही श्रीश्यामसुन्दर की स्थिति यहाँ है । 
एक वात और भी कि यदि एसी परिस्थिति उत्पन्न हो कि विद्युत्‌ की ज्योत्स्ना से प्रकादामान 
गौरवर्ण घन में शयाम घन छिप जाय, विद्युत्‌ के प्रकाशातिशय से उसके होने पर भी वह न दीखे । 
यदि एसी स्थिति कदाचित्‌ वन सके तो श्रोश्यामसुन्दर के अन्तहित भाव का वर्णन हो सकता है । 
एसे स्थलों में 'अभूतोपमा' होती है जेसा कि श्रीमद्भगवद्गीता में है-“दिवि सूर्यसहस्रस्य भवेद्‌ 
युगपदुत्थिता । यदि भाः सदृशी सा स्याद्‌ भासस्तस्य महात्मनः”, ऐसा हो तब अन्तहितता की 
उपमा बने । 
कल्पना कीजिये-एक प्रेमानन्द परिपूर्णहित सरोवर है, उसमें सुवर्णवर्णा कमलिनी 
खिली है, उनमें मिलिन्द छिपा है । इनके मध्य में एक कमल-नाल है जिसमें सुवर्णवर्णा कमलिनी 
और श्यामवर्णं कमल दोनों खिले हें, जसे अकस्मात्‌ वे तरुण कमल-कमलिनी अन्य सुवर्णवर्णा 
कमलिनियों से हट कर भीतर छिप जायें, एसे ही श्री राधा-कृष्ण उस समय योगमाया से अन्तहित 
हुए हें, गोपाङ्गनाओं से अलग नहीं हुए हैं । जेसे मनोहर अमृतवर्षी घन विद्युत्‌ से अलग न हो 
वसे ही यहाँ की परिस्थिति है। उन ब्रजदेवियों की संवित्‌ में, ज्ञान में, चित्त में श्रीकृष्णतत्त् 

और श्रीकृप्णतत्व में उनका चित्त, ज्ञान, संवित्‌ -सत्र ओतः वनों एक मंक ही रहं हं । 
इस परिस्थिति में टीलानुकरण आरम्भ हुआ है-- 
“लीला भगवतस्तास्ताद्यन्‌चक्ुस्तदात्मिकाः ।” 
पूर्णतम पुरुषोत्तम भगवान्‌ श्रीकृष्ण को ढूढते-डूंडते ब्रजदेवियाँ वेताल हो गयीं । तरु, 
लता, पशु, पक्षी-सभी से उन्होंने पूछा । पर कहीं भी उनकी पृच्छा पूर्ण नहीं हुई, इससे और 
भी अधिक व्यग्र हो उठीं । उस समय उनका श्रीङृष्ण-प्रेभोन्माद, श्री कृष्ण-विरह पूर्ण परिपाक- 
अवस्था को प्राप्त हो चुका था। तव उनमें कुछ धैर्य रखनेवाली हितेषिणी ब्रजाङ्गनाओं ने 
अपनी सखिथों के साथ अपने को अतिआतुर देख कर सोचा-अव कोई चित्त-सान्त्वना का और 
उपाय होना चाहिये, नहीं तो प्रेम की अन्तिम दशा आ जायगी, हम सव का जीवनही न रह 
सकेगा । यह वियोगजन्य तीव्रताप से अतिंसन्तप्तता न जाने कया करा दें। अतः प्राणघन 
श्रीश्यामसुन्दर की मधुर लीलाओं का अनुकरण करना चाहिए । सम्भव है, उनके श्रवण, मनन 
और दर्शन से हम लोगों को कुछ शान्ति मिले । अथवा भगवल्लीलाशक्ति'ही उनकी विद्वलता 
देखकर अनुकम्पा से स्वथं प्रकट हुई, क्योंकि लीला के साथ ही श्रीकृष्ण परमात्मा पहले उनमें 
अन्ताहित थे । (अध्यायारम्भ के दो पद्यों में यें भाव पहले व्यक्त हुए हैं) अतः अन्तरनिविष्ट 
श्रीकृष्ण परमात्मा ने ही ब्रजदेबियों की सान्त्वना के लिए लीलाओं का प्राकटघ किया, अर्थात्‌ 
गोपाङ्गनाओं को अव स्वुलीलामय बना कर उन्होंने प्रकट किया। अत: उन्मत्तवचना गोपाङ्गनाओं 
ने अव भगवान्‌ की उन-उन लीलाओं का अनुकरण आरम्भ किया-'इत्युन्मत्तवचो गोप्य: कृष्णा- 
न्वेषणकातरा: । लीलाभगवतस्तास्ता ह्यनुचक्रुस्तदात्मिकाः ।।' 
गोपाङ्गनाओं के इस 'उन्मत्तवचः' विशेषण से यह अभिप्राय नहीं है कि जेसे लोक में 
पागछों की वात या क्रिया उपहास्य और उपेक्षणीय होती है वेसे इनकी भी ये वातें अथवा प्रस्तुत 
भगवल्लीलानुकरण उपक्षणीय हें । प्रत्युत इनके इस उन्मत्तवचस्त्व पर कोटि-कोटि सावघानों 
के. वचन न्योछावर कर दिये जाते हें एसा उन्मत्तवचस्त्व किसी परमसुकृती को ही मिल 
सकता है। अतः 'उन्मत्तवचः' का अर्थ है-,उत्कृप्टानां सनकादिशुकादिमुनीनामपि मदः 
सञ्जायते यासां वचसा ता उन्मत्तवचः' अर्थात्‌ सनकादि शुकादि परमवीतराग महामुनियों को 
भी जिन ब्रजदेविथों की बातें सुन कर, तन्मयता देख कर मद-आनन्दविभोरता होती है । अथवा 
इन मुनियों की कौन कहे, इनसे भी उत्कृष्ट इनके भी उपास्य साक्षात्‌ श्रीकृष्ण परमात्मा भी जिनके 
प्रेम-लपेट अटपटे बचनों को सुनकर मोदमग्न हो उठते हें, उन उन्मत्तवचनाओं को घन्य है--- 
'उत्कृष्टस्य थीकृष्णस्य परमात्मनोऽपि उन्मादकरो वचो यासां ता उन्मत्तवचः:।' एसी हें: वे 
उन्मत्तव्रचना, कोई सामान्य नहीं । उन्होंने लीला आरम्भ की । प्रश्‍न हो सकता है कि जव वे 
भगवान्‌ को लीला के स्मरण से हीं इस दशा को पहुँची हें-परम सन्तप्तहो रही' हें तव॒ उसीसे 
उन्हं सान्त्वना कसं मिल सकती है, क्या लीलानुकरण रूप घृत से समुदीप्त वह विरह-वाइवाग्नि 
अब्‌ की वार उन्ें,भस्म-ही न कुर,देगा ? हाँ,यह सम्भव है, परन्तु बे.तो 'तदातिमका;; (तस्मिन्‌ 
45 

श्रीकृष्णे एवं आत्मा मनो यासां ताः) हें । उनका मन शैत्यसुधापाथोधिसदुद श्रीकृष्ण परमात्मा 
में समासक्त था, अतः भस्भ नहीं हुई, जीचित ही रहीं । बात ठोक भी है-'को ह्येवान्यात्‌ कः 
प्राण्यात्‌ यद्येष. . .।' कौन उन पूर्णतम पुरुषोत्तम परब्रह्म श्रीकृष्ण के बिना जीवित रहता, 
सत्तावान्‌ होता, यदि उनमें वे विराजमान न होते । अतएव उनके अन्तर्हित होते ही 'अतप्येस्तम- 
चक्षाणाः' आदि गोपदेवियों की स्थिति बतलायी गयी है और अब उन्हीं के लिए 'लीलाभगवत- 
स्तास्ता ह्यनुचक्रस्तदात्मिकाः' कहा जा रहा हे। भाव यह हे कि श्रीकृष्ण ही उनमें विराजमान 
थे और उनकी लीला ने ही उन्हें लीलानुकरण में प्रवृत्त किया। लीलांनुकरण आरम्भ 
हुआ 


'कस्यादिचित्‌ पुतनायन्त्याः छुष्णायन्त्यपिबत्‌ स्तनम्‌ । 
तोकायित्वारुवत्यन्या पदाहन्‌ इाकटायतीम्‌ ।' 


किसी ने पूतना के जेसा आचरण किया, कोई गोंपी उसके स्तनपानाथं श्रीवालमुकुर्द बन 

गयी । पूंतनाभाव प्रकृत उज्ज्वल रस के विरुद्ध है, गोपीभाव से इसमें बहुत अन्तर है । पूतना 
श्री कृषण-जिघांसा (मारने की इच्छा) से आयी थी, उसने अपने स्तनों में कालकूट का लेप किया 
था, वही स्तन उसने यशोदोत्सङ्गलाखित श्रीबालमुकुन्द को पिलाया था । इससे भी अवश्य 
उसकी दिव्यगति हुई, धात्रीं के जैसी गति उसने पायी-'अहो बकोयं “स्तनकालकूटं जिघांसया 
पाययदप्यसाध्वी । लेभे गति धाच्युचितां ततोऽन्यं कं वा दयालं शरणं व्रजेम ।' परन्तु इस पद्य 
में 'जिघांसया' से इस कार्य का अनोचित्य निदिप्ट हुआ है, एसे ही 'अपि' से भी । अर्थात्‌ जो प्रभु 
समस्त निरुपाधिक कल्याण-गुणगणों के आस्पद थे, जिनकी सभस्त प्रकार से अहँणा उचित थी, 
'जिनके मङ्गलमय श्रीविग्रह पर अपने को न्योछ।वर कर देना चाहिए था, उन्हें विषपान कराया; 
उनके प्रति जिघांसा प्रकट की, धिक्‌-घिक्‌ । यह दूसरी वात थी कि इस दुष्कृत्य से भी पूतना को 
धात्र्यृचित उत्तमगति का लाभ हुआ । यह तो श्रीकृष्ण परमात्मा के सम्बन्ध की विशेषता का 
महत्त्व है! उत्तम आश्रय औरं विषय आदि की महिमा से अनुचित भी उचित हो जाता है 
चोरी बुरी, परन्तु श्रीकृष्ण की माखन-चोरी इसका अपवाद है, वह भावुकजनमानसोल्लासिनी 
है । -काम बुरा, पर विषय-महिमा रो (कृष्णविषयक होने से) कान्तभाववती ब्रजाङ्गनाओं के 
लिए वह अत्युत्तम हो गया । अस्थि-मांसादियुक्त शरीरादि विषय की अपचित्रता से काम बुरा, 
बहुत बुरा, पर श्रीशयामसुन्दर मदनमोहन के सम्बन्ध से वह भूषण बन जाता है। इसलिए 
जिघांसा वुरी-जो प्रभु, पुजा, प्रेम, भनित करने के योग्य हें उनके हनन की चेष्टा करना बुरा, 
पर उसके श्रीकृष्ण परमात्मविषयक होने से वह भी उत्तम हो गया-'. . . सद्‌गतिभवाय 

परन्तु गोपाङ्गनाओं में यंह पुंतना-भावना नहीं थी, वे अत्यन्त शुद्ध भाववती थीं तो उनमें यह 
पुतना का भाव क्से हो गया? ` 

इसका समाधान यही कि यह लोलोसाघंनाथ अनुकरणमात्र था । दूसरे अपन प्रमी को 

कष्ट १हुँचाने वाला सभी को बुरा लगता है । पूतना ने श्रीगोपीजनवल्लभ भगवान्‌ को मृत्युकप्ट 
पहुँचाने की चेष्टा की, अत: गोपिथों को वह सदा खटकती और अपकारकरूप में सदा उन्हें उंसका 
स्मरण रहता था-,हाय पूतना ने प्यारे इयाभसुन्दर को बियपान कराया ! ' प्रेमाभिनिवेश् में 
अनिष्ट या अपकारक की चिन्ता वनी रहती है । किसी का टोना न लग जाय इसलिए माता 
अपने लाल के भाल में काजर का ढिठौना लगा देती है । किसी का कोई प्रेमी बाहर जाता है 
तो उसे शङ्का होने लगती है-'किसीने लाठी तो नहीं मार दी, शेर तो नहीं खा गया, कहीं ठोकर 
तो नहीं लग गयी ?' ब्रजदेबियों के सर्वस्व तो श्रीकृष्ण परमात्मा ही थे और श्रीकृष्ण को 
व्रजाङ्गनाओं की दृष्टि में पूतना से सदा भय था । अतः अनिच्छयापि इन्हें पूतना का स्मरण 
रहता था । किसी कीड़े को भौंरा पकड़ लाता है, उसे अपनी गुञ्जार सुनाता है, वह संरम्भभय 
योग से भौंरा हो जाता है । गोपाङ्गनाओं को अपने से भी अधिक प्रिय श्रोशयामसुन्दर थे । 
इस नाते उसमें से एक 'पूतनायन्ती' हो गयी । प्रेमी के विघातक का स्मरण और प्रमातिशयवश 
प्रेमी के साथ एऐक्यभावापत्ति के कारण प्रेमी के भय-हेतु को अपना भय-हेतु मान कर भयरूपापत्ति 
आदि विवेक ही ,पूतनायन्ती' का कारण बन गया । 'कृष्णायन्ती' होने में तो कुछ भी प्रयास नहीं, 
पर 'पूतनायन्ती' होने में इतना चक्कर है । 

अथवा कोई भो व्रजाङ्गना पूतना नहीं बनी । किन्तु श्रीकृष्णविरहसन्तप्तं व्रजाङ्गनाओं 
को पदे-पदे दृष्ट्वा-दृष्ट्वा रक्षार्थ विनियुक्त, सर्वोपद्रवदूरीका राथ भगवान्‌ की योगमाया उनके 
पीछे-पीछे घूम रही थी, वही लीलासाद्गुण्यार्थ गोपीभावापन्न होकर पूतना बनी । कहा जा सकता 
है कि इतना प्रपञ्च करने की अपेक्षा पूतना-लीला ही को जाती; तो यह ठीक नहीं, क्योंकि 
भगवदवतारों में यह क्रम है कि जब-जब श्रीकृष्णावतार हो तव-तंब 'पूतनासुपय:पानम्‌' होना ही 
चाहिए, होता ही है। अतः यहाँ भी यह लीला की हो गयी । अथवा एक भाव यह भी है कि 
वस्तुतः गोपाङ्गनाओं में ही एक पुतना वन गयी । असलो पूतना जिघांसा के अशुद्ध भाव को 
ले कर आयी थी और उदात्त अनुरागवती गोपाङ्कना में उसका गन्ध तक नहीं था, वह अशुद्ध 
भाव का अनुसन्धान किये बिना ही लीलानुकरणसाफल्य के लिए पूतना वनी । पीछे आ चुका 
है-'ग।यन्त्य उच्चेरमुमेव संहता विचिक्युरुन्मत्तकवद्‌ वनाद्वनम्‌ ।' ब्रजाङ्गनाएं भगवान्‌ को 
ही गाती हुई अर्थात्‌ उनके चरित्रों, लीलाओं को गाती हुई उन्हें ढूंढ रहो थीं । गाते-गाते व्रज- 
लीला का भी गान हुआ, उसमें पूतना की कथा भी आयी । वहाँ पूतना के सोभाग्य की महिमा 
उन्होंने गायी-'अहो हमारे प्राणधन ब्रजेन्द्रनन्दन ने कमल की पाँखुरी से भो अधिक सुकोभल, 
भक्तों के मानसमन्दिर में निवास करनेवाले, ब्रह्मादि देवों से वन्दित अपने पादों को वक्षःस्थल पर 
निक्षेप करके स्तनपान किया वह धन्य है-- 

'ववृभ्यां भक्तहूदिस्थाभ्यां यन्द्याभ्यां लोकवन्वितेः । 
अङं यस्याः समाक्रम्य भगवानपि्त्‌ स्तनम्‌ ।' 
(भाग १०।६।३७) 

ये गोपाङ्गनाएँ विरहिणी हें । ये सोचती हें-,हमसे तो भाग्यशालिनी पूतना ही थी, 
जिसके उरःस्थल पर प्राणनाथ श्रीश्यामसुन्दर ने विहार किया, कहीं पूतन! बनने पर ही प्रभु 
हमारे उर-्स्थल पर विहार करने पधारेंगे तो हम धन्य-धन्य हो जायेंगी [! इसीलिए मांनो वे 
पूत्तना भी बनीं । उन व्रजदेविथों की दृष्टि में तो दूषण वही है. जो प्रियतम प्राणधन श्रीमोहन के 
सम्मिलन में वाधक है और भूषण बही है, जो केसे भी उनसे सम्मिलन करा देने में साधक है। 
चाहे वह्‌ तृण्णा आदि ही क्यों न हो । वे गुण. भूषण किस काम के जिनके कारण प्रभु के दर्शनों 
से वञ्चित रहना पड़े, वियोग-वह्नलि में सदा जळते रहना पड़े 'अञ्जन कहाँ आँखि जो फोरे' 
.' वेराग्य बहुत उत्तम वस्तु है, पर वह कहीं श्रीकृष्ण परमात्मा के प्रति हो जाय तो कोड़ी 
काम का भी नहीं, वहाँ तो राग-अनुराग होना चाहिए, उनके प्रति विषयों से कभी पराङ्मुख न 
होनेवाली अविवेकियों की जैसे गाढ प्रीति होनी चाहिए । वैराग्य गुण है, पर यहाँ दूषण है। 
यों 'पूतना' कोई अच्छी चीज नहीं, वह तो-'पूतना लोकवालध्नी, राक्षसी, रुधिरादाना. ..' 
है. कितनी ही दुष्टा है। सुतराम्‌ पूतनाभाव चाह की चोज नहीं । चाह की चीज तो उन 
ब्रजदेविथों की श्रीकृष्णभावना है, जो उन्हें पूतनाभाव में भी दीख पड़ रही है। यदि पुतना 
वनने से भी उरःस्थल में श्रीश्यामसुन्दर का विहार प्राप्त होता है तो बे उसका भी स्वागत करती 
हुं-'लो हम पूतना ही वनती है, प्राणप्यारे भिलें तो ! ' 
अथवा ब्रजाङ्गंनाएं सोचती हँ-'क्या करें, कहाँ जायें, इसकी अपेक्षा तो हमारे प्राण 
निकल जाते वही अच्छा होता । हाय, इस उग्रताप में भी हमारा मरण नहीं होता । क्‍यों ये 
हमारे प्राण अपन प्यारे की प्रतीक्षा में नहीं निकल रहे हें? संसार में मनष्य की सर्वोपरि वस्तु 
प्राण हें, पर प्राणघन श्रीश्यामसुन्दर तो इनक भी प्राण हे--श्रोत्रस्य श्रोत्रं मनसो मनो यद्वाचो ह 
बाच स उ प्राणस्य घ्राणइचक्षुषञ्चक्षः. . .।' हमं एसा लगता हें कि ये उन्हीं प्राणों के भी, 
प्राण श्रीस्यामसुन्दर क मिलन की व्याकुलता में हमारे देह से निकलना भल गये हैं । फिर उनके 
विना कोई रह ही कंस सकता है-“न प्राणेन नापानेन मर्त्यो जीवति कइचन । इतरेण तु जीवन्ति 
यस्मिन्नेताबुपाश्रितो ।' तो फिर आओ सखि! पूतना ही बने, जिससे अपने आश्रित और 
प्रतीक्षापरायण इन प्राणों की ये स्वथं समाप्तिं कर दें। सखियो, श्रीश्यामसुन्दर को स्त्रियों से 
प्रेम नहीं है । देखो जनमते ही उन्होंने पूतना पर हाथ साफ किया । अपने पहले अवतार में भी 
उन्होंने 'ताडका' का नि:सद्भोच वघ किया। फिर अब प्राणप्यार श्रीमोहन के विप्रयोग में 
जीवन रखना तो लोकनिन्दा है । अतः प्राणों के भी प्राण श्रीश्यामसुन्दर के वियोगजन्य इस 
तीब्रताप में प्राणों का विसञ्जन कर देना ही सर्वोत्तम है और इसका सुगम साधन पूतना बनना है। 
पूतना बनी कि श्रीबालमुकुन्द श्यामसुन्दर ने हमारा काम तमाम किया।' यहाँ ऐश्वर्य और 
माधुर्य भाव साथ-साथ चल रहे हें, इस जगह एश्वयं माधुर्य सं दब गया है। , 
ब्रजदेवियों ने सोचा कि 'सब्रसे अधिक आनन्द को बात तो पूतना. बनने में यह है कि 
उर:स्थल पर श्रीब्रजेन्द्रनन्दन का विहार प्राप्त होगा और वह भी उन्हीं का गान करते हुए; 


` घौरासपल्चाष्यायौ र्डं 


'गांयत्त्य उच्चेरमुमेव।' तयाच सदा के लिए वियोग-दु:ख से मुकत हों जायंगी एवम्‌ सद्गति तो 
मुफ्त में ही मिळेगी । प्रसिद्ध है-विध देनेवाली पुतना को भी भगवान्‌ ने सद्गति प्रदान की ।' 
सत्यलोक पति ब्रह्माजी, जिन्होंने भगवान्‌ श्रीकृष्ण के भगवत्त्व की परीक्षा के लिए वत्सापहंरण 
किया और जो अन्तर्मे भगवान्‌ को अतुल महिमा को देखकर मुग्ध रह गये तथा ब्रजवासियों के 
लोकोत्तर सौभाग्य और निःस्वार्थ श्रीकृष्ण प्रेम को देखकर आइचयंचकित रह गये, उनको यह 
सन्देह हुआ कि जव अघासुर-वकासुर आदि समस्त कुल के साथ भगवान्‌ ने पूतना को आत्मपद 
जैसा ऊँचा पद प्रदान दिया तव इन निरुपम-तिःस्वार्थ स्नेही ब्रज-वासियों को इनसे आनृष्य प्राप्त 
करने के लिए वे क्या देंगे ? विशव का कोई और ऊँचा फल इन्हें देने की भगवान्‌ ने यदि सोच 
रखी है तो उनसे निज से वढकर विश्व में कोई ऊँचा फल नहीं है। पूर्णतम पुरुषोत्तम परश्रह्म 
जिनके साथ नाचे,गाये, खाये पीये,विविध क्रीडा करें इससे बढकर जगतमें ओर दूसरा उत्तम 
फलहो ही क्या सकता है ? जिन्होंने अपना तन, मन, घन, देह, नेह, गेह, पुत्र, कलत्र, मित्र सब 
कुछ भगवान्‌ पर न्योछावर कर दिया और जिन्होंने वेर किया, दोनों को समान फल कसे दिया 
जा सकता है? अतः: मेरी समझ में तो भगवान्‌ सदा इनके ऋणिया रहेंगे) भगवान्‌ विश्वफ- 
लातमा हैं, पूर्णानन्दसिन्धु हें, उसके ' विन्दु के समान इन्द्रादि लोक सौख्य हें-'. . . एतस्य मात्रा- 
मुपजीवन्ति।' जव स्वयं आनन्दसिन्धु ही जिनके घरों में क्रीड़ा की लहरें ले रहा है तब वे बिन्दु 
से कंसे तृप्त होंगे ? सुतराम्‌ इन्द्रादि-पद देकर भो प्रभु इनसे अनृण नहीं हो संकते-- | 
एवां घोषनिवासिनामुत भवान्‌ कि देवरातेति न, 
इचेतो'विइवफलास्फलं त्यदपर कुत्राप्ययन्मुह्यति । 
सद्वेषादिव पुतनाऽपि सकुला त्वामेव देवापिता, | 
यव्‌धामाथंसुहू ्प्रियास्मतनयप्राणाञ्ञयारर्वर्कृते ॥ ह 
2 (भाग १०।१४।३५)- 
गोपियों ने समझा कि हम तो श्रीश्यामसुन्दर के दर्शनों के लिए ही उत्कण्ठित हें, सो. 
पूतना बनने से कभी तो सम्भव होगा ही। फिर विप्रयोग भौ न होगा। अतः पूतना 
बनी-“कस्याश्चित्यृतनायन्त्या: कुप्णायर्त्यपियत्‌ स्तनम्‌ । शक 
(वामेव देवापिता' आदि से द्योत्य भगवत्सायुज्य आदि की प्राप्ति पर अन्य लोगों के 
कुछ और भी भाव हैं । जैसे कुछ भगवद्भक्त भगवच्चरणारविन्द में, कुछ भगवन्मुखा रविन्द 
आदि में लीन होते हैं। यही भेद है। श्रीभगवान्‌ का सर्वाङ्ग ही फल है। विधि निषेध साधन म 
होता है, फल में नहीं। सुरापान न करना आदि से समुत्पन्न फल और अग्निहोत्रादि से समुत्पन्न 
स्वर्गादि फल में कोई अन्तर नहीं । श्रीभगवान्‌ तो भक्ति-उपासना का फल है, उनक पादारविन्द, 
हस्तारविन्द आदि सब फल हें । 'आनन्दमात्रकरपादमुखोदरादि . . : ही उनका स्वझूप है।' 
इसकों सभी मानते हें। मिठाई के खिलौने के हाथ-पांव सब मिठाई ही होंगे!। बसे ही भगवान्‌ 
का समग्र विग्रह आनन्दभयमात्र है-'सत्यक्षानानन्तानन्वमात्रक रसमूत्तेय:। अस्पृष्टभूरिसाहात्म्या- 

ह्यपि हा पनिषद्दृध्वाम्‌ ।' (भाग०, ब्रह्मास्तुति) । यह बात श्रीमद्भागवत से भी सिद्ध है। 
भगवान्‌ श्रीकृष्ण ने ब्रह्माजी को अपने स्वरूप बतलाये वे सत्य, ज्ञान, अनन्त, आनन्दमात्र थे। 
बीच में असत्य आदि के निवेश निवारणार्थ 'मात्र' पद है । अतएव 'मधुराधिपते रखिलं मधुरम्‌- 
वेणु रेणु, गौ बत्स सब मधुर, निज देह से लेकर उसके सम्पर्कपर्यन्त सब भधुर ही मधुर। 
यों भगवदूविग्रह फलस्वरूप ही है। कहीं उसकी कुछ साधनता भी है, जेसे-अघ।सुर संहार, 
भक्ताह्वान आदि । ऐसे ही परिरम्भ में पादस्पर्श में फलता है; और चलन में साधनता । विवेक 
यह कि जीला में ही साधनता है, प्राकृत (स्वभाव या स्वरूप) में नहीं। भगवान्‌ श्रीकृष्ण के 
मुख में केबल फलात्मता ही है, ऐसे ही उनके दशन में, अधरामृत में बंशी निनाद में चुम्बन में 
सबंत्र फलात्मता है। अतः 'सद्वेबादिव पूतनापि सकुला त्वामेव देवापिता’ से आत्मदानरूप 
जो जो लीनता हुई.वह हुई अवश्य भगवद्विग्रह में ही, परन्तु उनके पादारविन्द में; अथवा 
श्रीभगवन्मुखारविन्द में फलात्मता के साथ क्वचित्‌ साघनात्मता भी है, वहाँ देवभोग्या, सवं- 
भोग्या, भगवद्भोग्या सुधा का निवास है। देव-भोग्या सुधा बंशी-छिट्रों से निर्गत होकर वृक्ष, 
लता मयूरों को प्राप्त होती है । ये वृक्षादि वृन्दावन के देवता हें, प्राकृत देवता नहीं, किन्तु भग- 
वत्स्वरूपभूत भगवदंश भूत देव हें। वृन्दावन की लता-पता, पशु-पक्षी, जड जङ्गम आदि 
सव श्रीकृष्ण परमात्मा के रमण की सामग्री हें और ये उनके रमण की सामग्री तभी बन सकते हें 
जब इनमें उनका प्रवेश हो। श्रीइयामसुन्दर मदनमोहन का रमण श्रीब्रजेन्द्रनन्दिनी के ही सङ्गं 
में सम्भव है, सुघाकररूप में विराजमान हें, वे ही देवभोग्यारूप में फलती हें, फलतः: सव श्रीराघा- 
मय हो जाता है, वहीं उनका रमण होता है। अतएव वे श्रीराधारमण हें। गोपाङ्जनाओं में 
उनका रमण नहीं, किन्तु जहाँ श्री राधा वहीं उनका रमण होता है। आत्माराम का रमण आत्मा 
ही में-अपने ही में-होता है। यों देवभोग्या सुधा में भी साधनता आयी । जैसे प्रत्येक काष्ठ- 
खण्ड में अग्नि है पर वह अव्यक्त है, व्यक्त का सम्बन्ध हो जाने से बह (अग्नि) व्यवत-प्रकट 
हो सकता है। ऐसे ही 'बनलतास्तरव आत्मनि विष्णुं व्यञ्जयन्त्य इव पुष्पफलाठघाः ।/ 
(भाग १०।३५।६ युगलगीत) अर्थात्‌ वन के लता, तरु अपने में भगवान्‌ विष्णु को मानो प्रकट 
करते हुए-पुण्प-फल भार से समाच्छन्न थे। आश्य यह कि व्यापक होने से भगवान्‌ विष्णु तो 
उनमें पहले भी थे पर प्रकट नहीं थे, अब प्रकट हो गये। फलतः प्रकट स्वस्वरूप में ही रमण 
होता है । अधर-सुधा में दोनों प्रकट हें । जहाँ इसका सम्बन्ध है, वहीं श्रीराधा का प्राकटच है । 
भगवद्भोग्या सुधा भी अधरसुधा का साधन बनती है। इस प्रकार पूतना आदि और व्रजाङ्ग- 
नाओं क श्रीकृष्ण-सायुज्य में भेद है। लीला के अनन्त होने से यहाँ सर्वदा सायुज्य नहीं । 
प्रेमपौड़ावश गोपाङ्गना पूतना को बड़ी मानकर उसके भाव से पूतना बनना चाहती हं। वें 
चाहती हुँ-किसी भी प्रकार हमें भी प्राण-धन श्रीशयामसुन्दर मदनमोहन राघाविहारी का सम्बन्ध 
मिल. जाय। इसीलिए पूतना भी बनने को तेयार हें-'कस्यादिचत्यूतनायन्त्याः कृष्णायन्स्यपिबत्‌ 
स्तनम्‌ । 

गोपाङ्गनाएँ सोचती हें-'अहो पूतना धन्य है, जिस क उरःस्वल पर प्राणप्यार श्रीश्याम- 
सुन्दर ने विहार किया, हाय, हम कहीं पूतना भी वनी होतीं, तो हमारा भाग्योदय हा जाता । 
इन भावों में मगन ब्रजाङ्गनाएँ पृतना वनीं । अथवा गोपाङ्गनाएँ सायुज्यप्राप्तिं ही चाहती हूं । 
यद्यपि अन्तःकरण से उन्हें यह इध्ट नहीं है, तयापि वियोग की असह्यतां में वे इसे ही अच्छा 
समझती हूँ । सोचती हें, ,चलो पूतना बनने से प्राणवन का उर:स्थळ पर विहार तो मिलेगा ही, 
जो हमें इष्ट है, फिर सायुज्य ही सही, रातदिन विरहवक्ि में जलते रहने से वही क्या बुरा है ।' 
पहले सायुज्य में भेद बतलाया गया है-अधासुर, वकासुर आदि को सायुज्य प्राप्त हुआ, वे 
भगवत्पादारविन्द में लीन हुए और गोपाङ्गनाएँ श्रीमुख में । दत्यवध, भवतसद्धेत आदि में 
साधनता है और परिरम्भण आदि में फलता है। परन्तु मुख में तो सदा ही फंलरूपता है । 
हाँ, उसकी सुधा में भेद अवश्य है, जैसे देवभोग्या सुधा साधन होती है, रता, वृक्ष आदि में भग- 
वदुपभोग्यता-सम्पादनार्थं उसका प्रयोग किया जाता है। वेणुगीतपीयूष से लतादि में, परिकरों 
में भगवऱद्घोग्यता सम्पादित की जाती है, क्योंकि वहाँ श्रीवृषभानुनन्दिनी कां सञ्चार हुआ है। 
मुख अग्नि माना गया है-'मुखादग्निरजायत।' कौन अग्नि. प्राकृत नहीं? जब 
पूर्णतम पुरुषोत्तम भगवान्‌ श्रीक्कष्ण प्राकृत नहीं, किन्तु अचिन्त्य, अनन्त, अद्भुत रससुधासिन्धु 
हें, तब उनकी मुखाग्नि भी प्राकृत नहीं, किन्तु वह अप्राकृत विरहवेइवानर है। यह अग्नि 
मुख में ही क्यों ? तो प्राधान्यात्‌ मुख में व्यपदेश है, वेसे तो वह सर्वाद्यव-अधिष्ठित है। 
'विभ्रलम्भ-सम्भोगात्मक उभयविध श्ट्गार भी उनमें है। भगवान्‌ सकलविरुद्धधमश्रय हें 
अतः उनमें दोनों ही श्ङ्खार एक साथ हें, वह भी उद्वृद्ध और उद्देलित रूप में। यहाँ 
उभयविधता भी श्रीभगवान्‌ के सर्वाङ्ग ही में है। 'मुखम्‌' का अन्यत्र प्रधान्य अर्थ है।. यहाँ भी 
“मुखमिव मुखम्‌' क रूप से मुख की प्रधानता है। उसमें प्रधानता विरहं की है। सर्वाङ्ग में 
मुख प्रधान है, श्टङ्गार में विरहाग्नि प्रधान है । इस प्रकार दोनों में प्राधान्य है । श्रीमद्‌वल्लभा- 
चाये 'बिरहवेश्वानरावतार' माने गये हें। वह.विभ्रलम्भश्टङ्गार 'अग्नि' होने पर भी 'रस' है 
और वह भी है सर्वोत्कृष्ट । इस प्रकार श्रीकृष्ण परमात्मा के मुखमें लय होना मानों वियोगरस 
में लय होना है। मुख विश्रयोग रस है, ब्रजाङ्गनाओं का उसीमें लय होना है। अतः यही 
विशेषता है, यह लय स्थायी नहीं । जैसे अपार समुद्र की उसी की वस्तुं का उसमें निमज्जन-उन्म 
ज्जन हो । वस्तुतस्तु श्रीकृष्ण के उभयविघ उद्‌वुद्ध श्परंगार में पुनः-पुनः भावुकों का आविर्भाव- 
'तिरोधानभाव होता है। मुख में भी सर्वातिशायी अधरसुघा का पान होता है 
अस्तु, देवभोग्या सुधा तो समझ में आयी, पर भगवद्धोग्या क्या ? तो यही विलक्षणता 
है। केवल श्रीकृष्णभोग्या ही भगवद्भोग्या सुधा है। परन्तु अपने ही रस का अपने को पान 
केसे हो? नायिकाधर का रसास्वाद होता है। यह रसरीति के विरुद्ध है। इसक बहुत भेद 
हेँ। लोभ ही अवर है (यह भगवदविमूति है) वही अध्यक्ष है। मायाशक्ति से लोभी कोषाध्यक्ष 
बना है। पात्रापात्रविचार पूर्वक दान ही अध्यक्षता है । अतः उसे अपनी अघर सुधा का अध्यक्ष 

वह दवभोग्या देवों को देता है और गोपाङ्गगा-भोग्या को उनके हूदयों में वशी द्वारा भेजता 
है। वेणु बहुत ऊंचे अधिकारवाली है, पर उसे कुछ नहीं भिला । 'दर्वी' पाकरसं यथा-स 
कलछुल दाल-साग आदि के खट्टे-मीठे स्वाद को नहीं जानती, वैसी ही बंशी की दशा है। चषक 
(पानयात्र ) को कुछ महीं मिलता । श्रीश्यामसुन्दर भगवान्‌ ने भगवद्भोग्या सुधा को गोपाङ्ग- 
नाओं के अन्तर में पहुँचाने के लिए वंशी को रखा है। वह दर्वी की तरह है, उसे कुछ स्वाद नहीं 
मिला । तभी तो वेणुगीतपीयूध के निनाद से जड़-चेतन सबको सुधास्वाद मिला पत्थर बह 
चले, यमुना जम गयी, ठूठों में पत्ते फूट निकले, पर बह सूखी की सूखी ही, सच्छिद्र ही, पल्लव- 
विहीन ही रही, क्योंकि उसे कुछ मिला नहीं । बह देवों को, गोपियों को निर्देशानुसार दे आयी । 
परन्तु उस वस्तु की महिमा ऐसी है, जो उसके स्पशेमात्र से ही उसे बहुत कुछ मिल गया । 
ब्रह्मा, इन्द्र आदि देव, अधिदेव उन-उन इन्द्रियादि की अधिप्ठानता से ही अपने को कृतकृत्य 
मानते हें-“'एतद्‌ हृषोकचषके रसकृत्‌ पिवामः। शर्वादयोऽङ्घ् युदजमध्चम्‌तासवन्ते”. . .। ऐसा 
है वह वेणुपरिवेषित पीयूष । वेणु को वह पीयूष साक्षात्‌ मिला ही, पर उसे पाकर वंह औरों 
को तरह उन्मद नहीं हुई, क्योंकि उसने सोचा कि यदि में रूपान्तर को प्राप्त हो गयी, हरी- 
भरी हो गयी, तो कहीं प्यारे श्रीदयामसुन्दर मुझे छोड़ न दें। अत: बड़ी सावधानी से वह उस 
रस को अपने अन्तर में छियाये रही । लोक में ख्यात होने से नजर-टोना लग जात। है, वेणुं इसे 
खूब जानती थी.। अस्तु, भगवद्भोग्या सुधा जब गोपाङ्गनाओं के मानसदेश में पहुँची, तब 
उन्होंने उसका आस्वाद किया । इस रस की यह विशेषता है कि वह जितना ही आस्वादित 
होगा, उतना ही अधिकाधिक वढेगा। फिर इसकी यह भी विशेषता है कि यह जहाँ पहुँचता है, 
वहाँ पहले से भी विदयमान होता है-'्ञानं ज्ञेयं ज्ञानगम्यं हृदि सर्वस्य धिष्ठितम्‌ ।' श्रीराधा- 
कृष्ण और तद्विषयक-रस पहले ही प्राणियों में है, पर व्यक्त नहीं, रसिकों की सङ्गति से वह 
व्यक्त हो जाता है। यहाँ निरावरण कणंकुह्रों से यह भगवद्भोग्या सुधा गोपीमानसपटल में 
प्रविष्ट हुई। गुरु एक मन्व देता है, साधक रसिक एकान्त में बंठकर उसका अनुसन्धान करके 
'अपार रस का आस्वाद करता है। 'गोपाळचम्पू' आदि का यों ही आविर्भाव हुआ । यह श्रीजी- 
वगोस्वामी का ग्रन्थ है। वे उद्भट विद्वान्‌ और भावुक थे। प्रसङ्गात्‌ वे एक वार किसी जङ्गल 
की गुफा में जा बेठे । वहाँ केवल आटा घोलकर पीते रहे, इससे उनका भौतिक शरीर दुर्बल 
हो गया, रसमय शरीर पुष्ट हो गया । वहाँ 'क्रमसन्दर्भ' आदि ग्रन्थ भी उन्होंने लिखे। इस 
प्रकार सथ में 'ज्ञान' ज्ञेय' अधिष्ठित हें। यहाँ तो प्रत्यक्ष ही वेणु द्वारा गोपाङ्गनाओं में वह रस 
प्रसृत'हुआ, वृद्धि को प्राप्त हुआ, अन्तःकरणादि में भरपूर हुआ और वही वागिन्द्रिय से सम्पृष्त 
हुआ। उसका जव वर्णन करने लगीं, तब वही उनके अघरों में आ गया। वही भगवद्भोग्या 
सुधा सम्भोगसभय में श्री इयामसुन्दरसम्भोग्य'.बन गयी । इस प्रकार परम्परया दान,. वणन, 
भावना द्वारा वह भंगवद्भोग्या वनी.| गोपाङ्गनाओं ने 'उसे-“बर्हापीडं नटवरवपुः. ; .” के 
रूप में गाया:।; „ DD कम 20 

यह सुधा भी सर्वाभोग्या सुधा का सावन है। जव परमप्रेयसी का रसपान रसलम्पट 
श्रीष्यामसुन्दर करते हें और प्रेयसीतर्ग का भी ; उस समय श्रौश्यामसुन्दर गोपाङ्गनाभावापन्न 
और गोपाङ्गनायें श्यामसुन्दर भावापन्न हो जाती है। यह सव 'सर्वाभोग्या' केलिए है। इस 
प्रकार से संसार का सार उभयविध उद्वुद्ध श्एु्जारस्वरूप श्रीश्यामसुन्दर नटनागर, उनमें भी 
प्रधानतया उनका मुखसार, उसमें भी सुवा-रस उसका सार है। उसमें ब्रजाङ्गनाओं का लय, 
सायुज्य हुआ । यह वस्तु पूतना बेचारी को कहाँ मिले । वह तो बहुत स्यूल दृष्टि से श्रीभगव- 
त्सायुज्य को प्राप्त हुई । नहीं तो वेसे वड़ा अन्तर है। यहाँ का सायुज्य भी ओर ही है। इस 
समय तो व्रजाङ्गनाएँ विरहविह्वला हेँ। इस समय वह उत्कर्ष उनकी दृष्टि में कहां? वेतो 
दीना हें इस समय । अतः कहती हें-'आभो, पूतना ही बनें, यह विरहबेदना तो भिटे, सायुज्य 
मिलेगा, वही सही, किसी तरह दुःख तो दूर होगा।' इस प्रकार लीलानुकरण में जव एक 
पुतना वन गयीं, तव दूसरी को उसका स्तनपान करने के लिए कृष्ण भी .बनना चाहिए, सो 
दूसरी तुरत 'कृष्णायन्ती' बन गयी और 'पुतनायन्ती' के उर पर विहार करने लगी। पूतना- 
यन्ती' क अन्तर में तो वह मञ्जुल मुरलीवर कयाममूत्ति थी ही, अव वाहर ऊपर भी वह 
'कृष्णायन्ती' के स्वरूप में आ गयी । पहली ने गाढ परिरम्भ और चुम्वन करके कटाक्ष से 
कहा-,पुतना पर इतनी कृपा, वह मारने आयी, तव भी उसके” उरःस्यल पर विहार किया 
और हम ढुंढ-ढूंढकर मरी जा रही हैं, फिर भी वाततक नहीं पूछते ! यहाँ विहार रूप अनुकूल 
भाव सम्पन्न हुआ, परन्तु विरुद्ध भाव, जो प्राणत्यागरूप है, नहीं हुआ, क्‍योंकि यहाँ विशुद्ध 
भावना थी, अत: इसका फल तो हुआ, पर जिघांसा न होने से प्राणात्याग नहीं हुआ । 

'तोकायित्वा रुदत्यन्या पदाहन्‌ शकटायतीम्‌ । 


पुतनालोला का अनुकरण समाप्त हुआ । अव दूसरी दाक्टाडुर लीला का अनुकरण 
आरम्भ हुआ। तोकवत्‌ आचरन्ती तोकायन्ती-एकमास के छेटे उच्चे के जेरा आचरण करने 
वाली एक दूसरी गोपी वन गयी | इसमें उन्हें भगवान्‌ की दालकीला की स्टू 


वालकृष्ण जब तक मेया को नहीं देखते तत्र तक इडन-उडर क 


क] 
~ 


ज्योंही मेया को देखा कि दूध पीने के लिए पांव प्टक्-न्डर कर रोने लगते झचलने लगते 
हें। वैसे ही यह गोपी बाल चापल्य के अनुकरण को सूक्त बनाती है-“ ३ उउकत्ी है ; मानो 
रूप सरोवर में समुद्भूत कमल विरह भवन से विघूनित्हों रह हे गड उसका रूप ही सरोवर, 
पाद ही कमल ओर उनका प्रताडन ही विघूनन है! जस भाउ ग र ङुनाङों को स्पर्शं भी 
नहीं करना है। यहाँ श्रीब्रजन्द्र चन्द्र नन्दनन्दन की रूघरसुछा के रान को हू इन्हें उत्कप्ठा है । 
जैसे श्रीशयामसुन्दर यशोदा के पय:पानाथ पाद प्रताइन करते हें. उसे डुषछारानायं गोपाङ्गनाओं 


का यह अनुकरण है। यों वालक के अनुकरण में रोटी इरे रे हुरशाहुर भा चरर करनेवाली 

को पांव से गिरा दिया-'पदाहन्‌शाकटायतीम्‌ ।' उास्ठ(उर ररक रा स्मरण ऊरऊे वियोग- 

तप्त गोपाङ्गना परस्पर कहती हें-'हाय सखि.पहि एम शकूणाहुए भी इग ग को झोषाणप्यारे 

का वह सुकोमल चरणतल तो मिला होता ।” लीलानुकरण में शकटकी तरह गोपी बनी उसे 
श्रीकृष्णपादस्पर्श का सुख नहीं मिला | दूसरी ने कहा-'सखि, तृणवत्त अच्छा था, हम लालसा 
करती हें, कब प्यारे श्यामसुन्दर हमारे हार बनें । इन हीरक हारों में आनन्द नहीं, वह हार 
हमें नहीं तृणासुर को मिला। प्यारे मोहन उसके गले से लिपटे और हार वन गये। सखि इस 
जन्म में तो बे हमारे हार बनेंगे नहीं, आओ तब राक्षस ही बनें, राक्षस ही सही, प्राणप्यारे 
तो मिलेंगे ।' गोपाङ्गनाओं का तुरन्त भाव वदल जाता है और वे प्रार्थना करने लगती हें--- 
प्यारे मनमोहन, हमारे हृदयहार बनने में आपको लज्जा लगती है और उन क्र राक्षसों के 
गले से लगे रहते हो, कया हम इतनी बुरी हें ? ' 

गोपाङ्गनाओं के समूह में कोई एक गोपी बाललीलानुकरणार्थ श्रीकृष्णस्वरूप बनी । 
यह योगमाया का प्रभाव है, वह परमानुरागवती गोपी से जो चाहती है वही करा लेती है। 
रासलीलामण्डली में पहले (और प्रायः अव भी) लीला क स्वरूपों सं अनुकरणीय की भावना 
करायी जाती रही, वेसा होने से लीलाओं में वही लोकोत्तर आनन्द की स्फूत्ति हो जाती रही । 
फिर यहाँ गोपा ङ्गनाओं को श्रीश्यामसुन्दर की सफल अनुकृति करने में क्या विलम्ब? भावना 
परिपाक पहले ही से था, पाँव में घूंघरू-पायल बधे ही थे, वह अनुकरण रत हो गयी, स्वरूप 
विस्मृत हो गया, पाँव पटक-पटककर मचलने लगी । 

पूर्णतम पुरुषोत्तम प्रभुकी अपरिलक्षित लीला है। यह तो गोपसीमन्तिनी का एक 
उदात्त भाव-चित्राद्धुन है, वेसं उनसे वे कव दूर हुए ? एक बड़ा सुन्दर पद्य है-- 


“गोपालाङ्कणकर्दमेषु विहरन्‌ विप्राध्वरे लज्जसे, 

ब्रव गोवुषहुङ्कृतेः स्तुतिशतेमो नं विधत्से सताम्‌ । 

वास्यं गोकुलपुंड्चलीषु कुरुषे स्वाम्यन्नदान्तात्मसु 

ज्ञातं कुष्ण तवाङ्घ्िपङ्धुजयुगं प्रेमेक लम्यं मुहुः । 

गोपालों के कीचभरे घरों के चौक मं-आँगन में आप खूब मचल-मचल कर घूमते हो, 

पर ब्राह्मणों के पवित्र यज्ञस्थलों में जाते हुए लजाते हो । गौ, वत्स, बृषभ, महोक्ष, जो पशु हें, 
उनके हुंकार पर आप चट बोळ उठते हो, पर सत्पुरुषो की सेकड़ों वैदिक स्तुतियों का कोई उत्तर 
नहीं देते, जस सुनी ही नहीं । गोकुल गाँव की पुंश्चली जो जार बुद्धि से आप का सेवन करती 
रही, उनका दास बनने में आप को तनिक-सा भी ससरोच न हुआ, पर जो बेचारे ब्रत, तप आदि 
प्रयत्नपूवक बाह्यकरण और अन्तकरण को विषयों से सम्पृक्त.नहीं होने देते, मन को दबाते हें, 
वृत्तियों को रोकते हें शाम, दम, उपरति, तितीक्षा आदि साधनों में अपने जीवन को मिटा देते 
हैं, आइचर्थ है कि आप उनके मालिक भी नहीं बनना चाहते, स्वामी वनने से भी घृणा करते हो। 
आपको इन चरित्रों को देखकर यही निश्‍चय करना पड़ता है कि आपकी पदप्राप्ति केवल प्रेम 
साध्य है, एकमात्र रागानुगा भक्ति ही सवेतोभावेन आपको बदामें कर सकती है । 

वहाँ रुचि किस चीज की थी यह वात दूसरी है । गाय ने हुंकार किया, वछड़े ने बुलाया, 
हम्मारव करते. ही चट वोल पड़े । उधर गोपाङ्गनाओं के पुंदचळी भाव पर भी रीझ गये । यहाँ 
सव वात उलटी । जितनी ऊँची चीज सत नीची कर दी गयी । महाराजाधिराज का वह स्वरूप 
इतने महत्व का नहीं हुआ जितना पार्थ-सरथि का । सखा अर्जुन क घोड़ों के सईस वने । महा- 
भारत युद्ध में अर्जुन क घोड़े जल के विना क्लान्त हो गये उनके लिए उसने पाताल गङ्गा निकाली । 
पार्थ-सारथि ने रथ से घोड़ों को खोल कर जल पिलाया, स्नान कराया, घोड़ों की लगाम अपने 
मुख में पकड़ी, तोत्र (चाबुक) को मुकुट में खोंसा और चार हाथों से उनको बोवा पोंछा । 
उस समय की उनकी झाँकी देखते ही वनती थी । राजा महाराजा भी जिस को नहीं कर सकते 
उसे प्रेमके बन्धन में बंधकर उनके अधिराजराज ने किया। परन्तु यह भी गोपाङ्गणक्देम 
क्रीड़ा के आगे तो फीका पड़ जाता है। तभी तो एक महात्मा ने कहा-“परमिममुपदकझ्ञमा दरि- 
यघ्वम्‌, निगमवनेसु नितान्तखेदखिन्ना। विचिनुत भवनेषु वल्लवीनामृपनिषदयंमुलूखले 
निबद्धम्‌॥।'” अर्थात्‌; वेदशास्त्रों के उपदेशारण्यमें-कर्मोपासना ज्ञान की भूलभुलंया में भटक 
रहे और अभिलपित को न प्राप्त करके दु:खी हो रहे प्राणियो, हमारी नेक सलाह मानो, बह्‌ उप- 
निषदों का सार अरण्यों में या अरण्यकों में न मिलेगा, वह तो गेंवारी ग्वालिनों क घरों में माखन 
चोरी करते हुए अथवा यशोदा के आँगन में ऊखल से वाँवा मिलेगा, वहाँ उसे ढूंढो । यहाँ प्रम की 
रसमयीलीलाओं में गुंजाओं क समक्ष कौस्तुभमणि का कोई सम्मान या महत्व नहीं। यहाँ 
लक्ष्मी पति और रुक्मिणी पतित्व भी पुंदचली पतित्व या गोपीजनवल्लभता के सामने मन्यर 
पड़ जाता है। 'उज्वलनीलमणि' में समर्थन किया गया है कि अरुन्धती, अनसूया आदि वड़े-वड़े 
सतीवृन्द भी इन पुंदचलियों की पादधूलि के लिए लालायित हेँ-ब्याकुल हें। क्योंकि ये ही सती 
परम सतो हें, जिन्होंने अपर पुरुष का सङ्ग त्याग कर 'परपुरुष' का सङ्ग किया । अनन्त अखण्ड 
महामहिम श्रीकृष्ण ही परम पुरुष हें, परमात्मा हें, ब्रह्म हें । वशिष्ठ 'अत्रि आदि'पुरुप हें,जीव हें, 
पातिब्रत्यधर्मपूर्वक इनकी संवासे फल रूपमें परम पुरुष की प्राप्ति होती है, ये साधन हें, वे साघ्य; 
अरुन्धती आदि सतियाँ अभी आराधना करती हें, पीछे हैं ओर गोपाङ्गनाओं ने फल प्राप्त कर 
लिया, उन्हें 'परपुरुष' की प्राप्ति हो गयी, वे कृतकृत्य हो गवीं । अतएव मन, वुद्धि, रोम-रोम में 
प्रविष्ट श्रीकृष्ण की दाकटायती आदि अनुकृति लीला द्वारा गोपाङ्गना परानन्द में विलीन 
हुई । 

“देत्यायित्वा जहारान्यामेका ङृष्णार्भनावनाम्‌ । 
रिङ्यामास काप्यङ छघिकष॑न्तो घोषनिःस्दनः ।। ˆ 

इसी लीलानुकरण में एक गोपाङ्गना शरीशयामसुन्दर की भावना से बालक्प्ग वन गयी। 
पाँवों में नूपुर पहिन लिये, घुटनों के बल चलने लगी। नूपूर की छोटो-छोडी घुघुरू के घोष से वह 
साशङ्क हो गयी। बालवत्‌ किलकारी मार कर भाग उडी : झपनी ही राइस्य न्डूर ध्वनि से 
वह चकित होःगयी। नूपुर के रुचिर घोष से स्तब्ध होकर 5ह रोडे ली ओर रह घुमाकर देखने 

लगी यों भगवान्‌ बालमुकुन्द के अनुकरण में मग्न हो गयी । इसका अभिप्रायः यह कि इस प्रकार 
की तल्लीनता से-तीब्रसंवेगवान्‌ प्रेम से निम्नकोटिके भी लोग उन पूर्ण पुरुष को प्राप्त कर 
सकते हूँ। 'गोपालाजङ्गणकदेमषु विरहन्‌' आदि से भी यही घ्वनित होता है । यहाँ की लीला 
ही अद्भुत है । राजाधिराजस्वरूप की अपेक्षा पार्थसारथि का भाव ही दूसरा है और इसको भी 
अपेक्षा गोपाळङ्गणक्देम विहारी का स्वरूप और भी उच्च है। कहीं ज्ञान वैराग्योहीप्त शान्त 
रस ही उत्कृष्ट माना जाता है, श्वंड्रार रस उसके सामने निकृष्ट है। कहीं दाम्पत्यप्रेम में श्वृंज़ार 
रस ही उत्कृष्ट हो जाता है। इसके विपरीत औपपत्य में वह रसाभास हो जाता है 
परन्तु कहीं पर यही औपपत्यादि आलम्बनादि के उत्कृष्ट होने से उत्कृष्ट माना 
जाता है, जसे यहीं गोपाङ्गनाओं का श्रीकृष्ण विषयक प्रणयौत्कण्ठच जिसके फलस्वरूप 
अनसूया, अरुन्धती जसी भी उनकी पादधूलि के लिए लालायित रहती हहें। गोपाङ्गना 
यद्यपि पुंश्चली गिनी गयीं पर वे थीं श्रीकृष्ण की-परम पुरुष की साङ््रिनी या पुंहचली, अतएव 
उनका यह उत्कर्षं है, तभी तो श्रीकृष्ण परमात्मा भी उनके दास्य की प्रार्थना करते हें। कोई 
कितनी भी साध्वी पतिव्रता होगी वह भी भगवान्‌ क एर्वर्य भाधुय्यंपूर्ण नारायण स्वरूप पर 
मुग्च हुए विना नहीं रह सकती अनसूया जैसी भी भगवान्‌ नारायण के स्वरूप पर आसक्त हो]. 
गयी यह भूषण ही है कोई दूषण नहीं। परन्तु एक कथा से ज्ञात होता है कि कृष्णप्रणयिनी 
गोपाङ्गना उस पर भी मुग्ध न हुई। 
एक बार श्रीश्यामसुन्दर गोपाङ्गनाओं क साथ वासम्तिक रासोत्सव मना, रहे थे। 
उसी समय सहसा घोका देकर वे एक कुञ्ज में छिप गये। गोपाङ्गना ढूंढती हुई वहीं 
जा पहुँची । क्योंकि वे अपने सौगन्ध्य माधुर्यादि पूर को न छिपा सके, उसके लोभी भौरे, 
मयूर तथा हरिणाङ्गनाओं का ताँता उधर ही बँघ गया। श्रीश्यामसुन्दर ने सोचा-ये तो 
'आयी, अव क्या करें, अपनी तो यहं निन्हुति लीला ही विगड़ी।' दासी के समान पीछे- 
पीछे घूम रही एइ्वर्यंशक्ति की सहायता से.वे झटपट चतुर्भुजधारी नारायण बन गये ! 
अन्वेषणक्रम प्राप्त उन नारायण का गोपाङ्गनाओं ने दर्शन किया, पर बह आकर्षण, बह औत्क- 
ण्ठ, वह आनन्द उन्हें नहीं प्राप्त हुआ, जो श्रीकृष्ण संमिलन में प्राप्त होता । परन्तु फिर भी 
उन्होंने नम्रता से प्रणाम किया। उन्हें वरदानोन्मुखं देखकर वरमाँगा-,श्रीश्यामसुन्दर हमें 
शीघ्र मिलजायें !' क्या श्रीनारायण में भूषण वसन सौन्दय की कमी थी? पर उनके मनमें- 
हृदय में विराजमान अदुभुत्‌ छवि श्रीशयामसुन्दर की मृत्ति कं आगे वह सब कुछ नहीं जचा। 
इस दृष्टान्त से इनकी अटलता, अनन्यता तथा प्रणयातिषाय व्यक्त होता है। अतएव अरुन्धती 
आदि सतियाँ इनकी पादपांसु चाहती हैँ | इनके अतिरिक्त कोन एसी युवति होगी जो साक्षा- 
भ्रारायण के दर्शन करके उनपर मुग्ध न हो। यह तो गोपाङ्गनाओं की ही विशेषता थीं कि 
जो श्रीमन्नारायण के भी साक्षात्‌ दरशन करके उनसे भी श्रीशयामसुन्दर संभिलन की ही प्रार्थना 
की, यहाँ यह दिखाया गया कि जैसे महासम्राट्‌ के समक्ष इतरों का एश्वर्य अभिव्यक्त नहीं होता, 

जैसे सूर्य के सामने, चन्द्र-नक्षत्रादि फीके पड़ जाते हें, दीखते ही नहीं, बसे ही महामहामाघुर के 
सामने, समस्त ऐसवर्य अस्त हो जाते हैं, प्रकट ही नहीं होते । 

प्रेम की स्थिति प्राणिमात्र में अणुपरिमाण में, पाषदादि में मध्यम परिमाण में और 
महत्परिमाण में गोपाङ्गनाओं में थी । इसके अतिरिक्त श्रीराधिकाजी में वही प्रेम परम- 
महत्परिमाण परिमित था । पूर्णतम माधुर्य का प्रकादा वहीं हुआ । वहीं को यह कथा प्रसिद्ध 
है कि उसी निकुञ्ज में, जहाँ गोपाङ्गनाओं के सामने श्रीकृष्ण नारायणरूप में छिप गये, श्री राघाजी 
के आते ही उनकी वह ऐद्वरीमाया नहीं टिक सकी । उनका वह चतुर्भुज स्वरूप द्विभुज इयाम- 
सुन्दर के रूप में तुरत प्रकट हो गया । अतः यहाँ जितना-जितना लोकदृष्टि में अपकषं, उतना 
हो उतना प्रणय पथ में उत्कर्ष सिद्ध होता है। इसी दृष्टि से औपपत्य का भी उत्कषंहै । 

जेस जल और तरङ्ग में अन्य सम्बन्ध की कल्पना नहीं-“. . .तरज्भन वारि ज्यों. . . 
वेसं ही वाहर-भीतर गोपाङ्गनाओं में श्रीकृष्ण तरव विराजमान है । जल का तरङ्ग का अखण्ड 
सम्वन्ध है । इनमें श्री वृषभानुनन्दिनी राघारानी तो और भी अन्तरङ्ग हें, वे जल में माधुयं 
स्थानीया हें। फिर वहाँ कंसा ओपपत्य? अतः औत्कण्ठधवृद्धधयं इनकी कल्पना है। ऐसे 
ही गोपाला ङ्गण कर्दमेसु विहरन्‌” की कल्पना है । इन भगवल्लीलाओं की अति साघारणता से 
प्राणियों को विश्वास, आशा बंधती है कि हम दीनों को भी उस तत्त्व का स्वरूप दर्शन सम्भव है । 
तथाच इन्हीं दृष्टियों से पूतनायन्ती, कृष्णायन्ती, देत्यायित्वा आदि श्रीब्रजसुन्दरियों की सफल 
लीला प्रकृति हें । 


भ बित-सुधा का तृतीय खण्ड समाप्त 
॥ शुभम्‌ ॥ 
घमं को जय हो । प्राणियों में सद्भावना हो । 
अधमं का नाहा हो । विशय का कल्याण हो। 
हर हर महादेव । 


